
Štampanje ove knjige pomogli su, putem Radija "Naša riječ" 
iz Čikaga: Ženska grupa "BACA" — najstarija organizacija Bošnjakinja 
u Americi, zatim Bahra i Šerif Vojniković, te Lionela i Mirsad Radonja. 
Hvala im. Troškove sam većim dijelom pokrio ušteđevinom od auto- 
rskih honorara. 

U dejtonskoj realnosti sloboda mišljenja je luksuz, bosanski 
patriotizam je oporezovan kao pornografija, a bošnjačko intelektu- 
alno dostojanstvo je kažnjivo. Zato ovakvu knjigu nije imao ko po- 
držati, ni unutar, ni izvan bošnjačkog geta. 


Predgovor 


Fatmir 


Šta je to što me je ponukalo da pokušam sam sebi, a time 
možda i još ponekome, objasniti svoje pristajanje uz aktualne 
novinske tekstove Fatmira Alispahića? Ono što me nuka da to 
predočim jamačno je u isti mah i razlog moga pristajanja. Odlučio 
sam se za tu riječ pristajanje, umjesto možda riječi: divljenje, 
oduševljenje, čestitanje, zahvalnost, promišljanje, osvješćivanje, 
odazivanje, ili nekih drugih sličnih riječi možda najviše stoga što 
je moje pristajanje utemeljeno ponajprije u mojim sopstvenim 
nedostacima i manjkavosti kao muslimana, Bošnjaka, Bosanca, 
Bosanca i Hercegovca, živa čovjeka i umjetnika. Moje pristajanje 
uz ono što on piše i objavljuje i što je sada sabrano u ovoj knjizi 
pod naslovom Marketing tragedije, a i ono što je objavio ranije u 
dvije-tri knjige, ponajprije dolazi otuda što je u meni, ne znam 
više sasvim zbog čega, ta sposobnost, ako sam je, naravno, ranije 
ikada i imao, da opišem kakovu aktualnu stvar, nešto što vidim, 
doživljavam i osjećam u ovom svom stvarnom miljeu, ugasla i ja 
više ne znam, ili se ne usuđujem znati, riječima imenovati stvari 
koje se tiču sudbine naroda kome pripadam i zemlje u kojoj 
živim. Naravno, najteže je sada objasniti zašto ne neki drugi autor, 
jer u nas ima još ljudi umnih i pametnih koji svim Žarom svoga 
srca iskreno i hrabro pišu promišljajući našu stvarnost. Prije svega, 
čini mi se da to dolazi otuda što očito ne postoji opće uvjerenje 
da Fatmir Alispahić za sve ljude ima ono značenje koje ima za 
mene. I, ono moje pristajanje uz ovoga autora je pristajanje uz 
sve njegove tekstove koje je bilo kada napisao, a sam ih nije 
derogirao, dočim kod mnogih vrsnih autora događa mi se da mi 
se neki članak veoma dopadne, a da potom napišu drugi koji mi 
se ne dopada. 

Ima, dabome, u nas cijela bulumenta nadmoćno razbaška- 
renih autora čija pisana lena i feudi uglavnom se temelje na 
dušmanskom odnosu spram vrijednosti koje su vrijednosti za 
mene, a Za njih ne, pa i oni ponekad napišu stvari koje me svojom 
istinitošću obraduju, ali strah i nepovjerenje u njihove osnove, 
očas izjedu takvo radovanje. 

Dakle, moje pristajanje uz tekstove ovoga čestitoga, i slobo- 
dno mogu reći, dobrano usamljenog viteza pera na vjetrometinama 
javne riječi i na udarima glasila koja su demokratičnost uglavnom 
svukla u blato, je neka vrsta intuitivne vjere i nade da me svojim 
tekstovima nikada ni u buduće neće iznevjeriti, mada bih bio 
najsretniji kada pisac prema kome, evo, pokušavam iskazati svoju 
duboku naklonost, više ne bi imao povoda ni za jedan svoj članak. 

Ali šta je ono osnovno što se zbiva sa mnom dok čitam 
njegove tekstove? Osnovno je ono što je autor vjerovatno i htio, 
a to je da se svaki put upitam šta ja osobno činim da ono o čemu 
on piše više ne bude tako porazno, uvredljivo i opasno po nas. I 
paradoksalno, to što sam sebi izgledam posvemašnje manjkavo 
kad god pročitam kakav njegov članak, upravo je to ono što u 
meni izaziva moje najveće poštovanje prema Fatmiru Alispahiću, 
književniku, pjesniku i publicisti iz Tuzle. 


Novembra 2007. 


Nedžad Ibrišimović 

Ako imami, kao duhovna kičma bošnjačkog naroda, ne osjećaju 
obavezu da budu na prvim linijama odbrane islama i Bošnjaka, u 
Podrinju, šta onda tek očekivati od drugih?! Reisu valja priznati 
izuzetnu moralnu snagu da samokritički otvori problem Islamske 
zajednice, odnosno onih koji obrazuju takve imame, kojima je isl- 
am lijep samo u hladovini i blagostanju, a ne u borbi i žrtvovanju. 


Metalni žubor krvave Drine 


Povratak Bošnjaka u Podrinje je temeljni nacionalni interes. Ako 
Podrinje ostane bez Bošnjaka, tada će Drina poteći povrh Tuzle, Sarajeva, 
Mostara. Ovo nije nikakva mudrost za koju se nije moglo znati i prije se- 
dam godina. U međuvremenu, dok su Podrinjci gubili nadu u nadu, i dok 
su se raseljavali po bijelome svijetu, ni jedna bošnjačka i muslimanska 
institucija nije ovoj temi prišla organizirano, dugoročno, strateški. Dosad 
moralno podstrekavao Podrinjce da se vrate. Na prste se mogu prebrojati 
bošnjački intelektualci koji su javno pokazali da ih se Podrinje tiče. Možda 
nisu toliko krivi oni koji šute, koliko oni koji su trebali dosad organizirati 
kontinuirani oblik podrške povratku u Podrinje. To bi, između ostalog, 
značilo i da bošnjački intelektualci makar jednom obiđu povratnike u Ro- 
gaticu, Foču, Višegrad, da makar jednom prođu onim vučijim putem preko 
Romanije, da osjete gluhu i opaku nezvijesnost na koju je sveden podri- 
njski Bošnjak. Napose, ako se plaše, nek odu do Goražda, jer se i u ovom 
napuštenom gradu dobrano osjeti metalni žubor krvave Drine. Ovo govori- 
mo iz razloga što svaka nacionalna akcija mora biti vođena duhom, opis- 
menjena, protumačena, a što je neizvodljivo bez uključivanja bošnjačke 
intelektualne elite. No, mi danas nemamo ni akcije za Podrinje, kao ni za 
sva naša Podrinja, niti imamo nacionalnu zrelost kojom bi razumjeli da je 
Podrinje za nas bitno koliko i Sarajevo ili Bihać. Zrele nacije razumijevaju 
da je svaki dio njihove teritorije jednako bitan, kao što je insanu jednako 
bitan svaki dio njegovog tijela. Ako Drina ostane bez Bošnjaka, tada će 
bosansko tijelo izgubiti smisao postojanja. 


Umiranje Goražda 

Podrinje već ostaje bez Bošnjaka. Očajno stanje se najbolje vidi iz 
Goražda, grada koji bi trebao biti centrište povratka u Podrinje. Broj stanovni- 
ka u Goraždu je od prestanka rata do danas gotovo prepolovljen! UZ rat je 
bilo od 45 do 50 hiljada stanovnika. Poslije rata oko 32.000. Danas je u 
samoj općini oko 25.000 stanovnika! Tokom rata je bilo 26, a danas tek 14 
imama. Školske 96/97. godine u prvi razred OŠ "Fahro Baščelija" upisano 
je 1370 učenika. Prošle godine tek oko 800 đaka-prvaka! To ukazuje da je 
za tri-četiri godine gotovo upolovljen broj školske djece. Osipanje se nasta- 
vlja. U Goraždu se dobrovoljno demobiliziralo preko 300 profesionalnih 

vojnika. Uglavnom su svi napustili Goražde. Otišli su i ljekari. Danas je 
upala slijepog crijeva u Goraždu bolest od koje se umire. 

Lokalna vlast drogira se kooperativnošću. Dok bošnjački prognanici 
ne mogu primirisati svojim ognjištima u Višegradu, Foči ili Rogatici, u 
Goraždu se pomamno vrše deložacije Bošnjaka. Povratak Srba bi bio za 
svaku pohvalu kad bi procesi povratka bili istoznačni. Srpska administraci- 
ja ne samo da sprečava povratak, već ofanzivno radi na omogućavanju osta- 
nka srpskih izbjeglica. U Višegradu je na mjestu nekadašnjeg stadiona na 
Bikavcu sagrađen stambeni blok sa 192 stana, isključivo za potrebe ostan- 
ka. Također, na ušću Rzava, na zemlji u bošnjačkom vlasništvu, gradi se 15 
do 20 zgrada sa oko 300 stanova. "U Višegrad se", kako je pisao Hasan 
Gabela, "vratilo više mrtvih nego živih stanovnika". A i to na jedvite jade, 
jer dženaze za ubijene Bošnjake obezbjeđuju helikopteri SFOR-a. 

Apartheidski ambijent je i u Kopačima, predgrađu Goražda, koje je 
danas u vlaništvu "Srpske Opštine Goražde"; tu je prije rata živjelo oko 
2.000 Bošnjaka, u oko 500 kuća, koji su danas uglavnom izbjeglice u 
Goraždu; u Kopačima je bila samo jedna srpska kuća; danas tu žive isključivo 
izbjegli Srbi, kojima je Vlada "lidera budućnosti" Milorada Dodika izgradila 
pride 30-tak novih objekata za projekat ostanka. Nekolicina Bošnjaka koja 
se vratila živi u štalama i mutvacima ili, u najboljem slučaju, na jednom 
spratu rođene kuće. U Ustiprači je prije rata bilo 300 bošnjačkih 
domaćinstava i samo jedna srpska kuća. Poslije jalovih pokušaja da se vrate, 
nekadašnji žitelji ovih mjesta ili odlaze iz BiH, ili prave kuće u okolini Sara- 
jeva, uglavnom u Nedžarićima. Inače, Bošnjaci iz Podrinja imaju privilegi- 
rani status kod odlaska u treće zemlje, i papiri im, prema svjedočenjima, 
stižu za manje od mjesec dana. 


Isus je "poslao" pakete u Ustikolinu 

Futuristička ambicija, bez koje nema života, u Goraždu je svedena 
na ambiciju za odlaskom. Teško da se iko više i potajno nada da će u 
Goraždu za desetak godina biti Bosne. Ambicija roditelja je da djecu 
pošalju u perspektivniji ambijent, makar do Sarajeva. Diplomanti se ugla- 
vnom ne vraćaju. A i gdje bi kad je u Goraždu sve manje posla. Opće 
siromaštvo se liječi pošiljkama iz inostranstva i malenim lijehama kojima 
su gusto opasane goraždanske kuće. Goražde postaje grad staraca. Ovdje 
je "bijela kuga" realnost, odavno je već više umrlih nego rođenih. Ljudi 
umiru od tuge, naprasno, brže i češće nego prije. Ne prođe sedmica bez 
sedam dženaza. 

Goraždanski ambijent je inspirativan za dokusurivanje. Vjerovatno 
da ni u jednom mjestu sa bošnjačkom većinom nema toliko stranih vje- 
rskih menadžera. Goraždansko beznađe šansa je za preobraćanje muslima- 
na na kršćanstvo. Djeca su mehki trbuh svakog društva. Otuda organizacija 
Hrišćanskog prijateljstva "Crne šume" obilazi škole i učenicima dijeli paketiće 
u kojima uz slatkiše u obliku križa i Isusa obavezno ide i džepno izdanje 
Biblije. Nastavnici dobiju i nešto pride, mala je plata i neredovna, kako bi 
"misionare" kršćanstva ostavili nasamo sa djecom. "Ove paketiće vam je 

poslao Isus" — rečeno je djeci u školi u Ustikolini. Aktivna je i organizacija 
za pomoć školama JEN, u okviru koje djeluju Jehovini svjedoci. 


Povratak u izbjeglištvo 

Goražde je paradigma. Kako je u Cerskoj? Tamo je u toku agresije 
dnevno padalo i do 5.000 granata. Taj stravični pritisak nije uspijevao slo- 
miti bošnjački nagon za odbranom života i ognjišta. U ovom malom mje- 
stu, u kome je prije rata bilo 200 kuća, poginulo je 900 Bošnjaka, a od toga 
320 boraca. Danas se fenjeri pale samo u 12 povratničkih domova. Nema 
struje, vode, telefona, škole... Povratnike ne obilazi niko! U Cerskoj je kraj 
svijeta. Ljudi koji su se vratili svojjm domovima, sada razmišljaju da se 
vrate izbjeglištvu. Neizdrživo je. U Novoj Kasabi prije rata je bilo 350 
bošnjačkih domaćinstava. Danas ih je tek desetak. "Oslobođeno je još de- 
set bošnjačkih kuća, ali se Bošnjaci ne vraćaju" — kaže povratnik Jakub Ja- 
kubović. 

Ekspanzionističke vlade čine sve da finansijski podrže naseljavanje u 
tuđe krajeve. To je najveći kamen spoticanja na Bliskom istoku, gdje su sve 
izraelske vlade podržavale zaposijedanje etnički homogenih palestinskih 
teritorija. Činili su to i Srbi od "pamtiveka", od Krajine do Kosova. Naša 
vlasti, pak, ne čine ništa da podstaknu povratak na SVOJE. Ili je, možebit, 
ova posljednja priča o Bosni okončana, a nama se samo čini da nije. 


Idemo na Drinu 

Reisu-l-ulema Mustafa ef. Cerić je krajem hefte posjetio Foču. Dogo- 
vorena je obnova Aladža-džamije. Nek' nam se halali, ali ovaj događaj, u 
interesu boljitka, mora biti promatran i sa kritičkog aspekta. Prvo što upa- 
da u oči jeste da je Reisa u Foči dočekalo 18 bošnjačkih povratnika. Nema 
ih više. Drugo što upada u oči jeste svrhovitost obnove Aladža-džamije za 
18 povratnika među kojima, možda, neki i nisu u islamu. To je logička 
praznina koja traži odgovore. Dakako, niko normalan ne može spriti obno- 
vu Aladže, ili Ferhadije u Banjoj Luci, ali se mora otvoreno govoriti o prisu- 
stvu muslimana u ovim genocidom razorenim bosanskim gradovima. Gdje 
su nam danas ti ljudi? Ko o njima vodi računa? Ko ih preseljava u preko- 
okeanske zemlje? Da li im je iko ponudio podršku ako se vrate? Itd, itd. 

Kako Reis svjedoči, ni jedan se imam nije prijavio na konkurs za 
upražnjena radna mjesta u gradovima istočne Bosne. A ima ih mnogo neza- 
poslenih. Ako imami, kao duhovna kičma bošnjačkog naroda, ne osjećaju 
obavezu da budu na prvim linijama odbrane islama i Bošnjaka, šta onda 
tek očekivati od drugih?! Reisu valja priznati izuzetnu moralnu snagu da 
samokritički otvori problem Islamske zajednice, odnosno onih koji obrazu- 
ju takve imame, a kojima je islam lijep samo u hladovini i blagostanju, a ne 
u borbi i žrtvovanju. 

Dok se sva ova pitanja ne nađu za hastalom otvorenog, familijarnog, 
samokritičkog bošnjačkog dijaloga, dotle ne možemo očekivati išta više od 
tih simboličnih predstava o povratku na svoje, kakva je bila i ova Reisova 
posjeta Foči. 

Pretpostavimo, Reis će povremeno odlaziti u Foču, odlazit će i drugi, 
sa službenim nalogom, eto, izgradit će se i Aladža, biće veliko proklanjava- 
nje, uz ogromne mjere obezbjeđenja, ali, pogledajmo istini u oči — to nije 
povratak. A nije, vala, ni islam. Jer se za islam bori otvorenim srcem, a ne 
parcijalno, ponekad, simbolično. Reis, dakako, ne može više, ali bi mogao 
organizirati ne samo vjersku, nego i svjetovnu inteligenciju u Bošnjaka, i 
upitati ih: Da vidimo šta svaki od vas može učiniti za povratak u Podrinje? 

Osobno, spreman sam da godinu dana života provedem kao pros- 
vjetni radnik u ma kojem povratničkom mjestu. Ako bismo svi dali po god- 
inu dana za povratak Bošnjaka, ako bismo svi krenuli na Drinu, budite 
sigurni da bi za nama krenule i desetine hiljada raseljenih Bošnjaka, iz 
Amerike, Australije, Kanade, iz svih krajeva Evrope. Za početak bi valjalo, 
recimo, sjedište Rijaseta Islamske zajednice privremeno preseliti u Foču. 

O ovim pitanjima moramo razgovarati u konkretnim parametrima. 
Pa, hoćemo li? 


Broj 95, 1. V2003. 

Divljaci koji su 7. maja 2001. kamenjem zasipali obnovitelje Ferha- 
dije, zapravo isti oni koji su Ferhadiju srušili. To su reprezenti sve- 
srpskog konsenzusa oko zločina. Dokle god je to tako, mi ne može- 
mo govoriti o individualnim odgovornostima za srpske zločine, niti 
možemo, pored najbolje volje, poreći da je srpski narod genocidan. 


Da, Srbi su genocidni! 


Zahvaljujući posljednjim ostacima patriotskog morala Federalna je 
televizija na drugu godišnjicu divljanja srpskih nacista u Banjoj Luci, zbog 
polaganja temeljca za obnovu Ferhadije, emitirala dokumentarni film Šukr- 
ije Omeragića o ovog događaju. Iz pouzdanih izvora smo saznali da se na 
FTV vodila grdna bitka zbog namjere grupe bošnjačkih urednika da emiti- 
raju ovaj film. Herceg-bosanska urednica Marija Topić Crnoja je na sve načine 
pokušala da spriječi urednika Dokumentarnog programa Šukriju Omeragića 
da javnost podsjeti na najmilitantniju eskalaciju srpskog ekstremizma od 
kraja rata pa do 7. maja 2001. godine. Sva sreća pa su herceg-bosanske 
kadrovske pohare u nevolji objedinile bošnjačke urednike na FTV koji su 
razumjeli da bi gubitak prava na istinu vodio gubitku njihovog stvaralačkog 
i profesionalnog smisla. Grupa oko Šukrije Omeragića se ujedinila u ka- 
pricu, i — film je emitiran. Dakle, može se, ali valja pokazati karakter. 


Srbi su genocidni, do daljnjeg 

Da nije bilo tog Omeragićevog filma, o kome se narednih dana mno- 
go pričalo u svim bosanskim sredinama, uspomena na ove nacističke 
događaje, i općenito na desetu godišnjicu rušenja Ferhadije, ostala bi na 
margini događaja. Puko podsjećanje na ovaj zločinački čin nema snagu koju 
imaju strašne slike divljanja srpskih nacista. Da se prije dvije godine nisu 
dogodile masovne demonstracije četnika u Banjoj Luci, naša bi javnost bila 
osiromašena za spoznaju zločinačkog fluida koji povezuje i drži na okupu 
svesrpsku javnost. Mislili bismo da se to, eto, nekakva grupa neodgovornih 
Srba ponapijala 6. maja 1993. pa je u četnikom šenluku srušila Ferhadiju. 
Ili bismo pomislili da su to zlo počinili Karadžićevi poslušnici, po naređenju, 
ali da je i njima samima možda bilo žao što ruše džamiju koja je nadživjela 
četiri stoljeća i mnogobrojne vojske. Divljanje srpskih nacista, kamenova- 
nje bošnjačkih vjernika, srednjevijekovno ubistvo Murata Badića, i sve što 
se 7. maja 2001. događalo u Banjoj Luci, pružilo nam je tačan uvid u ra- 
zmjere svesrpske saglasnosti oko rušenja Ferhadije. Oni su nam učinili us- 
lugu, jer su pomogli našem zagubljenom čovjeku da razumije kako rušenje 
Ferhadije nije incident, već pravilo, već strategija, već volja srpskog naroda. 
Možda, doduše, ima i Srba koji su se i zgražali nad tim divljaštvom, i 1993. 
i 2001., ali to je tek ogromna manjina koja nema nikakvog značenja. 

Srbi su imali priliku da izaberu bosansku vlast, da demokratskim 
putem iskažu svoje protivljenje politici genocida nad Bosanskim Muslimani- 

ma. Mogli su, ujedinjeni u protestu, glasati za ma koju multietničku stranku, 
pa i u inad, za SDA. Lako bi se Srbi snašli da imaju volju za otporom 
zaostavštini Radovana Karadžića. Atmosfera protesta bi iznjedrila neku srp- 
sku stranku koja bi bila protiv zločina. Ali, nije se dogodio ni tračak povje- 
tarca. Otud imamo pravo zaključiti da su oni divljaci, koji su 7. maja 2001. 
kamenjem zasipali obnovitelje Ferhadije, zapravo isti oni koji su Ferhadiju 
srušili, te da su to istinski reprezenti svesrpskog konsenzusa oko zločina. 
Dokle god je to tako, mi ne možemo govoriti o individualnim odgovorno- 
stima za srpske zločine, niti možemo, pored najbolje volje, ne kazati da je 
srpski narod genocidan. Da, Srbi su genocidni! Da, Srbi su poremećeni! Da, 
Srbi su otpad civilizacije! Sve rečeno sa zadovoljstvom ćemo povući ako 
nekad dođe do katarze u srpskom narodu. 


Rušenje u službi urbanizma 

Katarza bi morala krenuti od umnih ljudi, od političkih predstavni- 
ka, budući da se od Srpske pravoslavne crkve, kao dokazanog inspiratora 
zločina, takvo čudo ne može očekivati. Međutim, politički predstavnici odveć 
zastupaju tezu da je obnova Ferjadije atak na interese srpskog naroda. 
Jedno je to što se povinuju međunarodnoj volji, a drugo je što misle i 
nezvanično govore. Kad bi se neko time pozabavio dala bi se složiti pode- 
bela knjiga o sudjelovanju srpskih zvaničnika u javnom ili administrativnom 
sprečavanju obnove Ferhadije. Đorđe Umičević, smijenjeni gradonačelnik 
Banja Luke, svojedobno je govorio da je obnova Ferhadije "guranje prstiju 
u oči srpskom narodu". Najviše katarzične domete dosegao je tadašnji 
gradonačelnik Banja Luke Stjepan Radić, koji tvrdi da je "odmah sutradan 
sazvao konferenciju za štampu i rekao da se radi o vandalizmu", ali je posl- 
ije poručio da je "nemoguće napraviti novu Ferhadiju, baš kao što je glupo 
reći da će neko napraviti novi stari most u Mostaru". Blizak njemu je bio i 
nekadašnji ministar vjera u Vladi RS Jovo Turanjanin koji smatra da treba 
obnoviti svaku bogomolju koja je uništena, pa samim tim i Ferhadiju", 
pogotovo što je mogućnost pobune zbog obnove ove džamije mnogo manja 
u odnosu na prošlu godinu". Bivši predsjednik gradske vlade Nebojša Ra- 
dmanović je, nakon pozitivne odluke Doma za ljudska prava, uputio upo- 
zorenje u kome kaže da "nisu uvažene ni političke, ni kulturne, ni urbanističke 
potrebe Banja Luke". Ispada da je rušenje Ferhadije bilo opravdano, jer su 
se time popravile kulturne i urbanističke prilike. Bivši gradonačelnik 
Umičević je o svojoj ,širokogrudosti" svojedobno obavijestio Visokog pre- 
dstavnika, rekavši da "neće predstavljati nikakav problem da IVZ dobije 
prikladnu lokaciju da na njoj podigne džamiju", ali da je pitanje izgradnje 
Ferhadije — "politizovanje vjerskih osjećanja". Biće da je rušenje muslima- 
nskih bogomolja imalo značenje depolitizacije vjerskih osjećanja?! 

Vrhunac budalaštine je bio nalaz Republičkog zavoda za zaštitu ku- 
Iturno-istorijskih spomenika koji je utvrdio — "da postoje indicije da se 
ispod temelja Ferhadije nalaze ostaci starije kultne građevine". Eto, da nije 
srušena Ferhadija nikada civilizacija ne bi saznala za otkriće "starije kultne 
građevine". Čudni neki arheolozi. Vizionari! Biće da su namirisali da ispod 

Ferhadije ima još stariji spomenik pa su za dobrobit čovječanstva minirali 
bogomolju izgrađenu 1579. godine. Po ovoj šizofrenoj logici obnavljanje 
Ferhadije bi bilo - kulturocid. 


Obnorviti svih 205 banjalučkih džamija 

Administrativni ping-pong s predmetom Ferhadije razvlačen je godi- 
nama od gradskog Sekretarijata za prostorno uređenje, koji izdaje dozvolu 
za gradnju, pa do Ministarstva urbanizma, koji je nadležan za spomenike. 
Tadašnji javni poziv ,lidera budućnosti" premijera Dodika na rušenje Fe- 
rhadije — ,ukoliko njena izgradnja počne bez odobrenja" - bez premca je u 
antologiji srpske osionosti. Vrijedi se prisjetiti i glupave ponude iz Beograda 
da BiH povuče Tužbu protiv SRJ za agresiju i genocid, a Beograd će obnoviti 
Ferhadiju. Savršena je ta srpska drskost! Kad da mi ne znamo da ćemo ako 
dobijemo Tužbu pred Svjetskim sudom pravde u Hagu, u iznosu od stotinu 
milijardi dolara ratne odštete, a čime bi bila ukinuta Republika Srpska, 
moći obnoviti sve naše Ferhadije i graditi džamije gdje nam je volja. 

Kada je srpska karadžićevska politika kapitulirala pred pritiscima 
međunarodne zajednice da obnova Ferhadije mora početi po svaku cijenu, 
na scenu je stupila svesrpska pobuna. Srbi su imali sjajnu priliku da 7. 
maja 2001. sa sebe počnu skidati činjenicu da su genocidan narod. A pošto 
jesu to što jesu, oni su sasvim prirodno potvrdili svoju genocidnost. 

Ferhadija je samo znak, paradigma, najjači simbol srpskog sakralo- 
cida. No, treba se prisjetiti da je u Banjoj Luci porušeno 16 preostalih 
džamija, pet turbeta, sahat-kula; sravnata su sva mezarja, šadrvani i česme. 
U Banjalučkom muftiluku porušeno je 205 džamija. 

Sve ove džamije moraju biti obnovljene. Uporedo s njima treba gra- 
diti i bošnjački život, gdje god su bile, i gdje god će biti ti bošnjački svjeti- 
onici opstanka. Jedno bez drugog ne ide. 


Broj 96, 15. V2003. 


Marketing tragedije 13 


Stavovi Šaćira Filandre, znamenitog istraživača bošnjačke politike, 
više se uklapaju u strategiju Volfganga Petriča, Zlatka Lagumdžije, 
SDP-Alijanse, Kruga 99, "Slobodne Bosne", nego u sve ono što bi 
trebala činiti, a ne čini — Bošnjačka zajednica kulture "Preporod". 


Uspavljivanje bošnjačke pameti 


Nemaju Bošnjaci mnogo intelektualnih bardova, politički pismenih 
učenjaka, poput Muhameda Filipovića i Šaćira Filandre. Bošnjaci su politički 
najnepismenija nacija na Balkanu, što je uzrok njihove hronične defanzive 
u odnosu na pitanja prema kojima treba imati budan, aktivan, kreativan 
odnos. Otud smo osjetljivi na stavove ovo malo političkih pismenjaka što 
ih imamo. Incident je kad Muhamed Filipović i Šaćir Filandra imaju tota- 
Ino različita mišljenja o stanju Bošnjaka. I to javno saopćena u razmaku od 
nekoliko dana. Filipović poručuje: "Položaj Bošnjaka danas je očajan", a 
Filandra ponavlja svoju raniju izjavu, rečenu baš u intervjuu "Saffu": "Politički 
položaj Bošnjaka nikad nije bio bolji". 

Kako reagirati na ovaj incident? Šutnja, nikud ne vodi. Svrstati se na 
jednu stranu, vodi u "konflikt" s drugom stranom. Naslijeđe naše demokra- 
tske retardiranosti je strah od sučeljavanja mišljenja. Ako pokušamo ospo- 
riti Filandrine stavove, to ne znači da osporavamo naučnu bitnost njegove 
pojave. To ćemo i učiniti, i zbog ovog incidenta, i zbog prevazilaženja 
shvaćanja da — biti protiv nečijeg mišljenja ne znači i biti protiv njega i 
svega vrijednog što je taj čovjek uradio. 


Živjeti u kliničkoj smrti 

Kazati da "položaj Bošnjaka nikad nije bio bolji" isto je što i kazati 
da su Palestinci najsretniji narod na Zemlji. Ta ocjena je toliko posvađana 
sa bošnjačkom stvarnošću, da je uopće teško razumjeti kako je mogla nau- 
mpasti ovom učenjaku. Doduše, Filandra u intervjuu "Danima" iznosi čitav 
niz ilustracija kojima negira sam sebe. On govori da "Bošnjaci ekonomski 
propadaju", da su "Hrvati postali novi vlasnici kapitala, drže sve i kontro- 
liraju sve što je u Federaciji bitno, od televizije do banaka". On govori o O 
posljedicama 11. septembra, te o pokušajima da se iskoristi novonastala 
situacija kako bi se od Bošnjaka napravili zločinci i krivci. Tih nekoliko 
Filandrinih stidljivih ilustracija "očajnog stanja u Bošnjaka" bi se mogle 
rasplesti u nizove argumenata koji svjedoče da bošnjački narod danas živi 
pod diktaturom nezvaničnog apartheida, a što se ni u snu ne može podve- 
sti pod kvalifikaciju da "položaj Bošnjaka nikad nije bio bolji". 

Iako Filandra svoju ocjenu pokušava potkovati mišljenjem da su 
Bošnjaci "tek danas politički faktor na ovom prostoru, jer imaju političku 
slobodu i priznati su od okruženja kao posebna politička grupacija", stva- 
rnost ukazuje da - to tako nije. Bošnjaci sve manje bivaju politički faktor, 
pa i po tome što Hrvati, kako Filandra kaže, "drže sve i kontroliraju u Fe- 

deraciji sve što je bitno". U globalizacijskom ambijentu, onaj ko ima 
ekonomsku, taj ima i političku moć. Prema tome, Bošnjaci su tek 
formalistički, a ne suštinski politički faktor. Taj formalistički faktor je isto 
što i život u kliničkoj smrti. O "imanju političkih sloboda" najbolje svjedoči 
vanje istne o agresiji, izjednačavanje agresora i žrtve, pretvaranje agresije u 
građanski rat, što je temeljni uvjet za konačnu realizaciju dogovora iz 
Karađorđeva o podjeli BiH na srpsku i hrvatsku provinciju. Policijska država 
nije neutralizirana sa porazom SDP-Alijanse, jer su na ključnim mjestima u 
pravosuđu i policiji ostali isti ljudi. I to kazuje o razvlašćenosti Bošnjaka. 
"Priznatost od okruženja" je, dakle, očigledna. Uprkos tome, Filandra 
poručuje: "Taj koncept podijeljene zemlje nije nikada prošao niti će proći". 
Na žalost, taj koncept je prošao još 1995. u Dejtonu, a sve ove godine su 
bile samo betoniranje dejtonskog realiteta koje vodi ka definitivnom kraju 
bh. državnosti. Čudno djeluje i Filandrino mišljenje da se "Preporod", na 
čijem je čelu — "polahko ali sigurno instalira kao ključna nacionalna insti- 
tucija". Možda, na kulturnom planu, ali bošnjačka sirotinja od tog nema 
nikakve fajde. Baviti se kulturom u Bošnjaka, znači uvažavati i aspekte 
ekonomske kulture, bez koje je duhovna nadgradnja nemoguća. Ako je to 
nerazumijevanje rezultat "sijela najodgovornijih Bošnjaka koji raspravljaju 
o važnim temama", na kojima Filandra učestvuje, onda nam je mrka kapa. 


Posljednji trzaji obmane 

Naredni Filandrini stavovi su u najmanju ruku zbunjujući, kao što je 
onomad bilo zbunjujuće njegovo pristajanje da bude savjetnik u "forumu 
građana" Volfganga Petriča, visokog predstavnika koji je ustoličio aparth- 
eid nad Bošnjacima (npr. Žepče, tzv. ustavne promjene, Izborni zakon, itd.). 
Od Filandre, kao značajnog bošnjačkog intelektualca, tada se očekivao oštar 
kritički stav spram Petričevih s-h operacija, a ne pristajanje da se bude 
bošnjačka šminka u antibošnjačkim projektima. 

Jednako i danas, Filandra neke ključne momente bošnjačke stvarnosti 
pokušava minimizirati ili oljagati. On govori da "'unutarbošnjačku medi- 
jsku halabuku u Sarajevu izazivaju razne obavještajno-mafijaške grupacije", 
te da su to "medijska prepucavanja" gdje "Bošnjaci povaljuju jedan dru- 
goga". Očito je da misli na prezentaciju dokaza koji svjedoče da je smije- 
njeni šef FOSS-a Munir Alibabić plaćeni agent. Kazati da je ovo sukob "raznih 
obavještajno-mafijaških grupacija" isto je što i 1992. godine kazati da su 
ćsve zaraćene strane isto krive za rat". Dakle, Filandra pokazuje da uopće 
nema profiliran stav o Muniru Alibabiću, kao glavnom egzekutoru bošnjačke 
žrtve, naspram bosanskih branitelja, kao objekta progona i satanizacije. Za 
njega su i Alibabić i bosanski branitelji "obavještajno-mafijaške grupacije", 
kao što su za Lagumdžiju borci ARBiH bili fašisti i falange, poput četnika iz 
Banja Luke. S jedne strane imamo dokazano antibošnjačko, velikohrvatsko 
djelovanje Munira Alibabića i ideološke infrastrukture Kruga 99, a s druge 
časnu bošnjačku borbu za istinu, ali je za Filandru i jedno i drugo — 
ćunutarbošnjačka medijska halabuka". Ne bi se reklo da se posprdno, ha- 

labukom, može nazvati ovo otkrivanje prvih kokretnih dokaza da iza polic- 
ijsko-pravosudne diktature nad Bošnjacima stoji uvezan hegemonistički 
sistem. 

Sljedeći Filandrin stav jednako je zbunjujući. On smatra da "na toj 
odbrani istine ne treba praviti finansijsku i političku karijeru, niti time treba 
emocionalno dizati tenziju unutar naroda", te da je "to stalno isticanje 
činjenice genocida kao osnovnog usuda savremenog bošnjačkog življenja, 
ta stalna kuknjava, jako opasna za definiranje nacionalnog identiteta". Fi- 
landra je trebao navesti primjer makar jednog Bošnjaka koji je na odbrani 
istine o agresiji napravio finansijsku i političku karijeru. Osnovni bošnjački 
problem je što niko niti finansira, niti politički podržava odbranu istine, 
zbog čega je ta odbrana svedena na rizična, individualna htijenja. Finansi- 
jski i politički tokovi su upravo okrenuti u smjeru ugrožavanja istine o agresiji. 
Drugo, Filandri smeta "isticanje činjenice genocida", "emocionalno diza- 
nje tenzija unutar naroda", i sl., a to je smetalo i vlasti SDP-Alijanse koja je 
činila sve da se zatre pamćenje o genocidu. Za Filandru je insistiranje na 
pamćenju tek, ironično kazano — "kuknjava". Upravo suprotno, Bošnjaci 
svoj nacionalni identitet moraju definirati i genocidnim iskustvima, kao 
što su to učinili i Jevreji, iz moralnih i praktičnih razloga. Pamćenje će 
narod držati na okupu, na stalnom oprezu, moralno će ga snažiti i obavezi- 
vati, a življenje pamćenja će biti stalni faktor pritiska na one koji su počinili 
Upravo iz tog razloga se strateški uništava bošnjačko pamćenje, agresija se 
pretvara u građanski rat, kako bi se neutralizirala bošnjačka kičma Bosne. 

Za Filandru je "ta spomenuta medijska bošnjačka halabuka zadnji 
trzaj intelektualne bahatosti i nekritičnosti". Slično tvrdi i Krug 99. Upravo 
je suprotno, jer se bahatošću i nekritičnošću jedino mogu smatrati ti 
pokušaji umrtljivanja bošnjačke pameti. 


Broj 97, 1. VI 2003. 

Nakon što je debelo unovčila svoju knjigu o jednakoj dobroti, tj. 
krivici svih bh. naroda, nakon što je plasirala podvale o "parku 
pravednika" i "istini i pomirenju", Titina unuka Svetlana Broz se 
okomila na jednonacionalne brakove, poručivši da su oni izvor 
nacionalističkog mraka. 


Titina unuka na brdima oko Sarajeva 


Izgleda da je Titina unuka Svetlana Broz prokockala gostoprimstvo 
koje joj je tolerantno bosansko društvo ukazalo u ovih tri-četiri godine 
otkad se iz Beograda naselila u kuću svoje tetke u Hadžićima pored Saraje- 
va. Imala je Svetlana šansu da bude jak faktor u borbi protiv nacionalizma 
i razaranja BiH, ali Titina unuka nikad nije prevalila preko jezika istinu da 
nisu svi isto krivi za rat, niti da se bošnjačka odbrana golih života ne može 
izjednačavati sa srpskom i hrvatskom genocidnom agresijom. A kako bi i 
mogla kad je u toku agresije na RBiH, poput Lepe Brene, bila s onu liniju 
fronte, kao moralna podrška koljačima Bosne? 


Božanstvo voli pare 

Svetlana Broz je svoje javne aktivnosti vezala za ideološke ciljeve Kruga 
99 i SDP-a, i otud su njeni stavovi posvađani sa istinom o genocidu nad 
bošnjačkim narodom i istinom o agresiji na RBiH. Teško je razabrati u ko- 
joj je mjeri Titina unuka žrtva svojih ideoloških baza, a koliko pak jedan od 
kreatora ove prokazane i rasplamsane antibosanske histerije iz Sarajeva. 
Jednako tako, teško je razabrati koliko su neprincipijelne političke aktivnosti 
Svetlane Broz rezultat drskosti, a koliko mentalne ograničenosti. Njen pro- 
jekat "park pravednika", njeno lobiranje za "komisiju istine i pomirenja", 
te, posljednje, njeno glorificiranje političke podobnosti mješovitih brakova 
i nepodobnosti jednonacionalnih brakova - prekrupne su društvene pojave 
da bi se mogle ingorirati. Tim prije što se iza sva tri slučaja krije podvala o 
jednakoj krivici za rat u BiH. 

Mnogi od nas su za Titinu unuku, kardiologa, dr. Svetlanu Broz, po 
prvi put čuli prije nekoliko godina kada je po bh. gradovima promovirala i 
prodavala svoju publicističku knjigu "Dobri ljudi u vremenu zla". Autorica 
je željela dokazati da je u svim bh. narodima bilo ljudi koji su uprkos amb- 
ijentu zla činili dobra djela. Naravno, autorica nije napravila distinkciju 
između vojnih hunti Radovana Karadžića i Mate Bobana, u čijem je sistemu 
bila ideologija zločina, i legalne vlasti RBiH, koja je štitila sve bh. građane, 
bez obzira na njihovu etničku ili vjersku pripadnost. Postoji semantička 
razlika između sintagmi "zla vremena" i "vremena zla"; ovom drugom se 
označava da je određeni ambijent bio stjecište zla, a ne žrtva zla, što znači 
da su i Sarajevo, Tuzla ili Zenica bilo isto što i Banja Luka ili Tomislavgrad. 

Potpisnik ovog teksta je 27. marta 2000. godine bio prisutan na pro- 
mociji ove knjige u Tuzli, kada je pred zgradom Radničkog univerziteta ostala 

rijeka ljudi koji nisu mogli ni priviriti u krcatu dvoranu. Svetlana Broz se kroz 
uplakanu, kičerajsku rulju provlačila kao božanstvo, svi su htjeli da je do- 
taknu, da ih pogleda, pomiluje, kao Papa ili Majka Tereza. U to ime Svetlana 
Broz je u Tuzli, kako se čulo, "utušila" oko hiljadu svojih knjiga, puta 20 
maraka, jest jednako 20.000 maraka. Knjiga se nakupovao narod, SDP-ovska 
vlast, SDP-ovski direktori. Titina unuka je poslije još nekoliko puta dolazila u 
Tuzlu, da za gradske i državne praznike otvara izložbe i sl., a nedavno je od 
Općinskog vijeća dobila najviše tuzlansko priznanje — "Počasni građanin Tu- 
zle". Mnogi su se pitali — zašto? Šta je to Svetlana Broz učinila za Tuzlu pa da 
bude njen ,,počasni građanin"? Ništa, izuzev što je po Tuzli prodavala svoju 
knjigu. Time su devalvirani istinski ,, Počasni građani Tuzle", kakva je huma- 
nitarka Šeherzada Vakilzadeh, koja je milione maraka humanitarne pomoći 
donijela u ovaj grad. Odnosno, da Svetlana Broz nije Titina unuka, nikada ne 
bi bila , Počasni građanin Tuzle", niti bi imala šansu u Tuzli napraviti ni 50 
maraka pazara prodajući svoju knjigu o jednako dobrim i jednako lošim. 


Dekret o jednakoj krivici 

Ambicije Svetlane Broz se nisu završile sa tom knjigom. Očas je posta- 
vljena na čelo "Dječije ambasade", valjda, kao veliki humanista koji umije 
da od Bosne uzme pare za svoje projekte. Potom je na Krugu 99 promovi- 
rala ideju, čiji je internacionalni zastupnik, da se u Sarajevu izgradi "park 
pravednika", kakav postoji u Izraelu. Još nekoliko institucija i pojedinaca je 
dalo podršku ovoj stravičnoj ideji, iza koje se krije očito uspio pokušaj da 
se ratno Sarajevo optuži za kršenja ljudskih prava. U promotivnim materi- 
jalima za ,,park pravednika" se jasno kaže da se park pravi u sredinama gdje 
su od institucija vlasti bila ugrožena manjinska prava, a gdje su pojedinci iz 
većinskog naroda štitili ugrožene manjine. Dakle, ako u Sarajevu nikne "park 
pravednika" to će biti priznanje da su ratne vlasti RBiH ugrožavale ljudska 
prava Srba i Hrvata. Savršena podvala! Pravo je čudo kako je u našoj javnos- 
ti tako očita blasfemija sarajevske žrtve dobila zeleno svjetlo, pa se čak 
preciziralo i gdje bi mogla biti lokacija tog srpsko-jevrejskog projekta. 

Svetlana Broz je i jedan od lobista ideje o "istini i pomirenju", koju 
zastupa komisija na čijem je čelu dežurni Jevrej Jakob Finci. Koliko su jake 
te jevrejske pozicije u BiH najbolje svjedoči Papin banjalučki pozdrav bh. 
konfesijama, kada je na zadnje mjesto stavio najbrojnije muslimane, a ispr- 
ed njih jevreje kojih jedva da ima za dva autobusa. Linijom srpsko-jevre- 
jskog bratstva danas se potura ta ideja o "istini i pomirenju" čiji je osnovni 
zadatak da izjednači agresora i žrtvu, i da "istinu" pronađe u laži o jednakoj 
krivici. U ovom povodu ekskluzivno objavljujemo da je spreman Nacrt Zza- 
kona o istini i pomirenju, koji je pripremila Fondacija "Conrad Adenauer", 
a kojim će se u obrazovanju, javnom govoru i drugdje zakonski ograničiti 
tretiranje rata u BiH. Zapravo, biće to dekret o jednakoj krivici. 


Opaka kleveta Sarajeva 


Posljednji istup Svetlane Broz na Krugu 99, na temu mješovitih bra- 
kova, vrhunac je njene problematične misije u BiH. Jednim potezom, je- 

dnom rečenicom, ova je miljenica tzv. demokratske alternative žigosala sve 
jednonacionalne brakove, poručivši da su takvi brakovi izvor nacionalističkog 
mraka. To je definitivna poruka njene sljedeće izjave: "Mješoviti brakovi su 
ti koji će BiH izvući iz mraka u koji su je gurnuli nacionalistički umovi". 
Titina unuka, dakle, promovira segregaciju, jer odriče pravo i mogućnost 
ljudima u jednonacionalnim brakovima da BiH izvuku iz mraka. Time je- 
dnonacionalni brakovi bivaju izvor mraka, a mješani brakovi izvor svjetlo- 
sti, nade, prosperiteta i sl. Prvo, riječ je o neviđenoj gluposti, kakvu može 
izreći samo spetljan i smeten um, a drugo, riječ je o neviđenoj drskosti 
kojom se promovira patriotsko otpadništvo jednonacionalnih brakova. 

Titina unuka je, povrh svega, izrekla jednu od najvećih kleveta ratnog 
Sarajeva, rekavši sljedeće: "U Sarajevu se za rata nerijetko čulo da su djeca 
iz mješovitih brakova kopilad". Riječ je o opakoj laži. U Sarajevu se takvo 
što nije čulo ni jednom, a kamo li "nerijetko". Pa i da je neko takvo nešto 
kazao, opet se to ne može porediti sa činjenicom da su Karadžićeve i Bob- 
anove hunte ljude ubijali zbog vjere i imena, pa makar neko bio i "kopile". 
Ali, Svetlana Broz razumije trend po kome je isplativo satanizirati bosa- 
nsku žrtvu. 

Definitivno, Titina unuka je sama sebe svrstala na brda oko Sarajeva. 
Problem je što narod vjeruje da bi Josip Broz Tito danas bio na strani žrtve, 
antifašističkog i slobodoljubivog Sarajeva. Ko kaže da djed i unuka moraju 
biti na istoj strani?! 


Broj 99, 1. VII 2003. 

Sarajevo je jedini grad na svijetu u kome su vlasti naredile 
svakonoćnu stražu na kršćanskim i jevrejskim grobljima. Trojica 
pijanih mladića su polupali 24 nadgrobna spomenika. Ali, usta- 
novljeno je da njihovi motivi nisu nacionalistički. Mladići su otkrive- 
ni iotriježnjeni. Zašto — straža? Zato što se ovom lakrdijom u svijet 
šalje agitpropovska poruka da su od tzv. islamskih ekstremista 
ugroženi i kršćanski i jevrejski mrtvaci, a kamo li tek živi ljudi. 


Kršćanski i jevrejski mrtvaci 
dobili tjelohranitelje 


U Sarajevu su na zahtjev Haškog tribunala, i po nalogu Kantonalnog 
tužitelja Mustafe Bisića, uhapšeni i u Centralni zatvor sprovedeni Mustafa 
Hota i Enes Šakrak, zbog sumnje da snose djelomičnu krivicu za stradanje 
23 Hrvata u selu Grabovica početkom septembra 1993. godine. Nema ničeg 
spornog u obavezi da se krivično gone svi za koje postoji osnovana sumnja 
da su činili ratne zločine. Znakovito je jedino što se hrvatski osumnjičenici 
za ratni zločin, koje se po Rimskom sporazumu procesuira u BiH, mogu 
braniti za slobode, dok je za bošnjačke predviđen zatvor. Konkretno, kakva 
je razlika između Dominika Ilijaševića Come, koji se sa zakonom susretne 
od ročišta do ročišta, i Hote i Šakraka koji će boraviti iza rešetaka? I Como 
i ova dvojica su nevini dok im se krivica za ratni zločin eventualno ne dokaže, 
ali pravosudni organi smatraju da Como može živjeti u svojoj kući, a da 
Hota i Šakrak moraju u zatvoru. Kao i Como, i pripadnici "žepačke grupe", 
osumnjičeni za ratni zločin nad Bošnjacima, imaju ljudsko pravo da se brane 
sa slobode. Jedino su bošnjački osumnjičenici toliko opasni da ih valja 
odmah strpati u zatvor. Bilo da je riječ o tzv. Alžirskoj grupi, osumnjičenim 
za "Pogorelicu", ili o ovoj dvojici novih likova. Dakako, ne želimo uopće 
ulaziti u njihovu eventualnu krivicu, ali želimo ukazati na neravnopravan 
tretman bošnjačkih u odnosu na hrvatske osumnjičenike. Prema nekim info- 
rmacijama, uzrok tome je skorašnji izbor tužitelja i sudija, odnosno, ambi- 
cija bošnjačkih kadrova u pravosuđu da dobiju naklonost hrvatskog, a time 
i međunarodnog faktora. 


Zagušivanje istine o bošnjačkoj žrtvi 

Drugo pitanje koje vrijedi (pret) postaviti u vezi sa ovim slučajem jeste 
trenutak u kome je naređeno hapšenje. Kantonalni tužitelj bi o tome sig- 
urno izrekao masu fraza, tipa da Tužiteljstvo radi neovisno od bla, bla, bla. 
Međutim, stiče se utisak da kad god se zbivaju događaji koji potenciraju 
istinu o bošnjačkoj žrtvi, s druge strane se plasiraju događaji o tzv. 
bošnjačkom ekstremizmu koji u medijskom prostoru zaguše nešto što je 
po informativnoj težini kud i kamo bitnije. 

Trenutno, s jedne strane imamo iskopavanje najveće masovne gro- 
bnice u BiH, na Crnom vrhu pored Zvornika, koja je specifična i po tome 

što ukazuje na monstruoznu strategiju vlasti u RS da premještanjem tijela 
ubijenih Bošnaka sakriju tragove zločina; dosad je ekshumirano gotovo 
400 tijela, a strahuje se da su sa mezarja Šahbegovića i Kazanbašče ovdje 
prebačena i tijela 750 Bošnjaka koji su 1. juna 1992. odvedeni sa Bijelog 
potoka; Crni vrh bi mogao dati konačnu istinu o 1.200 Zvorničana, ubi- 
jenih i nestalih. Izuzev statističkih podataka koji se ne mogu izbjeći, od 
medija nismo saznali išta više. Zar Crni vrh nije povod da se progovori o 
genocidu u Zvorniku, o bošnjačkim intelektualcima koji su strateški ubija- 
ni, da se napravi specijalna emisija, da se uzmu izjave od članova porodica 
ubijenih, itd, itd.? 

S druge strane, pod logotipom lažnog "jedinstvenog grada", imamo 
ustoličenje gotovog plana da Mostar konačno postane hrvatski stolni grad 
u BiH, što je otvoreno priznavanje zločina i apartheida. S treće strane ima- 
mo mutljavinu oko otkrivanja počinilaca bombaških napada u Sarajevu, a 
svi tragovi vode prema Lagumdžijinoj hunti. Naspram toga, medijski i 
politički prostor se strateški zagušuje događajima koji ni po čemu ne mogu 
parirati gore navedenim monstruoznostima. 


Oslobođenje" na usluzi teroristima 

Pored hapšenja osumnjičenih za zločin u Grabovici, događaj koji je 
preplavio medijsku scenu bilo je i otkrivanje počinilaca vandalskih rušenja 
24 nadgrobna spomenika na sarajevskim grobljima Sv. Josip, Sv. Marko i 
Lav. Policija koja očito neće da otkrije i uhapsi počinioce bombaških napa- 
da po Sarajevu, u ovom je slučaju bila efikasna, i hvalisava, jer je dobila 
šansu da otkrije ko su očevi 18-godišnjih, pijanih vandala, i da i na taj 
način pomogne diskreditaciju Lagumdžijinih protivnika. Očevi od dvojice 
ovih mladića ne pripadaju Lagumdžijinoj hunti, jedan od njih je urednik u 
Avazu", i to je bilo dovoljno da policija obznani kompletne podatke, čak i 
imena majki. Policija dakle može biti efikasna kad hoće. Prostom logikom, 
teže je pronaći nepoznate počinioce divljanja na groblju, nego počinice 
bombaških napada, jer za bombaško divljanje po Sarajevu postoje brojne 
indicije koje otkrivaju naručioca, a najjača od njih glasi: Nakon što je otvo- 
reno posumnjano da Lagumdžijina hunta podmeće eksplozive kako bi iza- 
zvala haos, i prijevremene izbore, napadi su naglo prestali. Iz pouzdanih 
izvora saznajemo da je policija otkrila počinioce, i da oni jesu iz kruga 
Lagumdžijine hunte, ali bi objelodanjivanje njihovih imena do temelja srušilo 
policijsko-pravosudnu mafiju SDP-Alijanse. Time faktički dobijamo realitet 
po kome su Lagumdžijina policija i Lagumdžijini teroristi na istom zadatku, 
tj. jedno te isto. U protivnom, neko bi iz policije morao objasniti kako je 
moguće da su najednom, kako su i počeli, prestali bombaški napadi po 
Sarajevu. Ko je taj koji je zaustavio Lagumdžijine teroriste? 

oslobođenje" se pobrinulo da nadomjesti ovu logičku prazninu, 
budući da su mnogi uočili kako je serija terorističih napada po Sarajevu 
obustavljena nakon hipotetičkog otkrivanja Lagumdžijine hunte kao naruči- 
oca haosa. Iako je jasna koordiniranost političkih akcija Zlatka Lagumdžije 
i Kruga 99 na promociji prijevremenih izbora, sa tajmingom terorističkih 

napada, "Oslobođenje" je pokušalo trag odvesti na krivu adresu. U povodu 
očito reketaške bombe koja je odjeknula pred jednim kafićem u Tešnju, 
Oslobođenje" otkriva: "Ohrabreni bezuspješnom istragom koja se u poslje- 
dnje tri sedmice vodi o eksplozijama koje su potresle Sarajevo, teroristički 
krugovi opet su se odlučili da posegnu za razarajućim oružjem. Teroristi su 
digli u zrak..." Sudeći po saznanjima "Oslobođenja", iza eksplozija u Sara- 
jevu i Tešnju stoje isti teroristički krugovi, iako je već danas jasno da su 
bombe u Sarajevu nosile politički potpis, a u Tešnju reketaški. 


Mrtvačka straža 

No, vratimo se medijskom tretmanu vandalizma na grobljima. "Oslo- 
bođenje" objavljuje da je — "ovaj slučaj pobudio veliko interesovanje javnosti 
i dobio predznak nacionalističkog divljanja kojim se skrnave pravoslavni i 
katolički nadgrobni spomenici". Ispostaviće se da se majka jednog mladića 
zove Jadranka, a otac drugog Mladen. O kakvom se onda nacionalizmu 
radi? Nije ni bitno. Bitno je da su svesrpski i svehrvatski mediji rastrubili 
kako bošnjački nacionalisti ruše pravoslavne i katoličke spomenike. Dakle, 
jasno je da nije riječ o nacionalistima, već o pijanoj dječurliji. Zašto onda 
domaći mediji ovom vandalizmu pridaju pažnju kao da je riječ o divljanji- 
ma srpskih nacista u povodu postavljanja kamena-temeljca za Ferhadiju? 
Zašto direktor preduzeća "Pokop" Vlado Raguž uvodi noćne dežure po gro- 
bljima, kao da imamo tajnu organizaciju koja iz noći u noć ruši pravoslavne 
i katoličke nadgrobne spomenike? Zar nije dovoljan cirkus što i mjesecima 
nakon slične pijanke na Jevrejskom groblju jadni policajci stražare i čuvaju 
jevrejske mrtvace umrle prije stotinu godina? Noćna straža će eto biti uvede- 
na i za pravoslavne i katoličke mrtvace, kako bi im se omogućio spokoj u 
okruženju tzv. islamskog terorizma. A to što ti tzv. islamski teroristi nose 
srpska ili hrvatska imena, što su im roditelji Srbi ili Hrvati, što pijanče, što 
bi takvi pijani razbili i muslimanske nišane da su se kojim slučajem zatekli 
na kojem mezarju, ili to što su otkriveni kao delikventi, a ne kao naciona- 
listi — ma to nikoga ne zanima! Toliko je strasna potreba da se od ničega 
napravi gužva, da ne postoji mogućnost progovora pameti i savjesti. Čime 
to direktor Raguž, nakon što su otkriveni počinioci čiji vandalizam nije 
nacionalistički, već pijandurski, može uopće pravdati svoju šizofrenu odl- 
uku da stražari čuvaju prvoslavna i katolička groblja? Ničim, izuzev namje- 
rom da se takva vijest proširi Evropom, kao prilog u izmišljanju tzv. bošnja- 
čkog ekstremizma. 

Za to vrijeme, istinski zločinci, teroristi i boljševici bivaju zašuškani u 
drugi plan, jer se njihova destruktivna misija uklapa u viziju karađorđevske 
budućnosti pocijepane Bosne i Hercegovine. Iza te vizije danas stoje svi, 
izuzev bošnjačkog naroda koji je spreman na praštanje i izgradnju suživota. 


Broj 103, 1. IX 2003. 

Rukometašica Alma Dizdarević je suspendirana pod optužbom da 
je — "izvodila klanjanje" usred utakmice i nasred terena. Umjesto 
da morbidne optužbe shvati kao vrijeđanje svoje vjere, Alma je 
pokušala odobrovoljiti inkvizitore, pohvalivši se da — nikada nije 
bila u džamiji. 


Jami me džamije 


U filmu "Balkanski špijun" Ilija Čvorović je otkrio da se njegov podsta- 
nar — drogirao punih 15 minuta. Nesretni dijabetičar, kojeg igra Bora To- 
dorović, poslije će biti premlaćen od braće Čvorovića, pod optužbom da je 
terorista i narkoman. Komična scena proizilazi iz Čvorovićeve zatucanosti, 
iz straha pred nepoznatim, jer je od običnog primanja inzulina vidio drogi- 
ranje od punih 15 minuta. 

U bosanskoj stvarnosti već decenijama se spliću i raspliću filmske situa- 
cije. Nesporazumi špijunske vrste su uglavnom vezani za islam. Kad SDP-ovi 
ministri traže da se uz munare prave dimnjaci, to nije plod neznanja, već 
svjesne namjere da se svetost munare oblati poređenjem sa dimnjakom. 
Zločinsko cirkuzanje sa islamom proizilazi iz stateškog nastojanja da se najsa- 
vršenija religija prikaže kao utočište za ekscentrike, šizofrenike i glupake. 
Rodonačelnik ove doktrine na Balkanu je Ivo Andrić, čije cjelokupno djelo 
pokazuje bosanske muslimane kao (na)strano tijelo u kršćanskom okruženju. 
Na nižim subkulturnim razinama andrićevski nacistički nerv se pretočio u 
viceve o Husi i Hasi, čija je osnovna funkcija jačanje osjećaja kršćanske superio- 
rnosti. Bolesni nisu ni islam, ni muslimani, već krstaši koji nemaju snagu 
tolerirati islam kakav jeste! Bolest proizilazi iz njihove potrebe da u islamu 
vide nešto što ne postoji. Lahko ih je otkriti, ali ne i promijeniti. 


Kršćanski kič 

Jedan tipični apartheidski događaj koji se nedavno dogodio u ru- 
kometnom sportu svjedoči o nastavku strategije satanizacije islama, ali i 
kažnjavanja Bošnjaka za ispoljavanje svojih vjerskih opredjeljenja. 
Rukometašica "Galeba" Amela Dizdarević je na utakmici sa Zrinjskim, u 
60. minuti susreta, prilikom ispoljavanja sportske radosti, kleknula na kolje- 
na, što je član Takmičarske komisije Rukometnog saveza Zdenko Lepez iz 
Mostara protumačio kao — klanjanje, zbog čega je ova rukometašica dobila 
kaznu suspenzije od dva mjeseca neigranja. 

Hiljade puta smo bili svjedoci kada se domaći i strani igrači krste na 
utakmicama, ali to nikada nikome nije smetalo, pa ni muslimanima. To je 
njihova privatna stvar, iako se kao javna manifestacija može tumačiti u smislu 
klero-šovinističke propagande. Nemoguće je razlučiti kada se neki kršćanski 
sportista krsti zbog sebe, a kada iz inada. 

Nedavno se na prostačkom izboru za "Miss BiH", u okviru muzičkog 
programa, pojavio dvojac iz grupe "Divlje jagode", Zele Lipovača i nekakav 

pjevač koji je nosio pogolemu križaču oko vrata. Ovog sa križačom nisu 
zanimale simpatije većinske muslimanske publike, jer je on bio u misiji 
promocije kršćanstva, pa i sa pjesmom pod naslovom "Marija". Bilo mu je 
bitno da njegovu propagandnu hrabrost uoče herski biskupi i ustaški dona- 
tori. Zato je žrtvovao naklonost muslimanske publike, kojoj bi svakako bio 
draži da se pojavio kao Zele Lipovača, multikulturno, bez mjeseca i zvijezde 
oko vrata. O njegovoj križači na izboru za "Miss BiH" niko nije ništa rekao. 
Muslimanima možda tajno, ali ne i javno, može smetati nepotrebno isti- 
canje kršćanskih džindžuha na svakom koraku. Jer su muslimani, u nakani 
tolerancije, svoja islamska obilježja sačuvali za odnos čovjeka i Boga. Uosta- 
lom, to i jeste religija. Ako bi vjera u Boga prešla u manifestacije mržnje, 
inada, primitivizma, kao što je generalno slučaj sa kičerajiziranjem katoliča- 
nstva, sa zabadanjem križača na svakom koraku — onda je to tek siledžijstvo 
koje u izvorištu ne propagira ni jedna vjera. 


Izvođenje klanjanja 

Oboljelost kršćanstva diljem Svijeta, o pogotovo u Bosni, rezultira 
progonom islama. Zdravo kršćanstvo nikad ne bi u islamu vidjelo nepri- 
jatelja, jer islam je u svojoj suštini dobrohotan. Zlo je u aktuelnom 
kršćanstvu, koje kroz svoje oboljele parametre, kroz zloupotrebu i fašizaciju 
vjere, tumači islam. Kao da veli — kad se mi možemo sakriti iza Boga i 
planirati zločine i progone muslimana, onda se i muslimani kriju iza islama 
i planiraju nam zlo. No, muslimani u Bosni nisu ubijali kršćanske civile, 
rušili kršćanske bogomolje i ravnali groblja, muslimani su uprkos svemu 
ostali vjerni islamu i učenju o praštanju i čovjekoljublju. Kršćani to, ipak, 
znaju, ali nikad neće priznati, u svojoj nemoći i razvratnosti, i otud će nastaviti 
sa provjerenom komunističkom strategijom satanizacije i morbidne falsi- 
fikacije islama. 

Otud će se izmisliti da je rukometašica Amela Dizdarević klanjala, 
iako svaki odrasliji kršćanin u Bosni zna da se klanjanje ne može obaviti 
usred utakmice, da se ne može jednom pasti na Sedždu, i da je, napose, za 
taj obred potrebna priprema koja se zove abdest, a za šta su, također, bosa- 
nski kršćani morali makar nekad čuti. Možda za 30-40 godina današnja 
djeca iz Republike Srpske i tzv. Herceg-Bosne neće imati pojma o islamu, 
ali današnji odrasli ljudi, poput tog Zdenka Lepeza, veći su dio života 
proživjeli uz Bošnjake, pa je njihovo navodno nepoznavanje osnovnih musli- 
manskih običaja stvar strateškog islamofobijskog poganluka. 

Lepezovu patologiju potvrdila je i Takmičarska komisija koja je u svom 
zvaničnom stavu izrekla jednu nevjerovatnu konstrukciju, koja glasi: "TK je 
utvrdila putem videosnimka da je Alma Dizdarević izvela vjerski obred klanj- 
anja". Ova riječ "izvela", umjesto riječi "obavila", otkriva da članovi TK klanj- 
anje doživljavaju kao cirkusku tačku, koja se izvodi, a ne obavlja. Oni doda- 
ju da je Dizdarevićeva shvatila da se nesportski ponašala čim je prihvatila 
sudsku odluku o dva minuta isključenja zbog klanjanja. A gdje to piše da je 
ispoljavanje vjerskih osjećaja na sportskim terenima — nesportsko? Ili ovo 
važi samo za islam? 

(Nikad nisam ušla u džamiju" 

Alma Dizdarević je reagirala - skromno bošnjački, što je pošprdna 
narodna sintagma za bošnjačku mutavost i snishodljivost. Ona je kazala: 
Ja skoro nikada nisam ušla u džamiju", valjda računajući da će joj ta činj- 
enica pomoći u omekšavanju kazne od dva mjeseca neigranja. Alma je ispra- 
vno primijetila da "niko ne pravi probleme kad se na našim terenima igrači 
mole Bogu", ali je zaboravila kazati da je riječ o kršćanima, a ne o musli- 
manima. Jer, eto, čim je gest jednog muslimanskog igrača zaličio na isla- 
mski vjerski obred, digla se panična prašina, a igrač je suspendiran. Ona je 
pravilno objasnila i da se — "samo radovala na stari mostarski način, kao 
što su se nekad navijači "Veleža" klanjali Halilhodžiću". Ali, otkud joj, što 
će joj, potreba da sebe pravda na ma koji način, a pogotovo tako što će 
izjaviti da — skoro nikada nije ušla u džamiju?! Pa zar je to sramota?! Zar 
ulazak u džamiju automatski znači biti ekstremista i biti sklon incidenti- 
ma?! Sramota je biti Bošnjak, iz muslimanske familije, a ne ući u džamiju! 
Sramota je hvaliti se tom nacionalnom i moralnom feleričnošću. Takvo 
samoponiženje nikada si ne bi dopustio ni jedan Srbin ili Hrvat. 

Alma Dizdarević jeste žrtva režiranih kršćanskih paranoja, ali, njeno 
reagiranje ukazuje na talenat da se bude žrtva. Luđačke optužbe da je kla- 
njala usred utakmice ona podržava svojom nepotrebnom odbranom, čiji 
ključni momenat je u njenoj odrođenosti od islama. 

Almina priča je paradigma dejtonske islamofobije, koja u bošnjačkoj 
autodestruktivnosti pronalazi dodatnu inspiraciju. 


Broj 106, 15. X 2003. 

Dženaza Aliji Izetbegoviću bi i bez izgovorene riječi nosila značenje 
tekbira. Da li su našim vjerskim i patriotskim osjećajima trebali 


Te ve 


vjerujemo da Allah dž.š. prije čuje glasnu misao, nego glasan glas? 
Tekbir je misao, a ne glas 


Na dženazi Alije Izetbegovića čuli su se tekbiri. Glasni. Šutnja koja je 
obavila ovaj događaj kazuje prije o nemanju kolektivnog stava, nego o ne- 
giranju ili o odobravanju. Javnost je podijeljena. Jedni misle da su tekbiri 
na Alijinoj dženazi nanijeli političku štetu Bošnjacima, da im nije mjesto u 
bošnjačkoj tradiciji dženaze, dok drugi smatraju da im je baš bilo mjesto 
tu, na Alijinoj dženazi, da se pokaže ko je bio Alija, i čija je ovo zemlja. I 
jedni i drugi su i u pravu, i u krivu. Do daljnjeg. 


Neočekivana rehabilitacija 

Nezvanični organizacioni odbor za ispraćaj prvog bh. Predsjednika je 
nedvojbeno imao jasne ideološke i vjerske intencije kada je odlučio da se 
dženaza klanja na Trgu Bosne i Hercegovine, a ne pred nekom od džamija, 
te da se Alija isprati uz limenu glazbu, kao i ma koji evropski državnik iz 
kršćanskog civilizacijskog kruga. U njihovu zamisao da Alijina dženaza bude 
ispraćaj evropskog muslimana sigurno se nije uklapala pojava tekbira. 

Tekbiri su bili višak i naspram jedne posve neočekivane pojave, reklo 
bi se prevrata u višegodišnjoj međunarodnoj šutnji spram uloge Alije 
Izetbegovića u toku agresije na RBiH, i u vezi sa postizanjem dejtonskog 
mira. Ni najhrabriji optimisti nisu mogli očekivati da će Alija Izetbegović 
pred kraj života dočekati satisfakciju u vidu nepregleda lijepih riječi koje su 
mu upućivali mnogi koji su ga pohodili na samrtnoj postelji, ali i oni koji 
su priznanje prvom bh. Predsjedniku odavali putem poruka sa željama za 
ozdravljenje. To sasvim sigurno nije puka kurtoazija! 

Eto, mjesecima je život skončavao prvi hrvatski predsjednik Franjo 
Tuđman, pa iz Svijeta nije stigla ni jedna lijepa riječ o njemu, a kamo li da mu 
je neko došao u posjetu. Kad je otišao na svijet gdje se računi ne mogu falsificira- 
ti, na njegov sprovod je jedino došao turski Predsjednik, što se opet, u daljem 
slijedu, više može tumačiti kao ironija sudbine, kao poraz pred širinom 
praštanja, nego kao satisfakcija. Tuđman je izdao Bošnjake, narod zahvaljujući 
kojemu je Hrvatska dobila međunarodno priznanje. Njegova genocidna kolab- 
oracija sa Miloševićem pogodila je islamski svijet, a nadasve Tursku. Musli- 
manski svijet je putem prisustva turskog Predsjednika na Tuđmanovoj sahra- 
ni, zapravo, poručio koliko je Tuđman bijedan. U diplomatskim relacijama 
lideri država nalikuju komšiluku. Kad ti komšiluk odbije doći na sahranu, 
onda mora da si bio debela fukara. To se dogodilo Tuđmanu. Kršćanska Evr- 
opa je odbila nazočiti sprovodu svoga samozvanog odvjetnika, koji se ubio 
da dokaže da upravo on Evropu štiti od najezde nekakvih džihad-ratnika. 

Nakon smrti Josipa Broza, na Balkanu se nije jednom državniku nije 
odala takva međunarodna počast kao Aliji Izetbegoviću. Srbijanski premi- 
jer Zoran Đinđić jeste ispraćen uz međunarodne počasti, ali njegove palj- 
anske fleke ga nisu nikad svrstale u red mirotvoraca i iznimnih ličnosti. 

Počast Izetbegoviću je najveći postdejtonski obrat u srpsko-hrvatskoj 
lobističkoj nakani da se agresija pretvori u građanski rat i da se sve tri 
strane optuže za jednaku krivicu.Ta počast nije sama sebi svrha. Ona je 
politička poruka koja dolazi u vrijeme velike klevetničke operacije protiv 
antiterorističkog bića bosanskih muslimana. Ta počast je obavezujuća. 
Samim tim što ne može Alija biti mirotvorac, lider tolerancije i poštivanja 
različitosti, a da to ne budu i njegovi saradnici, i njegov narod. Ako je Alija, 
bio pozitivac, onda su to i svi drugi u piramidi njegove apsolutne vlasti. Ta 
transparentno promovirana činjenica, čak i od lidera SDP-a Zlatka 
Lagumdžije, iz temelja ruši sve montirane procese koji se vode protiv 
nekadašnjih Izetbegovićevih saradnika. Projekat satanizacije Bošnjaka je 
doveden do moralnog i logičkog sloma. 

Oni koji smatraju da su tekbiri bili višak na Alijinoj dženazi upravo 
uzimaju u obzir činjenicu da su Bošnjaci neočekivano doživjeli međunarodnu 
rehabilitaciju i da im je u ovom času bilo potrebno da Alijina dženaza pro- 
tekne u spoju građanskih i islamskih vrijednosti. 


Krstaški seljakluci 

S druge strane, u pravu su i oni što tvrde da tekbir nije nikakav dokaz 
o ekstremnosti ma kojih muslimana. To je poruka vjere i dobrote. Naše je 
pravo da svog velikana pratimo onako kako to mi hoćemo, a ne kako bi se 
to nekome sviđalo. Ako Zapad ima strah od tekbira, to je problem primiti- 
vizma i predrasuda Zapada, pa zašto bismo onda mi tetošili krstaškim selja- 
klucima. Hrvatski tisak je razglasio da Pedi Ešdaun nije mogao održati gov- 
or — "jer su ga islamski fanatici prekidali povicima Allahuekber". Treba li, 
nakon svega, da se dodvoravamo centrima moći koji su hiljade puta doka- 
zali da Bošnjake doživljavaju kao tzv. islamske fanatike? 

Neovisno od ove teme, hrvatski tisak je dan nakon dženaze objavio 
da je Izetbegović bio na tajnoj listi Haškog tribunala. Riječ je o kleveti. 
Dakle, ne postoji granica na kojoj bi se moglo udovoljiti srpsko-hrvatskom 
projektu satanizacije Bošnjaka. Bili ili ne bili tekbiri, ovi bi izmislili neku 
klevetu. Prema tome, ako je bošnjačko srce htjelo da bol i poštovanje pre- 
ma Aliji iskaže tekbirima, onda je to moglo sebi dopustiti. Sviđalo se to 
nekome ili ne. 

Drugo je pitanje da li je bošnjačko srce htjelo čuti takve tekbire, 
bučne i strasne. Zar se na Alijinoj dženazi tekbir morao uzvikivati, navijačkom, 
ratničkom, frustriranom dikcijom, zar se nije mogao izgovarati za sebe, što 
bi opet stvorilo savršen utisak, koji bi nalikovao na tutnjanje neba i zemlje. 
Desetine hiljada ujedinjenih grla u govorenju tekbira poslalo bi po značenju 
moćniju poruku, u odnosu na ovu varijantu u kojoj jačina zagluši sadržaj. 
Ili, pak, dovoljno je bilo islamske pobjede u veličanstvenosti Alijine dženaze, 
da je događaj sam po sebi bio — tekbir. 

Šutnja o kratkom spoju 

Reis Cerić se još jednom potvrdio kao ličnost izuzetne hrabrosti i 
sabranosti. U pravom času, kada se postalo jasno da uzvikivanje tekbira 
remeti vjerski i idejni nijet organizatora, Reis je izišao za mikrofon i bez i 
jedne riječi viška poručio, parafrazirano - kako je u našem narodu običaj da 
se vjerski osjećaji ispoljavaju prema Allahu dž.š., a što se može činiti tiho, 
jer je poruka u mislima, a ne u glasu. Reisa nisu htjeli čuti oni što su nasta- 
vili uzvikivati tekbir, čime su posvjedočili da im je njihovo lično doživljavanje 
islama preče od preporuke bošnjačkog vjerskog poglavara, ali i većine oku- 
pljenih. Iako Reis nije uspio kanalisati vjerske osjećaje ove grupe, njegov 
pokušaj je koristan, utoliko što niko ne može reći da je Islamska zajednica 
organizirala uzvikivanje tekbira. 

Nerazumijevanje između Reisa, tj. Islamske zajedenice i ove grupe 
vjernika otvara jednu posve drugu temu kojom bi se valjalo baviti. Dakle, 
da li je Islamska zajednica djelatan autoritet među bošnjačkim vjernicima? 
Ako Islamska zajednica vidi i preporučuje jedno, a ako grupa vjernika osjeća 
drugo, onda je to kratak spoj koji se valja prevazići. Da bi došlo do prevazila- 
ženja nersporazuma, nužno je otvoreno govoriti o svim nejasnoćama. Isla- 
mska zajednica nije pokazala volju da naknadno objasni da li su, ili nisu, 
glasni tekbiri na Alijnoj dženazi nešto što treba uvesti kao pravilo, i ako 
treba zašto treba, a ako ne treba, zašto ne treba. Najgore bi bilo da svi mi 
ostanemo između jednog i drugog tumačenja. 


Broj 107, 1. XI 2003. 

Krnji SDP i senilni Titovi partizani su iskoristili obilježavanje 60. 
godišnjice ZAVNOBiH-a i zloupotrijebili Dan državnosti BiH da 
oblate prvog bh. predsjednika rahmetli Aliju Izetbegovića. 


Uličari antifašizma 


Obilježavanja 60. godišnjice ZAVNOBiH-a proteklo je u blasfemičnoj 
zloupotrebi povijesnih svetkovina od strane krnjeg SDP-a i instrumental- 
iziranog SUBNOAR-a, tj. Titovih partizana, kao zvaničnih čuvara antifašističkih 
tradicija iz Drugog svjetskog rata. Ovaj znameniti historijski datum iskorišten 
je da se kažu pogrde protiv bošnjačke politike, oličene u vladajućoj SDA, a 
da se posljednji bošnjački lider Alija Izetbegović oblati kao ličnost koja nije 
dostojna poređenja sa Josipom Brozom Titom. 

S drugestrane, SDA ni ovog 25. novembra nije pokazalavolju da ZAVNO- 
BiH-u oda počast kakvu zaslužuje. SDA je ostala rob mladomuslimanskog 
antikomunističkog diskursa. Komunizam nema nikakve veze sa vrijednostima 
ZAVNOBiH-a, bez kojeg, logično, ne bi bilo ni međunarodnog priznanja BiH, 
a ni Bošnjaka kao političkog naroda. SDA nikada nije negirala vrijednosti 
ZAVNOBiH-a, ali ih nije ni isticala. I ove godine ih je, jednostavno, ignorirala. 
Sa moralnog i marketinškog stanovišta to je nepametno. Ispada da je SDP 
baštinik državotvornog korijena BiH, a da je SDA nekakva dejtonska stranka 
za koju je bh. državnost, kao i za četnike i ustaše, prisilni rezultat rata. Takav 
koncept je glupav, krhak, štetan, nepošten, providan... SDA nema nikakvog 
razloga da bježi od svoje posvjedočene antifašističke i bosanske suštine. 


Otpadnici od "komunističkog islama" 

Trpanje ZAVNOBiH-a u komunistički kontekst ne odgovara činjenica- 
ma, ni političkom interesu Bošnjaka. Sve ružno što je komunizam donio na 
ove prostore, dogodilo se poslije ZAVNOBiH-a, kada je KPJ okupirala 
antifašističke ideale za koje su se borili bh. narodi. Ljudi su spašavali gole 
živote, pred najezdom švapskih nacista i domaćih koljača. Naspram nacisti- 
čke ideologije, pojavila se snaga koja garantira ravnopravnost svih bh. nar- 
oda. Logično je što su se bh. narodi, a poglavito Bošnjaci, oslonili na Titove 
partizane. U ratnom vihoru su makar mogli biti sigurni da ih niko neće klati 
ili ponižavati zbog vjerske pripadnosti. Taj nagon za samoodržanjem nije 
bio komunistički. Narod je jedino razabrao da svi drugi kolju, a da samo 
partizani ljude ne ubijaju po vjeri, već po ideologiji. Pošto Bošnjaci nisu 
imali nikakve nacionalne ideologije, za razliku od četnika i ustaša, logično 
je što su privremeni smiraj našli pod okriljem antifašističke ideje Titovih 
partizana. Tu se završava priča o bošnjačkoj vezi sa ZAVNOBiH-om. Ta priča 
je časna i poštena. Bošnjaci su bili uz ideju antifašizma, za jednakost i 
slobodu svih bosanskih i južnoslovenskih naroda. 

Zašto onda Bošnjaci ignoriraju svoje časno sudjelovanje u povijesti? 
Postoje dva srodna odgovora. Prvi je svjesno ili nemarno poistovjećivanje 

partizanske tradicije i ZAVNOBiH-a sa komunizmom. Drugi je frustracija 
mladomuslimanskog jezgra SDA, koje histerično odbija sve što ima ikakve 
veze s Titom i partizanima. Nema nikakve dvojbe da su u montiranim proces- 
ima od komunizma stradavali mnogi čestiti muslimanski vjernici. Bilo bi 
razumljivo da je komunistički režim hapsio nekakve muslimanske ekstreme 
koji su planirali državni udar i uvođenje islamske države u BiH. No, tako 
mahnitih revolucionara nije bilo među stotinama, a neki kažu i hiljadama 
muslimanskih vjernika koje je progonio komunistički režim. Bili su to tek 
otpadnici od "komunističkog islama", od namjere Komunističke partije da 
islamski život kroji iz Centralnog komiteta, a to je bio dovoljan razlog za 
njihovo progonstvo. Valja reći da je komunističkom režimu trebala uravnilo- 
vka između živih, četničkih i ustaških emigrantskih projekata za razbijanje 
SFRJ, i politički anemičnog muslimanskog svijeta, koji je u jugoslavenskom 
socijalizmu vidio ostvarenje čežnje za mirnim životom. Bošnjaci su mogli 
biti totalni otpadnici od islama, ali bi se za potrebe totalitarnog režima 
izmislili nekakvi islamski ekstremisti, kako bi ispalo da u svim narodima 
ima kukolja. Žrtve su postali muslimani koji su bili istrajni u volji da svoj 
islam žive bez dodira s ma kojim režimom i ideologijom. 

Goleme su patnje podnijeli ovi stameni vjernici. Oni imaju pravo na 
frustraciju, kojom sa gađenjem gledaju na svaki pomen Tita i partizana. 
No, bošnjačko političko biće ima pravo na zrelost, kojom će razdvojiti neistinu 
od istine, jalovo od korisnog, napose, mladomuslimansko razumijevanje 
ZAVNOBiH-a od onoga što jeste ovo neideološko centrište savremene bosa- 
nske državnosti. 


Išaretski paradoks 

ZAVNOBIH je višestruko srodan i potreban Bošnjacima. Nema nikakve 
razlike između i u ovom ratu posvjedočene bošnjačke volje da se u miru i 
toleranciji živi sa drugačijima, i onoga što je zavještano ZAVNOBiH-om, a 
što je pola stoljeća, uz sve mahane, bilo plodonosan agens mira i prosper- 
iteta u BiH. Nakon što je antifašizam okupiran od komunizma, nastradale 
su političke slobode i politička kultura, ali je BiH u obrazovnom, ekono- 
mskom i kulturnom smislu doživjela svoje zvjezdane trenutke. Ni u jednom 
političkom vremenu bošnjački narod nije obrazovno ojačao kao u vremen- 
ima komunističkog režima. Povećanje kritične mase pismenih Bošnjaka 
definiralo je volju za osamostaljenjem BiH od srboslavije. No, ni u jednom 
vremenu bošnjački narod se nije kao tada udaljio od svog vjerskog izvorišta, 
što je rezultat organizirane komunističke strategije za ispiranje i asimiliranje 
Bošnjaka u razne Sanje, Vanje, Saše, Siniše i ina "kulturna" imena. 

Nema jednoznačnog odgovora na pitanje o Bošnjacima u Jugoslaviji. 
Čini se da je u konačnici ostalo mnogo više dobrog, nego negativnog 
nasljeđa. Titov režim je Bosni vratio državnost, a Bošnjake, doduše kasno, 
priznao kao politički narod. Bez bosanske ustavne jednakopravnosti u SFRJ, 
Bosna ne bi mogla tražiti međunarodno priznanje, niti bi Bošnjaci mogli 
imati tapiju na svoju zemlju. Uvažavanje ove logike je neizvodljivo bez 
uvažavanja ZAVNOBiH-a. 

Ipak, bošnjačka politika živi u paradoksu. Ona govori o Kulinu Banu, 
o hiljadugodišnjoj državnosti BiH, ali ignorira ZAVNOBiH i partizansku 
tradiciju u BiH. Oslobodilačka borba Armije RBiH je po konkretnim djeli- 
ma jedini slijednik ovih časnih tradicija. Koliko je HVO izrastao iz ustaštva, 
a Vojska RS iz četništva, toliko je ARBiH stasala na civilizacijskim tekovina- 
ma bh. partizana koji su, jednako kao i ARBiH, branili ljude svih nacija i 
vjera, boreći se za ideju jednakosti bh. naroda i građana. No, generali naše 
Armije nikada nisu pomenuli ovaj antifašistički kontinuitet. Jedini razlog 
tome je u išaretskoj preporuci SDA da su antifašizam i komunizam jedno te 
isto, što je bezvezna, neistinita i štetna konstrukcija. 


Blaćenje Alije i mit o Titu 

Dok je SDA zaobilazila oko ZAVNOBiH-a, SDP nikada nije ni presta- 
jao izvorište bh. državnosti svojatati kao privatno partijsko naslijeđe. U 
tome su mu pomagali instrumentalizirani Titovi partizani, senilni tragikomi- 
čari koji još uvijek vjeruju da će se odnekud pojaviti Staljinovi brkovi da ih 
spasu od kazamata demokratije i slobode mišljenja. SDP i SUBNOAR su 
ujedinjenim snagama nastavili falsificirati bh. antifašističku povijest, poga- 
neći je komunističkom ideologijom. Da su dobronamjerni, kao što nisu, 
trudili bi se da deideologiziraju antifašističku tradiciju, kao naslijeđe svih 
bh. naroda i građana, umjesto što je silom smiještaju u ideološke hapsane 
komunističkih nasljednika. 

Napose, nešto slično je počinila i SDA u odnosu na islam, u pokušaju 
da bošnjačku vjeru zatoči stranačkim okvirima, umjesto da je prepusti njenoj 
nadvremenoj prednosti. Okupacija univerzalnih vrijednosti obično dovodi 
do blasfemije tih vrijednosti, kad se njima kite smrtnici i prolaznici. Zato se 
danas smijemo grotesknim Titovim partizanima koji na pustom otoku, na 
koji su se sami prognali, uzvikuju cirkuske parole, zazivaju drugarice i drug- 
ove... Zato smo imali pojave da se u džamiju ulazi kao u centralni komitet, 
formalno, šićardžijski, u pijačarskom računu da ti džamija može obezbi- 
jediti fotelju, sekretaricu i vOZaČča. 

Obilježavanjem 60. godišnjice ZAVNOBiH-a Titovi partizani i SDP su 
nadmašili najprljavije ponore svoje crvene mašte. Na zajedničkoj svečanoj 
akademiji govorio je drug Zlatko Lagumdžija, da se ne zaboravi da je ZAVNO- 
BiH partijska svojina. Partijsko glasilo "Oslobođenje" je na prvoj strani raspu- 
calo naslov '"Alijini dodvornici ruše mit o Titu". Kad se pročita ovaj tekst 
ispada da Lagumdžija nije ni o čemu drugom govorio nego o inicijativi da se 
dio Titove ulice u Sarajevu nazove po Aliji Izetbegoviću, čime se, kako je 
rekao — "ruši mit o Titu i potkopavaju temelji bh. državnosti". Jadna li je ona 
zemlja čija se državnost temelji na mitovima, i to komunističkim! Titić je 
ustvrdio da aktuelna vlast "hoće da se riješi čak i Titovih ulica", što je totalna 
laž, jer je SDA mogla i u ratu i poslije poskidati sve Titove ulice. Ali, nije. Zato 
je SDP u Tuzli još 1992. poskidao nazive desetine ulica, škola i institucija 
koje su nosile imena bh. antifašista, kako bi se dodvorio četnicima i ustašama. 

Za njega je — "sramotna inicijativa da se po prvom predsjedniku 
Predsjedništva BiH, umjesto njemu primjerene ulice, nazove Titova ulica u 

Sarajevu". Dakle, glavna ulica u Sarajevu, po njemu, nije primjerena Aliji 
Izetbegoviću! On čak ironizira inicijativu o nazivanju jedne ulice imenom 
Alije Izetbegovića, jer kaže da bi neki htjeli — "ako je moguće za tu priliku 
naći neku čak i dužu (ulicu od Titove)". Ispade da Alija ne može dobiti ni 
Titovu, ali ni neku dužu ulicu, poput Obale Kulina Bana koja bi, po nekim 
anketama, bila najprimjerenija, jer podsjeća i na najveću dženazu u pov- 
ijesti Bosne. Po Lagumdžiji, trebalo bi pričekati da o Izetbegoviću "histori- 
ja dadne svoj sud", što je negacija svih onih neupitnih vrijednosti koje su i 
bez historijskog suda o Izetbegoviću izrekli svjetski autoriteti. Napose, ni 
Saudijska Arabija, ni Turska, nisu čekale lagumdžijski sud historije kada su 
ulice nazivali po Aliji Izetbegoviću. Ovim velikim nacijama je jasno ono što 
velikosrpske sluge nikad neće priznati — da je Alija Izetbegović časna histor- 
ijska ličnost. 

Ovdje nećemo tematizirati neupitni značaj Alije Izetbegovića. Hoćemo 
samo podcertati da su SDP i SUBNOAR obilježavanje 60. godišnjice ZAVNO- 
BiH-a zloupotrijebili za blaćenje lika i djela prvog bh. Predsjednika. Alija je 
za njih, kao i za sve velikosrbe, razbijač Jugoslavije, on je njihov neprijatelj, 
jer je razbrkao planove o utapanju BiH u srboslaviju. Oni su bolesni i zli. 
Zloupotreba ZAVNOBiH-a je samo potvrdila ranije znanu dijagnozu. 

Zamislite, jedino, kakav bi to bio maestralan poen za bošnjačku poli- 
tiku da je vladajuća SDA organizirala jednu svečanu, dignitetnu, patriotsku 
akademiju u slavu ZAVNOBiH-a. Ali, nije. I, neće. Do daljnjeg. 


Broj 109, 1. XII 2003. 

Šta bi se dogodilo da je neki bošnjaki funkcioner u nekom državnom 
organu priredio bajramski prijem za Bošnjake, a da je izignorirao 
kršćane za Božić? Pa, zapalila bi se Bosna! U Tuzli se dogodilo da 
jedan bošnjački funkcioner priredi božićni prijem za hrvatske 
službenike, a da izignorira Bošnjake za Bajram. I, nije se dogodilo 
ništa. 


Bošnjaci se navikavaju 
da su građani drugog reda 


Tuzla je jedini evropski grad u kome nije pao komunizam. Od 1945. 
do danas Tuzlom vlada jedna te ista vlast. Udbaši koji su 70-tih i 80-tih 
godina kontrolirali lokalnu politiku, to čine i danas. Riječ je o bukvalno 
istim ljudima. U određenim vremenskim razdobljima ova je udbaška kara- 
kteristika znala polučiti određene koristi, kao na početku agresije, jer se 
udbaši razumiju u državu, ali u konačnom skoru, riječ je o balastu koji 
donosi mnogo štete, a nimalo koristi. 

Kako stvari stoje, ovaj komunistička tradicija će se nastaviti i nakon 
narednih lokalnih izbora. Ne toliko zbog snage SDP-a, koliko zbog slabosti 
političkih snaga koje bi mogle uzdrmati boljševičku tradiciju. 

Tuzla je kroz povijest bila indikator zbivanja koja će uslijediti na širim 
prostorima. Tako je i danas. 


Prijem za naciju iz prvog reda 

U jednom državnom organu, kojim rukovodi kadar SDP-a, za katolički 
Božić je organiziran prijem za službenike hrvatske nacionalnosti. Prijem je 
organizirao šef organa, Bošnjak, koji prethodno muslimanima nije ni česti- 
tao Bajram, a kamo li da je priredio bajramski prijem. Hrvatima nije smet- 
alo što su u povlaštenom položaju u odnosu na svoje bošnjačke kolege. 
Svijetla su obraza došli na božićni prijem. Hrvaticama je poklonjen po buket 
cvijeća, a Hrvatima po flaša skupog vina. Hrvati su dan uoči Božića, nakon 
ovog jutarnjeg prijema, pušteni kućama da se u miru pripreme Za sutrašnji 
blagdan. Bošnjaci nisu uoči Bajrama imali takvu privilegiju. 

Ovaj Bošnjak iz SDP-a, koji je u svojstvu šefa državnog organa prire- 
dio segregaciju Bošnjaka, očito je na vrijeme razabrao futurističke vjetrove. 
On je uvidio da će kadrovska pozicija Bošnjaka u budućnosti ovisiti od 
spremnosti da se poltroniše kršćanstvu, i da se nipodaštava islam. Nema 
sumnje da će povlašteni Hrvati prema njemu osjećati naklonost, što će mu 
u budućnosti garantirati status osobe odane multikulturalnim vrijednosti- 
ma. Odveć je jasno da se značenje multikulturalnosti mjeri voljom 
kršćanstva, a ne podrazumijevajućom voljom islama. Ako kršćani hoće da 
negdje ima multikulture, onda će je biti, a ako neće, onda će od muslima- 
nske tolerantnosti ostati tek tzv. islamski ekstremizam. Razumio je to ovaj 
SDP-ov funkcioner, čiju su ambicije starije od časti, poštenja, istine. On će 

pri punoj svijesti povrijediti bošnjačke službenike, otvoreno im naznačiti 
njihovu manju vrijednost, jer zna da će Hrvati nagraditi takav nacionalni 
mazohizam. 

Za ovaj događaj su, preko povrijeđenih Bošnjaka iz ovog državnog 
organa, odmah saznali lokalni političari iz SDA, Stranke za BiH i još neko- 
liko manjih stranaka koje žive od bošnjačkih glasova. Ali, ni jedna stranka 
nije našla shodno da reagira, da uputi saopćenje za javnost, u kome će 
istaći kako je neprimjereno, i zloslutno, to favoriziranje službenika jedne 
nacionalnosti. Pomenuti događaj nije pao s neba, već je sedimentiran u 
događaj vrijedi vidjeti u uzročno-posljedičnom lancu, kao pismo za čitanje 
sadašnjosti i budućnosti. 

Kao što su Bošnjaci prije koju deceniju razumijevali da će društveni 
status, ili napredovanje u karijeri, obezbijediti ako uđu u mješoviti brak, 
ako svojoj djeci nadjenu tzv. međunarodna imena, od kojih svako pripada 
kršćanskom civilizacijskom krugu, tako se i danas Bošnjacima nameće ako 
ne gori, onda barem jednako opak sistem društvenih vrijednosti. Kad kažemo 
— gori sistem — mislimo na ambijent u kome su Bošnjaci usmjereni da budu 
ili žrtve ili isljednici u medijskom spektaklu zvanom "islamski terorizam". 
Bošnjak koji ne pristaje da izmišlja tzv. islamski terorizam, i da se udvara 
kršćanskom modelu multikulture, po kome su kršćani bitniji od muslima- 
na, takav je Bošnjak izopćen iz sistema vrijednosti čiju hijerarhiju određuje 
kršćanska vlast nad Bosnom. U jugokomunističkom ambijentu sa 
suptilnošću se vodilo računa o prividu muslimanske ravnopravnosti, iz koje 
su, ruku na srce, pogotovo u pogledu školovanja, Bošnjaci izvukli brojne 
koristi. Svjetska antiislamska histerija je legitimizirala okrutnost sa kojom 
se Bošnjaci progone u rođenoj zemlji. Ovdje nema mjesta poređenju za 
Jevrejima, jer Njemačka nikad nije bila jevrejska domovina, kao što je Bo- 
sna, i imenom i poviješću, bošnjačka kolijevka. Nakon 11. septembra post- 
alo je nelagodno biti musliman svud na Zapadu, ali je bezmalo teže posta- 
lo biti musliman u Bosni. Jasno je i zašto. Ma gdje na Zapadu muslimani 
nisu nikakav politički ili vojni faktor. U Bosni jesu, ali sve manje. Tek apso- 
lutna minorizacija Bošnjaka, sa perspektivom njihovog raseljavanja u preko- 
okeanske zemlje, može zadovoljiti nezajažljive apetite mahnitih krstaša. 
Dakako, nikad vam ni jedan zapadni ambasador u BiH neće saopćiti istinu 
o krajnjim namjerama zapadne politike u BiH. Taman posla da sad neko od 
njih kaže: naš cilj je uništenje Bošnjaka. Ni Hitler, kada je zatirao Jevreje, 
nije na talambase razglasio svoj genocidni posao. Mladić je pred pokolj u 
Srebrenici bošnjačkim dječacima dijelio čokolade. Logično je da se svaki 
zločin ili negira ili skriva. 


Dolari u bošnjačkim zjenicama 
Svaka pojava, makar i nakaradna, teži uspostavi sistema vrijednosti. 
Interes pojedinaca, u ovisnosti od njihove svijesti o kolektivnom dobru, 
tvori sistem koji funkcionira bez obzira na okolnosti. Tako se dogodilo da 
je na frtalju BiH sa bošnjačkom većinom već obrazovan sistem u kome se 


34 IZ SAFFA 


tačno raspoznaju vrata berićeta i vrata ponora. Ko hoće da sačuva dušu, 
ignorirat će blagodeti koje mu se nude u službi sataniziranja Bošnjaka. Ko 
hoće da ima iluziju o svojoj bitnosti, da prosperira materijalno i na 
društvenoj ljestvici, u ovakvom sistemu vrijednosti, zanemarit će znakovlje 
vjere, morala, tradicije, napose, odanosti svojoj zemlji i svome narodu. 

Bošnjačka tragedija proizilazi iz odsustva individualne predanosti 
kolektivnim interesima. Otud krstaški sistem vrijednosti s lakoćom lomi 
bošnjačku kičmu. Bošnjačke institucije koje su morale artikulirati i nametnuti 
ulogu svakog Bošnjaka, odveć su zagubljene u pijačarskom grabljenju ma- 
terijalnih dobara, kao da je bošnjačka ekonomska potentnost nečiji kusur, 
koji treba zgrabiti prije nego ga odnese vjetar. Stiče se utisak da kod 
bošnjačkih prvaka dolari klaparaju zjenicama, pa oni ništa i ne vide, ništa i 
ne čuju, osim zveketa novčanica, kao jedine suštine njihovog života. U takvom 
ambijentu nije ostao ni trun prostora za bavljenje bošnjačkim Životom, a 
on je u artikuliranju i nametanju uloge pojedinca u stvarnosti, koja je 
suštinski jednaka vremenima genocidne agresije. Zato je logično što danas 
našim bošnjačkim društvom vlada letargija koju krstaški sistem uspijeva 
iskoristiti za svoje ciljeve. 


A da je bilo obratno... 

Ignoriranje Bajrama i organiziranje božićnog prijema za hrvatske 
službenike u jednoj državnoj službi u Tuzli, od strane bošnjačkog funkcio- 
nera, paradigmatski je indikativ ambijenta u kome živimo i koji sluti da će 
u budućnosti ovakve pojave biti još očitije, i bjesnije. Dovoljno poznajemo 
našu političku i društvenu stvarnost da možemo pretpostaviti šta bi se do- 
godilo da je ma koji bošnjački funkcioner, recimo, priredio bajramski pri- 
jem, Bošnjakinjama poklonio mahrame, a Bošnjacima knjige, a da je koju 
sedmicu poslije potpuno izignorirao katolički Božić. Pa cijela bi Bosna 
medijski bila zapaljena takvim događajem! Pravile bi se reportaže u polici- 
jskim magazinima, reagirale bi stranke, Helsinški komiteti, sve bi grmilo 
od protesta protiv segregacije Hrvata. Posve je sigurno da takav događaj ne 
bi ostao nezabilježen, i neosuđen, jer bi se svi utrkivali da osude rukovodi- 
oca koji pripređuje bajramski, a ne priređuje i božićni prijem. Kako se onda 
moglo dogoditi da događaj kojim je posvjedočena segregacija Bošnjaka, u 
gradu u kome Bošnjaci čine barem 90 odsto stanovništva, ostane bez med- 
ijskog i političkog tretmana? Odgovor je nedvosmislen: Bošnjaci se navikava- 
ju da budu građani drugog reda! 


Broj 113, 1. 112004. 

Kada Komisija za vrijednosne papire obznani rezultate raznih pri- 
vatizacija, Bošnjaci će konačno razumjeti da su u neznanju 
opljačkani, a da je njihova imovina, za bezvrijedne certifikate, prešla 
u hrvatske i slovenačke ruke. Ko je u Bošnjaka odgovoran Za na- 
cionalni ekonomski slom? 


Najteži bošnjački poraz 


U subotu, oko 11 sati, bio sam svjedok jednog šejtanskog prizora. 
Krenuo sam kolima po svog prijatelja, slikara Fikreta Vršanina, koji je s 
kućom na periferiji Tuzle. Namjeravali smo prevući neka balkonska vrata. 

Do Fikrine kuće vodi jedan uzak put. Jedva da se mogu križati kola. 
Kad sam bio 30-tak metara od njegove kuće, naiđem na neko bijesno auto. 
Auto stoji. Okrenuto u pravcu Fikrine kuće. Nasred puta. Upaljenih svjetala. 
Bibiknem. Niko ne reagira. Učini mi se da kroz zadnje staklo, na naslonu, 
vidim klonulu glavu. Iziđem iz kolai priđem. Unutra, neki momak, sa sunčanim 
naočalama, spava. Ili je mrtav. Pokucam. Pokucam jače. Pa još jače. Glava se 
pomjeri. Rekoh mu da makne kola da prođem. Utom ugledah u njegovom 
krilu pivsku flašu. Ugledah i da ima suvozača. I suvozač spava. Sa sunčanim 
naočalama i sa pivom. Prolomi se lavež. Na zadnjem je sjedištu bio opak pas. 
Ovaj prvi se pomjeri. Rekoh, upalit će kola, i pomjeriti se. Vratim se u svoj 
auto. Čekam. Opet je zaspao. Okrenem svoja kola, i drugim putem, okolo, 
dođem do Fikrine kuće. 


Narkomanska demokratija 

Vozim, i razmišljam: šta je moglo strefiti ovu dvojicu momaka pa da 
zaspu u po bijela dana, nasred puta, da toliko nestanu iz stvarnosti da ih ne 
možeš dozvati. Ako im se prispavalo, mogli su makar kola maknuti u stranu. 
To što im se dogodilo, moralo je biti trenutačno, bez mogućnosti da reaguju, 
da se sklone s puta, i odspavaju, ne remeteći mir i sigurnost. Samo je droga u 
stanju spucati nekog u glavu do te mjere da ljudski stvor izgubi vezu sa život- 
om. Nema nikakve sumnje, ovaj dvojica su drogirani. Sudeći po bijesnim 
kolima, i po krvoločnom psu, mogli bi imati i oružje. U svojim narkoma- 
nskim priviđenjima bi začas mogli potegnuti pištolj, ubiti nekoga. I, zato ne 
bi odležali, jer bi ih sud proglasio neuračunljivim. Interes pravosuđa je svakako 
da krajevima sa bošnjačkom većinom hoda što veći broj manijaka. 

Upravo zbog toga sam predložio Fikri da stvar prijavimo policiji. Fikro 
reče kako je i prije mene naišao neki čovjek, s golfom, obilazio je oko ovih 
kola, a kad je vidio da ne može dozvati drogirane mladiće, okrenuo se i 
otišao. Fikro se složio da odemo do policije, jer, kako reče, u kući su mu 
kćerke i žena, u komšiluku ima djece, žena, starih i bolesnih, a ko zna šta 
ovi mladići mogu napraviti u svojim halucinacijama. 

U policiji su od Fikre prvo tražili da dadne svoju ličnu kartu. Kao da 
je on kriv. Kao da nije preče da mu se zahvale i da odmah odu na lice 

mjesta. Fikro im nije dao ličnu kartu i zamolio ih da odu to riješiti, ili će on 
to riješiti, lopatama, sa komšijama i prijateljima. Naša demokratska polic- 
ija je, bezbeli, ljubazno upozorila mladiće da ne spavaju nasred puta. Nji- 
hovo dalje ponašanje je u domenu evropskih standarda. Nek' se drogira ko 
hoće i koliko hoće. Radi se o demokratiji. 


Urota protiv bošnjačke porodice 

Poslije smo Fikro i ja otišli do Muhameda Džonija sa Međaša. Bio je 
kod njega i neki kamiondžija. Pričamo o neimaštini. Priča se zapodjenula 
zbog informacije koja je bila na radiju, da infarkt kosi i 20-ogodišnjake. 
Slažemo se da to nije nikakvo čudo, s obzirom na pritisak besperspektivnosti, 
bijede, nesigurnosti, haosa... Mlad čovjek je osuđen na poniženje. Energija 
mladosti, umjesto da bude usmjerena ka radu i privređivanju, zatočena je 
u život koji ne može izdržati taj pritisak besmisla. Prisilno su mladi i mnogi 
30-ogodišnjaci, koji žive na grbači roditelja, obično penzionera, ne mogu 
se oženiti, imati djecu, jer nemaju odakle ni svoja usta nahraniti. Sve je to 
ogromna negativna energija koja proizilazi iz osjećaja poniženja. Slažemo 
se da ovakvo beznađe ne vlada u krajevima sa srpskom i hrvatskom većinom. 
Srbi i Hrvati, zahvaljujući dvojnom državljanstvu, makar nemaju osjećaj 
geta, kojim su opasani jedino Bošnjaci. Srbinu je široka Srbija, Grčka, Rus- 
ija, Hrvatu je široka Hrvatska i katolička Evropa, jedino je Bošnjak osuđen 
da životne šanse pronalazi u presahlom frtalju Bosne. A taj frtalj je odveć 
pod različitim pritiscima specijalnog rata, zbog čega se Bošnjak i tamo gdje 
je u većini osjeća kao građanin drugog reda. Poruka je očigledna: Odlazite! 
Napuštajte Bosnu! Dostojanstvo jedino možete pronaći daleko od Bosne, 
tamo gdje ćete se utopiti u okeanu ljudi bez imena i porijekla! 

Muhamed Džoni kaže da je pročitao podatak da je 100.000 mladih 
Bošnjaka od Dejtona na ovamo napustilo BiH. Čitava sela su ostala bez 
mladih ljudi. Agencije za raseljavanje Bošnjaka rade punom parom, ali to 
niko ne razumijeva kao nastavak etničkog čišćenja, kao genocid. Ljudi bježe 
da ne bi presvisli od poniženja. Da se ne bi otisnuli u paklenu utjehu alko- 
holizma i droge. Na žalost, ogroman broj mladih Bošnjhaka postaje 
zatočenik droge, a usljed ovisnosti i neimaštine, i — kriminala. 

Džonijev jaran, ovaj kamiondžija, kaže kako je nedavno vozio so iz 
Solane za Bihać. Dole je vidio stotinjak nadničara, i starih i mladih, koji 
mjesečno rade za jedva 150 maraka. Kaže da im je satnica nekih, ne pamti 
tačno, 30-40 feninga. Oni nosaju teške vreće soli za naknadu od nekoliko 
maraka dnevno. Među njima je, kaže, vidio i jednog inžinjera koji je ostao 
bez posla. Čovjek je htio poluditi od poniženja i bijede, pa je razabr'o da 
mu je bolje nosati vreće budzašto, nego sjediti i žderati se. Ali, šta on i 
njegova porodica mogu riješiti sa 150 maraka. To nije dovoljno ni za račune. 
Ni za brašno. A kamo li za školovanje djece. Šta će osjećati otac koji svoje 
dijete ne može poslati u školu? 

Može li dijete razumjeti da nije otac kriv što bi da radi, a ne daju mu 
da radi, ni da zaradi, već je kriva općesvjetska urota protiv bošnjačkog oca, 
protiv bošnjačke porodice?! 

Bez nagona za samoodržanjem 

Sve što nam se događa bilo bi podnošljivije kad bismo kao nacija 
funkcionirali na vrijednosnim principima islama, dijaloga, solidarnosti, fa- 
milijarnosti. Dogodila nam se strašna otuđenost, u svim relacijama. Od 
vjere nam je ostala Islamska zajednica koja nema snage da se oslobodi od 
stega administrativnog tumačenja islama. Od svega drugog, što smo imali, 
i što nikad nismo ostvarili, ostalo je — ništa, jer u bošnjačkom narodu ne 
postoji kolektivni autoritet koji bi htio i umio artikulirati naše individualne 
obaveze u kolektivnoj stvarnosti. Nevjerovatno, zastrašujuće, djeluje oba- 
mrlost bošnjačke inteligencije spram agresije kojoj smo izloženi. Da stvar 
bude gorča, bošnjačka je inteligencija veoma aktivna, prisutna, glagoljiva, 
ali sve to nema veze sa stvarnošću. Slikaju se po novinama, na utakmicama, 
pozorišnim predstavama, koncertima, kao da nam je sve k'o u Francuza. 

Neko mora snositi odgovornost za nemanje nacionalnog stava, a time 
i strategije, spram nastavka agresije. Naši gubici su konkretni. Odgovo- 
rnost je na svim institucijama i pojedincima koji slove kao nacionalni tribu- 
ni. Kao što u ratu oficir odgovara za nepotreban gubitak ljudskih života, 
tako i danas neko mora biti odgovoran za gubitak 100.000 mladih Bošnjaka, 
ili za, ne daj Bože, gubitak 500.000 Bošnjaka u dijaspori koji upravo treba- 
ju ostati bez bh. državljanstva. Kad nema reakcija na ovako očigledne na- 
srtaje na bošnjačke preživjele živote, kako tek očekivati analize i reakcije na 
suptilnije vidove ubijanja Bošnjaka, kao što je strateško instaliranje narko- 
manije, socijalne bijede, beznađa... 

Upravo ovih dana bošnjački narod će se suočiti sa svojim najtežim 
porazom. Kada Komisija za vrijednosne papire obznani rezultate raznih pri- 
vatizacija, Bošnjaci će konačno razumjeti da su u neznanju opljačkani, a daje 
njihova imovina, za bezvrijedne certifikate, prešla u hrvatske i slovenačke 
ruke. Prema prvim informacijama, razmjere privatizacijske pljačke su katastro- 
falne. Recimo, hiljade dunuma zemlje u Kalesiji i Živinicama je, putem priva- 
tizacije PD "Spreča", postalo vlasništvo Kmečke družbe iz Ljubljane. Koliko 
je tek fabrika i poslovnih prostora prešlo u nebosanske ruke, putem papira 
bez vrijednosti, tek će se saznati. Kad budu objavljeni ovi podaci, treba Šaćira 
Filandru upitati za komentar njegove obmanjujuće izjave da— "Bošnjaci nikada 
u svojoj povijesti nisu bolje stajali". Treba upitati i druge tribune — zar je bilo 
teško odrediti strategiju spram privatizacije i uspostaviti nacionalni priva- 
tizacijski fond koji bi spasio bošnjačku imovinu od otimačine?! O ovom pitanju 
se u našoj javnosti nije čula ni riječ. 

Kada je početkom 2001. pokrenut Bošnjački dijalog, čija je nakana 
bila da se u svim bošnjačkim mjestima svakog petka raspravlja o gorućim 
pitanjima, digla se sila bošnjačkog baliluka da uništi taj pokušaj samodi- 
scipliniranja Bošnjaka. Eto, Bošnjački dijalog je uništen. I, šta sad? Imamo 
narkomane na svakom koraku. Imamo bijedu. Imamo poniženje. Imamo 
stvarnost u kojoj smo objekat, a ne subjekat svoje sudbine. Imamo put u 
nestanak. Nemamo nagon za samoodržanjem. Ko smo to mi? 

Okupirani društveni mehanizam koji forsira Bošnjake odrođene 
od bošnjaštva i od islama, narednih će godina ponovo stvoriti arm- 
iju žderača krmetine, u bukvalnom i u metaforičkom smislu. 


Šta je krme Bošnjacima 


Smisao ljepote je da se ogleda u svojoj suprotnosti. Zato je Bog na 
Zemlji stvorio krme. U nakaznosti ove životinje, koja ždere sve što joj dođe 
pod njušku, ogledaju se dunjalučke ljepote. Kako bismo znali za bjelinu 
nimeta, da ne znamo za peksinluke od kojih se grči stomak? 

Bog je ljudima ostavio iskušenje, da na kratkom proputovanju kroz 
ovaj svijet svoje duše odvedu do ponora ili do uzvisina. Muslimanima su date 
nedvosmislene upute koje im obezbjeđuju miran životi još mirnije preseljenje. 
Na žalost, još mnogo muslimana, posebno u Bosni, neće put. U tom bespuću 
oni su žrtve ideoloških i nodnih trendova. Otud proizilazi pola stoljeća dugo 
bratstvo obnevidjelih Bošnjaka s krmetinom. Za njih je krmetina — viza za 
budućnost. Jučer, u komunizmu, i danas, u ovom karavaktu u kome je dobar 
Bošnjak samo onaj Bošnjak koji svjedoči da nije musliman. Žderanje krmet- 
ine je bilo i ostalo najjači dokaz da musliman nije musliman. 


Armija žderača krmetine 

Na velikohrvatskoj Federalnoj tv ima neka emisija što se zove "Paradajz 
i paprike". Tu se pojavljuju razne poznate ličnosti i pokazuju svoje kuha- 
rske sposobnosti. Ništa čudno, narodu treba razbibrige. Čudo nastaje kad 
se u ovoj emisiji pojave dvije Bošnjakinje koje javnosti preporučuju svoje 
recepte s krmetinom. 

Da budemo načisto, svačije je pravo da jede ili ždere šta mu je volja. 
U konačnici, svako je sam sebi svjedok. Možemo mi bezbroj puta nekom 
muslimanu kazati da mu njegova vjera zabranjuje krmetinu, možemo mu 
tu zabranu tumačiti i sa zdravstvenih, estetskih, gastronomskih kriterija, 
ali, ako je on navr'o da ždere nešto čega se zdrav um gnuša, zalud nam sva 
priča. Otud je iluzorno priječiti tu vrstu ljudske slobode, ali je naša obave- 
za da kontinuirano odašiljemo poruke o štetnosti krmetine za muslimana, 
u vjerskom, zdravstvenom i svakom vitalističkom smislu. Napose, svaka je 
zabrana krhka ako se zasniva na sili, a ne na punoj svijesti individue o 
štetnosti onoga što se zabranjuje. 

Bošnjaci su nakon Drugog svjetskog rata ušli u sociopolitički prostor 
u kome žderanje krmetine nije nosilo znak štetnosti. U komunizmu je žde- 
ranje krmetine bilo "muslimanska vrlina". Kao što se pristupnica u američke 
bande dobija sa ubistvom čovjeka, kao što se u nekim afričkim plemenima 
ratnik postaje sa pijenjem zmijske krvi, kao što se danas u našim školama 
član "prave raje" postaje sa uzimanjem droge, tako je musliman u komu- 
nizmu ravnopravan član zajednice postajao sa prožderavanjem krmećeg 
mesa. Jakako, to nigdje nije bilo zapisano, ali je nad svim bošnjačkim kar- 

ijerima lebdio semafor čije se zeleno svjetlo palilo kad musliman kršćanima 
dokaže da nalikuje na njih. Budući da su sociopolitičkim prostorom vladali 
kršćani koji krmetinu osjećaju kao dio svog vjerskog i duhovnog identiteta, 
logično je da su za njih bili podobni samo oni Bošnjaci koji su spremni 
prihvatiti njihove, a odreći se svojih znakova identiteta. Žderanje krmetine 
je bio, i ostao, najjednostavniji test. 

Odbijanje krmetine za sofrom bilo je tumačeno kao primitivizam, 
kao retrogradna pojava koja se protivi "progresu samoupravnog socijali- 
zma". Bošnjaci koji ne jedu krmetinu ne samo da su bili nepodobni za 
režimsku hijerarhiju, već i sumnjivi, subverzivni, bezbeli, spremni da pokrenu 
islamsku revoluciju u SFRJ, potuku JNA i sve Jugoslovene prevedu na islam. 

Višedecenijsko indoktriniranje Bošnjaka antimuslimanskim kriteriji- 
ma društvenih vrijednosti, stvorilo je potkraj Jugoslavije bošnjačku armiju 
žderača krmetine. Trunka je falila pa da se kritična masa Bošnjaka posrbi u 
onoj mjeri u kojoj su to danas muslimani u Vojvodini, koji uzgajaju krmad 
i Bajram slave uz čvarke i ljutu prepečenicu. Pošto je Islamska zajednica 
posljednjih desetak godina gradila formalističke, a ne suštinske stubove 
islama, i pošto se ova profiterska kula od karata survala nakon okončanja 
rata i povratka ćiriličnih ringišpila, logično je što smo danas bezmalo na 
istim pozicijama na kojima smo bili, recimo, 1991. godine. Zastava sa krme- 
ćom glavom ponovo se vijori nad bošnjačkim glavama. 


Mozak u krmećem saftu 

Pojavljivanje dvije Bošnjakinje u kulinarskoj emisiji "Paradajz i pa- 
prike" podrazumijevao bi makar da u receptima koje predstavljaju ne ko- 
riste krmetinu. Da ne kažemo da bi bilo normalno da predstave nešto od 
bogatstva bosanske kuhinje. Naprotiv, ove su dvije Bošnjakinje predstavile 
recepte u kojima se koriste dimljeni pršut i dimljena slaninica. 

Kad kažemo da nije normalno da Bošnjakinje predstavljaju recepte 
sa krmetinom, onda mislimo na elementarnu uviđavnost koju bi Bošnjakinja 
trebala imati prema vjerskim osjećanjima svoga naroda. To je stvar opće 
kulture i pristojnosti. 

O kome se, dakle, radi? Osoba A je estradna umjetnica Amila Glamo- 
čak, koja se u vrijeme apsolutne vladavine SDA hvalila kako u vrijeme rama- 
zana nigdje ne nastupa, jer vrijeme provodi, k'o biva, u ibadetu i postu. I 
njen suprug, Admir Glamočak, koji je dekan Akademije scenskih umjetno- 
sti postao u vrijeme rata, uvijek je bio pun transparentne hvale za SDA. U 
vrijeme njihove renesansne privrženosti bošnjačkim vrijednostima, krmeti- 
na im bezbeli nije bila ni na kraj pameti. No, vremena se mijenjaju, jer 
demokratija" svako malo pa dolazi. 

Osoba B je Amra Redžić, nekadašnja komunistička snaha, koja je četiri- 
pet godina nakon rata odjednom izmislila da je stilistica, što je inače kod nas 
samozvanje raznih ubleha koje po profesiji nisu ništa. Ta Amra je rat provela 
u Skandinaviji, a onda se pojavila sa pričom da je u Holivudu završila za tu 
stilisticu, i danas u SDP-ovskim medijima važi kao stručnjak za to nešto što se 
zove — stajling. 

Osoba C u ovoj priči je Federalna tv, odnosno bezimeni urednik 
Paradajza i paprika" koji usaglašava recepte. Pretpostavka da je FTV 
predložila da dvije Bošnjakinje kuhaju na krmetini, opet ne abolira Amilu i 
Amru, jer su one to prihvatile. Malo bi kojoj normalnoj Bošnjakinji bilo 
preče slikanje na televiziji, u zamjenu za gadost koju su dužne počiniti 
prema bošnjačkom auditorijumu. Amra i Amila su mogle jednostavno ka- 
zati — ne želimo sudjelovati u emisiji jer mi ne kuhamo na krmetini. Ili - 
pronađite neki drugi recept, bez krmetine, i mi ćemo sudjelovati. Dakle, 
čak i ako ovo nisu njihovi recepti, već režija FTV, stvar je ista: riječ je O 
svjesnom metanju svog mozga u krmeći saft. 


Put krmećeg prosvjetljenja 

To što su Amila i Amra spremne da obraz slikaju pored krmetine, 
njihov je problem i njihovo ljudsko pravo. No, njihova spremnost nam uka- 
zuje da sistem vrijednosti u našem društvu poprima obrise kakve je imao u 
vremenima komunizma. Ondašnje je društvo svoj krstaški karakter pakova- 
lo u kostime socijalizma, bratstva-jedinstva i sl., dok ovdašnje to čini pod 
logotipom multikulture, puta u Evropu i sl. Budući da je krmetina znak 
kršćanskog identiteta, jer se njome, najlakše, utvrđuje razlika prema islam- 
skom svijetu, logično je što se krstaška strategija u Bosni dobavezala ove 
životinje koja hropče na granicama prema islamskom svijetu. Krstaška strast 
će tražeći sebi odane Bošnjake koristiti krmetinu kao mjesto identifikacije, 
kao carinu na kojoj se plaća danak varljivom ulasku u svijet ravnopravnijih. 

Amilai Amra su to kvalitetno sračunale. One su osjetile vjetrove budućn- 
osti. One su skopčale da se sistem društvenih vrijednosti više ne određuje 
bošnjačkom tradicijom i islamskom mentalnom higijenom, već krstaškim 
kriterijima. One su sa svjesnom računicom prigrlile krmetinu kao putovnicu 
za društvo onih što određuju ko će na kojoj stepenici stajati. Budući da i 
jedna i druga žive od medijske promocije, a da medijski aparat u BiH drže 
krstaški nastrojeni kršćani i njihovi muslimanski kelneri, one su razabrale 
koji je najlakši put za bijeg iz bošnjačkog usuda potlačenosti: put krmećeg 
prosvjetljenja. 

Pri tome su i Amra i Amila žrtvovale svoj auditorijum, koji nije kršća- 
nski, već muslimanski. Amila, fakat je, ne pjeva u Trebinju ili Grudama, već 
u Sarajevu, dominantno Bošnjacima. Ako je ona spremna da se Bošnjacima 
zamjeri time što kao Bošnjakinja propagira žderanje krmetine, onda je nje- 
na računica potkovana debelim razlozima. 

Iz te računice možemo čitati sociopolitičku stvarnost u kojoj je apso- 
lutno nebitno šta misle i osjećaju Bošnjaci, već šta u njihovo ime kažu 
bošnjačke marionete koje su podobnost izgradile na kriterijima na kojima 
to danas čine Amila i Amra. Okupirani društveni mehanizam koji forsira 
Bošnjake odrođene od bošnjaštva i od islama, narednih će godina ponovo 
stvoriti armiju žderača krmetine, u bukvalnom i u metaforičkom smislu. 


Broj 115, 1. 111 2004. 

Teoretski je moguće da na lokalnim izborima ujesen uzmemo 
Zvornik, Bratunac i Doboj, da upolovimo vlast u Bijeljini i Pri- 
jedoru... Od praktične realizacije dijeli nas samo stupanj naše 
nacionalne svijesti. Kako ubijediti svakog Bošnjaka s pravom glasa 
u RS da mu je patriotska obaveza izlazak na izbore? Kako našeg 
čovjeka motivirati da sat svog života podari životu Bosne? 


Ko će uzorati Drinu 


Subota je. Jutro. Kiši i snjegulja. Čekam pred zgradom gdje je sazvan 
sastanak predstavnika svih povratničkih struktura, iz Podrinja i Posavine. 
Razgovarat ćemo o lokalnim izborima. Postoji šansa da Bošnjaci uzmu vlast 
u Zvorniku i Bratuncu, da zadrže u Srebrenici, i da se tako stvori jedan 
bosanski pojas uz Drinu. Postoji šansa i da se uzme vlast u Doboju, da se 
prepolovi vlast u Bijeljini, u Prijedoru... Ako bi se bosanstvom presjeklo 
genocidno tkivo Republike Srpske, otvorila bi se mogućnost da se i u dru- 
gim krajevima osokoli politički povratak Bošnjaka. Ljudima treba objasniti 
da nema povratka bez političkog povratka, da su naše obnovljene kuće i 
džamije čardaci ni na nebu ni na zemlji, sve dok naš povratak ne bude 
popečatan političkim prisustvom. Međutim, na putu do tog razumljivog 
cilja — bezbroj je prepreka. Ponajviše onih što ih sami sebi pravimo. 


Pisanje traktorskim plugom 

Pohitio sam da ne okasnim, pa uranio. Čekam. Ne prođe malo, a 
pojavi se jedan čovjek, mojih godina. Krupan. Pokis'o. Uspravan i poguren 
u isti mah. Uspravan zbog neke odlučnosti koja damara iz njegovih čvrstih 
koraka. Poguren, ko zna kako, valjda iznutra, ne vidi se, a vidi se. Iz njega 
isijava neka druga, ovovremena Bosna, koja se sve rjeđe može naći na ulica- 
ma Sarajeva, Tuzle, Bihaća, Zenice... Povratnička Bosna. 

Priđe. Selamismo se. Kaže: - "Svašta sam mogao očekivati, ali da ću 
baš tebe ovdje zateć', nisam". Kaže, čita "Saff'', neko mu donese, u to neko 
povratničko selo u Podrinju. Razvezasmo priču, o nama. Iz tog gorkog mu- 
habeta ostat će mi u pamćenju jedna sekvenca. Kaže, neka mu je humani- 
tarna organizacija dala traktor, kao prilog održivom povratku. On ore i što 
ne bi trebao orati, jer hoće da svojim uzoranim njivama posjedoči i dobri- 
ma i dušmanima da je ovo njegova zemlja, da ovu zemlju voli, da je njegu- 
je, i da ne misli s nje odlaziti. Njegovo oranje, i gdje ne bi morao orati, nije 
inad, jer se inad izvodi u huji, od sile, od viška, od bijesa; njegovo je oranje 
ljubljenje bosanske zemlje, u vjeri da će ljubav podarena zemlji biti vraćena. 
To ispisivanje domoljublja traktorskim plugom jednako je, ako ne i vredn- 
ije, ispisivanju ma kojeg teksta u odbranu bosanske budućnosti. On piše 
plugom, ja pišem tekstom. Ja pišem u toplom, u miru svoje kuće, on piše u 
hladnom i opasnom okruženju, po krvavim njivama, i nikad ne zna hoće li 
mu se baš ove noći dogoditi četnik, koji ubija i za ubistvo ne odgovara. 

Rado bih rekao da je njegovo pisanje konkretan rukopis, ono što nam treba, 
ali, znam, Bosni su potrebna i pismena koja će njene ljude uputiti da se 
prihvate ispisivanja svoga prisustva, na njivama, u džamijama, u kućama, u 
parlamentima, u fabrikama, gdje god se može posvjedočiti da smo na svo- 
joj zemlji i u svojoj vjeri. 


Minska polja će roditi hljeb 

Ovaj plemeniti Bošnjak, eto, čita "Saff", prati sve što ga može očvrsnuti 
u njegovoj nakani; on je, usuđujem se reći, jer sam ga čuo kako misli, 
politički pismeniji i obavješteniji od hičme naših intelektualaca koji mlate 
praznu slamu imenom Bosne. Na kraju, ovaj je insan kompletna bošnjačka 
figura: on ore svoje njive po Republici Srpskoj, i zna zašto to čini; on Čita, 
on zna za nastavak genocida nad bošnjačkim narodom, ali on ima čvrstu 
vjeru da ga ništa ne može pomaći sa njegovih, a naših, uzoranih njiva. 
Makar i da izgubi svoju bitku, on će je izgubiti kao insan, u vjeri i u borbi, 
što je u konačnici pobjeda pred kapijama boljeg svijeta. 

Iskreno, u jednom sam se momentu osjetio postiđenim pred ovim 
čovjekom. Naš pozadinski rad je daleko iza ovih prvih linija bošnjačke fro- 
nte, koje su tamo gdje naši ljudi, napušteni, nezaštićeni, bez podrške, krče 
bespuća našeg povratka u Bosnu i plijeve minska polja za koja duboko 
vjeruju da će opet roditi hljeb. 

Usamljeničko oranje ovog Bošnjaka sudarilo se sa mojim snoviđenjem 
bošnjačkog naroda. Volio bih da smo narod, košto nismo, pa da svaki od 
nas odvoji po mjesec dana života, kad god hoće, i ode među ove ljude, da 
im se nađe na pomoći, u podršci. Bila bi to armija bošnjačkih mjeseci, 
sunčana sila zvijezda, koja bi preplavila sve što je bilo naše, i što nikada 
više neće biti naše ako se budemo ponašali ovako, osjećajući Podrinje, 
Posavinu, Krajinu i Hercegovinu kao Karadžićevu ćaćevinu. Na žalost, Isla- 
mska zajednica ne može pronaći ni imame koji bi sjedili u Foči i Višegradu, 
a kako bismo tek pronašli stotine hiljada Bošnjaka koji bi pristali na mor- 
alne i patriotske ekskurzije među našim povratnicima. Što bismo išli tamo 
gdje nas Srbi mogu ubiti, kad je bezbolnije da nas ubijaju ovdje, u glavu?! 


Mentalne posrbice 

Priča je čudo. Nikad ne znaš šta će te na njenom razmotuljku pre- 
sresti, i nekim drugim putem odvesti do kraja. Htio sam ispričati jednu 
znakovitu sekvencu iz razgovora sa ovim Bošnjakom, ali me njegovo pisan- 
je plugom po podrinjskim njivama odvuklo okolokole do ovog što hoću 
reći. Nije zalud, jer ovo što slijedi ne bismo u punoj dimenziji osjetili da 
nije ove prethodne slike o Bošnjaku koji traktorskim plugom, i bukvalno i 
metaforički, svjedoči ljubav prema zemlji. Šta sam htio rijet... 

On mi reče kako u tom selu ima i Srba i Bošnjaka. Iako on dunum 
zemlje ore za 12 maraka, Srbi dobavljaju traktor iz deset kilometara udalje- 
nog sela, čiji im gazda ore po 15 maraka za dunum. Srbi će zijaniti tri 
marke, ali neće uposliti Bošnjaka. Golem je to unfal u srpskoj glavi kad ni 
materijalni interes ne može razbiti mržnju prema Bošnjacima. Tri marke su 

danas k'o kuća. Kad uzmeš da se ore po nekoliko dunuma, onda se ovaj 
srpski gubitak bezbeli popne na 10-20-30 maraka. Srbi će, eto, ostati i bez 
finih para u kućnom budžetu, ali neće uposliti Bošnjaka, svog prvog komšiju. 
Pri tome ih ne zanima da li ih taj Srbin koji naplaćuje 15 maraka po dunu- 
mu - pljačka. Ako i pljačka, nek' pljačka, samo nek' je sve po srpski. 

Može li postojati išta monstruoznije od ove srpske manifestacije 
primjenjenog nacizma? Zar može? Može! Bošnjaci iz ovog sela također un- 
ajmljuju svesrpskog traktoristu!!! Bošnjacima iz ovog sela nije žao da zijane 
po tri marke kako bi pokazali lojalnost Srbima. Bošnjaci iz ovog sela su 
mentalne posrbice, čiji kukavičluk i baliluk kod Srba jedino može izazvati 
podsmijeh i gađenje. Varaju se ako misle da će ih Srbi cijeniti po njihovom 
mazohizmu. Srbima se, a ni Hrvatima, ovakav sunovrat nikada ne bi mogao 
dogoditi. Zamislite kad bi ovako neki Srbin, čija je familija stradala u Jase- 
novcu, unajmio nekog Hrvata, čiji su svi bili u ustašama — da mu ore njivu?! 
Nema šanse. 


Sat života za život Bosne 

Pod utiskom ove priče presjedio sam četiri sata na sastanku povratničkih 
struktura iz Podrinja i Posavine. Hteli bismo da postignemo takav stepen 
bošnjačke samosvijesti i organiziranosti da u punom kapacitetu iziđemo na 
lokalne izbore. Kako našeg čovjeka motivirati da sat svog života podari životu 
Bosne? Većina će našeg naroda da sate i sate prolumpuje utapajući se u 
krmećem brlogu srbijanskog folka, ali neće jedan sat izdvojiti za Bosnu. Zašto 
je to tako? 

...Opet ista priča. Zato, brate, što naše bošnjačke i muslimanske 
institucije nisu uspjele da izgrade kvalitetnu kolektivnu svijest, i što su 
manifestacije nacionalnog bitka zasnivale na formalizmu, a ne na suštini. 
Konačno, treba priznati, ove su institucije bankrotirale, a da su pod stečajem, 
mrtve i mlitave, najbolje svjedoči stanje našeg i od Bosne i od islama 
odrođenog naroda. Govorimo, dakle, o kritičnoj masi Bošnjaka, a ne o 
ogromnoj manjini koja čita ovaj ili neki drugi tekst. 

U protivnom, ne bismo danas raspravljali o elementarnim znakovi- 
ma koji jedan narod čine političkim, a koji se zasnivaju na odgovornosti 
kritične mase pojedinaca prema kolektivnom dobru. Naš glavni problem je 
kako u našim ljudima pronaći po sat vremena za Bosnu. To nije problem ni 
u jednom samoodrživom narodu. Ali, u narodu koji nestaje... 

...U protivnom, ne bi se moglo dogoditi da svi Bošnjaci u jednom 
povratničkom selu, pored svog čovjeka, unajmljuju Srbina, da im uzore 
bosanske njive. Ne bi se događalo da i danas bolujemo dječije bolesti koje, 
evo, mogu biti i smrtonosne. 

Gubici su konkretni. Ako na lokalnim izborima u jesen ne uzmemo 
Zvornik i Bratunac, Podrinje je zauvijek izgubljeno. A i Bosna, vremenom. 


Broj 116, 15. 111 2004. 

Upad SFOR-ovih agenata u kuću dr. Dželala Imamovića je prvi 
slučaj da međunarodne snage teroriziraju nekog istaknutog 
bošnjačkog intelektualca. Dr. Dželal može izdržati ono što njegovi 
progonitelji ne mogu ni zamisliti. Ali, nismo svi jaki kao dr. Dželal. 
Njega smo morali braniti zbog sebe. 


Prvi bošnjački intelektualac 
na udaru SFOR-ovih siledžija 


Tačno prije tri godine upoznao sam dr. Dželala Imamovića iz Zenice. 
Bilo je to u Konjicu. Na mom i njegovom proputovanju. Ja sam se vraćao iz 
Mostara. On je išao Neretvom, nizvodno. Susreli smo se u jednoj aščinici. 
Okahvenisali. Promuhabetili. Razmijenili telefone. Nikada se poslije nismo 
ni čuli, ni vidjeli. Često sam se prisjećao ovog slučajnog susreta, i nimalo 
slučajnog razgovora. Neki dan sam pročitao u novinama da su agenti SFOR-a 
upali u kuću dr. Dželala Imamovića. ...Kao da su upali u moju kuću. Htio 
sam nazvati dr. Dželala. Ali, potrošio bih riječi za koje je korisnije kad se 
nađu u tekstu. 


Rentabilna šutnja 

Postoje dvije vrste ljudskih stvorova koji ne mogu ili neće da vide kako 
se omča oko bošnjačkog vrata steže: prvo su budale, a drugo su prostitutke. 
Prve je Bog obilježio, i ne može im se zamjeriti. Druge će Bog obilježiti, za 
našeg i njihovog života, jer nema dubljeg moralnog dna od trgovine nad 
ljudskom nesrećom. Ovo što se nama događa je nesreća, a kako je svaka 
nesreća iskušenje, razlike koje se pojavljuju između čestitih i pesnitavih kar- 
aktera su oštrije i glasnije. U nesreći se k'o na dlanu vide putevi dobra i 
strampuća Zla. Kad u nesreći neko čini zlo, zarad lešinarskog čerupanja ranj- 
enih, on to čini pri punoj bistrini uma. Jedina nesvijest koja u njegovoj glavi 
postoji je sumnja u Boga. Ponesen šansom da ugrabi ono što mu ne pripada, 
on zaboravlja na znakove što upozoravaju svakog smrtnika. U nesreći, takvih 
je znakova u izobilju. Gdje god se okreneš, vidiš tugu, i vidiš opomenu. 

Možda je nerealno od običnih Bošnjaka tražiti da vide nešto što im 
nije dato da vide. Oni stoljećima vide ono što im se servira. Danas su Za- 
bavljeni grčevitom borbom za preživljavanje. Bošnjački očevi su najponiženiji 
očevi na svijetu. Strašno je kad otac gleda u gladne djetetove oči, a ne može 
mu objasniti da bi babo radio, a da mu ne daju, da bi zaradio, ali mu ne 
daju, da bi bio babo, ali mu ne daju... U grču poniženja, bošnjački otac 
nema kad razabrati zašto se njemu i njegovoj porodici događa socijalna 
obespravljenost. On nema vremena da misli. Misao o uzrocima u njegovu 
glavu meće okupatorski serh medijski sistem. Otud će saznati da su krivci 
za njegovu patnju ti "kriminalni, teroristički, fundamentalistički, itd." 
bošnjački prvaci. Smjestit će u glavu još jedan poraz i nastaviti iščekivati 
gore od najgoreg. 

Nije upitna relacija žrtva-agresor između bošnjačkog oca i sčrh oper- 
atora koji kreiraju poraz bošnjačke porodice. To su konstante. Problem je u 
Bošnjacima koji imaju pamet da razumiju šta se događa. Oni ne samo da 
razumiju obrazac nastavka genocida nad Bošnjacima, već u tom projektu i 
učestvuju. Kako? Tako što svaki okupatorski sistem, pa i ovaj, ostavlja pro- 
stor za kvislinško bezdušje; patriotski ugursuzi su pozvani da u hibridnoj 
hijerarhiji društvenih vrijednosti zauzmu povlaštena mjesta u odnosu na 
ugnjetavane smrtnike. Mjesto se plaća, na dva načina: prvo, šutnjom koja u 
okolnostima okupacije i terora ima značenje odobravanja; drugo, javnim 
sudjelovanjem u beščašću, što se obilato nagrađuje. Bošnjački kvislinzi koji 
svoje sunarodnjake sataniziraju i kriminaliziraju na svakom koraku, imaju 
vidno mjesto u našoj percepciji opake stvarnosti. Sasvim nepravedno, Zza- 
postavljamo Bošnjake koji su zaliveni rentabilnom šutnjom. Obje se vrste 
ovih Bošnjaka hrane sa istog interesnog kazana. Zašto bi nas policijske 
potjernice Bakira Hadžiomerovića i Senada Avdića vrijeđale više od strateške 
šutnje bošnjačkih intelektualaca? I jedni i drugi rade u istoj firmi, samo u 
različitim pogonima. Njihov je produkt zajednički: uništenje Bošnjaka. To 
što jedni Bošnjaci za sh interese i pare uništavaju Bošnjake, a što drugi to 
mirno posmatraju, naplaćujući šutnju — nebitno je. No, zastrašujuća je 
količina ovih što šute. To je već kritična masa bošnjačke pameti. Zato se 
moglo dogoditi da teroriziranje dr. Dželala Imamovića prođe bez i jedne 
javne reakcije. 


Kukavički bošnjački um 

Upad SFOR-ovih agenata u kuću dr. Dželala Imamovića je prvi slučaj 
da međunarodne snage teroriziraju nekog istaknutog bošnjačkog intele- 
ktualca. Kad kažemo — istaknutog — mislimo na činjenicu da je dr. Dželal 
poznat u narodu i priznat u struci. Nije "bezimen", kao desetine natural- 
iziranih Bosanaca i onih Bošnjaka koji žive islam, a koji su posljednjih 
godina od međunarodnih snaga maltretirani nebrojeno puta. 

U normalnom narodu pojam "bezimenosti" bio bi beznačajan. Svako 
bi trebao biti jednak pred pisanim i nepisanim zakonom. Ipak, u našoj 
provincijalnoj feleričnosti poznati ljudi su "ravnopravniji" od nepoznatih. 
Nije nam isto kad se nešto događa osobi za koju znamo, i nekome za koga 
nismo čuli. Otud se mogla razumijevati šutnja koja se nadvila nad kontinu- 
irano teroriziranje "bezimenih" islamskih vjernika. Ko biva, šta mi znamo 
ko su oni koje ne znamo, a pošto nema dima bez vatre, biće da tu nešto 
ima, da tu nisu čista posla, pa nek' sve ide svojim tokom, bez nas, k'o sa 
nama... Ali, eto, dogodilo se da guja međunarodnog terora nad Bošnjacima 
glavurdu metne na život jednog poznatog doktora, uglednog građanina, a 
da ni to ne promijeni obrazac ignoriranja događaja koji bi se morali ticati 
svih nas. Kako to odgonetnuti? Možda kroz isti onaj mentalni obrazac koji 
je u Sarajevu, događaje u Foči, tumačio tuđom zlom sudbinom. Ili, Podri- 
nje je krvarilo, a u Tuzli se kahvenisalo u proljetnim baštama, i računalo se 
da su oni tam nešto grdno zgriješili, čim im se dogodilo da budu poklani; 
iluzija se raspršila sa prvom granatom, koja je posvjedočila da su svi bošnjački 

vratovi isti. Tako se danas gleda na teror kojemu je bio izložen ugledni 
zenički doktor. Ko biva, čim se njemu dogodilo da mu SFOR upadne u 
kuću, da mu otme kompjuter, da ga obilježi, moralo je da postoji nešto što 
mi ne znamo; pa nije ni taj SFOR posve bez glave pa da ljudima 'nako, iz 
čista mira, upada u kuću; ima tu garant nešto sumnjivo, jer je i sam doktor 
sumnjiv, nosa bradu, filozofira, voli da ide u džamiju, a čim neko voli da ide 
u džamiju, tu nistu čista posla... 

Kukavički bošnjački um je sklon krivicu tražiti u žrtvi, otpisati žrtvu 
bez suđenja, pripisati joj ono zašta je oklevetana... Obrnut proces od ovog 
podrazumijevao bi karakternu kičmu koja se neće povijati pred vjetrovima 
jačeg, ali ne i pravednijeg. Iz fukaraštinske žablje perspektive, pravda je 
uvijek na strani jačeg. Iz moralne, stvari izgledaju drukčije. 

Sa moralnog stanovišta bilo bi normalno da se u ovom povodu ogla- 
sio, recimo, zenički "Preporod", zenički Medžlis IZ-a, a zašto ne i krovne 
institucije vjere i kulture u Bošnjaka. Ipak je dr. Dželal Imamović prvi 
bošnjački intelektualac kojega je maltretirao SFOR. Prešutjeti teroriziranje 
njegove ličnosti, znači otvoriti vrata za teroriziranje ma kojeg bošnjačkog 
intelektualca. Umjesto logike, nad ovim se slučajem nadvila mučna šutnja. 
Zastrašujuća. Svaki čestit bošnjački intelektualac s pravom može zaključiti: 
ovako bi se šutjelo da se meni dogodi isto. 


Nova islamska osjećajnost 

Ne znam koliko je trajao moj razgovor sa dr. Dželalom u Konjicu. Bio 
je to jedan od onih muhabeta gdje se gubi pojam o vremenu. Umjesto 
minuta i sekundi otkucavaju riječi. Isprepliće se tih i sočan dijalog, kao 
najljepše vezivo na svijetu. Sjećam se, bio sa zadivljen slučajnošću da ovog 
izuzetnog čovjeka upoznam na mom i njegovom proputovanju, baš tu, u 
čudnovatoj konjičkoj aščinici, u kojoj se inače vode spontani bošnjački di- 
jalozi o našim putevima i stramputicama. Bio sam fasciniran putovanjem 
dr. Dželala Imamovića. On je sa svojim ahbabom krenuo te subote iz Zen- 
ice, sa nijetom da svaki namaz klanjaju u nekom drugom mjestu. Ove sub- 
ote su zijaretili Hercegovinu. Neke prošle, i neke buduće, neka druga mje- 
sta i džemate. Bilo je to za mene otkriće jedne nove osjećajnosti Bosne i 
islama. Nikada dotad nisam čuo da neko odredi dan u sedmici kad će puto- 
vati po bosanskim mjestima, i svaki vakat-namaz klanjati u drugom džematu. 
Otkrilo mi se nepregledno bogatstvo ove ljubavi prema Bosni. To znači 
godišnje klanjati u 280 džamija, osjetiti 280 džemata, sroditi se u uzvišenom 
trenu sa hiljade bošnjačkih duša, i biti toliko bogatiji u svome bosanskome 
i islamskome vjerovanju. 

Uvjeren sam da je dr. Dželal Imamović na ovim svojim putovanjima 
sakupio toliko snage da ga ni stotine sličnih udara ne mogu pomjeriti iz 
nijeta da stigne kamo je pošao. On može izdržati ono što njegovi progo- 
nitelji ne mogu ni zamisliti. Ali, nismo svi jaki kao dr. Dželal. Njega smo 
morali braniti zbog sebe. 


Broj 117, 1. IV2004. 

Zajedno sa Srbima i Hrvatima, Bošnjaci aplaudiraju bh. filmovima 
koji Bošnjake prikazuju kao mentalne i moralne fukare. Bošnjački 
intelektualci su dizali hampu na Ivu Andrića, jer je literarnom 
maštom kasapio Bosanske Muslimane koji su živjeli u dalekoj 
prošlosti. Ovi filmovi danas andrićevski kasape nas današnje, ali 
na to niko ne reagira. 


Ljaga na pragu istine 


Šta posljednjih godina nagoni direktore dvije televizije u Tuzli da 
emitiraju predratne srbijanske tv serije i filmove, poput "Kamiondžija" i 
"Boljeg života", preko kojih su tuzlanski domovi opet puni ekavskog krev- 
eljenja, hroptanja krmadi, pravoslavnih slava, krštenih prepečenica i svega 
onoga što nam je zagađivalo bosanske živote proteklih decenija? Ova posttra- 
umatska reokupacija bosanskog medijskog prostora nije samo tuzlanski 
črveni specijalitet; još nekoliko lokalnih televizija u krajevima sa bošnjačkom 
većinom izdašno srbijanštinom pogani naše duhovne bašče. Niko norma- 
lan nije protiv primjerenog i umjerenog prisustva susjednih kultura u našem 
prostoru; otvorenost je nužna zbog sopstvenih kompasa; no, svako bi norm- 
alan morao biti protiv prepuštanja sebe crvotoku tuđinskih vrijednosti. 

Direktore ovih televizija, sigurno je, niko nije posadio pred sebe i 
zaprijetio im da moraju emitirati srbijanštinu. Oni su osjetili trend 
karijerističkog profita, po kome je stupanj odrođenosti od Bosne i bosa- 
nskih vrijednosti ravnomjeran stupnju napredovanja u karijeri. Za Bošnjake 
je napredak kad ostanu na nogama: bez koraka, bez padova. Budući da ni 
jedna bošnjačka institucija nije uspostavila aktivne društvene kriterije, spram 
očuvanja granica nacionalne duhovnosti, logično je što našim prostorom 
hara sistem okupatorskih mjerila, koji je usmjeren ka zatiranju Bosne i 
bosanskoga. Anarhija nacionalnog kompasa uzrokovala je apsolutno odsu- 
stvo obaveze bošnjačkih kadrova da promišljaju boljitak naroda i domo- 
vine. 

Od umjetnika bi se očekivalo da su savjest društva. Čuvari njegovih 
granica. Na žalost, umjetnici su se pokazali kao jurišnici u projektu ra- 
stakanja Bosne. Čast rijetkim izuzecima. Ono što se događa na planu igrane 
tv i filmske produkcije, ubjedljivo svjedoči o pojavi; forsiranje srbijanštine i 
nebosanskih sadržaja nije tek incident, slučajnost, greška, već realizacija 
strateškog cilja koji se ostvaruje u dosluhu sa ovdašnjim kompleksima niže 
vrijednosti. 


Teror propagande 
U posljednje-dvije tri godine u sarajevskoj štampi je objavljeno na 
hiljade hvalospjevnih tekstova o uspjesima naših filmskih reditelja. Počelo 
je sa "Oskarom" Danisa Tanovića, čiji je film "Ničija zemlja", po svojoj neu- 
tralnosti, iliti bezmirisnosti, najmanje problematičan. Druga dva velika hita, 

Gori vatra" Pjera Žalice i "Ljeto u zlatnoj dolini" Srđana Vuletića — debelo 
zaudaraju na projekat iz Karađorđeva. Ovim filmovima treba dodati i or- 
velovsku sveprisutnost andrićevske tv serije "Viza za budućnost". Kažemo — 
andrićevske — jer između Andrićevog kasapljenja Bošnjaka i ovoga što čine 
bošnjački scenaristi ove serije, nema bitne razlike. Čak šta više, Andrićevo 
rugobljenje bosanskih muslimana bi se moglo i pravdati, jer njegovi likovi 
žive u dalekoj prošlosti, i onakvi su kakvim ih se zamisli, dok su bošnjačke 
nakarade iz "Vize za budućnost" dio naše svakodnevnice, pa možemo napra- 
viti razliku između nas u životu i nas na ekranu. 

Fascinirajuće je da se u našoj javnosti dosad nije pojavio ni jedan 
kritički sud o pomenuta dva filma. Na naslovnicama se pojavljuju fotosi 
glumaca u svim mogućim situacijama, sa ovog festivala, sa onog festivala, 
jedu sendvič, šetaju, kupaju se u bazenu... Toliki je to uspjeh da glumce iz 
ovih splačina treba okom kamere pratiti kao Titu i Kardelja. Propagandna 
sila koja podržava ove dvije filmske bljuzge obeshrabruje svaki kritički sud. 
Pjer Žalica i Srđan Vuletić su nacionalni heroji, oslobodioci, miljenici. Ko 
se smije usuditi misliti drukčije? Niko. Teror propagande je tako moćan da 
u svijesti našeg čovjeka nema mjesta za sumnju. Svi sarajevski listovi, s 
obje strane barikade, sudjeluju u proizvodnji sljepila. Otud kao incident 
djeluje proplamsaj zdrave pameti, koja je zaiskrila iz dva gotovo nepoznata 
lista, koja se obraćaju užem krugu čitalaca. 

Prvi list je vjerovatno po sadržaju najbolji bh. časopis za porodicu i 
društvo. Njegova jedina "mahana" je što se zove "Zehra", i što ga izdaje 
Muslimanska ženska organizacija "Kewser" iz Sarajeva. Pošto ovaj časopis 
piše o vrijednostima braka i porodice, a ne o preljubama i savjetima tipa: 
kako izliječiti mahmurluk, logično je što se nalazi na margini javnog inter- 
esovanja. Šteta, ne za "Zehru", već za društvo. 


Slavljenje razvrata 

U posljednjem broju ovog izvrsnog časopisa Nirha Efendić je napisa- 
la sjajan tekst pod naslovom "Gori vatra u ničijoj dolini". Evo nekoliko 
ubjedljivih citata iz Nirhinog teksta koji tematizira film Srđana Vuletića: 
$(...) Film koji na takav način govori o nama, ima uvijek dobre izglede da 
bude nagrađen. (...) Film pokušava prikazati navodni apsurd bosanske 
muslimanske tradicije. (...) Naši sjajni reditelji su velemajstori u tome da 
pogode šta se to bjelosvjetskoj javnosti sviđa. (...) Da smo kojim slučajem 
pokušali predstaviti ijednu istinsku vlastitu vrijednost, gotovo sam sigurna 
da ne bismo bili nagrađeni ni jednom nagradom. (...) Hiljade bh. dječaka 
mogu pronaći idole u čuvarima 'apsurdne tradicije" koji koriste narkotike i 
najvulgarniji mogući sleng, bez imalo stida. (...)" 

Bravo, Nirha! To što si Ti definirala u nekoliko briljantnih rečenica 
nije pošlo za rukom desetinama uglednih bh. autora koji su svoj intelektu- 
alni kredibilitet utušili u baruštini glorificiranja ovog kriminalnog filma! 
Naravno, bh. autori prepoznaju ukuse žirija. Zato Ahmed Imamović neće 
snimati film o stradanju Bošnjaka, već o "ljubavi" dvojice homoseksualaca 
u ratnom Sarajevu; on zna da ga niko neće nagraditi za film o genocidu nad 

Bošnjacima, ali zna da će iščašene prirode homoseksualnih lobija po Evr- 
opi podržati ovu propagandu razvrata; podržat će to i srpski i hrvatski lob- 
iji, jer i njima odgovara pravljenje cirkusa od bošnjačke tragedije. O kakvoj 
onda umjetničkoj misiji govorimo? Ahmeda zanima najkraći put do nagrade, 
do para, do slave, pa makar išao i preko bošnjačkih žrtava. Ahmed mora 
svjesno pregaziti hiljade tragičnih bošnjačkih priča, da bi došao do svojih 
homoseksualaca. 

Drugi tekst koji je izišao na ovu temu objavljen je u friškom tuzla- 
nskom nezavisnom omladinskom magazinu "Karma". Autor koji je potpisan 
inicijalima G.D., piše: "Znam da bih se trebao priključiti kolektivnom orga- 
zmu povodom prvijenca Srđana Vuletića, koji su grupno orgijajući proizveli 
bh. mediji. (...) Konačno su se 'Dani', 'Slobodna Bosna" i 'Avaz' složili oko 
nečega". Autor potom analizira film i dodaje: "Većina likova je operirana od 
bilo kakve dublje psihologije, tako da je uzaludno pokušati razumjeti mo- 
tive njihovih dijela. Ono što posebno vrijeđa je gloroficiranje seksizma i 
muškošovinističkih predrasuda. (...)" Na žalost, ove dvije časne opservacije 
jedino su što imamo spram hiljade tekstova koji su našu javnost ubijedili u 
bosansko filmsko čudo". 


Bošnjačke nakaze u evropskom cirkusu 

Pored idejne analize ovih filmova, postoji još jedan lagan test preko 
kojeg možemo zaključiti da je ambicija bh. reditelja okrenuta prema Be- 
ogradu i Zagrebu. Prije agresije u bh. štampi su se pojavljivali kritički te- 
kstovi zbog angažmana srbijanskih, hrvatijanskih i slovenačkih glumaca u 
bh. filmovima. U svim filmovima Emira Kusturice zvijezde su srbijanski glu- 
mci. U Sidranovom i Kenovićevom "Kuduzu", također. Danas, na žalost, 
niko ne tematizira istu pojavu. Ne govorimo, dakle, o kvaliteti uloga, ali 
smo sigurni da jednaku kvalitetu mogu ostvariti i bh. glumci. 

Bilo bi korisno sačiniti jedan sociokulturni ogled o idejnoj osnovi 
bh. filmske i igrane tv produkcije. Tim prije što je ta produkcija slavljena i 
po Srbiji i po Hrvatskoj, kao zemljama koje su još zatočene mržnjom pre- 
ma Bosni i Bošnjacima. Šta je to moglo inspirirati četništvom zadojenu 
Srbiju da glumce "Vize za budućnost" dočeka kao heroje, sa džambo-plaka- 
tima polijepljenim duž puta kojim će zvijezde proći? Možda to što su u ovoj 
seriji prepoznali viceve o Husi i Hasi? Šta se krije iza svesrpskog uspjeha 
filma "Gori vatra"? Možda to što bošnjačke žene pljuju na srpsku povra- 
tnicu u Tešanj, što se sigurno nikada nigdje nije dogodilo? Obratno, jeste. 
Možda to što srpski likovi u filmu ginu u borbi, a bošnjački u švercu? Možda 
to što su Bošnjaci prikazani kao mentalne i moralne fukare? 

Od umjetnosti ne treba tražiti da bude nacionalni kozmetički salon, 
ali ne treba joj ni dopustiti da bude instrument u srpsko-hrvatskim 
patološkim čežnjama da se Bošnjaci prikazuju kao nakaze u evropskom 
cirkusu. Na žalost, dokle god Bošnjaci aplaudiraju svome sakaćenju, dotle 
će ljaga iz ovih filmova biti na pragu istine. 


Broj 118, 15. IV2004. 

SDP i mediji Lagumdžijine hunte dosad su me proglasili 'vođom 
islamske revolucije u BiH", "komandantom vehabija", "komesa- 
rom Patriotske lige", "političkim vođom novog bošnjačkog rata"... 
Ove opasne klevete ne zanimaju nikog, osim žrtve. Zato će i med- 
ijski zločin nad Sanelom Sjekiricom otići u zaborav. ...Kao i svako 


zlo kome je danas izložen izgubljeni bošnjački narod. 
Medijske tvornice terorizma 


Šta bi se desilo da neki čovjek ubije nekog čovjeka, da mediji izv- 
ijeste o ubistvu, a da ubica nastavi rahat hodati dunjalukom, jer su policija 
i sudstvo namjerili da previde slučaj? Digla bi se neviđena gužva. Pljuštala 
bi saopćenja za javnost, pravili bi se okrugli stolovi, mediji bi bili krcati 
tekstovima o ovom neviđenom slučaju — da neko ubije čovjeka, a da za to 
ne odgovara. 

Bosanski progananik i španski student Sanel Sjekirica je ubijen u 
medijskom kamenovanju od strane medija Lagumdžijine hunte. — "Mediji 
su uništili moj život u Španiji" — rekao je Sjekirica nakon što su SDP-ovi 
mediji danima obavještavali da — "osumnjičenik spada u skupinu druge 
generacije odškolovanih domaćih ekstremnih mudžahedina koji su priprem- 
ani za akcije poput one izvedene u Madridu". Kraj priče znamo. Španska 
policija je nakon 72 sata istrage i držanja u pritvoru Sjekiricu pustila da živi 
život slobodnog građanina. Sve što je o njemu rečeno — laž je. Da je makar 
ta konstrukcija plasirana kao pretpostavka! Naprotiv, SDP-ovi mediji su sa 
sigurnošću tvrdili da je Sjekirica "terorista Al-Kaide". Šta ćemo sad? 

Nevin čovjek je stradao, a da za to niko nije odgovarao. 


Neovisni plaćenici 

U našem listu namjerno nismo u jeku medijske gužve tematizirali ovaj 
slučaj, jer nas je interesiralo nešto mnogo bitnije: da li ovo društvo ima meha- 
nizme koji su spremni da s moralnog, ali i pravnog stanovišta, zaštite građanina 
koji je izložen ma kakvoj torturi koja ugrožava njegovo pravo na dostojan- 
stvo? Prošlo je bezmalo mjesec dana nakon medijskog zločina nad Sanelom 
Sjekiricom, ali ni jedna vladina ili nevladina organizacija, a pogotovo one 
koje se bave navodnom kultivizacijom medijskog prostora, nisu našle za sho- 
dno da jednu jedinu riječ progovore o ovom slučaju. Dakle, naše društvo 
neće da ima mehanizme za zaštitu ljudskih prava, kada se radi o ljudima koje 
SDP-ov '"antiteroristički" agitprop ljaga kao tzv. islamske teroriste. 

Dejtonskih je godina u Sarajevu debelim političkim parama izgrađena 
skalamerija tzv. neovisnih i nevladinih institucija, od kojih ni jedna nije 
posvjedočila neovisnost od djelovanja srpsko-hrvatskog hegemonističkog 
klana, čije interese u političkom Sarajevu predstavlja krnji SDP Doduše, 
jedini izuzetak je protest Helsinškog komiteta u vezi zločinačke ekstradici- 
je tzv. alžirske grupe. No, Helsinški je komitet potom, na talasu propovijedi 

kardinala Vinka Puljića, tvrdio da se u Sarajevu ugrožavaju ljudska prava 
Hrvata, a da nikad poslije nije tematizirao ugrožavanje bošnjačkog naroda, 
pa i kroz ove strateške, kontinuirane optužbe za veze sa tzv. islamskim ter- 
orizmom. Ta tzv. demokratska alternativa, u vidu desetine tzv. nevladinih 
organizacija, utopila se besramno u infrastrukturu SDP-a, jednako kao što 
su onomad Islamska zajednica, "Preporod" i još neke bošnjačke instance 
djelovale pod skutima komunisticizirane SDA. Otud se ne može vjerovati 
institucijama kakve su, recimo, Vijeće za štampu, Krug 99, i sl., jer je 
cjelokupan vladin i nevladin sistem naslonjen na ideološko servisiranje od 
strane međunarodne politike u BiH, koju totalitarno određuju OHR i 
Američka ambasada. Budući da je međunarodna politika u BiH, još iz vre- 
mena agresije, skrojena po šnitu dogovora iz Karađorđeva, logično je što se 
njena ideološka infrastruktura danas usmjerava na sataniziranje bošnjačkog 
naroda, u svim varijantama, jer je defetizacija bošnjačke politike uslov za 
napredovanje i okončavanje sh hegemonističkih planova. Zato se neće 
dogoditi da taj vrli "nevladin", "demokratski", "multikulturalni" establišment 
osudi, barem, kamenovanje bošnjačke djece u Neumu i ranjavanje dvije 
bošnjačke djevojčice. Taman posla da sad Krug 99 napravi sesiju na temu 
zloupotrebe medijskih sloboda u slučaju ljaganja Sanela Sjekirice. Tu čak 
ne može prevagnuti ni elementarni humanistički osjećaj, činjenica da je 
jedan nevin čovjek pogođen opasnom klevetom, koja bi ga mogla koštati, 
malo je reći, raznih neprijatnosti. Takvi, pogođeni klevetom, završavali su u 
konc-logoru na Kubi, a Sanela Sjekiricu je samo korak dijelio od zle sud- 
bine. Da se pitaju medijski kreatori njegovog progona, on bi već bio na 
Kubi, jer bi krivica bez dokaza bila dokaz za njegov tzv. islamski terorizam. 
Valjda je u ovoj nesreći bilo i sreće, jer se španska politika debelo opekla 
od svoje srljanje u ratni zločin koji ni po čemu nije španski. Valjda je špan- 
ska politika sačuvala toliko pameti da ne ganja lažne tzv. islamske teroriste. 

Mi smo već svikli da živimo sa stalnim nasrtajima na istinu o geno- 
cidnoj agresiji na Bosnu i Bošnjake. Dotle smo sviknuti da se više ne ibreti- 
mo kad se pred očima javnosti ubija nevin čovjek. Hajde da razumijemo 
sčrh plaćenike iz SDP-ovih medija, ali kako da razumijemo šutnju bošnjačkih 
institucija i intelektualaca. Eto, nije kvislinški Krug 99 mogao napraviti 
sesiju o zločinu nad Sanelom Sjekiricom, ali, zašto to nije učinio, recimo, 
Filandrin "Preporod"?! Šta bi falilo pozvati 50-tak intelektualaca da rasprav- 
ljaju o društvenom ambijentu u kome se može dogoditi "slučaj Sjekirica"? 


Promocija opasnog komesara 

Demokratsku tišinu koja prati medijsko ubistvo Sanela Sjekirice Oos- 
jetio sam prije nešto više od tri godine na svojoj koži. Mnogo prije 11. 
septembra, sa dolaskom SDP-Alijanse na vlast, razbuktala se strategija sa- 
taniziranja Bošnjaka, što dokazuje da je riječ o srpsko-hrvatskom projektu, 
koji se slučajno poklopio sa američkom antiislamskom histerijom. Danas 
su složna braća. 

A da je SDP 2000. naumio uvesti policijsku državu, i biti poluga ma- 
fije iz Karađorđeva, vidjelo se prvih mjeseci vladavine. Moj "grijeh" je bio 

što sam ukazao da SDP nema pravo prozivati kadrove SDA za kriminal, kad 
u svojim redovima ima okorjele kriminalce, koje policijska i pravosudna 
mafija ne kani goniti. Odgovor je bio strahovit. 

SDP me 2. marta 2001. optužio da sam na čelu "opasne političke 
grupacije" koja "osim neonacističkog načina blokade zakonodavne, izvršne 
i sudske vlasti, neonacističkog načina izmišljanja i gebelsovskog ponavlja- 
nja laži o ljudima iz Alijanse, ima i partijske odrede koje čine ekstremistički, 
agresivno i teroristički nastrojene Vehabije", koji će "već sutra, nakon su- 
koba koje očekuju, biti graničari sa mudžahedinskim načinom političke i 
terorističke borbe". "Priča o revoluciji je bila i osnovni cilj boravka Iranske 
ambasade na ovim prostorima" — kaže se u dokumentu, čiji policijsku ne- 
pismenost potvrđuje i miješanje Irana sa "vehabijama". 

Iako sam javno tražio objašnjenje i zaštitu od svih mogućih instanci, 
od policije i pravosuđa, od OSCE-a i OHR-a, od Vijeća za štampu i Helsinškog 
komiteta... - niko se nije oglasio. Na osnovu šutnje, kao znaka odobrava- 
nja, javnost je mogla pomisliti da se sve ove instance slažu sa ocjenom 
SDP-a da sam ja vođa islamske revolucije u BiH, komandant terorističkih 
partijskih odreda, da prevodim mudžahedine koji će biti nekakvi graničari 
u nekakvom sukobu... 

Budući da su SDP-ovi mediji prenijeli stav SDP-a, i da su se reklame 
za novine vrtile po lokalnim tv stanicama, mnogo je ljudi saznalo kako sam 
grdno opasan. Narednih sedmica sam primijetio da je nekim poznanicima 
nelagodno ako se susretnu sa mnom. Razumljivo, šta se pošten svijet ima 
pozdravljati sa "komandantom terorista". 

Dvije godine poslije ovog događaja na naslovnoj stranici "Slobodne 
Bosne" je objavljeno da sam na tajnom skupu u Mehurićima imenovan za 
komesara Patriotske lige", koja planira da počne rat kako bi Bošnjaci izašli 
na Drinu. Rečeno je da sam politički vođa "novog bošnjačkog rata". Ovaj 
tekst se i dan danas može pronaći na internetu, i to na nekoliko veliko- 
srpskih web-magazina. Iako sam bio svjestan opasne klevete koja se sručila 
na mene, ovaj put nisam tražio ničiju zaštitu. Iskustvo me poučilo da svi 
koji se predstavljaju kao zaštitnici demokratije, slobode štampe i ljudskih 
prava, zapravo jedino štite kreatore satanizacije Bošnjaka. 

Otud me ne čudi šutnja koja se nadvila nad medijsko ubistvo Sanela 
Sjekirice. Bošnjaci su još daleko od shvaćanja da je ubistvo svakog našeg 
čovjeka zapravo ubistvo nas samih. 


Broj 120, 15. V 2004. 

Kreatori haosa u bošnjačkom društvu će uskoro iz zatvora na slo- 
bodu pustiti 50 lica koja su počinila najteža krivična djela, a za 
koje je utvrđeno da su neuračunljivi. Bošnjačkim gradovima već 
krstari 15 takvih osoba, među kojima su i najsvirepije ubice. Zar 
nam i poslije ovog nije jasno da naši "reformatori" u bošnjačko 
društvo instaliraju faktor samouništenja?! 


Karneval samouništenja 


U bošnjački geto je ubrizgan virus bjesnila. Ulicom hodaju momci 
čije su kose ofarbane u sve moguće boje, ili su pak izbrijani, sa mindžuhama 
u ušima, u nosu, sa tetovažama koje simboliziraju odanost kultu siledžijstva, 
koje prikazuju noževe, očnjake, lance... Kićenje ikonografijom podzemlja 
je fanatizam koji inspiraciju traži u zlu. Ne radi se, dakle, o iznimci, već O 
pravilu, jer je imidž siledžijstva postao dominantno obilježje većine mladih 
ljudi. Svako od nas se, metodom slučajnog uzorka, na ulici, može uvjeriti 
da barem polovica mladića koje susretnemo nose neki od znakova razvratne 
estetike zla. Nasilje je postalo žargon na kome se sporazumijevaju mlade 
generacije. Predanost sotonizmu je komunikacijska dominanta. Živjeti život 
danas, biti u trendu, ne biti otpadnik od raje, sve to znači prihvatanje name- 
tnutog jezika subkulturnih simbola. Toj agresiji trenda mogu se oduprijeti 
samo rijetki, oni koji nose duboku vjeru u Boga, i koji tim darom mogu 
razlučiti dobro od Zla. To su ona djeca što uče i što su najčešće žrtve nasilja, 
a nasilju može biti izložen svako, na svakom mjestu, u svako doba dana. 
Zapravo, ikonografija zla, kao u predhistorijsko vrijeme, kao u životinjskom 
carstvu, čini odbrambeni sistem, jer ako izgledate dovoljno ofarbani i 
izbušeni, manje su šanse da na vas nasrnu ti ofarbani i izbušeni manijaci, 
koji su u bošnjačkom getu proizvedeni tuđom a ne bošnjačkom voljom. 


Ambis unutarnjeg haosa 

Teško je naći u povijesti, i u iskustvu, ma koji psihosocijalni prostor u 
Evropi, poput našeg, koji je tako brzo promijenio svoje karakteristike. Do 
unazad tri-četiri godine ovdje je živjelo jedno pristojno i sabrano društvo 
koje je umjelo da se nosi i sa traumom stradanja i genocida. Ili se to samo 
takvim činilo? Možda je naslijeđe reda i tradicije u bošnjačkom društvu 
određivalo sabur i pristojnost. Možda se taj red polomio pod pritiscima na- 
kane da se bošnjačko društvo rasloji u uvezenom razvratu. Mora postojati 
uzrok ovoj nagloj transformaciji socijalne kulture, koja se čini tako vidljivom 
da bi se olovkom mogla opipati. Napose, uporedimo stupce crnih hronika od 
prije tri-četiri godine, a u njima oblike ispoljavanja nasilja, uporedimo imidž 
mlade generacije, pa ćemo osjetiti kakvom je strahovitom progresijom 
bošnjačko društvo povučeno u ambis unutarnjeg haosa i anarhije. 

Takvi se procesi, sasvim sigurno, ne mogu odvijati sami od sebe. Oni 
moraju biti dirigirani iz nekog servera koji ima tačnu projekciju stanja koje 

želi proizvesti. Kad bi neki Karadžić ili neki Boban priželjkivali rasplet 
bošnjačke traume, ne bi za svoje ciljeve našli boljeg ishodišta od bošnjačke 
autodestrukcije. Kad bi međunarodni sponzori dogovora iz Karađorđeva 
projicirali najkraći put za defetiziranje bošnjačke volje za Bosnom, također 
ne bi našli kraći put od ovog stanja, u kome Bošnjaci istovremeno bivaju i 
sopstveni mulčitelji i sopstvene žrtve. 

Geto u koji su stjerani Bošnjaci, kao jedini bh. narod koji nema dvo- 
jnih opcija, idealan je rezervat za ovu vrstu eksperimenta. Bjesnilo se ubri- 
zgava putem okupiranog medijskog sistema, putem ideologizirane policije i 
pravosuđa, koji odriču vjeru u pravednost države, putem ponižavanja 
bošnjačke žrtve, putem ubacivanja najjeftinije droge u Evropi, putem 
strateškog siromaštva, koje se ostvaruje preko kriminalne privatizacije, a za 
posljedicu ima otpuštanje hiljade radnika sa posla, napose, putem namje- 
rnog vezivanja ruku policiji, u ime navodne demokratizacije, čime su sve vrste 
kriminalnih sorti razumjele da je ovo "eldorado" u kome se može Činiti sve, i 
ni za šta se ne može odgovarati. ...Izuzev Za tzv. islamski terorizam. 


Tortura besmisla 

Sarajevo, Tuzla, Zenica i drugi gradovi sa bošnjačkom većinom, petkom 
i subotom navečer su, kako kažu ljekari u Hitnoj pomoći — klanice. Tada se 
priređuju masovne tuče, u kojima je sve dozvoljeno. Tada se navečer izlazi 
s ciljem da se potuče, da se neko prebije, ili, pak, da se prisustvuje prebi- 
janju nekog čovjeka, kako bi se o tome sutradan pričalo kao što sabran 
svijet priča o kulturnom događaju. Tada je policija u stanju pripravnosti, 
iako tek statira i evidentira žrtve. U Tuzli, recimo, duž grada, subotom se 
nalazi desetak policijskih patrola, koje love pripite vozače. Jedino punom 
parom radi osoblje Hitne pomoći, kojima valja zbrinuti tolike ranjenike. 

Rezultat ovog karnevala nasilja jeste da se veliki broj omladine, koja 
bježi od taksirata, sklanja u kuće, povlači u sebe, i jedini vid socijalne komu- 
nikacije ima po danjem svjetlu, iako ni ono nije garancija bezbjednosti. Sva- 
ko od nas je čuo sa mnoštvo primjera o tome kako se u po bijela dana dogodi- 
loda neko bude iz čista mira pretučen, opljačkan, verbalno napadnut. Kodeks 
viteštva je u ovoj pojavi izopćen i prognan, kao i bilo šta što podsjeća na neki 
red. Kvalitet se ovdje mjeri količinom brutalnosti i bezobzirnosti. ...Kao da 
je među proizvedene bošnjačke nasilnike ušao kukavički nerv četnika i ustaša, 
koji su vrlinom smatrali iživljavanje nad nemoćnim. Noćas nije cilj tek pronaći 
žrtvu, tek je udariti ili oboriti na pod, cilj je žrtvu išutati nogom u glavu, 
potpeticom joj gniječiti oči, nos, usta, polomiti zube, unakaziti joj lice, a 
zašta je već ustoličena i jezička definicija; to se zove — iscipelariti. Cipelarenje 
je krešendo svakog premlaćivanja, poput poente u pjesmi. Po kvalitetu ci- 
pelarenja se prepoznaje punina prazne duše. 

Radi se o tipičnom kukavičluku, muškom jadu, jer se niko od ovih 
ćopasnih momaka" ne bi usudio da takve svinjarije pravi u Foči, Prijedoru 
ili Trebinju. Oni su "opasni" tek u čoporu, kad naiđu na slabije. Ne radi se 
tu o izvornom adrenalinu, za kojim tragaju pravi avanturisti. U protivnom, 
namjerili bi se na izazov, kojeg preko Romanije ima na pretek. 

Karakterologija nasilništva u bošnjačkom getu zasniva se na svemu 
što je suprotno ma kakvom osjećaju reda, pameti, osjećajnosti, morala. 
Otud je logično što ovdašnji "opasni momci" i ne pomišljaju da svoje 
nasilništvo uokvire u ma kakvu mjeru ili obzir. Jednako tako, notorni 
alkoholičari ne mogu osjećaj prema rakiještini uokviriti u čašicu. Da im 
dadneš more rakije, oni bi htjeli okean. Ovo bjesnilo je zaraza koja se Širi, 
u strasti da obuzme sve zdrave ćelije bošnjačkog organizma, i ona negdje 
mora dotaknuti dno. A gdje je dno? Dno je u konačnici cilja koji je, uz 
međunarodnu podršku, zacrtan u Karađorđevu, a koji je ostvariv jedino 
uništenjem bošnjačkog naroda. Uništenja Bošnjaka nema bez djelatne au- 
todestrukcije, koja rezultira nastavkom dobrovoljnog etničkog čišćenja, 
procesom preseljeništva, potom, jeftinoćom sa kojom se, usljed nemanja 
nacionalnog kompasa, prodaju naši ljudi, imovina, uspomene, vrijednosti, 
budućnost; na kraju, uništenja Bošnjaka nema bez samouništenja, a što se 
događa kad sputana kreativna energija biva transformirana u bjesnilo, kao 
izraz ogorčenja prema društvenom ambijentu koji nam izuzev droge, alko- 
hola, nasilja, srbijanskog folka, meksikanskih sapunica, glupavih i prodanih 
političara, općenito — torture besmisla - nije ostavio nikakav drugi smisao. 


Hajvanska misija žrtve 

Jakako, oko nas su uzvisine smisla. Nepregled ljepote. Islam nam je 
nadohvat duše. Bosna i njeni izazovi, također. Ali, ko to vidi? Ko to osjeća? 
Manjina! E, ta manjina je odgovorna za pasivnost prema okorovljenom 
bošnjačkom društvu. Šta radi Islamska zajednica? Obraća se vjernicima. Pa 
vjernici su već rodne bašče. Prezire one što su od islama odrođeni, ne svo- 
jom voljom, već voljom komunista, karijerista i titolikih bista. Čije su ove 
zapuštene bošnjačke njive? Ko ima odgovornost za njihovo skončavanje u 
halugi krstaške nakane? Šta rade bošnjački intelektualci? Institucije? Zar 
sve ovo što nam se događa treba da se razvlači po jednom novinskom te- 
kstu, umjesto da bude predmet alarmantnog angažmana najodgovornijih 
faktora koji čine ovo skapavajuće bošnjačko društvo? Šta rade sociolozi, 
psiholozi, kulturolozi, naspram pojave koja svjedoči autodestrukciju u 
Bošnjaka? Znate šta rade? Ma eno ih izučavaju "svjetske teme", jer je za 
njih isuviše primitivno da svoje znanje primijene na ovu, za svakog isti- 
nskog intelektualca, izazovnu stvarnost! Oni su iznad našeg ništavila, sve 
doki njih to ništavilo ne proguta. Makar onda kad im karneval nasilja proguta 
dijete, kao sudionika, ili kao Žrtvu. 

Dok ovo pričamo procesi instaliranja autodestrukcije u Bošnjaka idu 
dalje. Naši vrli "reformatory" su donijeli zakon po kome će sve ubice, za 
koje se ustanovi da su neuračunljivi, biti puštene na slobodu. Trenutno 
bošnjačkim getom krstari 15 takvih osoba. Uskoro će ih iz zeničkog zatvora 
biti pušteno još 50. Ove ubice imaju svoju društvenu misiju. Naša misija je 
zasad — misija žrtve. Svaki hajvan ima takvu misiju. 


Broj 122, 15. VI 2004. 

Može li autor filma "Go West" Ahmed Imamović pogledati u lice 
majkama šehida čije je sinove predstavio kao idiote koji usred borbe 
za opstanak čeznu za muškim polnim organima? Ovaj Bošnjak je 
tragediju svog naroda sveo na priču o "ljubavi" dvojice pedera, u 
prostoj balijskoj računici da će mu aplaudirati Zagreb i Beograd, i 
da će mu svjetski pederski lobiji dati nagrade za afirmaciju njihove 
razvratne bolesti. 


Bošnjačka tragedija 
u filmu o pederima 


Prije nekoliko dana su sve sarajevske dnevne novine na naslovnim 
stranicama raspucale identičan naslov: "Pala prva klapa filma 'Go West'". 
Niti znaju svi novinari, a još manje čitaoci, šta znači to — "klapa", niti kako 
to ta "klapa padne", ali nije ni bitno, ovdje se više cijene stvari koje se ne 
razumiju. ...Poput stranjskog naslova filma. U protivnom, naslov bi glasio: 
ćPočelo snimanje filma...". 

U skladu sa ovim informativnim noblesom, doima se i javni tretman 
skandalozne teme koju obrađuje film "Go West". Film se bavi "ljubavlju" 
dvojice pedera u toku rata, koji su različite nacionalnosti, ali, eto, "ljubav" 
prkosi etničkim podjelama, granatama i sl. 

Za našu javnost je normalno da se ne snimaju filmovi o Srebrenici i 
stotinama drugih bošnjačkih stratišta; normalno je da se snima film o ped- 
erima, koji tako postaju mjesto po kome se prepoznaje suština agresije i 
genocida. Kao i u "Ničijoj zemlji" Danisa Tanovića, ni ovdje nema zločinca 
i žrtve, već ima nekakav rat, koji nije naš, i od koga je ugrožena "ljubav". A 
ljubav, k'o ljubav, uvijek pobjeđuje, pa i kad je nastrana. Iako se razvrat ne 
može zvati ljubavlju. 

Sudeći po apsolutno afirmativnom odnosu bh. medija prema ovom 
filmskom pederluku, naša javnost ne vidi ništa lošeg u svođenju 200.000 
žrtava agresije na priču o seksualnoj psihopatologiji. 


Autorov odnos prema Bogu 

Naše društvo je za nekoliko godina doseglo identitet zraka: nema 
boje, mirisa, okusa, težine... Mi smo ono što drugi hoće. Četnici i ustaše 
ne bi ni mogli zamisliti efikasniji rasplet priče od bošnjačke mazohističke 
potrebe da se svoje stradalništvo svede na pederluk. Vrhunac zločinačke 
mašte bi se zaustavio baš tu, na toj nastranoj storiji, u kojoj jedna seksua- 
Ina bolest biva oznaka za sve žrtve genocidne agresije. 

Jasno nam je zašto Srbi i Hrvati u ovom pederskom projektu vide "film 
koji konačno o ratu govori na pravi način", jasno nam je i zašto će svjetski 
pederski lobiji na sve načine bodriti afirmaciju svoje bolesti, ali ćemo teško 
razumjeti zašto su se dvojica Bošnjaka, Ahmed Imamović i Enver Puška, kao 
scenaristi, odlučili da počine takvu blasfemiju nad žrtvama genocida. Oni bi, 


Marketing tragedije 57 


valjda, kao bošnjački umjetnici, trebali stvarati priču koja bi predočila zločin 
kojemu su bili izloženi bošnjački civili. Hiljade je takvih priča oko nas. Ali, 
očito, ni jedna od njih ne odgovara nastojanju krstaškog globalizma da se 
relativizira zločin nad Bošnjacima. Film o genocidu nad Bošnjacima ne bi 
ušao u selekciju svjetskih festivala, ne bi dobio nagradu, niti bi njegovi autori 
imali šansu da proputuju Svijetom. Jer Svijetu treba bošnjački zaborav, a ne 
pamćenje. Genocid nad muslimanima nije kurentna roba. 

Ali, zar ne postoji nešto više od ovozemaljskog interesa? Zar u umje- 
tniku ne postoji patriotska i moralna obaveza da se zavješta istina o geno- 
cidu nad njegovim narodom? Nije bitno koliko bi ljudi vidjelo tu istinu, niti 
da li bi takav projekat dosegao, svakako ideologiziranu, svjetsku slavu. Bitan 
je odnos autora prema Bogu! Bitna je misija koju bi umjetnik morao osjetiti 
u odnosu na moralni izazov vremena. Bosna je pretvorena u kupleraj u kome 
se svako može prodati za jeftine i bludne čari. Ali, kakav je smisao tih koraka? 

...To što će mi aplaudirati po Beogradu i Zagrebu, jer sam bošnjačku 
žrtvu sveo na pederskog kretena? To što će mi pederski lobi dati nekakvu 
nagradu, jer sam osakatio, izmasakrirao, istinu od svome narodu? Pa kakav 
sam onda to ja čovjek? Mogu li pogledati u lice majkama Srebrenice čije 
sam sinove predstavio kao idiote koji usred borbe za opstanak čeznu za 
muškim polnim organom? Mogu li stati pred duše svojih prijatelja koji su 
ubijeni samo zato što su bili muslimani? Mogu li sebe pogledati u ogleda- 
lo, jer sam i ja jedan od onih koji bi bio ubijen da sam se zatekao u Sre- 
brenici, ili na ma kojem četničkom i ustaškom puškometu? Ili je sve ovo, 
pak, bijeg od istine, koju gnjecavi karakteri ne mogu podnijeti? Haman im 
je lakše praviti cirkus od bošnjačke tragedije, a u neznjanju i od sebe, nego 
li svoj umjetnički, Božiji dar, usmjeriti ka moralnim obavezama. 

...Faustovski je to izazov. Nije Ahmedu Imamoviću umjetnički dar 
dat da njime širi laž i blasfemiju. Njemu je dar dat za činjenje istine i ple- 
menitosti. Takav uzurpator umjetničke misije bi morao biti spreman na 
posljedice. Ako bošnjački narod preživi, znat će vrednovati Imamovićevo 
filmsko zlodjelo. A ako ne preživi, neće preživjeti ni Imamović. Izuzev možda 
u nekom pederskom klubu na Zapadu, kao muška striptizeta. 


Razvrat kao ljudsko pravo 

Jevreji su snimili stotine filmova o holokaustu, ali ni jedan nije posvećen 
pederskoj "ljubavi" u konc-logorima. Takav bi jevrejski blasfemičar odmah 
bio smaknut od MOSAD-a, kao opomena drugima. Mi smo snimili jedva 
nekoliko filmova, od kojih se ni jedan (izuzev možda filma Dine Mustafića) 
direktnije ne tiče istine o genocidu, alismo odmah navalili da svjetskoj javnosti 
pokažemo koliko smo "progresivni". Iz iste mentalne brljuge proizilazi kupovi- 
na slovenačkih sokova, hrvatskih cigara i slavljenje projekta "Go West". U 
svim ovim, i onim nebrojenim, nerečenim primjerima, uočava se jedna ista 
bolest — da glađenjem tuđeg interesa pokazujemo koliko mi nismo mi, već 
smo se u bošnjačkoj koži slučajno zatekli. Zaboravljamo da se na nas takve 
gleda kao na zadnje budale, sa šegom, jer si luksuze samootpadništva ne bi 
dozvolila ni jedna samoodrživa nacija. Zato — nestajemo. 

Dakako, ovakav će tekst biti tumačen kao izraz radikalizma, primiti- 
vizma, bezbeli i islamskog ekstremizma. Golema je ekipa ozbiljnih i ugle- 
dnih stvaralaca okupljena oko filma "Go West" da bi moglo jedno novinar- 
sko mišljenje poremetiti ubjeđenje da se radi o normalnoj stvari. Jedan od 
sudionika projekta je na FTV izjavio da je — "problem u glavama onih koji u 
ovom filmu vide problem". Dakle, problema nema u onim glavama koje 
homoseksualizam smatraju normalnom pojavom, toliko prirodnom da vje- 
ruju kako bi "ljubavni jadi" dvojice pedera mogli izazvati suze u publici. 
Scenario je u prvoj verziji naslovljen kao "Romeo i Romeo", što nedvosmi- 
sleno poziva na melodramsko suosjećanje sa junacima pederske priče. Prob- 
lem je, zar ne, u našim glavama koje ne mogu da prihvate dvije pojave: 
prvo, da se jedna mentalna i seksualna bolest meće na pijedestal priro- 
dnosti; drugo, da se nepregled bošnjačke tragedije u umjetničkom izazovu 
jednog Bošnjaka iščitava kao homoseksualni razvrat. 

Da je normalno to što nije normalno Bog ne bi stvarao muškarca i 
ženu. To što Zapad priznaje pederske brakove, pa im još ustupa i djecu na 
usvajanje, dekadansa je sa dna kace. Ako se širenje protuprirodnog bluda u 
ustavima zapadnih država razumijeva kao ljudsko pravo, onda bi se na istoj 
ravni i pedofilija (seksualno iskorištavanje djece) mogla smatrati nečijim 
ljudskim pravom. Zašto bi idiot koji čezne za muškim stražnjicama ili 
muškim polnim organima bio u boljem položaju od idiota koji čezne za 
seksualnim tlačenjem djece?! Krug razvratnog pakla koji je otvoren na Za- 
padu neminovno će gutati nove prirodne međe. Sve u ime lažne slobode 
koja će porobiti prirodu koju je Bog stvorio u jasnim granicama. Jednako 
tako, demokratija je smislena tek kao diktatura zakona, a ne kao anarhija u 
kojoj se svako nasilje potura pod logotipom ljudskih prava i sloboda. 


Ponavljanje zločina 

Sarajevski instant intelektualci, pogotovo oni koji su u svome pomo- 
darstvu skloni istom spolu, u Imamovićevoj će blasfemiji vidjeti naše 
približavanje zapadnim vrijednostima. Feminizirani tumač glavne pederske 
uloge u filmu, izvjesni Mario Drmać, razdragano je izjavio: "Trudit ću se 
svim silama i muškim i ženskim da ovo izguram do kraja". Mladi glumac 
bezbeli pledira na svjetske nagrade, pa je razumio da treba otpočetka pričati 
kako u sebi ima i "ženske sile", da se ne pomisli da on to samo glumi 
pedera. Imamović još nije počeo davati izjave o svojoj seksualnosti, ali s 
obzirom da je na sve spreman, kako bi ulovio neku nagr(a)dicu, može se 
očekivati da pođe Drmaćevim stopama revolucije. 

Nema ničeg spornog da se filmski tematizira pederluk. O raznim se 
bolestima snimaju filmovi, pa što ne bi i o ovoj. Sporno je kad se takav film 
pravi u Bosni, a o Bosni, i to glavom Bošnjaka. Sporno je što taj film govori 
o ratu, koji se može čitati samo kao: genocid. Sve drugo je ponavljanje 
zločina. 


Broj 123, 1. VII 2004. 

U zemlji u kojoj se prati kretanje svake dlake na mudžahedinskoj 
bradi, operacija državne likvidacije šestero hrvatskih staraca u Ko- 
njicu bi po fantastici bila ravna pobjedi Osame Bin Ladena na 
predsjedničkim izborima u Americi. 


Šizofrenija u komšiluku 


Ustaško društvo više neće tolerirati prirodno umiranje Hrvata. Svaki 
Hrvat koji umre van svoje kuće smatrat će se žrtvom terorizma, naravno, 
tzv. islamskog. Zato Hrvati moraju povesti računa da umiru kod kuće. Ako 
im navre da dobiju infarkt, moždani udar, ili da umru od neke druge 
trenutačne smrti, moraju se pretrpjeti, i doći do kuće. Baš onako kao što se 
čovjek pretrpi kad hoće da stigne do zahoda. Po ustaškoj viziji, smrt će u 
Hrvata dobiti dimenziju velike nužde, koja se fiziološki može odgoditi. Otud 
možemo govoriti o ustaškom otkriću novih zakonitosti prirode, čim se smrt 
tumači kao prirodna pojava koja se može tempirati. Pojednostavljeno, Hrv- 
at koji je trebao dobiti infarkt u šetnji, kazat će svome srcu: "Sačekaj malo, 
srce moje, 'vako stvari stoje, infarkt ćeš dobiti kad dođemo kući, za koju 
minutu, kako bih ja umro prirodnom smrću, jer ako umrem van kuće, računat 
će se da sam ubijen". Onda će, bezbeli, srce poslušati svog vlasnika, i tačno 
na vrijeme otkazati poslušnost životu. 

Upravo ovakva šiza proizilazi iz blentavog saopćenja za javnost koje 
je obznanio Općinski odbor prognanih, izbjeglih i raseljenih Hrvata iz Ko- 
njica, gdje je izrečena sumnja u prirodnu i nenasilnu smrt šestero Hrvata iz 
Konjica koji su u posljednjih šest mjeseci, od posljedica infarkta, umrli van 
svoje kuće. Dakle, da su umrli u kući, niko ni u šta ne bi sumnjao. 


Šta raditi s istinom 

Od početka agresije na Bosnu i Bošnjake plasirano je od strane 
četničke i ustaške propagande bezbroj nevjerovatnih laži. Od one da Armi- 
ja RBiH granatira i ubija civile po Sarajevu, pa do one da je ubijeni bošnjački 
povratnik u RS nad lavorom zaklao sam sebe. Da smo politički narod, košto 
nismo, dosad bi bio ustanovljen istraživački projekat koji bi se bavio samo 
prikupljanjem i obradom propagandnih laži kojima su izloženi Bošnjaci. 
Takav projekat može realizirati jedan čovjek, ali mi nemamo ni vizije o toj 
potrebi, a bogami ni plaće za to radno mjesto. Zato imamo tele-viziju O 
kara-roke srbo-folk talentima, o misicama i drugim splačinama koje se 
izdašno finansiraju da zagađuju naš rastrojeni duhovni prostor. 

S druge strane, ne postoji nijedna laž koju je bošnjačka politika pla- 
sirala s ciljem izmišljanja zločina. Logično, što bi plasirala laž, kad nije u 
stanju ni otkriti, formulirati i usmjeriti istinu o bošnjačkom stradalništvu. 
Bošnjačka politika ne zna ni šta bi s istinom, a kamoli s laži. Četnički i 
ustaški diskurs je utemeljen na zlu, pa je očekivano kada se to zlo multi- 
plicira: od zločina prema lažima. UZ to, ovaj diskurs je prirodno određen da 

pokušava svoje zločine pravdati zločinima drugih, a pošto tih zločina nema, 
valja se baviti proizvodnjom laži. Plan međunarodnih protektora ide na 
ruku ovim pokušajima, jer se tendenca ratne uravnilovke o tri zaraćene 
strane danas čita kao projekat "istine i pomirenja", što u prevodu znači: svi 
su jednako krivi, jer su svi jednako stradali. Bošnjačka politika je zagublje- 
na sama od sebe, a pogotovo naspram koalicije međunarodnih snaga, če- 
tnika i ustaša, usmjerene protiv istine o genocidnoj agresiji. Istina o geno- 
cidu je krupan zalogaj za prožderat, pa se na to niko i ne odlučuje, ali se 
zato pokušava bošnjački narod poistovijetiti sa četničkim i ustaškim 
zločinstvom, što se najefikasnije postiže na talasu antiislamske histerije i 
izmišljanja tzv. islamskog terorizma. 

Nema nikakve više matematike u ovoj prostoj računici. Svijet je išao 
na ruku četničkim i ustaškim genocidnim osvajanjima. Svijet je tom podršk- 
om osakatio pravednu borbu bošnjačkog naroda za referendumsku BiH, 
kao jedini legitimni i demokratski oblik uređenja naše zemlje. Vašingtonski 
i Dejtonski sporazum su legalizirali genocid nad muslimanima, kao ispla- 
tivo sredstvo za ostvarenje krstaških/križarskih ciljeva. Svijet nije dozvolio 
da postoji zemlja u kojoj će jedan muslimanski narod, usred Evrope, biti 
ravnopravan. Ali, ostali su zločini nad muslimanima! Kao svjedočanstvo 
koje ima i pravnu, obavezujuću težinu. Tek ako nestane bošnjačkog naroda, 
nestat će i obaveze iz te pravosudne istine o genocidu. Bošnjaci ne moraju 
nestati posve. Može, tu i tamo, biti pokoja glava, pokoja džamija. Dovoljno 
je da Bošnjaci nestanu ekonomski, politički, pa kulturološki. To se upravo 
i dešava. 


U bubnju providne laži 

Nema, dakle, ničeg fascinirajućeg u strateškoj potrebi četničke i ustaške 
propagande da se kleveće i laže protiv Bošnjaka. Ostvarivost njihovih 
osvajačkih projekata je proporcionalna stupnju bošnjačke dotučenosti. 
Fascinirajuće je nešto drugo... To kako njihov diskurs ne preza ni od bla- 
sfemije svojih svetinja kako bi se naudilo Bošnjacima. Doduše, kad je ikad 
Biljana Plavšić kazala da vrijedi uložiti 100.000 srpskih glava za tzv. "veliku 
Srbiju". Oni i danas ulažu glave svojih ljudi, tek kao sredstvo za postizanje 
ciljeva. Tu nema boli unesrećenih familija, jer je i bol tek sredstvo. Stavit će 
Srbi, usred rata, pobijene Bošnjake na gomilu, poslikati ih, i svijetu prika- 
zati "genocid nad Srbima u okolini Srebrenice". Njih ne zanima par deseti- 
na velikosrpskih soldata koji su stradali u bici na Brčanskoj malti; njih 
zanima izmišljotina o 500 mrtvih, pa makar se u toj laži utušila i srpska 
uspomena na srpske žrtve. Njih ne zanima nekoliko Srba koje su za vrijeme 
opsade Sarajeva ubili gelipteri iz bošnjačkog naroda; njih zanima laž o 2.500 
Srba tobože ubijenih u kasarni "Viktor Bubanj". Ovo nam kazuje da kole- 
ktivni zločinački um nema, jer ne može imati, moralan odnos ni prema 
svojim žrtvama. Jer, u protivnom, to onda ne bi bio zločinački, već humani- 
stički um. Onaj ko je spreman da ubije nevinog čovjeka, i da to ubistvo 
smatra vrlinom, taj je spreman da svaku gadost izdigne na pijedestal prav- 
doljubivosti. 

Pošto se ustaška hegemonija u BiH ni po čemu ne razlikuje od 
četničke, prirodno je što ostvaruje istovjetne oblike djelovanja. Rovarenje 
po smrtima šestero Hrvata u Konjicu samo je dno perverzije. Ove obične 
ljudske smrti se stavljaju u bubanj providne laži, a u ime tobožnje istine, 
čime se tužni događaji u životima nekih obitelji dovode do cirkusa i para- 
doksa. Manipulira se osjećajima ožalošćenih obitelji, koje postaju ubijeđene 
da im je neko ubio bližnje. Šta je nagonilo porodicu Viktora Ćelića da orga- 
nizira ponovljenu obdukciju u Splitu, gdje je samo potvrđen nalaz vještaka 
sudske medicine dr. Ilijasa Dobrače iz Sarajeva?! Porodica ovog umrlog Hrvata 
više vjeruje banditima Mate Bobana, nego institucijama bh. države. Po nji- 
ma su domaće institucije policije, tužiteljstva, sudske medicine, jedinstven 
teroristički organizam. Jer, da bi se ostvarila njihova pretpostavka o ubija- 
nju Hrvata po Konjicu, potrebno je suglasje svih ovih faktora. Prvo, neko 
mora ubiti tog Hrvata, i to tako da ubistvo izgleda kao infarkt. Vjerovatno 
postoje sofisticirana i skupa sredstva kojima se takvo ubistvo može postići. 
Vjerovatno najmoćnije zemlje svijeta takva sredstva koriste pod strogom 
kontrolom, u tajnosti, i to kada se radi o teškim državnim neprijateljima. 
Ali, zašto bi bh. država ubijala nekakve hrvatske starce po Konjicu? Jasno 
je, takva se ubistva mogu izvesti, i kamuflirati, samo u organizaciji državnih 
instanci. Jer, nakon sofisticiranih ubistava, potrebno je da policija i 
tužiteljstvo, kao i sudska medicina, odrade posao kamufliranja. U zemlji u 
kojoj se prati kretanje svake dlake na mudžahedinskoj bradi, ovakva bi 
operacija po fantastici bila ravna pobjedi Osame Bin Ladena na predsje- 
dničkim izborima u Americi. 


Zločinački obrazac 

Izmišljotina je bjelodana. Politički navijena. Vidi se to po sljedećoj 
rečenici iz saopćenja: "Konjic je grad opasan za življenje kao i za povratak 
Hrvata". Jaštaradi, čim je šestero Hrvata ubijeno državnim infarktom. 
Izmišljotina o Konjicu zapravo je odbrana apartheida u Stocu, Čapljini, 
Livnu... 

Riječ je o poznatom dramaturškom obrascu. Zašto četnici plasairaju 
laž o konc-logoru za Srbe na stadionu u Tuzli? Zato što su oni pravili konc- 
logore po stadionima. Zašto izmišljaju da su Bošnjaci granatirali sami sebe? 
Zato što su oni granatirali Doboj i Brčko kako bi opravdali svoja granatiranja 
opkoljenih gradova. Zašto ustaše danas izmišljaju koordiniranost državnih 
instanci u projektu ubijanja hrvatskih staraca u Konjicu? Zato što su oni ub- 
ijali bošnjačke starce, i što su u tom genocidu sudjelovali paradržavni organi 
tzv. Herceg-Bosne. Njima je logično da pravosuđe kamuflira zločin. Kao što je 
nama, na žalost, logično da sudije i tužitelji koji su za ustaški račun kamufli- 
rali Ahmiće i druga bošnjačka stratišta danas čine vrh bh. pravosuđa. 

Zločinački um svud oko sebe vidi obrasce po kojima funkcionira. To 
je bolest s kojom je nemoguće voditi dijalog. Šizofrenija. Tu, u našem 
komšiluku. 

Papa je navjestio podstanarski status muslimana u Evropi. To je 
ispravno razumio izvjesni ugostitelj Markić kad je bošnjačkom tu- 
risti u Zaostrogu bejzbol palicom razbio lobanju i nagnječio mo- 
zak. Ispravno su to razumjeli i hrvatski mediji koji su stali u zaštitu 
svoga turističkog krvnika. Bošnjaci nikako da razumiju da je 
ljetovanje u Hrvatskoj postalo patriotski i moralni ugursuzluk. To 
je danas isto kao kad bi Palestinci odlazili na odmor u Izrael. 


Hrvatski ugostitelji 
ubijaju bošnjačke turiste 


Iako su cijene na hrvatskom primorju skočile za sto odsto u odnosu 
na prošlu godinu, iako se hrvatski turizam pretvorio u bezočnu pljačku, 
zbog čega trpi podbačaj, na Makarskoj rivijeri je još uvijek najviše automo- 
bila sa registarskim tablicama BiH. Pošto bh. Srbi idu na crnogorsko pri- 
morje, a pošto je u hb. Hrvata stvar prestiža voziti kola sa hrvatskim regi- 
stracijama, za pretpostaviti je da obilje bh. registracija pripada Bošnjacima. 
Iako su Bošnjaci ove godine znatno siromašniji nego prošle, iako im je za 
ljetovanje potrebno od usta otkinuti mnogo više... 

Riječ je o još jednoj u nizu pojava koje svjedoče o bošnjačkoj autode- 
strukciji. Govorimo, dakle, samo o ekonomskoj nerentabilnosti ljetovanja 
u Hrvatskoj. Kada bismo zašli u onu duhovnu i moralnu stranu ove autode- 
strukcije, naišli bismo na nevjerovatan ambis, u kome Bošnjaci plaćaju za 
svoje poniženje. 

...Bilo da se radi o obavezi da sa sobom nose 100 eura po danu 
boravka, kako bi hrvatskim graničarima pokazali da nisu fukare, ili da se 
radi o neminovnosti da budu izvrgnuti svekolikom teroru ustaške propa- 
gande, ili, u najgorem slučaju, da budu fizički ugroženi, kao što su prije 
nekoliko mjeseci u Neumu kamenovane dvije bošnjačke djevojčice, ili, kao 
što je prije neki dan, u Zaostrogu, bh. državljanin Senad Tiro udaren be- 
jzbol palicom po glavi, od čega je zadobio povrede opasne po život — pre- 
lom lobanje i nagnječenje mozga. 


U ustaškom gnijezdu 

Bila je 1998. godina. Četvrti ili peti oktobar. Otac i ja smo se vraćali iz 
Splita, gdje smo išli poslom. Smrkavalo se. Skontali smo da je bolje da 
prenoćimo u Hrvatskoj, nego da po noći idemo kroz hb. hajdučiju. Svratili 
smo u Gradac. Hotel zatvoren. Odemo dole, do luke, ima neka gostionica. 
Kažu, ima prenoćište, na spratu. Prošetali smo, pa sjeli ispred, da večeramo. 
Gostionica prazna. Konobar šutljiv. Tiho je. Pričamo, još jednom, kako je 
dobro što ćemo tu prenoćiti, jer tu ima pravne države, a na onom putu, pre- 
ma Mostaru, još uvijek bi nas moglo strefiti svašta. Događalo se ljudima... 

Grgoljenje barki raspara turiranje motora. Odnekud se pred gostio- 
nicu stušti razgliman mercedes. Iz njega izleti četiri-pet pijanih ustaša. Ska- 

menili smo se. Imao se osjećaj da su izletili nekog da biju. Nalikovali su na 
čopor divljih pasa, bučan, u harmoniji haosa. Psuju, kikoću se, krevelje, a 
svi se ti zvukovi stapaju u jedan. Ta buka sa njima uđe u gostionicu. Otac 
išaretom dade znak da se kupimo. Popeli smo se gore, u sobu. Nisam čuo 
tanjeg poda. Sve se providi. Kao da su ovdje, s nama. Čujemo im pijano 
hroptanje. A riječi odzvanjaju kao oštrice. Pričaju o balijama. Svađaju se ko 
je više balija pobio. Onaj jedan je klao. Priča kako se ljudi uhelaće kad ih 
kolješ. Kikoću se. Šega im. Otac i ja sjedimo, u mraku. Čekamo, tren: kad 
će neko od njih upitati konobara koja su ona dvojica što su sjedila ispred 
gostionice, kad će saznati da smo muslimani, kad će krenuti gore... Taman 
im trebamo, za zahladu. Otac i ja šutimo. Tako su, mislim, šutali bošnjački 
očevi i sinovi po četničkim i ustaškim logorima. Čujem oca kao diše. ...Kako 
misli. Čuje i on mene. Znam... Šta ću ako ovi hajvani uziđu i počnu ga tući? 
On misli isto, za mene. Bol je uvijek jača, na ocu, i na sinu. ...Jakako, tukli 
bismo se. I izvukli živu glavu, uz Božiju pomoć. Ostalo bi poniženje. Za 
pamćenje. Ali, zar ovo što preživljavamo, stjerani u iščekivanje, kao divljač, 
nije isto? Rane mogu zamladiti. Osjećaji, teško. 

U neko doba, smlatio me san. Otac je presjedio, do jutra. Osluškivao 
je i kad se nad strahom nadvila tišina. Otišli smo, hitro, do prve kahve, pod 
sjenkom munare. Godinama nismo pričali o ovom događaju. Po tome znam 
da smo jednako bili povrijeđeni. 


Bejzbol palicom po bošnjačkom mozgu 

Šta li su tek osjećali roditelji djevojčica Berine Hajdarević i Amile 
Šehović iz Kaćuna kod Busovače, koje su teško povrijeđene u kamenovanju 
bošnjačke djece u Neumu? Šta je ostalo u dušama Berine i Amile, nakon 
što im je ustaška mladež razbila glave kamenicama, i nakon što su hitno 
prebačene u Mostar, jer im pomoć, kao muslimankama, nije mogla biti 
pružena u Neumu? 

Da li će se i jedan Bošnjak zamisliti nad ovim događajem ili nad 
događajem od prije desetak dana, u Zaostrogu, kada je izvjesni ugostitelj 
Marko Markić iz Gradca bejzbol palicom posred glave udario Senada Tiru? 
Grijeh Senada Tire je, kako piše "Avaz", bio u tome što je kolima, na uskoj 
cesti uz plažu, okrznuo nekog prolaznika. Da je to učinio neki vozač sa 
zagrebačkim ili karlovačkim registarskim oznakama taj Markić sigurno ne bi 
osjetio potrebu da bejzbol palicom istjeruje pravdu. Ovako je pred sobom 
vidio muslimana kojeg treba kazniti. Ito kako! Tako što će mu polomiti loban- 
ju!!! Sumnjam da bi taj Markić sa takvom mržnjom udario ma koju životinju. 
Na gnječenju muslimana se trenira iluzija o krstaškoj superiornosti, svejed- 
no da li to dolazilo od diplomatskih krugova, ili od nekog primitivca sa da- 
Imatinskog kamenjara. On razumijeva svoju nacističku obavezu da svjedoči 
podstanarski status muslimana u Evropi, baš kao što je navjestio Papa. Između 
njega i Pape nema bitne razlike. Prvi je rekao da je Evropa vlasništvo kršćana, 
a drugi je bejzbol palicom razbio lobanju muslimanu. 

Na tragu Papine zlideje, i bejzbol prakse siledžije Markića, jeste i 
pisanje "Slobodne Dalmacije" o ovom slučaju. Naslov koji glasi "Palicom 


64 IZ SAFFA 


za bejzbol dobio po glavi" otkriva nacistički stav redakcije, po kome formu- 
lacija "dobio po glavi" ima vaspitni karakter. To što je čovjeku smrskana 
lobanja i što se ljekari u splitskoj bolnici bore za njegov život, nebitno je. 
Nadnaslov otkriva laž: "Narušavanje javnog reda i mira okončano teškim 
ozljedama". Ko biva, nije kriv siledžija što je nanio teške ozljede, već onaj 
što je narušavao red i mir. Pa i da jeste tako, a nije, ne bi bilo normalno da 
se štiti siledžija koji pravdu uzima u svoje ruke i razbija lobanje. Da je 
Hrvat udario Hrvata bio bi kriv onaj što je udario, a pošto je Hrvat udario 
muslimana kriv je musliman, jer je Hrvat u Hrvatskoj uvijek u pravu. Tako 
je u državama oboljelim od nacizma. Dakle, siledžija Markić je rezultat 
sistema, koji ga je stvorio, i koji ga štiti. 


Narod koji voli tuđe, a prezire svoje 

Da li nam je moguće zamisliti Palestince kako odlaze na odmor u 
Izrael? Nemoguće. A lahko nam je vidjeti nas kako odlazimo u Hrvatsku, da 
budemo turisti trećeg reda, ispod Čeha, Nijemaca, Slovaka i svih drugih 
prema kojima se Hrvati odnose s ljubaznošću i divljenjem, dok mi u svakoj 
gesti možemo pročitati da u hrvatskoj percepciji nismo odmakli dalje od 
viceva o Husi i Hasi. Kao likovi iz viceva, kojima je odgajan sh nacizam, 
mi ne zaslužujemo poštovanje, i naša se komunikacija završava samo na 
onom momentu kad ostavljamo teško stečene pare. Da oni budu još bogatiji, 
a mi još siromašniji. Tek tad u dalmatinera zaigra osmijeh na gubama. Jer, 
naše prisustvo podsjeća dalmatinere da nisu nikakva turistička velesila, da 
bi im bez nas ostali tek Česi s češkim paštetama. Zato mrze bošnjačog 
turistu. Tako se i Srbi odnose prema svojim turskim genima. Ubijaju Bošnjake, 
a geni sve mrči. Dalmatinerima, doduše, u ovoj priči ide na ruku bošnjački 
mazohizam, ta strasna potreba da se, kao u kupleraju, plaća za lažne osjećaje. 
Riječ je o bošnjačkom provincijalnom duhu, o kolektivnoj bolesti palanke, 
o izlučevini zatucanosti i odrođenosti od vjere i kulture. Jer, u suprotnom, 
Bošnjaci bi osjetili gađenje pri pomisli da, prvo, žive iznad svojih mogućnosti, 
da dižu kredite ili mjesecima štede kako bi pare ostavili na mjestu gdje se 
normalan duh ne može odmoriti. Drugo, osjetili bi potrebu da se odmara- 
ju u svojoj zemlji, u obilju ljepote koju ne poznaju, jer su pristali da misle 
kako je sve tuđe bolje od svoga. 

Ne sporimo potrebu ljudi da se odmore, da otputuju, da udahnu 
svježine i snage. Ali, zar ovo odbranjene Bosne nije riznica koju vrijedi otkri- 
vati, na kojoj se Bošnjak može najprije okrijepiti i nadahnuti?! Pogotovo, 
djeca. Znamo da je iluzija očekivati da bi se Bošnjaci mogli naprasno okre- 
nuti uživanju i odmaranju u ljepotama svoje zemlje, gdje neće trpjeti 
poniženja i batine, gdje će biti svoji na svome, i gdje će pare ostavljati u 
svome ekonomskom krugu. Ali, ako ne budemo ovako glasno mislili, ostat 
ćemo isti. A naš cilj je da se mijenjamo. Jer ovakvi kakvi smo, nismo nikud 
prispjeli. Osim pod bejzbol palicu ustaškog turističkog udarnika. 

Sve ovo što nam se događa, a što svjedoči o unutarnjem rasapu 
bošnjačkog bića, tuđom je rukom posijano, kao korov, a našom 
rukom zapušteno, da uzme maha, da se okorovi, da nas odrodi, 
uhelaći, utruhne, e kako bi bilo zrelo da nas dovede u nestanak. 


Vatromet bošnjačkog ugursuzluka 


U subotu, 21. avgusta, pred ponoć, istovremeno, u Sarajevu i Tuzli 
su se nevezano dogodila dva jednaka događaja: nelegalni, diverzantski, srbi- 
janerski, turbo-folk vatrometi rasparali su nebo nad jednim i nad drugim 
gradom. Uznemirili građane. Probudili djecu. Prestravili starce. Dodatno 
ponizili policiju, koja više nije u stanju ni da piromansko dernečenje drži 
pod kontrolom. Radi ko šta hoće, i kako hoće, u skladu sa afinitetima 
poprostačene, vašerske svijesti, koja je takvom postala otkad je oblikuju 
strani tutori putem okupiranog medijskog sistema. 

Organizatori prvog vatrometa nisu znali za organizaciju ovog drugog, i 
obratno. Puka slučajnost. U cijeloj priči jedino nije slučajno to što u ovim 
krajevima sa bošnjačkom većinom hara uvezena kuga ništavila i razvrata, hao- 
sa i bjesnila, koja porađa i takvu mogućnost da se u naša dva najveća grada, 
istovremeno, a nevezano, dogode ove ponoćne poplave detonacija, rafala, 
vatre i dima, što je odvijek bila temeljna grafija svetosavskog paganstva. 


Vatromet poraza 

Ove je subote, kao i svake, Sarajevo pred ponoć bilo pusto. Na cesti 
su ostali samo oni koji traže belaja. Jer, poznato je, Sarajevo se subotom 
pretvara u pakao. To je noć za opijanje i drogiranje, za noževe i boksere, za 
premlaćivanje i silovanje, i nadasve, to je udarnička noć za rudare u hitnoj 
pomoći, koji spašavaju drogirane živote jedne izgubljene mladosti. Otud je 
oko ove subotnje ponoći sabran svijet sjedio u kućama, gledao tv ili se 
spremao na počinak. 

Odjednom je na Marindvoru počelo praštati kao da je rat. Derale su 
detonacije, sasipali rafali, nebo se bjelasalo od sile. Stanovnici okolnih zgrada 
su u prvi mah pomislili da je došlo do grdnog obračuna svih sarajevskih 
mafija. Detonacije su dolazile iz pravca "Holidej ina". Pa, da, tu je već je- 
dnom došlo do mafijaške pucnjave. Ali, iznad krova ovog hotela su se počeli 
uzdizati šareni bljeskovi, čas crveni, čas plavi, čas žuti... Liči na vatromet. 
Nije moguće da neko pred ponoć pravi vatromet?! Vjerovatnije bi bilo da se 
mafija obračunava. Na to smo svikli, to očekujemo. Nismo svikli da se jedan 
divljački čin, kakav je ponoćni vatromet, pravi pod okriljem institucije, ka- 
kva je "Holidej in". Ljudi su pomislili da je možda po srijedi otvaranje 
Sarajevo Film Festivala", ali bi Miro Purivatra sigurno imao toliko uviđavnosti 
da ovu terevenku ne pravi pred ponoć. Pa, šta je onda? 

...Neko se ženi. Da, baš to. Nekakva je svadba. Kao da je Arkanova. 
Neko ima para, k'o pljeve. Stalo mu da pokaže sjaj svojih para. Pa da probudi 

Sarajlije, da iziđu na prozore, da vide koliko to on para ima da može kupiti 
i vatromet, ali i uzurpirati svačije pravo na mir i spokoj. Nije problem što u 
nekakvim oparenim glavama žive ti arkanovski porivi za pucanjem po 
građanskom miru. Eto, ima parajlija ćeif da njegovi gosti vide koliko je on 
moćan da može uznemiravati Sarajevo. Problem je u sistemu koji to do- 
zvoljava. Da smo normalna država, košto nismo, policijski komesar bi još 
sutradan podnio ostavku. Ali, ovaj izgred nije evidentiran, ni od policije, ni 
od novinara. Jer, komesar i njegova policija su ovdje u funkciji stvaranja 
haosa, kako bi ostalo što manje zraka na život normalnog Bošnjaka. Oni su 
reformirani s ciljem stezanja omče oko bošnjačkog vrata. Na sve moguće 
načine. Pa i tako što ćemo osjetiti poniženje i tjeskobu dok nam neko 
šenluči pod prozorima. Samo će sabrani razumjeti da oni više nisu na brdi- 
ma, već pred našim domovima. Između nesuđene okupacije Sarajeva 1992. , 
i ove iz 2004., nema bitne razlike. Svaka se okupacija mjeri instaliranjem 
okupatorske (ne)kulture. Nama se to dogodilo. Lakše bi podnijeli da je 
Arkan pravio vatromet pred "Holidej inom", nego kad to danas čini neko sa 
našim imenom. Jer ovo je simbol totalnog poraza. Onog unutarnjeg. 


Lepa Brena, tobejarabi 

Istovremeno je Tuzlu strefilo isto, a možebit i gore bezvrijeme. Oko 
22 sata počela je da rolja olujna kiša. Udaralo je iiznebaiizzemlje. Puhalo. 
Sijevalo. Derali su gromovi. Bila je to ona kiša na kojoj za par sekundi 
budeš mokar do kože. Kad bi insan vidio 10.000 hajvana kako stoje na toj 
kijametskoj kiši, bilo bi mu žao. Svaki bi se čoban potrudio, ako može, da 
te hajvane ukloni s nevremena. Ali, nigdje nema tako goleme štale... Helem, 
nejse. 

Ali, kad insan vidi kako 10.000 insana stoji na tom kijametu, razdra- 
gana lica, arlaučući od sreće, onda pomisli da mora postojati neki debel 
razlog što ti ljudi kisnu, smrzavaju se i raduju se. Razlog se zove: Lepa 
Brena. Tobejarabi. 

Tako je to bilo u Tuzli. Lepa Brena je nekoliko dana prije položila 
cvijeće na Kapiji, i Tuzli ubola prst u oko. Ali, ćoravo oko ništa nije vidjelo. 
Onda je posjetila i darovala jetime. Vaspitačima je haman bilo drago da se 
slikaju s Lepom Brenom, da unuci imaju uspomenu, pa su dopustili 
vrijeđanje ove djece čije su roditelje pobili Brenini soldati. Pa je rudarima 
podijelila karte za koncert. I njima je, haman, bilo drago. Nije šala Brenu 
vidjet uživo. 

A sve je to Brena mogla uraditi godinama prije. Otud je jasno da ova 
četnička pjevaljka ne preza od blasfemične manipulacije, kako bi navabila 
Bošnjake na svoj koncert, da kupe kartu od sedam maraka. Grdne pare. A 
naglasila je da to čini "s ljubavlju". Pa, ljubav, se haman ne naplaćuje? 
Izuzev u kuplerajima. Kakav je bio ovaj na stadionu "Tušanj". 

Moglo bi se o Breninom pohodu na Tuzlu štošta još reći. Nama su, 
dakako, interesantniji Bošnjaci koji su u kolonama hrlili na "Tušanj". Šta 
je, Bože, u glavama tih ljudi? Koja je to šifra? Pa, idu Bošnjaci, k'o u sva- 
tove! Žene su obukle najljepše što imaju, kao da će ih Brena lično vidjeti i 

dotaći, poput Pape. Idu čitave familije. Vode djecu. Djeca napirlitana. Svi 
ozareni, ushićeni, ubrzani. Ni Alija Izetbegović, kada bi dolazio, nije u 
Bošnjaka lučio ovoliku količinu sreće. Tobejarabi. Kakvi to geni treskaju u 
bošnjačkim tintarama? Šta je to, pobogu! Ma znaš šta je: primitivizam. Tačka. 

Jer samo zapušten, primitivan um, može nemati moralnog obzorja 
da prepozna genocidnu semantiku Lepe Brene. Samo korov u mozgu može 
proizvesti ushićenje nad splačinama tipa: "Sitnije cile sitnije". Samo tota- 
Ina degeneričnost može nagoniti 10.000 ljudi da kisnu i vrište u slavu svoje 
moralne, duhovne i patriotske zatucanosti. A da li su ovi ljudi krivi? Ne, 
sigurno nisu. Uzrok je u okupaciji društvenih vrijednosti, koju podržavaju i 
sarajevski mediji, kako bi se dodvorili redizajniranim ukusima narodnih, 
posrbljenih masa. Pogledajte novine od ponedjeljka, pa ćete vidjeti! Brenu 
su iz materijalnih interesa veličale novine čiji urednici razumiju ovo što 
govorimo. 


Pjesmom u osvajanje 

Brena je pred ponoć priredila vatromet u Tuzli. Nek' se zna da je 
pokorila grad! Praštalo je, kao i u Sarajevu. Policija je blehnula, k'o tele u 
šarena vrata, valjda u uvjerenju da je sve to ta nekakva demokratija. Dosad 
su vatrometi u Tuzli organizirani u režiji, ili uz znanje gradskih vlasti. Ovo 
je nešto novo. Ispade da se po Tuzli mogu praviti detonacije kako se kome 
prahne. Razumjela je to ispravno Lepa Brena, čim je vatrometom zasolila 
pravoslavne osjećaje tuzlanskih Bošnjaka. Razumjela je to i njena ideološka 
logistika, vjerovatno iz Bijeljine, koja se usudila da na zgradi Vlade Kanto- 
na ispiše grafite: "Tuzla je u Srbiji" i "Karadžić heroj". Mogli su te grafite 
ispisati na stotine mračnih i zabačenih zidova, ali oni su hjteli da ih ostave 
baš tu, na zgradi Vlade, da se zna da Brenin pohod na Tuzlu nije tek pjeva- 
nje i pucanje, već — osvajanje. Eto, to što su razumjeli svi Brenini Srbi, nije 
razumio ni jedan Brenin Bošnjak. Dok su Srbi osvajali nepokoreni grad, 
Bošnjaci su kisnuli, pjevali i razonodili se. I, samopokoravali se. 

...Ma, stara je to priča. Pjevali smo tako: "Samo da rata ne bude", 
dudlali cucle sa YUTEL-a, dok su nas drugi opkoljavali. Danas, opet, pjeva- 
mo tuđe pjesme, a ne shvatamo da tuđinskim pjevačima nije do pjesme već 
do pokoravanja Bosne i Bošnjaka. Pjesma je samo nalakši put do upesni- 
ćenog bošnjačkog srca. Jednom sam napisao: Kad se okupira duh, teritori- 
ja se dobije na tacni. Sve ovo što nam se događa, a što svjedoči o unuta- 
rnjem rasapu bošnjačkog bića, tuđom je rukom posijano, kao korov, a našom 
rukom zapušteno, da uzme maha, da se okorovi, odrodi, uhelaći, utruhne, 
e kako bi bilo zrelo da nas odvede u nestanak. Ovi vatrometi, u Tuzli i 
Sarajevu, imaju metaforičnu vrijednost: to nalikuje na praštanje atoma u 
razbijanju cjeline bića. Izgleda lijepo, šareno, blještavo, baš kao što heroin- 
ski ovisnici vide stvarnost, i smrt, vjerovatno. Ispod površne je, ipak, zadah 
baruta. Isti onaj koji se osjetio nad masovnim pogubljenjima Bošnjaka. 


Broj 127, 1. IX 2004. 

Ako već ne vjerujemo onim islamskim zemljama, u čijim su glavn- 
im gradovima bulevari nazvani imenom Alije Izetbegovića, povje- 
rujmo barem krstašima i munaficima koji i godinu dana poslije 
smrti progone i blate prvog predsjednika Bosne i Hercegovine. 
...Kao da bi oni tako katilski napadali mrtvog Aliju, da im i mrtav 
Alija nije smetnja i prepreka!? 


Alija poslije Alije 


Prošle godine, 19. oktobra, nekoliko sati nakon što je objavljena 
vijest da je na Ahiret preselio Alija Izetbegović, prvi predsjednik Bosne i 
Hercegovine, tzv. bosanski kongres iz Čikaga je objavio naslov: "Izdajnik je 
mrtav! — Živjela Republika Bosna i Hercegovina!". Ni tada, a ni poslije, ni 
jedan četnički ili ustaški medij, nije sa takvom monstruoznom radošću pis- 
ao o Izetbegovićevoj smrti. Nekolicina zlikova sa muslimanskim imenima, 
koji se predstavljaju kao tzv. bosanski kongres, nisu krili ushićenost, ra- 
dost, veselje zbog Izetbegovićeve smrti. Oni su se ponosili osjećajima kojih 
bi se svako normalan stidio. Radi se o budalama. 


Troprsti kongres 

Nema ničeg značajnog u tom tzv. bosanskom kongresu. To su dvojica- 
trojica klipana koji u Americi povazdan sjede pred kompjuterom i razašilju 
svijetom svoje burgije. O kakvom se iščašenju radi dokazuje i to da su njih 
dvojica-trojica (Borogovac, Sendijarević i još nekakav) sebe proglasili tzv. 
bosanskim kongresom. Kad kažeš "kongres", misliš na neku golemu salu u 
kojoj zasjeda golema pamet. Podsjeća me to na jednog trgovca u mojoj ma- 
hali, koji je garažu pretvorio u piljaru i nadjenuo joj ime "Hilton". Nije šala. 

Jednog od ovih klipana imao sam priliku upoznati. Bilo mi je pozi- 
tivno što se on, i taj njegov tzv. kongres, zalažu za Tužbu BiH protiv SCiG. 
Poslije ću saznati da je on bio član SDA, ali kako nije udovoljeno njegovim 
ambicijama da bude kakav ministar, direktor i sl., onda se okrenuo protiv 
SDA, "otkrivši" da su u SDA sve sami "srpski muslimani". Bilo mi je, doduše, 
čudno što se ovaj čovjek nekontrolirano cereka, bez razloga, iz čista mira, 
zacene se, što ima neke tikove, gleda u nebo kad razgovara, ali, rekoh, 
hajde, ne cijeni se insan po vanjštini. Opet sam se uvjerio da nijedan Božiji 
znak nije dat bez razloga. Jer, kada je ovaj klipan objavio veselje zbog Ali- 
jine smrti, razumio sam tragični ponor njegovog zluma. 

Kao što je budalasto sijelo od dva-tri čovjeka proglasiti tzv. kongre- 
som, budalasto je i kad to sijelo računa da će njegovo veselje zbog Alijine 
smrti naići na podršku Bošnjaka. Šta li je očekivao taj tročlani tzv. kongres? 
Da će sad svi Bošnjaci izići na ulice, razviti barjake i uzvikivati: "Juuupiii! 
Umro je izdajnik!" Ako nisu to očekivali, zašto su onda obznanjivali nacion- 
alno veselje?! Evo odgovora: iz istog razloga iz kojeg manijaci stoje skriveni 
iza drveta, da bi u nekom momentu iskočili da prikazuju svoju bolest. 

To što je učinio tzv. Bosanski kongres u povodu Alijine smrti nije 
ništa drugo do teško oboljenje psihe, morala, mjere, ukusa, kompasa... 
Možda bi se takvo radovanje moglo razumjeti da je Alija Izetbegović bio 
diktator koji je ubijao i tlačio ljude, poput nekih komunističkih kasapina. 
Razumijemo Rumune koji su slavili smrt Čaušeskog, ili one Iračane koji su 
se u neznanju radovali svrgavanju Sadama Huseina. Ali Alijina vlast nije 
nikoga ubijala, hapsila i tlačila, pa tako ni ove klipane iz tzv. kongresa, koji 
su godinama, u vrijeme Alijine vladavine, pljuvali po Aliji i rahat šetali Sara- 
jevom. Baš tako izgledaju ti "srpski muslimani" koji su odgojeni da sebi i 
svome pripisuju greške i krivice. 


Samo dno ugursuzluka 

Ovu temu moram svjedočiti i iz svog ličnog iskustva. Evo, javno tvrdim, 
i to mogu lahko dokazati, da u toku agresije SDA i Alija Izetbegović nisu 
imali upornijeg i oštrijeg kritičara od Fatmira Alispahića. Niko u toku agresije 
nije više od mene objavio kritičkih tekstova protiv Alije i SDA. Ali, isto tako, 
javno tvrdim da Bosnom i Bošnjacima nikada u povijesti nije vladala 
demokratskija i tolerantnija vlast od Alije i SDA! Šta ćemo sad? Da li je ovo 
kolizija? Nije, a evo i zašto... 

Obaveza svakog patriotski orijentiranog intelektualca je da se ne 
predaje ni jednoj vlasti, jer ni jedna ovozamaljska vlast ne može biti savršena; 
obaveza je da djeluje na iznalaženju grešaka te vlasti, da to javno saopćava, 
e kako bi tu vlast podstaknuo da bude boljom i korisnijom. Smatrao sam, 
i smatram, da je SDA u toku agresije, a i poslije, pravila neke katastrofalne 
greške. Uz to, Alija Izetbegović je imao moć da u nadstranačkom, 
nadideološkom diskursu uveže maksimum bošnjačkih duhovnih potencija- 
la. Ne samo da sam o tome mnogo pisao, već sam to jedne prilike i lično 
priopćio Aliji Izetbegoviću. Cijenim njegovu volju da susretne i čuje, a ne 
da ignorira ili progoni, svog kritičara. 

Međutim, sve ove kritičke opaske nikada nisu dovele u pitanje moje 
ubjeđenje da se SDA ne može porediti sa SDS-om i HDZ-om, niti Alija, 
tobejarabi, sa okolnim zlikovcima. Baška je sad to što su neke plaćeničke 
face bile spremne da svaki kritički stav prema bošnjačkoj politici prihvataju 
kao spremnost da se Alija i SDA trpaju u zločinački kontekst. 

Otud su klipani iz tzv. bosanskog kongresa bili veoma razočarani kada 
sam objavio ideju o osnivanju Instituta "Alija Izetbegović", pa su širom 
interneta razaslali otkriće da je "Fatmir doživio salto mortale", k'o biva - 
kritikovao Aliju, a sad bi da mu diže spomenik. 

Aliju sam prestao kritikovati kad se povukao iz politike. A kad se 
teško razbolio svaka je kritička riječ izgubila svrhu. Dok je Alija bio u polit- 
ici, u kuvetu, u moći da neke stvari mijenja, logičan je bio kritički odnos 
prema njegovom javnom poslu. Nakon 19. oktobra 2003., svako kritičko 
ćeranje Alije Izetbegovića bilo bio nenormalano. Za razliku od mene, tzv. 
bosanski kongres i plaćenički mediji po Sarajevu su nastavili — ne da kri- 
tikuju, već da blate — Aliju Izetbegovića. Ta nekrofobija samo je dno me- 
ntalnog i moralnog ugursuzluka. 

Historijska šansa za Bosnu 

Očit je strah od preživljavanja demokratskog i humanističkog naslijeđa 
Alijine politike. Jer, ako preživi to naslijeđe, ustanovit će se obavezujuća grani- 
ca na kojoj se Bosna razlikuje od svojih razaratelja. Jedni i drugi su vršili 
genocid, rušili bogomolje i preoravali groblja, realizirali nacističke ideje, a 
mi smo baštinili toleranciju i ljubav. Zahvaljujući Aliji! Jer da nas je vodio 
neko drugi, pitanje je dali bismo odoljeli zovu osvete irevanšizma. Zahvaljujući 
Aliji mi smo razumjeli da je duh Bosne jedini garant našeg opstanka, i da 
zbog toga ne smijemo povrijediti ni jednog nevinog čovjeka, Srbina ili Hrva- 
ta, zato što se u srpsko ili hrvatsko nacionalno ime čine zločini nad našim 
ljudima. Danas je ovo najveći kapital bošnjačkog naroda i najveća brana 
namjerama da nas se strpa u kontekst tzv. islamskog terorizma. Koliko god se 
srpska i hrvatska hegemonija upirale da nas prikažu kao opasnost za bezbj- 
ednost Evrope, oni koji odlučuju mogu se vazda uvjeriti u suprotno. Da nije 
biloAlije, sa saburom i mudrošću koje je stekao u vremenima svojih iskušenja, 
da je nad nama bio neko plahovit i brzoplet, pitanje je da li bismo se danas 
mogli ponositi civilizacijskom superiornošću nad svojim okruženjem. 

E, sad, to što je Alijina politika imala raznih kadrovskih, pravnih, 
diplomatskih, medijskih i inih grešaka i smlatavosti, ne znači da je u suštini 
bila pogrešna i štetna. Ta politika je djelovala i stasavala pod granatama, u 
nemogućim uvjetima. Iznurivana je i ucjenjivana na sve moguće načine. 
Napose, Dejton je potpisan pod prisilom, pod prijetnjom da će zapadna 
zavjera nastaviti i da će Bosne i Bošnjaka nestati. Šta je trebao učiniti Alija 
Izetbegović? Reći — malo je 200.000, idemo do posljednjeg!? Lahko je ovim 
klipanima sa američke distance tvrditi kako je Alija "izdajnik" i kako je 
trebalo ratovati do posljednje kapi krvi. 

Alija Izetbegović je Bosni u amanet ostavio šansu. Golemo, s obzi- 
rom da nikakvih šansi nismo imali i da su na Zapadu još 1993. štampane 
enciklopedije u kojima se BiH pominje kao bivša država i kao geografski 
pojam. Šansa koju nam je ostavio Alija ima putokaz, u moralnom kredi- 
bilitetu, u demokratskom i humanističkom naslijeđu koje bosansku ideju 
izdiže iznad nacističke, dejtonske stvarnosti. ...Sad je do nas. 


Krstaši i munafici nam kazuju 

Godišnjica Alijine smrti je povod da kroz svoj odnos prema prvom 
predsjedniku BiH razaberemo sami sebe. Lahko zaboravljamo, zar ne? Nema 
Alijine ulice, trga, institucije, spomena... Kao da je umro običan insan, a 
ne čovjek koji je našem narodu pokazao put. 

Dok mi tonemo u nacionalni matuhluk, dok poprimamo afinitete 
svoga okruženja, drugi nam kazuju ko je bio Alija Izetbegović. U nekoliko 
islamskih zemalja glavni su gradovi dobili bulevare sa imenom Alije 
Izetbegovića. A ako baš ne vjerujemo muslimanima, dede povjerujmo 
krstašima i munaficima. Pa kao da bi oni tako katilski napadali mrtvog 
Aliju, da im i mrtav Alija nije smetnja i prepreka!? 


Broj 130, 15. X 2004. 

Umjesto dženaze imala si 'sprovod', umjesto vjerskog običaja im- 
ala si 'trubu'" — napisano je u čitulji jednoj, valjda, Bošnjakinji, 
oko čijeg ukopa je izbila neviđena polemika među ožalošćenim 
porodicama, a što je "Dnevni avaz" u nastavcima objavljivao na 
stranicama čitulja. Ako su već ožalošćene porodice obesmislile 
žalost u namjeri da javno oljagaju suprotnu stranu, "Avaz" nije 
trebao pristati da bude tržišni poligon za promociju mahalskog 
mentaliteta. Ali, tada ne bi bilo ovog teksta... 


Polemika u čituljama 


Otkako postoji štampa u BiH, i otkako se izmodalo objavljivanje čitulja 
u pomen umrlim, nikada se na ovim tužnim stranicama nije vodila polemika. 
Sama pomisao o polemičkim tekstovima u formi čitulje djeluje nevjerovatno. 
Ko će s kim polemizirati? Kako, uopće, voditi polemiku jezikom sjete i 
poštovanja? Izgleda nemoguće, sve dok čitulja ne promijeni svoju svrhu, i dok 
ne postane oglasni prostor u koji se za pare može metnuti šta je kome volja. 


Turbo-folk-mortis 

Vrijedilo bi analizirati stilsku sličnost bošnjačkih čitulja sa onim kakve 
se objavljuju po Srbiji, te podvući oblike kukumakanja koji nemaju nikakve 
veze sa islamom. Odakle to neislamsko, srbijanersko doživljavanje smrti? 
Svakodnevno se možemo osvjedočiti u smisaonu raznolikost bošnjačkih 
čitulja. Raspon se prostore od islamske skromnosti, "posljednjeg selama", 
pozivanja Allaha dž.š da podari Dženet i vječni rahmet", preko ateističkih 
ćyječnih istina", tipa "slava i hvala", pa do paganskih naricanja koja bi se 
stilski mogla odrediti kao turbo-folk-mortis, a čiji estetski kod proizilazi iz 
koktela zbrčkanog od Cece, Džeja, "Vize za budućnost", španskih serija, TV 
Pink, lavova i labudova na kapijama bošnjačkih huđerica, tv izvlačenja lo- 
toa, sportskih prognoza, odnosno, svega onoga što okupira našu od 
bošnjaštva i od islama odrođenu stvarnost. Uzmite, u dokolici, i proanal- 
izirajte stilsku raznolikost bošnjačkih čitulja. I na tome se mogu čitati amb- 
isni rasponi naših duhovnih podijeljenosti. 

Primjerice, majka jednog Bošnjaka koga je ubila mafija u Sarajevu, 
redovno ispisuje poruke dželatima i poručuje im da će se namiriti računi. 
Te poruke možemo čitati na različite načine, ali, osobno bih to pročitao 
kao — nepovjerenje u pravnu državu. Jer, da ova majka iole vjeruje u ostvar- 
ivost pravde u BiH, ne bi imala potrebu da iz svog bola, iz svoje nemoći i 
povrijeđenosti, poručuje dželatima kako će ih pravda ipak stići. Od koga? 
Od pravne države neće. Od nje, ranjene i bespomoćne? Neće. Čitulja se 
tako pretvorila u izraz nepovjerenja prema društvu u kojoj "pravna država" 
odveć služi samo za proganjanje tzv. islamskog terorizma. 

Ili, 4. novembra je na čitavoj stranici "Avaza" osvanula čitulja u kojoj 
piše: "Od svega sam te mogla sačuvati, ali od zle sudbine nisam". U potp- 
isu: "Kleopatra, Balkanska proročica". Ako se dobro sjećamo, ta Kleopatra 

je bila izvjesni Dušan Ilić, koji je umislio da je žensko, pa je godinama bio 
peder, da bi se podvrgnuo operaciji, i postao "žensko". Od Dušice Ilić, na 
talasu yu propagande zbog prve promjene spola, pojavila se proročica Kle- 
opatra. Danas, vidimo, Kleopatra ima toliko para da za čitulju zakupi stra- 
nicu "Avaza", koja je oko hiljadu maraka. Sve od proročanstava. Kakva li je 
svrha proricanja ako "može sve", ali ne može uticati na "zlu sudbinu"? Sve- 
jedno. Ovu čitulju vrijedi čitati i kao marketinšku poruku. U protivnom, 
bilo bi dovoljno samo: Kleopatra. 

Mogli bi se tako, u nedogled, tumačiti kulturološki kodovi i duhovni 
afiniteti našeg čovjeka, koji kroz čitulje pokazuje prirodu svoga odnosa pre- 
ma Bogu, životu, smrti, društvu i sebi. Mi ćemo se zaustaviti na jednom 
drastičnom slučaju koji se dogodio na stranicama čitulja u "Avazu", a iz 
kojeg se, nadasve, može čitati moguća vjerska traumatiziranost tzv. 
mješovitih brakova, kao i anarhija mahalske duhovne skučenosti, koja je u 
stanju zaboraviti pijetet prema umrlom kako bi išćerala inad, javno, pred 
hiljadama ljudi koji se uveseljavaju ili zgražavaju nad tim ništavilom. 


Između Fatihe i trube 

Negdje krajem oktobra "Avaz" je bio krcat čituljama u pomen na neku 
mladu ženu, bošnjačkog imena i kršćanskog prezimena. Za razliku od fa- 
milije ove mehrume, ili pokojnice, ko zna, mi nećemo pominjati ime, kako 
bismo sačuvali pijetet prema njenoj ličnosti. Sudeći po brojnim čituljama, 
osoba je bila poznata i omiljena. Ali, sedam dana poslije, uslijedila je po- 
lemika. Iz ovog ružnog prepucavanja izdvajamo dva rafalna pamfleta koja 
će čitaocima ukazati na razloge konflikta. 

U 'Avazu" od 1. novembra, na str. 64, objavljena je čitulja sljedeće 
sadržine: "Danas se navršava 7 tužnih dana kako nas napusti naša voljena 
kćerka rahmetli A. (Ibrahima) S. Drago dijete prošlo je sedam najtužnijih 
dana našeg života. Ali još je tužnija pomisao to što mi je zabranjeno i nije 
dozvoljeno da prisustvujem tvom ispraćaju. Umjesto dženaze imala si 
sprovod", umjesto vjerskog običaja imala si "trubu". Tužno, drsko i bolno 
moja kćeri, od našeg bivšeg zeta B.P. (kršćansko ime i prezime)". 

Sutradan je na istoj stranici uslijedilo reagiranje prozvane strane: "U 
tvoje ime mama moja draga, se danas 7 dana nakon tvoje sahrane, sa velikim 
bolom, tugom a i sa ponosom zahvaljujem svima onima koji su te u Životu, 
bolesti i sad u smrti cijenili, voljeli, pazili i poštovali, onima koji bi svoje 
živote dali za tebe i onima koji su ti posljednju želju — želju divne majke, 
voljene i jedinstvene supruge - ispunili. Ispratili smo te dostojanstveno i s 
time ispunili tvoju posljednju volju koju si povjerila svim svojim bližnjima. U 
tvoje ime mama moja draga opraštam, jer znam, svima onima koji su pokuša- 
vali, a nikad uspjeli, da ocrne lice i ime tvog voljenog, jedinog i iskrenog prija- 
telja i supruga. Kako u životu tako i u smrti. I sa sramom u srcu se obraćam 
osobi koja je nedužne roditelje i njihovo ime zloupotrijebila da bi prkosila 
posljednjoj volji i želji jedne divne i jedistvene preminule osobe MOJE MA- 
JKE. Tvoja zauvijek ponosna i savjesna kćerka S.Š. (muslimansko ime i prez- 
ime, valjda udato)". 

Dakle, prvu čitulju pišu roditelji, a drugu kćerka od umrle. U prvoj 
roditelji nedvosmisleno tvrde kako im je zabranjeno da prisustvuju pogre- 
bu, te da je suprug od umrle isposlovao tu zabranu i naredio nemuslima- 
nsku sahranu. Roditelji su htjeli dženazu, a ne zna se da li je to bila i volja 
umrle žene. Jer, da je to bila volja umrle, onda njeni roditelji ne bi krivicu 
svaljivali na zeta kojega se javno odriču kroz pridjev "bivši". Poseban aspe- 
kt je što roditelji u nemuslimanskoj sahrani, na kojoj je umjesto Fatihe 
dominirala truba, vide tužniju činjenicu od gubitka kćeri. Dubljom anali- 
zom dolazimo da zaključka da je za roditelje gubitak djeteta nešto na šta se 
ne može uticati, ali da je karakter posljednjeg ispraćaja apsolutno u lju- 
dskoj moći. Zato u gradaciji tu činjenicu roditelji stavljaju kao "tužniju 
pomisao" od suočenja sa smrću djeteta. 

U reakciji kćerke od umrle ima mnogo velikih riječi, koje zagušuju 
moguću argumentaciju njenog stava. Ona tvrdi da je nemuslimanska sah- 
rana bila posljednja volja pokojnice, koju se saopćila svojim bližnjim. Čudno 
je kako to isto nije saopćila i svojim roditeljima, čime bi se izbjegle ove 
neprijatnosti. Ne stiče se utisak da je umrla bila u lošim odnosima sa 
roditeljima, čim su roditelji toliko uporni u tvrdnji da je nemuslimanska 
sahrana rezultat samovolje njihovog bivšeg zeta. Kćerka od umrle je načinila 
i jedno nesmotreno ili svjesno nagrđivanje islamskih običaja, kada je napisa- 
la: "FIspratili smo te dostojanstveno". U odnosu na predmet polemike, 
dženaza ispada kao antipod koji nije "dostojanstven". 


Kasno islam u dušu vam stiže 

Nije naše da donosimo zaključke u ovom familijarnom sporu, iako je 
njegovo javno obznanjivanje dalo pravo svima da o tome javno prosuđuju. 
Prevashodno, kritiku upućujemo "Dnevnom avazu" koji je pristao da ovu 
blasfemiju metne na svoje stranice. Nikakve pare, i nikakva tzv. sloboda 
govora, ne bi smjele biti razlogom za rušenje pijetetnog digniteta na stran- 
icama čitulja. U ovom slučaju, barem, nije teško uspostaviti granicu do- 
brog ukusa. 

No, ako bismo se morali staviti na nečiju stranu, onda bi to bila 
strana "bivšeg zeta" i pokojničine kćeri, ne zato što smatramo da je njihov 
ateizam ispravan, već zato što vjerujemo da žena sa svojom udajom izlazi iz 
svoje familije i prihvata familiju i svjetonazore svoga supruga. Roditelji od 
pokojnice se tu uopće nisu trebali miješati, pogotovo ne tako što su krenu- 
li da preko plaćenih oglasa u novinama pred bh. javnost iznose svoju 
povrijeđenost i da od smrti svoje kćeri stvaraju mahalsku aferu. Ako im je 
baš toliko stalo do islama i islamskih običaja, onda su o tome trebali misl- 
iti ranije, kada su odgajali dijete, i kada su mogli činiti da se njihova kćerka 
ne uda za nemuslimana. 


Broj 132, 15. XI 2004. 

Djeda Mraz nema veze sa islamskom tradicijom, ali ima sa 
bošnjačkom socijalnom kulturom i običajima. Bošnjaci Svetog 
Nikolu, u paketu sa božićnom jelkom i Novom godinom, 
doživljavaju kao dio svoga identiteta. Koliko god se trudili da ne 
budu muslimani, Bošnjaci su osuđeni na ulogu evropskih 
mudžahedina. 


Bošnjaci kod Svetog Nikole 


Početkom decembra su u katoličkim selima oko Tuzle, Maglaja, Travni- 
ka... zasijale šarene sijalice, nadžidžane na krovove kuća, prozore i jelke u 
dvorištima. Na jednoj je kući u blizini Doma pisaca u Sarajevu također žmi- 
gao ovaj kršćanski light-show. Ko zna gdje su sve još kršćani na početku de- 
cembra isturili šarenilo svojih blagdana, koji će uslijediti tri sedmice kasnije. 
Zašto to čine? Pa mogli su čitavu godinu držati upaljene lampice, u slavu 
Božića! Nije li po srijedi neka golema frustracija, neko ćeranje inada, goli 
primitivizam kojim se nastoji muslimanima poručiti: evo nas, žmigamo, hrist- 
ujemo i isusujemo, vama pod nosom, pa crknite od muke?! Sva sreća pa 
muslimanima to ne smeta, izuzev što na ovom kolektivnom ponašanju mogu 
razumjeti koliko kršćanima smeta kada muslimani bajramuju. Muslimani 
tek mogu konstatirati taj krstaški čir, kroz nekršćansku namjeru kršćana da 
Božić k'o fol slave čitav decembar, umjesto potkraj mjeseca. 


Evropski mudžahedini 

Kršćani nemaju nikakvog razloga ni opravdanja da kuće džidžaju šaren- 
im sijalicama još na početku decembra. Muslimanske komšije, dobrohotne 
i naivne, najmanji su im razlog. No, oni muslimane tumače kroz svoj odnos 
prema njima, pa misle da su i muslimani obuzeti tim primitivizmom, da 
svojim simbolima nasilu nekome bodu oči. Jer, da razumiju muslimane, 
Bošnjake, razumjeli bi da ovaj narod uopće ne tangira pravo kršćana da 
slave svoje blagdane. A ako bi to razumjeli, onda ne bi imali potrebe da 
džabe troše struju i uvečer pale stotine sijalica pred kućama. 

Dramaturški obrazac ovog slučaja istovjetan je razlozima zbog kojih 
kršćani, poglavito katolici, podižu mamutske križače na svakom koraku, na 
ulazu u Tuzlu, na ulazu u Travnik, na brdu iznad Mostara, i ko zna gdje još. 
Čemu služe ovi spomenici inadu i seljakluku? Pa iskreni se kršćanin može 
pomoliti i pred minijaturnim križem. Ako je Isus dobar, košto se priča, 
njemu će se zgaditi ta zloupotreba križa, kao što bi mu se svidjela iskrena 
molitva, makar i bez križa. No, kršćani ne prave križače zbog sebe, i zbog 
kršćanstva, već da bi muslimanima prikazali svoju dominantnost, da bi ih 
povrijedili i unizili. Tako je i sa ovim Božićem čija je proslava počela još 1. 
decembra, na Dan borbe protiv side. 

Temeljni apsurd ovog kršćanskog ćeranja inada proizilazi iz činjenice 
da će kritična masa Bošnjaka ove, kao i prethodnih godina, također okititi 

jelke, nadžidžati kuće, pometati slike Djeda Mrazova, odvesti djecu na pr- 
iredbe gdje Sveti Nikola dijeli pakete. Djeda Mraz će jednako voljeti i hrva- 
tsku djecu u Neumu, i bošnjačku djecu u Zenici, iako će hrvatska djeca 
bošnjačkoj djeci razbijati glave ako se pomole na ekskurziji u Neumu. Po 
čemu se razlikujemo? Eto, po obožavanju Djeda Mraza se ne razlikujemo, 
ali se tačno zna dokle sežu ljudska prava bošnjačke djece. Isto važi i za 
roditelje. I srpski, i hrvatski i bošnjački roditelji će svoju djecu odvesti do 
Djeda Mraza, ali će samo bošnjački roditelji živjeti u getu i trpiti poniženja 
kada treba da otputuju u inostranstvo. Srbi i Hrvati su građani Evrope, a 
Bošnjaci su evropski indijanci, koliko god nastojali da budu evropski građani. 

Dakle, ne radi se više o tome kakvi su Bošnjaci, već o htijenju Evrope 
i kršćanskog susjedstva da Bošnjake vidi kao mudžahedine. Zalud nam Djeda 
Mraz, rakija i krmetina, kad nam je suđeno da budemo muslimani, po evro- 
pskoj mjeri predrasuda i nepismenosti! Oni misle da mi mrzimo košto oni 
mrze, i da zlomislimo košto oni zlomisle, i zato nas drže u getu. 


Na razmeđu svjetova 

Kada je Alija Izetbegović iza rata objavio proglas o Djeda Mrazu kao 
neislamskoj tradiciji, te preporučio bošnjačkim roditeljima da svoju djecu 
odmaknu od kristijaniziranja, digla se kuka i motika na bošnjačkog lidera, a 
slučaj je kroz stotine tekstova, mjesecima, korišten kao dokaz o islamskom 
fundamentalizmu u bošnjačkoj politici. Alijina je nakana bila romantičarske 
prirode, jer nije imala utemeljenja u vremenu i prostoru. Cijeli bi slučaj dan- 
as trebalo tumačiti tek kao ilustrativ koliko Alija nije bio političar, i koliko je 
bio islamski romantičar. Moždaje on i znao da njegova preporuka neće odmaći 
dalje od afere, i da će Bošnjaci nastaviti po starom, pod medijskim i tržišnim 
pritiscima djedamrazovštine, ali, eto, imao je ćeif da sa pozicije lidera jedine 
muslimanske nacije u Evropi pošalje muslimansku poruku. Aliju treba ra- 
zumjeti, jer je njemu islam bio važniji od normi političkog ponašanja u ovom 
dijelu Svijeta. Baška je sad pitanje koliko je takav čisti islam važan Bošnjacima, 
i koliko su Bošnjaci spremni žrtvovati svoje višedecenijske navike i indoktri- 
nacije kako bi se uklopili u islamski doživljaj svijeta. 

Evropski, interkulturalni znakovi u ponašanju Bošnjaka, koji traju 
decenijama, nesporno imaju značenje identiteta. Sa takvim identitetom, 
Bošnjaci nisu prispjeli ni u islamski, ni u evropsko-kršćanski krug. Ali, to 
jeste identitet, na razmeđu svjetova. Bošnjaci Evropi pripadaju po mnogo 
čemu, ali ne i po islamu, kao što islamskom svijetu pripadaju po islamu, ali 
ne i po manifestacijama socijalnog ponašanja koje se kose s islamskom 
praksom. Uspostavljeni identitet teško je mijenjati, jer je taložen decenija- 
ma, pod diktatom kršćanskog okruženja. Diktat se nastavlja, kroz globaliza- 
cijske trendove zapadnog jednoumlja. Da li uopće vrijedi Bošnjacima 
objašnjavati kako i Djeda Mraz i Nova godina nemaju amabaš nikakve veze 
sa islamom, i kako muslimansko slavljene ovih znakova kršćanskog ident- 
iteta neće muslimanima donijeti ništa muslimanskoga?! Bošnjaci, u kritičnoj 
masi, to mogu shvatiti, ali ne i prihvatiti, jer su prikovani za tračnice 
kršćanskih običaja, koje doživljavaju kao znakove svoga identiteta. Ipak... 

Islam i kazna 

Kada je napadan Alija Izetbegović zbog proglasa o Djeda Mrazu, go- 
voreno je kako se bosanska djeca od pamtivijeka raduju ovom čiči, pa je 
grijeh ukidati dječiju radost. Zagrebački folkloristi su naučno ustvrdili da 
se Djeda Mraz na prostoru ex-Yu pojavio poslije drugog svjetskog rata, te 
da se "sam lik ne može izravno izvesti iz naše tradicije". Iako tvrde da se 
Djed Mraz prvi put javlja u Njemačkoj u 19. stoljeću, naučnici ne poriču da 
se "tradicija u obitelji prepliće s tradicijom božićnog darivanja". Isto važi i 
za novogodišnju jelku, koja je oko 1910. godine u našim gradskim sredina- 
ma zamijenila badnjak. Tako je Djed Mraz, u vremenima bratstva-jedinstva, 
zamijenio "Mikulaša, starog čovjeka sede kose i brade, koji na Nikolin dan 
na leđima nosi korpu punu poklona i preko noći poklone ostavlja na pro- 
zorima". U različitim slavenskim kulturama ovaj "mikulaš" ima različite 
pojavnosti. On je negdje i sam, tobejarabi, Bog, ili Božić "koji putuje preko 
zemlje i dolazi među svoj narod". "U nekim sredinama Božić je dobio dvo- 
jnika ili je zamenjen sa Deda Mrazom" — kažu naučnici. S koje god strane 
da se potjera, Djeda Mraz nema veze sa islamskom tradicijom, ali ima sa 
bošnjačkom socijalnom kulturom i običajima. Bošnjaci Svetog Nikolu, u 
paketu sa božičnom jelkom i Novom godinom, doživljavaju kao dio svoga 
identiteta. Anketa na ovu temu bi nas uvjerila da ogromna većina Bošnjaka 
baš tako identificira svoje novogodišnje osjećaje, te da ne postoji sila koja 
bi im promijenila kršćanske afinitete. 

Eto, suočili smo se sa silom, u vrijeme genocidne agresije, kada su 
Bošnjaci sa sve tri strane, iz Srbije, Hrvatske i sa Zapada, ubijani samo zato 
što su muslimani, pa makar bili do dna u kršćanskim običajima, ali to nije 
uspjelo izmijeniti kršćanski kalem u osjećajima našeg naroda. Čak šta više, 
pod presijom medijskih pritisaka, mnogi su Bošnjaci počeli krivicu tražiti u 
sebi, u svome muslimanskom porijeklu, u nedovoljnoj odanosti kršćanskim 
svjetonazorima... Počeli su vjerovati da ih je stigla kazna što su bili previše 
muslimani, pa makar tako što su na vlast doveli SDA čija se politika po prvi 
put u bošnjačkoj povijesti nije stidjela islama. ...Kao da bi lokomotiva po- 
vijesti otišla drugim tračnicama da je Bošnjacima vladao neko drugi. Eto, 
pokazalo se, kada je Bošnjacima vladao Zlatko Lagumdžija, reinkarniran je 
komunistički progon Bošnjaka, uprkos građanskom političkom opredjelje- 
nju. Bošnjaci su oklevetani na Zapadu, stegnuti u obruč geta, kažnjeni bez 
krivice, iako su političkim izborom svjedočili da su protiv SDA. Dakle, šta 
god da učine, ma da se svi i pokrste, tobejarabi, Bošnjacima je namijenjena 
varena-pečena kršćanska predrasuda o muslimanima. 

Gdje je onda izlaz? U islamu. Bošnjaci bi makar znali zašto su kažnjeni. 
Ali bi im duše bile mirne, jake, strpljive i zadovoljne. Ovo iluzorno bježanje 
od sebe samo otvara nove rane. Zato je rješenje u — islamu. U islamu nema 
boli i lutanja. 


Broj 134, 15. XII 2004. 

Bosanska tragedija može postati svjetski relevantan pojam tek ako 
se o njoj snimi film u kome će se kroz dramu američkog građanina 
proturiti i bosanske patnje. Tako su to uradili Hrvati u filmu "Hari- 
sonovo cvijeće" u kome glavne uloge tumači holivudska glumačka 
elita. Napose, svi svjetski mega-hitovi o holokaustu nisu na hebre- 
jskom, nego na engleskom jeziku. Proizvodnja historije ima svoje 
marketinške zakonitosti. 


Marketing tragedije 


Historija je samo tekst čije je pisanje uslovljeno faktorom političke 
moći. Ko nema moć, nema ni priznatu historiju. Ako znamo ko je pisao 
historiju, znat ćemo i šta ta historija hoće. Iluzija je vjerovati da se historija 
piše sama od sebe, u nakani da pošteno predstavi događaje. Historija je 
proizvod sa političkom misijom. Može li bosanska tragedija biti pretočena 
u obavezujući historijski tekst? Zasad, ne. Politička, a time i historijska 
moć u rukama je onih snaga koje su zainteresirane da se bosanska trage- 
dija zaboravi. 

U bošnjačkoj politici uopće ne postoji razumijevanje prema bitnosti 
historijskog svjedočenja, koje se u multimedijalnoj realnosti najdjelatnije 
izražava kroz filmsku priču. Bošnjačka politika, uz to, uopće ne razumijeva 
historiju kao proizvod koji ima marketinški potencijal na političkom i 
futurističkom polju. 

Stoga ćemo u ovom tekstu ilustrativno predstaviti sumnje u vjero- 
dostojnost holokausta. Predstavićemo i jedan hrvatski primjer, kao dokaz 
kako i male nacije mogu pametnim lobiranjem i ulaganjem od svoje 
historičke ambicije proizvesti svjetski filmski događaj. 


Holokaust kao turistička atrakcija 
Na Zapadu se već godinama pokušava uspostaviti naučna alternativa 
proizvodu o jevrejskom stradalništvu u Drugom svjetskom ratu. Ipak, do 
nas ne dolazi ništa od ovih istraživanja. Razumljivo, jer politička moć koju 
drže Jevreji ne dopušta brkanje "istine" o holokaustu. Naučnici koji su 
pokušali zvaničnoj verziji suprotstaviti činjenice, brutalno su proganjani. 
Dr. Robert Faurison je jedva preživio batine koje je dobio od neke jevrejske 
bande. Ernes Zundel je napisao knjigu u kojoj je razobličio montirane su- 
dske procese protiv nacista, a zauzvrat mu je spaljena kuća u Torontu. Izgo- 
rjela je i jedna knjižara koja je prodavala ovakve knjige. Mnogi autori su 
pretučeni, hapšeni, a nekima je oduzeto i kanadsko državljanstvo. Ove 
maglovite informacije nam tek ukazuju da ne znamo dovoljno o pokušajima 

nekih zapadnih autora da ospore "istinu" o holokaustu. 
Ipak, kroz tu medijsku maglu do nas su se uspjele probiti neke teze 
koje nanose sasvim drugo svjetlo na tekstualne proizvode na osnovu kojih 
smo do danas bezrezervno vjerovali da je Hitler pobio šest miliona Jevreja. 

Primjerice, ovi autori navode tekst Simona Visentala iz časopisa "Books 
and Bookmen" (april, 1975.) u kome tvrdi da na njemačkom tlu nije bilo 
kampova smrti, te da su se masovne egzekucije gasom odvijale samo u 
Poljskoj. Oni navode da su "gasne komore" napravljene za turiste koji obilaze 
Aušvic. Američki stručnjak Fred Leukter je uzorke zidova ovih "gasnih ko- 
mora" podvrgao analizi i nije pronašao hemijske tragove gasova za maso- 
vnu egzekuciju. On smatra da je "Aušvic lažna izložba i klimava turistička 
zamka". U tom smislu analizira se navodno iznuđeno svjedočenje Rodolfa 
Hesa koji je izjavio da su njegovi ljudi mogli ući u komoru deset minuta posl- 
ije pogubljenja, te da su mogli pušiti cigarete. Budući da je gas "cikon-b" 
eksplozivan, te da je potrebno najmanje 20 minuta da se zrak pročisti, 
Hesovo svjedočenje je neutemeljeno. ...Krematoriji su posebna priča. 
Zvanična historija tvrdi da su nacisti u roku od deset minuta kremirali tijela 
ubijenih, a nauka tvrdi da je za taj proces potrebno dva sata. Navodi se i da 
nigdje nije pronađena deponija pepela — "a od šest miliona kremiranih 
Jevreja bi se stvorilo makar jedno brdo šljake". Ovi naučnici smatraju da je 
podatak o šest miliona ubijenih Jevreja obična laž, jer je na teritorijama 
pod nacističkom kontrolom bilo četiri miliona Jevreja, od kojih su dva mil- 
iona pobjegla u Rusiju. Navodno je stradalo tek 300.000 Jevreja, i to od 
posljedica tifusa i iscrpljenosti u konc-logorima. Ključni argument je na- 
vodni sporazum cionista i nacista o preseljenju Jevreja iz Njemačke, s ciljem 
formiranja Izraela, a zašta su bile zainteresirane obje strane. Sve drugo je 
predstava. 

Ovdje smo samo ukratko naveli sumnje u vjerodostojnost histori- 
jskog teksta o holokaustu, a kako bismo ukazali na potencijal historije kao 
medija političke moći. Recimo, i da je istina na pola puta, ona se apsolutno 
razlikuje od priče o holokaustu koju je ustanovio historijski tekst, a potom 
u svijesti ljudi zapečatila filmska industrija. 


Vukovar u američkoj drami 

Za historijski i medijski tretman ratova na prostoru bivše Jugoslavije 
apsolutno je nebitno ko je koliko stradao, ko je agresor, a ko žrtva, bitno je 
jedino ko će imati više pameti i invencije da svoju "pravedničku" priču pre- 
obrazi u što više, što kvalitetnijih, medijskih izraza. Bošnjaci su, nesporno, 
najveće žrtve, ali Srbi i Hrvati imaju više filmova o svome navodnom patništvu. 
Oni su naštancali hiljade knjiga, preveli ih na svjetske jezike, razaslali na 
mnoštvo adresa, jer razumiju da od tog "dokaznog materijala" ovisi politički 
i pravni tretman ratnog perioda. Hrvati su u tome otišli najdalje, jer su 
uspjeli srediti da svjetska filmska elita snimi film o Vukovaru, a da poruka 
ne bude eksplicitna, već da bude upakovana u sladunjavu američku 
porodičnu dramu. 

Naslov filma "Harisonovo cvijeće" ("Harrison's flowers"), ni po čemu, 
pa ni po propagandnom materijalu, ne upućuje na ratnu dramu. ...Fotore- 
porter, dobitnik "Pulicerove nagrade", pristaje na svoj posljednji ratni za- 
datak, u istočnoj Slavoniji. Dolazi vijest da je poginuo, ali njegova supruga 
u to ne vjeruje, i ide ga tražiti. Radnja se premješta u Vukovar. Ona ga traži, 

i nađe. U međuvremenu reditelj hrvatske snage prikazuje kao uljuđenu vo- 
jsku, a srpske četničke horde kao barbare, koji hladnokrvno ubijaju civile 
metkom u čelo, kolju zarobljenike, siluju i ubijaju djevojčice. Četnička bru- 
talnost ni u jednom filmu nije tako ubjedljivo prikazana kao u ovom. Čak 
ni Hrvati nisu napravili film sa tako ubjedljivim žigosanjem četničkog bar- 
barstva. Ali, jeste Zapad, ne zato što Hrvate voli više nego Srbe, već zato što 
su Hrvati izlobirali i isfinansirali jedan pametan filmski projekat. 

Film se mogao zvati i "Vukovar". Ali, pametni Hrvati su razumjeli da 
zapadni gledatelj vukovarsku golgotu treba doživjeti kroz diskurs američkog 
građanina i njegove balkanske drame. Jer, ko bi uopće gledao film o Vuko- 
varu? Samo Hrvati. Film o Harisonovom cvijeću gleda cijeli svijet, koji je u 
globalizacijskoj kolonizaciji naviknut da vrijednosti mjeri američkim di- 
skursom. Patnja je samo relevantna ako je američka, i ako se kukumače na 
engleskom jeziku. 

Drugi znakovit detalj je francuska produkcija filma, koja nije poletje- 
la da ispriča priču o francuskom fotoreporteru. Projektanti ove filmske ve- 
trzije hrvatske historije znaju da su veći anglofonski dometi, i da je američki 
su optimalni preduvjeti da ovu filmsku priču vidi najširi, svjetski auditori- 
jum. 

Impresionira ta hrvatska strateška pamet koja je razumjela potenci- 
jal dobrog filma, a nadasve — marketinške modalitete i kolonijalne diskurse 
koji obezbjeđuju da što više ljudi u Svijetu vidi priču o Vukovaru i o četničkoj 
brutalnosti. Pojednostavljeno, ako nam je interes da nekad dobijemo film 
o Srebrenici, koji će gledati milioni ljudi, onda taj film ne smije biti naš, i 
onda ta priča mora biti ispričana kroz doživljaj američkog "nadčovjeka", 
čije su "patnje" jedino validne u medijskom prostoru civilizacije. 


Historija je proizvod 

Ovu nužnost da se recepcija bosanske tragedije ostvari kroz američki 
diskurs, u Bošnjaka je jedino razumio Muhamed Šaćirbegović koji je ono- 
mad lobirao da neki američki reditelj pravi film o Bosni. U međuvremenu 
ne samo da nismo o tome razmišljali, već smo filmske storije o bosanskoj 
tragediji prepustili raznim uhljupima koji na izmišljanju građanskog rata, 
mudžahedina i pedera grade svoju srpsko-hrvatsku i svjetsku karijeru. 

Film "Harisonovo cvijeće" vrijedi pogledati kako bi se uvjerili da je- 
dna mala nacija može, ako zna i hoće, svoju nacionalnu priču prodati u 
svjetskoj ambalaži. Vrijedi pogledati i film Pijanist", gdje se kroz dramu 
jedne jevrejske porodice mogu prepoznati paralele sa bošnjačkom tragedi- 
jom. Možda nam ovi filmovi otvore ambiciju. Možda razumijemo kako je 
filmska priča najjače oružje današnjice za etabliranje historijske istine. Jer, 
bez historije ne postojimo. A historija je samo tekst. ...Tekst koji se proiz- 
vodi kao i svaki proizvod. 


Broj 135, 1.12005. 

Intervju: Fatmir Alispahić, književnik i publicista 


Srđan Dizdarević je najavio povratak komunističkog verbalnog de- 
likta, po kome će se ljudi opet hapsiti zbog nepodobnog mišljenja, 
pa makar im optužba bila i montirana. Senad Avdić se, kao gla- 
snogovornik policijske države, založio da me se mora po svaku 
cijenu izolirati, na osnovu čega sudim da je moje hapšenje već 
počelo. Ali, ja sam miran jer znam da se moji tekstovi ne mogu 
uhapsiti. Mislim da sam napisao dovoljno tekstova, da je posve 
nebitno da li ja tu bio ili ne bio prisutan. Ako Bošnjaci htjednu 
učiti, i izlaziti iz pometnje, nadam se da će im i ovi moji tekstovi 
nešto valjati. Slobodu ne može niko uhapsiti. Ja sam tu nebitan — 
kaže Fatmir Alispahić u povodu neviđene i kriminalne hajke na 
njega koju je organizirala Federalna televizija. 


Moje hapšenje je počelo 


Razgovarao: Kemal Baković 


U povijesti bh. novinarstva nikada ni jedan tekst nije izazvao toliku 
medijsku pozornost kao tekst "Marketing tragedije" (br. 135) našeg kolu- 
mniste Fatmira Alispahića. U emisiji FTV "60 minuta" Fatmiru je pripisano 
da je antisemita, fašista, kvazimislilac, itd, itd, a šestero učesnika, uz ure- 
dnika emisije i autoricu priloga, svjesno se udružilo u nakani da slaže javnost, 
pripisujući navode trojice zapadnih autora, koji pišu protiv holokausta, 
Fatmiru Alispahiću. Naši čitaoci se mogu uvjeriti da Fatmir nije negirao 
holokaust, već je u određenom kontekstu problematizirao činjenicu da 
postoje zapadni autori koji negiraju ili umanjuju hokolaust. Ali, šestero 
učesnika (Jakob Finci, Srđan Dizdarević, Senka Kurtović, Senad Pećanin, 
Senad Avdić, Eldin Karić) su tvrdili da su to Fatmirovi stavovi, iako se svako 
može uvjeriti u suprotno. 

Između mogućnosti da Fatmir napiše tekst o ovom događaju, i da s 
njim napravimo intervju za "matičnu kuću", odlučili smo se za razgovor, iz 
više razloga. 


SAFF: Fatmire, rekao si da je zastrašujuće to što ti se dogodilo. Ti si 
već godinama proganjan od istih ljudi, ali čini se da nikada nije izvršen 
brutalniji napad na tebe. 

Alispahić: Ovo je fašizam! Ne bi me iznenadilo da je jedan čovjek 
odlučio da plasira laž, ali me iznenađuje, i užasava, kada se šestero ljudi, 
plus urednik i autorica priloga, udruže pri punoj saglasnosti da slažu javnost, 
zloupotrijebe javni rtv servis i optuže nevinog čovjeka. Takvo nešto ja uopće 
ne mogu da pojmim. Dakle, moralo je tih osmero ljudi sjesti i dogovoriti 
se, u smislu, idemo ga uništiti, navode zapadnih autora protiv holokausta 
ćemo pripisati njemu, u javnosti ćemo ga ocrniti kao fašistu i antisemitu, i 

onda ćemo na kraju sve to garnirati sa Srebrenicom i kazati da je on isti kao 
oni koji negiraju genocid u Srebrenici, pa će tako biti ocrnjen i kod 
bošnjačkog naroda. Njihova zavjera je neupitna, jer je nemoguće da osme- 
ro ljudi koji su čitali moj tekst ne vide da navodim trojicu zapadnih autora 
koji negiraju ili minimiziraju holokaust, te da njihovi stavovi nisu moji sta- 
vovi. Takva se zavjera može izvesti samo uz dogovor, što znači da su ovi 
ljudi svjesno krenuli u akciju moga uništenja, ne obazirući se na odvratnost 
zla koje čine, a pogotovo ne na istinu. Eto, ja ne mogu da razumijem kako 
se neki ljudi mogu okupiti i kazati idemo uništiti, okriviti, oljagati tog i tog, 
bez obzira na njegovu nevinost. Haman je to ta preživjela komunistička 
japija koju je stvorio režimski inžinjering, onako kako je stvoren, recimo, 
pit-bul-terijer, da grize i ubija. Ta komunistička japija nije stvorena da pro- 
ganja, već da izmišlja neprijatelja, jer totalitarna svijest ne može živjeti bez 
gulaga. 


SAFF: Postoje li neki konkretni pokazatelji kojima dokazuješ činjenicu 
da su ovih osmero ljudi svjesno slagali i da su svjesno tuđe navode pripisali 
tebi? 

Alispahić: Naravno. Prvo svi tvrde da su pročitali tekst. Dakle, svi su 
vidjeli da se pozivam na trojicu zapadnih autora, na Faurisona, Zundela i 
Leuktera, te da njihove tvrdnje o holokaustu počinjem obično sa riječju 
navodno", ili sa eksplicitnim upućivanjem na njihovo autorstvo. Ali, ure- 
dnik emisije i autorica priloga nisu u izvodima koji su čitani uopće naveli 
ove činjenice, što znači da su svjesno te navode pripisali meni. Isto važi i za 
sagovornike u emisiji. U tu orkestriranu laž svako se može uvjeriti. Drugo, 
u "Slobodnoj Bosni", koja je izišla četiri dana prije ove emisije, na petoj 
strani je objavljena crtica u kojoj se citira jedan dio iz ovog teksta, ali se 
kaže da se ja — "pozivam na stanovitog zapadnog teoretičara". Dakle, tada 
je već objavljeno da to nisu moje misli, da to nije moje autorstvo, ali uprk- 
os tome svi oni kasnije tvrde da sam ja autor navoda kojim se negira 
holokaust. I po ovome nema nikakve dileme da je ova grupa od osam ljudi 
svjesno i organizirano ušla u kriminalnu zavjeru s ciljem da se ja optužim 
za tuđe stavove. 


SAFF: Zašto bi to oni učinili ako znaju da se svako može uvjeriti da 
lažu? 

Alispahić: Ogromna je razlika između 10 ili 20 hiljada ljudi koji čita- 
ju "Saff" i milion ili dva miliona ljudi koji gledaju ovu emisiju. Recimo, ja 
sam izjavu za javnost u kojoj otkrivam ovu kriminalnu zavjeru poslao svim 
medijima, a od dnevnih novina samo su "Avaz" i "'Jutarnje" to objavili. Opet 
smo, dakle, u deficitu. Eto nek je 100.000 ljudi pročitalo moj demanti, 
opet je više od milion ljudi ostalo u uvjerenju da sam ja negirao holokaust. 
Nije zalud osnovni strateški cilj svih totalitarnih i fašističkih režima bio 
ovladavanje medijima. Kad vladate televizijom, vi vladate zemljom, jer je 
pod vašom kontrolom svijest ljudi. Dakle, ova kriminalna grupa je sa pro- 
stom računicom ušla u projekat laži, znajući da ne postoji dovoljno jak 

medij koji bi na kvanitativnoj razini istinu suprotstavio njihovoj laži. To je 
inače metod kojim djeluje emisija "60 minuta", kao server zla u projektu 
satanizacije Bošnjaka. Oni uporno lažu, oni uporno, maltene svakodnevno, 
gube procese, dobijaju kazne, plaćaju kazne, ali i dalje lažu, jer znaju da je 
efekat koji postižu mnogo vredniji od tih kazni koje plaćaju iz budžeta 
Federalne tv, i mnogo veći od ponekog novinskog teksta u kome se objavi 
da im je sud odrezao kaznu. Kako je uopće moguće da Federalna tv zbog 
ove emisije gubi toliki novac, da trpi moralnu štetu i gubi kredibilitet, jer je 
desetine tužbi protiv "60 minuta" dobijeno, a da nikome ne naumpadne 
da bi tu emisiju trebalo ukinuti, kao štetnu i sramotnu?! Toleriranje ovih 
materijalnih i moralnih gubitaka samo ukazuje da ideologizirani 
menadžment FTV ima viši cilj, a to je da opogani zdravu pamet u Bošnjaka, 
koji faktorom medijske sile postaju žrtve laži iz "60 minuta". E, u tom 
smislu njima nije bilo bitno što me kleveću, i što se 100.000 ljudi putem 
štampe može uvjeriti da je to laž, jer su oni izračunali da će opet barem 
milion ljudi ostati u uvjerenju da je Fatmir Alispahić fašista i monstrum 
koji je negirao holokaust. 


SAFF: Kako komentiraš činjenicu da tebi nije omogućeno elementa- 
rno pravo iz novinarskog kodeksa da kao druga strana u ovoj emisiji kažeš 
koju riječ u svoju odbranu? 

Alispahić: Ne misliš valjda da sa fašizmom može biti dijaloga?! Da 
fašizam razumijeva pravo i pravdu?! Pato je posve normalno što jedna fašistička 
emisija ne mari za novinarske kodekse i što pravi lažljive priloge! Svakome 
iole pametnom će biti jasno zašto meni nije omogućeno pravo da dobijem 
makar deset sekundi, u tih 12 minuta koliko je trajao prilog, i da kažem samo 
dvije rečenice u svoju odbranu, što bi bilo dovoljno da se razumije kako je sve 
to montirana laž. Ali, pametni ljudi su u manjini. Većina će razumjeti da je 
televizijska istina neupitna i da je normalno što se ja, kao druga strana, ne 
pitam ni za šta. Zapravo, kreatori ovog fašizma jako dobro znaju da bi mojih 
deset sekundi bilo jače od svega što su slagali, a time bi im laž izgubila svaki 
smisao. Sama činjenica da mi nije omogućeno da se branim dovoljno govori 
o zadnjim namjerama ovog orkestra za laž i klevetu. 


SAFF: Od svih koji su te klevetali u ovom prilogu, ubjedljivo je naj- 
monstruoznija izjava Srđana Dizdarevića, predsjednika Hesinškog komiteta 
BiH, koji je rekao sljedeće: "Predložićemo Ministarstvu unutrašnjih poslo- 
va da svaki put kad se ovdje zabilježi slučaj skrnavljenja Jevrejskog groblja 
ili antisemitski grafiti da prvo privedu gospodina Alispahića i gospodina 
Bakovića jer su oni očigledno inspiratori i oni stoje iz onog, iza onih bez- 
umnih akata, iza onih akata ludila, nečovječnosti koji bacaju sramotu i na 
ovu zemlju i na njene građane. Oni to jednostavno nemaju pravo, jer su oni 
ne samo s onu stranu razuma, nego su oni s onu stranu civilizacije." Kakav 
je to navodni zaštitnik ljudskih prava koji može zahtijevati tako nešto? 

Alispahić: Prvo, ja mislim da je Srđan Dizdarević jedan intelektualni 
lafinaš, jedan pozer, koji je sve duhovne karte koje ima u glavi bacio na onu 

leptir mašnu kojom izigrava gospodina i nekakvog vanserijskog arbitra u 
našem društvu. Ja njega mogu poštovati tek kao ljudsko biće, onako kako se 
insan razlikuje od hajvana, ali kao intelektualnu pojavu smatram ga tota- 
Inom šupljinom, jednom vrstom kiča u našoj javnosti. Taj čovjek nema ni 
makar jednog zapaženijeg teksta, a kamo li knjige, a slovi kao vrhunski inte- 
lektualac i bejagi zaštitnik ljudskih prava. Po tome me podsjeća na one gip- 
sane labudove što ih primitivci meću na kapijama kuća, ne bi li im hudžerice 
izgledale kao dvorci. No, takvih šupljikata u našoj javnosti ima još koliko 
hoćete. Ovom izjavom koju ste citirali Srđan Dizdarević je posvjedočio da je 
čovjek male pameti, jer niko pametan ne bi izvalio takvu budalaštinu, koja u 
sebi ima kriminalne elemente, jer je poziv na linč. Ako je neko spreman tek 
tako unaprijed označiti krivca, i kao predsjednik Helsinškog komiteta tražiti 
hapšenje na neviđeno, čime se ruši maksima pravne države — da je svako 
nevin dok mu se krivica ne dokaže — takav je spreman i organizirati skrna- 
vljenje Jevrejskog groblja kako bi se uhapsio krivac kojeg je on unaprijed 
označio. Nikada nisam čuo da je i jedan totalitarni, fašistički režim unaprijed 
izricao kazne. To je nečuveno. A predsjednik Helsinškog komiteta je zdrave 
pameti izjavio kao se Kemo Baković i ja imamo uhapsiti svaki put kad neko 
oskrnavi Jevrejsko groblje, te obavijestio javnost da će to zvanično Zatražiti 
od Policije. U prvih mah sam pomislio da Dizdarević možda nije lud, da nije 
možda skrenuo s pameti, pa sam onda pomislio da možda nije pijan, ali sam 
na kraju shvatio da ovaj nesretni čovjek upravo tako misli. Njegova je izjava 
obična fašistička balega! Taj čovjek se više ne može smatrati ni ozbiljnim, ni 
pametnim. A kamo li, koje li ironije, borcem za ljudska prava. Ako je Staljin 
borac za ljudska prava, e onda je i Dizdarević! 


SAFF: Bila je i još jedna slična izjava. Senad Avdić je rekao da tebe 
treba —"izolirati od javnog uticaja". 

Aliapahić: Tu smo, dakle! On je razotkrio cilj ove operacije: izolirati 
Fatmira Alispahića. A kako se taj cilj može postići? Mogu me poslati na 
Kubu. Mogu me ubiti. Mogu me uhapsiti zato što je neka pijandura porušila 
Jevrejsko groblje. Pošto im ne polaze za rukom ovi pokušaji da me oblate, 
jer što me više blate, sve više ljudi čita moje tekstove, i sve se više ljudi 
uvjerava u istinitost onoga što pišem — ja mogu realno očekivati brutalnije 
nasrtaje. Ovaj posljednji je najbrutalniji, ali on još uvijek ne izlazi iz medi- 
jskog okvira. Srđan Dizdarević je najavio hapšenje, i to me podsjetilo na 
ono zavijanje Slobodana Miloševića pred Skupštinom SFRJ kad je najavio 
masovna hapšenja Albanaca. Njihova je nesreća što ja nisam nikakav direk- 
tor, ministar, ovlašteno lice, jer bi mi dosad smjestili montirani proces. 
Teže je novinaru, koji jedva sastavlja kraj s krajem, smjestiti krivičnu pri- 
javu. Zato će pokušati montirati, recimo, skrnavljenje Jevrejskog groblja 
kako bi me uhapsili, i što Avdić boljševički poželi, izolirali. A da li je takvo 
što moguće? Naravno, pa ne bi Dizdarević to tek tako najavljivao. Kad je 
bilo moguće poslati nevine ljude na Kubu, moguće je i uhapsiti nekog ko 
sjedi u Tuzli, zato što je neko u Sarajevu oskrnavio Jevrejsko groblje. Fašizam 
je otjelotvorenje fantastike. Pročitajte Orvela pa ćete vidjeti. 

SAFF: Uistinu misliš da je moguće autora uhapsiti zbog teksta? Pa to 
bi bio povratak verbalnog delikta. 

Alispahić: Upravo je Srđan Dizdarević promovirao povampirenje ve- 
rbalnog delikta, dakle, povratak u komunizam, kada će se zbog teksta moći 
završiti u zatvoru. Kad sagledam ovu kontinuiranu i organiziranu mržnju 
prema meni, s ciljem moga uništenja, onda smatram da je moje hapšenje 
već počelo. Ali, ja sam miran jer znam da se moji tekstovi ne mogu uhapsi- 
ti. Mislim da sam napisao dovoljno tekstova, da je posve nebitno da li ja tu 
bio ili ne bio prisutan. Ako Bošnjaci htjednu učiti, i izlaziti iz pometnje, 
nadam se da će im i ovi moji tekstovi nešto valjati. Slobodu ne može niko 
uhapsiti. Ja sam tu nebitan. 


SAFF: U svome si reagovanju istakao paradoks da si upravo ti orga- 
nizirao uređenje Jevrejskog groblja u Tuzli, a sad bi trebao biti uhapšen ako 
neko oskrnavi groblje koje si ti uređivao? 

Alispahić: Treba praviti razliku između holokausta i Izraela, između 
jevrejske kulture i Izraela, između jevrejske baštine u BiH i Izraela... Kao 
što je Milošević zloupotrebljavao stradanje Srba u Jasenovcu, tako i Izrael 
zloupotrebljava holokaust. To su posve različite stvari i ne smije se upasti u 
zamku da se zbog izraelskih zločina prema Palestincima negira holokaust 
ili bogata kulturna baština Jevreja u BiH. Jer ta baština je i naša, bošnjačka, 
onoliko koliko je naša BiH. Jevrejsko groblje u Tuzli je godinama ležalo 
zapušteno, u šiblju, sa travom koja je prekrivala vrijedne spomenike još iz 
turskog perioda. Ja sam u martu prošle godine organizirao čišćenje tog 
groblja, ali bez ikakvog publiciteta, jer to smatram svojom patriotskom i 
kulturnom obavezom. Ne bi to nikad ni spomenuo da me Srđan Dizdarević 
nije povukao za jezik. 


SAFF: Ipak, da završimo sa lijepim temama. Spremaš knjigu tekstova 
iz "Saffa". 

Alispahić: Mislim da su ovi tekstovi u "Saffu" najbolje što sam u novi- 
narstvu uradio. To su mali eseji. Prije svega zasluga je uredništva što mi je 
dopušteno da se u svojim tesktovima otisnem u prostore esejiziranja, a da 
se ne držim krutog i šabloniziranog komentatorskog stila. Zato, kažem, 
ovo su moji najbolji tekstovi. 


Broj 136, 15. 12005. 

Ako bismo pristali na Lovrenovićevu zamisao da je sevdalinka usl- 
ovljena "majstorski ispečenom rakijom", tada bismo alkoholizam 
uvažili kao nacionalnu vrlinu, što bi dugoročno stvorilo armiju 
Bošnjaka koji u opijanju vide ispunjenje svoga identiteta. Alkohol 
je samo Zlo, i ne postoji varijanta po kojoj bismo ovo bespuće pri- 
hvatili kao kulturološki i nacionalni kompas. 


Sevdalinka slikana rakijom 


Osnivač Instituta sevdaha Omer Pobrić reagirao je na nekoliko 
netačnih kvalifikacija koje je Ivan Lovrenović napisao u pregovoru svom 
izboru 200 najljepših sevdalinki. Jedna od tih netačnosti glasi: "Ozbiljni 
znalci i uživaoci, međutim, i danas znaju da prave pjesme nema bez 
akšamluka i bez majstorski ispečene rakije". Omer Pobrić je lucidno upitao 
Lovrenovića: "Znači li to da je samo pijan musliman mogao napraviti sevd- 
alinku?", te je ironično dodao: "Kakve bismo tek sevdalinke pravili u jačoj 
ekstazi, uz kokain". 


Rakijska tekstualnost 

Lovrenovićevo farbanje sevdalinke rakijom nije slučajno, jer on i u 
daljem tekstu pripovijeda o "blagodetima" rakije koja se - "razlijeva blaženo 
po želucu i udovima, hvata polako i drži dugo". Ovo je prvi put da se jedan 
predgovor nekom izboru pjesama oslanja na alkoholičarske faktore. Da li 
je to Lovrenović rodonačelnik novog pravca u kulturnoj i književnoj teoriji, 
koja će se zasnivati na uticaju rakije na tekst? I gdje baš da se kola slome na 
sevdalinci? Valjda je inspirativno pečat bošnjačke kulture opečatiti rakijom. 
Ozbiljan priređivač bi se bavio književnim i muzičkim značenjima sevdalinke, 
a ne bi sevdalinku uslovio "majstorski ispečenom rakijom". Zamislite kad 
bi neki priređivač izbora, jal šansone, jal kancone, napisao kako ovih pjesa- 
ma ne bi bilo bez konjaka, jer je obandačenost pameti uslov i za stvaranje 
i za slušanje?! Preferiranje rakijskog diskursa u kulturnim teorijama razori- 
lo bi znanstvenost, jer bi se ispostavilo da se relevantnost stvaranja i konzu- 
miranja bazira na opijenosti poruke, pošiljaoca i primaoca. Da li je Lovre- 
nović baš tako slučajno lupio ovu budalaštinu? 

Sistem vrijednosti u našem društvu određen je stepenom provokaci- 
je bošnjačkih i muslimanskih vrijednosti. Zato je Lovrenović u svome 
predgovoru rezervirao prostor za provokaciju, e, kako bi mi sada o tome 
pisali, a kako bi on bio na udaru tzv. islamskih ekstremista. Armija raznih 
intelektualaca čezne da bude kritikovana od muslimanskih institucija i časopi- 
sa, jer je ta kritika danas neka vrsta putovnice za karijeru. Ako te ne kritiku- 
je reis Cerić, "Saff", "Preporod" ili neki "kultni ekstremista", ne možeš se 
smatrati progresivnim i multikulturnim. Otud je velika jagma za "ekstremi- 
stičkom" kritikom. Vjerovatno postoje ljudi koji bi golemo platili samo da 
ih reis kritikuje. Jer, ta kritička preporuka otvara vrata okupiranih bh. in- 

stitucija i relevantnih instanci, a odatle se vide pašnjaci honorara, upravnih 
odbora, slikanja po novinama i tv... 

U javnom prostoru je mnoštvo ovih ciljanih provokacija. Eto, prije 
mjesec-dva, Enver Kazaz, o čijem je navodno lažnom i prepisanom dokt- 
oratu "Ljiljan" objavio feljton, imao je intervju u "Danima", a u naslovu je 
izvučeno da je "Andrić najveći bošnjački pisac". Kazaz je bezbeli očekivao 
kako će se naći u centru nekakve polemike, kao glavni lik, heroj, ali o tom 
njegovom cirkusu nigdje nije objavljeno ni slovo. Propala investicija. Ne- 
davno je, tako, u nekakvom intervjuu, Nerzuk Ćurak opisivao kako mu se 
grči stomak kad vidi reisa Cerića, k'o biva, muka mu, gadi mi se, takva je 
ćpogan" taj reis. Eto, i njegovo je cirkuzanje prošlo bez odjeka, a baš se 
ponadao kako će mu se osmijehnuti sreća, pa će ga napadati sa svih strana, 
a on će dostojanstveno trpiti udarce "ekstremista", žrtvujući se u ime evr- 
opskih ideala, jal slobode, jal demokratije. Tropa. 

Teško je vjerovati da je bošnjačko društvo prozrelo ove investicije, pa 
na njih ne reagira. Mada, takav bi ishod bio najbolji. Prije će biti da se 
bošnjačko društvo zabavilo o svojoj muci, pa svako sebi bašču hašovi jer 
vidi da nema haira od kolektivnog razumijevanja baštovanstva, kao nacio- 
nalne discipline. Šta je koga više briga što je nekakvom doktoru književnosti 
Andrić najveći bošnjački pisac", i što se nekakvom magistru politologije 
povraća od reisa? Ova nezainteresiranost Bošnjaka za sebe uzrokuje ozbi- 
ljan problem između ponude i potražnje na tržištu certifikata kojima se 
danas određuje moralno-politička podobnost. Mnogi se jagme za reakcije 
bošnjačkih ekstremista", pa u toj jagmi bljuju maštovite blasfemije, a 
Bošnjaci nimuekaet — prestali izdavati potvrde... 


S čvarkom u Evropu 

Ivanu Lovrenoviću je lahko. On je već doajen. No, njegovo poganje- 
nje sevdalinke rakijom otvara nam jedan zanimljiv temat o socijalnoj kultu- 
ri kritične mase Bošnjaka koji uistinu razumijevaju sedvalinku kao rakijsku 
pjesničku formu. Riječ je o prostacima, neobrazovanim i poslanjinjenim 
muslimanima, čije nepismeno shvaćanje sevdaha ne može biti okvir za 
publicističko i naučno valoriziranje našeg muzikološkog otiska prsta. No, 
Lovrenović upravo kroz pijanduraške estetske podrume nastoji umanjiti 
umjetnička prostranstva sevdalinike. Nije netačno da se sevdalinka u mnogih 
Bošnjaka veže za akšamluk, što je lažno ime za alkoholizam, ali je netačno 
da se njena umjetnička vrijednost nužno mora vezati za "majstorski ispečenu 
rakiju". Da je Lovrenović pisao o aspektima socijalne kulture kod Bošnjaka, 
pa ispostavio tezu kako se mnogo Bošnjaka opija pod logotipom akšamluka 
i sevdaha, lažno predstavljajući svoj alkoholizam i turbo-folk afinitete, ne 
bi mu se, vala, imalo šta odbiti. No, on je navodno pisao kritičkoanalitički 
tekst, a teoretski alat za tumačenje mu je bio taj rakijski diskurs. 

Gdje je opasnost ovakvog šminkanja alkoholizma u Bošnjaka? U tome 
što će mnogi Bošnjaci razumjeti da svome identitetu, što sevdalinka jeste, 
mogu pripadati samo preko "majstorski ispečene rakije". Uz to će se osjećati 
kulturnim, uzvišenim, jer pripadaju nečemu čemu se divio, jal Gete, jal 

Lorka, molim te lijepo. Lovrenovićeva patka je samo paradigma jednog 
obrasca koji u raznim formama i varijantama svjedoči o prevaspitavanju 
muslimanskog identiteta u Bošnjaka. Tako je stvoren akšamluk, kao origi- 
nalna budalaština u maskiranju alkoholičarske navike. Kao, akšamlije nisu 
pijandure, iako loču kao i pijandure. To je isto kao kad si pederi nadjenu 
stranjsko ime gej, pa k'o biva više nisu pederi. 

Mnogi su Bošnjaci danas ponosi na svoj "evropski islam" koji na 
prvu loptu definiraju kao koegzistenciju žderanja rakije i ramazanskog po- 
sta. Ta posebnost ih ushićuje. Može se postiti, ići u džamiju, ali se može i 
peći rakija i akšamlijski lokat. Kao što je krkanje krmetine bilo i ostalo 
najlakši test za bošnjačku političku validnost, u komunizmu i ovom ne- 
okomunizmu, tako je i lokanje rakije ostalo osnovni simbol "evropskog 
islama". Ako taj islam i postoji, kao evropski, onda bi ga trebalo tumačiti 
kroz vrednije osobenosti, a ne kroz ove trivijalne rakijske i krmeće drama- 
tičnosti granica i razlika. Zar se baš sveukupnost "evropskog islama" svodi 
na spremnost muslimana da pojede čvarak i popije rakiju? 


Zadah crkotine 

Nema dobre rakije. Kao ni bezopasne kocke. Svaka insana "hvata 
polako i drži dugo". Insan se pohajvani, upesniti, zaugursuzi. Može se u 
parefemu kupati, ali iz njega vonja kiselost. Taj smrad koji se osjeti u kućama 
alkoholičara, nalik je na onaj koji se osjeti u kućama gdje se hrana sprema 
na krmećoj masti. (Doduše, ja sam vegeterijanac već deset godina, pa meni 
svako meso smrdi, a krmeće posebno, jer zaudara na crkotinu.) Ako 
alkoholičar može usmrditi čitavu kuću, i svoj smrad useliti u zidove, tepihe, 
namještaj, kakve li se tek hemijske baruštine gibaju u njegovoj glavi. Pamet 
je hemija. Bistrina uma ovisi od prohodnosti i gipkosti krvnih puteva i 
sokaka. Kad to zakrčite i umrtvite alkoholom, jednom insanu, a kamo li 
kritičnoj masi ljudi u jednom društvu, onda se životno okruženje svede na 
kiselkaste baruštine, koje vonjaju po gluposti i ništavilu. Nesreća se 
razmnožava, kao i sreća. Podsvijest prati vrtlog energije u koji je ubačena 
voljom insana ili društvene zajednice. Kad jednom društvu alkoholizam 
nametnete kao vrlinu, kao identitet, ono će to pratiti po inerciji. Bošnjaci 
su posljednjih decenija preuzeli mnoge obrasce socijalnog ponašanja od 
svojih susjeda, te se u kritičnoj masi i kod nas alkohol smatra korisnim, 
ako se, bejagi, konzumira umjereno. Budući da je bjelodano da nema umjer- 
enog alkoholisanja, jer alkohol stvara naviku i traži sve prisnije veze, jasno 
je da se radi o zlu koje kao i svako zlo treba u korijenu sasijecati. Zato ne 
postoji varijanta po kojoj bismo alkoholizam prihvatili kao vrlinu, ili kao 
kulturološku činjenicu, kako je to pokušao proturiti Lovrenović uz sevda- 
linku. Alkohol je samo Zlo, i ništa više. Sevdalinka je komad našeg kultu- 
rnog identiteta. Naša budućnost uslovljena je našim identitetom. A u budu- 
ćnost ne možemo s alkoholom. Jer je alkohol suprotstavljen budućnosti. 
Alkohol vodi odumiranju. 


Broj 136, 15. 12005. 

Poštivanje holokausta nad Jevrejima je apsolutni bošnjački nacion- 
alni interes. Đilkoški pokušaj lidera bosanskih Jevreja i njegovih 
šegrta da u Sarajevu izmisle tzv. antisemitizam, i da jednog Bošnjaka 
moralno unište — ne smije nas pokolebati u obavezi da učimo od 
Jevreja, ugledajući se na njihovu kulturu pamćenja. 


Marketing tragedije (II) 


Ako nam je cilj bio da podstaknemo Bošnjake da od Jevreja uče ku- 
Ituru pamćenja genocida, onda smo u tome uspjeli. Ni jedna poratna afera 
u svome središtu nije imala kulturu pamćenja. Po prvi put je priča o 
pamćenju top-tema. Ima se na tome zahvaliti intelektualnim prostitutka- 
ma u Sarajevu koje su pokušale poslije tzv. islamskog terorizma izmisliti i 
tzv. antisemitizam, ne bi li se dodvorili zapadnim donatorima koji poslje- 
dnjih godina obilato plaćaju harange protiv izmišljenih neprijatelja. Nji- 
hovim zlom stvoreno je dobro, jer su poruke našeg teksta "Marketing trage- 
dije" stigle do milijunskog auditorijuma. 

Istočni borilački sportovi se zasnivaju na upotrebi protivnikove snage. 
Mi smo, Božijom voljom, upotrijebili njihovu medijsku nadmoć da po- 
dstaknemo Bošnjake na razmišljanje o egzistencijalnoj bitnosti pamćenja. 


Historija: majka ili maćeha 

Zašto je bilo neophodno u tekstu "Marketing tragedije" navesti 
primjere negiranja holokausta? Zato da bismo razumjeli šta se krije u odsu- 
stvu nacionalne volje da se zločin pamti, kao uvjet za život. Jer da Jevreji 
nisu imali moć, i da nisu bili tako odlučni da pamte, njihovu bi historiju 
pisali oni čija smo mišljenja ilustrativno naveli! To znači da danas ne bismo 
ništa znali o holokaustu. Ako se mi prema svojoj žrtvi ne budemo ponašali 
kao Jevreji prema holokaustu, našu će historiju pisati oni koji su nas ubija- 
li. A u toj historiji neće biti genocida nad Bošnjacima. U najkraćem to je 
svrha ovih navoda koji su zloupotrebljeni za izmišljanje tzv. antisemitizma 
u Sarajevu i za zgrtanje donacija. 

Temeljna iluzija koju moramo odagnati iz svojih glava, ako želimo 
pamtiti, i opstati, jeste naivni sentimentalizam prema historiji. Na svim 
relevantnim svjetskim univerzitetima, kao i na Filozofskom fakultetu u Sara- 
jevu, uči se poststrukturalističko shvaćanje historije, po kome je historija 
samo tekst uslovljen faktorom moći. Hiljade knjiga napisane su u prilog 
tezi da ni jedna historija nije apsolutno vjerno ogledalo historijskog 
događaja, samim tim što ne operira sa zbiljom, već sa dokumentima, koje 
obično pišu pobjednici. To ne znači negiranje historije, ona je takva kakva 
jeste, ali znači razumijevanje njene genealogije. Raskid sa pozitivističkim 
shvaćanjem historije jeste bolan, u prvi mah neshvatljiv, ali nas nekoliko 
primjera lahko mogu uvjeriti da je historija nekome majka, a nekome 
maćeha. 


Marketing tragedije 89 


U Svijetu je 27. januara obilježen Dan holokausta i 60. godišnjica 
oslobođenja Aušvica, u spomen na šest miliona ubijenih Jevreja. Civilizac- 
ija svoj moralni kompas navija prema iskustvu holokausta, da se više nikad 
i nikome ne ponovi. ...Mada se ponavlja. Ali, da li će iko 13. februara obilježiti 
60. godišnjicu masakra u Dresdenu, kada su Saveznici fosfornim avio-bomb- 
ama ubili 200.000 njemačkih civila? Ovaj zločin nije relevantan za histori- 
ju, kao ni zločini u Hirošimi i Nagasakiju, gdje je stradalo 300.000 civila. U 
moralnoj memoriji civilizacije ne postoje zločini nad afričkim robovima, 
američkim indijancima, Kurdima, Vijetnamcima, Palestincima... Koga je 
briga za 800.000 civila ubijenih u Ruandi? Obilježava li iko smrt 500.000 
iračke djece, ubijene sankcijama? Pa zašto bi ona neko pamtio zločin nad 
Bošnjacima?!! Pogotovo ako to ni sami Bošnjaci ne begenišu. 

Žrtva genocida mora imati aktivan, kolektivni odnos prema histori- 
jskom tekstu o svome stradanju. Samo takav odnos može garantirati nasta- 
janje i njegovanje vjerodostojnog i obavezujućeg historijskog teksta. Eto, 
pogledajte koliku je hampu u Sarajevu izazvao samo jedan tekst u čijem se 
frtalju problemski navode tuđa mišljenja o minimiziranju holokausta. Lid- 
er bosanskih Jevreja je momentalno osjetio dužnost da brani instituciju 
holokausta, pa makar i izmislio tzv. antisemitizam. Svi Jevreji čekaju k'o 
zapete puške, i zajedno sa svojim šegrtima pucaju bez razmišljanja, na sva- 
kog k'o se primakne drukčijem viđenju historijske istine. Bravo! A šta čine 
Bošnjaci kada im se na svakom koraku negiraju žrtve, ali i pravo na pamćenje? 
Ko je reagirao kada su iz udžbenika izbačene rečenice o agresiji i genocidu? 
Reagira li iko na tu genocidnu redukciju istine o bošnjačkom stradanju, u 
školstvu, na medijima, u svakodnevnici? Zašto Helsinški komitet tada ne 
podnosi krivične prijave?! Zar nam ovo nije dovoljno da razumijemo kako 
politička moć određuje historiju? Za razliku od Jevreja, mi nemamo ni sl- 
oge, ni moći, da se tome suprotstavimo, i zato smo na putu da ostanemo 
bez historijskog teksta o svome stradanju. Mi o tome uopće i ne razmišljamo, 
jer mislimo da historiju piše dobrota, iz dosade, a ne moć, zbog potrebe. 


Velike patnje malih naroda 

Za nas nema nikakve razlike između jevrejskog i bošnjačkog strada- 
grijeh što ne pripadaju "odabranom narodu". No, ovo je poređenje opa- 
sno. Jevreji ne dopuštaju da pod pojam holokausta stane iko drugi. Ne 
dopuštaju to ni protektori koji nam kroje stvarnost. U "Regionalnom gla- 
sniku za promociju međuetničke tolerancije" (15. VIII 2004.), u temi "Jezik 
mržnje", stoji ova rečenica: "Svako poređenje Aušvica i Omarske je neo- 
zbiljno i neodgovorno, a za proces pomirenja i širenja duha tolerancije na 
ovim prostorima štetno i opasno". Reakcija se odnosi na mišljenje iz jed- 
nih sarajevskih novina da bi — "Omarsku trebalo zaštititi kao Aušvic". Dak- 
le, eksperti za medije i toleranciju ovu inicijativu smatraju "jezikom mržnje". 
Jezik tolerancije bi glasio: Omarsku treba zaboraviti. U istom glasilu piše i 
da našim žrtvama — "ne treba dodavati atribute bošnjačkog holokausta, jer 
holokaust je bio samo jedan". Iz ovih ilustracija možemo prepoznati inte- 

ncije protektorata u BiH, odakle se zaborav promovira kao društvena vrli- 
na. To je ta politička moć koja nam piše historiju! 

Povijest civilizacije je krcata zločinima, ali se samo na jevrejskom 
holokaustu učimo prepoznavati zločin. A kada ga prepoznamo, u vidu 
Omarske, recimo, onda nam nije dopušteno da ga pamtimo. Kakva je onda 
svrha memorije holokausta, kao ideje evropskog identiteta, ako nam ne 
služi da preduprijedimo zlo? Treba se pribojavati da bi ovo totalitarno pro- 
moviranje ekskluziviteta patnje, gdje su Jevreji jedine žrtve u historiji, mo- 
glo samo sebe obesmisliti, i urušiti, što bi bio neoprostiv grijeh prema 
žrtvama holokausta. Ekspanzija postkolonijalnog mišljenja, i razvoj komu- 
nikacija, legitimiraju velika patništva malih naroda, koji traže da im civi- 
lizacija prizna ista historijska prava kao i Jevrejima. Tražimo to i mi, Bošnjaci, 
muslimani. Negiranje našeg jednakog prava dovodi pod sumnju sintagmu 
da je zločin uvijek zločin, ma gdje se dogodio, i ma kome. Ispada da naša 
žrtva nije žrtva, jer nije jevrejska, i da zato mora postati žrtva urotničkog 
zaborava. Upravo bi se Jevreji morali potruditi da se holokaustu pridruže 
drugi genocidi, jer će se u protivnom holokaust konfrontirati istini, koja 
nema namjeru kapitulirati pred ekskluzivitetom jevrejske patnje. Interes 
svake žrtve je da se ogleda u instituciji holokausta. Samo tako holokaust 
može opstati kao uzor u kulturi pamćenje zločina. 


Memorija holokausta kao bošnjački interes 

U buri reakcija koje su uslijedile zbog pokušaja izmišljanja antisemiti- 
zma u Sarajevu bilo je nekoliko zanimljivih diskusija na bh. webovima. U 
jednoj je kazano, otprilike, da citiranje onih koji negiraju holokaust može 
štetiti Bošnjacima, jer tako sutra neko može negirati i genocid nad 
Bošnjacima. Ovi diskutanti uopće ne razumiju da je negiranje genocida 
nad Bošnjacima stvarnost, i da već trpimo rezultate ove zavjere. Oni misle 
da genocid nad Bošnjacima ima historijsku projekciju kakva je u našim 
glavama, a ne razumiju da naših glava neće biti za 50 godina, kada će ostati 
samo historija koja se piše danas. Valja znati da nismo ni prvi ni posljednji 
čija je istina pred historijom ostala kratkih rukava. Našu historijsku istinu 
neće stvoriti ni prihvatiti niko - bez nas samih. 

Poštivanje holokauasta nad Jevrejima je apsolutni bošnjački nacion- 
alni interes. Đilkoški pokušaj lidera bosanskih Jevreja da u Sarajevu izmisli 
tzv. antisemitizam, i da jednog Bošnjaka moralno uništi — ne smije nas 
pokolebati u obavezi da učimo od Jevreja, ugledajući se na njihovu kulturu 
pamćenja. Moramo poštovati i činjenicu da su američki jevrejski lobiji do- 
prinijeli zaustavljanju genocidne agresije na našu zemlju. Sve to ne znači 
da se ne trebamo suprotstavljati pokušajima izmišljanja tzv. antisemitizma 
u našem narodu, pa makar ti pokušaji dolazili i od samih Jevreja, koji sve- 
tost holokausta zloupotrebljavaju za lokalne obračune. Samo poštivanjem 
memorije holokausta mi možemo razoriti ovu opaku klevetu, a njene gebelse 
smjestiti na smetljištu moralne pogani. 


Broj 137, 1. 112005. 

Regulatorna agencija za komunikacije je u obrazloženju odluke 
da sa 50.000 maraka kazni TV Alfu zbog emitiranja ramazanske 
hudbe navela da hudba "nosi jasnu huškačku poruku, (da je) u 
suštini antisemitska i (da) na otvoren način omalovažava vjerska 
ubjeđenja drugih naroda koji žive na ovom prostoru i šire". Riječ 
je o laži, ali i o promociji državnog terorizma kojim se ugrožava 
naše pravo da slobodno mislimo i govorimo. 


Državni terorizam Jakoba Fincija 


Zašto ni jedan bošnjački intelektualac nije reagirao na manifestaciju 
državnog terorizma od strane Regulatorne agencije za komunikacije (RAK), 
koju vodi Jakob Finci, a koja je sa rekordnih 50.000 maraka kaznila TV 
Alfu, zbog ramazanske hudbe, emitirane 3. XI 2004, za koju je rečeno da je 
ću suštini antisemitska" i da "omalovažava vjerska ubjeđenja naroda koji 
žive na ovom prostoru i šire", iako se radi u hudbi koja ne vrijeđa ni jedan 
bh. narod, već preporučuje Bosancima da kupuju domaću robu, a da ne 
kupuju stranu, kao što su, američka, izraelska, slovenačka...?! Zašto bi ova 
hudba bila "antisemitska", a ne i antislovenačka, i — kakve veze sve to ima 
s našom državom?! Fincijev RAK je prekoračio ovlaštenja, jer je manirima 
državnog terorizma i kolonijalizma krenuo da štiti tuđinske interese u BiH, 
promovirajući državno nasilje kao sredstvo za zavođenje autocenzure i sputa- 
vanje slobode govora. 

Ova manifestacija državnog terorizma od strane Fincijevog RAK-a ravna 
je nasilju koje su nad slobodom govora sprovodili diktatorski režimi Pinočea, 
Čaušeskog, Stresnera, Sadama Huseina, a u novije vrijeme i Buša Drugog. 
Nije se smjelo dogoditi da bošnjačka javnost ostane isprepadana i nijema 
na ovaj pokušaj izmišljanja tzv. antisemitizma u Bošnjaka, tim prije što 
hafizova hudba nema nikakve veze sa našim dobrim komšijama bh. Jevreji- 
ma, već se tek u nekoliko rečenica tiče izraelske ekonomije. Možda možemo 
razumjeti četničke i ustaške plaćenike koji sramoćenjem i opanjkavanjem 
Bošnjaka nastoje ojačati velikodržavne pozicije, ali ne možemo razumjeti 
našu inteligenciju koja uporno misli da se sve ovo događa nekome drugom. 


Hapšenje slobode govora 

Hafizova hudba objavljena je u "Walteru" (br. 127), i to je njena na- 
jbolja odbrana, ali istovremeno, i najubjedljivija optužnica protiv Fincijevog 
RAK-a, kao državne institucije koja sprovodi teror nad slobodom govora i 
koja izmišljanjem tzv. antisemitizma sramoti našu zemlju u međunarodnim 
okvirima. To je lahko dokazati. Četnički i ustaški internet sajtovi, kao i sajtovi 
po Engleskoj, Francuskoj, Italiji, Mađarskoj, i ko zna sve gdje, vrve od info- 
rmacije da je Fincijev RAK u BiH otkrio tzv. antisemitizam, kao rezultat 
djelovanja tzv. radikalnih islamista. Za Zapad - tekst je istina. Za četnike i 
ustaše, ove izmišljotine su sredstvo da dokrajče Bosnu i bosansko, a u ime 

velikosrpskog i velikohrvatskog. Opasna nam se omča meće oko vrata i naša 
je jedina šansa da razobličimo laž, tako što ćemo dokazati kako je kažnjavanje 
TV Alfa od strane Fincijevog RAK-a manifestacija državnog terorizma, jer su 
kažnjeni stavovi kakvi se slobodno priopćavaju u zapadno-evropskim zemlja- 
ma. Nema zapadne zemlje koja javno ne štiti svoju ekonomiju, tako što traži 
da se ne kupuju strani proizvodi. Kakva je razlika između legalne kampanje 
pod naslovom "Kupujmo domaće", i otvorene poruke: "Ne kupujmo izrae- 
Isko, američko, slovenačko..., kupujmo svoje"? 

Pročitao sam hafizovu hudbu i u njoj nisam pronašao nikakvog tzv. 
antisemitizma, niti ičega što bi "omalovažavalo vjerska ubjeđenja drugih 
naroda koji žive na ovom prostoru i šire". E, sad, baška je priča ako naši 
dobri bh. Jevreji smatraju "omalovažavanjem vjerskih ubjeđenja" kad neko 
štiti bosansku ekonomiju, a na uštrb izraelske ili ma koje nebosanske. Mi 
računamo da naši dobri bh. Jevreji, kojih je ostalo jedva 800 duša, više vole 
svoju Bosnu, nego Izrael, pa im je sukladno tome bitnije da jača bosanska, 
nego izraelska ekonomija. 

Dok nisam pročitao tekst tzv. antisemitske hudbe možda sam i mi- 
slio da je hafiz negdje pretjerao, mada sam znao da ni jedno bošnjačko 
pretjerivanje ne može biti deset puta gore, i skuplje, od četničkih i ustaških 
povraćanja po medijima. Kada sam pročitao tu hudbu, stomak mi se zgrčio 
od muke, ne zbog hudbe, nego zbog kazne koja dokazuje da smo žrtve 
državnog terorizma čiji je cilj maltretiranje i ponižavanje bošnjačkog naro- 
da, pa i tako što će nam se priječiti sloboda da mislimo i govorimo. Jer, 
državni terorizam Fincijevog RAK-a nije izdvojen slučaj, to je intencija koja 
prijeti da nam uhapsi slobodu da živimo i mislimo kao svi evropski građani. 

Uopće ne želim ni podržavati, ni osporavati hafizove stavove. Ovaj slučaj 
sa kažnjavanjem TV Alfa isključivo je, i jedino, pitanje slobode mišljenja i 
govora. Mogli bismo razumjeti ovako drastičnu kaznu da je hafiz pozivao, 
tobejarabi, na mržnju prema našim komšijama, bh. Srbima, Hrvatima, Jevre- 
jima, Romima... Ali, hafiz nije ni jednom riječju spomenuo naše razlike, niti 
je pozivao na konfrontaciju unutar BiH, on je ekonomski patriotizam vidio 
kroz jedinstveni bh. interes, da kao društvo štitimo svoju proizvodnju. Od 
nekoliko rečenica koje dokazuju hafizove stavove izdvajamo ovu: "Mi ne smi- 
jemo zaboraviti da smo mi u Bosni ugroženi i da se trenutno vodi ekonomski 
rat protiv Bosanaca koji ima za cilj oslabiti ionako slabu bosansku privredu a 
njene građane učiniti ekonomskim robljem naših susjeda". 


Drskost i divljaštvo 

Zadatak Regulatorne agencije za komunikacije je, valjda, da sprečava 
širenje mržnje i nacional-šovinizma unutar BiH, da kažnjava one koji to 
čine, i u tome ova Agencija zaslužuje našu punu podršku. Nama treba 
državno tijelo koje će sankcionirati fašističku propagandu, koja se i danas 
čuje sa velikosrpskih i velikohrvatskih rtv stanica u BiH, a od kojih ni jedna 
nije kažnjena sa 50.000 maraka. Mi nemamo ništa protiv ni da se kažnjavaju 
mediji koji bi eventualno plasirali nešto što bi nalikovalo na bošnjački na- 
cionalizam. Jer, naš je bošnjački nacionalni interes u rehabilitaciji multi- 

etničkog društva, a što je izvodljivo samo ako će nacionalizam biti zabra- 
njen zakonom. No, ovdje nije problem u nama, mi imamo dovoljno duhovne 
širine i tolerancije da živimo sa svojim susjedima. O tome svjedoče, hvala 
Bogu, sve sačuvane pravoslavne, katoličke i jevrejske bogomolje na terito- 
riji koju je odbranila Armija RBiH. Naše multietničko opredjeljenje 
potvrđeno je u vremenima teških iskušenja, kada smo ubijani kao musli- 
mani, a kada smo se branili kao Evropljani. 

TV Alfa je kažnjena u ime borbe protiv nacionalizma u BiH, ali hafizov 
vaz uopće ne ugrožava ni bh. Srbe, ni bh. Hrvate, već, simbolično, izraelsku 
ekonomiju koja, kako on tvrdi, ima prihode od "Coca-cole", "Nike" patika, 
itd. Kakve veze mi imamo sa Izraelom? Otkad smo to mi obavezni da štitimo 
izraelsku, ili ma čiju ekonomiju? Naše je pravo da štitimo svoju ekonomiju, 
pa i tako što ćemo pozivati naše ljude da ne kupuju stranu robu. Ma čiju. Po 
toj logici mogla bi se ljutiti i Moldavija što pišemo protiv moldavskih prosti- 
tutki, pa tako siromašimo moldavske ekonomske potencijale. Lakše bi se 
svarilo da je TV Alfa kažnjena zbog pozivanja da se ne kupuje slovenačka 
roba, jer nam je Slovenija bliža od Amerike i Izraela. S koje god se strane 
krene, monstruoznaje kazna Fincijevog RAK-a, jer nema nikakve veze sa impe- 
rativima da se sankcionira medijska mržnja prema bh. narodima. A, kažnjavati 
nekog u BiH zato što poziva na bojkot izraelske ekonomije, i proglašavati ga 
zbog toga "antisemitom", vrhunac je drskosti i divljaštva. 


Kažnjavanje istine 

Poređenje hafizove hudbe, objavljene u "Walteru", sa tekstom 
obrazloženja Fincijevog RAK-a, otkriva gebelsovsku manipulaciju. U hudbi 
ne postoji ni jedna rečenica na osnovu koje bi se moglo reći da — "nosi 
jasnu huškačku poruku, (da je) u suštini antisemitska i (da) na otvoren 
način omalovažava vjerska ubjeđenja drugih naroda koji žive na ovom pro- 
storu i šire". Kakve veze vjerska ubjeđenja bh. naroda imaju sa hafizovom 
preporukom da se ne kupuje američko-izraelska roba? Nikakve. Pa nismo 
mi ni Amerikanci, ni Izraelci! Ali, Fincijev RAK svijetla obraza brani ubjeđenja 
naroda na — "širem prostoru", dakle, na Planeti. Piše li to igdje u našem 
Ustavu, ili u poslovniku Fincijevog RAK-a, da je naše društvo dužno braniti 
"širi prostor", konkretno, američku i izraelsku ekonomiju?! Pošto ne piše, 
onda znači da su Finci i RAK prekoračili svoja ovlaštenja, plasirali laž o tzv. 
antisemitizmu u BiH, i da bi zbog toga morali biti sankcionirani. Isto bi- 
smo mislili i da su Finci i RAK zajmili od nekoga braniti saudijsku ili ira- 
nsku ekonomiju, jer to nema nikakve veze s našom državom. 

Otud smatramo da je bila pogrešna odbrana direktora TV Alfa, koji je 
hudbu pravdao Kur'anom, na čije se izvode naslanjaju hafizove opservacije. 
Ne radi se o tome. Radi se o nespojivosti ingerencija Fincijevog RAK-a nad 
stavovima iz hudbe. Fincijev RAK postoji da sankcionira šovinizam u bh. medi- 
jima, usmjeren prema bh. narodima, a u hafizovoj hudbi takvo zlo ne postoji. 

Pred nama je, dakle, opaka laž. Pred nama je državni terorizam. Pred 
nama je budućnost u strahu i poniženju. Istina je naše jedino oružje. Ali, 
istina ne postoji dok se ne kaže. A kazivanje se kažnjava. 

50 puta jači od zakona" 

Ako izuzmemo činjenicu da u hafizovoj hudbi nema nikakvog tzv. 
antisemitizma, i ako se samo zadržimo na kršenju zakona od strane Finci- 
jevog RAK-a, uočit ćemo da se radi o kriminalnoj aktivnosti jedne državne 
institucije, kojoj se, dakle, ne smije vjerovati. Kao što znamo, TV Alfa na 
kojoj je emitirana hudba kažnjena je sa rekordnih 50.000 KM. A evo šta 
doslovce piše u pravilima RAK-a, u poglavlju "Procedura za vođenje slučajeva 
(Član 7.4a Novčane kazne za RTV stanice): "Za R i TV kuće koje pokrivaju 
područje cijelog entiteta ili oba entiteta iznos kazne ne može biti veći od 
5.000 KM. Za R i TV kuće koje pokrivaju pedeset posto ili više teritorije 
entiteta iznos kazne ne može biti veći od 2.500 KM, dok za ostale R i TV 
kuće iznos kazne ne može biti veći od 1.000 KM." Dakle, TV Alfa, u odnosu 
na domet svog signala, nije mogla dobiti veću kaznu do 1.000 maraka! To 
što se jedna tv stanica kažnjava sa 50 puta većom kaznom od zakonom 
dozvoljene trebalo bi biti signal— da tu nešto smrdi. Tim prije što je TV Alfa 
već jednom kažnjena sa 6.000 KM za prilog koji je ocijenjen kao "ratnohu- 
škački i antisemitski", jer je prikazan "jedan Palestinac kako se baca na 
izraelski tenk". A da je prikazan Izraelac kako ubija palestinsko dijete, to bi 
bila demokratija i borba protiv terorizma. I ova kriminalna kazna je trebala 
biti signal da Fincijev RAK strateški izmišlja tzv. antisemitizam, i manirom 
državnog terorizma krši zakonska pravila. 

Istovremeno, među dokumentima Fincijevog RAK-a mogu se naći i 
ovakve Odluke: "Odbor za implementaciju je ratmotrio i slučaj RTVBN (Bi- 
jeljinska tv), koja je 14. novembra 2004. emitovala dokumentarni program 
pod naslovom 'Pobij, pokrsti, protjeraj'. Odbor je odbacio slučaj zaključivši 
da emitovanjem pomenutog programa nije došlo do kršenja kodeksa za 
emitovanje." Fincijev RAK tako nije reagirao za televizijsku afirmaciju gen- 
ocida, gdje se sa Bijeljinske tv poziva na ubijanje, pokrštavanje i protjerivanje 
Bošnjaka. Čisti četnikluk! 

Prije neki dan Fincijev RAK je presudio da je dopušteno u emisiji "60 
minuta" nekoga nazivati "fašistom, antisemitom, šizofreničarem", jer je 
glasnogovornica ove terorističke agencije saopćila da ingerencije RAK-a nisu 
da sankcinira uvrede putem FTV jer je to nadležnost suda. A da su Jakob 
Finci ili Srđan Dizdarević u ma kojoj emisiji počašćeni pogrdnim nazivima, 
odluka bi bila drukčija. 

Sve ovo nas upućuje na činjenicu da su slobode našeg društva 
ugrožene četničko-ustaškom aktivnošću jedne državne institucije, koja s 
jedne strane izmišlja tzv. antisemitizam, a s druge tolerira kontinuiranu 
afirmaciju četništva na rtv stanicama u RS. Ovo je ozbiljan problem koji 
zahtijeva hrabru i pametnu reakciju bosankohercegovačkih patriota. 


Broj 138, 15. 11 2005. 


+ Ovome tekstu je pridodat posljednji dio teksta "Udba i hutba", (broj 143, 1.V 2005.), 
koji ne donosimo u cijelosti, jer se oba teksta bave istom temom. 

Jedan od najmoćnijih zapadnih servera je oboren u koordiniranoj 
akciji svjetskih hakera nekoliko sati nakon što je na njemu posta- 
vljena stranica na kojoj su objavljeni argumenti o izmišljanju anti- 
semitizma u Sarajevu. Stoga se akcija klevetanja Bošnjaka za anti- 
semitizam treba smatrati operacijom globalnih razmjera. Na žalost, 
bošnjačka politika o svemu ovome nema pojma. 


Novi svjetski komunizam 


Do prije mjesec-dva nisam čuo za Rože Garodi. Kad je kreknula hajka 
za izmišljanje antisemitizma u Bošnjaka, zvalo me mnoštvo znanih i nezna- 
nih da mi preporuče Garodijevu knjigu "Mitovi utemeljitelji izraelske poli- 
tike". Pitao sam ih gdje se knjiga ima nabaviti. Rekli su, u svakoj knjižari. 
Opirao sam se ovoj preporuci, jer me ta tema uistinu ne zanima. Ali, onda 
sam u jednoj sarajevskoj knjižari nabasao na ovu knjigu, slobodno izloženu 
u izlogu, i kupio je za 15 maraka. Knjiga je objavljena u zagrebačkoj 
izdavačkoj kući "Croatiaprojekt", 1998. godine, a prvi put je izišla u Parizu 
dvije godine prije. Pošto me, uprkos svemu što mi se dogodilo, cionistička 
tema i dalje ne zanima, knjigu sam pročitao napreskok, i u nekim poglavlji- 
ma podvukao zanimljive dijelove. Ovaj tekst sada ne pišem zbog Garodija, 
već zbog nekoliko paralela koje se mogu uspostaviti sa sarajevskim slučajem 
izmišljanja antisemitizma. 


Zavjera protiv istine 

Iako se čini da je cijeli slučaj prošao, jer bh. mediji više ne govore o 
ćantisemitskoj hutbi" na TV Alfa i fantisemitizmu bošnjačkog fašiste Fatmira 
Alispahića", stvari na internetu izgledaju posve drukčije. Na ovoj globalnoj 
informativnoj mreži razmnožava se broj tekstova o tom - izmišljenom - 
antisemitizmu u Bošnjaka. Uz to, komunistički crvi u Islamskoj zajednici 
su se počeli hraniti širenjem straha, pa im je sad glavna fobija da "tek 
slijedi istraga", k'o u stara golootočka vremena. Zalud što je sve laž, što je 
sve izmišljotina, taj komunistički crv je sviknut da potpomaže montirane 
progone, jer nema snage ni pameti da lupi glavom od sto i da kaže: dosta! 

Stoga i pored dobre volje da se više ne bavimo ovom temom, ovi 
procesi nas obavezuju da nastavimo priču o izmišljanju antisemitizma u 
Sarajevu. To jeste mučno i nama i čitaocima, ali šta da radimo kad desetine 
internet sajtova u Italiji, Francuskoj, Britaniji, pa i Mađarskoj objavljuju 
laži o nama. Radi se, dakle, o operaciji širih, međunarodnih razmjera, očito 
s ciljem da se pored tzv. islamskog terorizma u Bosni, i kod Bošnjaka, izm- 
isli i taj antisemitizam, s kojim također nismo nikada imali nikakve veze. 
Danas tek možemo pretpostaviti da ove izmišljotine odgovaraju velikosrpsk- 
om i velikohrvatskom konceptu, koji jačaju sa međunarodnim slabljenjem 
i sramoćenjem Bošnjaka. Ali, očito je, to odgovara i nekim globalnim sila- 
ma, što bi trebalo da zabrine bošnjačke funkcionere, koji, Očito, o svemu 

ovome nemaju pojma. A i kad bi imali pojma, čini se, prije bi pristali da 
proganjaju nepostojeći antisemitizam, nego da poruče kako je ta 
izmišljotina još jedan vid nastavka agresije na Bosnu i Bošnjake. 

Osobno sam se uvjerio u globalnu informativnu zavjeru protiv istine, 
u ovom slučaju. Evo i kako... Jedan moj prijatelj na Zapadu, inače unive- 
rzitetski profesor i vrhunski informatički stručnjak, ponudio se da izradi 
moju internet stranicu na kojoj će se na bosanskom, engleskom i njemačkom 
jeziku naći dokumenti o cijelom slučaju. Ova stranica je prethodno sa je- 
dnog servera sklonjena čim se pojavila, a onda je otvorena na drugom. 
Stranica je sada naslovljena kao www-.fatmir.info.ms. Moj prijatelj je ne- 
davno svim stranicama koje su objavile laži o antisemitizmu u Bošnjaka 
preporučio ovu moju stranicu kao drugu stranu priče. Nije prošlo ni neko- 
liko sati, a server na kome se nalazila ova stranica je napadnut. Na moje 
pitanje šta se dogodilo, on mi je uputio mail sljedeće sadržine: "Evo, pročitao 
sam informacije, da je server, na kojem se nalazi tvoja stranica, od ne- 
poznatih napadnut. Vrsta napada se zove DDOS (distributed denial of servi- 
ce). Ova vrsta napada podrazumijeva istovremeno korišćenje mnogobro- 
jnih mašina (sa različitih mjesta, može i kontinenata), koje istovremeno 
šalju svoje pakete sa informacijama na jedan te isti server i tako ga bukva- 
Ino poplave sa elektronskim brbljanjem, tako da on ne uspije više odgo- 
varati na normalnu komunikaciju. DDOS je jedan od najopasnijih napada." 


Tekstualnost klevete 

E, sad, da se vratimo tom Rože Garodiju. On je, kako piše u predgo- 
voru, bio marksista, a onda je "izvršio intelektualno samoubojstvo" kad je 
počeo razvaljivati cionističku politiku manipulacije holokaustom. Za sebe 
piše: "Imao sam slobodan pristup najvećim nakladničkim kućama, televi- 
ziji, radiju, velikom tisku. Bio sam objavio 40 knjiga u svim velikim nakla- 
dničkim kućama, prevedenih na 27 jezika, a onda su mi zatvorena sva veli- 
ka vrata". Ovu je knjigu morao sam štampati, a mogla se kupiti samo u 
jednoj rumunskoj knjižari u Parizu. Jednostavno, svi su se plašili ma kakvog 
kontakta sa Garodijem. Iako je Jevrej po rođenju, iako je bio jedan od 
osnivača Međunarodne lige za borbu protiv rasizma i antisemitizma, optužen 
je za antisemitizam. On piše: "Naša borba protiv političkog cionizma je 
neodvojiva od naše borbe protiv antisemitizma". Dakle, on se i dalje de- 
klarira kao borac protiv antisemitizma. Ali, zalud, jer je i protiv cionizma. 
Eto, ja se uopće ne bavim garodijevskim temama, ali mislim da ću biti žrtva 
istih modela satanizacije, jer je cilj da se ljudi isprepadaju od mogućnosti 
da imaju ikakav kontakt sa mnom. A šta je to nego zavođenje u komunizmu 
oprobane autocenzure, kao najteže osobine totalitarizma?! 

Garodi je u svojoj knjizi umanjivao historičke razmjere holokausta, 
te razglabao kako se holokaust "politički iskorištava od nacije koja nije ni 
postojala u vrijeme kad su zločini bili počinjeni". On čak tvrdi, i nudi 
primjere, da Izrael organizira antisemitske atentate po Evropi, kad god mu 
zaprijeti međunarodna osuda zbog zločina nad Palestincima. Mnogo piše 
upravo o izmišljanju antisemitizma, te o "potpunom vladanju političkog 

cionizma medijima Amerike i Francuske". On smatra da postoji čitava indu- 
strija "izazivanja protužidovskih reakcija putem provociranja strpljenja 
nežidovskih naroda". A na šta je usmjereno izmišljanje antisemitizma u 
Sarajevu nego na provokaciju? Sva sreća pa je naša inteligencija prozrela i 
prezerela ovaj pokušaj, čime su Jakob Finci i Srđan Dizdarević pročitani kao 
osobe koje sramote našu zemlju u inostranstvu, jer nas kleveću za nešto 
što ne postoji, ni prije, ni poslije njihovog sramnog pokušaja. Ali, sve ovo 
postoji i opstaje kao tekst, u zapadnim medijima, na osnovu čega diplo- 
matski lobiji stiču utisak da su Bošnjaci tzv. islamski radikali i antisemiti. 
To što zapadni mediji ne žele čuti istinu, na neki se način poklopilo sa 
Garodijevim opservacijama. 


Globalna tiranija 

Ovaj kratki tekst ne može navesti sve koincidencije koje upućuju da 
su modeli izmišljanja antisemitizma svukud isti. Recimo, evo jedne, 
najočitije. Sjećamo se kako se predsjednik Helsinškog komiteta za ljudska 
prava BiH založio da se Kemal Baković i ja imamo uhapsiti kad god neko 
oskrnavi Jevrejskog groblje, što je nečuveno, jer se neko optužuje i prije 
krivičnog djela, a čime se zapravo podstiče činjenje tog krivičnog djela. 
Dizdarević je rekao: "Predložićemo Ministarstvu unutrašnjih poslova da svaki 
put kad se ovdje zabilježi slučaj skrnavljenja Jevrejskog groblja ili antise- 
mitski grafiti da prvo privedu gospodina Alispahića i gospodina Bakovića". 
A evo šta je rekao francuski ministar policije Pierre Joxe kada je neko oskrna- 
vio Jevrejsko groblje u Carpentrasu: "Nema ni potrebe za policijskom is- 
tragom da bi se znalo tko su zločinci krivi za taj rasistički užas". Ovaj mini- 
star policije bi odmah trebao biti smijenjen, kao i Srđan Dizdarević, jer 
ruše maksimu pravne države — da je svako nevin dok se suprotno ne dokaže. 
Ali, očito je da globalna stvarnost preuzima neke komunističke modele, po 
kojima ministarstvo istine i montirani procesi postaju naša realnost. 

Uistinu je bilo lijepo živjeti bez Rože Garodija, i bez spoznaje da neki 
neljudi zloupotrebljavaju jevrejske žrtve za političke i medijske obračune. 
Sve je bilo bolje prije par mjeseci. Danas sam ošinut spoznajom da i jedna 
takva institucija, kakva je institucija holokausta, može biti sredstvo za 
izmišljanje antisemitizma. Ali, to nije ono najgore. Najteža je spoznaja o 
postojanju novog svjetskog komunizma, koji se krije iza globalizacijske 
podvale, a koji zapravo ima za cilj uspostaviti planetarno jednoumlje, gdje 
će karakter istine i laži određivati onaj ko ima političku i finansijsku moć. 
To je ono što je zastrašujuće. Kome mi danas možemo pokazati da u Bošnjaka 
nema antisemitizma? Nikome. Presuda je donesena. 

Da li je u ambijentu novog svjetskog komunizma postalo iluzorno 
išta dokazivati? Evo, svi dokazi o genocidu nad Bošnjacima nisu dospjeli do 
pomračenih umova, čija opsesija za profitom danas granatira granice hu- 
manizma i demokratije, u nastojanju da zagospodari umom civilizacije. U 
toj globalnoj tiraniji istina i moral više ne igraju ni sporednu ulogu. 


Broj 140, 15. 111 2005. 

Upravo mi imamo odgovornost prema ogromnom broju Bošnjaka 
koji su otuđeni od islama i prema kojima trebamo gajiti razumi- 
jevanje i familijarno milosrđe. To znači naše otvaranje prema dija- 
logu, jer se mi nemamo čega plašiti, osim Allaha. Naša pozicija u 
dijalogu i slobodoumlju je - dobitnička. 


Saff i komesar 


Ovo je 50-ti tekst u kolumni koja redovno izlazi u "Saffu" evo već 
nešto više od dvije godine. Pošto se radi o malom jubileju, red je da se i 
autor i čitaoci malo odmore od dnevnih aktuelnosti, pa makar tako što 
nećemo obrađivati nikakvu temu, već ćemo, ' nako, malo, promuhabetiti. 

Pretpostavljam da mnoge zanima otkud ja u "Saffu", kad u odnosu na 
cijenjene kolege koje pišu u ovom magazinu jedini nisam "u vjeri po mjeri", 
na prvi pogled. Ta mogućnost da ovakav kakav jesam uđem u "Saff" bila mi je 
najveća inspiracija da prihvatim poziv Kemala Bakovića za saradnju. Pokaza- 
lo se da će to postati najveća enigma našim zajedničkim progoniteljima. Biće 
da je moja sekularna forma tek kamuflaža moje talibanske suštine, jer kako 
bi se u protivnom mogao naći u tom bejagi opasnom okruženju, gdje brade 
ujedaju na svakom koraku. A ja, pošto sam zakamufliran, mora da sam opa- 
sniji od svih. Zato sam proglašen "komesarom i komandantom vehabija". 
Udbaši ne mogu razumjeti prostu činjenicu da "Saff" nije ono što oni fanta- 
ziraju, čim je, eto, otvorio stranice za jednog autora koji formalno ne pripada 
krugu Aktivne islamske omladine, ali koji pripada jednom shvaćanju da su 
Bošnjaci jači kad ujedine svoje unutarnje razlike. Moje prisustvo u "Saffu" 
upravo je svjedočanstvo tog bitnog zaokreta u razumijevanju nacionalnih i 
vjerskih pitanja. Izgradnja zajedništva, približavanje razlika, ujedinjenje u 
sudbinskom toku, sve su to osobine koje krase shvaćanje kakvo bismo željeli 
proširiti na svim stranama bošnjačkog, činjenica je, razjedinjenog naroda. 
Tek sa uspostavom dijaloga među našim bošnjačkim razlikama, tek sa 
određivanjem ciljeva koji su jednaki za sve nas, može doći do objedinjavanja 
naših istinskih potencijala, ali i do afirmacije onih univerzalnih ciljeva do 
kojih je stalo uredništvu "Saffa". Alternativa je razjedinjenost, arazjedinjenost 
je propast. Dijalog, demokratija i tolerancija unutar nas samih, pozivanje u 
saff, bez prisile i konfrontacije, put je da kao narod izgradimo jedinstvo i 
samoodrživost. E zato sam ja u "Saffu". 


Komesar kao brico i šnajder 
Nedavno sam u Bošnjačkom institutu bio jedan od promotora knjige 
Endelus" Abbusameda Nasufa Bušatlića. Pošto je promocija najvljena kroz 
medije, na nju su došli i neki ljudi koji me poznaju još od vremena moje 
saradnje sa "Oslobođenjem". Elem, jedan od njih je došao na ovu promo- 
ciju i na njoj vidio, kako mi reče — "najviše brada uživo u svom životu". U 
kratkom razgovoru me poče savjetovati: "Trebao bi uticati na njih da se 

obriju, ovako prepadaju svijet, a i nije to dio naše tradicije. A mogao bi i da 
im savjetuješ da ne nosaju potkraćene pantole, nek' ih puste makar za koji 
cent, nema smisla hodat u takvim pantolama". E, taman mi je došao na 
penal sa ovom pričom. Kažem ja njemu: "Nije problem u njima, nego je 
problem u tebi. Problem je u svima kojima smeta ma kakva vjerska oso- 
benost. Takvi poput tebe su faktor netolerancije, jer oni tebi smetaju, a ti 
njima ne smetaš. Ne ibretiš se što Jehovini svjedoci ovdje tarlahaju razne 
burgije, što bogate sekte potplaćuju muslimane da pređu na kršćanstvo, a 
problem ti je u bradama i pantolama. Kad bi porazgovarao s nekim od ovih 
momaka, stvari ne bi vidio kroz dlake i nogavice". Utom se u onoj gužvi 
raziđosmo, ali mi u duši ostade žgaravica, pa sam nabrzinu popio sok od 
zove i krenuo kući, bradatim drumovima, za Tuzlu. 

Šta mi je izazvalo žgaravicu? Glupost i drskost. Kako ovaj čovjek uopće 
misli da bih ja mogao uticati na rezanje brada i produžavanje nogavica? 
Kakav je to film u njegovoj glavi?! Udbaški! Po tom shvaćanju sve što je 
muslimansko može se mijenjati, prilagođavati, rezati i produžavati, kako 
se kome ćeifne, kao što je za ramazan Federalna tv izjavila da je ramazan 
predugačak, pa bi trebao biti kraći, da ne ugrozi programsku ravnotežu. Po 
toj logici islam je ovdje nešto slučajno, prolazno, a i opasno, pa bi ga treba- 
lo koliko se god može utopiti u kršćansku ikonografiju - da se ne vidi. A to 
što ta utopina više ne bi bila islam, nije ni bitno, čak je dobro. Vidjeli smo 
prije par decenija na šta to liči kad se bude musliman na papiru, i u ilegali, 
a kad na površini mogu opstati samo oni muslimani koji se ubijaju 
dokazujući kako nisu muslimani. A, evo, vidimo i danas. 

No, ja ne bih ovu priču tumačio samo kroz islam. Za mene je to 
pitanje demokratije i slobode. Kada sam 2000. godine prvi i jedini ustao u 
zaštitu prava mudžahida iz Bočinje da makar i preseljeni ostanu živjeti kao 
zajednica, nisam to činio zbog islama, već zbog osnovnog ljudskog prava 
da se ljudi udružuju po svojim vjerskim ili ma kakvim drugim opredjeljen- 
jima. Atmosfera je bila progoniteljska. Na sva se zvona bubalo kako 
mudžahide iz Bočinje treba i preseliti i raseliti. A zašto? U čemu je njihova 
krivica? Ima li je, uopće! Razlozi za ovu hajku leže samo u shvaćanju da su 
brade i nogavice" nekakva opasnost, a niko ne zna kakva, jer od te neposto- 
jeće opasnosti nikad niko nije stradao. 

Cijela priča proizilazi iz komunističkog felera koji je usađen u 
bošnjačke glave, a po kojem je islam glavni krivac za sve nevolje. E, sad, ako 
se taj islam još transparentno pokazuje, onda nam ne ginu razni fasunzi. 
Radi se o kukavičluku i mazohističkom nepoštivanju svoga bića, jer se takvo 
pravo na postojanje gradi na redukciji, a ne na afirmaciji znakova svoga 
muslimanskog identiteta. Zar može biti gore nevolje od vlastitog pristanka 
da se ne bude ono što jesi? A eto, iskustvo nam ukazuje, i kada izigravamo 
da nismo ono što jesmo, opet dobijemo istu količinu zla i mržnje. Zato za 
nas nema drugog puta osim da budemo Bošnjaci i muslimani, jer je u tom 
jedinstvu narodnog i vjerskog jedina šansa da manje stradamo, pa i kad 
stradamo, da lakše stradamo. Ali ovo ne razumije mnoštvo Bošnjaka koji 
se i danas strateški inficiraju uvjerenjem da je islam uzrok naših nevolja. 

Oni nemaju snage da razumiju kako u islamu nema nikakve nevolje, jer 
islam nikog ne tlači, i kako sve naše nevolje proizilaze iz krstaškog funda- 
mentalizma u našem susjedstvu, potpomognutog našim mazohizmom. 


Dijalogom protiv predrasuda 

Ovaj muhabet se, ipak, pretvori u temu... Da li sad mi treba da bu- 
demo neprijateljski raspoloženi prema Bošnjacima koji nisu u islamu? Da 
li je onaj čovjek s promocije kriv što glavni problem vidi u "bradama i nogavi- 
cama"? Ima li u zagubljenosti ovih Bošnjaka i naše greške, jer smo pristali 
da sebe vidimo njihovim očima, kao stranu u unutarbošnjačkom sukobu, 
što je uzrokovalo da se k'o uvrijeđene mlade zatvorimo u sebe? Zar ne, mi 
sebe smatramo patriotski svjesnim i vjerski emancipiranim. Njih smatramo 
indoktriniranim. Ko je onda jači i stariji u ovoj unutarbošnjačkoj podjeli? 
Upravo mi imamo odgovornost prema ogromnom broju Bošnjaka koji su 
žrtve decenijskih frustracija. Naša je dužnost da se prema njima odnosimo 
kao prema duševnim ranjenicima, koji imaju šansu da ozdrave, ali putem 
lijepe riječi, korak po korak. Ako tvrdimo da smo svjesni svojih duhovnih 
kompasa, onda bi trebalo da prema ovoj drugoj, otuđenoj polovici 
bošnjačkog svijeta, gajimo razumijevanje i familijarno milosrđe. To znači 
naše otvaranje prema dijalogu, jer se mi nemamo čega plašiti, osim Allaha, 
a time je naša pozicija u dijalogu i slobodoumlju dobitnička. S druge strane, 
pak, naša zatvorenost i konfrontiranost prema Bošnjacima koji nisu u isla- 
mu, produbila bi unutarbošnjačke podjele, a nama odrekla pravo da se 
smatramo nacionalno svjesnim i zdravim dijelom bošnjačkog naroda. 

Pokušajmo postaviti konkretne primjere. Nedavno sam imao tribinu 
u tuzlanskom klubu "Oaza". Nisam ni znao da braća u ovom klubu orga- 
niziraju kurseve iz informatike, jezika, pa i pčelarstva. Tu vlada jedna ple- 
menita atmosfera druženja, učenja i pomaganja. Ipak, Tuzlom kruži priča 
da se ovdje sakupljaju te "brade i nogavice", da se odatle puštaju glasno 
ilahije kad SFOR-ovci u blizini parkiraju transportere, i sl. Dakle, ko je kriv? 
Mi koji svojom zatvorenošću generiramo tajnovitost, a time i mogućnost 
etiketiranja svakakvih fantazija, ili taj tuzlanski svijet koji je inficiran 
udbaškim kalupima mišljenja? 

Predložio sam braći da bi bilo dobro da povremeno, kao i sve nevla- 
dine organizacije, prirede press konferencije, ugoste novinare i druge kultu- 
rneradnike, te da javno prezentiraju svoje edukativne aktivnosti, kao društveno 
dobro. Time ne samo da bi se smakla fama sa ovih duhovnih hairova, već bi se 
kroz medijsku afirmaciju djelatnosti "Oaze" mnoge bošnjačke porodice 
odlučile pridružiti i ttme omasoviti jedan plemeniti projekat. Ako se uz braću 
tu uslikaju i neki ugledni književnici, ljekari, profesori, biće to poruka da su 
vrata "Oaze" otvorena za sve koji su željni znanja i pobratimstva u vjeri. 

E, sad, vratimo se na početak teksta. Šta ja radim u "Saffu"? Svjedočim 
mogućnost dijaloga. Da je "Saff" bio drukčiji, ja ne bih bio tu. 


Broj 142, 15. IV2005. 

Duh ujedinjene Evrope svoju koheziju treba graditi na najudalje- 
nijim tačkama identiteta koje obuhvaća. Evropski muslimani su, 
nedvojbeno, jedna od ovih krajnosti, ne sami po sebi, već po 
tržišnoj slici koja ih predstavlja. Evropi je potreban direktan ko- 
ntakt sa evropskim muslimanima, kako bi prekinula obmanu koju 
joj serviraju intelektualni šverceri. Samo tako Evropa se može uvje- 
riti da u odnosu na imperative evropske budućnosti nema nikakve 
razlike između njih i nas. 


Evropski put u islam 


Može li jedan islamski omladinski časopis iz Sarajeva koji je okle- 
vetan kao "radikalan" svjedočiti duh ujedinjene Evrope? Može li jedan seku- 
larni autor koji je oklevetan kao "vođa islamske revolucije" kazati da musli- 
mani koji stoljećima žive na Balkanu nemaju drugog puta osim da žive u 
toleranciji sa svojim kršćanskim susjedima? Mi možemo do delirijuma zastu- 
pati evropske ideje, ali mi smo muslimani u Evropi i za nas je do daljnjeg 
rezervirana mudžahedinska uloga u filmskom spektaklu nakon 11. septe- 
mbra. 

Bosanski muslimani žele dijalog sa Evropom. Ali, dijaloga nema, jer 
Evropa svoj monolog prodaje kao dijalog. Bošnjaci svjedoče evropsku pri- 
padnost, ali Evropa vidi predrasude. Finansijska premoć određuje medi- 
jske i intelektualne zapreke dijalogu. Bošnjačka evropska misao nema komu- 
nikacijska sredstva da dopre do Evrope. Jer Bošnjaci su, kao i svi mali naro- 
di u globalizacijskoj dramaturgiji, objekat, a ne subjekat svoje sudbine. 

Ako i postoji put do evropskog kritičkog uma, onda je taj put za- 
rastao u šikaru tržišta i predrasuda čije bi čišćenje otkrilo misli koje Evro- 
pa, možda, ne želi čuti. 


Evropa u getu 

Uvlačenje tržišne, globalizacijske logike u intelektualnu slobodu uzro- 
kovalo je pojavu šabloniziranih diskursa, tipa: Evropa je kolijevka kršćanstva, 
a muslimani su kod nas podstanari, pod kiriju, privremeno; muslimani su 
crni, opasni, iracionalni; mi određujemo ko su oni, a oni ne određuju ko 
smo mi; mi smo pozvani da ih kultiviramo, demokratiziramo, naučimo kultu- 
ri dijaloga, iako samo mi pričamo, a oni slušaju; oni imaju predrasude 
prema nama, a mi nemamo predrasude prema njima, jer mi se vozimo 
avionima, a oni jašu na kamilama... 

Šta da radimo sa naučnim činjenicama? Bosanski muslimani su južni 
Slaveni koji više od hiljadu godina žive na evropskom tlu. Svijetle su puti, 
plavooki i plavokosi, taman koliko, recimo, i Germani. Imaju evropske so- 
cijalne navike. Prožeti su okruženjem i prožimali su okruženje. Bošnjaci su 
bezmalo 600 godina u islamu i ne misle se odricati svoje vjere, niti seliti sa 
svoje zemlje. Zar bi to trebao biti problem? 

Ipak, Bošnjaci su jedini evropski narod koji živi u nezvaničnom getu. 
Srbi i Hrvati koji žive u BiH imaju dvojna državljanstva, putovnice susjed- 
nih država, i oni su građani Evrope. Bošnjaci imaju samo bh. putovnicu i 
zbog viznog režima rađe ostaju u getu, nego da se za svaki izlet u Evropu 
ponižavaju satima čekajući pred evropskim ambasadama u Sarajevu. Geto- 
izacija je kod Bošnjaka vremenom stvorila uvjerenje da ih Evropa osjeća 
kao strano tijelo. Iako su evropski starosjedioci, Bošnjaci se osjećaju kao 
žrtve u "hijerarhiji rasa i civilizacija", kako je kolonijalizam 1910. definirao 
Žil Arman. Postkolonijalna praksa u Bosni je neprimjenjiva, jer Evropa va- 
ljda ne može kolonizirati samu sebe, niti se Bošnjaci mogu dekolonizirati 
od svoje matice. Ipak, naspram Bošnjaka Evropa iskazuje slične predostro- 
žnosti kao prema narodima Trećeg svijeta. 

Paralele između Varšavskog geta za Jevreje, rezervata za američke 
Indijance i ovog geta od 24 odsto bh. teritorije gdje žive Bošnjaci — veoma 
su podatne za usporedbu. U sva tri slučaja kolonijalni diskurs je određivao 
sudbinu potlačenog naroda. A govorimo, zar ne, o dijalogu, kojeg nema 
bez ravnopravnih pozicija. Govorimo o duhu ujedinjene Evrope koje nema 
bez jedinstva različitosti, i to u vremenu interkulturalnih prožetosti i redefi- 
nicija identiteta. Govorimo o toleranciji, koje nema bez rušenja predrasu- 
da. Kako onda Bošnjaci mogu ostvariti dijalog sa okruženjem, ako žive u 
fizičkom i duhovnom getu, dakako, ne svojom voljom? Ili, kako evropske 
institucije misle promovirati principe ujedinjenja, slobode i jednakosti pre- 
ma jedinom getoiziranom narodu u Evropi? 


Tržišna tekstualnost 

Uvijek nastaje nelagodna situacija kada ružnu realnost usmjerimo 
na lijepe proklamacije. Jer, lijepe proklamacije inertno nastoje da se o nji- 
ma lijepo govori. Zato ujedinjena Evropa finansira razne projekte za gla- 
ncanje proklamacija. Smatra se da bi proklamacije mogle stradati u dodiru 
s kritičkim sudom. To je pogrešna, totalitarna logika. Proklamacije mogu 
samo ojačati ukazivanjem na realitete koji su izmakli lijepim slovima. 

Evropa je u Bosni odgojila mnoštvo demokratskih trutova. Finansiraju 
se ideološki podobni mediji, projekti, intelektualci. Profit se uselio u 
demokratski prostor, a sloboda koja se formira prema potrebama ideološkog 
tržišta nije sloboda. Na sceni je utrka za zadovoljenje evropskih kriterija i 
afiniteta. Dovoljno je da demokratski trutovi u Bosni osjete da bi izmišljanje 
tzv. islamskog terorizma moglo biti marketinški isplativo, pa da se bace u 
tržišnu utakmicu. Nikog ne zanima što Bošnjaci nemaju nikakve veze sa tzv. 
islamskim terorizmom i što od te izmišljene pojave nikad niko u Bosni nije 
stradao. Kao što tvrde poststrukturalisti — sve je samo tekst — pa ova tržišna 
tekstualnost opstaje kao istina. 

Duh ujedinjene Evrope, barem što se Bosne tiče, susreće se sa ozbi- 
ljnim problemom: evropske institucije su uložile novac u glancanje 
proklamacija, a stvorile su tržište totalitarnih laži i obmana. Demokratski 
trutovi izmišljaju probleme kako bi za "projekte sanacije" dobili novac! 
Pošto Evropa sluša samo sebe i intelektualne švercere koje nekritički fina- 

nsira, tekstualnost je jednodimenzionalna. Evropski fondovi poprimaju to- 
talitarni oblik pa je teško vjerovati da bi kritički sud mogao ikoga zanimati. 
Za kritički sud nema novaca, jer nema volje da tržišna tekstualnost dobije 
značenje slobodnog intelektualizma. Evropi je potreban retuširani autopo- 
rtret, što se možda ne događa svjesno, ali se svakako događa po admini- 
strativnoj inerciji. Dakle, mi znamo da se taj i taj bori protiv antievropskih 
pojava, a da li te pojave izmišlja, to nas ne zanima. Čak šta više, dokle god 
ima antievropskih pojava, borba za ujedinjeni evropski duh ima raison d'etre. 
Na tom je mehanizmu živio svaki komunizam, od Staljinovog i Mao Ce 
Tungovog, do Sadamovog i Bušovog. 

Islam se nakon 11. septembra nameće kao najživopisnija antievro- 
pska mogućnost. Bošnjaci, kao jedini muslimanski politički narod u Ev- 
ropi, također su najživopisniji motiv za marketing tržišne demokratije. S 
druge strane, Bošnjaci, kao politički traumatiziran narod, uopće se ne opiru 
strategiji svoje satanizacije, već i dalje vjeruju da je istina ono što je u 
njihovim glavama. Bošnjaci žele suživot, toleranciju, razumijevanje, ali to 
niko osim njih ne vidi, jer takav proizvod na tržištu demokratije, jedno- 
stavno, nema kupca. 


Čekajući dijalog 

Kad bismo pitali ma kojeg zanatliju, zidara, obućara ili krojača, on bi 
nam kazao da spajanje pocijepanih ili razdvojenih dijelova treba početi od 
najudaljenijih tačaka. To bi značilo da duh ujedinjene Evrope svoju kohe- 
ziju treba graditi na najudaljenijim tačkama identiteta koje obuhvaća. Evro- 
pski muslimani su, nedvojbeno, jedna od ovih krajnosti, ne sami po sebi, 
već po tržišnoj slici koja ih predstavlja. 

Ako nam je cilj da doprinesemo kvalitetu unutarevropskog dijaloga, 
onda moramo govoriti kritički i otvoreno. Evropske institucije bi morale 
uložiti napor u ustanovljavanje dijaloga sa evropskim muslimanima, umjesto 
što finansiraju intelektualne profitere koji Evropi prevode šta su to i ko su 
to evropski muslimani. 

Konkretno, Evropa u Sarajevu finansira desetine nevladinih orga- 
nizacija i medija koji odašilju negativnu i netačnu sliku o Bošnjacima. Evro- 
pa ne finansira ni jednu muslimansku instituciju, ni jedan islamski list u 
Sarajevu. I ne samo to! Evropa uopće ne vodi dijalog ni sa jednim isla- 
mskim krugom u Sarajevu. Šta je posljedica? 

Islamski omadinski časopis "Saff" ima dobru, da ne kažemo egziste- 
ncijalnu volju da uspostavi kontinuirani dijalog sa intencijama ujedinjene 
Evrope, i da u tom dijalogu iskristalizira konstruktivnu ulogu evropskih 
muslimana. Direktni, a ne posrednički kontakt evropskih institucija sa 
ovakvim islamskim instancama uklonio bi predrasude koje zarad tržišta 
fobijama generiraju intelektualni tezgaroši. U daljem slijedu, evropske bi 
institucije mogle finansijski pomoći ovakav časopis, i time se inkorporirati 
u jednu od krajnosti evropskog identiteta, umjesto što obilato finansiraju 
časopise zbog kojih metastazira evropski monolog, a evropski muslimani 
ostaju pod kolonijalnim zvonom, kao miševi u laboratoriji. 

Takve su pojave tržišnom logikom proizvele klevetu da je časopis "Saff" 
navodno "radikalan" i blizak "estremističkim islamskim krugovima", a da 
je ovaj sekularni autor čak "vođa islamske revolucije u Bosni". Eto, mi takvi 
— "opasni, tvrdi, neevropski" - želimo da nam u goste dođu evropske insti- 
tucije da im uz kahvu kažemo kako u odnosu na imperative evropske 
budućnosti nema nikakve razlike između njih i nas. Sve što želi duh ujedi- 
njene Evrope — želimo i mi. 

Mi čekamo. Kao u Beketovoj drami. 


Broj 144, 13. V2005. 


Esej Fatmira Alispahića uvršten u 
Zbornik Austrijske novinske agencije 


Tuzlanski publicist Fatmir Alispahić je jedini bosanski autor, i 
jedini evropski musliman, čiji je esej uvršten u izbor najboljih tekstova 
koji su se 2005. godine takmičili za nagradu Austrijske novinske age- 
ncije (APA — AUSTRIA PRESSE AGENTUR), a koja je ustanovljena s ciljem 
da promovira dijalog u vezi sa evropskim integracijama. Na natječaj je 
pristiglo 80 radova iz raznih dijelova Evrope, a samo 12, među kojima 
je i Alispahićev esej "Evropski put u islam", našlo se u knjizi izabranih 


radova pod naslovom "Hello Melancholy". 
Izabrani tekstovi iz zbornika "Hello Melancholy" su štampani na 
engleskom jeziku i mogu se u pdf formatu naći na stranici: 
www.apa.at/cee-award/downloads/melancholy.pdf 


The spirit of united Europe should build its 
cohesion on the furthest points of its identi- 
ties. EFuropean Muslims are undoubtedly one 
of these extreme points, not by themselves, 
but certainly portrayed by the media in this 
way. Europe needs direct contact with Euro- 
pean Muslims in order to stop the misleading 
introduced by intellectual smugglers. Only in 
this way Europe can recognize that, in rela- 
tion to imperatives of European future, there 
is no difference between them and us. 


Fight for survival 


Marketing tragedije 


(Izvor: www.bosnjaci.net) 


Der Geist des vereinigten Europa soll seine 
Kohasion auf den entferntesten Punkten der 
Identitat die er umfasst, bauen. Die eu- 
ropadischen Muslime sind unzweifelhaft ein 
dieser Endpunkte und dass nicht nur aus sich 
selbst, sondern auch nach dem wirtschaftli- 
chen Bilde, welches sie reprasentiert. Das 
Europa braucht einen direkten Kontakt mit 
den europadischen Muslimen, um den Betrug 
zu beenden, welcher ihm von den intelektuel- 
len Schwarzmarkthandlern serviert wird. Nur 
so kann sich das Europa uberzeugen, dass in 
Bezug auf die Imperative der europdischen 
Zukunft es keinen Unterschied zwischen uns 
und den anderen Europaern gibt. 


Der Kampf ums Uberleben 

Po patriotskim imperativa, a pogotovo po islamskim, nema većeg 
izazova i haira nego izliječiti i ojačati oboljeli dio svoga bića. Odnos 
koji smo od kraja agresije do danas iskazivali prema autonomašima 
- nije ni patriotski, ni islamski. 


Hair je liječiti otpadnike 


...-Imao jedan Bošnjak dijete. I dijete naraslo. I naograjsalo na drogu. 
I izgubilo pamet. I ošamarilo oca. A onda ga se otac odrekao. Ili: Imao 
jedan Bošnjak njivu. I nije je obrađivao. I njiva zarasla u korov. A onda se 
taj Bošnjak naljutio na njivu i poklonio je komšiji s kojim je u zavadi. Ili: 
Imao jedan Bošnjak kuću. A kuću napalo vrijeme. Pa kuća popucala, a 
domaćin je nije opravljao. Sve mislio: sutra ću. A onda se naljutio na kuću 
i dao da se sruši onaj njen popucali dio. Pa je taj Bošnjak nastavio živjeti u 
onoj polovici zdrave kuće, po istom usudu: dok traje nek' traje. 

Ili: imao jedan Bošnjak brata. I taj mu brat nije bio velike pameti. Pa 
je naograjsao na Fikreta Abdića tzv. Babu i pošao u izdaju svog brata i svoje 
zemlje. A onda se ovaj pametni Bošnjak naljutio na svog nepametnog bra- 
ta, i odrekao ga se za navijek. 

Imali su Bošnjaci, tako, svoju braću u Krajini. Braća zglajzala u izda- 
ju. Uperila puške u svoju domovinu. Udružila se sa četnicima i ustašama. 
Onda su Bošnjaci namarisali te otpadnike. Pobijedili ih. Ali, Bošnjaci ne 
znaju šta je pobjeda. Oni bi da i dalje pobjeđuju poražene. Kao mačka 
mrtvog miša. Zato nam se događa da prema poraženim autonomašima 
Fikreta Abdića bivamo ljutiti i srditi. ...Kao da to nisu bili naša braća, i kao 
da to opet ne trebaju biti naša braća. 

...Kao da onaj otac nije trebao djetetu halaliti, ali ne i zaboraviti 
narkomanski šamar. Kao da onaj Bošnjak nije trebao uzeti pa oplijeviti 
njivu. Kao da onaj Bošnjak nije trebao kuću opraviti, pa u cijeloj živjeti. 
Kao da onaj Bošnjak nije trebao svog za(b)ludjelog brata prizvati pameti, 
osvijestiti i vratiti kući. I, kao da mi nismo odveć trebali prema Abdićevim 
poraženim autonomašima uspostaviti iscjeliteljski odnos, da ih liječimo, 
kao dio svoga bića, koji dokle god živi u otpadništvu biva naša familijarna 
sramota. Ne! ...Sve ove godine mi smo nastojali da ove patriotske bogalje 
što više obogaljimo, kako bi se naši dušmani imali čime naslađivati. 


Pare u patriotskoj ambalaži 

Posljednjih sedmicu-dvije novine su bile krcate reakcijama na odlu- 
ku Ustavnog suda FBiH da se u borački zakon uvede oko 2.000 pripadnika 
tzv. narodne odbrane AP Zapadna Bosna. Objavljeno je barem stotinu teksto- 
va na ovu temu. Ali ni u jednom tekstu, ni od jedne javne ličnosti, nije 
upućena poruka koja bi ukazivala na volju da se izliječi ova trauma, kažimo 
otvoreno — bošnjačkog građanskog rata. Svi koji su govorili i pisali činili su 
to u smijeru zalaganja za dalju izolaciju poraženih autonomaša. Ministar 

za boračka pitanja je podnio ostavku, borci iz Krajine su najavili proteste, 
reagirale su brojne boračke organizacije, i svi su listom osuđivali odluku 
Ustavnog suda i tražili od federalnih vlasti da odbiju ispoštovati ovu zako- 
nsku obavezu. U masi istovjetnih reakcija kao ključni argument se name- 
tnula jedna prosta nelogičnost — da su autonomaši agresori na BiH, i da 
kao agresori ne mogu dobijati boračku pomoć. Svima je jasno da su 
autonomaši jednako agresori na BiH koliko i Vojska RS i HVO koji također 
iz državnih budžeta dobijaju boračku pomoć. Pa, reći će neko, kad oni mogu 
dobijati boračku pomoć, zašto to ne bi mogli i autonomaši?! 

Na žalost, agresorima na BiH se ne mogu zvati ni Srbi, ni Hrvati, ni 
autonomeaši, jer je BiH njihova koliko i naša, ali se oni mogu, i trebaju, 
tretirati kao pomagači agresora, čije je beščašće nagrađeno Dejtonskim 
sporazumom. Oni se mogu zvati separatistima, i nema nikakve potrebe 
pravno neupotrebljivim formulacijama o agresorima na svoju zemlju 
zamagljivati činjenice o dvojnoj, vanjskoj agresiji na BiH. Jer kad mi kažemo 
da su bh. Srbi i hb. Hrvati bili agresori na svoju zemlju, time betoniramo 
tezu o tzv. građanskom ratu, i isključujemo istinu o velikodržavnim agresi- 
jama Srbije i Hrvatske. 

Ispalo je da našim boračkim organizacijama više smeta uvrštavanje 
autonomaša na listu boračke pomoći, nego što bi trebalo da im smeta kad 
bivši pripadnici VRS i HVO primaju tu istu pomoć. Nešto tu ne štima, Zar 
ne? Iako je cijela bura reakcija zapakovana u patriotsku priču sa moralističkim 
porukama, čini se da su u pozadini svega — pare. Od ono para što ih iz 
budžeta zahvataju boračke porodice ARBiH, valjat će 2.000 apanaža svakog 
mjeseca izdvajat za autonomaške porodice, i za toliki iznos umanjiti pri- 
manja boračkih porodica ARBiH. Jer, para ima koliko ima, ali sad na njih 
kidiše još 2.000 količnika. 

Reakcije boračkih porodica ARBiH se mogu dešifrirati činjenicom da 
će one, praktično, odvajati od svojih usta za jednakopravno finansiranje 
autonomaških porodica, što ne samo da je moralno poniženje, već i konkre- 
tna materijalna žrtva. No, to je trebalo tako reći, a ne u igru ubaciti patriotski 
vokabular koji, čini se, nema veze sa istinskim motivima erupcije protesta. 


Kažnjavanje ubogih i poraženih 

Od svega što se dogodilo sa ovom proslavom bošnjačke sramote, te 
tragične podijeljenosti, i zadrtosti da ostanemo podijeljeni, ne bi bilo nikakve 
koristi kad ne bismo pokušali postaviti neka pitanja... Recimo, dokle mi 
mislimo kažnjavati autonomaše Za njihovu izdaju? Eto, kažnjeni su, poraženi 
pred historijom, lider im je u hapsani, osuđen za ratne zločine, i šta još 
treba da se dogodi? Zamislimo da su Saveznici nakon Drugog svjetskog rata 
zajmili decenijama kažnjavati Nijemce za zlo koje su činili? Naprotiv. Savezni- 
ci su u igru ubacili Maršalov plan, obnovili Njemačku, i zabranili nacizam. 
Nijemci danas žive slobodno, i dostojanstveno, uz spoznaju da je nacizam 
mrtav. 

Odakle proizilazi ta naša potreba da i dalje pobjeđujemo poražene 
autonomaše? Da li je to frustracija zbog činjenice da ni Srbima, ni Hrvati- 

ma, ne možemo ništa, pa k'o velimo — makar da bijes iskalimo negdje gdje 
smo sigurno jači. A gdje ćemo nego sami na sebi?! Mazohizam? Od tog 
treniranja strogoće i nemanja strateških vizija jedinu korist imaju nepri- 
jatelji BiH. Ne zbog toga što bismo bili jači sa ozdravljenim autonomašima, 
već zato što smo slabiji dokle god imamo potrebu da ispoljavamo silu pre- 
ma oboljelom dijelu, ipak, svoga naroda. 

Ovo što sad živimo jeste odricanje od hiljade Bošnjaka, kojima nije 
ni data šansa da se vrate u svoj narod, niti je učinjen ikakav konkretan 
iskorak u vidu unutarbošnjačkog pomirenja. Kad kažemo — pomirenje — 
onda mislimo na resocijalizaciju autonomaša i na općebošnjačko prizna- 
vanje historijske istine o tragičnoj greški u koju su uvučeni Bošnjaci koji su 
vjerovali u nadnaravne moći tzv. Babe. UZ to, među autonomašima je ogro- 
mna većina neukih Bošnjaka, koji nemaju pojma o politici, i koji su silom 
ratnih prilika zaglavili u izdaji. Oni ne mogu biti krivi za svoju neukost, niti 
za zakon sile koji ih je ugurao u rat protiv svog naroda. Eto, papa je Rajci- 
nger bio član Hitlerove mladeži, ali mu je to oprošteno, pošto nije imao 
izbora, bio je regrutovan i uvučen u nacističko kolo. Većina autonomaša 
sigurno ne bi bila to što jeste da je mogla pretpostaviti kuda ih vodi tzv. 
Babo. Sve ovo bi trebali znati u SDA i u Islamskoj zajednici. 

Odgovornost za ovu agoniju stoga ne snose autonomaši, već mi, kao 
moralni pobjednici, kao jači i odgovorniji, koji smo trebali odveć imati 
viziju izlječenja i rehabilitacije oboljelog dijela svog naroda. 


Prevazići slabost 

Po patriotskim imperativima, a pogotovo po islamskim, nema većeg 
izazova i haira nego izliječiti i ojačati oboljeli dio svoga bića. Odnos koji 
smo od kraja agresije do danas iskazivali prema autonomašima nije ni pa- 
triotski, ni islamski. Čak nije ni bitno da li bismo uspjeli u nakani da 
izliječimo i osvijestimo dio svog naroda zaglibljenog u izdaju, bitno je — da 
to želimo, da hoćemo, da promišljamo i činimo sve kako bismo otvorili to 
srce u korov zaraslo, u nadi da ćemo jednog dana osjećati zajednički prezir 
prema izdaji tog tzv. Babe, i da ćemo opet živjeti složno, kao familija. E, mi 
nismo pokazali ni trunku ove nakane, što svjedoči o našoj patriotskoj i 
islamskoj slabosti, o zagubljenosti, o frustraciji, 0 nemanju moći da se 
osjećamo domaćinima i gospodarima u svojoj bošnjačkoj kući. 

U dubokom uvjerenju da je sadašnja pozicija ružna i sramotna, ne 
zbog podijeljenosti, koliko zbog toga što ništa ne činimo da tu podijeljenost 
izliječimo — smatramo da bi trebalo stvari pomjeriti s mrtve tačke. 
Predlažemo da neka od bošnjačkih i muslimanskih instanci u Bošnjaka 
organizira konferenciju, osmisli projekat pomirenja, da angažira grupu ugle- 
dnih bošnjačkih intelektualaca koji će izići na teren, održati tribine po Kra- 
jini, i narodu tumačiti imperativ bošnjačkog zajedništva. ...Za početak. 

Bio bi to veliki hair. 


Broj 145, 27. V 2005. 

U srpskom zahodu civilizacije nema ničeg problematičnog u 
premlaćivanju i strijeljanju šestorice iscrpljenih i svezanih musli- 
mana. Kao što nema ničeg problematičnog u ubijanju majki s dje- 
com u naručju, čiji su posmrtni ostaci nedavno iskopani iz maso- 
vne grobnice kod Bratunca. Baš je junački, srpski, ispaliti rafal u 
majku koja grli svoje dijete, pred otvorenom rakom, pokušavajući 
mu u tim zadnjim trenucima ovog svijeta udahnuti svu zaštitu... 
Srbi ne razumiju da su ispisali planetarnu epopeju kukavičluka. 


Narod od krvi i noža 


Svezanog muslimana su povalili na zemlju. Četnik mu je čizmom 
priklještio obraz. Oštricu golemog noža je primakao njegovom vratu. U 
kadru su: glava, čizma, ruka i nož. Onda je nož skliznuo u dubinu vrata. 
Čuo se bolan hroptaj. 

Snimak od 30 sekundi naslovljen je kao "Klanje muslimana". Prije tri 
godine bio je postavljen na jednom srbijanskom internet sajtu. Vijest o 
postojanju tog snimka u avgustu 2001. objavljena je u našim medijima. 
Kao i mnogi, i ja sam otišao na ovu web adresu i uvjerio se u višeslojnu 
monstruoznost. Jer, jedno je što je zločinački um to zlo činio, pa to zlo 
snimio, a drugo je kad zvanični srbijanski internet sajt takav snimak rekla- 
mira, i time klanje muslimana institucionalizira kao nacionalnu vrlinu. 

Osjećaji povrijeđenosti i bijesa koji su nahrupili u moje tijelo, koju 
minutu poslije sam razumio kao efekat koji bi trebao pogoditi svakog 
Bošnjaka. Da, ovo klanje muslimana je naša jučerašnja, današnja i sutrašnja 
slika. Jučerašnja, jer se klanje muslimana ciklično ponavlja. Današnja, jer 
srpski mentalni pakao uživa i odgaja se na takvim snimcima. Sutrašnja, jer 
nas klanje muslimana čeka, kao što nas je uvijek i čekalo. Jedina je razlika 
što danas, možda, znamo, ili zaboravljamo, sve što smo jučer trebali znati. 

Mučnina koju sam osjetio, poslije se pretvorila u tekst. 


Tata, kupi mi zeca, za klanje 

Napisao sam tekst o "srpskoj kulturi klanja muslimana", sa naslovom 
Pod zastavom noža", a u podnaslovu je pisalo: "Prema onom nožu koji 
kolje muslimana Srbi osjećaju epsku zahvalnost kao prema ocu nacije, jer 
im je taj nož omogućio sve što imaju. Ako bi se odrekli noža, morali bi se 
odreći vlastite historije, koja je građena na klanju i progonu muslimana." U 
tekstu sam opričao jedan događaj iz maja 1995., kada sam bio sedam dana 
u Beču, i u podzemnoj željeznici čuo razgovor nekoliko ekavskih dječaka i 
djevojčica. Oni su se radovali što će te noći da kolju zečeve na nekoj Žurci. 
Opisivali su kako je krasno kad zecu zariješ nož u grlo, a on se mrda. Iz 
razgovora sam saznao da je zečeve za klanje kupio tata jednog od dječaka, 
namjenski, da se deca lepo razonode. U tekstu sam potom prepričao razgovor 
dvojice rezervista JNA, koji sam čuo u prolazu, u maju 1992.,, prije 

oslobođenja Tuzle. Oni su pričali o klanju i o tome kako stariji ljudi, da 
prostite, prde kad ih se kolje, a onda su se cerekali što se nekakva starija 
muslimanka, kad je nekakav klao, uhelaćila. I njima je vjerovatno bilo Zzani- 
mljivo što se ljudi pri klanju mrdaju, k'o zečevi, jer srpska kultura klanja 
muslimana proizilazi iz patološke zabave, koja se prikazuje kao nacionalni 
interes. 

Zapravo, snimak pod naslovom "Klanje muslimana" u meni je pove- 
zao ova sjećanja na srpsko uživanje u klanju, bilo krmadi, bilo zečeva, bilo 
muslimana. Sjećamo se kako je onaj Herak opisivao treninge koje su budući 
srpski koljači muslimana imali na krmadima. Tako i ovaj srpski otac iz Beča 
trenira svoju djecu poturajući im zečeve za klanje kao obrazovnu kategori- 
ju. 

Istini za volju, mene je pomalo sramota reći da sam pri gledanju 
snimka "Klanje muslimana" osjetio mučninu, da ne kažem baš nesvjesticu. 
Zar ne, nije gazijski priznati ovu osjetljivost?! Ali, eto, istina je da sam krhak 
na zverske scene. Mi Bošnjaci ne podnosimo krv, odmah nam se nebesa. A 
o čemu se radi? Bošnjaci odrastaju u kulturi dobrote i ljepote. Odgojeni su 
da svijet vide svojim dobrohotnim očima, pa i kad ih se vodi na gubilište. 
Do posljednjeg trena, dok nam se nož ne zarije u grlo, mi mislimo da će se 
krvnik predomisliti, jer ne može valjda biti tak'i čovjek pa da nas ubije, ni 
krive ni dužne. Pri gledanju ovakvih scena uvijek preživljavamo hropac Žrtve, 
a ne osmijeh krvnika. 

A šta je s druge strane? Srbi plivaju u krvi. Od rođenja. Ljubičaste žile 
koje vire iz prerezanog krmećeg vrata za njih su likovna estetika. Kao za nas 
behar. Njima je normalno da se krv gleda, u krvi uživa, da se krv jede, kao u 
onim nekakvim krvavicama što su suhomesnati proizvod. Mali Srbin iz Beča 
neće osjetiti nikakvu nelagodu dok bezveze kolje zeca. Čak štaviše, mali će 
Srbin poletiti od ushićenja, kao što se moje dijete ushiti kad čuje cvrkut 
ptica. Teško je reći da je taj mali Srbin otporniji na krv od mene. On uopće 
nije otporan. On je u krvi prirodan. Stavljati pojam otpornosti na krv u 
srpski kontekst, isto je kao stavljati insana u kontekst otpornosti na zrak. 
Ne može se biti ili ne biti otporan na zrak. Tako u Srba, na žalost, nema 
otpornosti ili neotpornosti na krv, klanje, hropce, suze, prljavštinu... To je 
izvorna priroda u polovici svoje protuprirodnosti. 

Narod koji u kulturnoj baštini ima profesionalne narikače, koje budu 
plaćene da na sahranama kukumaču, dok se narod u žalosti ožderava raki- 
jom i prežderava čvarcima, ukazuje na uspostavljanje distance prema smrti 
i na trivijalizaciju bola. Posve je razumljivo što u južnoj Srbiji i danas Živi 
običaj da se na glavu onemoćalih i starih ljudi metne pogača, a onda se 
ljudi mlatnu macolom u glavu. Vjerovatno i tu ima nekakavog uživanja, 
nama nepojmljivog. 


Nama se povraća od njihove hrane 
Srbija je koncentrat svjetske nastranosti. Daleko od toga da srpskih 
krvoždernih specijaliteta nema i drugdje. Eto, već godinama u Njemačkoj 
egzistira internet stranica www-ogrish.com koja je specijalizirana za prika- 

zivanje svakovrsnih snimaka klanja, ubistava, općenito, ljudske boli. Boga- 
ta arhiva ljudskog pakla razvrstana je po poglavljivama, kao što su: egzekucije, 
teroristi, auto-bombe, samoubistva... Za pare se može dobiti i specijalni 
program, kao što su snimci silovanja, klanja, nabijanja na kolac. Bošnjačka 
bi politika mogla odvojiti koji dinar za kupovinu snimaka koji se tiču Bosne 
i Bošnjaka, i njihovo prosljeđivanje u Hag. 

Razvoj video-tehnike posljednje je decenije ponudio mnoštvo svježih 
snimaka. Idioti vole da njihov idiotizam dobije filmsku dimenziju. No, Či- 
njenica, ubice su u manjini, ali konzumenti ovih nastranosti bi mogli obra- 
zovati kritičnu masu stanovnika koji svoje duhovno ispunjenje imaju u 
gledanju nečije boli. Ova internet stranica ne postoji sebe radi, već radi 
hiljade posjetitelja koji se svakodnevno napajaju sa presječenih ljudskih 
vratova. Svukud se ljudi spajaju i štite po afinitetima, tako da srpska kultu- 
ra klanja muslimana danas ima svoje fanove među desetinama hiljada Evro- 
pljana. Mi, Bošnjaci, za njih smo druga strana, ne samo zato što smo žrtve, 
već zato što hemijski ne pripadamo istom svijetu. Nama se povraća od 
onoga čime se oni hrane. 

Jedina razlika između Srbije i Zapada je u količini i stopi ogrezlosti u 
krvoljubnoj patologiji. Na Zapadu su to sporadične pojave, od kojih se 
ograđuju vlade i društvene institucije. U Srbiji, pak, ljubav prema tuđoj krvi 
i boli ima dimenziju baštine koju otvoreno ili ne podržavaju sve pore siste- 
ma. Voljeli bismo da se ta svesrpska transgeneracijska patologija izmijeni, 
ali sumnjamo, jer bi to bio zahvat kolosalnih razmjera, pošto bi trebalo 
mijenjati srpsku historiju. A to je nemoguće. 


Epopeja kukavičluka 

Snimak šestorice Bošnjaka iz Srebrenice koje kod Trnova, jakako sve- 
zane, i jakako s leđa, ubijaju srbijanski junaci trenutno je hit u Srbiji. U 
tom zahodu civilizacije nema ničeg problematičnog u premlaćivanju šesto- 
rice iscrpljenih i svezanih muslimana. Kao što nema ničeg problematičnog 
u ubijanju majki s djecom u naručju, čiji su posmrtni ostaci nedavno isko- 
pani iz masovne grobnice kod Bratunca. Baš je junački gledati u majku koja 
grli svoje dijete, pred otvorenom rakom, pokušavajući mu u tim zadnjim 
trenucima ovog svijeta udahnuti svu zaštitu; i krasno je, baš srpski, ispaliti 
rafale u taj zagrljaj. Šteta što nije snimljen i taj izljev srpskog junaštva, pa 
da se Srbi mogu po sijelima, uz rakijicu i čvarke, uživati u streljanju musli- 
manskih majki s djecom. Ali, makar im je snimljeno pogubljenje svezanih 
muslimana, i to sa uvodom, gdje se ovi ljudi junački tuku, pa ih se kroz 
cerekanje zadirkuje: da te ubijem, ili da te ne ubijem... Srbi ne razumiju da 
su ispisali planetarnu epopeju kukavičluka. 

Naravno, za srpske junake u toj kukavičkoj monstruoznosti nema 
ničeg ružnog i sramotnog. Oni ne osjećaju strah žrtve. Niti imaju viziju da 
ubijaju nečijeg sina, oca, brata. Za njih je musliman tek obični zec koji 
vrijedi onoliko koliko se mrda, pri klanju, ili strijeljanju. Konzumenti ovih 
strahota uvjeravaju srpske junake da to zadovoljstvo ubijanja nije tek nji- 
hova privatna stvar, i da se radi o nacionalnom dobru. Pošto srpstvo i pra- 

voslavlje ne osuđuju počinjena zla, to znači da je strast ubica ispravan i 
koristan individualni osjećaj od nacionalnog interesa. To je kao kad u nor- 
malnim narodima neki pisac napiše dobru knjigu, a svi mu aplaudiraju. 

Srbi otud, dakako u kritičnoj masi, ne mogu razumjet bol bošnjačke 
majke čiji je jedan sin Admir ubijen u masakru na Kapiji, a čiji je drugi sin 
Azmir streljan kod Trnova, a čiju je smrt ovaj majka slučajno vidjela na 
snimku egzekucije koji je emitiran u Dnevniku BHT. Majka Nura je vidjela 
kako joj četnička zvijer, iz zabave, ubija čedo nad čijim je odrastanjem bdi- 
jela od prvog drhtaja u njezinoj utrobi. 

Za nas nije ni bitno hoće li se Srbi približiti toj boli, i pokajanju. To je 
njihova privatna stvar. Bitno je da mi svoju djecu odgajamo na snimcima 
klanja i strijeljanja muslimana. Da znaju šta ih čeka ako ikada u životu 
sklope oba oka. Jedno vazda mora biti otvoreno. I vazda — stooko. 

Jedan je bošnjački otac krenuo da puškom brani čast svoje 
maloljetne kćeri za koju je saznao da se sa lokalnim moćnicima, 
njegovim vršnjacima, nalazi na orgijama u jednoj vikendici. Da je 
kojim slučajem ovaj Bošnjak pobio ove lokalne gulanfere, time ne 
bi riješio uzrok svog očinskog poraza. Jer on i njegova kćer su žrtve 
sistema koji njemu odriče očinstvo, a njegovoj kćeri kćerinstvo. 


Ljudska prava razvrata 


Društvo je uokvireno identitetom, interesima, ciljevima. Postojanje 
društva, dakle, podrazumijeva pravila. A kako je svakom postojanju ima- 
nentan napredak, onda ta pravila bivaju usmjerena na podsticanje vrlina. 
Pogrešno tumačenje demokratije, kao anarhije, a ne kao diktature pravila, 
razara društvene sisteme u onim segmentima koji čine temeljne vrijednosti 
zajednice. Poturanje narkomanije, prostitucije, pederluka, kocke, pod po- 
jam ljudskih prava i sloboda, razaraju ta ljudska prava u temelju, jer se 
individui ponor ovisnosti otvara kao sloboda, dakle, vrlina. Većina ljudi 
nije u stanju da sama sebe zaštiti od poroka. 

Industrija razvrata finansira zamjenu teza o ljudskim pravima i slo- 
bodama. Globalnim narko-dilerima, vlasnicima kockarnica ili javnih kuća 
odgovara da se pod ljudska prava podvede konzumiranje njihove razvratne 
ponude. Zapad koji je ogrezao u ovoj prevari, a koji monetarnim ucjenama 
drži pod jarmom cijeli svijet, svoja anarholiberalna sociopolitička pravila 
nameće u paketu sa ekonomskim kolonijalizmom. Stoga smo i mi žrtve 
svekolikih procesa tzv. demokratizacije, koja podrazumijeva zavođenje ra- 
zvrata u domen ljudskih prava; naša omladina nema ljudsko pravo da bude 
štićena od aveti narkomanije, prostitucije, kocke, pederluka... Govoriti protiv 
ovih pojava, kroz imperativ zaštite društvene higijene, obiteljskih vrijednosti, 
tradicije - danas biva nazadno, a bezbeli i radikalno, i još pride islamistički. 
No, naša je sreća što mislimo svojom glavom, a ne glavom zapadnog kapi- 
tala i trendova intelektualne prostitucije. 


Seksualno iskorištavanje 

Nije Zapad kriv za sve što nam se događa. Unutarnji, moralni i patriot- 
ski rasap bošnjačkog društva otpočeo je prije nego što je zapadna diktatura 
stavila šapu na sudbinu Bosne. Ova dva procesa samo su se poklopila 
početkom dejtonske epohe: mi, koji smo se počeli (ili nastavili?) moralno 
raspadati još u vrijeme agresije, i Zapad koji u nametanju svoga modela 
kapitalističke demokratije podrazumijeva svakovrsne razvrate. Možda nije ni 
bitno da li bismo uspjeli odoljeti pritisku protektorata da smo bili drukčiji, 
koliko je bitno to - da nismo bili drukčiji, već smo se po socijalnim modelima 
ponašanja posve uklopili u zapadna tumačenja ljudskih prava i sloboda. 

Fenomen je znakovit budući da eskalira u vrijeme kad mi, Bošnjaci, 
doživljavamo vrhunac svog političkog bitka, i kad bivamo izloženi iskustvu 

genocida, što bi podrazumijevalo imanje moralne odgovornosti prema svim 
segmentima tog vremena. Ali, svi znamo da je u vrijeme genocidne agresije, 
recimo, prostitucija buknula po svim šavovima. Vozač koji je razvozio hljeb 
po izbjegličkim centrima u tuzlanskom kraju pokupio bi svoje jarane, pa bi za 
jednu veknu svaki od njih dobio po jednu izbjegličku ženu. I to u podrumu 
obližnje zgrade. Niti je vozač kamiona suosjećao sa patnjama svojih progna- 
nih bošnjačkih sestara, niti su te Bošnjakinje razmišljale o moralu u nakani 
da se dočepaju vekne hljeba. Iako se za ovu pojavu znalo, niko od nadležnih 
nije smatrao da bi trebalo sankcionirati seksualno iskorištavanje tragedije. 

U tuzlanskom kraju, a i drugdje, postojalo je više nezvaničnih javnih 
kuća, u kojima su naši komandanti dolazili na iće i piće, a gdje su im gazde 
za desert nudile i novopečenu prostitutku u krevetu. Vizionarske usluge su 
od mnogih ratnih gazda stvorile današnje bogataše. A te prostitutke, kao i 
druge ratne prostitutke, prodavale su se za kutiju cigara, konzervu mesa, ili 
koju marku. Šta su tu radili naši slavni komandanti? Direktno kazano — 
potkopavali su moral oslobodilačke borbe! U nekom drugom ratu oni bi 
bili streljani. Ovako su se vijesti o gozbama i prostitutkama širile po prvim 
linijama fronta, gdje su borci u neko doba skontali: o'šta je meni da ginem 
dok neko klepa lovu na mojoj krvi, a moji komandanti uživaju u pozadini?! 

Dakako, ova se pojava ne može generalizirati, jer je većina i koma- 
ndanata i boraca istrajavala i dotrajavala na ispravnom patriotskom nijetu, 
ali valja primijetiti da nikada nisu istraženi, niti sankcionirani, ovakvi oblici 
potkopavanja borbenog morala. U istu bi se ravan mogle smjestiti ratne 
pojave narko-lanca, kocke, trgovine životim namirnicama... Postoji samo 
jedno objašnjenje za šutnju bošnjačke politike o renesansi razvrata u toku 
agresije: ta politika je, u nekim svojim segmentima, bila upletena u inte- 
resni haram-čar koji proizilazio iz kriminalne komercijalizacije oslobodi- 
lačkog rata. Jer, golem je problem ako se samo jedan komandant korpusa 
razvlači po javnim kućama dok mu borci ginu u amaterski smišljenim akci- 
jama, a koliki je tek problem kad desetine visokih dužnosnika tadašnje 
bošnjačke politike vrti paru đe joj nije mjesto?! 

Ovo malo podsjećanje, u funkciji uvoda u temu, naravno nema ambi- 
ciju obuhvatiti sve aspekte društvenog rasapa u koji smo kao narod ušli u 
vrijeme, činilo se, nacionalne renesanse. Ali, vrijedi se podsjetiti da su 
bošnjačke i muslimanske institucije tada bile, a čini se i ostale, zabavljene 
formalnim znakovima nacionalnog i vjerskog postojanja, umjesto da se foku- 
siraju na tokove u kojima skončava naš stvarni život. Vrijedilo bi sačiniti 
sociološku studiju o našim ratnim redefinicijama i lutanjima, o usponima i 
padovima, jer bi takav dokument barem u našim pometnjama stavio tačku 
na neutihla nastojanja kriminalizacije i satanizacije Bošnjaka i bošnjačkog 
rukovodstva. Treba da znamo gdje smo to pali, kako bismo znali koliko nas 
je ostalo uspravnih. 


Trend šunda i nasilja 


Svaka je priča o Bosni intertekstualna. Ni jedna se ne može opričati 
bez nekih drugih. Sve izviru odnekud, prepliću se, košmaraju, dobijaju obris 

i utapaju, kao ponornice. Otud se priča o razmahu prostitucije u našem 
društvu nije mogla otpočeti od vijesti da je jedan otac u jednom našem 
rudarskom gradiću krenuo da puškom brani čast svoje maloljetne kćeri, 
kad je saznao da mu se kćer sa dvije drugarice nalazi u nekakvoj vikendici, 
u društvu muškaraca koji su njegovi vršnjaci, i uzgred, lokalni moćnici. Otac 
je, bezbeli, u huji i povrijeđenosti, imao namjeru da pobije lokalne moćnike, 
ali je tragedija spriječena u posljednji čas. Naime, otac jedne druge malolje- 
tnice, koja je odbila da ide u vikendicu, a perverznu ponudu opričala svom 
babi, obavijestio je o tome i oca ove djevojčice koja se nalazila u vikendici, 
ali i Policiju, koja je provalila u vikendicu i tamo zatekla trojicu srednjovječnih 
muškaraca sa tri maloljetne djevojke, učenice srednje škole. Sada, valjda, 
slijede krivične prijave?! 

Ovaj nam slučaj nameće neka pitanja. Prvo, niko ne može reći da se 
radilo o prostituciji, mada je nejasno šta tri maloljetnice mogu tražiti sa 
trojicom trbušastih muškaraca od kojih su neki i stariji od njihovih očeva. 
Valjda bi one, da nije u pitanju kakav interes, tražile društvo svojih vršnjaka?! 

Drugo, svi smo mi više-manje čuli da se po nekim srednjim školama 
u našim urbanim centrima seksualne usluge mogu kupiti za 30 maraka. 
Škola je ekstrakt društvenog ambijenta, da li se radilo o porocima, ili o 
nosanju štafete. Školsko dvorište usisava stvarnost i manifestira je nespu- 
tano, kao trend. Učenice koje su utonule u ponor prostitucije ne kriju svoju 
ponudu, jer je to, štonokažu — cool. Sistem poremećenih društvenih vrlina 
nametnuo je imanje para kao suštinski interes, dok putevi sticanja para 
uopće ne podliježu moralnim kriterijima. Budući da pare danas domina- 
ntno imaju oni koji su ih sticali beščasnim putem, sticanje para je u shvaća- 
njima mladeži oslobođeno od legalizma i poštenja. Čak šta više, stvar je 
prestiža među mladima biti okrutan, nemoralan, spreman na sve. Estetika 
nasilja dominira duhovnim trendom omladine. Otud mnoge učenice u pro- 
davanju seksualnih usluga vide trendovski put za imanje para, kao što mnogi 
učenici to isto vide u dilanju droge, sitnim kriminalima i reketarenjima. 
Valja naglasiti da se još uvijek ne radi o kritičnoj masi naše djece, ali se radi 
o znatnom broju koji je iščilio iz šunda društvenih vrijednosti, iz trenda 
koji prijeti da usisa i one koji su još uvijek vezani makar poljuljanim i trau- 
matiziranim obiteljskim svjetonazorima. 


Oteto očinstvo i kćerinstvo 

Najvažnije pitanje u promišljanju ove ilustrativne priče o tri učenice 
i tri lokalna moćnika glasi: da li bi povrijeđeni otac pucao u pravu metu? Ili 
bi mu se to samo činilo da brani čast svoje kćeri? Da li je za odlazak njegove 
kćeri u perverzni zagrljaj lokalnog trbonje kriv — trbonja, kćer ili otac kao 
personifikacija obiteljskog odgoja? Ipak, na puškometu se ne bi našao 
uzročnik njegovog očinskog poraza! Jer trbonja nije kriv što je trbonja, pa 
ga je društvena trulež ubijedila da se za pare može kupiti sve. Otac i kćer 
su, pak, žrtve dejtonskog pakla u koji je potonula bošnjačka zagubljenost. 
Otac bezbeli nema objektivni kapacitet da bude otac, jer ga sa svih strana 
mlate egzistencijalne nevolje. Njegov očinski nerv — da čast kćeri brani 

puškom - ukazuje da bi on htio da bude otac, ali mu socijalna stvarnost 
otima očinstvo. Kćer bi mogla da bude kćer, ali i njoj stvarnost otima 
kćerinstvo, a da to i ne zna, i ne osjeti, dok postaje žrtvom trendova, na 
čijem tržištu obiteljske vrijednosti nose manju težinu od materijalnih tanta- 
vica koju joj ne može obezbijediti ovo bošnjačko poniženo očinstvo. 

Ova priča, kao i mnoge druge neopričane i neotkrivene, uvjerava nas 
da pojedinac nema snagu da se nosi sa iskušenjima ponora i poroka. To za 
njega mora činiti društvo, postavljanjem jasnih zakonskih ograda, agre- 
sivnim forsiranjem moralnih vrlina i još agresivnijom kriminalizacijom po- 
roka. Naše je društvo utušeno u septičkoj jami divljeg kapitalizma i 
zapadnjačke anarhije koja samu sebe naziva demokratijom. Zato su 
bošnjački očevi i bošnjačke kćeri građani drugog reda u odnosu na gula- 
nfere koji upravljaju našim sudbinama. 

Bošnjačka politika nije učinila ništa da ustanovi instituciju 
pamćenja genocida nad Bošnjacima, i da time iskoristi futuristički 
potencijal memorije, onako kako su to učinili Jevreji. Memoriju 
genocida možemo graditi i mi, parcijalnim projektima, ali to nije 
onaj kapacitet koji nam je potreban da sve svoje Srebrenice stavi- 
mo u funkciju bh. budućnosti. Moglo bi nam se dogoditi da već 
iduće godine Srebrenica postane samo fraza, a ne obavezujući 
sadržaj u bh. stvarnosti. 


Strategija Srebrenice 


Obilježavanje desete godišnjice genocida u Srebrenici protiče bolje 
nego što smo to kao narod zaslužili. Rezolucije Senata i Kongresa SAD, 
nekih evropskih zemalja, potom gužva koja se oko Srebrenice događa u 
Srbiji — ubjeđuju nas da je Srebrenica bitna i za druge, a ne samo Za nas. 
Valjda su na tom talasu i Bošnjaci razumjeli da bi se trebali aktivnije Zzai- 
nteresirati za Srebrenicu, kad se već toliki svijet zanima za najveći genoci- 
dni zločin u Evropi poslije Drugog svjetskog rata. 

Dakako, deseta godišnjica je povod da se o Srebrenici govori sa pije- 
tetom, ali nas taj govor vrti u krug, i ne nudi nam mogućnost daljeg 
promišljanja budućnosti pamćenja. Život tragedije, ako je život, pulsira 
životom i nameće dinamične aspekte mišljenja, kreiranja, planiranja. Živjeti 
tragediju Srebrenice znači prihvatati je kao živi organizam, koji treba da 
posluži prvo nama, ali i svima drugima koji prihvataju univerzalno značenje 
ljudskog patništva. U prvi mah izgleda bogohulno napraviti distancu od 
frazeologije kojom se, uglavnom, ovih dana govori o Srebrenici. No, mi 
smo u čvrstom ubjeđenju da Srebrenica ne smije da ostane i postane fraza, 
već da mora da izraste do imperativa kreativne invencije, kao što to biva 
svaki kvalitetan život. Srebrenica mora steći ambiciju života, planiranja, 
osmišljavanja, produbljavanja, usavršavanja... Onako kako gledamo, reci- 
mo, svakog kvalitetnog studenta, i kako zamišljamo njegovu akademsku 
budućnost, tako trebalo gledati Srebrenicu. Jer, trebalo bi da je Srebrenica 
danas tek na početku svoga besmrtnog puta, kao što je to prije koju dece- 
niju bio holokaust nad Jevrejima. Srebrenica je projekat za temelje na koji- 
ma treba da izraste bosanska i bošnjačka kuća. Da nije bilo holokausta, u 
njegovim moralnim, političkim i kulturološkim refleksijama, danas ne bi 
bilo jevrejske države. Jednako tako, ako ne bude Srebrenice, u punim krea- 
tivnim kapacitetima kojima ovu tragediju treba pamtiti i kao opomenu 
nametati nama i Svijetu, neće biti ni Bosne, ni Bošnjaka. Stoga je Srebreni- 
ca tačka sa koje počinje bh. budućnost. A evo i zašto... 


Kultura memorije 


Postoje dva puta kojima se sa dejtonske raskrsnice može račvati vri- 
jeme u našoj zemlji. Debelo su nam još uvijek otvoreni i nestanak i opsta- 

nak. A opstanka nema bez pamćenja genocida, kao političke kategorije, 
baš onako kako su to činili, i čine, Jevreji. Zasad, mi odveć nestajemo 
biološki, ekonomski, kulturno, politički... Naši ljudi se raseljavaju, orga- 
nizirano, planski, i još bi se više raseljavali kad bi svi imali para da uplate 
kartu za preseljeništvo. Preseljavanje Bošnjaka je postao pravi biznis. 
Ekonomski smo poklopljeni, postajemo hamali i tamo gdje jošte mislimo 
da smo u svojoj vjeri i na svojoj zemlji. Nametnuta nam je okupaciona 
kultura, jer se naše vrijednosti minoriziraju, ignoriraju, pa i sataniziraju. 
Logično, jer onaj ko ima ekonomsku moć, taj kroji i kulturu, obrazovanje, 
redizajnira kolektivnu misao. Zato kritična masa našeg naroda dušu filuje 
šumadijskim otrovima. Politika je logičan uzročno-posljedični slijed ovih 
strujanja. Odrođeni od naroda, od socijalnih patnji, posvađani sa vizijama 
i pameću — bošnjački političari su samo dno na našoj ljestvici poraza i 
poniženja. Pošto su fotelje prihvatali kao ćaćevinu, a vlast kao manifesta- 
ciju svojih kičerajskih afiniteta, logično je što su izgubili bitku za narod, 
tako da danas postaju marionete koje tumaraju po diktatu onih koji imaju 
kapital, koji imaju medije, koji u svome kompjuteru drže naše mozgove. 
Od takve politike koja je sama sebe uhapsila — svojom gramzivošću — teško 
je išta očekivati. 

Politika plitkoumne grabeži ne može razumjeti sofisticiranu kulturu 
memorije genocida, iz koje proizilaze i otvaraju se političke i kulturne ko- 
risti?! Pa ta politika za ovih deset godina nije imala invencije ni da pronađe 
neku pećinu, da je metne usred Sarajeva, i da kaže — e, evo, ovo je spomenik 
civilnim žrtvama u najdužoj opsadi jednog grada u evropskoj historiji, dužoj 
od opsade Lenjingrada! Dosadašnja postignuća izgradnje memorije prema 
genocidu u Srebenici ni po čemu ne mogu smatrati djelom bošnjačke poli- 
tike, jer su se bošnjački funkcioneri uglavnom u Srebrenici pojavljivali kad 
bi čuli da će tamo biti kamere, da ih uslikaju, za prikazivanje familiji, 
komšiluku, a možda i biračkom tijelu. Sjećanje na Srebrenicu građeno je 
kvalitetnom organizacijom nekoliko srebreničkih udruženja koja su i u vri- 
jeme sveopće tišine, prije nekoliko godina, insistirala na pamćenju. Mora- 
Ini konflikt koji je na Zapadu izazvalo saučesništvo UN-a i Holandskog bata- 
ljona u genocidu u Srebrenici, te pokušaji iskupljenja, pomogli su nakani 
ovih srebreničkih udruženja da Srebrenicu uvrste u registar civilizacijskih 
pojmova. Da nije bilo te istrajnosti, teško da bi bošnjačka politika dobacila 
dalje od Marindvora, samim tim što nije imala šta ni dobaciti, jer se nikad 
strateški nije bavila Srebrenicom, i njenim futurističkim potencijalima. A 
vala, nije se bavila ni genocidom nad Bošnjacima, u onom smislu u kome 
bi stradanje Bošnjaka moralo biti primarni pojam u svim sferama Života i 
rada. Konkretno... 


Umjetnička svjedočanstva 
Zašto dosad nije ustanovljen, izgrađen i otvoren Muzej genocida nad 
Bošnjacima? Postoji dostatna historiografska građa koja bi u ovom Muzeju 
svjedočila o periodičnom ponavljanju "istrage poturica". Bošnjačka vlast je 
dosad mogla lijevom rukom izdvojiti pare za tu namjenu i ustanoviti takvu 

instituciju. Zašto, onda, nije? Pa vjerovatno ti fićfirići misle kako bi se mo- 
gli štogod zamjeriti svojim koalicionim partnerima, pa zapadnim vladama, 
koje u kojekakvim "komisijama za istinu i pomirenje", u podmetanju laži o 
građanskom ratu, vide mjeru moralno-političke podobnosti. A bošnjačkom 
je funkcioneru stalo da bude podoban, tako je naviknut u komunizmu, 
stalo mu je da sjedi tu gdje sjedi, a kako će sjediti ako ne bude na liniji 
novog centralnog komiteta?! 

Ili, idemo dalje... Zašto dosad bošnjačka politika, preko svojih insti- 
tucija, nije ustanovila ni jedan natječaj za umjetničko djelo o Srebrenici, ili 
ma kojem drugom bošnjačkom stratištu? Ako sami ne znaju, trebali su pitati 
umjetnike iz bošnjačkog kruga, i saznati nešto o potencijalu umjetničkog 
svjedočenja tragedije. Jer, da nisu Jevreji snimali filmove, otvarali muzeje, 
pisali knjige o svome stradanju, malo bi ko danas suosjećao sa brojkama. 
Samo umjetnost ima snagu da kroz vrijeme i prostor prenosi osjećaje i 
budi suosjećanje. Statistika, ma koliko tragična, nema tu moć. Recimo, 
Pikasova "Gerinka" je nastala u spomen na 1.650 žrtava, ali preko te slike 
čitav svijet danas zna za Gerniku. Kod nas su, pak, samo dva ili tri slikara 
likovno doživjela Srebrenicu, i to više zbog svog moralnog osjećanja, nego 
zbog afiniteta ili podrške sredine, budući da sredina, kao i bošnjačka poli- 
tika, preferira slike sa šarenim cvijećem i mesinganim ramovima. Što će im 
scene genocida u kancelarijama, da prepadaju bezbrižan i zagubljen svijet?! 

Pošto bošnjačka politika nije ništa učinila na umjetničkom pamćenju 
genocida, dogodilo se da jedva formalne grupe bošnjačkih intelektualaca 
prekinu to očekivanje da će neko odozgo, koje za to izabran i plaćen, mi- 
sliti na našu budućnost. Dogodilo se da internet sajt iz Njujorka Bosnjaci.net, 
koji okuplja desetak bošnjačkih intelektualaca, pokrene prvi natječaj za 
kratku priču o Srebrenici. Stiglo je preko 70 priča, od kojih je barem dese- 
tak izuzetnih. Pošto će natječaj postati tradicionalan, i pošto će se tema- 
tski otvoriti i za sva druga bošnjačka stratišta, ali i genocide, za nekoliko 
godina ćemo dobiti literarnu hrestomatiju o stradanju Bošnjaka. Ta vrijed- 
nost nema cijenu. Ovaj projekat, kao i mnogi drugi koje zasad nismo dosegli, 
lakše bi se i dinamičnije realizirao u institucijama sistema, pa i zato što su, 
recimo, članovi žirija morali na kašičicu skupljati donacije za nagrađene, 
umjesto da se takav fond, za takav interes, podrazumijeva. Jedan internet 
sajt, koji radi na dobrovoljnoj osnovi, nije adresa za realizaciju projekata 
od nacionalnog značaja. Ali, mora, prinuđen je, jer bošnjačka politika za to 
nema sluha, a bogme ni vremena, od silnih glumatanja svog povijesnog k'o 
biva značaja. 


Planiranje pamćenja 
Bošnjačka politika bezbeli misli kako su Rezolucije koje su usvojili 
Senat i Kongres SAD došle 'nako, same od sebe, zato što Amerika nema 
pametnija posla nego da osuđuje genocid u Srebrenici. Otkud onda već 
mjesecima srbijanski ministri putuju po Americi u pokušaju da izlobiraju 
blokadu ovih Rezolucija?! Vjerovatno ni jedan bošnjački političar nije imao 
pojma da grupa Bošnjaka u Americi u konspiraciji, već šest mjeseci, raznim 


Marketing tragedije 119 


kanalima lobira američke senatore i kongresmene da usvoje Rezolucije koja 
trasiraju američku politiku na Balkanu. Nakon vijesti o usvajanju Rezoluci- 
ja u SAD nismo ugledali izjavu ni jednog bošnjačkog čelnika. Ili nemaju šta 
reći, jer ne razumiju otkud se to nešto zbilo bez njihovog znanja i učešća, ili 
im je povrijeđena sujeta što ne mogu oni sad izaći pred narod i kazati: ovo 
je naše djelo. 

Lobiranje za Rezolucije u američkom Senatu i Kongresu svjedoči da 
bošnjački intelektualci više ne vjeruju u bošnjačku politiku, jer je smatraju 
onesposobljenom i lihvarskom. Na tu politiku se još jedino mogu osloniti 
funkcionerske sekretarice, zbog parfema. No, to nije dobro, jer politika ima 
institucije, kakve-takve pare, kontakte (koje ne koristi) i uticaje. Memoriju 
genocida možemo graditi i mi, parcijalnim projektima, ali to nije onaj ka- 
pacitet koji nam je potreban da sve svoje Srebrenice stavimo u funkciju 
svoje budućnosti. Stoga treba pothitno tražiti rješenja za uključivanje bošnja- 
čke politike u strateško planiranje marketinga tragedije, kao političkog pri- 
tiska koji treba da nam omogući mir, sigurnost i prosperitet. U protivnom, 
moglo bi nam se dogoditi da Srebrenica postane samo fraza, a ne obavezujući 
sadržaj u bh. stvarnosti. Količina i kvalitet pamćenja genocida nad Bošnja- 
cima srazmjerni su količini i kvalitetu bošnjačke i bosanske budućnosti. 


Broj 148, 8. VII 2005. 

Dejtonski totalitarni ambijent je sobodoumnim Bošnjacima namet- 
nuo autocenzuru nad ambicijama, pa se mnogi ljudi povlače pred 
javnim funkcijama, kako bi sebe i svoju porodicu poštedili 
neprijatnosti. 


Autocenzura ambicija 


Tonemo u karavakat u kome na javnim funkcijama neće biti slobodou- 
mnih Bošnjaka. Za intelektualnu i patriotsku slobodoumnost će se plaćati 
ceh—izopćenja iz društva. Samo rijetki će imati snage da trpe dangu obilježenih 
građana, jer svjedoče istinu. Većina će pod ekonomskim i socijalnim pritisci- 
ma pristati da statira u pozorištu sjenki, bez pameti, identiteta, dostojanstva. 
Već danas mi živimo remake totalitarne moralno-političke podobnosti, a po- 
dobnost je za Bošnjaka svaki vid odrođenosti od sebe i od slobode mišljenja. 
U ovom okovanom društvu slobodouman je Bošnjak osuđen danosi ubitačan 
teret, jer umjesto pristojnog odnosa okoline prema svome radu, može dobiti 
samo poniženja i kazne. Njega će režimski mediji goniti kao najgoreg zliko- 
vca, njemu će režimski ljudi odricati pravo na socijalnu sigurnost, kako bi mu 
i djecu kaznili za babine patriotske i intelektualne grijehe. 

Na sceni je progon slobodnomislećih Bošnjaka, ali o tom progonu 
zasad možemo govoriti samo kroz individualne sudbine, ali i to rijetko, jer 
malo koji progonjeni Bošnjak ima šansu, ili volju, da o svome progonstvu 
govori javno. Mi se stidimo užasa kojemu smo izloženi, jer znamo da ga 
nismo zaslužili, pa zato šutimo, i trpimo. Ja mislim drukčije, jer nije greška 
ni u meni, ni u nama, već u agresiji kojoj smo izloženi. Zbog toga hoću da 
pripovijedam o jednoj epizodi koja može biti ilustrativna za razumijevanje 
vremena u kome živimo. 


Gungule, gorčine, gadosti 

Zašto Fatmir Alispahić ne može biti, recimo, direktor Narodnog 
pozorišta Tuzla? Prvo, zato što neće, jer zna da bi mu ideološko pravosuđe 
odmah namontiralo optužnicu za neku bezveznu fakturu, pa bi se godina- 
ma patio po sudu da dokaže svoju nevinost. A kad se nevinost dokaže, 
objesi je mačku o rep, kad si mjesece a možda i godine pogubio u nervira- 
nju i gađenju. Drugo, zato što ne može, ne po referencama koje ima, već 
zato što ga niko ne smije postaviti na tu funkciju, pošto bi izbila golema 
medijska i politička gužva. 

U aprilu je bio otvoren konkurs za direktora Narodnog pozorišta Tu- 
zla. Mnogi su me nagovarali da konkurišem, iz više razloga. Prvo, moj je 
otac Nijaz 27 godina proveo kao dramaturg i kućni pisac Tuzlanskog 
pozorišta. Moja sestra Selma je karijeru počela u ovoj kući. Ljudima se 
jednostavno dopala ideja da se kroz moj angažman nastavi taj kontinuitet. 
Eto, Hrvatska se ponosi kazališnom porodicom Šovagović, ocem Fabijanom 
i njegovom djecom Filipom i Anjom. Kod nas su ovakve pojave mahana. 

Drugo, u Tuzlanskom pozorištu su izvedene četiri moje drame, autor 
sam nekoliko publikacija o ovom pozorištu, i što je najbitnije, autor sam 
monografije o 50 godina Narodnog pozorišta Tuzla (1949-1999), koja je 
dobila Nagradu Poslovnog izdavača i knjižara BiH. Od svoje desete godine 
sam vezan za Tuzlansko pozorište, a bezmalo 30 godina pratim i pamtim 
produkciju ove kuće. Kad ovome dodam svoje književne i novinarske na- 
grade, postdiplomski studij iz književnosti, desetak knjiga, i sve to što je- 
sam u bh. duhovnom prostoru, smatram da su moje reference u najmanju 
ruku respektabilne. Ali, eto, ja se nisam usudio da konkurišem za mjesto 
direktora Tuzlanskog pozorišta. 

To zavođenje autocenzure ambicija nije moje zlodjelo, već zlodjelo 
okruženja koje me je ubijedilo da bi od konkurisanja, ili eventualnog ime- 
novanja na funkciju direktora, mogao samo imati probleme i gorčine. Ko- 
liko danas ima Bošnjaka koji će nad svojim ambicijama sprovesti autoce- 
nzuru kako bi sebe i svoju porodicu poštedili neprijatnosti?!! 


Baba-roga, izopćenik, prognanik 

Eto, ja nisam ni konkurisao, konkurs je već bio zatvoren, a u "Slo- 
bodnoj Bosni", i u SDP-ovom biltenu u Tuzli, pojavili su se tekstovi kojima 
se javnost upozorava da "prijeti opasnost" da Fatmir Alispahić postane 
direktor Tuzlanskog pozorišta. U "Slobodnoj Bosni" (31. III 2005.) je napisa- 
no: "U kontaktima sa međunarodnim institucijama kulture, te političarima 
koji dolaze iz Sjedinjenih Američkih Država, onima koji odlučuju je rečeno 
da je Fatmir Alispahić prekrižen crvenom olovkom i da je potpuno 
nepoželjan na jednoj ovakvoj funkciji". Nigdje nije objašnjeno zašto je F.A. 
opasnost, niti zašto je prekrižen crvenom olovkom. Rečeno je da "Tuzlaci 
strahuju da će za novog direktora biti imenovan Fatmir Alispahić". A oda- 
kle potiče taj strah? Odatle što je F.A. autor koji je napisao najviše knjiga o 
Tuzli? ...Što je Tuzli napisao prvu bh. knjigu o civilnim žrtvama rata, prvu 
bh. knjigu o šehidima i poginulim borcima, prvu monografiju grada, prvu 
monografiju o Tuzlanskom pozorištu, itd.? Jadan bi bio grad koji se plaši 
takvog zavičajnog autora! ...A jadan je. 

Gužva je napravljena kako meni ne bi naumpalo da konkurišem, i 
kako bi svakome drugom bilo jasno da bi moje imenovanje za direktora NP 
Tuzla diglo neopisivu sufurgiju. Autori ovog preventivnog utjerivanja straha 
u kosti jako dobro poznaju moje reference i bibliografiju. Filozofiji palanke 
ne smeta prosječnost. Palanka uvijek ratuje protiv pojava koje nadrastaju 
njenu učmalost. No, i prije ovog napada ja sam znao da su mi vrata NP 
Tuzla zatvorena. A to što sam sebe izolirao od logične ambicije, upravo 
pripada psihopatologiji vremena kojemu smo izloženi. 

I, šta se događa poslije? Za direktora NP Tuzla je izabran jedan fin 
čovjek, glumac Milenko Iliktarević, rodom iz nekog sela oko Jajca ili 
Mrkonjića, Srbin koji je sve vrijeme agresije ostao u Tuzli i s nama dijelio i 
granate i glad. To što u Banjoj Luci Bošnjak ne može biti ni portir u Srpsk- 
om pozorištu, i što u zapadnom Mostaru Bošnjak ne može biti ni čistač u 
Hrvatskom kazalištu, nikoga nije tangiralo, pa ni tako što bi istakao kva- 

litete multietničke Tuzle. Imenovanje jednog Srbina na javnu funkciju u 
gradu sa apsolutnom bošnjačkom većinom, više nije vijest, ni kao pohvala 
toleranciji. Valjda se to podrazumijeva, kao što se podrazumijeva da Fatmir 
Alispahić u svome gradu ne može biti išta drugo, do prognanik. 


Prešuti, ponizi, povrijedi 

Drugi dio priče tiče se mog babe Nijaza, koji je i zbog toga što sam 
mu ja sin doživio da njegov odlazak u penziju, tih 65 godina života i 40 
godina umjetničkog rada, u Tuzli prođe bez ikakvog pomena, pa i bez pro- 
tokolarne počasti kakvom se čistačice i portiri u mirovinu ispraćaju sa 
oproštajnom kahvom i pozdravom. Nijaz je jedini pisac iz tuzlanskog kraja 
koji je uvršten u dvije bh. Antologije, drame i pripovijetke, autor je desetak 
knjiga, desetak drama, tri libreta za opere, i ko zna koliko naučnih i 
publicističkih tekstova. Ne može biti normalno da se takav pisac u mirovinu 
ispraća u apsolutnoj, programiranoj šutnji. Valjda Tuzla misli kako će Nijaz 
Alispahić najednom postat nebitan ako ga se na kraju profesionalnog puta 
ovako, šutnjom, unizi. 

U "Slobodnoj Bosni" je još u martu najavljeno da će se u Tuzli u 
povodu odlaska Nijaza Alispahića u mirovinu prirediti — "veliki i skupi ispraćaj 
na koji će biti pozvano više od dvije stotine zvanica". Dakle, znalo se za 
jubilej! I ovo je urađeno po istoj recepturi, kako bi se svako ko bi htio da 
dostojanstveno isprati, kako Esad Krcić kaže — "najznačajnijeg živog tuzla- 
nskog pisca", na vrijeme upozorio da takav gest neće proći nekažnjeno. 
Neko je, fakat, kažnjen, prokletstvom. 


Pričao, ne pričao, gluhoća je 

Nastavak priče događa se u našem biću, tamo gdje bi se moglo 
očekivati da smo ujedinjeni u ljubavi prema Bosni i Bošnjacima. Razgo- 
varao sam mnogo puta sa Nedžadom Ibrišimovićem, sa Isnamom Taljićem, 
sa mnogim drugim bošnjačkim autorima, i iz njihove priče razaznao da 
razumiju svoju prognanost od okupatorske sredine, ali da s gorčinom nose 
spoznaju da su odbačeni od svojih, od onih koji bi trebali cijeniti i pomaga- 
ti njihov rad. Onoliko koliko srpska politika razumije bitnost pismenosti, 
pa oko sebe okuplja pisce, slikare, filmadžije, e baš toliko bošnjačka politi- 
ka nema pojma šta je za Bošnjake jedan Isnam. Analizirajte sami pa ćete 
vidjeti — oko SDA više nema ni jednog pisca. A bilo ih je. Haman ta politika 
misli kako je piscima čast da se guraju uz vlast, umjesto da razumije da je 
svaka politika onoliko vrijedna koliko ima pismenih ljudi uza se. 

Kad takve bošnjačke veličine bivaju ignorirane od bošnjačke politike, 
šta tek da ja očekujem, u ma kojem pogledu?! Da me predlože za nekakvog 
direktora? Vraga, pa neće oni sebi hajke i belaja! Da mi pomognu u finan- 
siranju postdiplomskog studija? Taman posla, valja meni riljat, pisat, kamčit 
honorare, štedit i školovat sam sebe, "za dobrobit naroda". Da snose troškove 
montiranog procesa protiv mene, u kome je Munir Alibabić dobio da mu 
moram platiti 4.900 maraka, jer sam branio Bošnjake od optužbi za tzv. is- 
lamski terorizam? Ma jok, pustit će ta politika da ja odem u zatvor, jer tih para 

nemam, ai da imam, ne bi ih dao! ...A onda me u zatvoru neko rahat može za 
male pare izbušit' šarafcigerom, pa će me svi slavit kao šehida. 

Ali, ne događa se ovo zbog mene, već zato što bošnjačka politika ne 
vidi ni sebe ni narod od čijih para živi. Eto, neki dan sam predložio 
gradonačelnici Sarajeva Semihi Borovac da se izgradi spomenik žrtvama 
snajperista. Odgovor je: šutnja. Prethodno sam predlagao da se ustanovi 
Dan jetima. Odgovor je: šutnja. Predlagao sam da se napiše nekrološka 
knjiga o djeci ubijenoj u Sarajevu, da se toj djeci izgradi spomenik... Opet: 
šutnja. Pa sam predlagao da se u Sarajevu osnuje Institut "Alija Izetbe- 
gović". Šutnja. ...I svašta sam još predlagao. 

Mislio sam u ovoj kolumni predstaviti ideju da se u Sarajevu ustanovi 
Muzej genocida nad Bošnjacima, koji bi objedinio sve dokumentarne ma- 
terijale, imena, stratišta, fotografije, knjige, filmove, itd, itd. Pored stalne 
postavke o svim genocidima nad Bošnjacima, Muzej bi aktivno radio na 
produkciji memorije, kao što to čine jevrejski muzeji holokausta. Ideja je 
zrela u meni, samo da je stavim na papir. 

Ali, Bog da mi prosti, ovaj put nisam mogao doživjeti da još jedan 
moj pokušaj završi u tišini. A onda sam se zapitao: zašto? Zato što nama, i 
s vana i iznutra, vlada: autocenzura ambicija. Tako je nastao ovaj tekst. 

Bosne nema bez Srba, a nema je ni sa Karadžićevim Srbima. Bosne 
nema bez pamćenja genocida nad Bošnjacima, a Karadžićevi Srbi 
genocid negiraju. Bosne nema bez uvažavanja bošnjačke moralne 
superiornosti, a Karadžićevi Srbi uopće ne računaju na Bošnjake 
u svojoj budućnosti. Zato je odluka Srpskog građanskog vijeća da 
istakne humanost Arifa Ahmetaševića — čin vrijedan našeg 
uvažavanja. 


Srpstvo u našoj avliji 


Šta bi se dogodilo da smo za svaku porušenu džamiju rušili po jednu 
crkvu, da smo za svakog ubijenog Bošnjaka ubijali po jednog jal Srbina, jal 
Hrvata, pa dok ne dotjeramo do posljednje crkve i posljednjeg nebošnjaka 
na slobodnim teritorijama? Eh, kad bi smo iscrpili resurse za osvetu, zapi- 
tali bismo se — šta ćemo sad rušiti i koga ćemo sad ubijati? Nas i naše bi i 
dalje ubijali i rušili, a mi bismo gledali o'klen je vedro. 

Osveta se nije pojavila ni u zadnjim mislima zadnjeg Bošnjaka, ne 
zbog gore rečene logičke računice, već zato što mi nismo narod koji umije 
da misli i da čini zlo. Ta naša dobrohotnost proizilazi iz traumatskog histo- 
rijskog naslijeđa, sedimentiranog u našim genima, jer mi nikad nismo bili 
u poziciji da ikoga osvajamo; vazda smo se borili da opstanemo, u okruženju 
koje smo vabili na mostove tolerancije. No, tolerancija nema isto semantičko 
značenja sa nas i za Srbe i Hrvate. Za njih je to nekakva riječ koja se spo- 
minje u neđunarodnim dokumentima. Za nas je tolerancija - ključ za opsta- 
nak. To je kritična tačka na kojoj se mi razlikujemo od njih, i zbog koje naše 
osjećanje Bosne, u globalnim pravilima, ima šansu da nadživi i nadjača 
srpsko-hrvatske separatističke čeljusti. To, dakako, ne znači da ćemo uspje- 
ti. Ali, mi nemamo drugog izbora. 

Vrijedi tematizirati i sad prisutno uvjerenje kod mnogih naših ljudi 
da se mi možemo ispružiti koliko i Srbi i Hrvati; to je mentalna zaostavština 
Titovog vakta, u kome su Bošnjaci uživali formalnu ravnopravnost. Danas 
smo, pak, teški onoliko koliko nas ima, u fizičkoj, ekonomskoj, kulturnoj i 
svakoj drugoj vitalističkoj mjeri. Određeni smo i zapadnim islamofobičnim 
diskursima. Baš zato vrijedi realnim rezonima kultivirati naše ljude koji ne 
vide ko smo, gdje živimo, ko su nam susjedi, koliko možemo i šta smijemo, 
kako bi razumjeli da je tolerancija iskazana u vrijeme najtežih iskušenja 
naš najveći politički kapital, koji treba njegovati i umnožavati. 


Preziranje osvete 
Neka Allah odluči šta će biti sa tm Gospodinom Bošnjačkim koji 
eto četnicima oprašta što su mu ubili dijete. Ja vjerujem da je on jedini 
takav Bošnjak i da će na ovom jednom slučaju ostati" - napisao je izvjesni 
Emir, na jednom našem internet sajtu, komentirajući vijest da je Srpsko 
građansko vijeće predložilo Internacionalnoj ligi humanista da svoje najviše 

priznanje Povelju humanosti dodijeli Arifu Ahmetaševiću, a zbog njegove 
izjave na televiziji da je kao borac ARBiH više puta bio u prilici da se osveti 
nad zarobljenim srpskim vojnicima, ali da je znao kako oni pojedinačno 
nisu krivi za ubistvo njegove kćerke Edine (23) u zločinu na tuzlanskoj Ka- 
piji. 

SGV je u svome otvorenom prijedlogu, između ostalog, napisao: "Riječi 
Arifa Ahmetaševića konkretno su svjedočanstvo činjenja dobra uprkos Zlu, i 
javnog propagiranja tolerancije uprkos nanesenom bolu. Tolerancija i hu- 
manost ne pripadaju samo deklaracijama, već mnogo više životu i običnim 
ljudima. Stoga smatramo da je iznimno važno istaći pojedince koji su uprk- 
os najvećoj porodičnoj tragediji imali snage da odole zovu osvete, i da to 
javno saopšte, kao svoju i opštedruštvenu vrlinu. (...) Kao pripadnik speci- 
jalne jedinice u Armiji RBiH bio je na frontu u više navrata u prilici da 
sprovede osvetu nad zarobljenim srpskim vojnicima. (...) Dodjeljivanje Pove- 
lje humanizma Arifu Ahmetaševiću bi afirmisalo vrlinu mnogih običnih lju- 
di koji su pretrpjeli najveću ovozemaljsku bol, ali su uprkos tome ostali - 
ljudi i humanisti." 

Saopćenje SGV-a pojavilo se nekoliko dana nakon obilježavanja de- 
sete godišnjice genocida u Srebrenici. Moglo se objaviti i deset dana prije, ili 
poslije, ali je objavljeno baš tad, s jasnom porukom da među Srbima postoje 
ljudi koji cijene bošnjačku toleranciju, kao duplu suprotnost od onoga što su 
Srbi činili u Srebrenici. Kažemo — duplu — jer Bošnjaci nisu ubijali ni kada su 
bili ubijani, a Karadžićevi Srbi su ubijali iz patološkog zadovoljstva i transge- 
neracijske ambicije da namire sulude račune za Kosovski boj. S jedne strane 
imamo Karadžićevog Srbina koji ubija nedužnog čovjeka koji mu ništa nije 
skrivio, a s druge strane imamo naše Arife Ahmetaševiće koji, prvo, ne ubijaju 
nikog, a drugo, i kad im Karadžićevi Srbi ubiju dijete, opet ne ubijaju nikog, 
jer znaju da pojedinac nije kriv za zlo koje je u njegovo ime počinjeno. Jedna- 
ko tako, kao što Karadžićevi Srbi danas ponavljaju zločin negiranjem zločina, 
tako se Arif Ahmetašević ne stidi svoje tolerancije, smatra je vrlinom, čim je 
pred tv kamerama saopćava u vidu sljedeće izjave: "Bio sam pripadnik Armije 
RBiH, jedne specijalne jedinice. Imao sam mogućnost osvete poslije tri mjese- 
ca od ubistva moje kćerke, ali nisam mogao to učiniti, jer više mi nije radilo 
srce, nego je preovladao razum. Oni koji me sada gledaju, i koji su bili sa 
mnom, znaju da je to tako." 

Arif je, kako je poslije pričao, u više navrata sprovodio zarobljene 
četnike, ali mu je na pameti bilo da taj što ga sprovodi nije onaj koji mu je 
ubio kćer. Osveta mu jeste naumpadala, kaže, ali je osjećao da bi se osve- 
tom izravnao sa onima koji su mu ubili kćer, a koje je prezirao. Imao je 
osjećaj da bi time oskrnavio svetost žrtve. Jer bošnjačka žrtva je, kao i jevre- 
jska u holokaustu, sveta po svojoj nevinosti, i posve je logično što su Bošnjaci 
prezirom maksime "oko za oko, zub za zub" štitili svetost svoje žrtve. Da su 
uzvratili istom mjerom, a što je bila intencija Karadžićevih i Bobanovih 
zločinaca, bošnjačka bi žrtva izgubila svetost i utopila se u kružni klanac 
osvete. Zbog bošnjačke tolerancije, te nadljudske moći da se odoli zovu 
osvete, bošnjačka žrtva izrasta u moralni svjetionik bh. budućnosti. 

Bošnjačka tolerancija tako nije mogla dobiti veće priznanje, nego da 
sami Srbi, koliko god bili malobrojni u SGV-u, u dane komemoracije u Sre- 
brenici, objave svoju pohvalu jednom Bošnjaku koji simbolizira tu razliku 
između nas i njih. 


Tragedija i tolerancija 

U odnosu na činjenicu da svi ranjeni Bošnjaci liče na Arifa 
Ahmetaševića, kao štetna neistina djeluje misao ovog Emira koji kaže: "Ja 
vjerujem da je on jedini takav Bošnjak i da će na ovom jednom slučaju 
ostati". Jer, barem je pola miliona Bošnjaka izgubilo nekog svog, barem ih 
se pola moglo osvetiti na nedužnom Srbinu ili Hrvatu - a nije ni jedan! Arif 
zato nije jedan, i usamljen, već je on paradigma svih drugih Bošnjaka koji 
su imali snagu da se ne svete, i da time štite svetost naše žrtve. 

Na žalost, Emir nije jedini koji je u komentarima na ovu vijest iska- 
zao nerazumijevanje najvećeg bošnjačkog kapitala. Izvjesni Mujo piše: "U 
ovom slučaju srbsko građansko vijeće daje priznanje zbog pokazatog hu- 
manizma, međutim oni nemaju nikakvog rekorda i historije na polju hu- 
manizma, oni su šampioni na polju genocida, oni sad glume tu neku Mari- 
ju Tereziju ili neke borce za humanizam i pravdu". Očito je da Mujo uopće 
ne zna šta je to Srpsko građansko vijeće, čim misli da je ova organizacija — 
šampion genocida. Bošnjak koji se sebe smatra politički pismenim, morao 
bi znati da je SGV sve ove godine bio jedini razlog zbog kojeg svi Srbi nisu 
bili Karadžićevi podanici. SGV je bio i ostao suprotstavljen genocidnim ide- 
jama. SGV je mobilizirao Srbe u Armiju RBiH, od koji su mnogi i poginuli 
boreći se za jedinstvenu BiH. Koliko god Srbi iz SGV-a bili malobrojni u 
odnosu na onaj broj Srba koji je postao talac Karadžićeve politike, nama bi 
to srpsko prisustvo u bh. patriotizmu moralo biti golemo, i značajno, jer 
svjedoči da bh. ideja nije samo naša — muslimanska. Otud bi Mujo morao 
znati da SGV ima moralno pravo da progovara u ime bh. patriotizma, jer je 
u grdnim vremenima ostao uz Bosnu i Hercegovinu. Ova organizacija nema 
nikakve veze sa kritičnom masom srpstva koje je suprotstavljeno istini O 
agresiji i genocidu. To da li je SGV mogao nešto više, otvorenije, odlučnije, 
stvar je nijansi. Bitna je činjenica da srpstvo SGV-a nije srpstvo Radovana 
Karadžića i Republike Srpske. Srpstvo SGV-a je bosansko srpstvo. 

Na žalost, ni Abdulkerim u svome komentaru nije razumio karakter 
SGV-a, a ni težinu prijedloga kojim Srbi nagrađuju bošnjačku toleranciju. 
Abdulkerim piše: "Ovo mi smrdi na ono: Svi su činili zločine!, ali eto, sada 
ima jedan koji to nije iako je mogao, pa ćemo njega nagraditi. To je srpska 
podvala!" Osman je uputio sličan komentar: "Ovo se meni čini da stvarno 
vlasi nisu krivi, oni su samo povlačili obarače... Lud i dalje ostaje lud". 

Kakve veze ima sve to sa namjerom SGV-a da se istakne "vrlina mnogih 
običnih ljudi koji su pretrpjeli najveću ovozemaljsku bol, ali su uprkos tome 
ostali - ljudi i humanisti". A ko je to ovdje, u Bosni, trpio "najveću ovoze- 
maljsku bol"? Nisu valjda srpski civili?! ...Izuzev od Karadžićevih granata 
kojima su ubijani u Sarajevu, Tuzli, Zenici. Čija su to djeca ubijana, čije 
majke? Ko je vodio rat protiv civila? Logički je jasno da se sintagma "najveća 

ovozemaljska bol" odnosi na žrtve Karadžićevih zločina, jer ta logika proi- 
zilazi ne samo iz istine o genocidu i agresiji, već i iz konteksta u kome se 
tretira Arifova tragedija i tolerancija. 

Među komentarima na vijest da SGV želi nagraditi Arifa Ahmetaševića 
nije se pojavio ni jedan Bošnjak koji bi to podržao, pravilno shvatio, ili se 
pak suprotstavio mišljenjima koja sataniziraju takvu nakanu. Svi su inici- 
jativu SGV-a shvatili kao podvalu onih koji su šampioni u genocidu. 


Prirodni partner 

Izgleda da smo toliko izranjavani i traumatizirani da više ne možemo 
razumjeti ni kada neko želi istaći naše vrline. U svemu prepoznajemo Zavje- 
ru. No, ne treba za to kriviti Emira, Muju, Abdulkerima i Osmana. Oni 
reagiraju posve prirodno, jer više nikome ne vjeruju. Nisu oni krivi što ih je 
genocidna stvarnost svela na instinkte opreza. Kriva je ta stvarnost, koju 
nismo mi kreirali, a koja je našu dobrotu, otvorenost, ljubaznost — nasadila 
na kolac. Zato više ne vjerujemo ni kada nam darove donose. 

Dobro je, pogotovo za nas, njegovati sumnju prema svemu i prema 
svakome. Stvarnost nas je takve istesala. No, nije baš sve na ovome svijetu 
okrenuto protiv nas. Ne možemo opstati sami, trebaju nam saveznici, koji 
cijene i poštuju našu dobrotu. Njih je malo, treba ih uočiti i njegovati. Zato 
nam je potreban oprez prije nego što olahko presiječemo riječ. 

Konkretno, odluka SGV-a da istakne toleranciju i humanost Arifa 
Ahmetaševića — čin je vrijedan našeg uvažavanja. Bosne nema bez Srba, a 
nema je ni sa Karadžićevim Srbima. Bosne nema bez pamćenja genocida 
nad Bošnjacima, a Karadžićevi Srbi genocid negiraju. Bosne nema bez 
uvažavanja bošnjačke moralne superiornosti, a Karadžićevi Srbi uopće ne 
računaju na Bošnjake u svojoj budućnosti. Zato je bosansko srpstvo naš 
prirodni partner. 


Broj 150, 5. VIII 2005. 

Naše pravusuđe, zasad, ne vjeruje komandantu EUFOR-a, čim ne 
sankcionira opasne laži Senada Avdića koje ugrožavaju bezbjednost 
BiH i sramote našu zemlju po svijetu. Jer, Senad je Avdić karika u 
lancu iz Karađorđeva, njega štite četnici i ustaše, u svim varijanta- 
ma i kostimima; on ima status paradržavnog spomenika u ovoj 
dejtonskog paradržavi u kojoj zločinci dobijaju slobodu i čast, a 
patrioti progon i poniženje. 


Senad od žive 


Prema obavještajnim informacijama, velikodržavni srpski i hrvatski 
lobiji sarajevskom magazinu "Slobodna Bosna" plaćaju u prosjeku oko 
100.000 maraka za svaku izmišljotinu u kojoj se tvrdi da je BiH utočište 
tzv. islamskih terorista. Za državne budžete ovih zemalja iznos od par stoti- 
na hiljada maraka mjesečno, kojim se pokrivaju medijske operacije 
izmišljanja tzv. islamskog terorizma u BiH, ne predstavlja nikakvo 
opterećenje. Efekti su višestruki, pošto izmišljotine "SB" prenose četnički i 
ustaški internet sajtovi, ali, što je ubitačnije, i mnogi islamofobijski mediji 
u Svijetu. Strateški cilj partnera iz Karađorđeva je da se ove izmišljotine 
objavljuju upravo u Sarajevu, jer to daje vjerodostojnost kojekakvim ko- 
nstrukcijama o djelovanju Al-Kaide u BiH. Policijski magazin "SB" u toj 
predstavi glumi lučonošu slobode i demokratije, jer u mudžahedinskom 
Sarajevu ima hrabrosti da razotkriva i osujećuje akcije globalne terorističke 
mreže. Površni zapadni čitalac, koji muslimane gleda kroz imperijalne stere- 
otipe o sabljama, kamilama i gajtanima, prihvatit će fantazmagoriju o 
terorističkim sklonostima bosanskih muslimana. Jer, jal si musliman, namah 
si iracionalan, ošinut u glavu, namah ćeš okačit bombu na se i odletiti u 
zrak na autobuskoj stanici. Zapadni mentalni ljenguzi neće plaho zavirivati 
u činjenice, u dobrohotnost bosanskih muslimana, jer taj tromi um funkci- 
onira na stereotipima. Zato izmišljotine "SB" imaju kupca na svjetskom 
buvljaku fobija. No, hajcanje fobija nije samo sebi cilj. Adresa su zapadni 
diplomatski lobiji koji još uvijek prekrajaju sudbinu Balkana. Suština ove 
operacije je u slabljenju moralnog kredibiliteta bošnjačke žrtve i u jačanju 
separatističkih pozicija partnera iz Karađorđeva. Onoliko koliko se Zapad 
bude plašio Bošnjaka, kao navodne smetnje balkanskoj stabilnosti, toliko 
će biti jake srpske i hrvatske kočije za čerečenje Bosne. Pri tome bošnjačka 
žrtva gubi svaki smisao, kao što smisao gubi i odgovornost svesrpstva i 
svehrvatstva za agresiju i genocid u BiH. Redizajniranjem istine sezh geno- 
cidnost prerastaju u misionarstvo evropske odbrane od tzv. islamskog tero- 
rizma, dok iz bošnjačke žrtve hlapi moralna odgovornost Zapada za najveći 
genocid nakon Drugog svjetskog rata. Kad bi se preračunala samo cijena 
bosanskih hektara koje će za koju deceniju prigrabiti što Srbija, a što Hrva- 
tska, a naspram cijene ove medijske operacije, od koje ovisi dekredibiliza- 
cija Bošnjaka, ispostavilo bi se da će Srbija i Hrvatska uložiti dlaku, a dobiti 

frizuru. Za profesionalne novinarske šlajbuke, koji po tekstu jedva mogu 
uzeti 100 maraka, izgleda nevjerovatno kad neko negdje za jedan tekst 
klapi 100.000 maraka. Ali, to što čini "SB", to nije novinarstvo, već profe- 
sionalna i patriotska prostitucija. Zato agenti ovog lista, i bratskih ih medi- 
ja (FTV 60 minuta, Start, Oslobođenje...) danas imaju više para nego najveći 
tajkuni; oni kupuju četverosobne stanove u centru Sarajeva, vozaju najno- 
vije modele automobila vrijedne 50-tak hiljada maraka, ljetuju na Havaji- 
ma... U novinarstvu nema raskoši. U izdaji, pak, ima. Varljive. 


Portparol cijele planete 

Ambicija da se pobroje sve monstruozne izmišljotine "Slobodne 
Bosne" morala bi imati naučno-istraživački karakter. Novinski tekst po svo- 
jim kapacitetima ne može sagledati i taksativno navesti šta je sve izmišljala 
SB", niti može analizirati patološku i profitersku prirodu ovog zuluma. 
Šteta je što uhljupska bošnjačka politika nema ambiciju da u ime naciona- 
Inih interesa zavješta jedan istraživački rad na ovu temu. Jer, preko ak- 
tivnosti "SB" razaznaje se nastavak agresije na Bosnu i Bošnjake. 

Ne samo da nemamo strateškog odnosa spram medijske agresije, 
već niko ne reagira ni na izdvojene slučajeve. Evo, nedavno je "SB" (br. 455) 
objavila jednu jeftinu i opasnu izmišljotinu - da Al-Kaida u BiH planira 
akciju trovanja vodovoda po Italiji. Nije reagirao niko, a sav je Zapad saznao 
za ovo senzacionalno otkriće. Evo uvoda teksta koji je potpisao Senad Avdić: 

"Dramatične su se diplomatske i obavještajne prepiske vodećih za- 
padnih zemalja u posljednjih 10-tak dana razmjenjivale daleko od očiju 
javnosti! (...) Iako su 'Slobodna Bosna i njeni novinari višestruko upozora- 
vani da ne bi trebali sa sadržajem te prepiske 'uznemiravati javnost', naši 
su se novinari ipak odlučili..." 

Samo budala može povjerovati u vjerodostojnost ovih naivnih ko- 
nstrukcija! Ispade da je Senad Avdić tolikačka marka pa da ga vodeće za- 
pade zemlje obavještavaju o svojoj tajnoj prepisci!? Nemaju vlade Amerike, 
Britanije, Francuske, Španije, itd. pametnija posla nego da baš Senada Avdića 
informiraju o obavještajnim tajnama. Ali, ne lezi vraže, hajde de što ga 
obavještavaju, kao da je on njihov amidžić, već se sa njim konsultiraju, 
lično — da li bi te tajne trebalo ili ne bi trebalo objaviti. A on, Senad Avdić, 
pošto je iznad njih, najglavniji, on ti njih ne posluša, pa tajne objavi, jer su 
mu draži čitaoci "SB", nego sve zapadne vlade zajedno. Nije ti njega briga 
što odaje najveće svjetske tajne, jer ipak je on taj koji odlučuje šta će za- 
padne zemlje objaviti, a šta neće. On ti ga dođe nešto kao portparol cijele 
planete. ...Čim na svoju ruku može donijeti odluku da provali tajnu, baš 
njemu dostupnu prepisku vodećih zapadnih zemalja. 

Ovakve fikcije su, inače, svojstvene šizofreničarskim umovima, koji umisle 
da su toliko bitni da vladaju jal državom, jal planetom. Pred nama je, dakle, 
citat koji nedvosmisleno ukazuje da je Senad Avdić sebe prikazao kao važnu 
kariku u obavještajnim poslovima zapadnih zemalja. Tu nema nikakve greške. 
Evo, svako to može pročitati i vidjeti koliko je sati u glavi Senada Avdića. 

Ali, idemo dalje, u njegovom tekstu ima još blentavih konstrukcija... 

Certifikat gluposti 

Priča otpočinje prije nekoliko nedjelja na području Doboja gdje se 
obrelo dvoje ljudi sa italijanskim dokumentima koji su stigli na preporuku 
svojih navodnih prijatelja iz Afrike, inače 'bosanskih ratnih veterana' 
trenutačno nastanjenih u Italiji. Nakon što su ih bosanski domaćini tradi- 
cionalno gostoprimljivo primili i zbrinuli, gosti iz Italije su prešli na kon- 
kretnu stvar: 'Treba nam u što je moguće kraćem roku pet kilograma crvene 
i pet kilograma sive žive. Novac uopće nije problem'." 

Pošto se Senad Avdić prethodno pozivao na tajnu prepisku vodećih 
zapadnih zemalja, to bi ga značilo da se u toj prepisci našao ovaj dio gdje je 
potanko opisano kako su tekli pregovori o nabavci jal crvene jal sive Žive. 
Koliko znamo, stilistika obavještajnih dokumenata ili službene koresponde- 
ncije nema literarne elemente, pa će prije biti da je Senad Avdić sve to 
izmislio. Ali, sto mu gromova, pa mogao je malo pametnije izmišljati. 
Pođimo, recimo, od Avdićeve nepismene konstrukcije koja glasi "gostopri- 
mljivo primili". Učenik osnovne škole bi za ovaj bućkuriš dobio jedva tricu, 
ali "naš najbolji novinar" ima pravo na nepismenost. Helem, ispade da su 
domaćini tradicionalno gostoprimljivo primili te, bezbeli, tzv. islamske tero- 
riste koji traže živu. Prvo, kako je Senad Avdić mogao znati za taj gosto- 
primljivi prijem, i za tačan sadržaj dijaloga? Drugo, ako su ti Afrikanci došli 
kod nekoga ko prodaje živu za trovanje ljudi, nema logike da ih tako opa- 
san švercer ugošćuje u skladu sa bosanskom tradicijom. Ko biva, hanuma 
je iznijela baklavu i šerbe, čeljad su trčkarala okolo, a onda je babo iz se- 
hare izvukao malo žive, izvagao, kao paprike i patlidžane, pa otrov za tro- 
vanje Italijana pazario sa teroristima Al-Kaide. Jer, fakat, Avdićev "tradi- 
cionalni gostoprimljivi prijem" upućuje da se trgovina živom odvijala u 
kućnom ambijentu, što bi ga značilo da naš narod po kućama drži tu živu. 
Po tome smo, garant, posebni, jer žive nema u Italiji, a da bi se Italijani 
potrovali živom valja zapucat čak u Bosnu da se taj belaj nabavi. Ko zna, 
možda samo u nas živa raste na granama, pa nam dođe kao privredna gra- 
na, za izvoz i trovanje poštenog svijeta. Neko, recimo, sadi, ubire i izvozi 
kukuruz, a naši domaćini, seljaci, sade, beru i izvoze Živu. 

Još jedan momenat iz Avdićevog citata ukazuje da se radi o glupavoj 
konstrukciji. Avdić je haman prisluškivao po Doboju pa bejagi zna kako su 
teroristi kazali da "novac uopće nije problem". A što bi bio problem? Valjda 
se zna pošto je pet kila žive na crnom tržištu? Valjda su teroristi došli na 
pravu adresu, čim su do Doboja zapucali iz Italije? Neće valjda tako opasan 
posao obavljati na amaterskoj adresi? Kazati prodavcu žive za trovanje ljudi 
da "novac nije problem", van svake je pameti. Novac se podrazumijeva. 

Da ne duljimo... Tekst Senada Avdića je logički šupalj sa svih strana. 
Ta brljotina ukazuje jedino na patološke literarne ambicije svoga autora 
koji je našao isplativ razlog da izmišlja opasne budalaštine, toliko naivne, 
glupave, truhle, da ih ne bi štampao ni jedan izdavač roto-romana. U odno- 
su na te logičke šupljine, lahko bismo ustvrdili da je Senad Avdić glup čovjek, 
ali nas u tome sprečava činjenica da je njegova glupost: prvo, unosan pri- 
vatni biznis; drugo, opasnost za našu zemlju. 

Paradržavni spomenik 

Glavni izvor profiterstva "Slobodne Bosne" su srbijanski i hrvatski 
budžeti, koji su do daljnjeg otvoreni za svaki vid uništavanja Bosne i 
Bošnjaka. To ne znači da su sve zapadne zemlje voljne sudjelovati u nasta- 
vku skh agresije. Tim prije što proizvodnja laži o tzv. islamskom terorizmu 
u BiH pravi lakrdiju od stvarne borbe protiv tog terorizma. Ispada da za- 
padne vlade imaju isti oblik retardacije kao Senad Avdić. Zapadne vlade 
definitivno ne žele da njihov medijski advokat u BiH bude neozbiljna i 
neuračunljiva osoba poput šefa "SB". Zato je komandant EUFOR-a, general 
Dejvid Liki, 24. VIII 2005., dao sljedeću izjavu: ŠEUFOR nema informacija 
o takvim aktivnostima, jer da imamo bar indicija da se tako nešto dešava u 
ovoj zemlji, istog momenta bismo zajedno sa lokalnom policijom adekva- 
tno reagirali." 

Dakle, kome ćemo vjerovati: Senadu Avdiću, koji se stoput dokazao 
kao patološki lažov, ili komandantu EUFOR-a koji tvrdi da u BiH nema tzv. 
islamskih terorista? Naše pravusuđe, zasad, ne vjeruje generalu Likiju, čim 
ne sankcionira opasne laži Senada Avdića koje ugrožavaju bezbjednost BiH 
i sramote našu zemlju po Svijetu. Jer, Senad je Avdić karika u lancu iz 
Karađorđeva, njega štite četnici i ustaše, u svim varijantama i kostimima; 
on ima status paradržavnog spomenika u ovoj dejtonskog paradržavi u ko- 
joj zločinci dobijaju slobodu i čast, a patrioti progon i poniženje. 

Senad Avdić će 4. decembra, u 15 sati i 45 minuta, održati predava- 
nje na međunarodnoj konferenciji o BiH, koja će se održati u Frankfurtu. 
(http:/www:-.soz.uni-frankfurt.de/bosnien/bosnisch_konferenz.htm) Njegov- 
im se lažima vjeruje. Njegove su laži roba na tržištu. Naša istina ne služi 
ničemu. Jer nema istine bez volje i moći. 

Jakob Finci za nas nije Jevrej, već je ravnogorski Srbin. Preko njega 
niti možemo, niti hoćemo, voditi zajedničku borbu sa evropskim 
Jevrejima protiv krstašizacije Evrope, a za bošnjačku i jevrejsku 
jednakopravnost u Evropi. 


Bošnjaci uz Jevreje, 
Jakob Finci uz četnike 


Ako se ostvari nakana da se Evropa ustavno definira kao kolijevka 
kršćanstva, to će najteže pogoditi Bošnjake i evropske Jevreje. Ova dva evro- 
pska naroda bi postali podstanari na svome kontinentu. I jedan i drugi 
narod nose iskustvo genocida, koji su se dogodili uz prešutnu saglasnost 
evropskih država. Istjerivanje Bošnjaka i Jevreja iz evropske porodice, uda- 
rilo bi pečat na evropsko saučesništvo u holokaustu nad Jevrejima, i u ge- 
nocidu nad Bošnjacima. Otud Bošnjaci i Jevreji imaju jednake evropske 
interese. Bošnjaci ne mogu bogznašta promijeniti u sudbinskim tokovima, 
ali Jevreji mogu. Jevreji su sila kojoj bošnjačka nesila može tek poslužiti 
kao dokaz da bi još neki evropski narodi bili pogođeni krstašizacijom Evro- 
pe. Ali, šta je nas briga što bismo mi za nešto poslužili Jevrejima, kad bi 
Jevreji u guranju svoga interesa poslužili nama. Pitanje bošnjačkog odnosa 
prema evropskim Jevrejima nameće se kao jedno od najbitnijih u promišlja- 
nju naše evropske budućnosti. 

Trenutno, u Bošnjaka se niko ne bavi ovim strateškim promišljanjem. 
U inteligenciji, iu narodu, različiti su stavovi o Jevrejima. Tradicija nas uči da 
smo prema Jevrejima stoljećima imali blagonaklon odnos. Od kad smo ih 
prihvatili nakon progona iz Španije, pa preko Drugog svjetskog rata kada 
smo ih pred holokaustom skrivali u svojim kućama, familijama, nošnjama, 
trajalo je to komšijsko pobratimstvo. A onda su Jevreji, u vrijeme genocida 
nad Bošnjacima, zdimili u Izrael, ili ko zna kuda. Oni su mogli napustiti 
bosanski pakao, a mi nismo. Nije im bilo ni na kraj pameti da se s nama 
solidarišu u smrti. Možda ih se može razumjeti. Ali, eto, našim je djedovima 
bilo na pameti da rizikuju svoje živote skrivajući Jevreje pred nacistima. Kukavi- 
čki odlazak Jevreja iz Bosne u našim je glavama protresao višestoljetnu tradic- 
iju komšiluka, kojom smo se samo mi, kao domaćini, mogli ponositi. U toj 
šupljini, u kojoj smo ostali sami sa svojom smrću, nametnulo nam se poređenje 
sa palestinskom sudbinom. Počeli smo suosjećati sa Palestincima, s kojima 
niko ne suosjeća, kao ni sa nama, a sve smo Jevreje strpali u Izrael. Sazrela je 
potreba da evropske Jevreje odvojimo od Izraela, Palestince od Bošnjaka, i 
da se malo zagledamo u račun, baš onako kako bi to činili Jevreji. 


Izrod iz tradicije 
Glavna prepreka u reafirmaciji bošnjačkih veza sa Jevrejima je Jakob 
Finci oko čijeg se zlolika i zlodjela danas vrti cjelokupno bosansko jevre- 
jstvo. Ovaj predratni anonimi građani Sarajeva, koji je bio zaposlen u 

nekakvoj bezveznoj firmi, posljednjih je godina postao najmoćniji čovjek u 
bh. državi. Izgubili bismo mnogo dragocjenog novinskog prostora kada bismo 
najbrajali čega je sve taj Jakob Finci direktor, čega predsjednik, koliko funkcija 
i plata ima. Jednostavno rečeno, to je jedna bagava naučna fantastika koja 
može funkcionirati samo u dejtonskoj Bosni, gdje nema ni jednog jal Srbi- 
na, jal Hrvata, jal Bošnjaka, da bude jal pametan jal podoban koliko taj 
jedan Jakob Finci. Tolike funkcije, tolika moć u jednom čovjeku, prosječnih 
sposobnosti i sumnjivog morala, ukazuju na svu traumatičnost dejtonskog 
sistema. No, nećemo dublje o tome. 

Neko bezbeli računa da Jakob Finci simbolizira bosansko jevrejstvo i 
da kao takav može biti vjeran reprezent jevrejskih stoljeća u Bosni. To što je 
njegova familija ovdje 300 ili više godina ne znači ništa ako se jedan član te 
familije iskazao kao izrod od tradicije bošnjačko-jevrejskog komšiluka, a 
nekada, bogme, i pobratimstva. Tog nekog ko Jakoba Fincija gura na sve te 
pozicije, i daje mu faraonsku moć u nakinđurene ručice, treba obavijestiti 
da Bošnjaci ovog Jevreja ne računaju u Jevreje, već u četnike, pa je 
Bošnjacima isto da li na Fincijevim funkcijama sjedio neki Radovan Karadžić 
ili Jakob Finci. Bošnjaci nemaju ništa protiv da se, eto, ako baš mora, na 
svim tim funkcijama nađe nekakav Jevrej, ali Jevrej koji će poštovati tradi- 
ciju bošnjačko-jevrejskih lijepih odnosa, i Jevrej koji se neće iskazivati kao 
karadžićevska srbenda. Ovo bi prvo morali razumjeti Jevreji koji guraju Ja- 
koba Fincija, ili koji dopuste da se Jakob Finci gura u jevrejsko ime, jer 
Bošnjaci u tom Jakobu Finciju odveć ne vide ništa jevrejsko, osim forme 
koju ovaj mutni tip obilato zloupotrebljava za velikosrpske i genocidne 
interese. A kad to razumiju sami Jevreji, onda bi to morali razumjeti i 
međunarodni firauni koji u ime jevrejstva, dakle neke vrste neutralnosti, 
guraju tog Jakoba Fincija. Konačno: Jakob Finci je pročitan kao sluga ve- 
likosrpskih interesa, kao mrzitelj bošnjačkog naroda, kao razarač bosanskog 
multietničkog duha, kao neprijatelj jevrejstva u Bosni, i takav je tip, barem 
što se Bošnjaka tiče, sva svoja vrata zamandalio. Njemu nema povratka 
među Jevreje, one koje pamti tradicija bosanskog komšiluka, i zalud ga je 
držati tu, među nama, da s kapicom izigrava Jevreja, kad svaki pismen 
Bošnjak u njemu vidi četnika. 


Našminkani Jevrej 

Podugačak je spisak aferima Jakoba Fincija koje bismo mogli navesti 
argumentirajući gore izrečene stavove. Sjećamo se, samo u posljednjoj godi- 
ni, kako je, kao čelni čovjek Regulatorne agencije za komunikacije, izmišljao 
tzv. antisemitizam u Bošnjaka, kako je kriminalno zloupotrijebio propise 
RAK-a da izmisli kaznu od 50.000 maraka za tzv. antisemitsku hudbu na TV 
Alfa, pa kako je sa istom namjerom kažnjavao još neke bosanske rtv stan- 
ice, dok s druge strane nije ništa adekvatno poduzimao da kazni svako- 
dnevno četničenje i pozivanje na zločin Bijeljinske tv, niti nekih drugih 
karadžićevskih medija. Sjećamo se kako je izletio na sesiju Kruga 99 da nas 
navuče na referendum o tzv. ustavnim promjenama, a s ciljem da se omogući 
legalni okvir za otcjepljenje Republike Srpske. Tada su na ovu Fincijevu 

podvalu nasjeli i plitkoumni kadaifi iz Vijeća kongresa tzv. bošnjačkih inte- 
lektualaca, ali su se nakon naše analize u posljednji čas povukli iz izdaje. 
Potom, pričalo se da je Finci nešto brljao oko Hagade u toku rata, ali nema 
nikakvih pouzdanih informacija da je pokušao ukrasti Hagadu i prodati je 
za goleme pare. Činjenica jeste da su Hagadu čuvali naoružani Bošnjaci, 
valjda od nekoga ko je htio ukrasti ovo bosansko blago. Ima mnoštvo priča 
o Jakobu Finciju, od kockarskih, do kriminalnih, ali nas one ne zanimaju. 
Zanima nas moralna dimenzija ovog našminkanog Jevreja. A o toj moralnoj 
dimenziji u nastavku nećemo govoriti mi, jer se nama, bošnjačkim, možda 
ne vjeruje. Neka o tome nešto kaže Tilman Cilh, lider Društva za ugrožene 
narode i najveći svjetski borac za istinu o genocidu nad Bošnjacima. 

Za razliku od Tilmana Cilha koji je prvi svijetu obznanio da je "već 
prve godine rata postojalo najmanje 200 srpskih koncentracionih logora u 
kojima je stradalo 250.000 Bosanaca, gotovo isključivo civila", Jakob Finci 
je, kako tvrde ljudi iz naše dijaspore, hodao po svijetu i pričao O tzv. 
građanskom ratu u BiH. Tilman Cilh je objavljivao knjige, istraživačke stu- 
dije, agresiju i genocid nazivao pravim imenom, apelirao na svijet da pre- 
kine ubijanje Bošnjaka, prvi je obznanio da je "tokom prve godine agresije 
na BiH bilo silovano najmanje 20.000 bosanskih žena, pretežno musli- 
manki", te da su ta "silovanja vršena većinom u logorima, i organizovano", 
prvi je obznanio da je "najmanje hiljadu džamija dignuto u vazduh i 
uništeno"... Za to vrijeme, a i poslije, i do danas, Jakob Fincije nije izrekao 
ni milioniti dio istine o genocidnoj agresiji na Bošnjake, onako, jasno i 
otvoreno, kako je to rekao Tilman Cilh. Stoga se Tilman Cilh ima smatrati 
prvi i najupornijim svjetskim borcem za istinu o genocidnoj agresiji nad 
Bošnjacima, i kad takav svjetski autoritet nešto kaže, onda je to teško k'o 
giviht, teže i jače od svake naše misli. A šta je o Jakobu Finciju rekao Tilman 
Cilh? 


Jevrejska lakrdija i sramota 

U "Oslobođenju" od 2. VIII 2005. objavljena je sljedeća Cilhova izja- 
va: "Bio sam iznenađen kako on negira genocid. Bio sam jako tužan da on 
na svojim izlaganjima u Njemačkoj zaboravlja i zanemaruje žrtve, žene iz 
logora za silovanje, ubijene zatočenike Omarske, Trnopolja, Keraterma, Luke 
Brčko i raznih logora u Foči, kao i više od deset hilajda žrtava u Sarajevu". 
Odgovarajući na reagiranje jednog ovdašnjeg Fincijevog potrčka, kojeg, 
možda, možemo nekad tematizirati, u tekstu od 26. VIII 2005. Cilh je do- 
dao: "(...) Ja nisam govorio o Jevrejskoj opštini nego o Jakobu Finciju, koji 
mi je nakon rata u BiH, nakon zločina u Srebrenici, rekao da se ratni zločini 
u BiH ne mogu okarakterizirati kao genocid. Smatram da je prisustvo Ja- 
koba Fincija na međunarodnim skupovima i diskusijama problematično" - 
napisao je Tilman Cilh. 

Polemika se inače vrti oko tzv. komsije za istinu i pomirenje čiji je 
lider, pored desetak drugih liderskih funkcija, upravo Jakob Finci. Ali nas, 
sada, ne zanima ta četnička komisija. Zanima nas činjenica da je jedan 
Tilman Cilh posvjedočio da Jakob Finci negira genocid nad Bošnjacima, da 


Marketing tragedije 135 


je štetan na međunarodnim skupovima o BiH, po kojim ga, očito, vodaju 
četnički lobiji, da Cilh pravi razliku između Jevrejske opštine, dakle bosa- 
nskih Jevreja, i Jakoba Fincija... Takav nam je antijevrej podmetnut da pre- 
ko njegovih četničkih operacija razumijevamo bosansko jevrejstvo. Radi se 
o četničkoj podvali, jer početničeni Jakob Finci ima zadatak da konfrontira 
Bošnjake sa Jevrejima, i to tako što svoja zla pokriva jevrejskim imidžom, 
pa prosječan Bošnjak otpor prema Jakobu Finciju transponira u otpor pre- 
ma jevrejstvu. 

Prema našim saznanjima, mnogi sarajevski Jevreji Jakoba Fincija 
smatraju lakrdijom i sramotom za Jevreje. Oni imaju svoje razloge, a mi 
svoje. Nama je potrebno savezništvo sa evropskim Jevrejima, a to savezništvo 
ne možemo ostvariti preko Jakoba Fincija koji je, za nas, osvjedočeni ve- 
likosrpski potrčko. Jednostavno kazano — taj Jakob Finci za nas nije Jevrej, 
već je ravnogorski Srbin. Preko njega niti možemo, niti hoćemo, voditi 
zajedničku borbu sa evropskim Jevrejima za našu zajedničku jednako- 
pravnost u Evropi. 

Bošnjak koji nije spreman da osudi nekoliko zločina koji su činje- 
ni u ime Bošnjaka, i da suosjeća sa žrtvama tih zločina, takav 
Bošnjak nije sposoban da osjeti svetost bošnjačke žrtve. Mi koji 
smo Božijom Voljom ostavljeni u životu, zaduženi smo da gradi- 
mo uspomenu na bošnjačku žrtvu, a prvi kamen u toj građevini 
mora biti kontinuirana distanca od Grabovice, Uzdola, Kazana... 


Bošnjaštvo u Grabovici 


Polovinom devetog mjeseca postala je aktuelna priča o monoetničkim 
suosjećanjima sa žrtvama zločina. Najednom se otkrilo da na komemora- 
cijama prisustvuju samo vjerski i politički predstavnici naroda čije su žrtve, 
ali ne i naroda čiji su pripadnici počinili zločin. Budući da u agresiji na BiH 
nisu svi jednako stradali, Bošnjaci imaju najveći interes da im se žrtve pamte 
i da obavezuju političku stvarnost. 


Žrtva u avlijskom krugu 

Kultura pamćenja je primarni bošnjački interes. Ali, kulturu pamćenja 
je u bh. kontekstu jalovo graditi na separatističkim, monoetničkim pozici- 
jama, jer ono što nema državne, dakle, multietničke atribute, skončava kao 
privatna stvar jednog naroda. Ako je, pak, kultura pamćenja rasprostrta na 
državni prostor, tada je bošnjačka žrtva obavezujuća za sve, kao i srpska i 
hrvatska. Nama, kao narodu koji je podnio najveće žrtve, ne smiju smetati 
žrtve iz srpskog i hrvatskog naroda, tim prije ako afirmacija sjećanja na 
srpske i hrvatske žrtve doprinosi pamćenju naših žrtava u okvirima bh. 
državne zajednice. Jednako pamćenje svih bh. žrtava istaklo bi razliku u 
stradalništvu, a time i moralnu superiornost bošnjačkog naroda. 

S druge strane, pak, srpske i hrvatske žrtve imaju rezervno mjesto u 
velikodržavnim korpusima, tako da bh. srpstvo i hb. hrvatstvo ne moraju 
osjećati ambiciju da se sve bh. žrtve jednako pamte. Danas je bh. Srbima i 
hb. Hrvatima srodstvenija varijanta učlanjivanja svojih žrtava u velikodržavne 
mučeničke karavane, nego li promišljanja neke zajedničke bh. komemorije. 
Svesrpstvo i svehrvatstvo imaju uštimane hegemonističke magnetizme, dok 
s ove strane uopće ne postoji dugoročna strategija pamćenja bošnjačke 
žrtve, koje, dakle, u punom kapacitetu nema, bez pamćenja svih 
bosanskohercegovačkih žrtava. 

Bošnjačka ambicija se, kao i u mnogim drugim slučajevima, svela na 
avlijski krug, valjda i u provincijalnom računu da bi pamćenje srpskih i 
hrvatskih žrtava moglo umanjiti dimenziju bošnjačkog stradalništva. Zapravo 
je suprotno: pamćenje svih žrtava, jednakom mjerom, može samo istaći 
genocidni kontekst u kojem je rođena bošnjačka žrtva. U tom kratkovidom 
strahu bošnjačka se žrtva tiče samo Bošnjaka, a čini se da postoji put da se 
tiče svih, podjednako. Da bi se to ostvarilo, Bošnjaci moraju činiti prvi 
korak, sve dok se ne probije dno srpskog i hrvatskog morala, e kako bi se 

na suosjećanje uzvratilo suosjećanjem. Pravo rečeno, Bošnjaci i nemaju 
drugog izbora. 


Otvoreni poziv 

Medijska i politička aktuelizacija priče o monoetničkim suosjećanjima 
sa žrtvama zločina, krenula je nakon što sam 7. septembra, dva dana prije 
obilježavanja 12. godišnjice zločina u Grabovici, bošnjačkim zvaničnicima 
uputio otvoreni poziv da prisustvuju ovoj komemoraciji. Da ne bih 
prepričavao ovaj kratki poziv, ovdje ćemo ga ponoviti: 

- "Bošnjački zvaničnici konačno su dužni pokazati trajno suosjećanje 
spram nekoliko zločina koji su počinjeni u bošnjačko ime, a kojima je uka- 
ljana svetost genocida nad Bošnjacima. Bošnjačka politika nema pravo 
očekivati da će iko suosjećati sa bošnjačkom žrtvom, dokle god bošnjački 
narod ne suosjeća sa žrtvama nekoliko zločina koje su počinili bošnjački 
izrodi. 

Svaki zločin koji je počinjen u ime ma kojeg bh. naroda, prvo se tiče 
tog naroda, a tek onda naroda iz kojeg potiču žrtve. Dokle god se bh. naro- 
di, preko svojih zastupnika, ne ograde od zločina počinjenih u ime srpstva, 
hrvatstva ili bošnjaštva, dotle će ih pratiti kolektivna odgovornost. 

U Grabovici su u noći 8. na 9. septembar 1993. ubijena 33 hrvatska 
civila. Najmlađa žrtva bila je četverogodišnja Mladenka Zadro, a najstarija 
Marko Marić, rođen 1906. godine. Nema nikakvog opravdanja što dosad ni 
jedan bošnjački zvaničnik nije prisustvovao ni jednom komemorativnom 
obilježavanju ovog zločina. Svakog 9. septembra Bošnjacima je mjesto u 
Grabovici! Jer, Grabovica se više tiče Bošnjaka, nego Hrvata. Kao što bi se 
zločin u Ahmićima trebao više ticati Hrvata, nego Bošnjaka. 

Upitat će neko: a zašto prvo Hrvati ne odu u Ahmiće, pa će i Bošnjaci 
doći u Grabovicu? Zato što Hrvati, a i Srbi, imaju rezervnu varijantu, a 
Bošnjaci nemaju, zato što Bošnjaci moraju prvi svjedočiti spremnost na 
suosjećanje, kako bi za sebe mogli tražiti isto. 

Ako u petak, 9. septembra, bošnjački zvaničnici odu u Grabovicu i oda- 
ju poštu nevinim žrtvama bošnjačkog zločina, za očekivati je da bi i hrvatski 
zvaničnici došli u Ahmiće. Slavenski je običaj da se na žalosti ne poziva." 

Ovaj otvoreni poziv je 7. IX emitirala Federalna novinska agencija, a 
sutradan su ga prenijeli "Dnevni avaz" i "Jutarnje novine". U petak, 9. IX, 
kada je za 15 sati zakazana komemoracija u Grabovici, u "Dnevnom avazu" 
je izišao tekst u kome je delegacija Bosanske stranke najavila svoj odlazak 
u Grabovicu, dok su se o ovom pozivu pozitivno izjasnili i Amor Mašović i 
Sejfudin Tokić. 

Mašović je rekao: "Bošnjaci svojim dolaskom u Grabovicu opet trebaju 
prvi iskoračiti kao što su to i do sada uvijek činili", a Tokić je rekao: "Ono 
što smatram važnim i presudno bitnim za budućnost BiH jeste prevazilaženje 
etničkog karaktera zločina i u tom kontekstu pogrešne logike žaljenja i 
poštovanja samo svojih žrtava". 

Uprkos primjerenoj, dvodnevnoj promociji ideje da na komemoraciji 
u Grabovici prisustvuju bošnjački zvaničnici — tamo se nije pojavio niko. 

Izuzev delegacije Bosanske stranke, čiji opozicioni status ne možemo podve- 
sti pod značenje - bošnjački zvaničnici. 


Podoban poziv nepodobnog autora 

Znakovito je gibanje političkog ambijenta nakon ovih događaja. 
Državni tv kanali su izvijestili da je u Grabovici održana komemoracija, ali 
su ovaj put odjednom otkrili da se tu nije pojavio niko od bošnjačkih 
zvaničnika. Pravo je čudo kako im to nije upadalo u oko u vrijeme kada je 
ovim frtaljem BiH vladala SDP-Alijansa. Mogli su i tada, a i sada, prozvati, 
recimo, Zlatka Lagumdžiju, jer je i on, k'o biva, Bošnjak. Po vještačkoj podjeli 
na bošnjačke ekstremiste i demokrate, valjda bi bilo prirodno da se upravo 
SDP-ovi tzv. Bošnjaci pojave na ovoj komemoraciji, jer, eto, njima haman 
ne smetaju te nacionalne razlike. Ali, niti je ideja za dolazak Bošnjaka u 
Grabovicu potekla od nekog intelektualca iz njihovog kvislinškog kruga, 
niti je iko od njih otišao u Grabovicu. Zato su državni tv kanali prešutali 
moj poziv, dakle, zbog moje nepodobnosti, a ne zbog poziva, iako su imali 
priliku da dan-dva prije afirmiraju i osnaže ovu ideju, te da utiču na dolazak 
bošnjačkih zvaničnika. Prešutkivanje poziva im nije smetalo da se poslije 
dobavežu te ideje i da je tumače kao kvalitetnu i poželjnu. To nam ukazuje 
da u našem društvu postoje obilježeni ljudi. 

Jednako, ili gore, prošla je delegacija Bosanske stranke, koja je zapu- 
cala iz Tuzle, pet sati tam — pet sati vam, da bi joj se dogodilo da se njeno 
prisustvo u Grabovici na državnim tv kanalima tumači kao — stranačka pro- 
mocija. Urednici državnih tv kanala su taj čin dobre volje srozali do poniženja. 
E, sad valja postaviti pitanje: a šta fali i promociji, ako je ta promocija u 
službi pomirenja, povjerenja, tolerancije, multietničnosti?! Da je u Grabo- 
vicu došao Lagumdžija bilo bi to tumačeno kao vrhunski demokratski čin. 
Umjesto da državni tv kanali ovakve iskorake izdignu na nivo općedruštvene 
vrline i koristi, oni ih tretiraju u ovisnosti od ideološke podobnosti. Neki 
ljudi i stranke imaju rezervirano mjesto pravednika i boraca za mir i tole- 
ranciju, pa makar ništa ne činili, a drugi, opet, rezervirano mjesto ekstre- 
mista, mudžahedina, vehabija, pa makar svojim primjerom, konkretno, 
svjedočili da su bolji i vredniji od ovih lažnih veličina. 


Ka životu žrtve 

Šteta je što se bošnjački zvaničnici nisu odazvali na poziv da budu u 
Grabovici. Mogli su svojim prisustvom ojačati moralni kredibilitet bošnja- 
čkog naroda, jer bi se ispostavilo da Bošnjaci imaju snage, superiornosti, 
da se suoče sa zločinima činjenim u bošnjačko ime. Na to nisam ukazivao 
samo ja, već, evo, i nekoliko drugih Bošnjaka. Teško je vjerovati da desetine 
političara iz SDA ne čitaju novine, pa da u dva dana nisu zapazili ove pozive. 

Novinari državnih tv kanala jedva su dočekali da u Grabovici ne bude 
ni jedan bošnjački zvaničnik. Zato su u utorak, 13. IX, u treći Dnevnik, 
pozvali lidera SDA Sulejmana Tihića, da ga o tome propitaju. Tihić je, i ovaj 
put, pokazao raskoš svoje (ili naše) zalutalosti. Na pitanje zašto nije bio u 
Grabovici, odgovorio je: "Da sam dobio poziv, išao bih u Grabovicu. Išao 

bih i bez poziva da sam znao za komemoraciju. Nisam bio obaviješten". 
Tihić nije mogao dati goru izjavu, jer se ispostavilo da laže, da ne zna, da 
ne vidi... Prvo, morao je znati da se na komemoracije ne poziva, jer je to 
stvar opće kulture. Drugo, pokazao je da ne zna za komemoraciju, a to 
znači da ne prati događaje i ne čita novine, a lider koji ne zna šta se oko 
njega događa, treba da radi neke jednostavnije poslove. Treće, bilo je potpu- 
no jasno da Tihić petlja i laže, što je stvorilo mučan utisak, jer je ipak on, 
kakav-god, reprezent svih nas, a među nama je mnogo više čestitih i iskrenih 
ljudi. Napose, ključni dokaz da Tihić govori jedno a čini drugo ispostavio se 
u četvrtak, 15. IX, kada je u Uzodlu obilježena 12. godišnjica masakra nad 
41 Hrvatom, a gdje također nije bio niko od bošnjačkih zvaničnika. Ako se 
već zglajzalo na Grabovici, popravni je mogao biti u Uzdolu. No, bošnjačka 
politika očito ne namjerava konkretizirati svoje estradno suosjećanje sa 
žrtvama nekoliko zločina koji su počinjeni u ime Bošnjaka. Taj sehardžijski 
provincijalizam, ta intelektualna i patriotska tupavost, ugrožava vitalne 
bošnjačke interese, koji su direktno ovisni od statusa bošnjačke žrtve. 

Konačna je istina: Bošnjak koji nije spreman da osudi nekoliko zločina 
koji su činjeni u ime Bošnjaka, i da suosjeća sa žrtvama tih zločina, takav 
Bošnjak nije sposoban da osjeti svetost bošnjačke žrtve. Mi koji smo Božijom 
Voljom ostavljeni u životu, zaduženi smo da gradimo uspomenu na 
bošnjačku žrtvu, a prvi kamen u toj građevini mora biti kontinuirana dista- 
nca od Grabovice, Uzdola, Kazana... Tek tada, i tek tako, bošnjačka žrtva će 
imati pravo na dostojanstven život, u pamćenju i u opomeni. 


Broj 154, 30. IX 2005. 

Ako je naš brat iz Gornje Maoče zagrebačkom novinaru uistinu 
govorio o džihadu, o našem ratu protiv Evrope, onda se moramo 
zamisliti nad tom zajednicom tzv. vehabija u kojoj svako može trtlj- 
ati šta mu je volja i u nevolji činiti još goru nevolju. 


Džihad je opstanak Bošnjaka 


Svake se hefte dogodi makar po jedan gadan medijski atak na svetost 
bošnjačke žrtve. U normalnog bi se naroda na proteste odmah dizali svi 
politički i društveni subjekti. Da Jevreju darneš u Aušvic, da Srbinu darneš 
u Jasenovac — oči bi kopali! U nas, niko, nimuekaet. Stara je to priča, stoput 
isklofana, pa je mučno opet postavljati pitanje ugursuznog i nepismenog 
karaktera bošnjačke politike. Vrtimo se oko činjenice da u Bošnjaka ni je- 
dna politička instanca ne prati medijsku i političku agresiju na bošnjačku 
žrtvu, od čijeg (ne)priznavanja ovisi politička budućnost BiH, pa i regije. 
Jer, ako bošnjačka žrtva bude živjela u kontekstu genocida, srpska i hrva- 
tska hegemonija će ostati bez perspektiva; ukoliko se, pak, ta žrtva prikaže 
kao krivac, kao krvnik, srpsko i hrvatsko zločinstvo nad Bosnom i Bošnjacima 
dobit će auru pravednosti, i još pride — antiterorizma. 

Bošnjačka se žrtva može ubijati, i ubija se, na stotinu načina, ali se 
jedan ispostavio kao najkraći: optuživanje Bošnjaka za tzv. islamski terori- 
zam. Jedna novina, i ma koji novinar, ne mogu braniti narod od ove regio- 
nalne operacije koju podržavaju nekolike zapadne vlade. Mi možemo tek 
fragmentarno obraditi poneki paradigmatski slučaj. Ali, to nije sistem, to 
nije kapacitet odbrane kakav zahtijeva kontinuitet medijske i političke sa- 
tanizacije Bošnjaka. Bez postojanja centra za informativne i strateške opera- 
cije, kakvog imaju sve samoodržive nacije, nemoguće je egzistirati kao 
politički narod. Po nemanju strateškog odnosa prema sebi i svome okruže- 
nju, mi prije ličimo na putujuću čergu, nego na naciju. Eto, i pored najbolje 
volje, teško je pronaći političke elemente po kojima bismo se uporedili 
makar za Srbima i Hrvatima. To što smo opstali, u genocidu, stvar je nago- 
na, to što slovimo kao politički narod, stvar je slučajnosti, ustavnog naslijeđa; 
ali, to što smo politički, ekonomski, kulturno, obrazovno, medijski i kako 
god hoćeš — povaljeni, zatrti u ovih nekoliko godina — e, to je već stvar 
naših istinskih, nultih, organizacionih potencijala. Mi, kao politički narod, 
u organizacionom smislu, ne postojimo, pa nas je lahko pokoriti; nisu Srbi 
i Hrvati toliko sposobni koliko smo mi nesposobni; nisu njihove laži o 
nama toliko dobre da ih je teško razobličiti, ali mi te laži niti čujemo, niti 
nas zanimaju, pa ih i ne demantiramo, čime laži postaju istina, čime geno- 
cidni kretenluk postaje vrlina, i čime naša plemenitost postaje tzv. islamski 
terorizam. 

Pošto se ne možemo osloniti na bošnjačku politiku, a pošto ne ka- 
nimo mirno gledati razaranje naše čestitosti, naše je da pokušamo sačuvati 
makar nešto. Nije bitno da li ćemo u tome uspjeti. Bitno je da to činimo. 

Kandžija nepravde 

Postoje informacije, pa i vjerodostojne intencije, da je bošnjačka 
politika odlučila žrtvovati tzv. vehabijsku zajednicu u BiH kako bi sebe pri- 
kazala kao partnere u borbi protiv tzv. islamskog terorizma. Samo totalni 
mamlazi mogu imati tako glupavu računicu! Jer, ako se tzv. vehabijska za- 
jednica u BiH prikaže kao teroristička, cijeli će bošnjački narod ponijeti 
takav biljeg. Jer te tzv. vehabije nisu pale s Marsa, oni su dio ovog naroda, 
njegovih prirodnih različitosti, i prava na različitosti. U Bošnjaka ima i atei- 
sta, i srbista, i kroatista, i jehovinih svjedoka, i pankera, i folkera, i svakakvih 
burgija, pa što ne bi bilo i tzv. vehabija. Stepen netolerancije prema tzv. 
vehabijama dokazuje do koje je mjere totalitarno i boljševičko ovo društvo 
koje sebe naziva demokratskim i multietničkim. Na sva se zvona arlauče o 
jedinstvu različitosti, o toleranciji, ali nikome ne smetaju razni krstaši koji 
kane pokrstiti Bošnjake, niti kome smetaju, recimo, jehovini svjedoci, sme- 
tnja su samo i isključivo tzv. vehabije. Ta nelogičnost ukazuje da se ne radi 
o prirodnoj smetnji, već o konstrukciji, jer preko satanizacije tzv. vehabija 
treba da se satanizira bošnjački narod. Agresivna kampanja treba da u 
Bošnjaka stvori uvjerenje kako bi se uklanjanjem tzv. vehabija riješio probl- 
em, jer, konačno, ne bismo imali brade, i skraćene nogavice, pa bismo 
mogli rahat da ličimo na Srbe i Hrvate. Ali, kad ukloniš brade, i skraćene 
nogavice, na red će doći sve drugo što nije kao prvo; zasmetat će tada 
mahrame, francuske kape, ezani, munare, islamske škole... Kad se jednom, 
kandžijom nepravde, pomjeri granica tolerancije, proces se nastavlja i 
usložnjava. Mene, osobno, uopće ne zanimaju tzv. vehabije, pa ni jehovini 
svjedoci, ni peti, ni deseti, zanima me isključivo pravo svakog ljudskog bića 
da svoju vjeru ispoljava onako kako hoće. Drugo, zanima me činjenica da te 
tzv. vehabije nikome nisu nanijele nikakvo Zlo, pa nije u redu da se nekakvi 
ljudi kažnjavaju i progone ni za što. Ako bi nekada te tzv. vehabije, ili neko 
drugi, namjeravao da ugrozi pravni i demokratski poredak, da uzjaše nečiju 
slobodu, ja bih bio prvi koji bi se tome usprotivio. ...Kao što sam još prije 
11. septembra bio prvi koji je ustao u zaštitu tzv. vehabija, kada su njihovu 
zajednicu progonili iz Bočinje, i kada su svi vrli demokrati lajali kako te 
ljude treba protjerati, i kako im ne treba dozvoliti da se igdje zajedno nase- 
le. Tekst pod naslovom "Imaju li mudžahedini iz Bočinje ljudska prava" 
objavio sam u "Oslobođenju" 5. septembra 2000. godine. Dogodilo se da 
se jedna grupa tzv. vehabija sa svojim familijama naseli u Gornju Maoču 
pored Brčkog, ne sluteći da će koju godinu poslije postati neviđena evro- 
pska medijska atrakcija. 


Razlike i tolerancija 
Svaki bi normalan i demokratski opredjeljen čovjek morao biti sretan 
što u našoj zemlji žive različitosti, koje se između sebe dopisuju interkultu- 
ralnim relacijama, i koje se unutar sebe usložnjavaju u razlikama i toleranci- 
jama. Samo kockasti umovi mogu biti protiv činjenice da u Gornjoj Maoči u 
miru živi jedna zajednica koja ima svoja pravila ponašanja i vjerovanja. Za 
mene, pak, ova činjenica svjedoči o bogatstvu moje zemlje koja je, valjda, 

toliko široka i pitoma da i daleki tzv. vehabizam može podnijeti u svojoj 
stoljećima njegovanoj toleranciji. Jer, ako smo u stanju tolerirati malu grupu 
koja prakticira jedno učenje koje nema korijena u našoj islamskoj, a ni bosa- 
nskoj tradiciji, onda smo sposobni i da toleriramo sve one razlike koje su 
interkulturalnim relacijama nataložile identitet zajedničke baštine. Tek tako 
postajemo svjesni da su sve naše razlike dopisane onim od čega se razlikuju. 
Postajemo svjesni dejtonskog apsurda. Prisustvo svake nove razlike učvršćava 
postojeće razlike kao identitet, kao povijesno pravilo, i suprotstavlja ih ovom 
povijesnom izuzetku. Ovo bi trebali znati upravo oni (plaćeni) intelektualci 
koji predvode hajku protiv tzv. vehabija, a ne ja koji neđu budalama raznih 
fela slovim kao "komesar vehabija" i "vođa islamske revolucije". Fakat je da 
simpatiziram te tzv. vehabije, ne što mi se sviđaju, već zbog njihove 
ugroženosti, jednako kao što sam 1992. štitio lojalne Srbe u Tuzli koje su 
verbalno progonili bošnjački bolesnici, pa me zbog toga SDA proglasila 
četničkom i neprijateljem muslimanskog naroda". 

Pošto bošnjačka politika očito namjerava preko ugnjetavanja tzv. ve- 
habija izmišljati svoj antiteroristički karakter, a da nije ni svjesna da tako 
Bošnjake gura u nepostojeću krivicu, i pošto tzv. vehabije nisu ničim zaslužile 
tu nepravdu, moje je da im onako, jaranski, komesarski, nešto reknem. 


Njujork u Doboju 

Obruč se steže. Ne znam gdje će se zaustaviti. Zasad se intencije mogu 
čitati iz neviđene medijske hajke na Gornju Maoču. Pisali smo kako je 
izmišljeno da je Gornja Maoča trebala napasti Vatikan, prilikom Papine sa- 
hrane, i to sa 11 raketa. Budalaština je obigrala globalno medijsko selo. 
Bošnjačka politika je sračunato odšutala. Laži se nastavljaju. Gotovo svako- 
dnevno. Prošle je hefte u Doboju nekakvo Udruženje zarobljenika "Vijenac, 
Vozuća i ostali" zatražilo bratimljenje Doboja sa Njujorkom, Londonom i 
Madridom, sa obrazloženjem da je "Doboj također bio žrtva sljedbenika ćeli- 
ja Al-Kaide". A sjećamo li se kako je Senad Avdić koju heftu prije objavio da 
baš u muslimanskom dijelu Doboja Al-Kaida nabavlja deset kila žive za trova- 
nje vodovoda u Italiji?! Zar je slučajno to guranje Doboja u svjetski medijski 
eter?! Ovo Udruženje iz Doboja je zatražilo od Pedija EŠdauna da se "formira 
komisija za utvrđivanje zločina domaćih i stranih mudžahedina", te da se 
ćutvrdi kome je namenjeno 28 odsečenih srpskih glava u Iranu i još toliko u 
jednom kabinetu u Sarajevu, koje su mudžahedini uputili kao dar sa ozre- 
nsko-vozućkog ratišta". Dakle, ukupno 56 glava. Ali, otkud baš po 28 glava, i 
tamte, i vamte?! Pamtimo da baš Senad Avdić, i njegovo FTV izdanje, godina- 
ma objavljuju slike dvije-tri odsječene glave. Nije sporno da je taj što je sjekao 
srpske glave nanio golemu štetu Bošnjacima, ali je znakovito što se te glave 
koordinirano šutaju po medijskom prostoru, s ciljem da se od Doboja stvori 
prvi grad na Zemlji koji je bio žrtva tzv. islamskog terorizma. Jakako, cilj je 
skrenuti pažnju sa Srebrenice i svih naših Srebrenica, a izmišljanje tzv. isla- 
mskog terorizma — najkraći je put. 

Druga, friška budalaština je teza da je BiH "tranzit za terorističke 
aktivnosti". Kad su sarajevski plaćenici uočili da ničim konkretnim ne mogu 

opravdati izmišljotine o tzv. islamskom terorizmu, jer od te izmišljotine 
nikad niko nije stradao, onda su izmislili da Al-Kaida koristi BiH kao tra- 
nzit, pa joj ne odgovara da ovdje pravi belaj. Tako je izmišljeno i da iz 
Maoče potiču rakete za napad na Vatikan. Međutim, cirkus se usložnjava sa 
činjenicom da je komandant NATO-a u BiH general Luis Veber upravo "izrazio 
bojazan od terorističkih aktivnosti koje prolaze kroz BiH". Beogradska "Poli- 
tika" je 29. VIII objavila tekst gdje se tvrdi da je u BiH stiglo 30.000 
mudžahedina kojima se gubi svaki trag. Oni tvrde da "posle obuke teroristi 
iz BiH putuju po svetu ili na krizna žarišta u Irak, Tursku ili Čečeniju". O 
kakvoj se nebulozi radi dokazuje činjenica da je Amerika utvrdila da u vri- 
jeme agresije u BiH nije bilo više od 500 mudžahedina. Da je u BiH sletilo 
30.000 ovaca to bi neko morao uočiti, a kamo li čitav jedan grad 
mudžahedina. Svejedno, istina nikad nije bila ono što nosimo u glavama, 
već tekst koji se napravi i kvalitetno plasira. Zasad je istina da u BiH spava 
30.000 mudžahedina. Bošnjačka politika na to ne reagira. Haman ne čitaju 
novine, plaće male, a novine skupe. 


Opstanak je u mudrosti 

Posljednjih mjesec-dva u štampi susjednih zemalja pojavilo se neko- 
liko bombastičnih tekstova o Gornjoj Maoči, a sve u kontekstu postojanja 
mudžahedina u BiH, kao pretnje bezbjednosti Evrope. Odmah nakon 
reportaža u nekoliko zagrebačkih listova ovdašnji je HDZ apelirao na bezbje- 
dnosne službe. Trlababa... Nije sporno što novinari traže i izmišljaju senza- 
ciju, što dušmani BiH svaku šansu dočekaju na volej, pa nije sporno ni to 
što imamo sramnu bošnjačku politiku. Sporno je kad sami sebi, tamo gdje 
se čini da smo svjesni, i sabrani, nanosimo štetu. 

Razgovarao je taj nekakav zagrebački novinar sa tim nekakvim tzv. 
vehabijom iz Gornje Maoče. A onda je ovaj naš brat ufatio šansu da njemu, 
tom novinaru, saspe istinu u brk, te o džihadu, te o džihadskom odgoju 
svog djeteta, te o nepomirljivostima, što će ga reći, o ratovima koje ćemo 
mi, muslimani iz Bosne, ovaj goloruki, razoružani prcvoljak, voditi protiv 
kršćana... Ako te nebuloze nije rekao ovaj naš brat, ako ih je novinar izmi- 
slio, trebalo ih je demantirati. A ako je sve te nebuloze rekao ovaj naš brat, 
onda se moramo zamisliti nad tom zajednicom tzv. vehabija u kojoj svako 
može trtljati šta mu je volja i u nevolji činiti još goru nevolju. 

Allahova volja nije da nestanemo sa ovih prostora, kao muslimani, i 
kao Bošnjaci. Nestat ćemo ako ne budemo uvažavali tijesne mogućnosti 
našeg opstanka. A opstanka nam nema bez tolerancije i suživota, pa čak i 
ako se prema nama nikad ne iskažu ni tolerancija, ni suživot. Mi moramo 
istrajavati na pacifizmu, na koegzistenciji, na volji za komšilukom, pa makar 
se to nekima i ne sviđalo — jer, jednostavno, drugog puta nemamo. U našem 
je iskušenju - brate - džihad u opstanku, a opstanak u mudrosti, a mudrost 
u vjeri, a vjera u džihadu. 


Broj 155, 14. X 2005. 

Lovrenovići, Hemoni, Senadi vaki i naki, Senke and comp. i dalje 
će biti demokrate i favoriti, iako su jeftini, zakupljeni fašisti, smrdlji- 
va sluz sa dna kupusne kace, čim getoiziranom i potlačenom bo- 
šnjačkom narodu pokušavaju imputirati fašizam, hegemoniju, 
diskriminaciju. 


Odgajanje haosa 


Za deset dana u tuzlanskom kraju su se dogodila tri porodična 
krvoprolića. U Živinicama i u Lukavcu brat je ubio brata. U Kalesiji su se 
izbole noževima dvije orođene familije, a u Lukavcu, opet, dva su brata 
Bošnjaka tukli do smrti jednog Hrvata. Zbilo se i nekoliko "redovnih" ubista- 
va. Negdje kod Lukavca je izmasakrirana jedna nana. 

Bajram je osvanuo u detonacijama. U deset ujutro kafići su bili krcati 
pijanim Bošnjacima. Srbijanske zvezde su gostovale u restoranima i 
diskaćima. Orio se turbo folk, cičalo se, žderalo se, obesmišljavao se, u ime 
islama, i islam i ramazan. Šta nam se ovo događa? Bjesnilo. Ubrizgano. Ono 
isto bjesnilo koje progoni Srbe, dok se pokušavaju kutarisati svojih 500 godi- 
na taloženih turskih gena, pa zaludno genocidima gone slavenske, bjelop- 
ute, vitke, nadrasle ih Bošnjake. Geni se ne nasljeđuju samo, oni se i dograđuju, 
pa je tako u naš slavenski prostor ubrizgan srbo-turbo-turski košmar, koji od 
naših ljudi stvara pijandure, siledžije, štetočine. Jakako, narod nikad nije 
kriv ni za šta, jer se narod oblikuje, zauvijek je kriva inteligencija koja i kad 
ništa ne čini opet nečinjenjem čini to što neko drugi čini. Bošnjačka je in- 
teligencija kriva što je dopustila da nakon genocida nastavimo tamo gdje 
smo stali 1992., kada nam je dlaka falila da se posrbimo, poput onih nekakvih 
muslimana u Vojvodini što, tobejarabi, za Kurban-bajram kolju krmad. 

Bošnjaci su jedan čudan fudbalski tim bez golmana koji niti igra, niti 
tumara po terenu, već se ugleda na protivničke igrače, pa sebi zabija golove. 
Jerbo, uvijek drugi znaju šta je za nas bolje. Da klanje ne boli, pustili bi mi 
i da nas kolju, za naše dobro. Odbrana je bila stvar fizičkog nagona, a ne 
svijesti. Nesvijest se nastavila, u kritičnoj masi, a šutnja intelektualaca je 
generirala bjesnilo u svim porama. Nerad je uzrok svakog zla. Nemanje 
kompasa i upijanje tuđinskih ciljeva stvorili su od nas akumulaciju Zla i 
zluradosti. Ta energija se preljeva tamo gdje insan najmanje očekuje. Ba- 
jramsko terevenčenje, pivske flaše, razasute šprice, pijane žene na jal prvoj, 
jal drugoj bajramskoj fešti, a sve to garnirano sa vijestima o braći koja su 
ubila braću, tek je vrh truhlog brijega, ispusni ventil što pišti košto pišti 
lokomotiva koja ovu bošnjačku kompoziciju vozi u džehenem. 


Zloba iz groba 
Zlo je postalo vrlina. Malo se ko stidi sujete, mržnje, poganluka. 
Dobrota je prognana. Uspostavljen je nepisani konsenzus o mlaćenju vri- 
jednosti. Neki dan sam se u to, ponovo, uvjerio. 

Svake nedjelje imam jednosatnu emisiju na Radiju BiH u Sent Luisu, 
u Americi, gdje živi naša najbrojnija zajednica u dijaspori, oko 50.000 
Bošnjaka. U toku ramazana organizirao sam prikupljanje pomoći za jetime. 
Sakupljeno je 3.000 dolara. Sa urednicima Radija, Amirom Hotićem i Muri- 
som Bajrićem, odlučio sam da se pomoć uoči Bajrama dodijeli Domu za 
djecu bez roditeljskog staranja u Tuzli, a da je uruči Arif Ahmetašević, inte- 
rnacionalni humanista godine. Novac sam mogao uručiti i ja, ali duša mi je 
već bila zadovoljna spoznajom da je akcija koju sam poveo uspješno 
završena. Htio sam da novac uruči Arif, čovjek kojemu je kćer ubijena u 
masakru na Kapiji, i koji je odlikovan za praštanje zarobljenim srpskim 
vojnicima. No, uredništvo Radija je tražilo da se i ja nađem tu, prilikom 
uručenja, jer ljudi u Sent Luisu znaju mene, a ne znaju Arifa. Redakcijski 
kolegij Radija je svim našim medijima, dakle i tuzlanskim, uputio poziv u 
čijoj prvoj rečenici stoji: "U srijedu, 2. novembra 2005., u 11 sati, u JU 
Dom za djecu bez roditeljskog staranja u Tuzli, bit će upriličeno uručivanje 
donacije od 3.000 dolara koje je, na poziv Fatmira Alispahića, sakupila bh. 
dijaspora iz američkog grada Sent Luisa." Od mene je traženo da pred novi- 
narima saopćim kako je Western Union pošiljku oslobodio svojih prihoda 
od 134 dolara, i tako se upisao u donatore. 

Od desetak tuzlanskih medija, i pet-šest raznih dopisništava, u Domu 
se nije pojavio niko! Istog je dana na TV Tuzlanskog kantona emitirana 
reportaža o taksistima koji su u Dom donijeli deset torti koje koštaju, recimo, 
200 maraka. To što su naši ljudi u dalekom Sent Luisu sakupili preko 5.000 
maraka za tuzlanske jetime, nije vijest za tuzlanske medije. Da skratimo... O 
čemu se radi? Jača je tuzlanska mržnja prema Fatmiru Alispahiću, nego tu- 
zlanska ljubav prema jetimima! ...Nego tuzlansko poštovanje prema ljudima 
u Sent Luisu koji su odvojili skupocjeno vrijeme da bi u ovom ogromnom 
gradu putovali do Radija da u Tuzlu pošalju pet, pedeset ili stotinu dolara. 

Fascinantno je patološko suglasje svih urednika da prešute ovaj 
događaj. Moguće je razumjeti postojanje jednog ili dva uboga stvorenja, ali 
je teško prihvatiti total, apsolutno jedinstvo u ljubljenju zlobe. Tim prije 
što ta zloba nije dogovorena, uspostavljena je odvojeno, svaki je urednik za 
sebe odlučio isto: Ignorirati, zbog Fatmira. 

Ali, ljude u Sent Luisu ne zanimaju ove bolesti. Oni hoće da se poštuje 
njihova dobra volja. A ako Tuzla ne poštuje tu volju, onda će ljudi iz Sent 
Luisa idući put pomoći nekoga drugog. Urednici tuzlanskih medija tako 
nisu nanijeli nikakvu štetu Fatmiru - već djeci bez roditelja - čiji je Život 
osuđen na dobrotu, koju valja hraniti i poštovati. 

Osobno, bio sam zgađen na ovim suglasjem zlobe i primitivizma. 
Oguglo sam na razne udarce, pa bih tako prekabulio i ovaj. Ali, ja sam bio 
dužan ljudima u Sent Luisu preko Radija saopćiti kakav je u Tuzli bio odjek 
njihove dobre volje. Šta da im kažem? Da nije bilo odjeka? Da niko za njiho- 
vu dobrotu nije ni čuo? Zbog mene? Normalan um to ne može razumjeti. A 
da ih slažem? Ne mogu lagati. 

Sva sreća, Arif je imao volje da protestira kod urednika. Saznao je na 
Televiziji TK da nekakva urednica mrzi Fatmira pa nije dala da se objavljuje 

ova vijest. To mu je saopćeno kao normalna stvar: neko nekoga mirzi i kvit. 
Mržnja je preča od društvenog interesa i same istine. Onda je Arif upozorio 
menadžment da jedino jetimi mogu štetovati u toj zloupotrebi javnih me- 
dija za privatne mržnje. Tek tada je na dva-tri tuzlanska medija objavljena 
vijest o donaciji iz Sent Luisa. Ostali lokalci su i dalje šutjeli, dok su vijest 
objavili "Avaz", "Glas Amerike", "Dojče vele", FENA... Donacija za tuzlanske 
jetime je tako postala bitnija za sve osim za Tuzlu. Sramota je to koju 
oboljela Tuzla ne može razumjeti. 


Pravi su krivi što su Živi 

Uz pojavu sataniziranja Bošnjaka, ide nakana izmišljanja fašista u 
bošnjačkom narodu. Eto, neki dan je kolumnist "Dana" Aleksandar Hemon 
napisao da nekakav hrvatski fašist don Živko Kustić i ja, haman kao bošnjački 
fašist - život pretvaramo u pakao. Taj Hemon je jedan od onih fašista koji 
izmišljanjem bošnjačkog fašizma brane srpski i hrvatski genocidni fašizam. 
Nešto slično sam napisao za Ivana Lovrenovića prije dvije godine, kada je 
ovaj veliki Hrvat i lažni bosanski rodoljub novinare "Avaza", "Ljiljana", "Walte- 
ra", "Jutarnjih novina" nazvao fašistima. "Dani" su dva broja posvetili ovom 
slučaju, Federalna tv je pravila specijalne emisije o mojoj navodnoj uvredi 
Ivana Lovrenovića, Krug 99 je organizirao sesiju, učesnici Sarajevskih dana 
poezije su potpisali peticiju u odbranu Lovrenovića ("LL. je najmarkantnija 
intelektualna figura u Bosni i Hercegovini!"), a brojni intelektualci su u bh. 
i hrvatskim medijima davali intervjue i pisali tekstove protiv mene, a za 
Ivana (Mahmutćehajić: "Napad na Lovrenovića je sramota i mrlja na 
bošnjačkom narodu.") Niko od njih, dakako, nije tematizirao činjenicu da 
je Ivan Lovrenović 21 bh. pisca koji su potpisali peticiju protiv montiranog 
procesa "Pogorelica" - uporedio sa hajvanima, niti da je fašistima nazvao 
novinare četiri bh. lista. Jer, Ivanu se može, a nama se ne može. 

Dvije godine poslije, ovih dana, komentator "Oslobođenja" Zija 
Dizdarević čereči Ivana Lovrenovića, ali danas niko ne napada Ziju, niti iko 
brani Ivana. Jer Zija je u startu multikulturan, a Fatmir je u startu mudža- 
hedin. Zija je najednom otkrio da "Lovrenoviću odjednom smeta zahtjev za 
snaženje bh. države na račun entiteta", da izmišlja "odbojnost spram hrvat- 
skog jezika", iako su "nebrojeni Bošnjaci kroatizirali svoj jezički izraz, a sve 
opštine u Sarajevu naprasno postale općine". Zija piše: "Lovrenovićeva 
optužba da su Bošnjaci kapilarno prožeti težnjom za hegemonijom i diskri- 
minacijom je šokantna insinuacija". Zija oštro kritikuje Lovrenovićevu 
optužbu da su Bošnjaci glavna prijetnja održivosti bh. države. 

To što je Zija danas otkrio, ja sam otkrivao dvije godine prije. Anali- 
zirao sam nekoliko, nasumice odabranih, Lovrenovićevih tekstova. Evo ne- 
koliko primjera. U tekstu "Sarajevo, na visoku gledu" ("Dani", 2. V 2003.) 
Lovrenović piše o pomuslimanjenju Sarajeva. Samo bi kršćanskom para- 
noiku mogao zasmetati sljedeće svakodnevlje: "Možete vidjeti kako na tom 
autobusnom stajalištu (...) upućuju glasne pozdrave lijevo i desno: selam 
alejkum, selam alejkum". On kaže da se "šarm Sarajeva pretvara u svoju 
suprotnost — u nepodnošljivu ružnoću i, još jednom, u izvor strepnje i stra- 

ha za one koji su s druge strane". U tekstu, "Suživot pod dominacijom" 
((Dani", 1. IV 2003.), Lovrenović je također iskazao svoju islamofobiju. On 
odgovara na reakciju g-đe Mensure Musabegović koja je u nekom njego- 
vom tekstu prepoznala blasfemiju islama, pa kaže: "Nema, draga gospođo, 
toga šerijata pod kapom nebeskom (...) koji bi mogao usrećiti ikoji narod, 
ikojeg pojedinca komu je nametnut kao dominacija". Za Lovrenovića, Šeri- 
jat je nesreća, a ako je Šerijat nesreća, onda je i islam nesreća. I u drugim 
svojim tekstovima Lovrenović je gonio "islamsku opasnost". Kao što je Krug 
99 optužio reisa Cerića da je kriv što je Muamer Topalović počinio zločin 
nad porodicom Anđelić u Kostajnici, tako je i Ivan Lovrenović, u tekstu "S 
Bogom oružje" ("Feral", 4. I 2003.) odbacio reisovu osudu zločina, kao 
nedovoljnu: "- Zgodno zvuči: zločin u ime vjere je zločin protiv vjere, ali, 
ozbiljno govoreći, to nije ništa više od ovještaloga sofizma" (sofizam — lu- 
kavo lažan zaključak, op.a.). Ovo je tek iluistrativni djelić iz šire analize 
Lovrenovićevih tekstova koju sam napravio kako bih dokazao da Lovrenović 
jeste lažni patriota i presvučeni velikohrvat. 

Na mene se tada sručila opaka medijska sila. Niko nije htio vidjeti 
argumente, svi su željeli vidjeti mene na banderi. Gdje je tada bio Zija 
Dizdarević da razumije ono što tek danas razumije? Gdje su danas svi oni 
Lovrenovićevi odvjetnici da osude Ziju? Ili su shvatili da je Fatmir bio u 
pravu? Taman posla, Fatmir ne može biti u pravu ni kad je u pravu, niti 
može biti dobar ni kad čini dobrotu. U ovom totalitarnom društvu su 
određene uloge krivih i pravih, i kad su pravi krivi, a krivi pravi. Nekakva 
bezvezna urednica sa Televizije TK će i dalje biti urednica, iako je osvjedočena 
štetočina i zlo(ko)bnica. Lovrenovići, Hemoni, Senadi vaki i naki, Senke 
and comp. i dalje će biti demokrate i favoriti, iako su jeftini, zakupljeni 
fašisti, smrdljiva sluz sa dna kupusne kace, čim getoiziranom i potlačenom 
bošnjačkom narodu pokušavaju imputirati fašizam, hegemoniju, diskrimi- 
naciju. 


Komitet i autoritet 

Bjesnilo koje vlada ovim društvom njihovo je zlodjelo. Jer oni, uz 
podršku zapadnih vlada i donatora, a za račun srpske i hrvatske hegemo- 
nije, na tumbe okreću sistem vrijednosti, generiraju haos, bezumlje, nasilje 
u mišljenju i ponašanju. To što danas, za sedam dana, na 600.000 stanovnika 
u Tuzlanskom kantonu, tragedija uđe u desetak porodica, rezultat je 
haotičnog sistema koji se ne obrazuje sam od sebe, već upravo od ovih 
komitetskih autoriteta. Ovaj sistem je u njihovim, a ne u našim rukama. 
Sve što se događa, njihovo je. Oni imaju medije, zapadne vlade, sudsku i 
policijsku vlast, oni su autori zla koje nas obuzima. Mi imamo dobrotu, 
antifašizam i antiterorizam, bosnoljublje i toleranciju, i to, zasad, samo 
Bogu i sebi možemo svjedočiti. Jer mi smo oklevetani. Onako kako je okle- 
vetan glavni lik u Kafkinom romanu "Proces". 


Broj 157, 11. XI 2005. 

U stranačku kasu SDA mjesečno se slije oko 200.000 maraka, ali 
SDA ne želi izdvojiti ni 20-inu ovih para za pokretanje sedmičnog 
nacionalnog lista. Za to vrijeme desetine izuzetnih bošnjačkih au- 
tora skapavaju u socijalnoj bijedi, bave se raznim poslovima, jer 
njihova analitička pismenost ne treba bošnjačkoj politici. Srbija bi 
prije potonula nego svoje najpismenije ljude ostavila na ulici. U 
Bošnjaka, pak, pismenost skapava, nepismenost caruje. Zato više 
nismo politički narod, več čerga, jer politički narod ne može posto- 
jati bez političke pismenosti. 


Bošnjaci su jedini evropski narod 
koji živi u informativnom mraku 


Nema naroda bez politike, a tog političkog naroda nema bez medija 
koji razmatraju sve aspekte bitne za njegovu opstojnost. Ovu rečenicu de- 
mantira postojanje Bošnjaka. A to da li Bošnjaci postoje, ili u svome forma- 
Inom postojanju sadržajno nestaju, kopne, golemo je pitanje. Bošnjaci su 
jedini narod u Evropi, a vjerovatno i šire, koji nema ni jedan jedini medij u 
kome bi se mogla objaviti analiza ma kojeg problema. Nakon pada komu- 
nizma, Bošnjaci su imali nekoliko revijalnih listova, a unazad nekoliko mjese- 
ci — nemaju ni jedan. 

Nad Bošnjake se nadvila informativna mrakača. Gora, teža, opasnija 
od one komunističke. Jer, u komunizmu je Partija propisivala mogućnost 
života na škrge, pa je informativni mrak bio stvar više sile. Bošnjačka info- 
rmativna zatočenost danas nije tek rezultat dušmanske volje da se ovaj 
narod izolira u fizičkom, ekonomskom, kulturnom, pa i u informativnom 
smislu. U ovoj blokadi saučestvuje bošnjačka politika, koja ima i para i 
mogućnosti da ne dozvoli potapanje Bošnjaka u informativni bezdan. Zato 
je ova tama opakija od komunističke. 

Jedno je to što su bošnjački neprijatelji dočekali svoju najavu od 
prije koju godinu da će doći do gašenja patriotski orijentiranih medija u 
Bošnjaka, koje su oni proglasili fašističkim, fundamentalističkim, desniča- 
rskim. Drugo je to što bošnjačka politika ni jednim stavom, ili gestom, da 
ne kažemo strategijom spasa, nije reagirala na informativno potapanje 
Bošnjaka. Treće je, i najopasnije, to što ni jedan bošnjački autor(itet) nije 
primijetio da smo informativno porobljeni, niti je iko javno osjetio strah 
zbog ulaska u prostor u kome će neko drugi misliti u naše ime. 

Kada je 2001. kvislinška SDP-Alijansa zajmila progoniti Bošnjake, 
dekretom ukidati selam, nosati krmad oko džamija, montirati procese, poput 
€Pogorelice", ili sprovoditi državni terorizam, kao u slučaju tzv. Ažirske grupe 
— Bošnjaci su imali nekoliko medija u kojima je ovom zlu suprotstavljena 
istina, kritika, demokratija, sloboda misli. Danas kada bi se pojavio ma 
kakav od sličnih političkih zločina, Bošnjaci ne bi imali gdje odgovoriti. 
Iduće godine su izbori, okupirani izborni mehanizam olahko može vratiti 

na vlast komunističke vampire, i zlo se može nastaviti, i produbiti. A da se 
ništa i ne promijeni na gore, da nad nama i ostane ova zagubljena i troma 
SDA, dovoljno zla nas opasuje da je suludo, hajvanski, prepustiti mu se. 


Praćkama protiv tenkova 

Do unazad pola godine Bošnjaci su imali nekoliko listova u kojima su 
se mogle objaviti šire analize pojava od kojih ovisi politički, ekonomski, kultu- 
rni i svaki drugi život bošnjačkog naroda. Nakon gašenja "Ljiljana", i raspada 
"Waltera", prije neki dan su ugašene i Ljevakovićeve "Jutarnje novine". Ostao 
nam je "Dnevni avaz", kao i mnoštvo "Avazovih" izdanja koja ne tretiraju 
političke teme. "Avaz" je najmoćniji medij u zemlji, ima sluha za bošnjačka 
pitanja, ali koncepcija ove novine ne dopušta širi, analitički pristup temi. 
Šteta je što Avaz", poput "Oslobođenja", nema neki sedmični podlistak u 
kojem bi se objavljivale analize aktuelnih pojava i događaja. Možda "Avaz" 
strahuje da bi makar subotnjim intelektualiziranjem novinskog prostora izgu- 
bio masovnu, frizerajsku, tramvajsku publiku. "Avazovo" površno usmjera- 
vanje tema i događaja predstavlja značajnu branu u rastakanju Bošnjaka. 
No, dubinske analize nisu potrebne toliko narodnim masama, koliko ljudi- 
ma koji se bave politikom, i koji predvode javno mnijenje. Ovako, Sulejman 
Tihić nema gdje pročitati da nije najpametniji, jer u javnom prostoru ne 
postoji ništa pametnije od njega. To nije dobro ni za političara, ni za narod. 
Ponajmanje su tu bitni kvalitetni autori, poput Seje Omeragića, nekadašnjeg 
urednika "Ljiljana", koji danas hodaju bez posla i ko zna kako žive. Mada, 
normalno društvo nikada ne bi pustilo na ulicu, na skapavanje, desetine 
dobro pismenih ljudi, koji bi morali, kao nacionalni interes, biti egzistenci- 
jalno i profesionalno zaštićeni. To što danas novinari "Ljiljana", "Waltera", 
"Jutarnjih novina" imaju socijalni status klošara, iako su intelektualno iznad 
svakog političara, to je najveća bošnjačka nacionalna sramota. Zamislite Srbe 
da na ulicu izbace Matiju Bećkovića, Dobricu Ćosića, Rajka Nogu, Miroslava 
Lazanskog i druge kreatore svoga, kakvog-god, nacionalnog bitka. Prije bi 
Srbija propala pod zemlju, nego što bi se njihovi politički pismenjaci suočili 
sa egzistencijalnom golgotom. Mnogi bošnjački autori koji su opismenjavali 
časnu borbu za bošnjački opstanak, danas su na margini, svake vrste. A najteža 
je ona socijalna, jer ti ljudi imaju djecu, a nemaju je čime nahraniti. 

Ti ljudi trebaju nepismenoj bošnjačkoj politici, koja ima para Za svo- 
je opismenjavanje, ali pare ne da, jer joj je lakše živjeti u uvjerenju da je vrh 
umovanja u Bošnjaka. Zato će Tihić na Hrvatskoj tv lupetati gluposti, blehnu- 
ti u laž o hrvatskoj ugroženosti, a da neće znati poručuti kako su Hrvati 
1991. činili većinu na 16 odsto bh. odsto teritorija, dok danas uzurpiraju 
27 odsto, pa je svaka priča o njihovoj ugroženosti apsurdna. Bošnjački 
autori koji hodaju bez posla, i hljeba, znaju ovaj, i hiljade drugih podataka 
koji bi valjali bošnjačkoj politici, ali ta politika nema ambiciju pismenosti, 
jer je sva ukorijenjena u totalitarnom obrascu po kojem su partija i lider 
iznad svega, tobejarabi, ovozemaljskog i onozemaljskog. 

Bošnjačka politika, dakle SDA i druge stranke koje se deklariraju ka 
bosanskom integralizmu, imaju kamaru para, od kojih je samo jedan djelić 

dovoljan za pokretanje nacionalnog heftičnika. Onoliko para koliko dobije 
zastupnik u parlamentu, toliko dobije i stranka na njegovo ime. A pogo- 
tovo vladajuća stranka. SDA tako na 35 zastupnika u Federalnom parla- 
mentu mjesečno u stranačku kasu stavi najmanje 70.000 maraka. A gdje su 
ostali parlamenti? Dakle, od oko 200.000 maraka koliko se mjesečno slije 
u kasu SDA (a gdje su i ostale tzv. patriotske stranke?), ne može se izdvojiti 
desetak hiljada maraka za pokretanje i održavanje političkog magazina. 
Niti za upošljavanje izvrsnih bošnjačkih analitičara koju su danas konzu- 
menti "Merhametove" pomoći, i kao takvi svjedoče poraz bošnjačkog naro- 
da. Bošnjačka politika nema čime pravdati ovaj bankrot morala i patrioti- 
zma. Pare koje bi morale služiti nacionalnim interesima, služe za ko zna 
kakve tantavice. 

Zato medijska slika u BiH danas nalikuje na vojne potencijale iz 1992. 
godine. Imamo do zuba naoružane Srbe i Hrvate, i još pride njihove satelite 
u Sarajevu. Baška je što Srbi i Hrvati u BiH imaju po nekoliko dnevnih i 
periodičnih listova, što vladaju radio-televizijskim sistemom, a uz to u Sara- 
jevu imaju dva dnevna i tri revijalna lista koji se uzaludno prodaju kao 
bosanski i demokratski. Bošnjaci, dakle, nemaju ništa, izuzev ekspresnog 
Avaza" i, evo, "Saffa", koji se ne može tretirati kao politička revija, jer je 
poglavito vjerski list. Na frontu bi to djelovalo kao da praćkama ratujemo 
protiv tenkova. 


Isparavanje živih sjena 

Četnici i ustaše su, znamo, prvo ubijali bošnjačke intelektualce. De- 
jtonsko Karađorđevo je sa javne scene prvo pomelo uspravne Bošnjake. Na 
državnim tv kanalima ćete vidjeti redovnu ekipu plaćeničkih, intelektualnih 
terorista, ali nećete vidjeti gordog bošnjačkog pisca, publicistu, novinara. 
Ko god svojim radom svjedoči bošnjaštvo — orvelovski je isparen. Ovaj proces 
se mogao osjetiti prije koju godinu, ali se ni u budžaku nije moglo naslutiti 
da ćemo tako brzo kleknuti na medijskom polju. Sad bismo mogli ovdje 
isporučiti barem stotinu uglednih bošnjačkih imena - koji žive Život sjene - 
kao što je do svoje smrti živio Ahmed Muradbegović i mnogi drugi 
nekomunistički bošnjački intelektualci. Nad javno djelovanje ovih zname- 
nitih Bošnjaka stavljen je embargo. Oni, doduše, mogu raditi, ali se za 
njihov rad medijski neće znati. To je isto kao i da ne rade, kao i da ne 
postoje. Mogao je i Muradbegović 27 godina svog života u komunizmu 
pisati šta ga je volja, ali sam sebi. To što ćemo negdje promovirati Isnamov 
ili Zilhadov roman pred stotinjak ljudi, naš je plafon. Medijski sistem je 
rezerviran za zl-umove koji se prikazuju kao državna pamet. Zilhad ili Isnam 
ne mogu na tv, jer svjedoče bošnjačku tragediju. Embargo, poput onog nad 
Muradbegovićem, nad svima je nama koji nismo u šejtanskom kolu. Ali, 
komunizam je bešumno isparavao ljude, i nije se hvalio tim zločinima. 
Ovaj dejtonski fašizam javno promovira izolaciju nepodobnih Bošnjaka. 
Osobno bih mogao navesti mnogo takvih primjera. Evo, Slobin omladinac 
Senad Avdić je u januaru ove godine preko Federalne tv otvoreno poručio: 
"Fatmir Alispahića treba na izvjestan način izolirati od javnog uticaja, jer 

jednostavno njegovo djelovanje je potpuno pogubno". Istu direktivu je preko 
organa "Oslobođenje" (23. V 2003.) uputio i drug Mirko Šagolj: "Fatmir 
Alispahić je opasna politička pojava, a intelektualci su u prvom redu obavezni 
da mu stanu na put". Njihova dirkektiva bi se mogla mačku o rep objesiti 
da moj narod ima svoje medije. A pošto nema, i ja sam, više-manje, ispa- 
ren. I, čini mi se, sve ispareniji. 

Moja se gorčina, a vjerujem i gorčina mojih kolega iz "Ljiljana", "Walte- 
ra", Jutarnjih", ne tiče toliko ovih vragovaćršagolja, koliko menadžera koji 
su uništili ove listove, i bošnjačke politike koja o svemu niti je šta mislila, 
niti šta misli. To šta su proživljavali novinari ovih listova ravno je najcrnjem 
divljem kapitalizmu. Čujem da gazde u kafićima varaju konobare onako 
kako su nas izvarali direktori listova, kojima nikad nije falilo ni skupih kola, 
ni vikendica, ni krkanskih trpeza. ...Biće plata, nema plate, radi, piši, biće, 
pa bude sto maraka, a 500 ti dođem, pa opet sto, pa hiljadu ti dođem, pa 
haj haj dok se ne pogledaš u ogledalo i kažeš: meni patriotizam, a gazdi 
lova. 


Patriotizam na stočnoj pijaci 

Novine koje su u narodu slovile kao patriotske, jer se preko njih 
branila čast Bošnjaka, bile su djelo autora koji se nisu prodali, već su za 
minornu i neredovnu nadoknadu nosili teret informativne borbe. S druge 
strane, menadžeri ovih novina su, očito je, u patriotizmu vidjeli mogućnost 
zarade. Njima je isto: da li trgovali sa patriotizmom ili na stočnoj pijaci 
prodavali volove. 

Jedina vrijednost koja je preživjela iz ovih propalih projekata jesu 
autori. Ali, oni su sada na najboljem putu da se počnu baviti nečim drugim. 
Da li će taksirati, otvoriti granap, kopati kanale, ili iseliti iz Bosne, ko zna. 
Oni će se baviti poslovima kojima se može baviti svako, jer onaj rijetki dar 
pismenosti koji im je Bog dao, bošnjačkoj politici — ne treba. 

Bošnjaci ne mogu opstati bez političke pismenosti. Ovi prevareni, 
povrijeđeni, ostavljeni, zaboravljeni, neuposleni bošnjački autori, o kojima 
smo govorili — najviši su nacionalni interes. Oni su naša politička pismenost! 
Politička budućnost! 


Broj 158, 25. XI 2005. 

Pred nama je konkretan problem. Zapad kreira i instalira projekat 
naše memorije, i u tom projektu koristi face poput britanskog popa, 
ili ovih bošnjačkih popova, poput Senke Kurtović i Senada Avdića. 
Oni hoće da mi pamtimo kako oni hoće, i preko ljudi koje oni hoće. 
Šta se, zapravo, želi učiniti sa memorije o genocidu nad Bošnjacima? 
Isto što i sa Bošnjaka. Cilj je razbataliti narod, do neupotrebljivo- 
sti. Cilj je memoriju o genocidu metnuti u karantin, u geto, kontro- 
lirati je, dozirati, upravljati njome, tako da nikad ne postane politički 
obavezujući faktor. 


Genocid u karantinu 


Prije 20-tak dana javili su mi se neki naši ljudi iz Njemačke sa željom 
da se objavi njihov protest zbog namjere Univerziteta u Frankfurtu da 
međunarodnu konferenciju o ratu u BiH, s akcentom na genocid u Srebre- 
nici (2.-4. XII), otvori Senka Kurtović, urednica "Oslobođenja", a da je za- 
tvori Senad Avdić, urednik "Slobodne Bosne". Tih desetak džemata, udruženja 
i klubova iz Njemačke su htjeli da se njihova riječ protesta čuje u BiH. 
Njihova saopćenja za javnost sam priredio u jedan kraći tekst, a tekst po- 
slao na nekoliko medijskih adresa u BiH. Niko nije objavio ni slova. 

Predstavnici bh. dijaspore u Njemačkoj su prosvjedovali zbog činje- 
nice da ovo dvoje nazovi novinara godinama odgajaju izmišljotine o tzv. 
islamskom terorizmu, da sataniziraju bošnjačku žrtvu, da su u službi četničko- 
ustaške koalicije... Poslije nekoliko dana zvali su me iz Njemačke i pitali — 
da li su negdje objavljeni njihovi stavovi. Rekao sam — nisu. A zašto nisu? 
Zato što mi više nemamo medija koji bi mogli objaviti takav stav. Jer, u 
ovom podjarmljenom medijskom prostoru Senka i Senad su heroji demokra- 
tije, borci za ljudska prava, multikulturu, iako je bjelodano da im je sve to 
samo šminka koja prikriva njihovu plaćeničku suštinu. Helem, kad smo se 
konkretno uvjerili da se naša vijest u našoj zemlji nema više gdje objaviti, 
onda smo stavove naše dijaspore u Njemačkoj poslali na web Bosnjaci.net 
u Njujorku. Tek toliko da bi ovi zgranuti ljudi imali makar kakvu satisfakci- 
ju, da to što su saopćavali javnosti nije završilo u totalnoj tišini. Mada, 
tišina je činjenica, jer u BiH niko nije saznao da su predstavnici desetine 
hiljada bh. građana u Njemačkoj saopćili da je istup Senke i Senada na 
konferenciji u Frankfurtu — "uvreda za žrtve genocida". 

Koliko li tek događaja i mišljenja nikada neće postati vijest jer se 
nemaju gdje objaviti?! Koliko li će tek naša percepcija stvarnosti biti pogrešna 
jer ćemo je primati iz jednog, boljševiziranog, izvorišta mišljenja i djelova- 
nja?! Genocid nad Bošnjacima je na pouzdanom putu da bude pamćen i 
tumačen tuđom mjerom, a ne našim osjećajima. Promocija Senke i Senada 
u međunarodne tumače genocida nad Bošnjacima, u eksperte za Srebrenicu, 
zapravo je najava jednog zatočenog vremena u kojem ćemo bošnjačku istinu 
spoznavati preko neprijateljskih medijskih odašiljača. Dakle, to će biti nji- 

hova istina, a za onu svoju mi nećemo ni znati, jer je nećemo imati odakle 
čuti. 


Eutanazija memorije 

Nakon Drugog svjetskog rata činilo se, vjerovatno, da se genocid nad 
Bošnjacima nikad neće zaboraviti. Rane su bile svježe, pamćenja živa, svjedo- 
ci brojni. Ali, rane su zamladile u kolotečini života, pamćenje je ispareno kroz 
obrazovni sistem i medije, a svejdoci su se utušili u komunističkom sistemu 
koji je projicirao uzornog građanina. Sjećam se, jedino, kao dijete, da mi je 
na proputovanju kroz Foču mati nešto pričala o tome kako su tu četnici klali 
Muslimane. Do moje pionirske kape i marame nikad nije došla ni jedna siste- 
mska informacija o genocidu nad Bošnjacima. To što mi je mati tada rekla 
bilo je sve što sam znao o klanju Muslimana u Drugom svjetskom ratu. Vjeru- 
jem dajevećina nas za genocid nad Bošnjacima čula "ispod tezge", od roditelja, 
ili djedova i nana. A zašto? Zato što komunistički sistem to stradanje 
bošnjačkog naroda nije smatrao bitnim, smatrao ga je štetnim za svoje inte- 
rese. Genocida nad Bošnjacima nije bilo u udžbenicima, u lektiri, na mediji- 
ma... Bošnjaci su se mogli rahat opustiti, jer je ljepše bilo slušati Miću Orlovića 
i "Rokere s Moravu", nego li teške priče iz prošlosti koje se "ispod tezge" 
možda provuku, a možda ne provuku do uglancanog uha. 

Kada poredimo sadašnji i pređašnji odnos prema genocidu, valja 
priznati da sada imamo mnoštvo literature i 0 onom i o ovom genocidu. 
Literatura bi, zar ne, trebala biti garant da ćemo pamtiti, i biti na oprezu. 
Ali, deset godina poslije rata mi slabije pamtimo sve što nam se dogodilo, 
nego li godinu-dvije poslije. Da li to znači da će se proces odumiranja našeg 
pamćenja nastaviti? U komunističkom vaktu je bezmalo pet decenija sazri- 
jevala eutanazija naše memorije, da bismo bez ikakvog pamćenja, ogoljeni 
od svijesti, sačekali kame. Šta će se sa nas dogoditi za još, recimo, četiri 
decenije? Na šta ćemo ličiti 2042. godine? ...Ako nas uopće bude bilo pod 
pritiskom ovih procesa isparavanja. 

Za deset godina, u kritičnoj masi Bošnjaka, redizajnirana je patrio- 
tska svijest. Naše generacije se, kao nekad, odgajaju u obrazovnom sis- 
temu koji ne pominje genocid. Naša omladina upija medijske sadržaje koji 
nemaju veze sa pripadnošću Bosni i islamu. Ono što je nekad bio Mićo 
Orlović, danas su HRT, Pink, Bijeljinska tv, Braća Karić... Tamošnji sadržaji 
odgajaju svoje nacionalne budućnosti, a kad odgajaju našu, onda se stvara 
papazijanija identiteta, koja se manifestira kroz komplekse manje vrije- 
dnosti, jer, pobogu — zašto se nismo rodili jal kao "bre", jal kao "bum". 
Pošto smo jedini evropski narod koji živi u getu, u svakoj vrsti mrakače i 
poniženja, a pošto preko velikodržavnih sčirch medija našim glavama vršljaju 
tuđinski sadržaji i osjećaji, dolazi do varničenja koje isijava idiotizam, impe- 
rative nasilja, alkohola, droge, korupcije, golotinje, razvrata. Kakve žrtve, 
kakvo pamćenje, bitno je oponašati Daru Bubamaru! Ima pojefitno kupiti 
gipsanih labudova, pa ih natakariti na avlijsku kapiju, da nam sve i unutra 
i izvan liči na ono što nismo, i nećemo nikad biti, jer od svijeta koji nas 
okružuje mi možemo dobiti samo pomije, kao kokoške u kokošinjcu! 

Vrijedilo bi izučavati transformacije u bošnjačkom identitetu koje su 
generirane nasilnom promjenom medijske slike u BiH. Kriminalni ulazak 
srbijanske TV Pink u medijski suverenitet BiH zoran je ilustrativ operacije 
koja je poduzeta s ciljem isparavanja bošnjačke samosvijesti. Danas smo u 
poziciji kad se bošnjačka svijest, u kritičnoj masi, oblikuje kako neko drugi 
hoće, a ne kako bi to umni u Bošnjaka htjeli. Doduše, ovi umni u Bošnjaka 
haman ništa i neće, čim ih ne tangira što se bošnjačka svijest preoblikuje u 
nesvijest. O nekom izučavanju sociokulturnih ili sociopolitičkih transfo- 
rmacija bošnjačkog identiteta, pod dejtonskim pritiscima — nema ni govo- 
ra. Niti takvo istraživanje ima ko tražiti, ni platiti, a vala, nema se više gdje 
ni objaviti. Nek' nas istražuju drugi, k'o dinosauruse. 


Fabrika istine 

Šta se, zapravo, želi učiniti sa memorije o genocidu nad Bošnjacima? 
Isto što i sa Bošnjaka. Cilj je razbataliti narod, do neupotrebljivosti. Cilj je 
memoriju o genocidu metnuti u karantin, u geto, kontrolirati je, dozirati, 
upravljati njome, tako da nikad ne postane politički obavezujući faktor. A 
memorija je, vidimo to po holokaustu i Izraelu, ključ za budućnost. 
Bošnjačke žrtve bi mogle izboriti bošnjačku budućnost. Ali, tada bi Srbi i 
Hrvati nosili švapski biljeg, a Evropi se ne rentira da zbog nevinih muslima- 
na kažnjava krive kršćane. Zato će Amerika i Engleska, kao onomad 
Komunistička partija, ovdje kreirati šta će se i kako će se misliti. Tom pro- 
jektu ne treba istina, jer se istina svakako proizvodi, kao što se proizvode i 
šarafi. Ko ima medije, taj ima istinu. Ipak, lažna istina mora nalikovati na 
pravu istinu, pa će se tu pomalo spominjati i Srebrenica, i logori, i štošta 
još, ali na kašičicu, da se Bošnjaci ne bi pohasili. Eto, pogledajmo samo 
kako smo zadovoljno pristali da se sva naša gubilišta svedu na Srebrenicu, 
koja jeste najteža, ali ne i jedina. U Bratuncu je pobijeno gotovo isto Bošnjaka 
koliko i u Srebrenici, ali Bratunac se na Zapadu ne pominje. A gdje su 
desetine drugih, naših Srebrenica?! Niko se nije pitao ima li u tom zapa- 
dnom insistiranju neke podvale, u smislu: priznat ćemo Srebrenicu, a sve 
drugo ćemo zaboraviti. 

Kad se osjetilo da preživjeli logoraši iz "Omarske" namjeravaju ofo- 
rmiti memorijalni centar, najednom je sletio neki britanski pop da miri 
Bošnjake i Srbe, i da iz Banja Luke, uz pomoć bivših isljednika i batinaša, 
formira taj centar. Britanski mediji su na sva zvona afirmirali aktivnosti 
britanskog popa, ali nisu spomenuli da su iz tog projekta izbačeni logoraši. 
Jer, šta će kome logoraši da pamte svoje patnje, kad će to za njih činiti oni 
koji su ih mlatili! A činit će onako kako su četnici preobučeni u partizane 
pamtili klanje Muslimana u Foči ili Višegradu. 

Namjera je, dakle, da se pamćenje genocida svede na formalnu razinu, 
kako niko ne bi mogao reći da pamćenja nema, a kako to pamćenje ne bi 
bilo suvereni bošnjački duhovni prostor. Zato se drsko proizvode novi lideri 
bošnjačkog pamćenja: umjesto Smaila Čekića, recimo, u Frankfurt su pu- 
tovali Senad i Senka, jer su svoje antibošnjačke kvalitete godinama doka- 
zivali. Zato se među logoraše ubacuju nekakvi britanski popovi, da prave 

smutnju. ...Kao da Bošnjaci ne umiju misliti i pamtiti bez britanskih po- 
pova, i bez njihovih medijskih plaćenika u BiH! 


Jevrejski model 

Seljački fudbalski klubovi se od onih velikih razlikuju po tome što na 
selu svi fudbaleri, k'o u ragbiju, namah polete za loptom u želji da baš oni 
dadnu go, pa da uveče na igranki budu glavni seoskim curama. I narodi se, 
tako nekako, daju razlikovati. Sposobni rade timski i ne lete za liderstvom. 
U Bošnjaka je glavni feler u glavi nemanje timske higijene, neshvaćanje da 
niko ništa ne može sam, i da se individualni uspjeh može postići samo ako 
se biva karika u lancu. 

Eto, neki dan je Kanton Sarajevo obznanio jedan lijep projekat. Gra- 
dit će se memorija o stradanju Sarajeva, spomenici, muzej, arhiva... Konačno. 
Ali, nismo upratili da su u ovaj projekat uključeni mnogi Bošnjaci koji su 
proteklih godina, individualnim naporima, ispisivali memoriju o genocidu. 
Što li? Nije valjda da kantonalni političari misle da su najpametniji? Pa će 
ignorancijom bošnjačkih duhovnih potencijala postati bošnjački Vizentali? 
Nijet im je plemenit, ali bi im nijet bio jači, i otporniji, ako bi bio pame- 
tniji, ojačan za mnoge Bošnjake koji umiju misliti i govoriti. Jer, memorija 
nije samo izgraditi spomenik; dugoročan i djelatan projekat znači i strateški 
promišljati, i prepoznavati podvale, i kulturološki djelovati, i lobistički uvezi- 
vati... U projektu koji su ostvarili Jevreji, naspram holokausta, a koji bi 
trebao biti naš uzor, ima stotine sofisticiranih segmenata o kojima, zasad, 
ne znamo ništa. A da bismo znali, ne možemo biti najpametniji, ni ja, ni ti. 

Pred nama je, dakle, konkretan problem. Zapad kreira i instalira pro- 
jekat naše memorije, i u tom projektu koristi face poput britanskog popa, 
ili ovih naših bošnjačkih popova. Oni hoće da mi pamtimo kako oni hoće, 
i preko ljudi koje oni hoće. Šta da činimo? Da podignemo jedan ili deset 
spomenika i kažemo — završili smo posao. Nismo. U ratu smo za bošnjačko 
pamćenje bošnjačkom glavom. 

Reis Cerić je Harisa Silajdžića proglasio važnijim od svih akade- 
mskih potencijala u Bošnjaka, jer mu je dao sultansku dimenziju, 
a Haris Silajdžić je zauzvrat predložio referendum koji bi imao 
funkciju legalnog i legitimnog okvira za otcjepljene Republike Srp- 
ske od BiH. Isto je predlagao i Jakob Finci, ali reis tada nije ovog 
velikosrpskog kepeca uporedio sa Mehmedom Fatihom, Gazi Hu- 
srev-begom i Alijom Izetbegovićem. 


Sultan u Bošnjaka 


Taman kad insan pomisli da je bošnjačka politika savladala bukvar, 
prikažu nam se uhelaćene pelene. Dosad smo malo čime mogli biti zado- 
voljni kao konsenzusom svih bošnjačkih faktora oko velike prevare koju je 
američki šibicar Donald Hejs pokušao prodati pod plaštom tzv. ustavnih 
promjena. Ne samo da su naši političari razumjeli da Hejs laže, da je ve- 
likosrpski igrač koji nastoji da tzv. ustavnim promjenama stavi muhur na 
postojanje i vitalitet Karadžićevog entiteta, već su, što je mnogo bitnije, ti 
naši političari konačno razumjeli da NE MORAJU pristati na rješenja koja 
im se ne sviđaju. Moglo bismo biti nezadovoljni stidljivošču bošnjačkih 
političara, koji se još uvijek ne usuđuju otvoreno govoriti o nespojivosti 
evropskih standarda sa genocidnim bitkom Karadžićevog entiteta. Oni go- 
vore o ukidanju entiteta, a tu se, kao, podrazumijeva ukidanje Republike 
Srpske. Bilo bi korisnije da se kaže kako BiH nema nikakave budućnosti 
ako će u njoj i na kakav način postojati tvorevina nastala na Srebrenici i 
Srebrenicama. Oni se plaše da ne naprave buku, da ih neko ne optuži za 
ekstremizam, pa se zamotavaju u retoričke krivine, što je pogrešno, jer mi 
imamo puno moralno pravo da zločin zovemo zločinom, a Republiku Srp- 
sku Karadžićevim entitetom. No, s obzirom da smo u bošnjačkoj politici 
dosad jedino prepoznavali samoubistvenu kooperativnost sa svim i svačim, 
možemo biti zadovoljni ovim malim korakom ka dostojanstvu i odvažnosti, 
koji će, kako stvari stoje, bivati sve veći i jači. Kada se uvjerimo da ne mora- 
mo pristati na rješenja koja nam ne odgovaraju, možda ćemo sutra imati 
snage da, u ime svojih žrtava, tražimo podnošljivu Bosnu i Hercegovini. 
Elem, taman je bošnjačka politika počela dobijati ćoškove, konture smisla 
i cilja. Kad, nuto jada, dogodi se kuršluz. 

Prvo je reis Cerić iskoristio svečanost u Medresi pa se riječima koje 
treba pamtiti obratio Harisu Silajdžiću: "Harise, imaš našu podršku da Bosna 
i Hercegovina bude bez entiteta. Napiši takav ustav Bosne i Hercegovine i 
sjećaćemo se tebe kako što se sjećamo Mehmeda Fatiha, Gazi Husrev-bega 
i Alije Izetbegovića." 

Onda je Haris Silajdžić, iskoristivši reisovu, kako su neki kazali — 
fetvu, kazao riječi koje također treba pamtiti: "Ustav BiH zavisi od njenih 
građana, koji bi o tome, prema mom mišljenju, trebali da odluče referen- 
dumom." 

Dogodile su se, dakle, dvije nepametne stvari koje vrijedi komentira- 
ti kako nam se više ne bi događale u ovom ili u sličnom obliku. 


Sultanologija 

Kad god se autor nađe u potrebi da kritikuje vjerskog nam poglavara, 
ili poznatu i od mnogih Bošnjaka obljubljenu ličnost poput Harisa Silajdžića, 
postoji opasnost da se ta kritika razumije kao neprijateljstvo, a ne kao 
prijateljstvo. Ipak, evo, prosudite sami kako bi zvučalo kada bismo o'zbilje 
ispisali sljedeće retke... 

...Reis Cerić je ispravno prepoznao liderski potencijal Harisa Silajdžića 
koji je zaslužio da bude važniji od svih bošnjačkih umova. To što kod Srba i 
Hrvata, i kod svih samoodrživih političkih naroda, poslove od nacionalnog 
interesa rade akademski timovi, ne mora biti primijenjeno na nas, jer svi ti 
narodi nemaju ličnost kakvu mi imamo, nemaju Harisa Silajdžića. Svojom 
porukom reis je ispravno diskvalificirao kompletan politički, akademski i 
pravni potencijal u Bošnjaka, jer je svu bošnjačku pamet smjestio u ličnost 
Harisa Silajdžića. Možda bi trebalo razmisliti da Bošnjaci imenuju svog su- 
Itana, da ukinu demokratiju, jer što će im taj zapadnjački aparat kad već 
imaju ličnost koja može zamijeniti sve naše institucije i uglednike. Nama je 
dosta jedan čovjek, koji je vredniji i pametniji od svih naših ljudi. Zato tog 
čovjeka za života pamtimo kao najveće ljude iz svoje povijesti, jer on to 
zaslužuje, čim ga je reis zbog pisanja ustava uporedio s njima. Zlobnici će 
primijetiti kako ustav ne može pisati jedan čovjek, i to čovjek koji nije pravnik 
po struci, a primijetit će i kako se ustav u BiH ne može pisati bez Srba i 
Hrvata. Mi konačno ne treba da se osvrćemo na zlobne komentare. Jer, reis je 
rekao dato tako može! A Srbi i Hrvati ako su pametni nek' se učlane u Bošnjake, 
pa da i njima bude oko srca milo što svi zajedno imamo Harisa Silajdžića... 

...Ovaj ironijski slijed bi mogao ići u nedogled. Uvodna neozbiljnost 
porađa druge neozbiljnosti. Jer nikako drugačije, osim baš ovako, nije 
moguće razraditi reisovu neozbiljnu favorizaciju Silajdžića u odnosu na sve 
bošnjačke političke i akademske potencijale. Dakako, sve ovo ne znači da 
mi ne cijenimo političku pismenost Harisa Silajdžića, kao što cijenimo 
pismenost, recimo, Nijaza Durakovića, Muhameda Filipovića, Mirsada Kebe, 
ili, mnogih, mnogih drugih umnih Bošnjaka. No, precjenjivanje Harisa 
Silajdžića šteti njemu samom, a nadasve Bošnjacima; sultanizacija političara 
ne samo da ne može opstati, kao retrogradna, već je i pogubna, pogotovo 
za narod u nestajanju, kojemu je potrebno objedinjavanje svih njegovih 
snaga. Nedopustivo je da ma koji bošnjački autoritet izdvoji ma kojeg u 
Bošnjaka kao nekog ko je pametniji od svih pametnih ljudi u Bošnjaka. 
Nama treba strategija jedinstva, koju je moguće graditi podsticanjem na 
institucionalni rad. Isturanje ma čijeg liderstva - pogubno je, razjedinjujuće 
je. Na tom principu više ne funkcionira ni jedna moderna nacija. Primjerice, 
srpski i hrvatski političari samo su vojnici u nacionalnom stroju, čiju mašinu 
pokreću akademski serveri, dakle, kolektivni autoriteti. Nama, stoga, trebaju 
političari koji neće izigravati vrh nacionalne pameti, već koji će biti svjesni 
proste računice da nikada ni jedan Bošnjak nije dovoljno pametan koliko 

svi bošnjački akademski autoriteti zajedno. Mi, danas, takve političare nema- 
mo, pa i zbog toga što oni sami nisu nastojali da izgrade svoja savjetoda- 
vna tijela, koja bi bila pametnija, i starija, od njih samih. 

Stoga je groteskno djelovala reakcija szv. lidera u Bošnjaka, Sulejma- 
na Tihića, na reisovo promoviranje Silajdžićevog liderstva. Tihić je otprilike 
rekao da ne može jedan čovjek pisati ustav. Bezbeli se našao povrijeđenim 
što je pored njega smišljen, ili čak nadređen, još neko. A upravo se Tihić 
posljednjih godinu-dvije, pogotovo u pogledu tzv. ustavnih promjena, na- 
slikao kao solista koji sam juriša na neprijateljske tenkove. Upravo on nije 
okupio, čak je na samog sebe reducirao, bošnjačku politiku. Vidimo i čujemo 
samo Tihića, i nikog više. Njegove riječi su najčešće ispravne, ali su tanke, 
jer dolaze samo od njega. Srbi i Hrvati nastupaju timski, horski, iz svih grla. 
Govore im političari, profesori, novinari, eksperti za sve i svašta. U nas, 
nastupa Tihić. I, evo sad, Silajdžić. 


Anti-halalosum 

...A otkud odjednom Silajdžić u našem medijskom i političkom pro- 
storu?! Obično se pojavi u izbornoj godini. U međuvremenu ga nema. Pa- 
triotski imperativ je da narodni političar sa svojim narodom bude povazdan. 
Doduše, išao je Silajdžić onomad da o stanju u BiH pripovijeda u Ljubljani, 
mada bi narodu bilo draže da se pojavio u Zavidovićima ili Kaknju, da ne 
kažemo baš - more bit opasno - u Stocu, Zvorniku, Foči... Prekabulit ćemo 
mi štošta za naše politički pismene ljude. Jel! halalimo? Halalimo! Šta? Pa 
to da nam se Silajdžić počne prikazivati samo u izbornim godinama. Ima li 
šta što ne halalimo? 

Ovo je moja osobna stvar, a ko se u njoj nađe, nek' bude i njegova. 
Harisu Silajdžiću mogu halaliti ono što mnogi ne mogu, a to da je napravio 
koaliciju sa SDP-om, svojevremeno. Nek' je. Bošnjaci su tada pokazali da 
su najdemokratskiji narod u BiH, jer su jedini glasali za promjene. Potom 
se SDP-Alijansa povampirila, reinkarnirala je policijsku državu i komunističke 
torture. Kada je dignuto 800 optužnica protiv uglednih Bošnjaka, kada je 
montiran proces "Pogorelica", kada su nevini ljudi držani pola godine u 
zatvoru, kada je izvršen zločin na tzv. alžirskom grupom, kada je ukidan 
selam u Maglaju i kada su nosana krmad oko džamija u Lukavcu i Gračanici, 
a sve u ime SDPAlijanse, u kojoj je bio Haris Silajdžić — ON JE ŠUTIO. Ja 
mu tu šutnju ne mogu halaliti. Jedna njegova riječ, u smislu prijetnje, da će 
Stranka za BiH izići iz SDP-Alijanse, ako se ne prekinu torture nad 
Bošnjacima, mogla je mnoge Bošnjake i njihove porodice poštediti patnje. 
Ali: ON JE ŠUTIO. ...Do posljednjeg dana vladavine. U tom karavaktu 
Lagumdžijine strahovlade, Silajdžić nije progovorio ni riječ u zaštitu 
demokratije, slobode, i zašto ne reći: Bošnjaka. Dokle god ne objasni svoju 
šutnju, njegove današnje riječi neće imati moralnog i patriotskog temelja. 
Za razliku od njega, Tihić je govorio. Govorio je Izetbegović, i reis Cerić. I 
mnogi drugi. Silajdžić tada nije bio u frontu odbrane bošnjačkog naroda od 
povampirenog komunizma. On je bio dio tog povampirenog komunizma! 
Bujrum, pa nek' objasni. ...Ako mu kao "padišahu" to nije ispod nivoa. 

Školovanje 

Nema sumnje da Silajdžić ima podršku moćnih medija u Sarajevu. 
Oni ga serviraju za izbore. Te bio tam, te bio vam. U redu. Problem nastaje 
kad ovi mediji glorificiraju Silajdžića i tamo gdje čini štetu Bosni i 
Bošnjacima. Konkretno: Silajdžić je predložio jednu od najopasnijih 
mogućnosti za uništenje BiH - predložio je referendum. I to u nekoliko 
navrata. Skoro prije godinu dana Jakob Finci, nama znan, predlagao je na 
sesiji Kruga 99 da se raspiše referendum na kojem bi se građani izjasnili 
kakvu BiH žele. Otkud sad, odjednom, da Haris Silajdžić predlaže isto?! Da 
li je Silajdžić, i oni koji ga nekritički podržavaju, svjestan kakvu nam je 
omču metnuo oko vrata?! Da li on razumije da bi njegov referendum ostva- 
rio legalni i legitimni okvir za otcjepljene Republike Srpske od BiH?! Ne 
misli, valjda, Silajdžić, da bi Srbi iz Republike Srpske na tom njegovom 
referendumu glasali za ukidanje entiteta?! Jasno je zašto je velikosrpski 
kepec Jakob Finci poturao ovu ideju, navlačeći nas na samoubistvo, ali nije 
jasno kako jedan Bošnjak može promovirati velikosrpski plan za otcjepljene 
Republike Srpske. 

Nije valjda Silajdžić zaboravio na osnovu čega je BiH dobila 
međunarodno priznanje?! Građani BiH su imali Referendum 1992. na kome 
su se izjasnili kakvu BiH žele. Ta demokratska, legalna i legitimna volja, 
derogirana je dejtonskim priznavanjem rezultata agresije i genocida. Stoga 
nema drugog smislenog puta za BiH osim da se revitalizira Referendum iz 
1992. godine. Kad smo već jednom kazali u kakvoj BiH želimo živjeti, zašto 
bismo to ponavljali?! Danas, kad nema 200.000 bošnjačkih glasova. Da- 
nas, kada bi mnogi Srbi, koji su tada glasali za suverenu BiH, glasali za 
otcjepljenje od BiH. 

Vratimo se na početak priče. Bilo bi lijepo da reis Cerić nije u Silajdžića 
smjestio sve naše umne potencijale. Bilo bi lijepo da Silajdžić nije postao 
prvi Bošnjak koji je Srbima ponudio legalni okvir za otcjepljenje. Bilo bi 
ružno da sam ja sve ovo vidio, a da nisam napisao ovaj tekst. Moramo se 
učiti iskrenosti, dijalogu, kritici, kako bismo bili bolji - kao nacionalni tim. 

Zaključak je: nema sultana. Ni u Turskoj. Ovo što nas ima, na dunja- 
luku, smrtnici smo, pa nije smrtničko izigravati besmrtnost, pogotovo, za 
života. Ljudski je griješiti, i učiti na greškama, bilo da sam u ovoj priči 
pogriješio ja, ili ova dvojica bošnjačkih uglednika koji, hronično, nemaju 
afinitet prema greškama. Zdravom je insanu draža kritika od pohvale. 

Novinar državne televizije Gvozden Šarac pripada vrhu dejtonske 
elite. On je taj koji preko najjačeg državnog medija treba da nam 
kaže šta u ovoj zemlji vrijedi, a šta ne vrijedi. Ali, Gvozden Sarac je 
upravo osumnjičen da je počinio ratni zločin nad civilnim 
stanovništvom! Otkud takav monstrum na državnoj televiziji? Otud 
što je državna televizija zločinačka! 


Pravosuđe i televizija u rukama 
zločinaca iz vrha dejtonske elite 


Vijest da je Okružno tužilaštvo Istočno Sarajevo, po nalogu Suda BiH, 
pokrenulo istragu protiv šest osoba koje se terete za ratni zločin, a među 
kojima je i novinar BHT1 Gvozden Šarac, mogla se pronaći na samo dvije 
internet adrese. Toliko je nebitno kad se novinar državne bh. televizije optuži 
za ratni zločin, da to objave samo dva web sajta. Haman se računa da je 
normalno da na državnoj TV rade ratni zločinci, te vijest o dizanju optužnice 
protiv takvih više i nije nikakva vijest. Ni za državnu TV kojoj pripada taj 
zločesti vragolan. 

Upravo je suprotno. Dosad, otkad se u režiji domaćeg pravosuđa 
gone ratni zločinci, nije postojala važnija vijest od ove, jer je za ratni zločin 
osumnjičen neko ko pripada dejtonskoj eliti. Taj Gvozden Šarac nije trakto- 
rista iz neke trebinjske zabiti koji je u ratu malo klao muslimane, pa se 
sakrio u svojoj jazbini, pa ga u štali pronašli organi gonjenja. Među ostalih 
pet osumnjičenih ima nekakvih srpskih imena, ali ni jedno od njih ne pri- 
pada eliti ovog društva, a pogotovo ne eliti koja preko državnog TV kanala 
kroji javno mnijenje i žigoše neprijateljske elemente. Gvozden Šarac pripa- 
da vrhu dejtonskog sistema; on je dio paradne garde oličene u državnoj TV 
odakle se kreira nova podobnost. Što je u JNA bila Titova garda, to je u 
dejtonskoj BiH državna televizija. Svukud se kroz reforme, sita i rešeta, 
možda i mogao provući neki moljac koji je u ratu bio na strani zla, ali na 
državnoj televiziji, koja slovi kao veći katolik od pape, takvo se što nije 
moglo dogoditi. A, eto, dogodilo se. 


Logika priče 

Šta zna dijete o starosti! Njemu je nejasna škripa dedinih kostiju. 
Kad dočeka starost, bit će mu prirodno razumljivo što škripi nešto što škri- 
palo nije. Šta mi znamo o srpsko-hrvatskoj okupaciji Bosne? O porazu 
bošnjačke ravnopravnosti? O dejtonskoj kapitulaciji? Ne znamo ništa, sve 
dok nam naša ljudska prava ne zaškripe pred sistemom u kojem smo mi, 
Bošnjaci, podstanari, sa otkaznim rokom. Kad se uvjerimo da naša zemlja 
više nije naša, jer njome vladaju tuđe pare, i tuđe glave, dok su naše glave 
tu tek u tranzitu, na putu prema muzejima i knjigama, gdje će se čuvati 
uspomena na jedan narod kojeg je bilo, a sad ga više nema — e tek tad 
ćemo razumjeti da je takav rasplet naših iluzija posve logičan. Poneko to 

osjeti i danas, a većina nema pojma o ovome, jer je glave umočila u kalorični 
saft srbijanske džigare. Mnogi su, beli, osjetili da Bosna više nije naša ze- 
mlja. Hiljade Bošnjaka žrtve su pravosudnog fašizma, koji se nad njihovim 
ljudskim pravima katilski iživljava. To fašističko pravosuđe, kroz čije tzv. 
reforme su prošli četnički i ustaški kadrovi, uz Bošnjake koji nisu muslima- 
ni, dosad se treniralo nad mnogim pojedincima, čije su individualne trage- 
dije zamandaljene među četiri zida. Jer u mutavoj i halapljivoj bošnjačkoj 
politici niko ne smatra da bi to zlo trebalo istraživati. Kad bismo na kamaru, 
u jedan istraživački rad, sakupili sva zla koja je prema Bošnjacima načinilo 
to dejtonsko pravosuđe, dobili bismo svjedočanstvo nalik na ono o tortu- 
rama komunističkog režima. Zašto se čudimo?! U Dejtonu su pobijedili 
četnici i ustaše, samim tim što nije pobijedila ideja Bosne i multietnička 
ARBiH. Njihovi kadrovi su preuzeli upravu nad državom, svukud, pa i u 
pravosuđu. Onaj što je bio glavni tužitelj u ustaškoj paradržavi Mate Boba- 
na, danas je glavni tužitelj u dejtonskoj BiH. To što u ratu nije procesuirao 
ustaške ratne zločine, u Ahmićima ili Stupnom Dolu, njegova je referenca. 
Zar mislimo da takav ustaša može danas raditi išta drugo osim nastavljati 
svoje ratno zlodjelo? Neće, valjda, odjednom, ganjati ustaše? Logično je da 
ganja nas. No, jedini problem u našoj percepciji je u tome što ovu istinu 
razumijemo tek kada nam lično dejtonski zločinci zakucaju na vrata. Onda 
to postaje naša privatna istina, koja nikog u Bošnjaka ne obavezuje. Tih se 
privatnih istina nabralo hičme, ali nisu umrežene u kolektivnu energiju 
protesta i otpora. Nema ih ko umrežiti, jer bošnjačka politika se samo 
takvom zove, a takva odveć nije. 

Za nekih 10-20 godina bit će nam posve razumljivo kako smo i zašto 
smo izgubili domovinu. Danas je ta slutnja zastrašujuća, i od nje okrećemo 
glavu. Ako bismo sa te daleke pozicije pokušali pretpostaviti definiciju 
bošnjačkog (samo)uništenja, ona bi otprilike glasila: Mudri Edvard Said je 
još 80-tih godina pretpostavio erupciju islamofobije na Zapadu, koja je 
konkretnu primjenu imala u priječenju prava bosanskim muslimanima da 
budu ravnopravni u BiH. Zato je Zapad BiH prepustio Srbima i Hrvatima, 
uprkos genocidu koji su činili nad Bošnjacima. Dejtonski protektorat je 
kao glavni zadatak postavio neutralizaciju bosanskog patriotizma, što je 
izvedeno kroz marginalizaciju svih kadrova u Bošnjaka koji nose patrioti- 
zam i koji nisu spremni služiti Srbima i Hrvatima. Pod okupatorskim priti- 
scima sve mlado u Bošnjaka se raselilo po Svijetu, uz pomoć Zapada koji je 
Bošnjacima podijelio milion useljeničkih viza. Bošnjaci su razumjeli da je 
dostojanstvenije život nastaviti u tuđini, bez Bosne na dlanu, sa Bosnom u 
srcu, nego u Bosni, gdje su pritisci okupatorskog pravosuđa, okupatorskih 
medija, okupatorske ekonomije bili nesnošljivi za patriotsko dostojanstvo. 

Dakle, imali li u ovom zločinačkom pravosuđu i jednog Bošnjaka koji 
je, recimo, bio oficir ARBiH, ili neki istaknuti saradnik Alije Izetbegovića? 
Karadžićevih i Bobanovih funkcionera ima, ali Alijinih, eto, nema. Ima li i 
jednog uspješnog bošnjačkog privrednika, iskrenog vjernika, a da nije ili 
procesuiran za kriminal, ili sataniziran na okupatorskim medijima? Srpskih 
i hrvatskih privrednika, redovno — uglednih, ima na svakom koraku, oni su 

gospoda, i niko ih ne dira, a bošnjačkih nema, izuzev u negativnom konte- 
kstu. Tako je i u kulturi. I u medijima. Svud. Šta nam to govori? ...Da smo 
građani drugog reda. Naša nacionalna gnjecavost jedini je razlog što dosad 
nismo počeli dobijati redovnu gibiru batina. Kao Palestinci. Čim bismo 
podigli glavu, uslijedili bi pendreci. Kao onomad prilikom Lagumdžijine 
otmice tzv. alžirske grupe. 

Šta će biti s naše budućnosti? Nema priče koja stoji. Svaka priča nekud 
vodi. Mi idemo tamo kuda vodi logika priče. 


Zločinci u "sivom domu" 

Više se niko ne ibreti — kako je moguće da među novinarima državne 
televizije bude i neko ko je, računa se, činio ratne zločine? Ova debelo 
teška vijest toliko je srozana u medijskom interesovanju da je nigdje nema. 
A kamoli komentara! A kamoli specijalnih emisija u kojima bi se propitiva- 
lo samo jedno pitanje: kako je moguće? Vlasnici medijske istine jako dobro 
znaju koliko je teška, i opominjuća, ta vijest o Gvozdenu Šarcu. Ona otvara 
septičku jamu pitanja o državnoj i Federalnoj TV? Iz te vijesti proizilazi 
zločinačka suština ovih televizija, koje su okupirane od medijskih sljedbe- 
nika Riste Đoge i Smiljka Šagolja. Na osnovu činjenice da je maskirani 
zločinac Gvozden Šarac bio novinar državne TV može se pretpostaviti ko i 
zašto vlada državnim medijima. Mogu se raspoznati kriteriji, lobiji, namjere. 
Zato su se vlasnici medijske istine u BiH sakrili u mišije rupe i čekaju da 
prođe priča o Gvozdenu Šarcu. Zato lobiraju da o tome niko ništa ne obja- 
vi. Otud postajemo svjesni koliko su moćni da začepe sve medijske kanale, 
kako bi se što manje čulo o ovom dosad najvećem kadrovskom porazu 
dejtonskog sistema. Jer, ako razaberemo pojavu jednog prikrivenog zločinca 
u državnoj medijskoj eliti, mogli bismo konačno razumjeti istinu O use- 
ljavanju Karadžićeve i Bobanove televizije u "sivi dom". A onda ovo dejto- 
nsko ruglo ne bi izgledalo tako spokojno. 

Bosna je mahala. Ovdje svako svakog zna. Bosanska je mahalaština 
višestruko pojačana djelovanjem obavještajnih plaćenika, koji su napravili 
biznis od sakupljanja i prodaje raznih dosijea. Nema teoretske mogućnosti 
da mnogi Srbi na državnoj TV nisu znali kuda je u ratu hodao, i šta je po 
ratu radio, taj Gvozden Šarac. Nije taj Gvozden repa bez korijena, pa da se 
ne zna ni ko je ni šta je. Ako je ubijao muslimane po Grbavici, to je neko 
vidio, i ta je priča hodala za njim, htio on to ili ne. U hodanju, koje se ne da 
zaustaviti, priča je došla i do državne TV. A onda je metnuta u karantin. 
Zašto? Zato što tamo sjede Karadžićčevi Srbi koji ubijanje muslimana sma- 
traju nacionalnom vrlinom! Za njih je Gvozden heroj, kojeg treba štititi, 
ne uniforme. Dejtonsko srpstvo je svjesno da trenutno živimo time out, i 
da logika nalaže lijepo ophođenje i glađenje žrtvinog vrata. Jer, čeka se 
vrijeme povampirenja, za koju godinu, ili za 50 godina, svejedno je. Dotad, 
razni će Gvozdeni Šarci biti štićeni od svih Srba, jer su klanjem muslimana 
zaslužili odmor i hladovinu. No, Gvozdenova je ratna priča očito bila preja- 
ka da bi se mogla uščuvati u dejtonskom pravosuđu. Nešto je nenadano 

izmaklo kontroli, pa će Gvozden umjesto na ekranu, pričati pred sudijom. 
To ne znači da Gvozden ne bi ostao na državnoj televiziji da ga neki kotačić 
sudbine nije izdao, i to ne znači da u dejtonskom sistemu nema još mnogo 
Gvozdena koji će nam se prikazivati kao aduti slobode medija, demokratije 
i tolerancije. Iako su desetak godina prije klali muslimane. 


Predstoji nam: borba 

Ima li kakve koristi za nas od priče o Gvozdenu Šarcu? Ima. Drago 
nam je što ovo kriminalno pravosuđe ipak mora ufatiti ponekog zločinca. 
Jest da će u to ime zaplatiti deset nevinih Bošnjaka, ali, eto, kad se ne 
može drukčije, nek' zaplati i jedan zločinac. Druga je korist u spoznaji 
zločinačkog karaktera državne i Federalne TV. Nismo valjda mislili da ovi 
mediji slučajno sataniziraju Armiju RBiH i izmišljaju tzv. islamski terori- 
zam?! Šta bi drugo radili kad su im urednici i novinari razni Gvozdeni Šarci!? 
Ova spoznaja treba da stvori distanciranost Bošnjaka od ovih medija, koji- 
ma ne treba vjerovati, i koje treba bojkotirati. Takav odnos treba graditi 
prema svim institucijama sistema iz kojih su tzv. reformama, a zapravo dejto- 
nskim nasiljem, prognani bosanski patrioti. Prisjetimo se samo koliko je 
izvrsnih bošnjačkih novinara, koji su RTVBiH sačuvali u ratu, moralo napustiti 
ovu kuću. Ko se još sjeća, recimo, Envere Selimović? Ona je bukvalno otjer- 
ana, jer nije mogla poviti kičnu pred istinom o genocidnoj agresiji. Otjera- 
ni su ili uniženi mnogi drugi uposlenici RTVBiH koji su bili pripadnici AR- 
BiH, ili su ponosno iskazivali svoj patriotizam. Dovedeni su okupatori. 

Mi možemo donekle trpiti harangu pravosuđa, ali je ne smijemo po- 
državati, ili se s njom miriti; možemo trpiti teror državnih medija, ali nikad 
ne smijemo prihvatiti da ti mediji govore i u naše ime. Ovaj dejtonski sis- 
tem nije naš, jer nije bosanski, on je srpsko-hrvatski, okupatorski, zločinački, 
i zato nam predstoji: borba. ...Ako mislimo živjeti u svojoj zemlji. 

U kući Senade Sinanović u Bratuncu živio je Lazar Kuljanin, au kući 
Suade Kumro iz Foče živio je Goran Đurković. Ovi Srbi navodno su 
ulagali u adaptaciju kuća u kojima su živjeli bez odobrenja progna- 
nih vlasnika. Karadžićevo pravosuđe je presudilo da su vlasnice ovih 
kuća dužne platiti po oko 8.000 maraka na ime troškova navodnih 
adaptacija, jer, u protivnom, njihove će kuće biti prodate preko ogla- 
sa, kako bi se korisnicima njihove imovine nadoknadili troškovi ula- 
ganja. A kako bi bilo da ovi Srbi uplate kiriju za neovlašteno korištenje 
tuđe imovine? To ne dolazi u obzir, jer pravosuđe u RS svjesno, javno 
i bestidno ide u otimanje bošnjačke imovine! 


Karadžićevo pravosuđe 
otima kuće bošnjačkih povratnika 


Ljudski je vjerovati u namirivanje računa. Nema tog dobra, i nema tog 
zla, a da se ne vrati, kadli-tadli. Tako je to u vjeri. A pošto se sekularna država 
nije imala kad uzdati u Boga, i u onaj svijet, smišljena je pravosudna vlast. 
..-Onašto sudi po zemaljskim zakonima. A gdje ima zemaljštine, ima i nepra- 
vde, jer je tu sve uređeno na principu sile. Pravda je vlasništvo jačega. Zato je 
skuhano da nam sudovi za života sude i presuđuju, kako pravdu ne bismo 
čekali na onome svijetu. To možda nekako i šljaka, ali u zemljama u kojima 
nema građana drugog reda. Ovdje, kod nas, gdje su Bošnjaci, zbog islama, 
podstanari u Bosni, pod kiriju, s otkaznim rokom koji ističe, e tu je pravosuđe 
violina u orkestru za sprovode. Po toj se violini prepoznaje melodija. 

Neovisno od diskursa moći, i od toga dali smo ravnopravni ili poniženi 
pred pravosudnom vlašću, u insanu treba da traje nadanje u pravdu. Indi- 
janac u Americi, Crnac u Pretoriji, Palestinac u svojoj otetoj zemlji... — svi oni 
prte čežnju za pravdom. Računaju, bezbeli, ako je nema na ovom, bit će je na 
onom svijetu. To je krajnja satisfakcija. Svi potlačeni, u svim vremenima, 
pravdu su očekivali u svome ovozemaljskom životu. Svi — izuzev Bošnjaka. 


Eksperti za kusur 

Bošnjački narod je posebna sorta. Haman, đe je u izumiranju. Utrn'o 
od smrti. Pa više ne zna šta je supa, šta je grah. Nije do naroda. Do rukovo- 
dstva je. Da je bošnjačka politika drukčija, i narod bi bio. Ovako, silne patnje 
i poniženja koje Bošnjaci doživljavaju odoše niz vodu, kao da se radi o otpa- 
du, ane o pećinama boli. Ne samo da nema reakcije na raznorodne nepravde 
kojima su Bošnjaci izloženi u dejtonskom apartheidu, nego nema ni evi- 
dentiranja, klasificiranja i izučavanja ovih slučajeva. Nigdje, u bošnjačkom 
narodu, nisu otvoreni tematski registri u koje bi se sakupljali slučajevi, reci- 
mo: napada na bošnjačke povratnike, žrtava aneksa sedam, montiranih 
optužnica, Bošnjaka koji pod pritiscima ne žele da svjedoče o ratnom zločinu, 
ili, pak, u slučaju koji nas u ovom tekstu zanima — pojave da pravosuđe 
Karadžićevog entiteta nastavlja oduzimanje bošnjačke imovine. 

Zašto je to tako? Zato što je bošnjačka politika odrođena od bošnjačkog 
naroda. Zato što su bošnjački političari pošteđeni narodnih patnji, jer im 
dejtonski režim ide na ruku u ostvarivanju njihovih povlaštenosti; oni ne 
osjete to što osjeti narod. Zato što bošnjački političari vjeruju da su najpame- 
tniji, pa u svojoj bespameti žive od danas do sutra, dok se ne survaju u stvarno- 
st, u kojoj će i oni uvjeriti da su običnjaci. Zato što ta sitnošićarska politika, 
koju Džemo Latić zove "zelenom buržoazijom", ne kani graditi modele kakvi 
postoje u svim samoodrživim narodima, a to su institucije starije od svake 
politike, institucije u kojima bi akademska pamet vodila računa o strateškim 
bitnostima za bošnjački narod. Takve bi institucije istraživale pojave minori- 
zacije bošnjačkog naroda, te predlagale ekspertna rješenja, a politika bi bila 
dužna da se za njihovu realizaciju bori. Tako je to kod Srba i Hrvata. Tako je to 
kod svih samoodrživih naroda. A tako to kod nas nije, jer imamo nacionalnu 
politiku koja veze sa životom nema. Ta politika je ekspertna jedino za doku- 
surivanje. I ništa više. 

Imamo debelog razloga da budemo povrijeđeni, ogorčeni, preplašeni 
za svoju budućnost, jer kad vidimo napuštene individualne sudbine ojađenih 
Bošnjaka, tada shvatamo da se i svima nama, pojedinačno, sutra može dogo- 
diti isto, u takvoj ili drukčijoj formi. Bošnjački političari to ne kopčaju, s time 
ne suosjećaju, jer su se nafurali da ih je to Bog pogled'o, pa ih odabr'o i 
odvojio od narodne patnje. 

Jedina adresa na koju treba poslati temu o kojoj ćemo u nastavku 
pisati je — politika. Ali, slanja nema: adresa je izumrla. To što Karadžićevo 
pravosuđe u RS otima kuće bošnjačkim povratnicima isključivo bi trebalo da 
se tiče bošnjačke politike, dakle, onih koji lijepo žive od bošnjačkih glasova. 
Njih se to, rekosmo, ne tiče. A što bi se ticalo nas? Pa, eto, zato što ne možemo 
prekabuliti da smo toliko mutavi i mrtvi koliko u stvarnosti jesmo, jer se, EVO, 
još mrdamo, gledamo, osjećamo, ljutimo, ibretimo. 

Od čiste tuge što smo takvi kakvi jesmo, zapisujemo slučajeve dejto- 
nskog otimanja imovine bošnjačkih povratnika u RS. Umjesto da ovakvi 
slučajevi potaknu bošnjačku politiku na kontinuirani protest, na kampanju, 
oni žive tek u ogorčenim dušama bošnjačkih patenika, osuđenih da patnju 
razumijevaju kao svoju privatnu stvar. A radi se, bez dvojbe, o kolektivnom 
problemu, jer su izdvojeni slučajevi otimanja bošnjačke imovine samo para- 
digma vitalne karadžićevštine u Republici Srpskoj. Mi smo, bez mnogo truda, 
pronašli dva takva slučaja, a ko zna koliko ih ima. Kad bi se otvorio nesuđeni 
centar za prikupljanje dokaza o bošnjačkoj ugroženosti od tzv. reformiranog 
pravosuđa, sigurno bi se nabrale stotine i stotine sličnih priča. 

...Pa da vidimo kako to izgleda biti Bošnjak u Karadžićevom entitetu. 


Otimačina na ime nelegalnih adaptacija 
Presudu Osnovnog suda u Srebrenici (P259/03), kojom se nalaže da 
povratnica Senada Sinanović isplati Lazaru Kuljaninu 8.271 KM (plus 2.000 
KM sudskih troškova) na ime izmišljenih adaptacija na njenoj kući u Bratu- 
ncu-— trebalo bi tretirati kao primjer naciokratskog i apratheidskog pravosuđa 
Republike Srpske. 

Lazar Kuljanin je 1997. uselio u kuću prognane porodice Sinanović, iz 
koje je deložiran u septembru 2002. godine. Potom je podnio tužbu na ime 
naknade štete za radove adaptacije, iako je kuća 1992. bila gotovo završena 
i imala sve one elemente koje je Kuljanin navodno ugradio. Kuća je očito u 
toku rata opljačkana, ali to nije krivica prognane porodice Sinanović. 

Sud je uvažio logički neodrživo mišljenje vještaka DragoljubaJovanovića. 
Primjerice, vještak navodi da je krečenje zidova koštalo 78 KM po metru 
kvadratnom, iako se zna da su cijene oko 15 KM, pa i niže. Stolarski radovi 
procijenjeni su na 1.849 KM, a radi se o stolariji koja je oštećena od gelera, 
iako vještak tvrdi da je nova. Uz to, zidovi su rogobatno doziđivani, kako bi se 
uklopila prozorska okna. Stolarija je očito ukradena sa neke od kuća koje su 
bile izložene granatiranju. Vještak je procijenio i elektro-instalacije, iako ih 
je prije rata postavio Ramiz Alić iz Bratunca. Kuću je prije rata izmalterisao 
Ahmo Alić iz Voljevice, a malterisanje se, valjda, obavlja nakon što se postave 
instalacije. Zaračunata je i izolacija poda, koja ne postoji. 

Na sudu nije naveden nikakav zvanični dokument koji bi pokazivao 
stanje objekta prije useljenja Lazara Kuljanina. Sud je uvažio da je Kuljanin 
uselio 30. jula '97., a da je već dva dana poslije izvršio sve adaptacije! Za- 
pisnik o izvedenim radovima izdao je bratunački Sekretarijat za urbanizam. 
Teoretski je nemoguće Za 48 sati izvršiti takav obim građevinskih poslova. 

Sud nije uvažio mišljenje Senade Sinanović da je Kuljanin u njenu imo- 
vinu ulagao po sopstvenoj inicijativi, bez odobrenja za adaptaciju idopuštenja 
vlasnika, niti je uvažen prijedlog da se iznos za navodne adaptacije prelomi 
preko kirije, pošto je Kuljanin 61 mjesec živio u tuđoj kući, te je korist od 
besplatnog stanovanja veća od izmišljenih ulaganja. 

Po riječima Senade Sinanović, Kuljanin joj je ponudio 35.000 KM za 
otkup kuće, tako da se može pretpostaviti da je presuda Suda u Srebrenici 
ima funkciju pritiska u cilju etničkog čišćenja. 

Senada Sinanović je uputila žalbu Okružnom sudu u Bijeljini s prije- 
dlogom da je ukine prvostepena presuda. Ukoliko njena žalba bude odbije- 
na, uslijedit će naplata pod prijetnjom sudskog izvršenja. To znači da će Senada 
Sinanović, praktično, platiti reket na povrat imovine, ili, ako ne plati, kuća bi 
joj se mogla naći u oglasu za prodaju nekretnina, kao što se dogodilo Suadi 
Kumro iz Foče. 

Drugi, bezmalo identičan slučaj, zbio se u Foči, s tim što je bošnjačka 
porodicadošlau poziciju da kuću izgubi. Tamo su geometar Borislavka Filipović 
ivještak građevinske struke Grujo Milanović, koje je angažirao Osnovni sud u 
Foči, izvršili popis radi procjene vrijednosti imovine porodice Kumro u Foči. 
Vještacima je dat rok od deset dana da procijene vrijednost porodične kuće i 
dvorišta, nakon čega će sud raspisati oglas za prodaju nekretnina. Prodajom 
kuće Sud namjerava nadoknaditi navodnu štetu od 8.100 maraka Goranu 
Đurkoviću iz Ustikoline koji je u ovoj kući boravio bez odobrenja vlasnika, te 
navodno ulagao u njenu sanaciju. Ovaj je slučaj makar, kako-tako, dospio do 
medija, pa je vlasnica kuće Suada Kumro uspjela izjaviti: - "Ovo je jasna poru- 
ka da se kupim iz Foče, da u mome gradu više nemam mjesta". Tako smo 
saznali i za arogantno ponašanje sudije Milene Kundačine, koja vodi postu- 

pak izvršenja, kao i za bahatost fočanske Sudske policije koja je pod prije- 
tnjom sile udaljila novinare ispred kuće. 

Uzgred, zanimljivo je primijetiti da i jedna i druga navodna adaptacija 
iznose oko 8.000 maraka. I, zanimljivo je zapitati se: zašto Srbi koji su 
neovlašteno koristili tuđu imovinu ne bi platili kiriju za višegodišnje stano- 
vanje u kućama Senade Sinanović i Suade Kumro? Zar ne bi časni sud mogao 
tako prebiti ovo navodno dugovanje? Bi. Ali, ovo nije častan sud. 


Tačka na bespomoćnost 

Zreli su uvjeti da se oformi jedna nevladina organizacija koja bi se 
bavila zaštitom Bošnjaka od dejtonskog pravosuđa. Sadašnje organizacije, 
tipa dizdarevićevskog tzv. Helsinškog komiteta i inih, nikada neće u razma- 
tranje uzeti ovakve slučajeve. Oni su plaćeni da izmišljaju pomuslimanjenje 
Sarajeva, tzv. islamski terorizam, antisemitizam i slične budalaštine. Neće to, 
rekosmo, učiniti ni bošnjačka politika. Sva je sreća u nesreći pa su iz ove 
politike odstranjeni mnogi pametni ljudi, koji razumiju dejtonski pakao, i 
koji imaju snagu da pokrenu inicijative za nadrastanje zagubljene bošnjačke 
politike. Ove pametne ljude jedino još treba razuvjeriti da će iko drugi, osim 
njih samih, staviti tačku na bespomoćnost. 

Naša je ljudska obaveza da branimo svoje građansko dostojanstvo, ali 
ne na svome pragu, nego na pragu svakog Bošnjaka čija su prava na udaru 
dejtonskog apartheida. Kad shvatimo da se moja avlija brani u avliji svakog 
napadnutog Bošnjaka — postat ćemo narod. 


Broj 164, 17. 112006. 

Jasmila Žbanić je mogla očekivati da će je zaobići sve nagrade na 
festivalu u Berlinu, jer je medijski prostor upotrijebila za protest 
zbog slobode ratnih zločinaca. Vjerovatno je računala da je vredni- 
je svjedočiti istinu nego dobiti nagradu. Borba za istinu je onoze- 
maljska, a te nagrade su ovozemaljske. Božija je volja da dobije 
prvu nagradu i da joj se dadne da kao glavna zvijezda festivala u 
Berlinu milionima ljudi prikaže svoju patriotsku i humanističku 
gordost. ...U ime žrtava Karadžićevih i Mladićevih zločina. 


Jasmila je nadrasla 
svoj ovozemaljski život 


Prošle su dvije hefte otkad je Jasmila Žbanić za svoj film "Grbavica" 
dobila "Zlatnog medvjeda" u Berlinu. Narod kaže: da svaki dan jedeš baklavu 
dosadila bi ti za heftu. Tako je, kao baklava, Jasmila dosadila običnom 
čitateljskom oku. Aktuelne su druge stvari. Ibretimo se oko crkavanja ptica. To 
što smo uz Jasmilu malo poletjeli, k'o zdrav labud, bio je tren u dejtonskoj 
stvarnosti koja boluje i crkava od ptičije gripe. Ipak, nešto je preživjelo. Prvo 
spoznaja da samo umjetnost može transponirati i kroz vrijeme prenijeti iskustvo 
genocidne agresije. Učimo od Jevreja! Drugo, spoznaja da umjetnost može u 
društvenom prostoru otvoriti rješavanje jednog problema, kao što je činjenica 
da u BiH nije institucionalizirana briga o 22.000 silovanih žena. Ne pamtimo 
da je i jedno umjetničko djelo u BiH tako duboko zaoralo stvarnost. 


Nagrada i istina 

Nas, zapravo, zanima samo jedan detalj u cijeloj frtutmi oko Jasmile 
Žbanić. Tim detaljem niko se nije analitički bavio, jer narušava dejtonski 
sklad/smrad u kome nije baš lijepo kad jedan umjetnik, evo, od državnog 
značaja, pominje Karadžića i Mladića pred svjetskim auditorijem. Taj dejto- 
nski incident, a moralni gorostasni čin, ovdašnji mediji nisu plaho doticali, 
izuzev koliko su morali, suho i informativno, jer su se biće plašili da bi 
Karadžićeve Srbe mogli okrenuti protiv Jasmile i njene nagrade koja bi tre- 
bala da bude dragaćmila svima. 

Jasmila je, koliko se sjećamo, odmah po projekciji filma iskoristila 
medijsku pažnju i sasula istinu o Karadžiću i Mladiću koji uživaju slobodu 
jer niko nema interesa da ih uhapsi. Tako nekako. Onda je na ceremoniji 
dodjeljivanja nagrade kazala sljedeće... Neka vam ne bude mrsko da to 
ponovo čujemo: 

"Ratni zločinci Ratko Mladić i Radovan Karadžić još slobodno žive u 
Evropi. Nisu uhapšeni za organiziranje silovanja 22. 000 žena u BiH i niko 
nema interesa da ih uhapsi. Nadam se da će se to promijeniti i da se 'Zlatni 
medvjed' neće razočarati kad vidi Bosnu." 

U čemu je štos? Ma nema u čemu nije! Ovaj detalj je toliko višeslojan 
da bi se o njemu dao raspisivati esej o patriotizmu i umjetnosti, o moralu 

i umjetnosti, o odvažnosti žene u umjetnosti. ...Ma, nema kraja! No, ono 
što nam prvo pada na um kad pogledamo u višespratnicu Jasmiline geste 
jeste sljedeće: ona je rizikovala da ne dobije nagradu, da razljuti žiri koji 
hronično ne voli političku upotrebu umjetnosti, da samu sebe diskvali- 
ficira, kada je odlučila da odmah bubne svijetu istinu u lice, pa kud puklo 
da puklo. Kakva nagrada i kakvi bakrači! Jasmila je to što jest: ISTINA, pa 
ako hoće neko da dadne nagradu za istinu nek' je dadne, a ako neće, vala 
joj nagrada i ne treba od nekoga ko zazire od istine! Čista računica. Njena 
pred njom. I, nuto čuda, dođe i glavna nagrada. A Jasmila, umjesto da 
aterira, pa da razumije kako bi joj sad bez patriotskog i moralnog okusa, 
mirisa i karaktera bila mnoga vrata otvorena, ili otvorenija, ona na glavnoj 
ceremoniji dodjele, pred višemilionskom publikom, ponovi priču o Karadžiću 
i Mladiću. 


Korak ispred pospanosti 

Sad ćemo u tekstu napraviti jednu malu pauzu, odmoriti se od jasmi- 
lanja Jasmile, i prisjetiti se kako je u nekim, odveć umrlim, sarajevskim 
medijima Jasmila Žbanić bivala metana u isti rang sa pederoljubnim dvo- 
jcem Ekrem Puška čz Ahmed Imamović, koji je stvorio jadni i zglajzani film 
Go West". Dogodilo se to na talasu reakcija zbog angažiranja hrvatske 
pjevaljke i amaterske porno zvijezde Severine Vučković za snimanje doku- 
mentarnog filma o Sarajevu. Prisjetimo se, tada je 20-tak bh. glumica reagi- 
ralo zbog činjenice da se jedna amaterka, sumnjivog morala, angažira da 
Svijetu predstavi Sarajevo. Bilo bi to isto kao kad bi, pisalo se tada, Rim 
angažirao porno zvijezdu Ćićolinu da Svijetu predstavi vrijednosti ovog dre- 
vnog grada. Pa se pitalo: šta bi se dogodilo da ma koja bošnjačka glumica 
bude angažirana kao glavni lik u filmu o Zagrebu i Beogradu? Digle bi se 
demonstracije! Sjetimo se kako je Lejli Šehović iz Dubrovnika oduzeta titu- 
la "Miss Hrvatske" samo zbog toga što je muslimanka. 

Elem, Jasmila se tada našla s onu stranu patriotizma jer je u "Grbavi- 
ci" angažirala srbijansku glumicu Mirjanu Karanović, a pored desetine naših 
bošnjačkih glumica. Evo kako je pokojni magazin "Walter" u svojoj "Potje- 
rnici" naslikao Jasmilu, usput je nazvavši "Žbanilom": "...Zato što se na 
Danisa T. ugledala i mlada Žbanila J. koja je za film o Grbavici angažirala 
beogradsku polovnjaču Mirjanu K. da glumi mladu silovanu Bošnjakinju; 
Zato što Žbanila ne razumije da tako ponižava silovane Bošnjakinje; Zato 
što ni Žbanili ni drugim bosanskim rediteljima nije bitan patriotizam, jer 
oni se uvlačenjem u g..u Beogradu i Zagrebu nastoje što bolje prodati..." 

U apsolutnoj poplavi antipatriotizma u bh. filmu, uz časni izuzetak 
"Remakea" Dine Mustafića, bilo je logično da se poslije Danisa, Žalice i 
Ahmeda pojavi još neka ubleha koja će probitačnost graditi na izdaji 
umjetničke istine o genocidnoj agresiji. Jasmila se, 'nako slikovno, s onim 
opasnim cvikerima, sa stranjskim likom a la Dirk Nowicky, baš uklapala u 
(tele)viziju odrođenih Bošnjaka. 

Prethodno smo imali veličanje Danisa Tanovića, bez i jednog kritičkog 
stava spram činjenice da je "Ničija zemlja" afirmacija teze o građanskog 

ratu u BiH, pošto u njemu nema agresora i žrtve, a pošto je o ratu u BiH 
nemoralno govoriti bez pozicioniranja ove dvije uloge. Pa, imali smo veličanje 
Pjera Žalice i njegovih filmova u kojima se Bošnjaci prikazuju kao idioti. I 
na kraju, vidjeli smo nedavno, imali smo ogromnu medijsku podršku meta- 
nju bošnjačke tragedije u film o pederima, gdje su oni koji smatraju da 
umjetnost mora biti moralna kategorija — bili proglašavani "ekstremistima 
i vehabijama". Od svega je najljepše što je ovaj pederski film, koji je računao 
na podršku pederskih lobija, ispuhao k'o truhla traktorska guma. I, nakon 
svega, šta smo trebali očekivati? Da će Jasmila Žbanić biti drugačija? Jasmi- 
lino angažiranje Mirjane Karanović, Srbijanke, kontinuiralo je naše razočare- 
nje u naše ljude. Računali smo, čim angažira srbijansku glumicu, njoj je 
stalo da se dodvori Beogradu, a ako joj je do toga stalo, njoj nije stalo do 
istine o silovanim ženama. Napose, šta smo mi tada znali o "Grbavici"? 
Jasmilu i njen projekat smo vidjeli preko te srbijanske glumice. 

Danas, pak, otkriva nam se drugi račun... A šta ako je Jasmila svje- 
sno, proračunato, strateški, angažirala jednu Srpkinju da odglumi jednu 
silovanu Bošnjakinju kako bi u srpska usta stavila priču koju prvo treba da 
čuje srpski narod?! Jer, istina o srpskim zločinima je najpotrebnija Srbima, 
kao što je istina o holokaustu najpotrebnija Nijemcima, a istina o geno- 
cidu nad Palestincima najpotrebnija Jevrejima. Da li bi manje vrijedilo da 
je silovanu Bošnjakinju glumila ma koja bošnjačka glumica? Umjetnički, 
možda ne bi, ali, moralno, politički, prosvjetiteljski — bi. Ako je Jasmila 
imala ovu ambiciju, onda je to vanserijski račun kakav je vazda falio 
bošnjačkom životu. 

Nismo se haman zeznuli kada smo u onim opasnim Jasmilinim cvikeri- 
ma prepoznali nešto čega u nas nejma. Jedino što možda sada razumijemo 
da je to čega u nas nejma — naše, i da ide korak ispred naše pospanosti. 


Nadrastanje sebe 

Ova mala pauza, ovaj izlet u prisjećanje na Jasmilinu, odveć — tobe- 
jarabi, izdaju, ima za cilj da nas uputi na činjenicu da se ponekad možemo 
ogriješiti o ljude koji to nisu zaslužili. No, svakog, pa i Jasmilu, prepozna- 
jemo po znakovima u javnom prostoru. Sve dok Jasmila nije ošinula svje- 
tsku hipokriziju, mi smo o ovoj mladoj ženi mogli misliti i peto i deseto. 
Danas se njena gesta nameće kao vertikala morala u umjetnosti, i razotkri- 
va ušćuhli brlog koji nam je, u pogledu Danisa, Žalice i Ahmeda, nametan 
kao nekakva umjetnost. Jasmilin progovor u Berlinu namah nam otvara 
asocijaciju: a zašto Danis Tanović nije iskoristio dodjelu Oskara da kaže 
isto? Pa zato brate da si ne bi zatvarao vrata! A zašto si Jasmila može Zatva- 
rati vrata? Pa zato brate što je ona, čini mi se, odgovorna samo pred Bo- 
gom, jer samo takav insan može imati snagu da odbaci ovozemaljske čaro- 
lije i da u ime vječnih vrijednosti posvjedoči nepravdu. Ili, nameće nam se 
pitanje: a zašto Pjer Žalica, umjesto što je pravio filmove o Husi i Hasi, nije 
pravio film o silovanim Bošnjakinjama, o konc-logorima, o zločinima? Pa 
zato što je pucao nisko, pa se zadovoljio aplauzima u Beogradu i Zagrebu, 
gdje je nacistička publika voljela da svoju duševnu nakaradnost zadovolji 

gledanjem idiotiziranih Bošnjaka. O Ahmedu Imamoviću da i ne govorimo. 
On je dno. 

A šta ako griješimo u ovim hvalospjevima o Jasmili Žbanić? To samo 
Bog zna. Možda se ona sama ne bi složila sa ovim procjenama. Tu dolazi- 
mo do suštine stvari. Njene riječi više nisu njene. Izgovorene su, i sad su 
naše. Kao što i ove ovdje riječi više nisu moje, napisane su, i sad su vaše. 
Svako ima pravo da određenu priču prerađuje kroz svoje filtere. Naše je 
pravo da Jasmiline riječi tumačimo baš ovako, kao dosad nezabilježeni, 
neočekivani oblik istinskog patriotizma i moralnosti u našoj umjetnosti. 
Čini nam se da su male šanse da profulamo. Jasmila nije imala nikakvog 
racionalnog, ovozemaljskog računa da nakon projekcije filma čačka po ra- 
tnim zločincima, pa da rizikuje makar jednu od nagrada. S druge strane, 
zanimljivo je da Jasmila nije iskoristila ni jednu medijsku priliku da to isto 
kaže prije nego što joj se ukazala šansa da pred masom svjetskih novinara 
progovori o nehapšenju Karadžića i Mladića. Čekala je maksimalnu medi- 
jsku pozornost. Računala je da će je zbog toga zaobići sve nagrade, ali da je 
vrednije svjedočiti istinu nego dobiti nagradu. Borba za istinu je onozZe- 
maljska, a te nagrade su ovozemaljske. Božija je volja da dobije prvu na- 
gradu i da joj se dadne da kao glavna zvijezda festivala u Berlinu milionima 
ljudi prikaže svoju patriotsku gordost. ...U ime žrtava Karadžićevih i 
Mladićevih zločina. 

Ove detalje, koliko smo upratili, nije obrađivao ni jedan medij u 
BiH. Oni su čak Jasmilin film, i nju samu, trpali u kontekst navodnog uspjeha 
bh. filma. Kakvog, bolan, uspjeha?!! Jasmila ne pripada tom brlogu! Oni su 
pisali i govorili o raznim tantavicama, u skladu sa svojom kičerajskom poe- 
tikom. Oni se nisu bavili moralnom i patriotskom gorostasnošću jedne 
žene čija gesta uspostavlja novi sistem vrijednosti, u umjetnosti i oko umje- 
tnosti. Jer Jasmila nije samo njen film, Jasmila je više od tog filma, jer da je 
samo film, ona bi šutila i kleberila se, ona je više od filma... E, mi smo 
pokušali odškrinuti tu Jasmilu koja je nadrasla svoj ovozemaljski život. 


Broj 165, 3. 111 2006. 

Velikosrpski mediji po prvi put tzv. islamski fundamentalizam 
izmišljaju izvan SDA, što nam ukazuje da Tihićevu politiku razumi- 
jevaju kao partnersku. Po najnovijim izmišljotinama "bosanski 
Hamas" i "samoubilačke šehidske akcije" treba da se realiziraju 
zbog nezadovoljstva tzv. fundamentalista politikom SDA. 


Beogradska rehabilitacija SDA 


Velikosrpski mediji pokrenuli su novu ofanzivu Za izmišljanje tzv. isla- 
mskog terorizma u Bošnjaka. Sve se odvija po starim, uhodanim obrasci- 
ma, jedino se mijenjaju konteksti. Već 15 godina velikosrpski mediji izmišljaju 
tzv. islamski ekstremizam i tako legitimiziraju četničko zločinstvo. Američki 
sukob sa civilizacijom dao im je za pravo. Sa aspekta historije i istine, koje 
se proizvode tekstom, nebitno je što u Bošnjaka nikada nije bilo, niti će 
biti, tih gluposti. Bošnjaci znaju gdje žive, i znaju koliko se mogu protegnu- 
ti. Tolerancija je uvjet opstanka. 

Velikosrpske medije odveć ne zanima istina: muha je međed, a međed 
je muha. No, istina zanima nas. Trebamo znati šta se to o nama piše, kako 
bismo vazda imali na umu sa kakvim budalama deveramo. 


Pečat SDA 
politički magazin u bivšoj Jugoslaviji. Ovaj je list vazda okupljao najjača 
državna pera, stratege, agente, političare... U vrijeme Miloševićeve ekspa- 
nzije, , Nin" je formulirao zločinačku ideologiju. Šteta je što bošnjački 
političari ne čitaju ovaj list, jer bi i prije nekoliko godina mogli saznati za 
lobističku operaciju zamjene manjeg bh. entiteta za suverenitet Kosova. Iz 
,Nina" se mogu čitati naredni velikosrpski potezi. 

U ovom je listu objavljen tekst pod naslovom , Čekajući bosanski 
Hamas", koji potpisuje neki Zoran Ćirjaković. On opisuje navodno 
oduševljenje Bošnjaka pobjedom Hamasa na izborima u Palestini, te do- 
daje: ,,Da li je došlo vreme za stvaranje 'bosanskog Hamasa' jedno je od 
glavnih pitanja koja sebi postavljaju bošnjački islamisti". Autor u nastavku 
rasteže i nateže tezu kako je "sve više bošnjačkih islamista koji veruju da je 
SDA odigrala svoju ulogu, da je prevaziđena i nesposobna". 

Ova nam se beogradska rehabilitacija SDA čini znakovitom u konte- 
kstu izjave Milorada Dodika, premijera RS, koji je u intervjuu baš za "Nin" 
kazao da su — "ustavne promjene učvrstile međunarodnu poziciju Repu- 
blike Srpske". Znamo već da su te i takve ustavne promjene podržane od 
Tihićeve SDA. Sada najednom ispada da je SDA suprotstavljena tzv. 
islamističkim tendencijama, iako je ova stranka za velikosrpske medije odu- 
vijek bila udarna tačka tzv. islamskog fundamentalizma. 

S obzirom da se naša javnost nalazi u rigidnoj informativnoj blokadi i 
dase informacije o karakteru tzv. ustavnih promjena teško probijaju do javno- 

sti, morat ćemo u par rečenica objasniti o čemu se radi. Dejtonski sporazum 
nije nikada ratificiran od Parlamenta BiH. Nametnut je. Ako se usvoje ove 
lažne ustavne promjene, Parlament BiH će priznati dejtonski Ustav, a Bošnjaci 
će, tako, po prvi put, svojom, demokratskom voljom, priznati Republiku Srp- 
sku. Ono što dugoročno slijedi jeste odlazak visokog predstavnika, blokada 
institucija i otcjepljenje Republike Srpske. Srbi ovo znaju, a Tihić i kompanija 
se prave dane znaju. Srbi ne kriju da su zadovoljni Tihićevom i Lagumdžijinom 
uslugom, i otuda proizilazi velikosrpska rehabilitacija SDA, kao stranke koja 
je navodno suprotstavljena tom izmišljenom tzv. islamskom ekstremizmu. 
Nije se đabe predsjednik SCG Marović pred tv kamerama u Briselu onako 
srdačno ljubio sa Sulejmanom Tihićem. Ljubio bi ga vala i ja, da sam Srbin. 


Kantar fundamentalizma 

U nastavku ovog teksta autor navodi kamaru (mojih) citata kojima 
poktrepljuje svoju tezu da su ti bejagi fundamentalisti nezadovoljni poli- 
tikom SDA, što bi značilo da im treba "bosanski Hamas", dakle, radikali- 
zam. Iz konteksta se razaznaje da je moja malenkost glavni ideolog tog 
bosanskog Hamasa". Vala, kad sam mogao u "Slobodnoj Bosni" biti 
proglašen komesarom Patriotske lige i komandantom vehabija, zato ne bi 
i u "Ninu" mogao postati glavni filozof u Hamasu! Evo kako to izgleda u 
€Ninovom" tekstu: 

- "Fatmir Alispahić, bivši kolumnista 'Oslobođenja' koji je postao 
uvodničar 'SAFF-a', najpopularnijeg fundamentalističkog časopisa u Bosni, 
govori o 'krizi liderstva' i 'retardaciji bošnjačkog političkog faktora'. Vlast 
SDA, kako piše Alispahić, 'ustrojena je po komunističkom obrascu'. On 
zamera da je SDA džamijama dala ulogu kakvu su imali opštinski komiteti 
u sprovođenju volje CK SKJ." 

Tačno. Autor je pošteno prenio moje riječi. Ali, nejasno je kako se 
ovakav kritički stav prema SDA i svojevremenoj pojavi pretvaranja džamija 
u partijske ćelije može zvati fundamentalističkim?! Valjda bi se istinski funda- 
mentalista upravo zalagao da džamija i stranka budu jedno. 

Autor izvaljuje novu nebulozu kad tvrdi da — "potrebu za snažnim, 
istinski islamskim pokretom u Bosni sve nezadovoljniji fundamentalisti 
nalaze i u činjenici da je SDA sasvim instrumentalizovala Islamsku zajedni- 
cu Bosne i Hercegovine". Pa zar može biti većeg fundamentalizma od 
političke instrumentalizacije Islamske zajednice?! ...Nema logike! Zašto bi 
fundamentalisti bili protiv fundamentalizma? 

Osobno, kroz mnogo tekstova sam kritikovao, ne nakanu SDA da 
instrumentalizira Islamsku zajednicu, već dopuštanje Islamske zajednice 
da bude instrumentalizirana od jedne stranke, ma koje, jer smatram da 
Islamska zajednica treba da bude moralna kapa svim našim strankama. 
Svojevremeno bratstvo SDA i IZ je gušilo pluralizam i dembelilo SDA, te 
sakatilo naše istinske potencijale koji samo u pluralnom i kritičkom ambi- 
jentu mogu doći do izražaja. 

U tekstu "Čekajući bosanski Hamas" prepoznao sam mnoštvo citata 
iz mojih tekstova, kojima se nemušto potkrepljuje teza o radikalizmu. Reci- 

mo, moja rečenica da su "Bošnjaci najpotlačeniji i najprogonjeniji narod u 
Evropi" koristi se kao dokaz o radikalizmu, iako se radi o konstataciji koju 
se nema čime oboriti. Očito da je "Ninovom" komentatoru neko iz Sarajeva 
doturio pošiljku mojih tekstova i preporučio mu da baš na ovoj, na njegovu 
žalost pogrešnoj adresi, treba tražiti ideološku okosnicu "bosanskog Ha- 
masa". On opservira moj stav da "ključne bošnjačke institucije nisu učinile 
nikakav iskorak koji bi vodio ka samoodrživosti", i u tome vidi tendencu 
radikalizacije. Potom se bavi mojom kritikom ambicije reisa Cerića da se 
nametne kao lider u Bošnjaka, budući da sam mnogo pisao kako Bošnjacima 
nije potreban lider, već liderska ekipa. 

- Otpor Cerićevim željama ne dolazi samo iz umerenog krila Isla- 
mske zajednice. (...) Ima i islamista koji shvataju da problem nije samo u 
neprikladnosti reisa Cerića za lidersku poziciju. Alispahić piše da bi bilo 
štetno za Bošnjake 'u evropskom okruženju gdje nijedan pravoslavni ili 
katolički sveštenik nije nacionalni lider' ako bi jedan mula dobio ključnu 
ulogu." 

Opet ista nebuloza! Pa ako sam ja taj islamista, taj neumjereni musli- 
man, upravo bih se trebao zalagati da nam vjerski poglavar vodi politiku. 
Pa kud puklo da puklo. 

Autor poručuje kako omekašana SDA više ne može držati pod kontro- 
lom "mlade, radikalne propovednike koji ignorišu pravila Islamske zaje- 
dnice", a to se argumentira tezom da se "skoro polovina budućih imama 
danas školuje u arapskim zemljama, gde razne militantne salafističke stru- 
je imaju ogroman uticaj na studente". Tekst se zaključuje sljedećom 
rečenicom: "U Bosni proporcionalno raste i broj onih koji veruju da ne 
treba slediti samo Hamasov humanitarni angažman, već i njegovu 'vojnu 
strategiju! čiji su stub samoubilačke 'šehidske akcije'." 

A kad smo već kod Hamasa, zanimljivo je da nefundamentalističko 
Oslobođenje" afirmira stav Riada Malkija, direktora Palestinskog centra 
za širenje demokratije, koji tvrdi: "Hamas je daleko od džihadskog mentali- 
teta", te smatra da će Hamas sve iznenaditi svojom umjerenošću i fokusira- 
nošću na društveno-ekonomska pitanja. 

No, u ovoj igri, ponavljamo, nije istina ono što jeste, već tekst koji 
ima jaču medijsku i političku podršku. Zato je Hamas postao simbol tzv. 
terorizma, i zato sam ja, ni-luk-jeo-ni-luk-miriso, u "Ninu" citiran kao kantar 
fundamentalizma. 


Dezinfekcija četništva 

Po velikosrpskim webovima kola još kamara sličnih tekstova. Znako- 
vit je tekst pod naslovom "Đavoli, i to beli", gdje se govori o bjeloputim 
muslimanima, bejagi saradnicima Al-Kaide. Navode se dijelovi Izvještaja 
Komisije za borbu protiv terorizma Američkog kongresa, čiji je lider nekakav 
Jozef Bodanski. Tvrdi se da mudžahedini iz sjeverne Afrike dolaze na Ba- 
Ikan, a posebno u BiH. Evo kako to izgleda: 

- "Jozef Bodanski već godinama upozorava na prisustvo islamskih 
terorističkih organizacija na Balkanu, prvenstveno u BiH. U njoj i danas, po 


Marketing tragedije 175 


njegovim riječima, postoji nekoliko jakih i dobro organizovanih grupa, 
odgovornih Osami bin Ladenu. Bodanski je svojevremeno kazao da u BiH i 
dalje postoje logori za obuku mudžahedina, što je, tvrdio je on, poznato 
vlastima u Sarajevu, ali i predstavnicima međunarodne zajednice." 

Bilo bi krajnje vrijeme da nam Bodanski dojavi gdje se nalazi makar 
jedan od tih logora pa da odemo tamo i napravimo reportažu. Bilo bi do- 
bro da nam Bodanski kaže čemu već godinama služe ti logori. Ili, mogao bi 
nam i novinar "Nina" pojasniti šta sve ovo vrijeme čekaju toliki islamisti 
koji su obučeni za "šehidske akcije". Valjda bi toliki teroristi dosad bacili 
makar jednu petardu u haustoru. Jasno je, sve je plod prljave i funkcio- 
nalne mašte, koja pokreće tzv. rat protiv terorizma, i koja u balkanskim 
prilikama odlično služi medijskoj i pravosudnoj dezinfekciji četništva. 

Sve ovo neće biti ubitačan problem dokle god o nama lažu drugi. 
Grdno doba nastupit će kad o nama počnu lagati naši. Za vlast, za kocku, 
za drogu, svakakva se zla znaju počiniti. Kad bismo sve ovo što je trabunjao 
Nin" bacili niz vodu, ima nešto što nikako ne možemo. Treba strepiti od 
mogućnosti da bošnjačka politika postane instrument za proganjanje 
Bošnjaka, ovih iz ovog ili nekog drugog izmišljenog "bosanskog Hamasa". 
Možda od slutnje, ako Bog da, neće biti ništa. Ali, iskustvo nas uči oprezu. 

Nakon što je podijeljena i poražena oko pitanja ustavnih promje- 
na, bošnjačka politika više nema moralno pravo sebe predstavljati 
kao kormilara naše sudbine. Onatreba da se transformira u činovni- 
čkom pravcu, da sa sebe skine smiješne odore mesijanstva, estrade 
i kiča, ida svoje pravce djelovanja prepusti ekspertima. ...Ništa više 
i ništa manje nego je to slučaj kod srpskih i hrvatskih političara. 


Vrijeme je za Bošnjački sabor 


Gungula oko ustavnih promjena razgolitila je bošnjačku čergomani- 
ju. Na Svijetu nema toliko razjedinjenog, razgubljenog, razozbiljenog 
političkog naroda, kao što su to danas Bošnjaci. U nas se više ne zna ni ko 
je Kurta, ni ko je Murta. Svi govore u ime naroda, a niko u ime Bošnjaka. 
Jer, Bošnjaci su danas podijeljeni u najmanje dva tabora, jedni su Za, a 
drugi su protiv tih ustavnih promjena. Prvih je, čini se, manje, a drugih 
više. Ali, prvi imaju više vlasti, a drugi manje. Nebitno je, u ovoj priči, ko je 
u pravu, bitno je — da se jedno od najvažnijih postratnih pitanja lomi tako, 
olahko, kao da ovo na auto-pijaci na Stupu prodajemo fiću, pa se nećemo 
cjenkati oko deset maraka, gore-dole. 

Postajemo, dakle, svjesni da bošnjačku politiku čine predstavnici koji 
se ni oko čega ne mogu dogovoriti, jer je svaki od njih u pravu, jer svaki 
negira instituciju zbora i dogovora, jer je svaki glavni... A koliko smo puta 
dosad napisali da Bošnjacima ne treba lider, već liderska ekipa; da će insi- 
stiranje na liderstvu dovesti do podjela koje će učiniti da Bošnjake ne vodi 
niko, jer će ih voditi svako?! Evo, na ovom primjeru se konkretno pokazuje 
da Bošnjaci ne mogu opstati bez ustanovljavanja, ili Bošnjačke akademije 
nauka i umjetnosti, ili Bošnjačkog sabora, ili ma kakvog drugog tijela koje 
bi bilo starije od svake politike, jer bi se svaka politika, kao u Srba i Hrvata, 
oslanjala na taj akademski server. 

Problem je naš što živimo od danas do sutra, što smo objekat a ne 
subjekat svoje sudbine, i što ne vidimo dalje od nosa. E, tako će i ove 
ustavne promjene biti i proći, a mi ćemo ostati nesposobni i jedino kadri 
da kad padne kiša kažemo: pada kiša. K'o debili. 

Ovu pometnju podhitno treba mijenjati! Zastrašujuća je. Ne zbog 
ovog danas. Već zbog svega što bi se sutra moglo dogoditi, ili ponoviti. 


Kriv je živ 

Kad je ono neki dan ukopavan Slobodan Milošević u dvorištu ženine 
kuće u Požarevcu, košto se ukopavaju kućni ljubimci, u Bijeljini je napravljen 
miting protiv Tužbe. Više-manje svi smo s time upoznati. No, postoje dva 
momenta u vezi ovog događaja koja nisu tematizirana. Prvi je činjenica da ni 
jedan bošnjački političar nije ni slova prozborio o legalizaciji skupova sa 
antidržavnom, antimirovnom, genocidnom porukom. Drugi je činjenica da 
naše vratove čekaju kame, oštre k'o britve, spremnije nego 1992. godine. 

Početkom 1992. godine bio sam urednik prve novine koja je pokriva- 
la prostor sjeveroistočne Bosne. U januaru sam preko čitave naslovnice 
raspucao naslov "Muslimani na našinu", o seriji ubistava u sjeveroistočnoj 
Bosni u kojima je učestvovala JNA. Potom sam, mjesec-dva poslije, objavio 
tajni plan "Drina", kojim se predviđa etničko čišćenje Podrinja. Potom sam 
pisao o naoružavanju četnika sa Ozrena. Raznih sam belaja nadeverao, od 
prijetnji iz Komande JNA, do nekakvih ljudi koji su me otkriveno pratili, 
očito da mi stave do znanja da sam na nišanu. Međutim, najveći belaj kojeg 
nikada neću prekabuliti jeste činjenica da sam zbog ovih tekstova u svojoj 
sredini bio tretiran kao "muslimanski nacionalista i podrivač suživota". 
Mojoj novini tada je čak zabranjeno da se reklamira u lokalnim medijima, 
a neki kiosci su odbili da prodaju reviju "Korzo". Jakako, poslije kad su se 
moji tekstovi pretočili u genocidnu stvarnost, niko od onih koji su me bla- 
tili nije našao za shodno da povuče riječ-dvije. 

E, otkud ova priča? Otud što u našem društvu, koje sve više podsjeća 
na ono predratno, ne biva kriv onaj što drži kamu, već onaj što tu kamu 
primijeti. Danas su moralno-politički podobni svi koji četnički, ratnohuškači 
skup u Bijeljini vide kao izraz demokratije, jer moralno-političku podo- 
bnost određuju jal četnici, jal ustaše, jal njihovi našminkani plaćenici. S 
druge strane, svi koji u ovom skupu prepoznaju prijetnju miru, i koji bi da 
tu prijetnju čitaju kao nužnost bošnjačke pripravnosti, mogu očekivati da 
će biti tretirani kao nacionalisti, a što ti ga nakon 11. septembra dođe kao 
— teroristi. Pa zar Palestinci već godinama nisu — militanti, iako ljudi brane 
goli život?! 

Nedopustivo je što pravosudna vlast nije tražila krivičnu odgovornost 
organizatora bijeljinskog skupa. Ovo je još jedan dokaz da je pravosudna 
vlast okupatorska. Ili, zapitajmo se: po čemu bi se to razlikovala ova zemlja 
da je Armija RBiH vojnički poražena?! Naravno, ne bi četnici i ustaše istrije- 
bili cijeli bošnjački narod, ostala bi tu i tamo pokoja ikebana da svojim 
prikazivanjem na nekoj funkciji pere njihove zločine. Ta stvarnost bi posve 
nalikovala ovoj stvarnosti, iz koje je prognana bošnjačka ravnopravnost. Tu 
dolazimo do sličnog obrasca kao u onoj slici o onome koji drži kamu, i O 
onome koji kamu primijeti. Danas nisu krivi oni što generiraju bošnjačku 
potlačenost, već oni što bi htjeli da Bošnjaci budu ravnopravni koliko Srbi 
i Hrvati. Takvi su na stubu srama, kao nacionalisti i ekstremisti. Otud kad 
kažemo da nama vlada okupatorsko pravosuđe, mi ne tražimo ništa više 
nego da se to pravosuđe ponaša u skladu sa zakonima, dakle, da proce- 
suira ratnohuškače i podstrekače mržnje. A pošto to ne čini, nama ne pre- 
ostaje ništa drugo nego da takvo pravosuđe smatramo okupatorskim, samim 
tim što nečinjenjem štiti sljedbenike četništva i ustaštva. 


Crno i bijelo 
No, sve se to događa izvan naše avlije, u kojoj je ostalo nešto malo 
suvereniteta, jer su kroz tzv. reformu policije, pravosuđa, medija, itd. ugla- 
vnom svi stubovi društva prebačeni u vlasništvo partnera iz Karađođeva. 
Tim prije biva nedopustivo kad bošnjačka politika uopće ne registrira otvo- 

rene prijetnje bezbjednosti bošnjačkog naroda. Bilo bi normalno da su 
svi bošnjački političari, koliko god ih ima, danima davali izjave, pisali 
pisma, pravili konferencije, okrugle stolove i sl., tražeći odgovornost orga- 
nizatora fašističkog skupa u Bijeljini, kao i odgovor na šutnju pravosu- 
dnih organa, pa i EUFOR-a. Umjesto svega toga, nije se dogodilo ništa. 
Dakle, bošnjačka politika je suglasna da je skup u Bijeljini stvar demokra- 
tskih sloboda. 

Bošnjaci, pak, misle drukčije. Mnogima se ledila krv u žilama. Ne 
treba objašnjavati zašto. No, kao i u slučaju ustavnih promjena, dolazimo 
do spoznaje da bošnjačka politika ide šumom, a narod drumom. Bošnjake 
ne zanima toliko šta je ispravno, koliko da njihovi političari znaju šta rade. 
Situacija u kojoj Sulejman Tihić puše 'vako, a Haris Silajdžić 'nako, debelo 
je ojadila Bošnjake, čak više od pitanja — ko je od njih dvojice u pravu. Riječ 
je o poražavajućoj spoznaji da imamo nacionalnu politiku koja nije sposobna 
da bude jedinstvena oko najvažnijih pitanja za budućnost bh. države. Ta 
podjela nas uvjerava da smo manje vrijedni od komšijskih naroda, jer u 
njih se mogu prepirati oko nijansi, ali svi k'o jedan znaju šta im je crno, a 
šta im je bijelo. Zašto nam se ovo događa? 


Političar je pjevač 

Rahmetli Alija Izetbegović je učinio mnogo dobrog, ali, ili nije imao 
snage, ili vremena, ili vizije, da u Bošnjaka izgradi instituciju koja će au- 
toritetom i akademskim potencijalom nadrastati sve moguće unutarbo- 
šnjačke podjele. Zanimljivo bi bilo u nekom tekstu rasprtljavati pretpostavku 
da je Izetbegović, totalitarnom logikom, nadređivao sebe i SDA svemu što 
bi moralo biti iznad jedne stranke i njenog lidera, i iznad svake druge stranke 
i stranačkog lidera. Pitanje je i koliko se Izetbegović mogao distancirati od 
svojih uvjerenja, pa razumjeti da nije on kantar bošnjačkih vrijednosti, te 
da bošnjaštvo podrazumijeva i mlade muslimane, i komuniste, i partizane, 
i hipike, i ko zna šta sve još. Sve te razlike čine bošnjačku snagu, koja je 
djelatna tek kad je objedinjena, a da bi bila objedinjena, mora biti tolerira- 
na u razlikama. Izetbegović je činio jednu od razlika, bez volje da sam sebe 
nadraste, i da mobilizira nacionalni potencijal u pitanjima koja se tiču svih 
bošnjačkih različitosti. 

Budući da nije uspostavljen takav sistem, bošnjačka politika se na- 
kon Izetbegovića razmrvila u masu liderčića od kojih svaki misli da je gla- 
vni. Došlo je do svojevrsne estradizacije i kičerajizacije politike, u kojoj 
političar više nije mislilac, analitičar, neko ko cijeni pismenost i pismene; 
političar je postao glumac, pjevač, folk-zvijezda, jer se njegova pojavnost 
svela na slikanje i smijanje. Golem će posao biti svesti političare na njihovu 
prirodnu mjericu, jer će ih valjati razuvjeriti u mesijanski značaj. Kako, reci- 
mo, sada objasniti nekome od njih da u budućnosti trebaju biti obične 
ćate koje će sprovoditi misao umnih ljudi okupljenih, ako Bog da, u 
Bošnjačkoj akademiji nauka? Teško, jer prostor anarhije svakome od njih 
omogućava da sebe vidi kao najpametnijeg, a prostor kiča, i kao najljepšeg, 
najkravatiranijeg, najosmjehnutijeg... 


Marketing tragedije 179 


Redovi i klupe 

Ovo govorimo u varijanti da bošnjačke narod opstane, a opstati ne 
može ako će se nastaviti procesi truljenja i zagubljenosti. Opstati može 
samo ako se ustanovi neko tijelo koje će neformalno biti nadređeno poli- 
tici, i naspram čijeg autoriteta će političari osjećati strahopoštovanje, te 
biti svjesni da njihova ćatološka pozicija ovisi od poslušnosti prema mudrim. 

Vratimo se na ustavne promjene i zamislimo koliko bi sve bilo drukčije 
da je stav o tome kazala, recimo, nesuđena Bošnjačka akademija nauka. 
Vraga bi ili Tihić ili Silajdžić smjeli išta drugo sprovoditi od onoga što su 
propisali akademski autoriteti u Bošnjaka! Zašto? Zato što bi znali da na 
izborima nemaju šta tražiti ako su konfrontirani autoritetu koje zastupa 
bošnjačku pamet. Međutim, i Tihiću i Silajdžiću, a i ostalima, odgovara 
stanje unutarbošnjačke anarhije, jer samo ovako oni mogu izigravati mjeru 
nacionalne pameti. Ta samoobmana njima godi, a nama škodi. Mi se ne 
smijemo miriti sa sadašnjim stanjem u kojem su političari, zarad slavohle- 
plja, sebe izdigli na mjesto vrhunskih autoriteta u narodu, umjesto da su 
to mjesto ustupili pametnijim od sebe. Dosad se u Bošnjaka nije pojavio 
političar koji je išta rekao na ovu temu, o kojoj smo mnogo pisali, što 
dokazuje da bošnjački političari sebe smatraju najpametnijim. 

Sramotna podijeljenost bošnjačke politike oko ustavnih promjena 
svjedoči njen poraz, koji ne mora biti priznat, ali je, u odnosu na monoli- 
tnost srpske i hrvatske politike — evidentan. Poderana bošnjačka politika 
više nema moralno pravo sebe predstavljati kao kormilara naše sudbine. 
Ona treba da se transformira u činovničkom pravcu, da sa sebe skine 
smiješne odore mesijanstva, estrade i kiča, i da svoje pravce djelovanja 
prepusti ekspertima. ...Ništa više i ništa manje nego je to slučaj kod srp- 
skih i hrvatskih političara. Ovako više ne ide. 

Vrijeme je za Bošnjački sabor. U kojem će mudri sjediti u prvim re- 
dovima, a političari u zadnjim klupama. 


Broj 167, 31. 111 2006. 

Kako bi izgledao 15. april, Dan Armije RBiH, da je naša Armija 
vojnički poražena u ratu? Isto ovako: nikako. 


Premijera sukoba civilizacija 


Želimo pisati o 15. aprilu, Danu Armije RBiH, i ne možemo sa 
sigurnošću znati da li se "dan" treba pisati velikim ili malim slovom, da li 
ispred njega treba staviti tzv. ili szv.,, jer taj Dan ima sve manje državni i 
institucionalni karakter; isparen je ili istopljen u dejtonskoj realnosti. Ovaj 
Dan, koji pišemo velikim početnim slovom, kao što se pišu praznici, pri- 
vatna je stvar svjesnijeg dijela bošnjačkog naroda. Ako država nešto ne vodi 
pod velikim početnim slovom, sve drugo biva privatna zadovoljština, koja 
nikoga ne obavezuje. Dan ARBiH ne živi u javnom prostoru kao datum od 
državnog značaja, već kao Dan koji se piše velikim početnim slovom u ovim 
našim ličnim i neobavezujućim tekama. 

Hoće li 15. aprila na Dan Armije RBiH biti održan svečani defile uli- 
cama glavnog grada? Hoće li u školama biti održan historijski čas? Hoće li u 
kasarnama biti svečanosti na koje će doći gradski uglednici? Hoće li radio i 
tv programi biti posvećeni godišnjici Armije koja je branila Bosnu i Herce- 
govinu, u svim njenim civilizacijskim smislovima? Hoće li glumci i pjesnici 
govoriti stihove u slavu naše odbrambeno-oslobodilačke borbe? Hoće li 
razne delegacije obići šehidske porodice, ratne invalide, veterane? Hoće li 
se dogoditi išta - izuzev tišine! 

I ova godišnjica ARBiH, kao i prethodnih nekoliko, prolazi pored 
nas, i mi pored nje, kao da naša Armija nije ugrađena u naše živote, istom 
mjerom kao što nam se u svakom treptaju nalaze i otac i majka. Ovo što 
protiče našim očima, venama, dodirima... — roditeljstvo je Armije RBiH. 
Naši su životi završeni u aprilu 1992., kada smo rođeni u genocidu, kao 
žrtve. Svaki od nas je danas mogao biti kost koja se iskopava iz masovnih 
grobnica. To što nam je produženo ovozemaljsko trajanje, ne mijenja nam 
usud. Oko nas i dalje lebde kame, streljački strojevi, krvničke sline i čelju- 
sti. Neko vidi, većina ne vidi. Da li će se i kada će se ovo zlo opet sručiti na 
naše živote, ovisi od slučaja. Ništa na ovom svijetu nije svezano. Pogotovo 
kad je sklono ponavljanju. 

Stoga o ARBiH vrijedi govoriti kroz budućnost, a ne kroz prošlost, 
kao što o svojim armijama govore svi samoodrživi narodi. Naša je Armija 
postala prošlost, i to zaboravljena, iako nema znakova da nam se budućnost 
razlikuje od prošlosti. Rekosmo već: rođeni smo kao žrtve, u genocidu, i 
takvim trajemo, ili dotrajavamo, htjeli mi to ili ne. 


Pod kiriju u svojim životima 
Na dunjaluku se nije rodio miroljubiviji narod od Bošnjaka. Baš ono- 


liko koliko Srbi ljube oružje, kao što ljube krst pravoslavni, e toliko Bošnjaci 
preziru oružje, nasilje, krv. Nama se vrtoglava od prerezanog kokošijeg vra- 

ta, a u Srba je vrhunac estetskog doživljaja, ljudskog ispunjenja, kad iz 
krmećijeg grkljana šikne krv. Govorimo, dakle, o kritičnoj masi Srba, koja 
već drugu deceniju demokratski bira ideologe klanja muslimana. Voljeli 
bismo da nije tako. 

Goleme su to civilizacijske razlike na komšijskom prostoru. U skladu 
sa tim razlikama, koje se nisu približile, već su se urazličile, trasira se 
budućnost. Šta očekivati od Srba, a bogme i Hrvata, koji su se kroz dejto- 
nski fašizam osvjedočili u isplativost klanja muslimana, i šta očekivati od 
Bošnjaka, isprepadanih i poniženih, koji bi najrađe pobjegli iz svoje musli- 
manske kože da ne moraju više deverati krivnju bez krivice?! Razlike su 
usložnjene, jer je žrtva poražena, a krvnik nagrađen. Pogledajmo dejtonsku 
BiH i nigdje nećemo naići na znakove moralne superiornosti žrtve! To što je 
nama u glavama, sve manje i tanje, ne živi u realnosti, jer nigdje ne vidimo 
da su četnici i ustaše Zlikovci, a borci ARBiH antifašisti i humanisti. Znamo 
već, svi su strpani u koš jednake krivice, i svi imaju jednako pravo na BiH. U 
kontekstu planetarne borbe protiv tzv. islamskog terorizma, četnici i ustaše 
dobijaju dimenziju antiterorista, jer se ARBiH, putem okupatorskog medi- 
jskog sistema, proizvodi u binladenovsku vojsku. Mi znamo da to tako nije, 
ali to tako jeste, jer se ne pika ono što mi znamo, već ono što se objavljuje 
i što vlada u medijskom prostoru. 

Naša miroljubivost ne razabire sve što se oko naših glava vrti. Nismo 
ni 1992. godine vjerovali da na nas, ovako mirne, dobre, nagodne, išta 
može udariti. Rahmetli Alija je poručivao: Za rat je potrebno dvoje, ali je 
zaboravio da je za genocid potrebno po jedno, žrtva i dželat. Otud ne treba 
imati iluzija da smo mi svjesno i sabrano ušli u odbranu Bosne i Hercego- 
vine. Mi, kakvi smo bili tada, a kakvi smo i danas, nikada ne bismo ustali da 
branimo svoju zemlju. Mi, genetski, ne razumijemo pojam svojine. Jer smo 
stoljećima živjeli u tuđini, jal turskoj, jal austrijskoj, jal beogradskoj. Uvi- 
jek je bio neko nad nama ko je gospodario našim životima, a mi smo vazda 
imali dojam da smo u vlastitim životima pod kiriju. Taj transhistorijski feler 
stvorio je genetsku čežnju da se oslanjamo na jačeg. U ovom bi kontekstu 
vrijedilo razmatrati onih nekoliko godina apsolutne bošnjačke vlasti, u ratu 
i neposrednom poraću, kad nije bilo talenta da se izgrade mehanizmi na- 
cionalne samoodrživosti, već je sve i dalje ostalo na minderu i oko minde- 
ra. Elem, dok smo mi minderisali, nama su pred nosom opljačkali imovinu, 
išćerali nas iz državnih institucija, poklopili medije i sveli nas na našu pra- 
vu mjeru: podstanara u vlastitim životima. ...Pitanje je da li smo u kritičnoj 
masi ikada i htjeli išta više. 

Udruživanje naših mahalskih jedinica u ARBiH nije bilo rezultat pro- 
gramske određenosti. Jer da je bilo košto nije bilo, imali bismo jedinice i 
tamo gdje puška nije opucala, pa su koljači slobodno ušetali među goloruk 
narod. Gdje god je 1992. bilo iole organiziranog otpora, genocid se nije 
dogodio, jer četnici nemaju muško srce. Oni su jaki samo pred nejakim. 

Otud je netačno ARBiH pripisivati stratešku genezu, u cijelosti iznalazi- 
ti njeno korijenje u Patriotskoj ligi, Zelenim beretkama i sl. Naša je Armija 
nastala iz potrebe da se uvežu i pod jednu komandu stave jedinice koje su 

nastajale spontano, odvojeno, iz nagona da se brane goli životi, a ne da se 
brani Bosna i Hercegovina. Poslije ćemo se mi dosjetiti da pored golih 
života branimo i svoju zemlju. No, to u začetku nije bilo tako, a nije ni 
moglo biti, jer mi nismo znali, a pitanje je da li i sada znamo, šta je to — 
država. 


Žrtve bez armije 

U nakani da se glorificira značaj tadašnjeg državnog rukovodstva, da 
mu se natakne vizionarska aura, armijska je historiografija predimenzionirala 
te raštrkane, sistemski neuvezane slučajeve priprema za otpor. Ljudi koji su 
imali svijesti da razaberu kako nas četničko zlo neće zaobići, i da u kratkom 
vremenu pokušaju nabaviti i podijeliti kolikogod oružja, nisu tipični Bošnjaci. 
Radilo se, uglavnom, o aktivnim ili rezervnim oficirima JNA, ili o čaršijskim 
kabadahijama, u čije mentalne sklopove je vremenom utisnuto nešto 
srbovštine. Bošnjaci, pak, u kritičnoj masi, nisu bili voljni da se tuku, a o 
čemu, recimo, svjedoče razdragani kafići u Zvorniku, dok je padala Bijelji- 
na, ili u Tuzli, dok je gorjela Kalesija. Primjera je sijaset. Za instituciona- 
liziranje naše žrtve korisnije je argumentirati tezu o bošnjačkoj genetskoj 
miroljubivosti, jer je na tom fonu izgrađena uspomena na holokaust, pošto 
se ni Jevreji nisu dobavezali puške, iako su vidjeli da ih Hitlerov nacizam 
neće poštedjeti. Pošto se ne može suosjećati sa jednom od strana u suko- 
bu, jer je sukob u logičkoj koliziji sa pojmom žrtve genocida, za nas je 
korisnije stvarnost prikazivati onakvom kakva je bila. Dakle, ARBiH nije 
nastala sa strateškim ciljem; kada je nastajala, ona nije bila institucionalna 
forma, već niz odvojenih, neuvezanih, što mahalskih, što općinskih jedini- 
ca koje su formirane sa osnovnim ciljem — da nam se ne dogodi Bijeljina. 
Diskutabilno je i to obilježavanje 15. aprila 1992. godine, jer je baška odluka 
da se formira Armija, a baška da još dugo poslije ovog datuma ARBiH nije 
funkcionirala kao potpuno koordinirani mehanizam. Sa aspekta interesa 
da svoju žrtvu predstavimo u istinskom svjetlu, kao nezaštićenu, 
nenaoružanu, na odbranu nespremnu, armijski se rođendan strateški mogao 
slaviti i poslije. Ova hipoteza o nespojivosti žrtve genocida sa njenom 
spremnošću za odbranu ne mora biti tačna, ali nije zgoreg da je imamo u 
vidu, pogotovo u poređenju sa žrtvama holokausta za koje se uvijek ističe 
da nisu pružili nikakav organizirani otpor. Vrijedilo bi postojanjem ARBiH 
ne pokrivati sva ona nezaštićena područja, kao u Foči, Rogatici, Prijedoru, 
gdje bošnjački stradalnici nisu imali nikakve veze sa ARBiH. Ovako se stiče 
utisak da su bošnjačke žrtve imale svoju Armiju koja ih, eto, nije stigla 
zaštititi, kao što, recimo, Hrvatska vojska nije uspjela zaštititi Hrvate 
pogubljene u Ovčari. Bitna je to i golema razlika. Većina bošnjačkih žrtava 
stradala je na početku genocidne agresije, i te žrtve nisu imale svoju Armi- 
ju, niti su pružile ikakav otpor. To što je ARBiH, kasnije će se saznati, formi- 
rana 15. aprila 1992, nema nikakve veze sa genocidom koji je izvršen u 
gradovima u kojima Bošnjaci nisu imali odbrambenog nauma. Jedinice koje 
su mnogo poslije uvezane u komandni sistem ARBiH postojale su tek, možda, 
na petini odbranjene bh. teritorije, a genocid je vršen na cijeloj bh. terito- 

riji, na kojoj su Bošnjaci činili relativnu ili apsolutnu većinu. Iz ovih ra- 
zloga, ali i zbog cijelog niza dokaza da je bošnjačko rukovodstvo do granica 
apsurda pokušavalo izbjeći ratni sukob, valjalo bi u svim progovorima o 
ARBiH naglašavati da Bošnjaci u aprilu 1992. na četiri petine bh. teritorije 
nisu imali nikakvu zaštitu, zbog čega su postali žrtve genocida. Tek tako 
naša se žrtva neće trpati u tzv. tri zaraćene strane, niti će joj trebati četničko- 
ustaška komisija za istinu i pomirenje. 


Genocid pod zastavom UN-a 

Pored ove razlike koju pravimo između ARBiH i žrtava genocida, treba 
razlikovati poziciju ARBiH u odnosu na četničku i ustašku vojnu huntu, a u 
kontekstu UN-ovog embarga na oružje ARBiH. Kakva je, dakle, razlika 
između naroda koji se zbog svoje miroljubivosti i dobrohotnosti prepustio 
dželatima, i naroda kojemu Ujedinjene nacije nisu dale pravo na odbranu, 
očekujući da će za tri i po godine blokade i izgladnjivanja biti istrebljen?! 
Mijenja li se pozicija žrtve? Kakva je razlika između žrtve bez puške i žrtve 
sa puškom bez municije? Razlikuju li se zločinci od onih što zločin pomažu? 
Nema dileme da su u UN-u znali kako embargo na oružje pogađa isključivo 
ARBiH, jer su četničke i ustaške hunte dotok oružja imale preko svojih 
hegemonističkih centara, i znali su da je embargo usmjeren isključivo pro- 
tiv, genocidu izloženog, bošnjačko-muslimanskog naroda. Sukob civilizaci- 
ja je svoju premijeru imao baš tada, kada je jedan muslimanski narod pred 
naličjem svjetske javnosti ostavljen bez prava na odbranu — ne svoje države 
— već svojih života. Ovdje se, u golorukosti, poklapaju sudbine ARBiH i 
bošnjačke žrtve. To što je ARBiH željela da brani državu i narod, ne znači 
ništa, jer je želja jedno, realizacija drugo, a posve treće je to što su UN 
izigrale međunarodno pravo koje jednoj državi i njenoj tada jedinoj lega- 
Inoj vojnoj sili garantiraju pravo na odbranu. To što je ARBiH uspjela odbra- 
niti frtalj Bosne, i opstankom sačuvati bh. državnost, Božija je volja, i nema 
veze sa međunarodnom nakanom da se podrži uništenje bh. državnosti i 
istrebljenje jedinog muslimanskog političkog naroda u Evropi. Međunarodnu 
nakanu mi trebamo čitati kao realizaciju, jer nema bitne razlike između 
ubistva i pokušaja ubistva. Ali, i ARBiH trebamo čitati kao nenaoružanu 
žrtvu, jer joj je Svijet namijenio — Smrt. 

Elem, dođosmo na početak priče. Nije li to ARBiH ubijena u dejto- 
nskom varljivom miru. Nismo li to danas tamo gdje smo bili 1992. godine? 
Garancija naše budućnosti ne mogu biti međunarodne i regionalne sile 
koje su 1992. namjerile da nas ne bude. U šta se uzdamo? 


Broj 168, 14. IV 2006. 

Brisel proziva sve Bošnjake kao potencijalnu terorističku opasnost! 
Šta to znači? Nema Bošnjaka koji nije pod prismotrom! Svaki 
Bošnjak je potencijalni terorista! Svaka bošnjačka kuća je potenci- 
jalna ćelija Al-Kaide! U skladu sa boljševičkom doktrinom tzv. pre- 
ventivnog rata, svaka se bošnjačka privatnost može naći na pre- 
tresu. Mi nemamo drugog izbora osim odbrane. 


Evropa je Bošnjacima objavila rat 


Ko se plaši nevidljivog? Onaj što osjeća da njegov vid ne vidi sve. 
Neznanje se ne plaši nevidljivog. Otud Bošnjaci uopće ne osjećaju strah 
pred objavom Amerike i Evrope da su tzv. bijeli muslimani, Bošnjaci, najveća 
prijetnja svjetskom miru. Šta proizilazi iz ove objave? Stvarnost nije močvara, 
već je rijeka koja nekud nosi, i pretače, sve što se ovog časa događa. Kamo 
ide novi svjetski rat, taj, protiv terorizma? Ide u Bosnu, na Bošnjake, u to 
više ne treba sumnjati, jer je objavljeno. Ali... 

..-Mi smo poražen narod. Sve što smo odbranili u ratu, izgubili smo 
u miru. I dostojanstvo. I pamet. I moral. I, osjećamo se posve komotno u 
kostimu poraženih. Genetska, transhistorijska falinka, haman. Protiv čega 
bi to ovdje Zapad ratovao? Protiv svadbi, recimo. Kao u Iraku. Neko dojavi 
da se u svatovima nalaze prerušeni teroristi, Zapad derne bombu, pa ti 
poslije gledaj otklen je vedro. Nemaš se kome žaliti, jer Staljin više ne vlada 
Rusijom, već cijelim Svijetom, ne smiješ se žaliti, jer Staljin voli hvalospjeve, 
a hapsi kritike, a i da se odlučiš žaliti, nema te ko čuti, jer su mediji pod 
Staljinovom kontrolom, pa možeš pričat tarabama ili rešetkama. Život bez 
govora jednak je smrti. 

Rat protiv tzv. islamskog terorizma, koji je upravo objavljen 
bošnjačkom narodu, nalikovat će, po nekim elementima, na rat koji su 
protiv miroljubivih civila 1992. povele četničke i ustaške hunte u BiH. Mi 
ćemo, tako, rahat sjediti, blehnuti u tv, duhovno komunicirati sa regionom 
i Evropom, i misliti kako je neprevaziđena deviza sigurne budućnosti u 
poslovici: ko pjeva zlo ne misli. A onda će u komšije planuti kuća. Ko mu je 
kriv kad nije pjevao — pomislit ćemo. Kad plane i naša, kuća, plač naše 
djece neće imati ko da čuje. Jer mi smo avlijski narod. 


Iza objave rata slijedi rat 

Glas Amerike" je javio da se — "ovih dana aktuelizira teroristička 
opasnost koju bi za Evropu predstavljali tzv. bijeli muslimani, Bošnjaci". 
Dalje se kaže da — "u Briselu nisu iznenađeni posljednjim tvrdnjama o 
planovima terorista da za terorističke napade na evropske ciljeve koriste 
bijele muslimane Bošnjake". 

Da bi nešto u američkoj ili evropskoj politici dobilo konačnu, zvaničnu 
verziju, ono mora biti lobirano, građeno, poput kuće koja na kraju dobije 
štender. Ova konačna verzija proglašavanja Bošnjaka za najveću prijetnju 

evropskoj sigurnosti pojavljivala se dosad mnogo puta u tekstovima veliko- 
srpskih i velikohrvatskih autora. Pošto, s bošnjačke strane, to niko nije 
pratio, a time ni demantirao, logičan rezultat je briselsko ozvaničenje 
Bošnjaka kao terorističke prijetnje. 

Dozlogrdilo je nama, a bezbeli i vama, po ko zna koji put objašnjavati 
kako nema istine izvan teksta, jer tekst formira svijest o stvarnosti. Godina- 
ma već mi upozoravamo na specijalni medijski rat koji se vodi s ciljem 
preoblikovanja istine o genocidnoj agresiji, kako bi srpsko-hrvatski agresor 
dobio dimenziju žrtve, a kako bi bošnjačka žrtva postala agresor. Beogradu 
i Zagrebu, pisali smo već, isplati se uložiti milione maraka u sarajevske 
medijske plaćenike i intelektualne teroriste, koji će za hegemonističke račune 
ovdje izmišljati tzv. islamski terorizam. Ko ne vjeruje, neka pogleda četničke 
i ustaške internet sajtove, pa će tamo pronaći tesktove iz "Slobodne Bosne" 
i ostalih plaćeničkih medija. Smatrali smo da za Bošnjake nema bitnijeg 
projekta od suprotstavljanja medijskoj agresiji. Pokušavali smo razdrmati 
upesnićenu bošnjačku politiku, krcatu parama, da uloži sredstva u formi- 
ranje tima koji bi pratio ove podvale i na njih reagirao. Nismo uspjeli ni za 
milimetar pokrenuti makar jednog bošnjačkog političara, a kamo li njih 
sve, da razumiju kako i njihove šićarske perspektive ovise od ovog pitanja. 
Pošto niko ništa nije učinio, stiglo smo evo do kapitulacije, do svršenog 
čina, do pobjede tekstualne laži nad netekstualnom istinom, do — brise- 
Iskog proglašavanja Bošnjaka za najveću prijetnju evropskoj sigurnosti. Gore, 
teže, opasnije — ne postoji. Jer, iza objave rata slijedi rat. 

Na žalost, ni ovo ozvaničenje poraza naše pameti nije uzbudilo 
bošnjačke političare. Oni šute kao da se ništa nije dogodilo. K'o vele, nećemo 
stradati mi, jer mi smo važni, stradat će buranija, a da li je ta buranija kriva ili 
nije, Bog sami zna. Neće biti da je tako, jer stradat će istina o bošnjačkoj žrtvi! 
Svi slobodoumni ljudi su svjedoci kako se rat protiv tzv. islamskog terorizma 
abortirao u farsu, upravo zbog promašenih, lažnih ciljeva. Niko normalan 
nema ništa protiv progona terorista, ali svako normalan se gnuša Guantana- 
ma, Abu Ghraiba, tajnih CIA-inih zatvora, umobolnog tlačenja nevinih ljudi, 
serijskog ubijanja muslimana po Iraku i Afganistanu, što ne samo da podsjeća, 
već po zločinstvu nadgrađuje grozomoru Hitlerovih konc-logora. Otud sluti- 
mo da rat protiv tzv. islamskog terorizma u Bošnjaka nema za cilj borbu pro- 
tiv terorizma, već ima za cilj izmišljanje terorizma u Bošnjaka. Zalud nam je 
misliti da u Bošnjaka nema nikakvog terorizma, jer tekst, evropski, briselski, 
tvrdi drukčije. 

Spram te laži, ni jedan bošnjački političar nije suprotstavio istinu. Prob- 
lem je tako ozbiljan, i dramatičan, da bi već ovog časa ekipa bošnjačkih ek- 
sperata morala danonoćno raditi na hitnoj pripremi materijala kojom bi se 
opovrgnule ove laži. Ali, u nas se kahveniš. 


Bošnjačka agresija na Evropu 
Insan vidi ono što hoće da vidi. U nekog je to htijenje formirano 
znanjem, u nekog neznanjem. Onaj što ne zna, ne može ni htjeti dalje od 
neznanja. Onaj što zna, htio ili ne, komparira ranije spoznaje sa time što se 

danas događa. Za mnoge je pregolemo reći da je Evropa objavila rat 
Bošnjacima. I za nas je. Ali, u globalizacijsko vrijeme kad se ratovi više ne 
vode konvencionalnim sredstvima, jer nema svrhe muhi ratovati protiv 
međeda, rat mijenja formu. Sadržajno, porobljava se narod, uzima se ze- 
mlja, ali, formalno, rat drukčije izgleda. Pogotovo kad nema neprijatelja, 
kao što ga nema u Bosni, pa ga valja izmisliti i medijskom svevlašću ovjero- 
dostojiti. Taj rat protiv Bošnjaka vodit će se onako kako je komunistički 
režim, zarad vitalnosti, izmišljao neprijatelje, te hapsio, progonio i likvidirao 
pojedince. 

Najveći zabunluk u ovoj kvalifikaciji odnosi se na pitanje — da li je to 
rat protiv Bošnjaka, ili je to rat protiv nekakvih pojedinaca koji, bili stvari 
ili izmišljeni, postaju zvanična meta Amerike i Evrope?! Svikli smo da se rat 
vodi protiv naroda, pa ne računamo da je rat protiv nekakvih pojedinaca iz 
našeg naroda i rat protiv nas. Međutim, zvanični Brisel nije razdvojio 
Bošnjake od nekakvih pojedinaca. Formulacija se decidno odnosi na — "bi- 
jele muslimane, Bošnjake". Kolektivni kontekst je upotrebljen nekoliko puta. 
Recimo, kaže se: "Oni bi se, kao evropski narod, lakše probijali do meta, od 
kojih im je jedna u neposrednoj blizini, vojna misija Brisela u BiH". Dakle, 
Brisel proziva sve Bošnjake kao potencijalnu opasnost! Šta to znači? Nema 
Bošnjaka koji nije pod prismotrom! Svaki Bošnjak je potencijalni terorista! 
Svaka bošnjačka kuća je potencijalna ćelija Al-Kaide. U skladu sa boljševičkom 
doktrinom tzv. preventivnog rata, svaka se bošnjačka privatnost može naći 
na pretresu. 

Voljeli bismo da je Brisel drukčije formulirao ovu bezveznu zebnju. 
Nije se moralo govoriti o bošnjačkom narodu kao o opasnosti, moglo se 
opreznije kazati, recimo, da se sumnja da u BiH postoje pojedinci koji su 
prijetnja sigurnosti. Da li je slučajno zaobiđena opreznija formulacija, i da 
li je slučajno kompletan bošnjački narod osumnjičen za terorizam? 
Slučajnosti nema. 

U nastavku se kaže da će "teroristi za terorističke napade na evro- 
pske ciljeve — koristiti bijele muslimane Bošnjake". Kao, eto, ovih Bošnjaka 
ima na lageru pa ih možeš koristiti kako ti prahne. Utom se, u brlogu nebu- 
loza, pojavljuje i jedan zvaničnik, predsjednik Evropskog centra za strategi- 
jsku sigurnost i obavještajne poslove Klod Monik, koji govori kako bi bijeli 
muslimani mogli napasti EUFOR, ali i da bi, pošto su bijeli, mogli napasti 
i bilo gdje u Evropi: "Nije teško iz Bosne otići u neki drugi dio Evrope i 
napasti, naprimjer, američku ambasadu u Italiji, NATO bazu u Grčkoj ili 
neku od evropskih meta u centralnoj Evropi" — kaže on. Iako dosad ni u 
BiH, ni izvan, niko nije stradao od tzv. islamskog terorizma u Bošnjaka, o 
kojemu je napisano na hiljade tekstova, ovaj evropski zvaničnik raspliće 
kataklizmatsku viziju bošnjačke agresije na Evropu. 

Još dalje je otišao glavni italijanski islamofob, navodni ekspert za Al 
Kaidu, Lorenco Vidino, koji u jednoj poljskom dnevnom listu tvrdi kako se 
vrši regrutacija za terorističke akcije muslimana koji su 90-tih izbjegli u 
Zapadnu Evropu. To znači da bi se na udaru evropskog rata protiv Bošnjaka 
mogle naći i bošnjačke izbjeglice u Evropi. 

Priprema za Sibir 

U međuvremenu, na domaćem se terenu intenzivira medijska 
priprema za Sibir. Već smo svikli da Senad8Senad redovno plasiraju 
izmišljotine koje preko četničkih i ustaških internet sajtova oblete planetu, 
tipa one budalaštine da se u selu Klokotnica prodaje živa za trovanje vo- 
dovoda po Italiji. Baš u Klokotnici! U izmišljomaniju su se neki dan uključile 
i "Nezavisne novine" heroja Kopanje, sa tekstom o misterioznom kombiju 
iz kojeg izlijeću odredi vehabija koji marišu parove što se ljube po sara- 
jevskim parkovima. Kompletan tekst je zasnovan na rekla-kazala izvorima, 
a što je priznao i novinar "Nezavisnih", koji je, u traženju izjave od našeg 
urednika izlanuo da je za događaj čuo od svoje drugarice. A drugarica je, 
bezbeli, jal Sanja, jal Tanja, jal Vanja. 

Pošto u Sarajevu više ne izlazi ni jedan bošnjački revijalni magazin, i 
pošto sve što izlazi biva finansirano sa srpsko-hrvatskog i islamofobijskog 
kazana, prošlog ste vikenda mogli zapaziti da su sve plaćeničke revije 
posvećene otkrivanju tzv. islamskih terorista. Ova hajka će se nastaviti, jer 
je i definitivno ozvaničena kao evropski rat protiv Bošnjaka. 

Ako ne želimo, a haman ne želimo, da naše sinove mlate pendrecima 
iz čista mira, da nam granatiraju dženaze i svadbe, da nas hapse i drže u 
zatočinštvu bez razloga, da nam pretresaju kuće, maltretiraju žene i djecu, 
da se iživljavaju nad našim časnim životima — mi se moramo braniti: te- 
kstom. Drugog oružja, osim teksta, mi nemamo. 

Zašto niko nije tematizirao činjenicu da je selektor bh. fudbalske 
reprezentacije Blaž Slišković u toku agresije podržavao ustaše u 
Hercegovini? Jednostavno, ne uklapa se u sistem ponude/ 
potražnje. Ta tema nije roba na medijskom tržištu. Jer tržište 
određuju pare, a pare imaju i daju partneri iz Karađorđeva, pa 
nisu ludi da plaćaju žigosanje svojih prvoboraca. To je cijela priča. 
Kad se ta priča rasprostre uzduž i poprijeko, vidimo da nam je 
cijela zemlja zasuta okupatorskim smećem. 


Svud su straže bojovnika Blaže 


Nakon što je magazin "SAFF" otkrio da je selektor naše fudbalske 
reprezentacije Blaž Slišković u toku agresije ideološki bio na strani veliko- 
hrvatskih zločinaca i inih koji su ustašizirali Mostar i zapadnu Hercegovinu 
— nije se dogodilo ništa. Nije zabilježena ni jedna jedina reakcija. Da li to 
znači da se dejtonska javnost slaže da selektor državne reprezentacije može 
biti osoba koja je u toku agresije širila šovinizam? 

Ne treba sumnjati da su urednici svih državnih i tzv. neovisnih medija 
pročitali tekst u kojem se prenose Sliškovićeve izjave date 1994. 
separatističkom i ustaškom magazinu "Hum". "SAFF" se čita i analizira 
temeljitije nego i jedan bh. list, jer analitički bageri bezuspješno rove i 
prevrću ove stranice ne bi li iščeprkali kakvu šifru o tzv. islamskom terori- 
zmu u Bošnjaka. Otud nema dileme da su svi urednici pročitali Sliškovićeve 
ratne ustašluke, ali ni jedan nije našao za shodno da to tematizira. Time 
su, kao tvorbenici javnog mnijenja, iskazali svoju saglasnost da na jednoj 
tako važnoj, državogradnoj poziciji, može biti osoba ustaške ideološke 
prošlosti. ...A možda i sadašnjosti, jer se Blaž Slišković nije ogradio od 
svojih ratnih stavova. 

Za nas, koji već godinama tvrdimo da su partneri iz Karađorđeva 
uspjeli mirom ono što nisu ratom, jer su okupirali državne i javne mehani- 
zme u Sarajevu, odakle kreiraju bosnosmrtni poredak stvari — ova je šutnja 
razumljiva. Jednako se odšutalo kada je novinar državne BHT televizije 
Gvozden Šarac procesuiran za ratni zločin koji je, pokazat će se, počinio u 
konc-logoru Kula. Kako se moglo dogoditi da neko takav bude ustoličen 
kao novinar državne tv, sa zadatkom da kroji javno mnijenje? Ili, kako se 
moglo dogoditi da Željko Lelek, optužen da je silovao bošnjačke žene u 
Višegradu i mučio bošnjačke očeve, svih dejtonskih godina bude policajac 
u Karadžićevom entitetu, i da prođe sve te rigorozne reformske filtere? Oni 
koji su znali šta je taj Lelek zločinio u ratu, a znali su mnogi, prešutali su 
to, kako bi mu zlodjela upisali u ratne zasluge, i nagradili ga u miru. Odveć 
opće mjesto u promišljanju dejtonske kadro-vaskularne mreže jeste onaj 
što je šef pravosuđa u BiH, a što je u toku agresije bio to isto u zločinačkoj 
paradržavi Mate Bobana, pa mu ratno beščašće dođe kao preporuka. Ko- 
liko je tek ovakvih slučajeva u dejtonskoj realnosti, koje niko ne istražuje, 

jer valjda nema smisla istraživati nešto što aktuelnom poretku moći ne 
treba. 

Ipak, na površini dejtonske realnosti navodno živi pravilo da se 
budućnost BiH ne može graditi sa ekstremistima. A ko su to ekstremisti — 
relativno je, jer neko puca iz praćke, a neko iz tenka. Ratno se beščašće 
nema čime oprati, jer je ratno iskušenje mjesto svačijeg, i kolektivnog i 
pojedinačnog identiteta. 


Hičme kičme 

Sad ćemo se, u kontekstu teme, malo poigrati citatima iz naftalina, a 
da nećemo nikog, što se 'no kaže, imentovat'. Evo citata iz jednog teksta 
objavljenog 11. XII 1992. godine: "Uljezi koji u ime Muslimana zagovaraju 
protjerivanje pravoslavaca, vrše gori i poganiji zločin prema vlastitom naro- 
du, nego što su to učinili četnici. (...) Stavljaju pečat na sve što je srpska 
fašistička horda zamislila i uradila!" Šest dana poslije glasilo SDA je autoru 
ovog teksta poručilo: "Četnici će te objeručke prihvatiti. Ti si od 11. 12. 
'92. ČETNIK!" Onda je taj autor uzvratio 22. XII 1992. tekstom u kojem 
piše: "Muslimani imaju dovoljno i pameti i ponosa, i srca junačkoga i lju- 
dskoga, da bi danas učili da mrze. To što su četnici pod zastavom pravosla- 
vlja poganili Bibliju, ne znači da Muslimani treba da pogane plemeniti 
Kur'an. Muslimani Bošnjaci nisu do sada ničim ukaljali ni svoju istoriju ni 
svoje potomstvo. (...) Da nanizani paradoksi budu veći, iza ovog lista koji 
se, dakle, bori da se raseljeni Muslimani nikada ne vrate na svoja ognjišta — 
stoje sve muslimanske institucije i društva". A onda su 31. XII '92. sve 
muslimanske institucije i društva, poimence, Muftijstvo, Merhamet, Odbor 
IZ, SDA, u tom gradu, izdale proglas u kojem piše da je autor "izrekao 
mnoštvo teških riječi i pogrda na sve što je muslimansko i islamsko", te se 
dodaje: "Svaki smišljeni verbalni nasrtaj na biće i identitet Muslimana 
najoštrije ćemo osuditi i nastojati sankcionirati svim nama dostupnim sred- 
stvima". A šta bi to mogla biti "sva dostupna sredstva", u gluho ratno doba?! 

Eto, vidjeli smo kako se nekakav Bošnjak suprotstavio pisanju 
nekakvog glasila SDA čiji su novinari išaretili revanšizam nad lojalnim Srbi- 
ma, pa je taj Bošnjak primio javni fasung, što u ratnim uvjetima zvoni kao 
poziv na linč. Sad bi ga takav jedan Bošnjak, zar ne, trebao biti mjera podo- 
bnosti? 

Naspram ovoga Bošnjaka, koji se suprotstavio ekstremistima u svome 
narodu, Blaž je Slišković svojom javnom ličnošću legitimizirao i podsticao 
etničko čišćenje Bošnjaka i Srba u Mostaru, jer je 1994. ustvrdio: "Zna se. 
Mostar je prijestolnica hrvatskog naroda i to će biti u svim kombinacijama. 
masu šovinističkih gadosti u ovom svom intervjuu, poput one da Bošnjaci 
preko noći od čovjeka postaju zvijeri i obratno", ili one da Bošnjaci "u 
svojim genima imaju čitav spektar raznolikosti teško razumljivih zapadnoj 
civilizaciji". 

Dao bi se kritički opservirati svaki od ovih zuluma uma, ali, nije nam 
to cilj; želimo ukazati da jedan ratni šovinista, zato što je Hrvat, nije osje- 

tio nikakve posljedice zbog svoga širenja zla, čak šta više, metnut je za 
prvog čovjeka naše fudbalske reprezentacije, i još pride, prije koju godinu, 
dodijeljena mu je laskava titula našeg najtiražnijeg lista: ličnost godine. 
Razlog? Teško razumljiv. Hajde, de, da smo se plasirali na Svjetsko prve- 
nstvo, pa da bude ta "ličnost godine", ali mi smo u kvalifikacijama izbušeni 
k'o istočni Mostar sa zapadne obale. 

A šta se u međuvremenu dogodilo sa onog Bošnjaka što ga je SDA 
1992. proglasila četnikom? Za njega je Mirko Šagolj (Oslobođenje, 24. V 
2003.) napisao da "godinama u pojedinim listovima i časopisima sije svoj 
nacifašistički otrov", da je "opasna politička pojava, a intelektualci su u 
prvom redu obavezni da mu stanu na put". Senka Kurtović je izjavila (FTV, 
7. 1 2005.) da "ovu zemlju dovodi u opasnost". Marko Vešović je napisao 
(Dani, 29. VIII 2003.) da je on "Radovan Karadžić u mesu bošnjačkom". 
Ma, dala bi se knjiga sastaviti od tekstova kojima je kao ekstremista kleve- 
tan taj što ga je SDA 1992. proglasila četnikom, a SDP 2001. "vođom isla- 
mske revolucije". Elem, čovjek je zglajz'o veoma temeljito, baš kao što je 
preporučio komunistički mislilac Mirko Šagolj. 

Blaž Slišković nije, niti će. Medijska armija srpsko-hrvatskih plaćenika 
u Sarajevu štiti ovakve kao Blaž Slišković, i progoni one koji se usuđuju 
razgrnuti multikulturnu šminku sa dojučerašnjih četničkih i ustaških 
jurišnika, i njihovih današnjih sarajevskih sluga. 

Osobno, imao sam hičme kičme da 1992. saspem istinu budalama iz 
SDA, koji su počeli zagovarati nekakvu muslimaniju, pregrmio sam svašta, 
pa imam moralnog prava govoriti o moćnim lažovima koji danas, za pare, 
izmišljaju tzv. islamski terorizam, i dejtonsku ljestvicu vrijednosti grade na 
karađorđevskim kriterijima Slobodana Miloševića i Franje Tađmana. Ta moja 
ratna ratovanja protiv nagovještaja bošnjačkog ekstremizma, daju kredi- 
bilitet ovome što činim dejtonskih godina, dokazujući da nas je okupirala 
zločinačka i plaćenička laž. 


Jal obraz, jal hala 

Pokušavamo, zar ne, odgonetnuti kako je moguće da informacija o 
ratnim ustašlucima selektora naše fudbalske reprezentacije ne zanima nikog. 
A evo, vidjeli smo kako se moj ratni antinacionalizam, medijskom silom, 
prepakovao u tzv. islamski ekstremizam. Desecima medija i autora nije bilo 
mrsko da od mene prave ekstremistu, iako se to nigdje ničim ne može 
dokazati, ali je svima njima mrsko da tematiziraju ustašluk Blaža Sliškovića. 
Ja sam, valjda, postao ekstremista kada sam otkrio da se iza multikultura- 
Ine šminke nalaze kojekakvi Gvozdeni Šarci, Marije Topić Crnoje i, evo, 
Blaži Sliškovići, ratni pobratimi u rušenju bosanskoga naslijeđa. Oni su sad 
najednom domoljubi, podobni i traženi, jer oni su ti koji dejtonski sistem 
drže i uređuju, a ja sam, kao i mnogi drugi Bošnjaci, prognanik sa merdevi- 
na društvenih vrijednosti. U čemu je, onda, problem? U meni, ili u njima? U 
meni, ili u sistemu? U istini, ili u laži? 

Cijena da ne budem ovo što jesam, dakle, obilježen, oklevetan, pro- 
gnan - golema je. To je cijena koju sa zadovoljstvom plaćaju/naplaćuju Se- 

nad Avdić, Bakir Hadžiomerović, Senka Kurtović i slični njima. Trebao sam 
se ufatit u kolo i izmišljati tzv. islamski terorizam. Imao sam ponajbolje, 
ratne, preporuke. Ali, ja mislim na odlazak, uspravne kičme. Zato je na 
ovom svijetu najlakše ateistima. ...Ni brige, ni pameti. Jal obraz, jal hala, 
isto mu ga dođe. 


Ličnost dogodine 

Postoje autori koji pismenost razumijevaju kao biznis, i oni za koje 
je to moralni čin svjedočenja istine. Blaž Slišković? Jednostavno, ne uklapa 
se u sistem ponude/potražnje. Ta tema nije roba na njihovom tržištu. Jer 
tržište određuju pare, a pare imaju i daju partneri iz Karađorđeva, pa nisu 
ludi da plaćaju žigosanje svojih prvoboraca. To je cijela priča. Kad se ta 
priča rasprostre uzduž i poprijeko, vidimo da nam je cijela zemlja zasuta 
okupatorskim smećem. 

Kad je već tako, onda se može u plaćeničkim medijima tematizirati 
pojavljivanje tzv. šerijatske policije koja mlati zaljubljene parove. Ko te pita 
za istinu! Istina je ono što se naruči, košto se ćevapi naručuju. Na ovu, 
posljednju u nizu izmišljotina, natrčala je i pametna LDS, nekad Rasimova, 
sada Lamijina, ne bi li se tamte-vamte dodvorila dizanjem gungule oko tzv. 
šerijatske policije. Sad kad je MUP Sarajevskog kantona saopćio da nema 
nikakve šerijatske policije, niko, nimuekaet - da se izvine, da poždere blato 
bačeno na Sarajevo, i na Bošnjake. 

Kad je već tako, kardinalni Puljić može usred Amerike izjaviti da 
radikalne verzije islama, poput vehabizma, donose probleme jer su huškačke 
i isključive prema drugim vjerama". A ko je to u Bosni stradao i od kakve 
verzije islama, u onoj mjeri u kojoj su od Puljićeve verzije katoličanstva 
stradavali bošnjački civili i islamski sakralni objekti?! Kardinal Puljić nije 
nikada ništa rekao o metanju križeva na svaku ćuku, o tom primitivizmu 
kojim se vrijeđa suživot i tolerancija. Niti je ikad išta rekao o aprtheidu u 
Stocu ili Žepču. Niti je ikada došao u Ahmiće, ili pozvao katolike da se 
prisustvom komemoraciji ograde od zločina počinjenih u njihovo ime. Ma, 
što bi to kardinal uopće govorio! Njegova je ovo istina, jer je ovo njegovo 
tržište! 

Otud će Blaž Slišković vazda biti ličnost godine, i dogodine, ma šta 
da je u ratu, o ratu, baljezgao. Njegovo je ovo tržište. Njegove su ovo straže. 
Nije ni prvi, ni posljednji, takav. A mi? Mi, vala, sjedimo u jednom buretu i 
čitamo ovo što piše. 

Nacionalniji žiriji u evropskim zemljama su zanemarili estetske 
kriterije i šlagersku tradiciju Eurosonga, te ujedinjeno, kao po dikta- 
tu, za pobjednike izabrali finsku grupu koja je u naslovu i refrenu 
pjesme imala kršćanski liturgijski uzvik "Aleluja", ali, koja je nastu- 
pila u antikršćanskim, sotonističkim, horor kostimima - čime je 
Eurosong postao pozornica za promociju kršćanskog fundame- 
ntalizma, koji je u rok muzici doživio ekspanziju na talasu 11. septe- 
mbra i tzv. sukoba civilizacija. 


Sotona na Eurosongu 


Pobjeda finske hevi metal grupe "Lordi" na ovogodišnjem Euroso- 
ngu sa pjesmom 'Aleluja", sluti na sveevropsko prihvatanje kršćanskog funda- 
mentalizma kao futurističkog identiteta Starog kontinenta. Evropa je, ujedi- 
njeno, uvažila sotonističko određenje finske pjesme, te je takav proizvod - 
suprotstavljen kršćanstvu, otvorenoj Evropi, toleranciji, dijalogu među civili- 
zacijama — isturila na pobjednički tron. 

Evropa je dominantno kršćanska, i tu se nema šta promijeniti. Križ 
ničim nije ugrožen. Ipak, Evropa je poželjela da preko jednog muzičkog 
takmičenja, koje je, znamo, posvećeno pjevanju, radosti, razbibrigi, 
kršćansko obilježje, makar u sotonističkom izdanju, isturi u prvi plan. 

Generaliziranje je vazda opasno, jer većina nije total, ali, nigdje kao 
u ovom slučaju to generaliziranje — kad kažemo: Evropa — nije tako 
opravdano i utemeljeno. Jer, ovdje su, u istom času, bez mogućnosti dogo- 
varanja, mnogi nacionalni žiriji u evropskim državama osjetili jedno, da 12 
poena treba dati pjesmi koja u naslovu i u refrenu ima — "Aleluja", što po 
"Rječniku stranih riječi" znači: "Hvalite Boga; pripjev u nekim liturgijama". 
Dakako, vjera je opće civilizacijsko dobro, pa se pohvala Bogu može od- 
nositi na univerzalne vrijednosti. No, "Aleluja" i liturgija pripadaju kršća- 
nskom civilizacijskom krugu, i ova kršćanska određenja ne ispunjavaju duše, 
recimo, turskih, ili ma kojih muslimanskih gledatelja, a niti duše miliona 
Evropljana koji sebe ne nalaze u vjeri, ili, pak, koji Eurosong doživljavaju 
kao muzičku manifestaciju sa lakšim, šlagerskim temama. Istinske kršćanske 
duše pogotovo nisu ispunjene sotonističkim kontekstom pohvale Bogu. 


Svaki dan džuma 

Pjesma koju je izvodio Hajrudin Varešanović, szv. Hary, imala je sve 
elemente za pobjedničku pjesmu Eurosonga. U Harijevoj "Lejli" postoji savrše- 
na mjera šlagerske lepršavosti, i tredovskog, nenametljivog prisustva folklor- 
nog motiva, što je uz vanredne glasovne mogućnosti našeg predstavnika ovu 
izvedbu učinilo moralnim pobjednikom "Eurosonga". Kao što su nacionalni 
žiriji osjetili kršćanski fundamentalistički fluid, kao stariji od muzičkih i 
umjetničkih kriterija, pa su sotoniste iz Finske isturili na prvo mjesto, jedna- 
ko su osjetili umjetnički kvalitet Varešanovićeve "Lejle", ne mogavši ovoj iz- 

vedbi odreći vrhunski kvalitet. Između umjetnosti i politike, kršćanstva i so- 
tonizma, oni su poslušali zov drobi. Baška je pitanje koliko se sotonističkom 
krstijanizacijom Eurosonga odriče bitak i Eurosonga i kršćanstva. Jedno za 
drugo nije, i jedno s drugim ne ide. Na šteti su i Eurosong i kršćanstvo. 

U suštini ovo je krajnji domet sekularizirane i ateizirane Evrope koja 
nije ni osjetila sotonističku preformulaciju svoga kršćanskog identiteta. 
Godinama, zar ne, jedna bivša porno glumica, razgolićena, lezbejski nastro- 
jena, sa križom oko vrata, nastupa pod imenom Bogorodice; godinama se 
pod demokratiju podvodi skrnavljenje, recimo, institucije časnih sestara, 
čiji lik se pojavljuje u porno filmovima. Ta sekularna destrukcija kršćanstva 
nije mogla ničim drugim rezultirati doli površnošću i sotonističkim razumije- 
vanjem kršćanskog učenja. 

Iako se ne radi o direktnoj vezi, valja nam se, objektivnosti radi, 
prisjetiti ratnih i neposrednih poratnih vremena, u nas, u Bošnjaka, kada 
su do blasfemije u svakakve kontekste i prilike trpana znakovlja islama. 
Računalo se, od viška islama glava ne boli; koliko god i gdje god da se 
pomene Allahovo ime, ne može da šteti, može samo da koristi. A kome da 
koristi? Pa onome što je razumio da je to sad isto kao nekad kad si pomi- 
njao Marksa, Lenjina i Tita. Nije on to činio zbog islama, već zbog sebe, jer 
je razumio da je to novo papagajisanje put da mu bude dobro, u fotelji, na 
kazanu, na plati. Iz tih vremena seže angdota o onom oficiru što je raporti- 
rao pomoćniku komandata za moral, rekavši: "Gospodine taj i taj, kod nas 
je svaki dan džuma!" Elem, ko zna kako, ali u Bošnjaka je iščezla upotreba 
islama za karijerističke svrhe. Ne bi se reklo da se radi o strateškoj operaciji 
svođenja islama na islamsku mjeru. Jer, pogotovo u vrijeme rata, nije bilo 
uputno razotkrivati razne islamske karijeriste. Mogao si zglajzati, u najbo- 
ljoj namjeri. Prije će biti da su okupatorski kriteriji nametnuli nove znako- 
ve probitačnosti. Otud one što su jurišali s islamom i gdje treba, a više gdje 
ne treba, danas nema ni u džamijama; ali, ima ih, opet, u foteljama. Bilo bi 
zanimljivo nekada se poimence baviti ovakvim pojavama. 


Ilahija na Eurosongu 

Od metanja vjere, ma koje, u nevjerske, recimo, šlagerske kontekste, 
trpi — sve. Prisjetimo se koliko je u nas snimljeno narodnjačkih pjesama u 
kojima se pominje Allahovo ime. Evo, nedavno sam čuo jednu pjesmu Rize 
Hamidovića u kojoj ovaj dobri insan pjeva o svojoj dženazi, pa traži da mu, 
dok ga budu nosili, iz tabuta izvade ruke, da dženaza ide tako sa njegovim 
izvađenim rukama koje mlataraju tamte-vamte, kako bi se vidjelo da on u 
mezar nije ništa ponio. Riječi: dženaza, tabut, mezar i sl., treba da posluže 
površnoj identifikaciji bošnjačkog slušatelja sa ovom pjesmom, pa da je taj 
slušatelj doživi kao svoju — muslimansku. Radi se o blasfemiji i jeftinoći 
najgorih razmjera, pa čak i o morbidnosti, jer slika mejita kojemu ruke vise 
iz tabuta samo budalama može biti poetična, a taman posla — muslima- 
nska. Šteta je što se u Bošnjaka ne istražuju mnoge pojave koje vape za 
istraživanjem, pa i ova; vrijedilo bi nekim istraživačkim radom obuhvatiti 
sve estradne distorzije islamskog učenja. 

Iskreno sumnjamo da će se neki kršćanski autor na sličan način obra- 
diti pojavi zloupotrebe Eurosonga i kršćanstva, kroz pobjedničku pjesmu 
finskog sotonističkog benda. Vazda mi svjedočimo slobodu kritičke misli, a 
vazda bivamo klevetani za konzervativizam. Evo vidjeli smo kako je cijeloj 
Evropi potaman kad na jednom šlagerskom natjecanju pobjedi pjesma koja 
nešto petlja oko liturgija, "aleluja" i tih crkvenih stvari. Šta bi se dogodilo, 
recimo, da se na našem lokalnom izboru bh. predstavnika za Eurosong 
pojavila — ilahija?!! Znamo, ne bi se moglo ni dogoditi da kroz okupatorske 
filtrere na BHT prođe ma kakva pjesma koja veliča Allahovo ime? Ruku na 
srce, ilahiji tu nije ni mjesto. Ali, eto, kad bi se takvo što i dogodilo, bio bi 
to skandal svjetskih razmjera, jer bi pojava ilahije na Eurosongu bila 
tumačena kao opasan izraz tzv. islamskog fundamentalizma. Autori takvog 
pokušaja bi se našli pod kontinuiranom prismotrom turističke agencije sa 
Guantanama. 

S druge strane, u Evropi je normalno da se crkvene teme petljaju 
tamo đe im nije mjesto, evo, u šlagerski kontekst. Oni, takvi, nisu funda- 
mentalisti, a mi, ovakvi, jesmo?! Ili to prostitutka priča o poštenju?! Nama, 
muslimanima, nikad ne bi naumpalo da nekom vanislamskom, i vanvje- 
rskom, po definiciji zajedničkom prostoru, namećemo islamska obilježja. 
Ispada da se bauk fundamentalizma, koji podrazumijeva prisustvo vjere u 
svim socijalnim oblicima, upravo oprirodio u navodno sekularnoj, a zapra- 
vo površno kršćanskoj, sotonističkoj manipulaciji podložnoj Evropi. Zašto 
bi onda islam bio sporan? Zato što je islam. 


Sotonizmom protiv tradicije 

Pobjeda finske pjesme na Eurosongu je tim apsurdnija kad se zna da 
je tzv. hard rok već godinama deplasiran muzički izraz. Ima i dvije-tri dece- 
nije kako je isfurana ta hašišarska žestina. Apsurd dalje... Čak i kada je hard 
rok bio posve u trendu, njemu su bila zatvorena vrata Eurosonga, jer se 
smatralo da elitno šlagersko takmičenje teži profinjenim notama, a da je 
hard rok uličarska, popularna tantavica. Takvo se shvaćanje moglo samo 
iskristalizirati narednih godina. No, na Eurosongu su se, proteklih godina 
pogotovo, pojavljivale tu i tamo grupe koje su nosile rokerski izraz, ali je to 
više razumijevano kao postmoderna egzotika, nego kao esencija stila ovog 
festivala. Za očekivati je bilo dakle da žiriji sa gnušanjem odbiju petljanje 
jednog nepjevljivog, tandara-mandara stila u stilski profiliran prostor Euro- 
songa. To otprilike nalikuje mogućnosti da Rizo Hamidović zapjeva u Sara- 
jevskoj operi. Svukud postoje stilske i kvalitativne stepenice, i kriteriji, pa 
tako, činilo se, i na Eurosongu. 

Stajling - što bi se 'no reklo - ove finske grupe je posebna priča. 
Pojavile su se prikaze, čudovišta, nešto u šta je ružno gledati, a što se 
jedino još moglo vidjeti u horor filmovima gdje se bude poluraspadnuti 
mrtvaci. Evropa se diči standardima zaštite mentalnog zdravlja, pogotovo 
djece, pa onda na horor filmove meće oznaku zabrane, kako se čeljad u 
evropskoj kući ne bi isprepadala. U ovom slučaju, kad sotonisti pjevaju 
Aleluja", sve je dopušteno. 

U povijesti Eurosonga nije bilo odvratnijeg kostima: truhlež, raspadnu- 
to meso, iščavrljene i zakrvavljene oči, kandže umjesto prstiju, jednom riječju 
- poetka nakaznosti. Ipak, čuvarima tradicije šlagera, i u pjesmi, i u stilu, ali 
i u kršćanstvu, nije zasmetala ta destrukcija nekih, mislilo se, općih pravila. 
Evropski žiriji su zanemarili tradiciju i estetske kriterije. Nije im zasmetalo 
što nakaze ispoljavaju sotonističku poetiku, ili što kroz spoj sotonizma i 
alelujanja skrnave ili parodiraju kršćansku vjeru. Što li? Pa pjeva se "Alelu- 
ja"! Kako god. Bitno je da se aleluja. 

Radi se o izobličenju kršćanskog učenja, koje je nastalo pod medi- 
jskom, a Nijaz Omer bi rekao — masonskom trivijalizacijom i zloupotrebom 
kršćanstva. U globaliziranom vremenu i prostoru kršćani više nemaju kad 
saznavati izvore svoje vjere, pa gutaju ono što im se servira, a servu imaju 
vlasnici medijske istine. Otud je kršćanskoj Evropi bilo normalno da svoje 
kršćanstvo svjedoči kroz sotonizam finskog benda. Ovo je prevashodno 
kršćansko pitanje, ali se ništa manje ne tiče jevreja i muslimana, koji su 
također životno zainteresirani za suzbijanje sotonističke ekspanzije i 
očuvanje univerzalnih vrijednosti monoteističkih religija. 

Maske i kostimi finske grupe su izvrsni, ali za neki horor film. I njiho- 
va je svirka izvrsna, ali za neke 70-te godine, za neku školsku priredbu u 
nekoj američkoj ili britanskoj provinciji. Spoj rok muzike i kršćanskog te- 
ksta nije nov, ali je tržišnu erupciju doživio nakon 11. septembra, posebno 
u Americi, gdje je ovaj izraz zasjenio šarolikost trendova. No, nije se moglo 
očekivati da će jedan internacionalni festival podržati poetiku koja je izra- 
sla na tzv. sukobu civilizacija. 

Promocija kršćanskog fundamentalizma na Eurosongu je dosad najjači 
znak upozorenja da je Evropa oboljela od tzv. sukoba civilizacija. Mislili 
smo da je evropsko saučesništvo u genocidu nad Jevrejima u Drugom svje- 
tskom ratu, a nedavno i nad Bošnjacima - bilo nekakva greška. Ujedinje- 
nost Evrope oko preferiranja sotonizma nad kršćanstvom, i nad umjetnošću, 
i nad tradicijom šlagera, na posljednjem Eurosongu, otvara realnu slutnju 
da nam budućnost neće biti bolja od prošlosti. Šteta. Taman smo se uraha- 
tili. K'o svoji na svome. 


Broj 171, 26. V 2006. 

Četnici ne bi nikad ni nastali da im nije bilo muslimanskih vrato- 
va. Niti bi danas doživljavali renesansu da ne računaju na, četničkim 
jezikom rečeno — nedoklanost, nas, Bošnjaka. Frapantna je, magi- 
jska je, ta četnička opčinjenost nastavkom rata. To je strast koja se 
ne može kontrolirati. Jer da nije tako, iščezla bi odavno. To je zlo 
koje se kotrlja. Na nas. 


Možda nas čeka Srebrenica 


- "Je si li vidio, izbrisali Bosnu i Hercegovinu s karte?" — reče mati, 
'nako, više za sebe, ibreteći se, nego očekujući od mene odgovor. 

- "Nano, a ko je to izbrisao Bosnu i Hercegovinu?" — upita moja 
četverogodišnja kći, i primače se stolu da vidi novine u kojima piše da je 
njena Bosna i Hercegovina izbrisana. 

- "Englezi" — reče mati, iako taj odgovor, i prethodno pitanje, ništa 
ne znače ni nani, ni njenoj unuci, a ni nama pred ovim tekstom. Jer, neko 
nas odozgo briše, pa je svejedno ko je taj. A onda je uslijedilo pitanje moje 
kćeri koje mi je uozbiljilo kišno, melaholično jutro, a ujedno otvorilo vrata 
ovog teksta: 

- "Nano, a šta će sad biti s nas?" 

Mati je, jakako, zakovala, jer se na ovo pitanje djetetu ne može 
smunđati odgovor, zato što i mi, i djeca nam, i unučad nam, sa jednakom 
zebnjom stojimo pred neizvijesnošću. Lahko je djetetu reći, kao što kaže 
Šefik Džaferović: "Ne postoji nikakav način povrede Bosne i Hercegovine" — 
ali tada postajemo lažovi pred sobom. Pedagoški je slagati dijete, da mu se 
ovozemaljskim tegobama ne pogani djetinjstvo, ali, de ti budi mangup pa 
prevali riječ kojom lažeš sebe. Zato je moja kći ostala bez odgovora na 
zebnju da brisanje Bosne i Hercegovine dođe nešto kao brisanje kuće. Ili 
čak i teže, jer je Bosna veća od naše kuće. 

Nisam se jednom, posljednjih godinu-dvije, raspleo u mislima dok 
sam, ili slušao kako moja kći pjeva fudbalsku himnu Bosne i Hercegovine, ili 
dok me pita a kolika je, dokle je ta naša zemlja Bosna, ili dok na satelitskom 
gledamo raznu evropsku djecu, čiji roditelji ne razmišljaju o zatvorenim vra- 
tima, dok ja već sada znam da moju djecu čeka poniženje. Nepregledan je niz 
ovih znakova, gdje između djetinje patriotske ljubavi moje kćeri, i stvarnosti 
u kojoj je sve manje naše Bosne i Hercegovine — zvrlji rupa, na koju Babin lik 
nema odgovora, ni pred sobom. Insan često ne zna zašto je nešto golemo, ali 
ga kvrčenje krvi u to uvjerava. Kad god se dogodi da moja kći iskaže ljubav 
prema Bosni, takvu, djetinju, mene zaskoči teret, nalik na grč, kojeg ne znam 
skinuti, jer ga ne znam odgonetnuti. Znam, ona voli Bosnu, znam, a Bosne je 
sve manje, ali, šire je to i dublje od riječi, kako god da ih poslažeš. 

Trebao sam, poslije jutarnje kahve, uspeti se na svoje potkrovlje i 
pisati tekst o burgijama oko otcjepljenja Karadžićevog entiteta od BiH. 
Eto, početak se teksta sam napisao. 

(Š)trebanje referenduma 

Referendum je riječ koju treba ubiti u bosanskom jeziku. Kao što 
insan, po dolasku na svijet, ubije čin svoga rođenja. Kad bi, kojim ludilom, 
htjeli vratiti novorođenče u majku, umrli bi i majka i dijete. Kad bismo mi, 
kojim slučajem, na referendum pravili referendum, umrli bi i mi i Bosna. 
Jer nama, Bošnjacima, bez Bosne se gubi svaki trag. Pravnici bi mogli bolje 
objasniti poziciju iz koje novi referendum derogira vrijednost starog Refere- 
nduma. 

Ipak, u Sarajevu su se posljednjih godinu-dvije pojavljivale ideje o 
referendumu na kojem bi se građani dejtonske BiH opredijelili u kakvoj 
državi žele živjeti. O tome sam mnogo pisao, a u arhivi pronalazim dva 
teksta ("Četnički pečat Jakoba Fincija", "Walter", 15. II 2005. i "Sultan u 
Bošnjaka", "SAFF", 20 I 2006.), u kojima sam detaljno analizirao pogu- 
bnost ovih ideja. Podsjećanja radi, prvo se Jakob Finci početkom 2005., na 
sijelu Kruga 99, založio za raspisivanje novog referenduma. Vjerovao sam 
da je moja analiza ovog četničkog pečata otvorila oči onima koji nisu pre- 
poznali Fincijeve pogane namjere, kao što onomad mnogi nisu prepoznali 
razvikanu ideju o proglašavanja nekakve tzv. treće republike, koja je imala 
maksimalnu podršku državnih rtv kanala i plaćeničkih medija, a čiji je cilj 
također bio pokopavanje referendumske Republike Bosne i Hercegovine. 
Poslije mojih analiza niko više nije spominjao ni tzv. treću republiku, ni 
novi referendum. 

...-Niko do Harisa Silajdžića, sada lidera Stranke za BiH, koji se u 
januaru ove godine založio za novi referendum. Dva dana nakon Silajdžićevog 
poziva za novi referendum, oglasila se banjalučka ekspozitura Šešeljeve 
Radikalne stranke, koja se također založila za novi referendumu. Ni ova 
četnička potvrda pogubnosti ideje o referendumu, a ni moj tekst, nisu ra- 
zuvjerili lidera Stranke za BiH da bi novi referendum imao značenje 
obezbjeđenja legaliteta i legitimiteta za otcjepljenje Republike Srpske. Jer, 
Haris Silajdžić je, prilikom nedavnog boravka u Čikagu, za Radio "Naša 
riječ", ponovio da se zalaže za raspisivanje referenduma. Na konstataciju 
novinarke Adile Krndžije da bi novi referendum poništio stari Referendum, 
Silajdžić je nešto probrbljao u stilu — "neka narod kaže šta želi" — čime je 
postalo jasno da on ništa od svega ovoga ne razumije. Šta sad vrijedi njemu, 
i njegovima, objašnjavati da je narod 1992. kazao šta želi, da je RBiH na 
osnovu te demokratske volje doživjela međunarodno priznanje, i da jedino 
šta treba raditi jeste — boriti se za reafirmaciju jedine legalne i legitimne 
demokratske volje bh. građana. 

Na žalost, Silajdžić nije sam. Njegova opasna ideja ima podršku, na- 
dasve, u zagubljenoj ili zakupljenoj javnosti, koja je odšutjela takvu 
budalaštinu. Ima li suštinske razlike između Silajdžićeve i Dodikove ideje o 
referendumu? Prvi traži referendum u BiH, vjerujući da će i Srbi, k'o mahni- 
ti, kazati kako žele živjeti u građanskoj državi. Nema šanse. Drugi traži to 
što traži. No, ovdje je opasnija Silajdžićeva zamisao, jer Dodikova nema 
pravnog uporišta. Pravno joj se uporište može obezbijediti tek realizacijom 
Silajdžićeve ideje — kada bi se referendum sproveo u cijeloj BiH, a na kome 

bi Srbi iz RS dobili legalistički okvir da iskažu volju za otcjepljenjem. Ali, 
mediji su krcati Dodikovom pravno neizvodljivom idejom, a o opasnosti 
Silajdžićeve realne ideje dosad niko, osim nas, nije napisao ni slovo. 

Čak šta više, pojavljuju se tzv. neovisna mišljenja koja podržavaju 
Silajdžićevu opasnu zamisao. Prije neki dan je komentator "Oslobođenja" 
Zija Dizdarević i naslov teksta iskoristio za poziv na referendum. U tekstu "I 
treba referendum", Dizdarević piše: "Treba provjeriti osnovni odnos bh. 
građana prema svojoj državi. Ako je neće ni 55 odsto, neka je ne bude." 

Zar je moguće da i u jednom kutku jedne sarajevske glave postoji 
pristanak — da ne bude Bosne?! Slutnji za volju, Bosne možda nekad neće 
biti, ali je van zdrave pameti pristajati na to, ne opirati se tome, a kamo li 
nuditi legalistički okvir da Bosne ne bude. Lijepo bi bilo vjerovati da su 
Silajdžić i Dizdarević pogriješili, ali, ipak, radi se o ljudima od političke 
pismenosti, pa je teško misliti da tek tako valjaju nebuloze. 

Zbog njih, i drugih, valja štrebati da je prije 14 godina 2.073.568 
građana, odnosno 64,31 odsto, iskazalo taj — osnovni odnos prema svojoj 
državi, a pošto je to gotovo za deset odsto više od te granice od 55 odsto — 
Bosne ima da bude. Do daljnjeg: u realnosti, i zauvijek: u našoj volji. 


Idioti i patrioti 

Ima tome i tri hefte kako sam usred Tuzle, u po dana, vidio jednog 
čovjeka kako sa tri uzdignuta prsta maše nekom prijatelju u kolima. Da 
sam prolazio kroz Rogaticu, pa vidio ovu sliku, ne bi mi bilo baš prijatno. 
Jer, mi smo ubijani sa ta tri prsta. Ali, ja sam to vidio u svome gradu, za čiju 
multietničku slobodu je poginulo 800 boraca, i u kome je četničkim grana- 
tama ubijeno preko 400 civila. Životi mojih 1.200 sugrađana su svedeni na 
realnost ova tri prsta. 

Sjećam se, tako je Tuzla izgledala neposredno pred agresiju. Svud se 
srbovalo. Srbovali su i oni što su nagrnuli u kadrovske džamije, čim su 
vidjeli čija je pukla. Takvi srbuju i sad, jer je opet profitabilno. Zato se 
događa da Tuzlom vladaju srpski i hrvatski nacionalisti, preobučeni u soci- 
jaldemokratske kostime. A kad je već tako, onda je normalno da se majka- 
ma Srebrenice, koje svakog 11. prave mirne proteste, iz tuzlanskih kafića 
dobacuje: "Seljančure! Okupajte se! Gubite se iz Tuzle!" Baš kao da su čuli 
preporuke Senada Avdića, koji je majke Srebrenice patološki izvrijeđao. Da 
se ovo događa u Rogatici, ne bi mi bilo prijatno, ali u mom gradu, pred 
sijenima njegovih žrtava, grdno je. Ma, Tuzla je potonula. Zašto je to tako, 
ne zanima me bogzna, jer ja živim drugdje, a u Tuzli samo prenoćim. 

Ova se stvarnost, zar ne, nekuda kotrlja. Kad jedeš čvarke kotrljaš se, 
kad ne jedeš čvarke kotrljaš se, a ishod će ovisi od toga koliko pojedeš ili ne 
pojedeš čvaraka. Kvalitet stvarnosti određuje ono što će doći, ovako ili ona- 
ko. Taj što je nasred ceste mahao sa tri prsta, to ne bi smio učiniti prije pet- 
šest godina. Ali, danas su sazreli uvjeti da slobodno, demokratski, iščavrlji 
svoje papanske papke, uzinad nama, ovakvima. A kakvi smo to mi? 

Baš sinoć sjedim s babom Nijazom i muhabetim o tom otcjepljenju 
RS. Mi pričamo, a odnekle se čuje strasna vriska. Kao da neko kolje krme. 

Ali, puno se krmećijih glasova sabralo odjednom. I muških, i ženskih. Šta 
je? To u onoj kafani, na dnu ulice, slave — ništa. Ta cika nadilazi ljudsko, i 
grlo i uho. Nalik je bjesnilu. 

- E, vidiš, baba, šta zna onaj što ciči? On je takvim proizveden, kao 
što su proizvedeni i Srbi koji familijarno potpisuju inicijativu za referendum. 
A ko ih proizvodi? Politika. Naša politika proizvodi idiote, jer je idiotska, a 
srpska politika proizvodi patriote, jer je patriotska. Ko će na kraju dobiti? 
To što su u Bošnjaka preostali neki fragmenti patriotske misli, stvar je slučaja, 
jer nisu svi mogli biti podavljeni. Ali, u posljednjih godinu-dvije rasuti smo 
dotle da u ime Bošnjaka ne misli više niko osim nepismenih političara, jer 
se više nema gdje ni misliti, osim u svojoj glavi. 


Ratovi i vratovi 

Kada bi neko analizirao odnos bošnjačkih političara spram geneze 
ideje o otcjepljenju RS, uočili bismo - kokodakanje. Da su makar katkad 
listali srbijansku štampu znali bi koliko je sati. A pošto ništa ni o čemu ne 
znaju, osim o svojim nezarađenim platama, kad progovore, kao da ne govore. 
Tako je jedan važan insan, komentirajući brisanje BiH sa evropske karte do 
2020. godine, uskliknuo: "Poručujemo da je to račun bez krčmara!""? Mogao 
je vala kazati i ochanđalu uspavanku: "Bosne je bilo i Bosne će biti!" Jaštaće. 
Kakve parole i kakvi bakrači! Dok se mi šicamo frazama, ljudi rade posao: 
rove, lobiraju, panjkaju, uvjeravaju Svijet da je jaka Srbija garant mira na 
Balkanu, da je uništavanje Bošnjaka uslov za uništavanje tzv. bijele Al-Kadie. 
Mi blehnemo, k'o tele u šarena vrata. 

Uostalom, kao da je Dodik mahnit pa da iz čista mira ispaljuje protu- 
ustavnu poruku, zbog koje je morao biti istog časa smijenjen sa svih funkci- 
ja, i trajno udaljen iz politike?! Bošnjačka politika umjesto da složno, svim 
snagama, iz svih pozicija, traži uklanjanje Dodika, ona leluja u mjestu. Pa 
šta ako je Dodik zaštićen od Izborne komisije i Lidije Korać?! Da li to znači 
da bošnjački političari ne trebaju tražiti Dodikovu smjenu, kako bi se, ha- 
man, dodvorili pudlici? Kakve su to šibicarske računice? Avlijske, burazeru! 
Ubi nas avlijski mentalitet. Ubi nas šićar. Ubi nas to što se ne umijemo 
ponašati kao narod, i činiti za narod. 

Nisu naši dušmani pametni, koliko smo mi nikakvi, i kao takvi nikakvi 
inspirativni za tlačenje. Priroda je satkana od ugnjetavanja ubogih, i slabi- 
jih. To je strast prirode. Četnici ne bi nikad ni nastali da im nije bilo musli- 
manskih vratova. Niti bi danas doživljavali renesansu da ne računaju na, 
četničkim jezikom rečeno — nedoklanost, nas, Bošnjaka. Frapantna je, magi- 
jska je, ta četnička opčinjenost nastavkom rata. To je strast koja se ne može 
kontrolirati. Jer da nije tako, iščezla bi odavno. To je zlo koje se kotrlja. Na 
nas. 

- "Nano, a šta će sad biti s nas?" 

Ne znam, kćeri. Možda nas čeka Srebrenica. 


Broj 172, 9. VI 2006. 

S onu stranu Neretve, od napljačkanih bošnjačkih konvoja, od reke- 
ta koje su uzimali ustaški bojovnici, u truleži se rascvalo blagosta- 
nje; tamo gdje ni krtola nije mogla rodit veća od ljeljka, i gdje se 
stoljećima živjelo od pljevljenja kamenja, nikle su goleme vile sa 
bazenima, voze se najskuplja auta, živi se u iživljavanju... A pošto 
uskočki, pljačkaški um ovih primitivica nikako nije razumio mora- 
Ilni ponor svoga blagostanja, logično je što zadovoljenje svoje 
divljačke šupljine traži u krvi bošnjačkih civila. 


Mostar na udaru ustaškog terorizma 


Svakog časa nad Bosnom lebdi bukadar nesanica, a jedna od njih 
razdire duše bošnjačkih majki i očeva u Mostaru, koji ne znaju da li će im se 
dijete živo vratiti iz škole. Bilo je tako u ratu, a tako je i u ovome, nečemu, 
što zovemo mirom. 

Nije teško pohapsiti 50-tak ustaških huligana u Mostaru, koji 
sprovode nasilje nad bošnjačkom djecom. Policija to može očas učiniti. A 
pošto ne čini, nema se šta drugo zaključiti osim da je maltretiranje bošnjačke 
djece nezvanični projekat mostarskih "stolnih" institucija. Ali, i stvar šireg 
političkog konsenzusa. 

Priču znamo... Kad god igra kakva god reprezentacija Hrvatske, a 
posebno nogometna, Bošnjaci u Mostaru, Stocu, Duvnu, Livnu, Čapljini, a 
evo i Vitezu - ne znaju šta ih čeka. Jedne su godine, navodno zalutalim 
mecima, ubijeni jedna djevojka i jedan stariji čovjek na istočnoj obali. Ove 
godine, upucan je jedan bošnjački mladić. Slučajno nije pogođen u glavu ili 
srce. No, ustaški huligani se nisu zadovoljili, ili preplašili, što su u svome 
pohodu na istočnu obalu, nakon utakmice Hrvatska - Brazil, eto, mogli 
usmrtiti neko ljudsko biće. U dva naredna dana pokušavali su provaliti u 
Gimnaziju, u bošnjačka odjeljenja. Što li? Šta bi to činili? Palijama razva- 
ljivali glave bošnjačkim djevojčicama, ubadali noževe u vratove bošnjačkim 
dječacima. 

Bošnjačka politika ne istražuje ništa, a od hiljade otvorenih tema 
jedna bi mogla biti — navijačko nasilje nad Bošnjacima od strane veliko- 
srpskih i velikohrvatskih separatista. Ni jedna pobjeda, posebno nogometna, 
Hrvatske i Srbije i Crne Gore, nije prošla bez divljanja i zastrašivanja 
bošnjačke manjine. Sjetimo se Doboja ili Brčkog. No, ustaški su navijači u 
Mostaru otišli dalje, u odnosu na sve dosad viđeno. Njih nije otrijeznilo 
jutro, koje je, kaže se, pametnije od noći. Žedni bošnjačke krvi, ustaški su 
huligani nagrnuli na najslabije, na goloruke i miroljubive bošnjačke učenike. 
Kakvo viteštvo! Kukavice su to i curice sa dna kace, ono samo dno muškog 
jada kakvo su ispisivali i četnici dok su ubijali majke sa bebama u naručju! 

Fašistički mrak je postao hrvatska konstanta u Mostaru, proces koji 
se kotrlja i deblja kao grudva snijega, u ostrašćenoj nakani da potre sve, 
varljive, mostarske šanse. Logično, jer je ustaški fašizam u Mostaru nagrađen, 

te je bilo iluzorno vjerovati da će se nahraniti otetim i opljačkanim gra- 
dom. 

A, kao i uvijek, antiintelektualna šutnja, uz relativiziranje krivice, po- 
staju glavni faktor đubrenja korova. Baš kao u Hitlerovoj Njemačkoj, 30-tih 
godina. 


Odobravanje terorizma 

Zamislimo da se ovo isto dogodilo u Zenici, Tuzli ili Sarajevu? Svih 
50-tak bošnjačkih huligana bi u najkraćem roku bili iza rešetaka. Ali, Hrvati 
su baška. Od mostarskog gradonačelnika Ljube Bešlića saznadosmo da se 
radi o djeci (?), te da bi roditelji morali povesti više računa o tome šta im 
djeca rade. A djeca im nosaju vatreno oružje! A djeca im pucaju na ljude! A 
djeca bi da nekoga ubiju! Pa zar su to djeca?!! Zar se obaveza krivičnog 
gonjenja može izopćiti tako što ćete kazati — ovo je problem roditelja? 

Zamislimo da je nakon zločina što ga je nad nevinom hrvatskom 
obitelji u Kostajnici počinio Muamer Topalović izišao neki bošnjački zvaničnik 
i kazao: "Krivi su Muamerovi roditelji što nisu o njegovom odgoju vodili 
dovoljno računa, pa bi trebalo ubuduće da više gledaju šta im dijete radi." 
Cirkus, zar ne?! Ali, to nije cirkus kad se radi o ustaškim huliganima koji ne 
podliježu krivičnoj odgovornosti, jer se podrazumijeva da su njihovi zločini 
tek nestašluci, pa i kad koga ubiju. Dakle, kakva je razlika između Muamera 
Topalovića, koji je ubio nevine ljude, i tog ustaškog "neznanog junaka" koji 
je pokušao ubiti 23-godišnjeg Omara Torlu? Ogromna, iako između ubistva 
i pokušaja ubistva nema nikakve razlike. 

Kad je Muamer počinio zločin, svo je bošnjačko vođstvo došlo u Ko- 
stajnicu da izjavljuje saučešće. Tako i treba. Došao je čak i Visoki predstavnik. 
Danima se pisalo o ovom događaju. A sad kad je ranjen Samir Torlo nikakav 
hrvatski ili katolički prvak nije došao da obiđe ovog mladića koji je, dakle, 
trebao biti ubijen u ime hrvatstva i katoličanstva. Gdje je sad "ugroženi" 
kardinal Puljić? Ta hrvatska šutnja je ružna, i opasna, jer ćemo je tumačiti 
kao znak odobravanja. 

Nevjerovatno odzvanja činjenica da se ni jedan jedini Hrvat nije ogla- 
sio da osudi poganjenje hrvatstva fašizmom i terorizmom. Valjda čitaju 
novine, čim čitaju literarne radove po sarajevskim školama, ne bi li iščačkali 
kakav dokaz o zamišljenoj/izmišljenoj ugroženosti. Pa mislili smo, majka 
mu stara, da imamo te objektivne i nepristrasne Ivane Lovrenoviće, Slave 
Kukiće i mnoge fratre koji, valjda, svjedoče bosnoljublje. Ovi, navodno bosa- 
nski opredjeljeni hrvatski autori, koji pišu o svemu i svačemu, eto, ne pišu 
o ovome. I, nije to prvi put... 

Sjetimo se, recimo, kada je u aprilu 2004. hrvatska mladež u Neumu 
napravila sačekušu i kamenovala bošnjačke osnovce iz Kaćuna, koji su tu 
došli na ekskurziju, i kada su djevojčice, Berina Hajdarević i Amila Šehović, 
pogođene u glavu kamenicama, i oblivene krvlju hitno prebačene, čak!, u 
mostarsku, bošnjačku, bolnicu. Tada ni jedan mediji u BiH nije tematizirao 
ovaj zločin. Jedino sam ja napisao tekst pod naslovom "Bošnjačke Ane Frank" 
((Walter", 11. V 2004.) iz kojeg, evo, prenosim jedan dio: 

Kamenovana bošnjačka djeca više nemaju šansu ni da budu vijest. 
Ova djeca, sa svojim ranama, i traumama, haman više i ne postoje u bosa- 
nskoj stvarnosti. Ali, postoje u saburskim odajama roditeljskih duša! Po- 
stoje u prirodnom nagonu majki i očeva da zaštite svoju djecu. Kako, kad 
njihovu djecu ne štiti zakon?! Tako što će u državi gdje njihova djeca imaju 
status žrtve za iživljavanje frustriranih krstaša, sakriti svoju čeljad u svoje 
avlije, a da neće ni biti svjesni da time zaokružuju geto koji je Evropa nami- 
jenila Bošnjacima." 


Zadah konačnosti 

Državni rtv servis je događaje u Mostaru okarakterizirao kao 
nacionalistički sukob. To je ista ona matrica koja gura laž o jednakoj krivici, 
s ciljem da genocidnu agresiju iz Beograda i Zagreba preimenuje u tzv. 
građanski rat. Bošnjački civili koji su 1992. godine napadnuti od četničkih 
i ustaških hordi postali su tzv. strana u sukobu, jer su se bošnjački očevi 
usudili da brane pravo na život. Iako se u izvještajima državnih rtv servisa 
nije moglo sakriti da su ustaški huligani krenuli prema istočnoj obali, te da 
su razbijali izloge, kamenovali prolaznike, u zaključnici je kazano da se radi 
o sukobu nacionalista. Portparol Policije Srećko Bošnjak čak je rekao da je 
to sukob navijača Brazila i Hrvatske. Kao, u istočnom Mostaru žive Brazilci. 

Kakve poruke proizilaze iz javnog tretmana mostarskih događaja? 
Bošnjaci koji su se zatekli na istočnoj obali su razumjeli da će biti kame- 
novani, pretučeni ili čak ubijeni ako se ne budu branili. Njihovo pravo na 
odbranu je proglašeno nacionalizmom. Dakle, Bošnjaci, prinuđeni na odbra- 
nu, jednaki su ustašama, ili četnicima, koji, iz nacističke strasti, kidišu na 
njihovu fizičku bezbjednost. Fašizam ustaških huligana je u javnom prosto- 
ru aboliran kvalifikacijom da se radi o nacionalističkom sukobu, prvo, jer 
se ne radi o nacionalizmu, već o vatrenim oružjem naoružanom terorizmu, 
drugo, jer se ne radi o sukobljenim stranama, već o napadu na bošnjačke 
civile koji su bili primorani braniti se. 

Ključno je pitanje: zašto državni rtv servisi nisu upotrijebili tačnu 
kvalifikaciju i ustaški pohod nazvali — terorizmom? Šta je terorizam ako nije 
napad na miroljubive ljude? Ili se, pak, podrazumijeva da kršćani ne mogu 
biti teroristi, a da muslimani ne mogu biti žrtve?! Samo nas korak dijeli od 
bliskoistočne kvalifikacije, po kojoj su žrtve islamski militanti, a dželati 
legalisti i demokrati. Ako se javno mnijenje ne bude odlučno suprotstavilo 
lažima BHT i FTV, idući put ćemo saznati da na istočnoj obali djeluje Al- 
Kadia, kad god Bošnjaci dignu ruke da se zaštite od metaka, kamenica i 
psovki sa zapadne obale. 

Pitanje je složenije od jednog, ma kojeg događaja. Jer, događaj, i 
znakovi koji proizilaze iz njegove dekonstrukcije, samo su paradigma jedne 
šire mreže političkih uticaja, odakle inercija moći usmjerava i ono što se 
zbiva, i ono kako se to zbivanje tumači. Drukčije kazano, uvijek je u pravu 
jači, jer njegova fizička snaga trasira potiranje drukčijih, ali i garantira da to 
potiranje neće biti tumačeno kao zločin, ili terorizam. U našoj su zemlji, 
znamo, jači kršćani, iako im muslimani nisu ničim suprotstavljeni, izuzev 

voljom za suživotom i tolerancijom. Problem je što mi vjerujemo da oni 
žele isto, jer različitost ne smeta našem identitetu, ali islam smeta nji- 
hovom. Na žalost. 

Na primjeru događaja kao što su kamenovanje bošnjačke ekskurzije 
u Neumu, ili ustaško divljanje po Mostaru, te javnog prešutkivanja istine, 
saučesništva hrvatskih intelektualaca, ili pak bezosjećajnosti bošnjačkih 
političara — možemo osjetiti hladnoću u kojoj se razmotava ili spetljava naš 
bošnjački život; možemo raspoznati dvojni moral dejtonskog društva, po 
kome se jedno podrazumijeva za kršćane, a drugo za muslimane; možemo 
pretpostaviti kamo to ide ova zemlja, u kojoj žrtva, zato što je muslima- 
nska, nema pravo na bol, i u kojoj nasilje, zato što je kršćansko, ima pravo 
na aboliciju; možemo, zapravo, osjetiti zadah konačnosti, koju možda i 
živimo, kao građani drugog reda, poniženi i obespravljeni ljudi, kao narod 
kojemu je i glava potonula u živo blato, a samo još usta vire, pa nam se čini 
da smo živi, čim dišemo. 


Preživljavanje i iživljavanje 

Kad sa teoretičarskih oblaka padnemo na tlo ovog trenutka, susrećemo 
se sa početkom teksta, sa mostarskim roditeljima koji svaku noć legnu i 
svako jutro ustanu sa istom mišlju: da li će mi se ovog dana dijete zdravo i 
čitavo vratiti iz škole? Zamislite sad raspon boli nekog bošnjačkog oca u 
Mostaru, koji je razapet između nevjerovatne borbe za egzistenciju u 
siromašnom istočnom Mostaru, i zebnje za bezbjednost svoga djeteta. A s 
onu stranu Neretve, od napljačkanih bošnjačkih konvoja, od reketa koje su 
uzimali ustaški bojovnici, u truleži se rascvalo blagostanje; tamo gdje ni 
krtola nije mogla rodit veća od ljeljka, i gdje se stoljećima živjelo od plje- 
vljenja kamenja, nikle su goleme vile sa bazenima, voze se najskuplja auta, 
živi se u iživljavanju... A pošto uskočki, pljačkaški um ovih primitivica nika- 
ko nije razumio moralni ponor svoga blagostanja, logično je što zadovoljenje 
svoje divljačke šupljine traži u krvi bošnjačkih civila. 

Bošnjačko djetinjstvo u Mostaru pripada korpusu svih onih djetinjsta- 
va pod apartheidskim režimima. Danas je više sličnosti između našeg dje- 
teta i Ane Frank, i palestinskog dječaka, i crnačkog ili indijanskog dječaka u 
Americi, nego li što ima sličnosti između hrvatskog i bošnjačkog djeteta u 
Mostaru. Hrvati su sami htjeli da hrvatsku djecu u Mostaru pobratime sa 
Hitlerovom mladeži. 

A šta je tek sa roditeljima, bošnjačkim, ojađenim, Njima koji zadnj- 
im kapima snage moraju dijete uvjeravati u smisao života, tamo gdje smi- 
sla nema?! Ako je ovaj tekst kap u pustinji bezosjećanja, neka čuju da ćemo 
s Njima dijeliti zebnju, u molitvi — da nam se naša djeca iz škole vrate živa 
i zdrava. 

Tražimo li mnogo, mi, ekstremisti? 


Broj 173, 23. VI 2006. 

EUFOR i SIPA su odbili da pohapse sudionike kampa za obuku 
četničkih terorista, čije su im fotografije dostavljene. Time su dali 
zeleno svjetlo za dosad najmasovnije terorističke napade na 
bošnjačke povratnike i na džamije u RS. Visoki predstavnik je Bo- 
snu doveo u vezu sa Libanonom, i posredno poručio Bošnjacima 
da im se može ponoviti genocid, ako ne prihvate vladavinu veliko- 
srpske politike nad sobom i Bosnom. Ali, što su Bošnjaci slabiji, to 
su četničke kame oštrije! 


Libanon nad Bošnjacima 


U momentu kad nastaje ovaj tekst, a to je nekoliko dana pred izlazak 
broja, nemoguće je navesti posljednji napad na bošnjačke povratnike u 
Karadžićevom entitetu, jer — događaji prestižu vijesti. Tako je danas i u 
Libanonu: u ovom času, dok izraelski hitlerovci ubijaju muslimanske civile, 
mi saznajemo koliko ih je jučer ubijeno. 

Na medijskoj se bh. sceni uopće ne tematizira pojava da su četnički 
teroristi poduzeli dosad najveću i najorganiziraniju ofanzivu na bošnjačke 
povratnike. Kroz prašumu medijskih barikada, do nas dopre tek pokoja 
vijest, tako da preko javnih rtv servisa ne možemo razaznati total pojave. I 
taj kusur vijesti što do nas dopire - ogroman je, zastrašujući, opominjući, 
ali, nikoga ne nuka na reakciju. 

Zabrinutost se ne osjeti ni u bošnjačkom narodu, čija kritična masa, 
doduše, tarlaha mozgom, k'o i svaka kokoš. Ali, narod nije kriv što se 
okokošio, jer se narod oblikuje ili razoblikuje sistemom ekonomske i 
političke moći, koja određuje kulturološke ciljeve društvene zajednice, a ta 
je moć odmoćena od Bošnjaka. 

Najbolnije od svega odjekuje šutnja bošnjačke politike koja ni jedn- 
im gestom nije pokazala da se bošnjačkim povratnicima događa dosad najteži 
napad na njihovu bezbjednost. Ta sramna šutnja razotkriva do kojeg se dna 
srozala bošnjačka politika, razasuta i odrođena, te kao takva usmjerena 
samo na lične ćari i ćarove. Šta je koga briga što hiljade Bošnjaka noćas 
strepe od terorizma! Bitno je da se politička estrada izigrava daleko od 
bošnjačke stvarnosti, na sarajevskom asfaltu, toj zehri iluzije, zbog koje 
mislimo da ima Bosne, a s njome i nas. 


Šilingovo zastrašivanje Bošnjaka 

Posljednjih dva-tri mjeseca nešto se grdno grdosilja nad sudbinom 
Bosne. Prije nego što je eskaliralo nasilje nad bošnjačkim povratnicima, i 
nad objektima Islamske zajednice u RS, prije nego što su uslijedili razni 
oblici protuustavnog i antidejtonskog ponašanja političara u RS, premijer 
RS Milorad Dodik je obišao međunarodne sponzore velikosrpskog genoc- 
ida, prijatelje četništva, dokazane još u vrijeme genocidne agresije na 
bošnjačko-muslimanski narod. 

Nikome od stotine bošnjačkih političara, koji klepaju pare na ime 
bošnjačkog povjerenja u njih, nije za oko zapala Dodikova posjeta Izraelu, 
Rusiji i Britaniji. Doduše, rijetko koji od njih uopće sudjeluje u političkom 
životu, u onom smislu koji podrazumijeva konstantni aktivitet naspram 
svih pojava koje ugrožavaju državne i narodne interese. Trebali su uočiti i 
kritikovati Dodikovu turneju, prvo, jer premijer entiteta nema ovlasti za 
međudržavnu saradnju, drugo, jer je Dodik obišao zemlje koje su pružale 
podršku velikosrpskom genocidu, a imaju moć da zajedno ubijede Ameriku 
u promjenu politike prema Bosni i Bošnjacima. Da imamo strateške pa- 
meti, košto nemamo, trebao je odmah premijer ovog vam entiteta, Ahmet 
Hadžipašić, tražiti jednako gostoprimstvo za sebe i Federaciju BiH; ili, 
trebao je to tražiti i momentalni predsjednik Predsjedništva BiH Sulejman 
Tihić. No, niko se od njih nije ni posvrbio. K'o kad ih ne svrbe ni država ni 
narod. Svrbe ih jedino slike po novinama, kao da su pjevači. 

Šta bi mogli biti rezultati Dodikove turneje po neprijateljskim zemlj- 
ama? Mi bismo sad trebali da nagađamo, da čitamo između redova, umje- 
sto da taj posao za naš narod radi centar za strateške studije. Otkako je 
razorena naša obavještajno-sigurnosna služba, sudbinu nam projiciraju i 
prate srpsko-hrvatski obavještajci, useljeni u državne obavještajne strukture. 
Trebalo je formirati nevladinu alternativu! Uposliti ljude koji bi pratili i 
analizirali kakvo se kolo oko naših glava vrti! Umjesto toga valja nama, po 
novinskim stupcima, sklapati kockice ovdašnje i nadolazeće stvarnosti. 

Dakle, zašto je Kristijan Švarc Šiling neki dan, bez ikakvog vezivnog 
razloga, poručio da misli kako se Bosni ne može dogoditi sudbina Libano- 
na. Mislili su u Libanonu da im se ne može dogoditi sudbina Bosne, pa se 
dogodila. Istovjetna. Jednaka agresija, jednake žrtve. To što je rekao Visoki 
predstavnik ne znači ništa, jer se Bosni može ponoviti Bosna iz 1992. ili 
Libanon iz 2006. godine. Šilingova poruka cilja na nešto drugo - na strah 
Bošnjaka od nastavka genocida. Taj strah je usložnjen spoznajom o islamo- 
fobijskoj reorjentaciji Zapada, koji više ni jednu muslimansku žrtvu ne može 
prihvatiti kao žrtvu, već kao posljedicu tzv. rata protiv terorizma. Šiling računa 
da Bošnjaci znaju kako bi u novom ratu bili tzv. teroristi, ma koliko svjedočili 
antifašizam i volju za zajedništvom. 

Pa šta onda hoće Šiling? On hoće da Bošnjaci razumiju kako njihova 
fizička bezbjednost ovisi od kompromisa sa svim i svačim. Drukčije kazano, 
šta god da od nas traže Karadžićevi sljedbenici — treba pristati, da ne bi bilo 
belaja. 


Podrška četničkim teroristima 

Gotovo prije mjesec dana objavio sam u nekoliko medija otvoreno 
pismo SIPA-i i EUFOR-u u kome obavještavam komande ovih najviših sigu- 
rnosnih instanci u BiH da u Republici Srpskoj djeluju paravojne terorističke 
organizacije koje se mogu dovesti u vezu sa organiziranim i učestalim na- 
padima na bošnjačke povratnike i objekte Islamske zajednice. Uz pismo 
sam priložio i fotografije, pokupljene sa četničkih internet sajtova, na koji- 
ma se vide mladići odjeveni u crne četničke uniforme, po čijoj se jedno- 

obraznosti može zaključiti da se radi o paravojnoj formaciji. Mladići imaju 
jednake, crne, čizme, hlače, bluze i šajkače sa kokardom. Da se radi o 
mladalačkom hiru, o grupi nekakvih momaka zaljubljenih u bradine smra- 
dove, sigurno ne bi bili tako, pod konac, odjeveni i uobličeni u militarističku 
odoru. Sigurno je da ova formacija ima političkog i finansijskog sponzora, 
jer, čisto sumnjamo da bi mladići odvajali pare za nabavku uniformi. I, ono 
što je najavažnije, fotosi su napravljeni negdje u šumi, u pozadini se vidi 
više desetina uniformiranih lica, što ukazuje da se radi o centru za obuku 
četničkih terorista. A šta bi drugo bilo? Obdanište? 

Otvoreno pismo kojim se SIPA i EUFOR obavještavaju o ovom kampu, 
uz priložene fotose, nije ponukalo javne rtv servise da tome posvete ni seku- 
ndu pažnje. Dakako, da se radilo o muslimanima, grmila bi i Bosna i Evropa, 
a kamp bi bio otkriven i napadnut i prije nego što bi se formirao. Pismo je, sa 
fotosima, objavljeno u nekoliko listova, glasnogovornici EUFOR-a i SIPA-e su 
izjavili da će indicije uzeti u razmatranje, ali, poslije se niko od njih nije 
oglasio da javnosti kaže o čemu se radi. 

Može li biti normalno da ovakva prijetnja bezbjednosti ostane bez 
odgovora? Može, ako je šutnja odgovor. Može, ako sigurnosne snage u BiH 
sponzoriraju četnički terorizam. Može, ako je šutnja poruka četničkim tero- 
ristima da realiziraju planove o destabilizaciji BiH, čime bi se Bošnjaci trebali 
preplašiti da im se ne dogodi Libanon, i zbog čega bi bošnjačka politika 
trebala pristati na sve — samo da rata ne bude. 

Bošnjački političari su smjenjivani zbog svega i svačega, ali, OHR-u 
nije naumpalo da smijeni Dodika zbog direktnog podrivanja Dejtonskog 
sporazuma putem mnogo puta ponovljene ideje o otcjepljenju RS. Jasno je 
da su međunarodne snage BiH prepustile Srbima, jer OHR više nema volje, 
hrabrosti i snage da sankcionira secesioniste iz RS. Otud su i tzv. ustavne 
promjene trebale ojačati velikosrpsku poziciju ka legalizaciji prava na otcje- 
pljenje. U takvoj konstelaciji nezamislivo izgleda vojna akcija EUFOR-a u 
kojoj se hapse četnički teroristi sa fotografija, u kojoj se otkrivaju i sudski 
procesuiraju organizatori i finansijeri ovog terorističkog kampa, a što bi se 
podrazumijevalo za jednu, haman, pravnu državu. Kad bh. država ne može 
da se uhapsi jedan uslikani teroristički kamp, šta joj tek vrijede informacije 
o postojanju jedanaest ovakvih kampova u RS, sa centralnim u Bijeljini, 
kojim rukovodi jedan bivši državni zastupnik? 

Količina organiziranog terorizma koja se koordinirano posljednjih 
mjeseci sručila na Bošnjake ne bi bila toliko zastrašujuća da je ne podržava 
državni terorizam, oličen u šutnji sigurnosnih i pravosudnih instanci, kao i 
državnih medija. Prije neki dan posljednja vijest u Dnevniku BHT bila je da 
je negdje oko Prijedora EUFOR pronašao veću količinu sakrivenog oružja. 
U zapećku je bila i vijest iz Rogatice, gdje je pronađena količina oružja 
dovoljna da se opremi bataljon. Da se kod kakvog Bošnjaka pronađe pet 
pušaka, na javnom bi rtv sistemu to bila udarna vijest. Ili, da neko negdje 
jajetom pogodi pravoslavnu ili katoličku crkvu, grmio bi Balkan. Ovdje se 
rafalima rešetaju nišani na mezarjima, svakodnevno razbijaju prozori na 
džamijama, ispisuju četnički grafiti na povratničkim kućama, bacaju bombe, 

pa čak i srpski specijalci mlate bošnjačke civile — ali niko nimuekaet. Šta je 
to nego jasna poruka Bošnjacima da se ne osjećaju sigurnim, i da će biti još 
nesigurniji, ako budu ljutili srpsku politiku tim pričama o zajedništvu, o 
Bosni i Hercegovini, o genocidu, i sl. Bošnjaci se jedino mogu spasiti ako 
se ne budu spašavali. Tako bi glasila neizgovorena preporuka koja proizila- 
zi iz ovog dirigiranog labirinta. 


Kako proputovati Bosnu 

Ima li izlaza? Ima. U borbi. Ali, mi nećemo da se borimo. Mi smo 
miroljubivi. Želimo zajedništvo. Želimo rakije i mezeta. Muzike, šabačke. 
Pa da fino, k'o prije, dignemo obrve, ruke i noge, da se veselimo, grlimo, 
triput ljubimo, sve da činimo — samo da rata ne bude. Ko te pita? Je li te 
neko pitao 1992. šta bi htio? Neće te pitati ni sada. Šta god da učiniš, 
sudbina ti je za vratom. Može se jedino - kroz život - bošnjački i muslima- 
nski, proputovati uzdignute glave. 

Od nas će tražiti da pristanemo na sve što traže Karadžićevi sljedbe- 
nici u BiH. Pristali ili ne pristali, doći ćemo na isto. Jer smo, naspram 
četnika, uvijek na istom. Vazda pred kamom. 

Ako ključ stvarnosti ne možemo pronaći u kapacitetu svoje spoznaje, 
hajmo se malo uživiti u Srbe. Teško je to, jer valjda razumjeti njihovu transge- 
neracijsku kosovsku traumu, valja shvatiti patologiju njihovog genetskog 
materijala, koje je oblikovao azijatski, turski čekić, a naspram naše slave- 
nske čistote. Neko, ko bi htio da je Slaven, a genetski je Turčin, ubija nekog 
ko je genetski Slaven, pod optužbom da je Turčin. Haos je to, nepremostiv. 

E, sad, šta bi takav haotičan um danas počinio, nakon svega? ...Nas- 
tavio genocid nad Bošnjacima! Iskoristio islamofobičnost trenutka! Pove- 
zao se sa Izraelom i napravio repliku Libanona! Dok bi se Svijet snašao, ako 
bi se uopće snalazio, Bošnjaka bi nestalo. Danas je, na žalost, više razloga 
da vjerujemo u ovakav rasplet, nego u mirnu budućnost. 

Možemo li promijeniti tok sudbine? Ne možemo. Hoćemo li plakati, 
kumiti, ponižavati se? Plakali su i mnogi u redovima za klanje, pa su Za- 
klani. Hoćemo li se učlaniti u Srbe? Ne pomaže. Učlanjivali su se, pokrštavali, 
u Bijeljini, pa su i oni poslije zaklani. Pa šta da radimo? Strah nas je! Tamo 
gdje ćemo doći, kojim god putem, svakako nema straha. Šta nam preosta- 
je? 

Ti koji si nadčitao ovaj tekst — svakako to znaš. Objasni to onima koji 
ne znaju. 


Broj 176, 11. VIII 2006. 

..-. Muzej genocida nad Bošnjacima, Bošnjačka akademija, Centar 
za strateške studije, nacionalna politička revija, Ministarstvo dija- 
spore, distrikt Podrinje... — sve su to potencijalni projekti koji bi 
mogli ojačati Bošnjake. Bilo bi sjajno organizirati jedan okrugli sto 
o maštanju i planiranju bošnjačke budućnosti. Prvo što bi se ko- 
nstatiralo jeste da nikada i niko u političkoj povijesti Bošnjaka nije 
planski vidio dalje od nosa. 


Imaju li Bošnjaci budućnost 


Vakat je bez vizija. Za nas, Bošnjake, pogotovo. Krstaški fundame- 
ntalizam je razvalio iluziju o 21. stoljeću. U ovom brlogu zla tehnička 
postignuća nemaju nikakvog smisla. Jer, ilustrirana su tijelima ubijene liba- 
nonske, palestinske i iračke djece. Čini se da je više vjere u civilizaciju dava- 
lo otkriće sijalice. Danas postojemo svjesni kako je bestijalnost konstanta, 
uprkos robotima, kloniranjima i drugim dosezima ljudskog jal uma jal be- 
zuma. Čini se da ništa ne može promijeniti zvijer u čovjeku. Civilizacija je 
utonula u depresiju. Baruštinu bez vizije potapa vizija ubijanja muslimana. 
Svi koji su civilizaciju doživljavali kao jedinstvo razlika, danas su prepušteni 
beznađu. Pa čak i muslimani, čija se vizija svela, ili uzdigla do — borbe za 
opstanak. Oni drugi koji sve probleme svijeta pronalaze u islamu, zasad, 
imaju na šta jurišati. Tako je i sa našim susjedima, velikosrbima i velikohr- 
vatima, koji sve balkanske treskavice ne pripisuju sebi, već Bosni i 
Bošnjacima. I oni imaju na šta jurištati. Imaju viziju, kakvu god. A mi? Mi 
smo klupko, zamršeno. 


Čekanje ničega 

Nema opravdanja za držanje bošnjačkih kola u leru. Drndamo, kao 
da radimo, a nikud ne idemo. Čekamo kad će nas šta ošinuti, da konstati- 
ramo šta nas je strefilo. Nalik smo na ovu reformiranu policiju koja ne 
sprečava, već evidentira nasilje. Mi smo puki evidentičari svoje sudbine. 
Objekti smo svojih života. Dokle? 

Ova nas šupljina u našem vremenu i prostoru dovodi na zamisao da 
pokušamo u Bošnjaka pretpostaviti viziju. Eto, čak i da su nam kao narodu 
dani odbrojani, nije insanski dići ruke od sebe. Koliko smrtnih hasti do 
posljednjeg dana računa kako treba ofarbati ogradu, promijeniti crijep, 
nabaviti ćumur, jer su s ove, a ne s one strane života. A koliko se tek smrtn- 
ih hasti podiglo iz postelje jer ih nije napuštao duh života. 

U nas je, eto, sve zamrlo. Umrli prije smrti, što bi rekao hodža Me- 
rlin. Narod nije kriv, nizašta. Ali, kad narod vidi svoje vođe kako ne vide 
ništa i nikud, onda i narod uhafiza da to tako treba. Sjediti, blehnuti, k'o 
panj. A narod, kad se podstakne, inspiriše, uputi, može biti golema i kori- 
sna snaga, prvo sebi. O Titi možemo misliti šta hoćemo, ali, njegove radne 
akcije neprevaziđen su dokaz dizanja naroda. Domaćinski odnos naroda 

prema zemlji gradi se domaćinskim odnosom politike. U nas toga nema. U 
politiku, pa u narod, uselio se osjećaj da smo mi u Bosni pod kiriju, slučajno, 
privremeno, da nam je određen rok trajanja. Možda tako jeste, Bog naj- 
bolje zna, ali nije u redu živjeti na koferima. 

Kad sam iza rata u Beču posjetio svoje rođake iz Podrinja, gdje su im 
kao prognanicima dali neke kolibe na periferiji, osjetio sam miruh Bosne, 
vidio sam tespihe i šamije, hekleraje na kredencima, pojeo maslenjak, srkn- 
uo kahvu iz fildžana... Samo zid ove drvene kolibe dijelio je dva svijeta, 
onaj hladni, glomazni, bečlijski, i ovaj mehki, bosanski. U toj privremenoj 
kući mojih prognanih rođaka ništa nije bilo privremeno, jer je kuća mirisa- 
la na onu, njihovu, iz Kozluka. Danas, plašim se, naše kuće sve manje mirišu 
na nas, i u njima je sve više studeni, čamotinje, kakva se osjeti na napuštenim 
mjestima. Bosna sve više odiše onim karanflijskim mirisima i zvukovima 
kakvi se susreću u sobama teških bolesnika. Iscrpljena je priča, nazire se 
kraj, nema se više šta okrenuti životu, noge izdale, ruke klonule, misao 
utrnula, ostaje još samo čekanje - ničega. 

Je li to moralo tako biti? 


Potencijal genocida 

Savršen je bio moralni kredibilitet sa kojim smo izašli iz rata. Osjećali 
smo snagu u svakoj pori bića. Uprkos dejtonskom kompromisu, bili smo 
pobjednici. ...Sačuvana bh. državnost, neokaljan obraz, uprkos iskušenjima, 
prvi put izgrađena vlastita, i nepobjediva, oružana sila. Šta je trebalo izgra- 
diti, koje mehanizme uspostaviti, da se taj osjećaj pobjede ne raspe u osjećaj 
poraza i izgubljenosti? I, da li išta možemo spasiti i revitalizirati? O tome 
želimo govoriti. 

Nedopustivo dugo je trajao indolentan odnos prema žrtvama genoci- 
da. Tek prošle godine ustanovljen je Memorijalni centar u Potočarima. A 
gdje su Prijedor, Višegrad, Foča, Brčko...? Bošnjačka politika ni danas nema 
nikakvu viziju institucionaliziranja pamćenja, umrežavanja svih naših stratišta 
u jedinstven sistem. ...Svako pamti sebi, ako uopće pamti. 

Naša politika ne razumije futuristički kapacitet genocida, koji bi morao 
biti obavezujući za mirnu i stabilnu budućnost. Pogledajmo Jevreje! 
Holokaust im je izgradio Izrael! Genocid nad Bošnjacima treba graditi Bo- 
snu i Hercegovinu! Žrtva ima pravo na satisfakciju, a kako bi to neko uopće 
znao kad mu mi, kao žrtve, ne nudimo dokaze da smo žrtve. Dokazi o 
našem stradanju trebali su, i moraju, postati uvodno slovo svakog političkog 
dogovora. Konkretno, kad govorimo o ustavnim promjenama, mi se mora- 
mo pozivati na žrtve genocidne agresije, jer u ime tih žrtava mi ne možemo 
pristati na ustavna rješenja koja nagrađuju agresore. Bošnjačka politika 
nikada nije ni pomislila, a kamo li primijenila takvu doktrinu. Stoga smat- 
ramo da ključni projekat za ustanovljavanje ovakvog diskursa mora biti 
osnivanje Muzeja genocida nad Bošnjacima, o čemu smo već pisali. 

Dalje, bošnjačka politika godinama egzistira kao mjera nacionalne 
pameti. Štetno, glupavo, smiješno, nelogično. Kako premijer koji je po stru- 
ci, recimo, informatičar ili tehnolog, može stručno razumijevati pravne aspe- 

kte?! U svih samoodrživih naroda postoje savjetodavna tijela koja okupljaju 
akademske potencijale, čija stručna mišljenja bivaju orijentir za političare. 
U Bošnjaka, dakle, treba podhitno graditi Bošnjačku akademiju nauka i 
umjetnosti, ili Centar za strateške studije, kao institucije koje bi svojim 
naučnim i stručnim autoritetom bile nadređene bošnjačkoj politici. Tek 
tada bismo bili sigurni da bošnjačka politika donosi ispravne odluke, 
oslonjene na maksimum naših, bošnjačkih, intelektualnih kapaciteta. 
Umrežavanje i funkcionaliziranje akademske pameti ne samo da bi 
političarima pružilo podršku u njihovim lutanjima, dilemama, neznanjima, 
već bi otvorilo spektar vizija, što bi se očas preselilo i u narodnu svako- 
dnevnicu. 

Evo, ima već više od godine da mi, Bošnjaci, živimo kao jedini evro- 
pski narod koji nema svoga političkog magazina. Sa smrću "Ljiljana" i "Walte- 
ra" nestala je mogućnost čitanja serioznih analitičkih tekstova o aktuelnim 
događajima i pojavama. Naša spoznaja stvarnosti bazira se na dvije-tri 
rečenice koje je u tom i tom povodu izjavio nekakav političar. Posljednjih 
mjeseci, doduše bez ikakve podrške od bošnjačke politike, ovu ulogu preu- 
zima "SAFF". 

Zašto je jednom političkom narodu potreban makar jedan politički 
magazin? Prvo, zbog političara. Oni nemaju novinarski i analitički refleks, 
oni ne vide koji će se događaj razviti u aferu i koja će afera potkopati naše 
pozicije. Analitičari barataju suptilnim, istesanim osjećajima da prepozna- 
ju kuda plovi stvarnost. Političari nisu od te struke i logično je da stvarnost 
vide u jednoj dimenziji. Drugo, postojanje političke revije nužno je zbog 
one kritične intelektualne mase u jednom narodu, koja prati sve što se 
događa, i koja stavove izoštrava putem tekstova. Sljedeći bitan korak koji 
mora načiniti bošnjačka politika jeste ulaganje novaca za kadrovsko i ma- 
terijalno jačanje jedne političke revije. 


Dalje od nosa 

Kad bismo ustanovili ova tri stuba za podršku bošnjačkoj politici, 
mogli bismo govoriti o planiranju i realizaciji raznih ideja i projekata. Dan- 
as ako se i pojavi neka kvalitetna ideja, ona zgasne ko žiška, jer je nema ko 
prihvatiti. Elem, šta nam sve treba? ..Idemo maštati. 

Željeli bismo, recimo, znati kako stojimo ekonomski, kao narod, jer 
bez takve analize ne vrijedi govoriti o budućnosti. Suverenitet je danas u 
parama. Nije valjda da nas ne zanima kako smo prošli u privatizaciji, u 
kojoj smo, zbog zagubljenosti vizije, svoje certifikate, a time i imovinu, za 
bagatelu dali pametnijima, uglavnom "janezima"?! Ovo je ključna šteta koju 
nam je nanijela bošnjačka politika, ne smogavši pameti ni da osnuje 
bošnjački privatizacijski fond. Treba spasiti šta se spasiti može. Bagatelna 
rasprodaja naše imovine nalikuje na ponašanje ljudi koji su namjerili seliti 
pa budzašto prodaju sve osim kofera. Ako mislimo živjeti ovdje, ekono- 
mskoj analizi i perspektivama valja posvetiti makisimalnu pažnju. 

Dalje, šta ćemo sa obavještajnom otkrivenošću bošnjačkog naroda? 
Otkako su nam razvalili državnu obavještajnu službu RBiH, i utopili je u s-h 

strukture, mi nalikujemo na zapadne nudiste sa sunčanim naočalima: sve 
nam se vidi, a mi ništa ne vidimo. Logično je što nismo vidjeli ko je poturio 
bombu na Alijino turbe. Zato su to vidjeli drugi, koji danas bejagi tragaju za 
počiniocima. Treba podhitno graditi obavještajnu alternativu, kao javni 
analitički centar u okviru one institucije koja je nadređena bošnjačkoj poli- 
tici. Ovako više ne ide. 

Idemo dalje planirati... Šta ćemo sa dijasporom? Država nema nikakvog 
odnosa prema nekoliko miliona građana porijeklom iz BiH, dominantno 
Bošnjaka, koje su razni progoni odveli u inostranstvo. Čak šta više, država 
se bori za nastavak genocida, jer nastoji iz državljanstva izbrisati najmanje 
pola miliona bh. državljana koji su žrtve posljednjeg etničkog čišćenja. A 
šta radi bošnjačka politika? Šuti. Uslov ispod kojeg se ne smije ići jeste 
osnivanje ministarstva dijaspore! Veze sa dijasporom moraju biti državni 
interes, jer više dijaspora treba nama, poglavito ekonomski, nego mi njoj. 
Ali, bošnjačka dijaspora ne treba četnicima i ustašama u bh. vlasti, i u tom 
grmu leži zec. Njega, tog zeca, jednostavno: treba ukokati. 

Evo još jedne ideje: distrikt Podrinje. Kad bi se svi Bošnjaci vratili u 
Podrinje, makar politički, činili bismo većinu. Zbog Srebrenice, Podrinje ne 
smije biti Karadžićeva teritorija. Taj moralni aspekt dosad nije istican. Šta 
je sa ekonomskim? Drina je jedan od najvećih hidroenergetskih potencijala 
u Evropi. Danas njome gazduje velikosrpska politika. Neki dan je obja- 
vljeno da Grci planiraju uložiti novac u gradnju hidroelektrana. A gdje smo 
tu mi? Znamo li išta o ovome? Mudra bi politika gledala kako da sa Drine 
istisne srpsko-grčki interes, da drinske potencijale na određeni rok prepu- 
sti zapadnim zemljama, a da zauzvrat izlobira formiranje distrikta Podri- 
nje, kao zasebne administrativne regije u BiH. Jer, dokle god nam granica 
ne bude na Drini, dotle će Drina teči Romanijom i Majevicom. 

Bilo bi sjajno organizirati jedan okrugli sto o maštanju i planiranju 
bošnjačke budućnosti. Prvo što bi se konstatiralo jeste da nikada i niko u 
političkoj povijesti Bošnjaka nije planski i institucionalno vidio dalje od 
nosa. Jedan narod tako ne može živjeti, jer mu život liči na umiranje u 
nastavcima. Moramo se mijenjati. 


Broj 177, 25. VIII 2006. 

Nad Bosnom i Bošnjacima nadvila se sila od 1.700 obavještajaca 
SIPA-e čiji je apsolutni prioritet izmišljanje tzv. islamskog terori- 
zZma i progon islama kao ekstremizma. 


Rođenje Frankenštajna 


Sjeća li se neko afere "državni udar"? Federalna obavještajna služba 
je 2003. objavila da se priprema državni udar, u režiji Zlatka Lagumdžije i 
Munira Alibabića. Novine su zajmile pisati o uznemirujućem obavještenju 
ove državne službe. Pisao sam i ja. Onda je taj Alibabić tužio novine koje 
nije volio i redom dobio povelike pare na ime navodne klevete. Mada, pitanje 
je kako se klevetom može smatrati kad novina prenese ili komentira stav 
državne obavještajne službe. Jedini pojedinac, novinar, koji je tužen po 
istom osnovu, bio sam ja. Novine u kojima sam objavio tekstove o ovom 
slučaju svakako su platile kaznu Alibabiću, ali, on je tražio da mu platim i 
ja, pride. Onda je Kantonalni sud u Sarajevu meni odrezao kaznu od 3.000 
KM, plus nekih blizu 2.000 troškova, i plus još nekakvih kamata. Ubijeđen 
sam da nikada u povijesti BiH ni jedan novinar nije kažnjen sa tolikim 
iznosom, koji je moja godišnja zarada u ustanovi u kojoj radim. Pošto ka- 
znu nemam odakle platiti, a pošto me niko od alibabića nije ni zvao u tom 
povodu, presuda je mirovala godinu-dvije. Onda je ovih dana došlo 
obavještenje da će mi se blokirati plata, kako bi se Muniru Alibabiću ispla- 
tio iznos kazne. Ako u državnom terorizmu ima ikakve logike, onda bi bilo 
valjda logično da mi se blokiraju honorari u tim novinama u kojima sam 
objavio tekst, a ne u ustanovi u kojoj radim, a u kojoj nisam novinar. No, 
naše pravosuđe ne mari za logiku, i za pravo, ono je ideološko, dakle — 
siledžijsko, i prema njemu treba imati odnos kao prema kariki u lancu 
terora nad Bošnjacima. 

Meni preostaje sabur. A mojoj djeci preostaje babo koji više u kuću 
neće donositi platu, pa će svega biti manje. Zašto? Vrijedi li? Kad bi sudili 
po tome što nikog u Bošnjaka ne zanima kad neko od Bošnjaka strada u 
ime Bošnjaka — apsolutno, ne vrijedi ni po sekunde sebe dati ni za šta. 
Znaju mnogi, moćni u Bošnjaka, za ovu sramnu presudu, i mnogi kojima 
sam valjao, ali, posljedice pripadaju samo meni, a moji tesktovi svima. 
Vrijedi li, onda, žrtvovati se, ako u toj žrtvi nema solidarnosti? Vrijedi, jer 
su ovozemaljske kazne mačija kihavica u odnosu na kaznu kakva bi proiste- 
kla iz samoponiženja. 


Šizni terorizmi 
Želimo se, dakle, baviti jednom temom koja može okotiti slične 
posljedice kao i afera "državni udar". Jedan krhki pojedinac, u jednoj novi- 
ni pod prismotrom, želi ukazati na apsolutno neprihvatljive, kriminalane 
stavove direktora Državne agencije za istrage i zaštitu (SIPA) Sredoja Novića 
koje je izrekao u intervjuu za banjalučke "Nezavisne novine". U zemlji ide- 

ologiziranog, teroristički orijentiranog pravosuđa, suprotstavljamo se prv- 
om čovjeku novoformirane tajne službe, koja će u punom kapacitetu imati 
armiju od 1.700 agenata i budžet od 60 miliona maraka, što je sila koja će 
biti u stanju, ako već nije, pogaziti svaki oblik otpora neistini, i montirati 
svaki oblik "istine". Da ne bude zabune, mi nemamo ništa protiv formira- 
nja jake sigurnosno-obavještajne službe BiH, čak šta više, mi smo svim 
patriotskim srcem za to, ali, ako će prioritet SIPA biti izmišljanje tzv. isla- 
mskog terorizma, montiranje procesa, proganjanje nevinih ljudi, onda smo 
u obavezi da demokratskim putem opomenemo tog Sredoja Novića da ćemo 
se svim demokratskim sredstvima boriti protiv policijske države. 

Gdje je problem? Sredoje Nović u svom intervjuu nabraja prioritete 
SIPA-e, a kao prvi ističe: "Naš apsolutni prioritet je pitanje terorizma". Kako 
nešto može biti apsolutni prioritet, ako taj isti Sredoje Nović odmah iza 
ove rečenice kaže sljedeću, koja ga razotkriva: "To je pitanje kojim se svi 
moramo baviti i koje moramo istražiti i dati odgovor gdje je BiH u odnosu 
na terorizam". Dakle, Sredoje Nović uopće ne zna gdje je BiH u odnosu na 
terorizam, ali tvrdi kako je terorizam apsolutni priroritet! On bi da SIPA 
kao apsolutni prioritet istražuje nešto nepoznato, umjesto da istražuje 
kamaru poznatih problema koji podrivaju sigurnosnu stabilnost države. 
Nakon ove logičke blamaže prvog čovjeka SIPA-e, slijedi potvrda njegove 
usmjerenosti na izmišljanje tzv. islamskog terorizma. On u nastavku više ne 
navodi apsolutne prioritete, jer takav je samo jedan, ali navodi... 

"Drugi prioritet je organizovani kriminal. (...) Treći naš veliki priori- 
tet su pitanja ratnih zločina." ...Da ti pamet stane! Svakome normalnom je 
jasno da za BiH nema prečeg pitanja od istraživanja i kažnjavanja ratnih 
zločinaca, jer njihova prepuštenost slobodi generira dugoročnu nestabi- 
Inost, kao i terorističko nasilje. Sredoje Nović jako dobro zna da je među 
osumnjičenim najviše Srba, kao što je među žrtvama najviše Bošnjaka, te 
pomijeranjem srpskih osumnjičenika na poziciju trećeg priroriteta, a tzv. 
islamskih terorista na poziciju prvog, apsolutnog priroriteta — prvi čovjek 
SIPA-e zapravo nastoji redizajnirati istinu o genocidnoj agresiji, te na osno- 
vu tog udbaškog redizajna napraviti projekciju bh. budućnosti, za koju bi 
apsolutno najopasniji trebali biti izmišljeni tzv. islamski teroristi, dok bi se 
na trećem mjestu našli ratni zločinci i njihovu jučerašnji i sutrašnji zločini. 

Nema sumnje da Sredoje Nović pod pojmom terorizam i teroristi 
podrzaumijeva islam i muslimane, iako to nigdje eksplicitno ne govori, ali 
se iz jednog pasusa u intervjuu direktno vidi nas koga misli: "Mora se znati 
da je na stotine ljudi učestvovalo u vojnim operacijama u BiH za koje do 
danas ne znamo ko su, ne zna se ko je od njih dobio državljanstvo po 
veoma sumnjivim pa i lažnim dokumentima, koja su to lica koja su u vezi s 
terorističkim aktivnostima". Dakle, budući da se državljanstva oduzimaju 
samo licima islamskog porijekla, jasno je da Sredoje Nović pod teroristima 
podrazumijeva isključivo muslimane. Ni jednom riječju on nije ukazao na 
opasnost od četničkog i ustaškog terorizma, iako je od ovog zla u dejto- 
nskom periodu ubijeno na destine bošnjačkih povratnika, dok od tog tzv. 
islamskog terorizma dosad u BiH nije stradao niko. 

Otud se lista prioriteta SIPA-e, izrečena kroz usta njenog direktora 
Sredoja Novića, ima smatrati prvorazrednim političkim pitanjem, jer zadire 
u odnos agresora i žrtve, jer žrtvu, bez ikakvih dokaza, nastoji prikazati kao 
apsolutni sigurnosni priroritet, dok agresora, dakle, ratne zločince, stavlja 
tek na treće mjesto, iza švercera, dilera, reketaša. Ovakav tretman sigurno- 
snih pitanja direktno podriva kredibilitet SIPA-e, koja bi pogotovo od strane 
Bošnjaka mogla biti shvaćena kao agentura državnog terorizma, usmjere- 
nog na tlačenje i progon bošnjačko-muslimanskog naroda. 

Nedopustivo je što se ni jedan bošnjački zvaničnik, a pogotovo oni 
koji su sudjelovali u formiranju SIPA-e, nije u ovom povodu oglasio i tražio 
da Sredoje Nović povuče svoje skandalozne, ipak političke, ipak 
karadžićevske, izjave. Ili, puno tražimo?! Pa ni jedan se bošnjački politički 
faktor dosad nije ogradio ni od zločina nad naturaliziranim državljanima! 
Oni ovo ili ne čitaju, ili ne razumiju, ili im je šejtan dušu zakupio. 


Guantanamo nad Bošnjacima 

U intervjuu Sredoja Novića ima još nekoliko problematičnih stavova. 
Primjerice, on kaže da — "razne terorističke organizacije u svijetu mogu biti 
zainteresovane da se u BiH stvori baza iz koje bi se regrutovali budući 
teroristi". Zanimljiva mu je ova riječ: budući. Znači li to da sada tih terori- 
sta nema, čim njihovo javljanje očekujemo u budućnosti?! A ako ih nema, 
čemu halabuka? To što su nekakvi teroristi po svijetu možda zainteresirani 
za BiH ne znači ništa, jer je stvar prepostavke. Nema ništa opipljivo. Otud 
je neozbiljno kad prvi čovjek SIPA-e jednu pretpostavku, bez ikakvih konkre- 
tnih indikatora, stavlja kao apsolutni prioritet svoga djelovanja, a naspram 
konkretnih udara na sigurnost u BiH. ...I ono najbitnije! Ko su ti budući 
teroristi? Bošnjaci. Ne, nisu Arapi, jer Arapa ovdje više nema. Sredoje Nović 
misli na "bijelu Al-Kaidu", na mlade Bošnjake koje će, po njegovoj proje- 
ktovanoj paranoji, regrutirati razne terorističke organizacije. Kao i u vri- 
jeme Lagumdžije i Alibabića, bošnjačkom se narodu nameće kolektivna kriv- 
ica bez dokaza. Svako može postati terorista, samo je pitanje da li će se 
zateći u krivo vrijeme na krivom mjestu, u klopci u kojoj ga čeka montirani 
(dokazni materijal". Ovakvi javašluci, kakve ispoljava Sredoje Nović, isti- 
nskoj borbi protiv terorizma odriču vjerodostojnost i kredibilitet. 

U nastavku Sredoje Nović izriče jednu još opasniju neozbiljnost. Prvo 
tvrdi da "u BiH ima pojedinih organizacija koje se mogu vrlo ozbiljno dovesti 
u sumnju da u svom krilu gaje ekstremističke stavove", a potom kaže: "Uko- 
liko se snage u BiH ne suprotstave takvim organizacijama, udruženjima, pa 
makar one bile u okviru vjerskog ili nekog drugog patronata, mislim da BiH 
može biti ozbiljno dovedena u pitanje u narednom periodu". U samo dvije 
rečenice masa opakih nebuloza! Idemo redom... Prvo, ekstremistički sta- 
vovi su relativan pojam. Za mnoge je komunjare musliman što ide u džamiju 
ekstrem. To što neko gaji ekstremističke stavove ne znači da ugrožava dru- 
goga, ili pravni poredak. Svako ima pravo da misli šta hoće, i bude kakav 
hoće, ali u granicama zakona. Zašto bi onda neko ko navodno gaji takve 
stavove, kao oblik slobode mišljenja, bio progonjen? A Sredoje Nović upra- 

vo poziva sve snage u BiH na suprotstavljanje takvim organizacijama. Jasno 
je da ne misli na Četničku ravnogorski pokret koji centralu ima u "slobo- 
darskom" Brčkom. On misli na organizacije sa islamskim predznakom. 
Potom, Sredoje Nović opet upada u karadžićevsko i dodikovsko politika- 
nstvo, jer — prijeti nestankom Bosne i Hercegovine!!! Praktično, on je poručio 
da ako se ne unište te organizacije, koje su po njemu ekstremističke — "BiH 
može biti ozbiljno dovedena u pitanje". Cijena opstanka BiH je uništenje 
islama, jer se svaki oblik ispoljavanja islama smatra odgajanjem ekstremi- 
stičkih stavova? Napose, zar ikakav stav može biti terorizam, jer stav je stav, 
a ne bomba! 

Svoje vitlanje orvelovskom sabljom Sredoje Nović završava riječima: 
Te sumnjive organizacije moraju biti pod budnim okom nadležnih orga- 
na". Što će reći — već jesu. A ako jesu, u njima ništa osim islama nije 
pronađeno. Jer da jeste, već bi CNN vascijeli dunjaluk obavijestio o tome. 
Nije problem u istini. Problem ne što se nad Bosnom i Bošnjacima nadvija 
najmoćnija sila u BiH koja će imati i para i načina da izmisli kakvu god 
hoće "istinu". Kao za potrebe Guantanama. 


Agencija za smještanje 

Što se mene bar tiče, SIPA i Sredoje Nović su izgubili svaki kredi- 
bilitet kada su prešutali moje otvoreno pismo od prije dva mjeseca u kome 
sam tražio da se izjasne u povodu dokaza, priloženih fotografija, da u Re- 
publici Srpskoj postoje kampovi za obuku četničkih terorista, koji su 
angažirani u seriji terorističkih napada na bošnjačke povratnike i objekte 
Islamske zajednice. Ta šutnja djeluje kao znak odobravanja. 

Ovaj intervju Sredoja Novića samo je razbistrio dileme oko toga šta 
će raditi i čime će se baviti armija od 1.700 obavještajaca, sa budžetom 
kojim se može potkupiti sve. Plašim se da su bošnjački političari sudjelova- 
li u stvaranju Frankenštajna, od čije svemoći sada sami zaziru. Jer SIPA već 
danas može svakome smjestiti svašta, a dokaz su i zastrašujući stavovi nje- 
nog čelnika Sredoja Novića. 


Broj 178, 8. IX 2006. 

Zašto se dogodilo da kampanja prođe u vašeru, u terevenkama, u 
parolama i frazama, bez doticaja sa bošnjačkom stvarnošću, i da u 
toj odrođenosti od sebe narod izabere vlast po svojoj mjeri — vlast 
odrođenu od naroda. 


Narod kome ništa ne treba 


Šta su pozitivni a šta negativni ishodi ovih izbora? Pozitivnih gotovo 
da i nema. Postoje tek naznake... Lijepo je što se opaki SDP zapečatio kao 
nenarodna stranka, pa za njega glasaju samo iskompleksirani Bošnjaci, koji 
bi voljeli da se zovu jal Vanja, jal Sanja. Mnogi su se plašili da se odnekud 
neće razmnožiti ta bolest u Bošnjaka, koja bi opet ovoj karabaji mogla dati 
vlast u šake, da nas progoni, hapsi, sudi, straši. ...Sva sreća. Lijepo je i što 
Bošnjaci odlučno kažnjavaju svaki pokušaj šurovanja sa SDP-om i njegovim 
serh medijima, a što je temeljito na svojim ambicijama osjetio Sulejman 
Tihić. ...Da je bio odan Izetbegoviću, kako tvrdi, pa odbio slizavanje sa 
crvenim lampirima, vjerovatno Silajdžiću ne bi narasla baš tolika krila. To- 
liko o lijepom. 

Ružno je što se u ovoj, kao i u pređašnjim kampanjama, niko nije 
bavio procjenama stanja/imanja u Bošnjaka, niti je ponudio puteve izlaska 
ka boljem. Kazat ćete — nuđeni su programi. Ma, kakvi programi, to je sve 
jedna te ista tandaramandara: koridor SC, zapošljavanje, penzioneri, itd. 
Gdje su to Bošnjaci? Znaju li ima li ih, u ekonomskom, medijskom, kultu- 
rnom prostoru? Svaki od ovih pojmova vrijedi zasebno analizirati, jer gov- 
ori o tome koliko jesmo ili nismo suvereni tamo gdje mislimo da živimo. 

No, stranke koje žive od bošnjačkih glasova nisu su se bavile suštinskim 
pitanjima, tako da su se bošnjački glasači mogli opredjeljivati, recimo, pre- 
ma estradnim zvijezdama koje nastupaju na predizbornim mitinzima, ili, 
prema fizičkom izgledu kandidata, ili, prema količini para utrošenih u razne 
vidove slikanja, ili... Kvalitet komunikacije između bošnjačkih političara i 
birača je ostao na nivou fraze i parole, čak se bestidno i usavršio u svome 
kičerajskom obliku; nikoga nije bilo stid tolike trošljavine para za propa- 
gandu, za pjevače, za terevenčenje... Velikim strankama je bilo normalno 
da rasipaju stotine hiljada, a ako ne i milione maraka, a narod, gladan i 
jadan, u tome nije vidio nikakve mahane. Nije, jer je glasao za one koji su 
više para uložili u pjevanje i slikanje. Valjda bi bilo sirotinjski normalno da 
se sikterišu rasipnici. Ako bi se tražila definicija komunikacijskog koda 
između političara i birača na ovim izborima, ona bi glasila: površnost i kič. 


Novost starih parmaka 
I kandidati i birači su zglajzali u kriterijjma. Oni ne vide dalje i du- 
blje, ali, odlično se razumiju. To njihovo razumijevanje više nije politika, to 
je jedan obanđijani, kičerajski kod koji je u naše svijesti usađen preko meksi- 
kanskih tv safunica, preko trijumfa materijalnog nad duhovnim, preko 

doživljaja sebe i sopstvenog posredstvom medijskog sistema koji nam 
odašilje naopaku sliku o nama i našim ciljevima. Zato se moglo dogoditi 
da kampanja prođe u vašeru, bez doticaja sa bošnjačkom stvarnošću, i da u 
toj odrođenosti od sebe narod izabere vlast po svojoj mjeri — vlast odrođenu 
od naroda. 

Sudeći po načinu na koji su vođene kampanje stranaka koje su do- 
bile najveće povjerenje Bošnjaka, u naredne četiri godine bošnjačka se poli- 
tika neće razlikovati od svoje anemične prethodnice. Jer, ni u ovim kampa- 
njama, ni među već viđenim kandidatima, nije bilo daška novog vjetra. Sve 
je bilo ubogo isto. Čak šta više, stvari se udaljavaju od suštine. Ustoličeno 
je suglasje o nebavljenju sobom, o bavljenju parolama, lampicama, fraza- 
ma, šljokicama, frizurama, zanosnim pogledima, svime što nema suštinske 
veze sa problemima koji nas gutaju. Ono nešto novih snaga, u vidu strana- 
ka i kandidata, uopće nisu zamijećeni kao — šansa. Narod se oslonio na 
poznate vrijednosti, a ta se poznatost oslonila na sebe, što će reći — ni na 
šta. Tako se dogodilo da se, uprkos pretumbacijama, ništa ne promijeni. 

Jakako, narednih će se hefti analizirati ove i one nijanse tog novog 
rasporeda starih parmaka, ali, sve to što izgleda kao novo odveć se pokaza- 
lo kao staro još u vrijeme kampanje. Hoćemo reći da bošnjački narod u 
budućnosti, u naredne četiri godine, ne može očekivati nikakav zaokret ka 
izgradnji institucija koje bi garantirale njegovu političku samoodrživost. 
Jer, modeli i ciljevi političkog života su ostali isti, bez obzira na to što nam 
odlaskom Tihića i dolaskom Silajdžića, kvasanjem SBiH i zglajzanjem SDA 
— djeluje da se nešto, kao, promijenilo. 

..-Imaćemo, jedino, eto, mi, Bošnjaci, dosad najljepšeg nam člana 
Predsjedništva BiH, pa nam više neće biti bitno ni šta govori, ni kako vlada, 
jer će nam biti potaman to što je lijep, k'o Hajle Selasije, car Afrike i Azije. 
Možda tek u tim glumačkim, bolivudskim magnetima, ima nečega što bi 
išlo nabolje. U sistemu, pak, koji pokreće naš narod, ostao je stari motor 
od romobila. I, ne misli se mijenjati. 

A šta da u ovakvoj poziciji činimo mi koji već godinama pišemo, doka- 
zujemo, vjerujemo da se ne može opstati ovako — hojmigahoj — i da Bošnjaci 
moraju podhitno nešto mijenjati u svome kolektivnom prilagođavanju 
pravilima opstojnosti samoodrživih naroda?! ...Da se moraju udaljiti od 
zastarjelog liderskog koncepta i nacionalnu strategiju usmjeriti ka izgra- 
dnji akademskih, strateških centara moći! Šta da činimo kad su Bošnjaci 
sve dalje od racionalnih rješenja, a sve bliže nekritičkom rasapu pameti i 
morala, i utušenosti u frazu i strast? Da li da prestanemo pisati i da i sebe 
i narod prepustimo nekritičkom ništavilu? Jer, ovo, haman, nema svrhe... 


Udri brigu na veselje 
U predizbornom se vremenu dogodilo nekoliko situacija koje mogu 
biti znakovite za razumijevanje naše političke izbezumljenosti, ovoga — da 
ni stranke, a ni narod, ne prepoznaju istinske potrebe i ciljeve, već se spa- 
jaju na jeftinim emocijama, udaljeni u svojim afinitetima od suštine naših 
problema. 

Iako znam da će nastati utrka oko dodvoravanja novome prvom u 
Bošnjaka, i njegovoj stranci, valja mi iskren biti i reći da je teško u nas naći 
nenarodniju stranku od Stranke za BiH. Jer, ova je stranka vazda u vlasti, i 
vazda je privilegije zanimaju, nema ničeg konkretnog što je za narod učinila. 
Ipak, narod je masovno birao nenarodne kandidate Stranke za BiH. Gdje je 
problem? Ili narod ne zna, ili ne prati, ili mu je neko slagao, ili naroda 
uopće ne zanima ko je narodni a ko nenarodni, ko je a ko nije konkretan u 
djelima i djelovanjima; narod haman samo zanima ko mu bolji koncert 
priredi. Ta iracionalnost sa kojom je Stranka za BiH izbila u prvi plan uisti- 
nu je vrijedna šireg tumačenja, kao sociopatološki fenomen, nadasve. 

U ovom kontekstu vrijedi se prisjetiti situacije sa lokalnih izbora u 
Tuzli, kada su u lokalni parlament ušla dvojica vijećnika Lijanovićeve Ra- 
dom za boljitak. Hodala je ova stranka po mjesnim zajednicama i narodu 
dijelila kobasice. Narod umjesto da pojede kobasice i glasa za koga hoće, 
osjetio se obaveznim da ispoštuje poklon, pa je glasao za kobasičare. K'o 
veli, ovi su mi makar kobasicu dali, a oni, ni kobasicu. E, u tom bi se svjetlu 
mogao promatrati i trijumf Stranke za BiH, koja je od svih stranaka pravila 
najveće terevenke, skupove koji su prije bili koncert, nego predizborni miti- 
ng. Biće da je narod kobasičarski izračunao: ovi su mi napravili narodno 
veselje, a oni nisu, pa ću glasati za ove koji jesu. 

A šta ćemo sa liste od nekoliko stotina pitanja koja bi se trebala 
ticati svakog Bošnjaka? Recimo, zaokruživanje etničkog čišćenja Podrinja, 
što se vidi i kroz ove izbore? Zanima li to ikoga? Je li to tema za izborna 
obraćanja? Nije, procjenili su oni koji su naumili uzeti izbore. Fascinantno 
je kako su izborni stratezi osjetili, prepoznali, našnjuhali da se izbori ne 
uzimaju preko tema od čijeg tretmana ovisi opstanak naroda. Fascinantno 
je kako su osjetili jednostavnost staze do biračkog srca: navij muziku i udri 
brigu na veselje! 

Da bi se izgradila efikasna predizborna strategija neko je debelo mudar 
morao razumjeti kako je naš narod postao polunarod, koji stvarnost oko 
sebe razumijeva naizvrat. Jednostavno, kao da se naša sudbina dešava ne- 
kome drugom, a kao da neko drugi, zamišljeni, hoda u našim životima. 
Jakako, onaj koji bi narodu rekao da mu prijeti nestanak, da već živi ekono- 
msku i kulturnu porobljenost, takav neko niti bi bio saslušan, niti bi dobio 
glasa od svoga naroda. Uzinad! Šta nam neko ima kvariti iluziju da nam je 
sve potaman! Zato, glasamo za one što nas ne maltretiraju stvarnošću! 

S čime se, dakle, suočavamo? Sa političkom nepismenošću i 
neinformiranošću našeg naroda. A odakle proizilaze ove pojave? Iz medi- 
jskog i vrijednosnog sistema ovog društva, ovog poretka moći, koji u svijest 
Bošnjaka ubrizgava svakovrsne naopakosti, i izopakosti. 


Kako bagavi sviraju 
To što jesmo, jesmo zbog mišljenja, a to što mislimo, jeste zbog 
sistema preko kojeg se formira naša misao. Da sam rođen u Šumadiji, bilo 
bi mi normalno da vrlinom smatram klanje muslimana i žderanje čvaraka. 
Ovdje se, pak, do prije nepunu deceniju, vrlinom smatralo kolektivno 

poštivanje bosnosti, boračkih porodica, tekovina borbe; vrlina je bila 
preziranje beograđanštine i zagrepčanštine, itd. Sad je sve naizvrat. Zašto? 
Zato što drugi centri moći gospodare sistemima za oblikovanje misli. 

Vidjeli smo kako su se u predizbornim emisijama na državnoj tv kao 
urednici pojavljivali osvjedočeni progonitelji bošnjačkih vrijednosti, Senad 
Avdić i Senka Kurtović. Urednike na državnoj tv uopće ne zanima što većina 
Bošnjaka u ovim likovima prepoznaje negativce. Šta ih briga što su ova dva 
lika osvjedočeni promotori, a biće i saradnici, Lagumdžijinog SDP-a, i što 
time predizborne emisije gube na objektivnosti. Jer, njihova sila Boga ne 
moli. 

Slične obrasce možemo prepoznati na medijskom tretmanu tzv. šarene 
revolucije. Jedan anarhistički, nasilnički čin, to tlačenje i blaćenje institu- 
cija ove države, u državnim je medijima tumačeno kao patriotizam, i kao 
demokratija. Napadnuta je zgrada Predsjedništva BiH, koja ima simboličku 
vrijednost kao i bh. zastava, napadnut je i sprejom po očima poprskan 
policajac... Demonstracije koje su potom organizirali urednici magazina 
"Dani", prosvjedujući što su policajci pružili fizički otpor, i što nisu dopu- 
stili da ih se poljeva farbama, samo je dno divljačkog razumijevanja demokra- 
tskih sloboda. I, šta je najopasnije? To što nam se lučonoše primitivizma i 
nasilja predstavljaju kao lučonoše građanskih sloboda. 

Eno, isto tako, nedavno je nagrada "Meša Selimović" iz Tuzle dodi- 
jeljena beogradskoj spisateljici Sanji Domazet za njen prvi roman "Ko plače". 
Ne bi to bilo bogzna bitno da ovaj loši prvi roman nije "porazio" krunu 
bošnjačkog romana, a i spisateljskog puta Nedžada Ibrišimovića, roman 
"Vječnik". Nekoliko bošnjačkih pisaca koji su negodovali zbog ovakve odlu- 
ke žirija, nazvani su nacionalistima. A, zapravo, nema gorih nacionalista od 
onih koji, iz uvjerenja, ili zbog para, progone svaki oblik bošnjačke ravno- 
pravnosti, pa makar i u književnosti. To što "Vječnik" nije dobio ovu na- 
gradu, stvar je inada, huje, mržnje, patologije, opterećenosti, izopačenosti, 
iskompleksiranosti, bagavosti, a sve ove osobine, i još stotinu sličnih i nena- 
brojanih, danas pripadaju kreatorima javnog mišljenja u BiH, koji rade na 
trasi srpsko-hrvatskih centara političke i ekonomske moći. 

Bošnjaci misle kako oni sviraju. Zato su takvi, nespremni, odrođeni, 
zastrašćeni, netačni, dočekali i realizirali ove izbore. Jedina genijalnost u 
cijeloj priči su stranke koje su prepoznale da ovom narodu ništa ne treba. 


Broj 180, 6. X 2006. 

Ne možemo Zapad optuživati za ignoriranje silovanih Bošnjakinja, 
prije nego što optužimo sami sebe. Trebalo bi da nas manje boli 
zapadni, krstaški odnos prema muslimanskoj žrtvi, od odnosa nas 
samih prema našoj žrtvi. Zašto su bošnjačke žene, žrtve rata, geno- 
cidnog silovanja i tlačenja — same? Ako su one same, pored svog 
naroda, onda je usamljen, jadan i izgubljen taj narod, i svaki njegov 
pripadnik, pojedinačno. 


Samoća bošnjačke žrtve 


Udruženje "Žene — žrtve rata" protestiralo je pred zgradom UN-a u 
Sarajevu zbog izostavljanja dokaznog materijala o organiziranom silovanju 
bošnjačkih žena iz haške optužnice protiv višegradskog monstruma Milana 
Lukića, te zbog odluke Tribunala da se Lukić izruči Sudu BiH. Članice 
Udruženja su tražile od Vijeća sigurnosti i Haškog tribunala da preispitaju 
svoje postupke i prošire optužnicu protiv Lukića za silovanja, zlostavljanja 
i ubistva. 

Otkad je 1996. podignuta optužnica protiv Milana i Sredoja Lukića, 
te Mitra Vasiljevića, dato je stotine izjava o organiziranom silovanju 
bošnjačkih žena. Tribunal je upoznat sa iskazima koji Milana Lukića terete 
za silovanja i ubistva desetine djevojaka i djevojčica, ali i žena u poodma- 
kloj trudnoći. Čak i prije nekoliko mjeseci silovane Bošnjakinje su ponovo 
išle u Hag da svjedoče. Ta masa dokaza koja upućuje da je Milan Lukić bio 
lider zločinstva u Višegradu, a posebno silovanja i ubijanja žena, nije bila 
dovoljna Haškom tribunalu da optužnicu protiv Lukića — ne samo proširi, 
već zatemelji — na organiziranom silovanju žena. 


Maršal silovanja 

U velikosrpskom pohodu bilo je mnoštvo svakoraznih koljača, ali ni 
jedan od njih nije postao simbol tog genocidnog specifikuma — silovanja 
Bošnjakinja — kao što je to postao Milan Lukić. UZ njegovo ime može se 
pobrojati još desetak zvučnih srpstvujućih bijednika u ovoj kukavičkoj disci- 
plini, no, Milan Lukić je maršal silovanja, neko čije nam ime prvo naumpa- 
da kada pomislimo na fundament velikosrpskog genocida nad Bošnjacima. 

Jer, genocid nad Bošnjacima nije kao svaki drugi genocid. Ovaj konti- 
nuirani genocid je baška u odnosu na sve što je povijest beščašća zabilježila. 
Ovim se genocidom podsvjesno nastoji restruktuirati srpsko genetsko biće, 
to prisustvo turcizma u srpskom jeziku, i prisustvo turskog, azijatskog, u 
svemu srpskom, od povijesti, do života, do krvi, do DNK. To nastojanje naj- 
brojnijeg balkanskog naroda, koji se jalovo predstavlja kao vlasnik slave- 
nstva, da iz sebe išćera turskost, u kontinuitetu se lomi preko života Bošnjaka- 
muslimana, čistokrvnih Slavena, čije se žene nisu miješale sa Turcima, pa im 
je čistota najteži grijeh. Poremećeni srpski um zavidi bošnjačkoj bistrini, 
nepomućenosti, želi je uništiti, zatrti, opoganiti svojom kopilanskom trau- 

mom. K'o veli, ako su Srpkinje rađale Turke, e vala će i Bošnjakinje rađati..., 
a dovraga, šta je to sad nešto: malo Srbin, više Turčin, a zove se Srbin!? 

Gdje su regrutovane hiljade i hiljade Srba koji su složno, strojevito, 
silovito nahrupile da čine zla nad bošnjačkim civilima? Do aprila 1992. 
bezbroj je zločinaca hodao pored nas, a u ponašanju im se nije mogla 
prepoznati strast za ubijanjem muslimana. Odakle je, preko noći, navrla ta 
skladna sklonost prema zabijanju noža u muslimanski vrat, ka silovanju 
muslimanki, ka uživanju u muslimanskom bolu? Pa, nije to tek tako lahko 
— do aprila 1992. živjeti bez krvi i noža, a onda se duhovno i fizički stopiti 
sa zločinstvom! Ne radi se o jednom, dva, tri stvora, već o hiljadama i hilj- 
adama Srba koji su sebe ostvarili u bestijalnosti, u krikovima bošnjačkih 
majki, i u svakoj vrsti nanošenja boli. Jedino golema sila razloga može 
objasniti tu zločinstvenu transformaciju ljudi koji su do jučer, tu, pored 
nas, kiselili kupus, cijepali drva, djecu ispraćali u školu, činili sve k'o i sav 
normalan svijet. Biće da ima nešto jače od naše percepcije, to transgenera- 
cijsko čudo kod Srba, koje je jače i od njih samih, i koje ih nagoni da u 
svakoj svojoj pori budu žedni bošnjačke krvi. To je ona strast sa kojom 
Jakob Finci mrzi sve ljude koji su viši od metar i žilet. ...Sa kojom kockar 
mrzi onoga što nije ovisan o kocki. ...Sa kojom neostvarene jedinke mrze 
ostvarene jedinke. ...Sa kojom poluslaveni mrze Slavene. ...Nešto iraciona- 
Ino, podsvjesno, ponorničko, što gospodari površinom stvarnosti, i što kao 
bujica nahrupi s vremena na vrijeme. Srbi i danas kisele kupus, cijepaju 
drva, smijulje se, tu i tamo. Bošnjaci, isto tako. 


Žrtva kao militant 

Na protestima ispred zgrade UN-a je bilo svega 50-tak žena, iako je 
skup bio najavljen dan ranije. Silovanje Bošnjakinja i problem optužnice 
protiv Milana Lukića ispadaju privatna stvar tamo nekakvih žena koje se s 
vremena na vrijeme prikažu na televiziji da nešto zanovijetaju. A mi, časkom, 
okrenemo program na TV Pink, đe ima pjesme i veselja. Ne bismo okretali 
glavu od silovanih Bošnjakinja kada bi se s njima solidarisao, recimo, ma 
koji estradni umjetnik. Ili, glumac. Ili, pisac. Ili, sportist. (Jakako, mislimo 
i u ženskom rodu.) Bilo bi normalno da se na jednom ovakvom skupu nađe 
makar jedan od više stotina političara koji luksuzno žive na ime narodnog 
povjerenja. Ali: nigdje nikog! Zašto? Je li te žene ne pripadaju bošnjačkom 
narodu? Ako pripadaju, onda ta pripadnost obavezuje. A kakav je to narod 
ako nema osjećaj solidarnosti sa bolom i traumom u nekom dijelu svoga 
bića? Zamislimo tijelo koje ne bi reagiralo na bol u oku, u uhu, u potiljku? 
Kakvo bi to bilo tijelo? Odumiruće. E, baš tako, naš narod djeluje odumiruće 
u distanciranosti od bola silovanih Bošnjakinja, i u distanciranosti od borbe 
za kažnjavanje zločinaca poput Milana Lukića ili Željka Leleka. 

A, da li je naš narod kriv zato što ne osjeti potrebu da se makar u 
minornom broju solidariše sa silovanim Bošnjakinjama na protestu pred 
ugradom UN-a u Sarajevu?! Ne, narod nije nikad kriv! Kriva je inteligencija! 
Pod taj socrealistički pojam podvodimo, a zapravo nadvodimo, stotine 
političara. Oni su bili dužni, ponajprije, mnogo prije nego "Žene-žrtve rata", 

dignuti veliku, kontinuiranu hampu zbog izostavljanja dokaznog materija- 
la o organiziranom silovanju bošnjačkih žena iz haške optužnice protiv Milana 
Lukića. Oni su trebali obrazložiti protivljenje namjeri da se Lukiću sudi 
pred Sudom BiH. Jer, pred ovim je sudom na samo pet godina zatvora 
osuđen zločinac Boban Šimšić, iako je desetak žena dalo iskaze da ih je 
silovao, ali, sud u to nije povjerovao, kao ni u iskaze 30-tak svjedoka koji su 
Šimšića teretili za zlodjela mnogo teža od tih bijednih, za žrtve ponižavajućih 
— pet godina. 

Bošnjački političari su najpozvaniji da prisustvuju svakom obliku borbe 
za bošnjački narod, a posebno za dostojanstvo bošnjačke žrtve, koje se 
ugrožava ublažavanjem krivice zločincima. Napose, bošnjački političari su, 
valjda, i profesionalno opremljeni retoričkim umijećem, pa bi mnogo 
uspješnije od silovanih žena mogli javnosti objasniti kompleksnost proble- 
ma. Ali, pošto su bošnjački političari, dominantno, moralni i patriotski 
uhljupi - a narod bolje ne vidi, pa bira iste - onda je logično da po 
međunarodnim konferencijama o pravnim, psihosocijalnim i inim poslje- 
dicama genocida i izbjeglištva slovo drže domaćice iz Srebrenice, koje, uprkos 
najčišćoj namjeri, a na zadovoljstvo domaćina, ne znaju predstaviti temu. 
Jer, pričanje se uči na univerzitetima, a ne na poljima smrti. Za to vrijeme 
Srbi u ratove za negiranje genocida šalju akademski nabrijane eksperte, pa 
je logično što njihova laž postaje istina, a naša istina postaje laž. Jer našu 
istinu nema ko zastupati osim žrtava, a žrtve nemaju akademsku i retoričku 
moć da istinu odbrane. 

Zamislimo dokle bi dogurala uspomena na holokaust da su Jevreji 
prepustili preživjelim logorašima, kojekakvim krojačima, limarima, lihvari- 
ma, obućarima, da osmišljavaju strategiju pamćenja. Takvi ne bi ništa osmi- 
slili jer nisu od tog posla. U Jevreja su uspomenu na holokaust gradili političari 
i intelektualci, koji i danas dograđuju taj društveno-politički sistem. 

U nas nije takav slučaj. Mi smo napredni. U nas se političari bave 
politikom, dakle, privilegijama, a narod se bavi narodnim pitanjima, za 
koja, kao i svaki narod, nije dovoljno pismen. Zato se Haški tribunal smije 
usuditi da ignorira masu dokaza o tome da je Milan Lukić i organizirao i 
realizirao silovanje Bošnjakinja, i zato Sud BiH može zločinca Šimšića, u 
presudi, osloboditi optužbe za silovanja. Jer, uz naše žrtve ne stoji nikakva 
sila, kao što uz jetima ne stoji nikakav babo koji ga može zaštititi, pa ga je 
lakše mlatiti nego drugu djecu koja imaju babu. ...Ili, kao što su trojica 
tuzlanskih geliptera znali da je babo 14-godišnje djevojčice poginuo na 
ratištu, kao šehid, pa su si uzeli za slobodno da je siluju u javnom zahodu 
eMejdana", zašta su od našeg, reformiranog pravosuđa, nagrađeni mini- 
malnim kaznama. Izgleda da silovanje bošnjačkih djevojčica, i u ratu, i u 
miru, i od ovdašnjeg, i od stranjskog pravosuđa, biva tretirano kao mino- 
ran prekršaj. U svijetu koji nama vlada, muslimanska žrtva nije žrtva, ona je 
militant, i kad je mrtva, te ne zavređuje pravnu satisfakciju, za razliku od 
danskog ili francuskog psa čija smrt ima cijenu. 

A dali bi se Zapad tako odnosio prema nama da se mi drukčije, s više 
poštovanja i discipline, odnosimo prema sebi? Zašto bi neko drugi više 

cijenio bošnjačku žrtvu od nas samih, koji smo i sami mogli, i koji još 
uvijek možemo, biti ista ta žrtva? Uz bošnjačke žrtve ne stoji bošnjačka 
politika, ni bošnjačka inteligencija, i otud se pravosuđe prema Njima može 
odnositi kao prema jetimima. A da je kojim slučajem košto nije, pa da svi 
mi, koliko god snaga imamo, dreknemo na svaki nagovještaj ugrožavanja 
dostojanstva naše žrtve — vraga bi nam se događale ovakve stvari, kao u 
predmetu Milana Lukića! 


Probitačni "muslimani" 

U razmaku od 24 sata Svijet su obigrale dvije vijesti sa Jermenima u 
glavnoj ulozi: prva, turski pisac Orhan Pamuk, koji je optužio Tursku za 
genocid nad Jermenima, i zbog tog bio progonjen od turskih vlasti, dobio 
je Nobelovu nagradu za književnost; druga, Francuski parlament usvojio 
zakon po kome je negiranje turskog genocida nad Jermenima, tamo, u Fra- 
ncuskoj, krivično djelo. Evropa koristi sva sredstva, pa i Nobelovu nagradu, 
da Turskoj, u kojoj žive sekularizirani muslimani, zamandali svoja vrata. 
Jer, musliman je musliman, pa makar i sekularan. 

Potom, saznadosmo da je Lagumdžijin "gebels", šampion u medi- 
jskom progonu bošnjačke žrtve, Bakirrrr H., sa urednika emisije "60 minu- 
ta" unaprijeđen u urednika kompletne Federalne tv. Jer, probitačan je musli- 
man samo onaj "musliman" što progoni muslimane. 

A ko to tako određuje? Pa onaj što ima moć: političku, ekonomsku, 
medijsku... Zašto se zločin silovanja nad Bošnjakinjama ignorira, i od 
Haškog tribunala, i od ovdašnjeg pravosuđa? Zato što su to silovane musli- 
manke, a ne kršćanke. Drugog objašnjenja, zasad, nema. Na žalost. 

Može Zapad prema nama biti kakav god hoće, ali, mi prema sebi ne 
smijemo biti ovakvi kakvi smo. Ne možemo Zapad optuživati za ignoriranje 
silovanih Bošnjakinja, prije nego što optužimo sami sebe. Trebalo bi da 
nas manje boli zapadni, krstaški odnos prema muslimanskoj žrtvi, od odnosa 
nas samih prema našoj žrtvi. Narodski kazano, prvo valja pomesti ispred 
svojih vrata. 

Dakle, zašto su bošnjačke žene, žrtve rata, genocidnog silovanja i 
tlačenja — same? Ako su one same, pored svog naroda, onda je usamljen, 
jadan i izgubljen taj narod, i svaki njegov pripadnik, pojedinačno. 


Broj 181, 20. X 2006. 

U ovom je bajramskom slavlju Bošnjak ubio Bošnjaka. U 
Zavidovićima je jedan Bošnjak drugog Bošnjaka onesvijestio pa 
mu glavu razbijao od pod. ...Kao u četničkom logoru. Alkohol, dro- 
ga, masovne tuče, premlaćivanja, noževi, na svakom koraku, u sva- 
kom bošnjačkom mjestu. A sve u ime Bajrama. Odšutjeti, i ne rea- 
girati, značilo bi puhati u jedra epidemiji ništavila. Našta bi ličili 
naredni Bajrami, ako bismo ovaj, incidentni, razvratom napadnu- 
ti, prihvatili kao normalan? 


Bjesnilo u Bajramu 


Bajram je mjesto najdublje muslimanske čistote. U ovim smo mu- 
barek danima najodličniji, i duhom i tijelom, i ophođenjem i odjećom, i, 
svime što nas čini. Ali, Bošnjaci su po završetku ramazana, u velikom, 
alarmantnom broju, iskazali da su u Bajramu — najprljaviji. Hiljade i hiljade 
Bošnjaka, a posebno naše omladine, brčkalo se u razvratu, kao što se krme 
brčka u blatu i izmetu. Nikada ni jedan Bajram u povijesti ovih krajeva nije, 
kao ovaj, utjeran u samo dno ljudskog bitisanja. Postao je pozornica za 
promociju svakovrsnog Zla i ugursuzluka. Čak ni Nove godine nisu nosile 
takvu koncentraciju razvrata, kao što se to dogodilo sada, za Bajram. U 
prvu bajramsku večer se činilo kao da je kompletan narod naograjso, jer se 
sve normalno zavuklo u kuće, a sve mahnito ostalo napolju da zajmi zijan, 
kakav god. Bio je to vatromet šejtanluka. 

Stoga, u ovom času, za nas nema važnije teme od ove. Pred očima 
nam je puklo, prikazano nam je, stanje duha u golemom broju naših ljudi. 
Teško je razabrati omjer zdravih i oboljelih Bošnjaka, ali, kakav god da 
jeste, zanemarljiv nije, taj ogromni broj Bošnjaka koji su bajramsku svje- 
tlost tušili u dubljim ili plićim slojevima alkoholičarske, drogeraške, krmećije 
turbo-folk kaljuže. Armija pijanih bajramlija odvlači naš narod u nestanak, 
u gubitak identiteta, jer se kao korov širi prema onim zdravim dijelovima 
naše preostalosti. 

Ne postoji način da opravdamo i izignoriramo ovu unutarnju eksplo- 
ziju u našem biću. Odšutjeti, i ne reagirati, značilo bi puhati u jedra epide- 
miji ništavila. Našta bi ličili naredni Bajrami, ako bismo ovaj, incidentni, 
razvratom napadnuti, prihvatili kao normalan? Dlaka je falila pa da horde 
pijanih mladića, koji s uzdignutim pivskim i rakijskim flašama uzvikuju tekbi- 
re, krenu upadati ljudima u kuće, mlatiti ukućane, pljačkati, paliti i silova- 
ti. Dlaka! A to će se dogoditi ako ne reagiramo svim svojim kapacitetima, 
ne samo u povodu bajramskih dana, već u povodu svih drugih dana u koji- 
ma buja unutarnji teror, i u kojima nam krvotok osvaja ovo strateški ubrizga- 
no bjesnilo. 

S druge strane, suočavanje sa problemom traži prodrmavanje gotova- 
nske uljuljkanosti u rahatluk iluzije — da je genocidna agresija završena 
prije desetak godina. Suočavanje traži buđenje ili izgradnju kapaciteta 

samoodrživosti, kojih nemamo, što svojom, a što tuđom voljom. Dakle, ko 
će to danas u Bošnjaka sagledati ovo pitanje i ko će ponuditi strategiju 
spasa? 


Bošnjak je Bošnjaku nož 

Slično pitanje smo mogli postaviti na početku genocidne agresije, 
kad kao država i kao narod nismo imali izgrađene odbrambene institucije. 
Armija RBiH je izgrađivana u hodu. Da li se tada moglo reći: nećemo se 
braniti, jer nemamo čime, jer ne znamo kako, jer nam je mrsko? Možda se 
i moglo, ali je nož bio za vratom, pa je odbrana bila stvar nagona, a ne 
strateške volje. Ali, i danas nam je nož za vratom! Više nije ni četnički, ni 
ustaški, već bošnjački! Pa, k'o velimo, naš je?! Danas Bošnjaci ubijaju 
Bošnjake, siluju Bošnjakinje, smrskavaju lobanje, lome ruke i noge, režu 
kožu i mokre po onesviještenim tijelima... Ovolika količina svakodnevnog 
nasilja, na svakom koraku, ne postoji nigdje na evropskom kontinentu. 
Nigdje omladina, kao u Bošnjaka, nije usmjerena na estetiku nasilja, kao 
na imperativ, kao na vrijednosni sistem koji podrazumijeva da su društvene 
mane sve ono što bi trebalo da su vrline: učenje, urednost, pristojnost... A 
zašto bi uopće sve to bile vrline, kad se sa tim vrlinama niti može pristojno 
živjeti, niti biti poštovan u društvu u kome pare i sirova moć određuju 
poredak stvari? Teško je sopstveno dijete uvjeriti da se bori za znanje, koje 
nikome ne treba, i koje ovdje nema nikakvu moć. 

U društvu koje je sistemski odrođeno od duhovnih vrijednosti, koje 
je svo uronjeno u materijalizam, a time i snobizam, vaše dijete će na putu 
od kuće do škole očas biti regrutirano u armiju parazita. Pred njim su mjese- 
ci i godine iščekivanja šanse da stekne novac bez rada. Ono vreba, preža, 
sanja, i sve nervoznije, sve strasnije prihvaća pravila igre, bez kojih je 
nemoguće biti bogat, moćan i priznat. Prvo pravilo: nema knjige, nema 
duha, nema akademskih ambicija, nema blagosti i uljudnosti. Jer, niko takav, 
niko s knjigom, danas, nema bogatstvo i poštovanje. Pošto se mafijaška 
nesreća posreći rijetkima, armija mladih bošnjačkih čekača dejtonske sreće 
ostaje na cjedilu. U tom rascjepu dolazi do kratkih spojeva u glavi, do 
varničenja koja rezultiraju usložnjavanjem zla, dinamiziranjem frustracije i 
autodestrukcije. Zato će se u spektru dernečenja svake vrste pronaći izdu- 
vni ventil za sve što se trebalo dogoditi a nije. Kao što je teško ovisnika o 
drogi vratiti u realnost i objasniti mu da se ništa trajno lijepo neće dogoditi 
bez napora, jednako je teško ovu armiju bošnjačkih lezihljebaroša vratiti 
na pravi put — jer, ne postoji sistemska podrška tom pravom putu. Otud 
nisu krivi huligani koji tragaju za liječenjem pogrešno postavljenih ambici- 
ja i za pražnjenjem naslaganih frustracija, krivo je društvo koje je ostalo 
bez zdrave ambicije i pogleda u budućnost. Ali ovo društvo je žrtva moćnih 
sila kojima se jedino mogla, i može, suprotstaviti bošnjačka nadstranačka 
sloga, kad bi je bilo, a nema je. 

Za vaše dijete, i za svako naše dijete, kao i za svakog od nas, postoji 
samo jedan izlaz u nametnutom bezizlazu. Dolazimo tako do trajnog pitanja 
koje se uporno zaobilazi, jer traži aktivitet islamskih spavača. Vrijedi, jaka- 

ko, islam tumačiti vjernicima, ali, cilj islama nije tek u obrađivanju obrađenih 
bašči, već u širenju plodnice ka zakorovljenim predjelima našeg bića. Kako 
islamom doprijeti do muslimana odrođenih od islama? Na njih ne treba 
gledati kao na grješnike, već kao na žrtve jednog okupatorskog sistema koji 
je bestidno usmjeren na razaranje našeg identiteta. Pogledajmo reformu 
obrazovanja, medija, policije, pravosuđa, itd., i uočit ćemo cilj ubijanja 
bosanske i instaliranja srpsko-hrvatske supstance. Razaranje bošnjačkog 
društva, preko tušenja i izobličenja islama, i tradicije koja proizilazi iz isla- 
ma, najkraći su put za ostvarenje postratne, ali jednako genocidne pla- 
tforme iz Karađorđeva. 


Razdivljali narod 

Kad se događaji odmotaju, i okončaju, njihova dramaturška putanja 
biva logičan slijed motiva, uzroka i posljedica. Zar ne, danas nam je razu- 
mljivo zašto se Jugoslavija raspala? A, da li nam je razumljivo zašto smo se 
i kako kao narod promijenili, razdivljali, u posljednjih pet-šest godina? Ni- 
smo ovako zapušteni bili u vrijeme genocidne agresije, i neposredno pos- 
lije. Nešto nas je preoblikovalo. A šta? Sistem: medijski. Iza medija uvijek 
stoji moć, politička i finansijska, a ta moć ima svoju ideološku, dakle i 
vjersku misiju. Ovdašnji najjači mediji, kao i ostali stubovi sistema, imaju 
cilj. Sve je usmjereno na nastavak genocida, drugim sredstvima. Ako razu- 
mijemo dinamiku po kojoj smo se posljednjih godina topili i haotizirali, 
mogli bismo pretpostaviti trend našeg unutarnjeg truljenja. Čak bismo mogli 
govoriti i o instaliranju zametaka građanskog rata među Bošnjacima, a po 
američkim obrascima iz Iraka. Generalno, nastavljači genocidnog projekta 
znaju da od zagubljenosti Bošnjaka ovisi uspjeh onoga što je početo 1992. 
godine. 

Ubrizgavanje nasilništva i besciljnosti u bošnjačko društvo agens je 
pometnje. Jer, bošnjačka će se djeca zatvarati u sebe, u svoje kuće, u strahu 
od premlaćivanja i neprijatnosti; bit će opasana sa dva zida: prvi je onaj od 
geta, koji je Evropa jedino namijenila Bošnjacima, preko segregacijskog 
viznog režima; drugi je ovaj samoizolacijski. Kao u divljim, sirotinjskim 
predgrađima latinoameričkih gradova, izbor je: biti nasilnik ili biti žrtva, 
pripadati nasilničkom klanu, ili biti osuđen na strepnju. Tako je to u našim 
gradskim školama, a preko škola, i u svakom kvartu. A tako je zapravo na 
vrhu piramide moći: da bi Bošnjak u svojoj zemlji išta bio, na kadrovskoj 
ljestvici, mora odustati od moralnih i patriotskih vrijednosti, te prepustiti 
se mreži moći, koju drže drugi. Slično je bilo u komunizmu. Bošnjaci koji 
drže do vjere i tradicije, sebe i svoju djecu osuđuju na izolaciju i neizvje- 
snost. I na vrhu, i na dnu, klanovi sile i siledžijstva tlače vjerne i vjerničke. 

Budući da su bošnjačke sile koje su se nadvile nad bošnjačkim 
društvom zasnovane na nemoralu, destrukciji, zabunluku, logično je što se 
usložnjava njihova ukletost. Normalno je iftariti sa četnicima, ići pred noge 
Mići Dodiku, praviti robovske ustupke, unižavati se do besmisla, jer — ako 
nećeš ti, ima ko hoće. ...Pa će on imati, a ti nemaj ništa. Izbor je lični, i 
vjernički. S donje strane, pak, normalno je činiti zulume, jer ako nećeš ti da 

razbijaš druge i tuđe, razbijat će tebe i tvoje. Izbor je opet lični. Logici i 
zovu čopora se mogu oduprijeti tek vjernici, i one koje vjera zaštiti. 

Stoga je ovaj problem ne samo izazov, već obaveza za svakog musli- 
mana. Onaj koji zna šta je Bajram, i kako se slavi, mora naći onog što ne 
zna, i pokušati ga uputiti. To da ja pričam tebi, a ti meni, ne može pomoći 
onima što bajramskim terevenčenjem čine Zlo i tebi, i meni, i sebi. Jer, iz 
Bajrama, kao centrišta naše odličnosti, treba da se prelije u naredne dane, 
kako bismo svukud bili kao u Bajramu. 


Ka uputama 

U ovom je bajramskom slavlju Bošnjak ubio Bošnjaka. U Zavidovićima 
je jedan Bošnjak drugog Bošnjaka onesvijestio pa mu glavu razbijao od 
pod. ...Kao u četničkom logoru. Alkohol, droga, masovne tuče, premlaćivanja, 
noževi, na svakom koraku, u svakom bošnjačkom mjestu. A sve u ime Ba- 
jrama. Dobro, znamo, oni ne znaju šta je Bajram. Ali, ko je kriv, oni ili mi, 
oni — kojima se nismo obratili, čiju izgubljenost nismo primijetili i razumjeli 
kao svoju obavezu, ili mi — koji smo se obraćali jedni drugima, u punini i 
razumijevanju? 

Ovo što se događa i jeste i nije islamsko pitanje. Zašto — nije? Zato 
što se događa izvan džamija. A jeste — zato što je to atak na vrijednosti i 
Bajrama i Bošnjaka, zato što se zlo čini u ime Bajrama, zato što se od 
Bajrama pravi strašilo, i za nas, i za naše kršćanske komšije, zato što to zlo 
čine djeca sa muslimanskim imenima koja nisu kriva što su im glave na- 
filovane sljepilom. 

Ulema i bošnjački intelektualci ne bi smjeli ostati gluhi na sve što se 
dogodilo. Na žalost, izuzev Islamske zajednice, mi nemamo ni jednu insta- 
ncu koja bi mogla pokrenuti kampanju za zaštitu Bajrama od pijanih i dro- 
giranih i nasilnih bajramlija. Otud bi bilo lijepo da Islamska zajednica 
smogne snage da osmisli seriju tribina, plakata, letaka i drugih formi putem 
kojih bi uputila mlade u vrijednosti i značenja Bajrama. ...A u kontekstu 
događaja koje smo tematizirali. 

Jer, oni što ne znaju nisu krivi što im znanje nisu prenijeli, i što se za 
njihovu svijest nisu borili - oni što znaju, i što su dužni znanje prenositi i 
jednako brinuti i o obrađenim i o neobrađenim dijelovima naše zemlje. 

Bilo bi uistinu zastrašujuće da utonemo u šutnju i da u šutnji 
dočekamo naredni Bajram. 


Broj 182, 3. XI 2006. 

Bilo bi rahatnije da je islam u Bosni nastavio stazom prethodnih 
stoljeća, ali kad već nije, kad su već tzv. vehabije ostale kao naslijeđe 
evropskog, posebno britanskog licemjerstva, onda ovoj margina- 
Inoj osobenosti treba omogućiti pravo na različitost. ...Ništa više, i 
ništa manje nego što takvo pravo kršćanstvo uvažava amišima, jeho- 
vnim svjedocima i raznim drugim čitačima Biblije. Tolerancija takve 
razlike ne smije ugroziti pravo domaćina da određuje red u svojoj 
kući, i otud Rezolucija IZ-e zavređuje punu podršku. Iako je, čini 
se, iznuđena. 


Maska za rušenje reisa Cerića 


Subotom oko podne centar Sarajeva postaje modna pista. Ko god 
misli da vrijedi u ovom poludruštvu ima se prikazati tud i tad. Minule subo- 
te bošnjačko je društvo bilo zabavljeno bradama i nogavicama. Jer, neki su 
bošnjački intelektualci poručili da nam prijeti neviđena opasnost od brada 
i nogavica. Šteta što su tom preporukom marginalizirane mnoge opasne 
kreacije i pojave koje su se minule subote pojavile na sarajevskoj modnoj 
pisti. Recimo, Titovom i Ferhadijom su prošle u bobu jednako odjevene 
mati i kći; mati u miniću, kći u miniću, u matere porno čizme, u kćerke iste, 
mati vrti stražnjicom i za ruku vlačari ovo jadno dijete koje fata korak i 
trčkara za njenom guščijom glavom. Valjalo je, brate, smisliti pa realizirati 
tu kreaciju, da mati i kći budu jednako odjevene, od glave do pete, a sve 
zarad subotnje priredbe. Ali, i ako zanemarimo taj bošnjački polusvijet, 
čije se glave oblikuju kičerajskim obiljem sa TV Pink i drugih "kula stražara" 
bosanske porobljenosti, uočit ćemo na sarajevskoj pisti čitav niz, mislili 
smo, pismenih ljudi. Subotom se, kao na pojavu Dejvida i Viktorije Bekam, 
čeka na nastup jednog poznatog bračnog para, gdje on podveže jal roza jal 
crvenu kravatu od istog materijala od kakvog je njezina suknja, ili, pak, 
šešir, veličine kao sač u Zuhdijinoj buregdžinici. I, oni tako hodaju, a svijet 
se divi i uvečer po sijelima prepričava kakvih se sve ljepota nagledao. U 
ovoj zdušnoj manifestaciji kiča i šupljine niko ne vidi nikakvu opasnost za 
bošnjački identitet, pa ni za islam — jer to Ferhadijom, uglavnom, hodaju 
muslimani; opasnost dolazi od brada i nogavica. Što će reći, kad bi braća, 
tobejarabi, svi odreda naograjsali, pa sebi i ženama posašivali odijela od 
istog estradnog štofa, pa kćeri obukli k'o i hanume, u miniće, pa zajmili 
subotom izigravati budale po Ferhadiji, problem bi bio riješen, a islam u 
Bosni spašen. Tako mu ga dođe. Jer, problem je ono što nije problem, i 
obratno. 


Cijena opstanka 
Nije bilo nikakvog razloga za dizanje dosad najveće dreke oko tzv. 
vehabija. Bila je ta nekakva, vrlo sumnjiva, gužvica na Sandžaku, i to je sve. 
Kažemo — sumnjiva - jer postoje indicije da je poturena. Čak i crnogorski 

"Gajret" primjećuje kako se pravi hampa bez razloga: "Osim nesuglasica 
teološke prirode, nesporazumi sa ovom, u našoj zajednici marginalnom 
skupinom, ne zaslužuju višednevne feljtone koji proizvode stereotipe o 
nasilnoj i izopačenoj prirodi muslimana". Rezolucija Islamske zajednice o 
tumačenju islama sadrži mirnije tonove od onih kakve su intonirali ili 
priželjkivali bošnjački intelektualci koji su nadigli hampu na tzv. vehabije. 
U priči koju rasplićemo, mi se nastojimo pridržavati uputa iz Rezolucije, u 
kojoj stoji: "Poštujući slobodu mišljenja i izražavanja i cijeneći kritiku koja 
potiče napredak IZ-e, Rijaset IZ-e poziva sve medije, intelektualce i druge 
meritorne pojedince u društvu da pomognu IZ-e na tom putu". Dakle, ne 
želeći se miješati u teološki meritum, nastojimo ukazati kako je gužva oko 
tzv. vehabija višestruko sumnjiva, logički klimava, koordinirana i tempirana 
iz više i u više pravaca, kako nanosi više štete nego što donosi koristi, jer 
produbljuje i usložnjava podjele među Bošnjacima, koje su baš danas, na- 
kon bratolomija u SDA, dosegle opasnu tačku usijanja, koja prijeti da se 
pretoči u mafijaške obračune sa političkom pozadinom. 

Gužva oko tzv. vehabija se mogla praviti čim su Britanci, uz dozvolu 
Franje Tuđmana, iskrcali prvi kontigent što pravih a što lažnih mudžahida, 
s ciljem medijskog preoblikovanja i sataniziranja građanske platforme Armije 
RBiH. Gužva se mogla praviti i svaki put kad je Saudija gradila džamije po 
Bosni, uvjetujući štošta. Gužve se nisu pravile jer je svako imao svakorazne 
interese. O prošlosti i licemjerstvu bi se dalo govoriti. Ali, u tom kontekstu 
zanima nas mnogogodišnja šutnja bošnjačkih antivehabista koji su protiv 
tzv. vehabija progovorili baš danas, i to u koordinaciji sa velikosrpskim i 
velikohrvatskim medijima. Upitna im je iskrenost, u najmanju ruku. 

Bošnjački progon tzv. vehabija u prvi mah djeluje kao sredstvo za 
sticanje naklonosti i podobnosti kršćanskog sistema vrijednosti, a čime se 
dugoročno slabe političke i moralne pozicije bošnjačkog naroda. Satani- 
ziranjem i preuveličavanjem uloge tzv. vehabija, kažnjava se bošnjački nar- 
od. Kad mediji susjednih država i naroda od muhe prave medvjeda, to je 
razumljivo — jer su njihovi genocidni projekti ovisni od stupnja poganjenja 
bošnjačke žrtve; ali kad srpsko-hrvatske nebuloze valjaju Bošnjaci, pod lo- 
gom bošnjačke katarze, onda je to providno, jeftino i štetno. Nemaju se šta 
Bošnjaci očišćavati od tzv. vehabija, a ni tzv. vehabije sami od sebe, jer od te 
minorne pojave nikog nikad nije zaboljela glava, ni zbog minornosti, ni 
zbog činjeničnog stanja koje nema veze sa tzv. terorizmom i ekstremizmom. 
Sve to ima više veze sa britanskim kolonijalnim teatrom, nego sa islamom. 

Jer, ekstremizam je rastegljiv pojam. Recimo, za mene nema gorih 
ekstremista u Sarajevu od brojnih tzv. intelektualaca koji se lažno predsta- 
vljaju kao ekskluzivni borci za bosanstvo, multikulturu i sl. Mislim na ko- 
jekakve senade, senke, ivane, duške, itd. Zašto? Zato što su oni plaćenici 
velikodržavnih projekata Srbije i Hrvatske, i što za četničke i ustaške pare 
izmišljaju tzv. islamski terorizam i progone istinu o genocidnoj agresiji. 
Dakle, to što tzv. vehabije hoće da odgajaju svoj miruh islama — nije ek- 
stremizam, nije radikalizam — to je osobenost. ...Sve dok ta osobenost ne 
ugrozi prava drugih. A zasad ih ne ugrožava. 

Četničke su i ustaške osobenosti odveć pregazile tuđe avlije, i odveć 
djeluju kao teroristički sistemi u BiH, ali oko tog zla niko ne diže nikakvu 
dreku. A kako bi i dizao kad se četništvo i ustaštvo uselilo u institucije 
sistema, u medije pogotovo, i otud istiskalo i posljednje trunke domoljublja. 
Pravosuđe je najbolji dokaz. Na kadrovskoj ljestvici može opstati Bošnjak 
koji je antimusliman. Sad se ovaj uvjet opstanka širi na cijeli narod, jer se 
ispostavlja da Bošnjaci jedino mogu opstati kao antimuslimani. Kao kod 
svakog podrezivanja, kreće se od grančica koje strše. Kad maknemo tzv. 
vehabije, zastršit će oni koji idu u džamiju, pa kad maknemo sve koji se 
vide kao muslimani, onda ćemo hvatati nevidljive muslimane, kao 1948. ili 
1983. 

Pitanje je: zašto Bošnjaci moraju progoniti tzv. vehabije, od kojih 
niko nije stradao, a Srbi i Hrvati ne moraju progoniti svoje teroriste od 
kojih svakodnevno stradavaju ili strahuju bošnjački povratnici i njihova 
djeca? U utorak su u Vitezu hrvatski tuđman-jungeni palicama premlatili 
bošnjačke dječake. I, nikom ništa. Je li to cijena bošnjačkog opstanka? Ako 
jeste, onda to nije opstanak, već nestanak. Jer, nakon isporuke tzv. alžirske 
grupe, uslijedile su, evo, nove narudžbe. ...Porcija tzv. vehabija, da je na 
reš! 

Dakako, da ne bude zabune, bilo bi rahatnije da je islam u Bosni 
nastavio stazom prethodnih stoljeća, ali kad već nije, kad su već tzv. veha- 
bije ostale kao naslijeđe evropskog, posebno britanskog licemjerstva, onda 
ovoj marginalnoj osobenosti treba omogućiti pravo na različitost. ...Ništa 
više, i ništa manje nego što takvo pravo kršćanstvo uvažava amišima, je- 
hovnim svjedocima i raznim drugim čitačima Biblije. Tolerancija takve raz- 
like ne smije ugroziti pravo domaćina da određuje red u svojoj kući, i otud 
Rezolucija IZ-e zavređuje punu podršku. Iako je, čini se, iznuđena. 


Vanjski kreatori 
Bošnjački antivehabisti — na žalost — nisu otvorili ni jednu olahkotnu 
okolnost. Njih ne zanima ni geneza, a znaju je. Ako sam ih dobro razumio, 
tzv. vehabije su prijetnja miru. Zašto, ako nisu ništa učinili?! Zato što bi 
mogli učiniti, a dokaz da su spremni na zločin su, molim te lijepo: brade i 
nogavice. (Bošnjačke majke trebaju pripaziti da im sinovima ne okraćaju 
pantole, jer bi mogli završiti na Kubi!) Maksima da je svako nevin dok mu 

se krivica ne dokaže i kod nas seli u prošlost. 
Ono što najviše zbunjuje jeste uvezanost bošnjačkih antivehabista 
sa vanjskim faktorima. Primjerice, na internetu se u ponedjeljak, 13. XI, 
mogla pročitati vijest da je izvjesna agencija "Research" upravo objavila 
rezultate istraživanja o tzv. vehabizmu, koje je među bosanskim muslimanima 
sprovedeno u periodu 21.V — 26. VI 2006. godine. Ne zanimaju nas rezulta- 
ti tog istraživanja, ali nas zanima činjenica da je istraživanje vršeno prije 
četiri-pet mjeseci a da se rezultati objavljuju u jeku hajke protiv tzv. veha- 
bija. Ispada da je neko, u inostranstvu, ovu kampanju kreirao mjesecima 
prije, što cijeloj priči odriče iskrenost i spontanost. Ako je to tako, onda su 
i oni pucnji u Sandžaku kreirani. Trebalo je ispasti da bošnjački antive- 

habisti govore od srca, brižni i odlučni, a ispalo je da su poput gramofo- 
nskih ploča koje na dugme navija neko izdaleka. Napose, upitajmo se koji 
su im to mediji otvorili prostor? Isti oni koji godinama već udaraju po reisu 
Ceriću. 

Bošnjački su antivehabisti, svjesno ili ne, legitimizirali medijske satani- 
zacije Bošnjaka koje se sprovode u susjedstvu. U toku ramazana najtiražniji 
crnogorski list "Vijesti" objavljivao je feljton o tzv. vehabijama, a na prvi 
dan Bajrama, umjesto čestitke, stigla je prijetnja sa naslovne stranice: "Bud- 
no motrimo na neke imame". S druge strane, zagrebačka HINA upravo je 
odreagirala na zbivanja oko tzv. vehabija, konfrontirajući bošnjačke antive- 
habiste sa Rijasetom IZ-e: "Dio medija u BiH kao i istaknutih muslima- 
nskih intelektualaca drži međutim kako je za ovakva upozorenja (misli se 
na Rezoluciju IZ-e, op.a.) prekasno jer je vehabijski pokret u BiH puno jači 
nego što se ovime želi predstaviti". Odmah potom, HINA donosi presudu: 
"Tjednik 'Dani' tako postavlja pitanje zašto Cerić i Rijaset nisu reagirali 
kada je vehabija Muamer Topalović motiviran vjerskom mržnjom na Ba- 
dnju večer 2002. godine kod Konjica pobio gotovo cijelu hrvatsku obitelj 
Anđelić." Prisjetimo se, Krug 99 je 2002. također optužio reisa Cerića za 
Topalovićev zločin, a sada se ta budalaština vadi iz naftalina. 

HINA perfidno odgovornost za navodni ekstremizam tzv. vehabija 
upućuje na Rijaset, što ukazuje da ne postoji granica na kojoj će Islamska 
zajednica biti dovoljno dobra za naše kršćanske susjede. Njima, eto, ne 
valja ni Rezolucija IZ-e, koja u valjanoj mjeri osuđuje "neprimjereno 
tumačenje islama" i štiti originalnost vjekovne tradicije". Pitanje je jedino 
— koliko u svemu ovome svjesno sudjeluju bošnjački antivehabisti? Ili se, 
pak, radi o dvojnim interesima: susjedi nastoje preko tzv. vehabija satanizi- 
rati Bošnjake, a bošnjački intelektualci, moguće, uzdrmati reisa Cerića, 
imputirajući mu odgovornost za izmišljenu opasnost, dvojni moral i pove- 
zanost sa bradama i nogavicama. 


Maska za krajnji cilj 

Kako vladaju kolonizatori? Tako što među potlačenim ličnu ambiciju 
nadređuju kolektivnim interesima. Nekome se čini da miče reisa Cerića, da 
meće sebe, a šteta se očitava na kolektivnoj razini. U političkom smislu 
nikad nismo bili rapuknutiji po ovim, kolonijalnim, šavovima. Mnogo je 
novaca i moći na ničijoj zemlji, na granici koja nije precizno utvrđena novom 
unutarbošnjačkom podjelom. Treba se plašiti plaćenih ubistava, čudnih 
saobraćajnih nesreća, kreiranog haosa kakav, recimo, danas vlada u Iraku. 
Naše posljednje uporište je Islamska zajednica. Plašimo se da je obračun 
sa tzv. vehabijama samo maska za razvaljivanje Islamske zajednice. 


Broj 183, 17. XI 2006. 

Prof. Ljubica Petrović negoduje što su godinama vodeći američki 
listovi Srbe u karikaturama identificirali sa životinjama, poput svi- 
nja, krokodila, ajkula, lešinara, te dodaje: "Srbi su masni, ružni, 
debeli, neobrijani, zapušteni. Sa sobom nose nož ili nekakvo primi- 
tivno oruđe. Uvek pucaju ili napadaju goloruk narod." Gadni neki 
nacionalisti i antisrbi ti Amerikanci! 


Karikaturu u proceduru 


Od političke i svake druge podjele Bošnjaka ovisi nastojanje srpsko- 
hrvatskih partnera iz Karađorđeva da dokažu kako su Bošnjaci faktor nesta- 
bilnosti BiH, te bi se vrijedilo u planiranju budućnosti osloniti što na Srbe, 
a što na Hrvate. A šta ćemo sa Bošnjacima? Njih će za ruku voditi neko 
drugi, pošto nisu sposobni da hodaju sami. Da li je ta nesposobnost stvar 
istinskog stanja u Bošnjaka, ili je nametnuta, proizvedena, raznim oblici- 
ma specijalnog rata — pitanje je. 

Posljednjih sedmica svjedoci smo agresivnog medijskog prikazivanja 
uspješnosti Republike Srpske. Putevi, privatizacije, premijerovi silasci među 
narod, u fabrike, među povratnike... Tamo se politika bavi životom. Ovdje, 
u nas, glavna je briga kako se glasalo na Glavnom odboru SDA. Mi se brinemo 
za njih, kako se oni ne bi morali brinuti za nas. Nebitno je koliko je ova 
slika stvarna, a koliko projektirana; bitno je da je slika slikom, a preko slike 
se spoznaje svijet. Kako se stvari sada vide, RS je jedna normalna i prospe- 
ritetna administrativna cjelina, dok u Federaciji nema snage ni da se sasta- 
vi vlast, da vlast vlada, kako god. 

I na federalnoj, i na državnoj razini, glavni su petljanci Hrvati, podi- 
jeljeni u dva HDZ-a. To što ne mogu da se dogovore, odgovara prvo njima, 
Hrvatima, a potom i Srbima, jer se slabljenjem većeg entiteta i spetljava- 
njem države jača Karadžićev entitet. U BiH u kojoj jedino funkcionira RS, 
logično je da se povampire ambicije za tzv. trećim entitetom. ...Koji je, 
doduše, samo formalno umrtvljen, dok u stvarnosti nikada nije ni prestao 
živjeti. 

Otud kažemo da unutarhrvatske podjele odgovaraju svehrvatskom 
jedinstvu. I otud je teško vjerovati da podjela Hrvata na dva HDZ-a, i sve 
što je uslijedilo poslije, nije tek teatar koji treba da oslabi bh. državu i 
dublje obesmisli Federaciju. 

Bošnjaci, logično, nisu u poziciji da prema sebi navijaju hrvatsku 
politiku, ali bi morali biti sposobni da tu politiku prepoznaju i osude u 
njenim prikrivenim, dvoličnim karakteristikama. Hrvati rove iza leđa, sa 
Dodikom politički švercuju, a Bošnjaci se prave da ništa ne vide i da je sve 
u redu. K'o vele, ako bismo kritički zanovijetali, Hrvati bi se mogli naljutiti, 
zahatoriti nam, pa još gore zajmiti zijane da čine. Fala im i na tome što su 
toliko fini pa da okolokole hrm-grf-brlj. Šta bismo da su k'o Dodik pa da 
otvoreno, bez uvijanja, hrm-grf-brlj? 


Marketing tragedije 233 


Siromah a pošten 

Milorad Dodik je prvi srpski političar koji se nakon Radovana Karadžića 
uspio nametnuti kao lider bosanskih Srba. Liderstvo u svakako privatnom 
SNSD-u, u Vladi RS, odveć su ispod apsolutističke razine koju je uzjahao. S 
obzirom da u druga dva naroda ne postoji lider sa takvim nacionalnim, 
kohezionim, nadstranačkim dometima, Dodik se nameće kao prvorazredna 
politička figura ove zemlje. Što se Srba tiče, on je danas jači nego Karadžić 
jučer, jer je Karadžić bio Miloševićeva sjena, a Dodik nema nikoga nad gla- 
vom. Sudeći po njegovom statusu u beogradskoj "Politici", on je važniji od 
svih srbijanskih političara. Kakav Tadić, Koštunica, Nikolić!? Dodikove su 
slike, izjave, kolumne u vrhu udarnih strana najstarijeg srpskog lista. On 
srpstvu pripovijeda o svome titolikom djetinjstvu: "Mi, seoska deca, nismo 
imali previše vremena za igru i razbibrigu, valjalo je pomagati roditelji- 
ma..." Savršen lider: siromah, a pošten. Od njega se očekuje da brani i vodi 
srpstvo. Jakako, ovo ujedinjeno, ovo koje se ne dijeli na ovu i onu stranu 
Drine. 

Kada govorimo o nužnosti reagiranja na velikosrpske i velikohrva- 
tske burgije oko BiH, obično prozivamo bošnjačku politiku, a ne bošnjačku 
javnost. Jer, ova politika, iako neuhvatljiva u konturama, ipak postoji, a 
bošnjačka javnost, odveć ne postoji, jer su uništeni i njeni zameci u vidu 
nekoliko pogašenih listova. U začepljenom prostoru koji bismo nazvali 
javnošću, bošnjački intelektualci imaju motiva da se bave sataniziranjem 
tzv. vehabija, da tako daju doprinos svjetskoj antiislamskoj histeriji koja 
guta i bošnjački narod; ali, nemaju motiva da se suprotstave s-h operaciji 
dokusurivanja bh. države. Jer, mnogi bošnjački intelektualci u javnom pro- 
storu još postoje jedino zahvaljujući s-h medijima, u Sarajevu, i izvan, te 
kao šansu vide plaćeničko sluganstvo u razarateljskom pothvatu. Alternati- 
va ovome je da javno ne postoje, kao što decenijama, u vrijeme komuni- 
zma, nisu postojali brojni bošnjački autori. Tada nisu postojali oni izvan 
partije, kao što danas ne postoje oni koji su odbili privilegije iz fonda za 
satanizaciju Bosne i Bošnjaka. Nije zalud američki Predsjednik rekao: "Ko 
nije s nama, taj je protiv nas!" Staljinova, original! 


Narod bez javnosti 

Naspram varijante da se postoji, beščašćem, i da se bude precrtan, 
zbog časne šutnje, postoji još jedna mogućnost, u vidu borbe na nekom od 
skromnih, preostalih frontova, ali to je već osjećaj koji iziskuje žrtve. Jer, 
danas je kažnjen i progonjen i izložen svakovrsnim opasnostima Bošnjak 
koji slobodno, kritički, bosanski i muslimanski misli. Otud ne možemo 
računati na bošnjačku javnost, mada nam je i dalje nejasno kako jedan 
narod može postojati bez svoje javnosti. Možda i može, ali u nestajanju. 

No, u tom općem odumiranju mnogih vitalnih funkcija, ili onih koje 
je tek trebalo izgrađivati u Bošnjaka, postoji još bošnjačka politika, kao 
prostor nalik na oblak, vidljiv i neuhvatljiv. Makar bi tu nekoga trebale pogodi- 
ti, recimo, Dodikove izjave za beogradske medije. Dodik u jednoj rečenici 
kaže da je "Silajdžić politički odgovoran za izbijanje rata", a u drugoj da je 

Silajdžić "zaostao iz rata i iz njega ne može izići". Ako samog Silajdžića i 
njegove lezihljebaroše iz Stranke za BiH ne tangiraju ove opasne optužbe, 
zašto bi se nas ticale?! Oni haman misle da svako zna kako Dodik kleveće i 
laže, a ne znaju da se predodžba o nekome ili nečemu gradi, kao kuća. Za 
godinu-dvije i sami će Bošnjaci povjerovati kako je bošnjački član 
Predsjedništva najveći problem. Jer, Dodik će ponavljati svoje, a bošnjački 
će političari jordamiti po historijskim prostorima. Još uvijek nisu naučili da 
historiju piše onaj koji ima para, a mi, ovdje, nemamo para ni za štampa- 
nje novina. Kad dopustimo da čujemo i odšutimo optužbu da je "Silajdžić 
odgovoran za izbijanje rata", možemo vala u nju i povjerovati, jer samo 
istina ne iritira. No, ona optužba da Silajdžić ne može izići iz rata mogla bi 
biti u korelaciji sa najnovijim agresorskim i genocidnim porukama iz Beo- 
grada. Oni preko Drine poručuju kako niko nema pravo reći da Srbi ponovo 
neće ratovati, što se u kontekstu najave otcjepljenja RS u slučaju da Kosovo 
dobije suverenitet, doima kao predskazanje novog rata u BiH. Budući da 
su hudi Srbi vazda napadani, pa se morali braniti i činiti genocide, tako im 
je i u ovom novom ratu potrebit neko ko će ih napadati. Pronašli su 
Silajdžića koji, eto, živi u ratnim vremenima, i ratna vremena priželjkuje, za 
razliku od mirotvorca Dodika i drugih srpskih mahatmi. Taman je tako rahme- 
tli Alija imao svoje džihad-ratnike, a u šta je svjetski tv auditorij još tada 
rađe vjerovao nego u četničke zločine. Zato niko u nas nema pravo reći da 
Srbi ponovo neće ratovati protiv bošnjačkih civila, žena, staraca i beba. Niti 
iko ima pravo reći da su Srbi ikada prestali ratovati protiv Turaka, što su 
ustanovili i svjetski psihoanalitičari koji se bave izučavanjem transgeneraci- 
jskih trauma. Događaji se odvijaju na istim talasnim dužinama, s tim što ih 
mi ne osjetimo, i nećemo da ih osjetimo, dok ne fasujemo bol. 


Karikiranje Srba 

Bivši američki ambasador Vilijem Montgomeri objavljuje jedan isti 
tekst u nekoliko novina na Balkanu. U posljednjem je napisao da Zapad 
neće uspjeti civilizirati Srbe. Kad bi Zapad u to povjerovao, možda bi Bosna 
imala više šanse. Naš je strateški interes da Zapad razumije Srbe, jer će 
bolje razumjeti puteve do trajne stabilnosti Balkana. Puteva za razumi- 
jevanje je napretek. Ali, nema puta da mi sami sebe razumijemo: želimo li 
opstati ili nestati?! 

Uistinu je šteta što se kod nas nema ko zainteresirati za kapitalnu 
zbirku karikatura koje su u američkim listovima od 1992. do 2000. obja- 
vljene na temu Srba i balkanskih ratova. Prof. Ljubica Popović, sa Unive- 
rziteta u Nešvilu, bila je povrijeđena prikazivanjem Srba, pa je počela sku- 
pljati karikature. Skupila je preko 2.000 karikatura o Srbima. Njena kolekcija 
je nedavno predstavljena na jednom skupu slavista u Vašingtonu, ali se nije 
našao ni jedan izdavač koji bi to štampao. 

Prof. Petrović negoduje što su vodeći američki listovi Srbe u karikatura- 
ma identificirali sa životinjama, poput svinja, krokodila, ajkula, lešinara, te 
dodaje: "Srbi su masni, ružni, debeli, neobrijani, zapušteni. Sa sobom nose 
nož ili nekakvo primitivno oruđe. Uvek pucaju ili napadaju goloruk narod." 

Gadni neki nacionalisti i antisrbi ti Amerikanci! Da je neki bosanski 
autor tako tretirao Srbe i njihovu politiku odveć bio završio kao mudžahidski 
elemenat. Ovako, činila je to kompletna američka javnost, koja je pokazala 
da zna razumjeti razliku između agresora i žrtve. A da li to zna i američka 
politika, drugo je pitanje. Za nas bi bilo veoma značajno da ovakvu jednu 
zbirku karikatura dugoročno koristimo kao sredstvo u odbrani od veliko- 
srpske politike, koja se, dakle, u američkoj javnosti godinama ismijava kao 
divljačka. Posebno bi američki diplomati na Balkanu trebali biti osjetljivi 
na stav američke javnosti, koji je jasan i neformalno obavezujući: onaj ko 
podržava velikosrpsku politiku podržava barbare koje je osudila američka 
javnost. Ne treba biti bogzna pametan pa uočiti kako nema nikakve razlike 
između onoga što su bošnjačkom krvlju zacrtali Milošević i Karadžić, i ovoga 
što realizira Milorad Dodik. 

Šta nam u cijeloj priči nedostaje? Konkretno. Ko će se to u Bošnjaka 
zainteresirati da dođemo do te zbirke karikatura, da je otkupimo i čuvamo 
kao nacionalno blago, kao vakcinu protiv srpskog genocida, te da taj mate- 
rijal šampamo u zasebnoj knjizi, da knjigu dijelimo zapadnim diplomata- 
ma, i da svjetsku politiku prema BiH kontinuirano upozoravamo kako srp- 
ska politika u BiH i izvan BiH nije izmijenila svoje genocidno biće? Ima li u 
Bošnjaka ikoga živog?! 

Nema. 

A taman smo htjeli raspredati kako bi bilo dobro da se na jednom 
okruglom stolu, u našem glavnom gradu, sagleda kontinuitet i besmisle- 
nost ideje o trampi kosovskog suvereniteta za otcjepljenje RS. 


Broj 185, 15. XII 2006. 


236 IZ SAFFA 


Suverenitet zvuka je usisan u grmljavinu srpskih i hrvatskih ratnih 
koračnica koje okupiraju vazdušni prostor nad šehidskim mezarista- 
nima. Iza ovih koračnica stoje pare, stoje mediji, stoji logika životi- 
njskog carstva. Iza Bošnjaka više ne stoji ni Bog, jer ni Bošnjaci, u 
kritičnoj masi, ne stoje iza Boga, pa je logično što im trivijalna 
božanstva, u vidu CecećrDragane, neće pružiti uputu i zaštitu. Kako 
Bošnjake uputiti da vjeruju svojoj vjeri jer im ni jedna druga neće 
biti majka? 


Na kraju godine 


U posljednjem prošlogodišnjem broju u ovoj smo kolumni objavili 
izvode iz moga rukopisa "Ljetopis 2005". Kao što je pisano, cijelu 2005. 
godinu pratio sam dnevni(čki)m komentarima, a rukopisu je pridodato oko 
150 zapisa iz rubrike "Defter hefte" koja je izlazila u "Saffu". Na kraju ove 
godine nemamo takvog rukopisa, jer se ispostavilo da savremeni ljetopisi 
nikome ne trebaju, da ih je iscrpljujuće pisati, da uloženi napor nema odje- 
ka. Izuzev "Saffa" i nekoliko listova u dijaspori, niko nije napravio prikaz 
knjige koja oživljava jedan žanr za koji se misli(lo) da je mumificiran u 
književnoj historiji. A da je Ivan Lovrenović napisao: xjghvhbhfywkfkgkz — 
oglasila bi se zvona i topovi. Svejedno, vjerovatno će nekada nekoga zZzani- 
mati kako je izgledala 2005. godina. ...Iz vizure "apostola vehabija", što za 
moju multilateralnu likovnost reče Hafiz Rešidović. 


Čudovište od stvarnosti 

Pošto nisam bio obavezan da cijelu godinu sjedim za računarom i 
izigravam ljetopisca, bio sam slobodan da 2006. godinu provedem aktivni- 
je i atraktivnije. Listam svoj kalendar i vidim da sam u 2006. godini imao 
35 istupa pred publikom, što tribina, a što promocija, izvan tuzlanskog 
kraja. Dalje, gledam, imao sam desetak intervjua na regionalnim i državnim 
televizijama. I još nekoliko za 'mudžahidske" tv kuće. Ispade da sam gotovo 
dva mjeseca u toku 2006. godine proveo putujući. I sve to sa golfom dvo- 
jkom, dizelašem, proizvodnja 1985, za kojeg mi niko ne vjeruje da na otvo- 
renom, prema Zenici recimo, troši manje od četiri litre! Kad bi ovo znali 
oni što obračunavaju putne troškove, totalno bi zglajzo, jer sam dobro 
profitirao na činjenici da moja deva troši duplo manje od zaračunatog. 
Trijest maraka tam, dvajest maraka vam, pa ispade da štipam bolje po dize- 
lu od prosječnog kamiondžije. Ja, osobno, kao Europljaninčintelektualac. 
Šala mala. 

Helem... Kakva je to prijeka priča pa da ja, svaki osmi ili deveti dan 
svoga hodanja životom, otkidam od djece, žene, kuće, kako bi po maglovi- 
tim bosanskim noćima i drumovima jurišao na krive Drine? Postoji li ta 
priča igdje više osim u mome uvjerenju - da danas 200.000 ćurki ima veću 
tržišnu, a time i političku vrijednost, nego 200.000 bošnjačkih glava, te da 

je ta naopakost strašno upozorenje da nestajemo, jer se na nas ne računa 
ni u neprijateljskim, a ni u našim glavama?! 

Kad bi se tebi desilo da ti bokal ispadne, gruhne od zemlju, razbije 
se, a da ne čuješ nikakva zvuka, jaštaradi nego bi pretrnuo. Šejtanska še- 
tnja. Zastrašujuća su ta naša gruhanja i buke raspadanja, bez zvuka, unutra 
i izvana. Hajde što šute katili, već šute i žrtve, k'o, svejedno im. 

To čudovište od stvarnosti posljednjih je godina uzrok mojim hoda- 
njima. Nastojim razmagliti taj fenomen o bošnjačkom pojedincu i njego- 
vom kolektivitetu, koji nisu zainteresirani za život, pa se rahat, kao da se 
radi o ispijanju kahve, prepuštaju umiranju. 

Danas je lakše ponuditi rješenja za bošnjački izlazak iz ćorsokaka, nego 
li razumjeti zašto to Bošnjaci ne žele živjeti. Ovdje se živi zato Što se mora, a 
ne zato što se uživa u životu. Graditeljski nerv je išćeran i iz mutvaka. 
Preimućstvo ima rastvaranje, rastakanje, razvaljivanje. Sve nešto sa: raz. Pone- 
ko ponešto batrga, čupa, više zbog sebe, jer mu je pesnitavo prepustiti se 
parazitisanju kao bitisanju; ali, kolektivna težina vuče dnu. Lahko bismo se 
oslobodili givihta koje su nam nakačili, tipa tzv. islamskog terorizma, ali, 
kada bismo se htjeli osloboditi givihta kojima se kitimo, k'o đerdanima, u 
vidu uvjerenja da nismo sposobni ni za šta osim da slušamo šta će nam ravno- 
pravniji kazati: hajd' sad 'vuda, hajd' sad 'nuda, hajd' sad nikuda. 

Hasta smo u volji. A volja se stiče. Odgaja. Hoću ovo, ne dam ono! 
Hudam smo u govoru. I govor se Zida, k'o kuća. A u nas je, kao narodna 
vrlina, zaziđivana šutnja. Te gledaj pridase, te smijerno, te sabur, te stotinu 
šarafa sa kojima se ne može ništa zašarafiti. Sve otpada! 

Kada sam onomad tiskao i stiskao projekat Bošnjačkog dijaloga, 
upravo sam mislio na odgajanje kulture govora u Bošnjaka. Zamisao da se 
okupljamo i razgovaramo, da prevazilazimo genetski usud ušutkanosti, ali 
i informativnu blokadu, zgasnula je u začetku. Ko je vidio otvarati usta, a 
nigdje sofre?! Zato smo nastavili šutjeti, dok su nas oni nastavili čerupati. 
Trenutno uopće nije bitno šta mi mislimo, jer o tome šta mi mislimo svaka- 
ko odlučuje neko drugi, pošto smo mi posvjedočili da ne postojimo, ni 
uzduž, ni poprijeko, osim u vazdušastim elementima. 

U divljini su opipljive čeljusti i kandže, snaga i brzina. U divljoj civi- 
lizaciji 21. stoljeća opipljive su pare, preko para i mediji za oblikovanje 
demokratske volje, cijene se kartogrami sa iscrtavanje svoga i ucrtavanje 
tuđeg... Po strani se može ostati samo kao žrtva. Sjedi zeko, tolerantan, 
gricka mrkvu; šta ga briga što su zvijeri kolo zaigrale; kad ga rastrgaju, svi će 
zeki čestitati što je bio dostojanstveni hipik. Niko u prirodi ne ostaje po 
strani, jer se svi trude da ne budu žrtva. Svi osim nas. Zato smo mi natpri- 
rodni. Šta bi "nebeski narod" bez nas?! 


Od nastajanja u nestajanju 
Umiru životinjske vrste, umiru jezici, umiru rijeke, umiru, pretaču se i 
rađaju se narodi, umirali su muslimani u Španiji, nakon 800 godina, pa zašto ne 
bi umirali i muslimani u Bosni, nakon 500 godina?! Kad se zamandale pritoke 
smisla, obesmisli se narod. Bošnjaci žive u nestajanju, otkad su nastali. 

Na smrt se ne može uticati, ali može na dugovječnost. Možda su 
muslimani Španije mogli i danas živjeti da su bili složniji i svjesniji opasno- 
sti koja prema njima ide. Možda smo i mi mogli danas biti u Podrinju da 
smo generacije oštrili na iskustvu genocida. Dugovječnost ovisi od volje, a 
volja proizilazi iz svijesti o mogućnosti i smislu bitka. Mnogo je zlobe usmje- 
reno protiv Bošnjaka, i otud izvire bošnjačka tanatomanija. Ta strast za 
odumiranjem, koja se ogleda i u nepoštivanju svoje vjere i tradicije, u 
bježanju od sebe, pojava je tužna i porazna. Upozoravamo na to, godinama 
već, ali naše riječi nemaju odjeka. Stvarnost više nema odjeka. 

Suverenitet zvuka je usisan u grmljavinu srpskih i hrvatskih ratnih 
koračnica koje okupiraju vazdušni prostor nad šehidskim mezaristanima. 
Iza ovih koračnica stoje pare, stoje mediji, stoji logika životinjskog carstva. 
Iza Bošnjaka više ne stoji ni Bog, jer ni Bošnjaci, u kritičnoj masi, ne stoje iza 
Boga, pa je logično što im trivijalna božanstva, u vidu CecećDragane, neće 
pružiti uputu i zaštitu. Kako Bošnjake uputiti da vjeruju svojoj vjeri jer im ni 
jedna druga neće biti majka? Sve je manje nade da bi se takav zahvat mogao 
očekivati, jer je sve više odnarođenih i odvjerenih bošnjačkih ringišpilskih 
glava. 

Ova je golema priča nastala zbog moga upita da li mi je vrijedilo 
pedesetak dana putovati po 2006. godini, s nijetom da našem narodu 
pokušam prenijeti da škola opstanka nije glomazna mudrost, ali jeste insti- 
tucija, jeste aktivno činjenje i odricanje, te da taj nauk treba elegantno 
preslikati od naših prvih komšija Srba i Hrvata. Da se osjetio makar mili- 
metar pomaka u tzv. bošnjačkoj politici, u javnosti, smatrao bih da sam 
nečemu doprinio. Ovako imam utisak da je sve činjeno, i prije 2006. godi- 
ne, bilo uzaludno, jer zlokobna tišina postaje dublja i grublja. 

U tome sam smislu dobio i dvije osobne potvrde. Prvo, kao što naro- 
dne mase znaju, nisam prošao na tim izborima za Parlament BiH. Priča se 
da su moje glasove pokrali komunisti u Tuzli, ali sumnjam. Prije će biti da 
se narod uplašio. Nije bitno. Uvjeren sam da sam danas više ja trebao 
narodu, nego narodno povjerenje meni. Zato će moja prva ponuda ostati i 
posljednja. Jesam li to povrijeđen? Naravno. Zbog naroda koji je povrijeđen. 

Drugo, u narednih 18 mjeseci moja će porodica dobijati po 300 
maraka manje, koje će se zakonom sile skidati sa moje plaće u ustanovi u 
kojoj radim. Velike su to pare za nas. Po presudi Kantonalnog suda u Sara- 
jevu otplaćujem kaznu od 4.900 maraka direktno na račun smijenjenom 
šefu FOSS-a Muniru Alibabiću. Jedini sam autor u BiH koji je kažnjen ova- 
ko, katilski, i to zbog teksta o tzv. aferi državni udar. FOSS objavio da 
Lagumdžija i Alibabić spremaju destabilizaciju SDA u vlasti, a ja komenti- 
rao obavještenje ove državne službe. Kriv sam ja, a nije kriva državna služba 
koja je plasirala tu vijest!!? Napose, tu kaznu su već platile novine u kojima 
je tekst objavljen. Žrtva sam pravosudne torture nad slobodom mišljenja, 
koja je opasna utoliko što će dati rezultate. 

Evo rezultata: ja ne mogu svojoj djeci otimati od usta za interese 
bošnjačkog naroda koji stoji ukopan k'o slon u pustinji! Ja već sada, nakon 
otimanja prvih 300 maraka, imam konkretan problem kako da zakrpim 

pukotinu u kućnom budžetu. Nemam rješenja. Ni u ovom "Saffu", koji se 
navodno prolama od saudijskih para, osam mjeseci ja nisam primio ni di- 
nara. 

Je li ovo kuknjava? Nije. Već znam da je Bošnjak u nevolji sam. Da se 
nema u koga, osim u Boga, uzdati. Priča nadilazi moje nevolje, jer se ispo- 
stavlja kao receptura za ugrožavanje slobode misli. Više se neće kažnjavati 
samo nepodobne novine, već i nepodobni autori, kojima će socijalna egzi- 
stencija postati limitirajući faktor u odabiru tema i u slobodi govora. Auto- 
cenzura je najsavršenija institucija totalitarizma. 


Na kraju slova 

Ko zna koliko je kazni za neistine i klevete do sada izrečeno listu 
"Slobodna Bosna" i njenom kriminalnom, privatiziranom tv izdanju "60 
minuta" koje emitira javni rtv servis? Sudeći po kaznama, ovi bi mediji dosad 
trebali bankrotirati. Ali, neko uporno sanira gubitke što ih proizvodi ideološki 
i idiotski neprofesionalizam. Kao i fizička, tako i medijska likvidacija ima 
svoju cijenu. Nekome se isplati uložiti hiljade eura u blaćenje ljudi i po- 
java. No, narudžba se mora uklapati u ideološki profil okupiranog medi- 
jskog sistema. Zato se na FTV sataniziraju bošnjački patrioti, a nikada niko, 
recimo, iz SDP-a. Zato je Bakir Hadžiomerović promaknut za urednika FTV, 
zato je proglašen tzv. novinarom godine, u izboru banjalučkih "Nezavisnih 
novina", o istom trošku o kojem je Milorad Dodik, majstor referenduma za 
otcjepljenje, proglašen za tzv. ličnost godine. Zato FTV emitira prave pra- 
vcate spotove o liku i djelu tog trećeligaškog ideološkog novinara, u kojima 
je on, bejagi: hem roker, hem idol, hem filozof — što je apsolutistički obrazac 
kakvog su ispoljavali Sadam Husein, Muamer Gadafi i Saparmurat Nijazov, 
nastojeći da se prikažu i kao književnici. Preko malog Bakira, njegovih anti- 
novinarskih hraljanja i slave koju mu ukazuju projektanti dejtonske Bosne 
iz Karađorđeva, moguće je štošta pročitati i dočitati. Recimo, uočljiv je 
profil željenog Bošnjaka iz budućnosti. ...Bošnjaka koji to i nije, jer mu 
naroda nije. 

S druge strane je ova moja ili tvoja priča. Mogli bismo je obilježiti 
kao pokušaj, ili kao spontani pobačaj. Ne govorimo o kvalitetu, već Oo rea- 
Inosti. Možda bi trebalo dići ruke od svega i prepustiti nas "liderima 
budućnosti", Zlatku, Bakiru, Muniru... Možda smo već prepušteni, a samo 
nam se - preko ovih slova - čini da nismo. 

Trebalo bi i slova pustiti kraju, na kraju - godine, i dogodine. Njih 
nije obesmislio smisao, već besmisao bošnjačke oravnodušnjenosti. 

Bošnjački lideri i njihovi podređeni, kao u ružnom snu, važne 
državničke funkcije gone od sebe, ćeraju ih, iškaju i marškaju, jer 
im se prikazuju kao zaobadane krave, koje ih hoće napasti i pro- 
bosti u njihovom političarskom, lezihljebaroškom rahatluku. 
Bošnjačka politika ne zna šta bi s vlasti, jer nema nikakvog unuta- 
rnjeg uređenja i cilja. Zato su se komični lideri ove tragične poli- 
tike izborili za ministarstva kojih bi se postidio i Mehmed Spaho u 
Kraljevini SHS. 


Andaluzijski tabut 


Bošnjaci su i u kraljevinskim vladama znali imati ministra. Po je- 
dnog. Taman za tad, s obzirom kolika je i kakva je zamlja ta bila. Jedan po 
jedan, Mehmed Spaho. ...Te ministar trgovine i industrije, te saobraćaja, te 
finansija. Bivalo je to grdno vrijeme za Bošnjake. Ovamo im otimaju Zze- 
mlju, protjeruju ih, u Sandžaku ih ubijaju i biju, a njihov predstavnik sjedi 
u Beogradu i biva glavni za kraljevinske pare. U odnosu na genocidnu stva- 
rnost, golemo je bilo da ikakav musliman išta bude. A još golemije je bilo 
kad je u Titovom vaktu Džemal Bijedić u tri mandata bivao premijer savezne 
vlade. U tolikoj i takvoj zemlji. 

Kad danas sve preberemo skoro pa da ispade kako su Bošnjaci bolje 
politički stajali, šesti po redu, u raznim Jugoslavijama, nego što danas sto- 
je u Bosni i Hercegovini u kojoj su, k'o biva, najglavniji u selu. Na ovu nas 
pomisao upućuje šokantna raspodjela ministarskih mjesta nakon poslje- 
dnjih izbora. To šta su bošnjački političari nafatali za sebe, u ime nas, pa to 
bi i Mehmed Spaho odbio! Kao poniženje. 

Nećemo nabrajati kape i njihove glave, jer su se ti spiskovi mogli čitati 
u dnevnoj štampi, niti ćemo dokazivati očitosti; recimo - kako ministarstvo 
odbrane i sigurnosti nema ni približan značaj ministarstvima u kojima se 
vode poslovi finansija i komunikacija; niti koliko je mahnito jedino opipljivo 
bošnjačko ministarstvo, ono vanjskih poslova, dati Svenu Alkalaju, jednom 
bezličnom lezihljebarošu, za kojeg se veže mnoštvo, vješto zataškanih, sumnji- 
vih poslova iz osmogodišnjeg perioda koliko je izigravao padišaha u našoj 
Ambasadi u Vašingtonu. Sve te, i razne druge mjere i usporedbe može izvesti 
svako za sebe, jer je to stvar logike i elementarne pismenosti. 

Nas zanima srčika problema: kako je moguće bilo da bošnjački 
političari toliko obnevide pa da ne razumiju da dobrovoljno uzimaju mrv- 
ice vlasti, ministarstva u kojima se ništa ne odlučuje, već se samo figurira i 
izigrava prisustvo u vlasti; kako oni, haman politički pismeni, nisu razumje- 
li ono što danas razumije svaki samosvjestan Bošnjak, a to je da su Bošnjaci 
politički obezvlašteni — svojom voljom! - što je posljednji ekser na andalu- 
zijskom tabutu, nakon što su ostali bez oružja, imovine, medija... 
Bošnjacima su kao ratni trofeji ostali jedino još operutani životi, koji u 
poniženju, a pogotovo u samoponiženju, ne znače više ništa. 

Dakle, zašto izabranici narodnog srca, ti bošnjački lideri, nisu htjeli 
konkretnu, punokrvnu, mušku vlast, već su tražili, i uz podsmijeh dobili - 
zvečke? 


Kadrovski turbo-folk 

Staro i ofucano opravdanje za sve promašaje bošnjačke politike je 
navodna nužnost činjenja ustupaka u višem interesu funkcioniranja bh. 
države. Primjerice, ako mjesto državnog premijera ne prepustimo SNSD-u, 
mogao bi se naljutiti Dodik, te biježati od formiranja vlasti, a država bez 
vlasti nije država, pa smo ga nadrljali. Sličnih obrazaca u bliskoj prošlosti 
imamo hičme. Stalno: ustupci! 

Narod je mislio da je Haris Silajdžić taj koji će prekinuti zlokobnu 
tradiciju nekritičkih ustupaka. Zato ga je i izabrao, naspram Sulejmana Tihića 
koji je ustupak sam po sebi. A Doktor je Haris odmah izabrao Svena Alkala- 
ja za ministra vanjskih poslova, iako to od njega niko nije tražio. Lokalni 
bife-teoretičari nabacuju priču kako je to mudar potez, jer je taj Alkalaj 
Jevrej pa će bejagi preko jevrejskog uticaja pomoći Bosni. Ma to su političke 
safunice! Bio je taj Alkalaj Jevrej i dok se razvlačio po ambasadorskim fote- 
ljama u posljednjoj deceniji, bio je Jevrej i prije nego što ga je Doktor Haris 
ustoličio na bošnjačku funkciju, pa nismo od tog njegovog jevrejstva vidjeli 
nikakva hajra. Da bogdom jesmo. 

Da ne bude zabunluka, mi ovdje nemamo ništa protiv da neki Jevrej, ili 
Ciganin, ili Italijan, ako treba, bude ministar vanjskih poslova, da mu se 
dadne pozicija na kojoj bi trebao biti čovjek sa bošnjačkim imenom; čak šta 
više, nije zgoreg da se pomalo i tako svjedoči bosanstvo, tako što će bošnjačka 
mjesta pripadati manjinama, pa čak i Srbima i Hrvatima; mi smo tolerantni i 
otvoreni, u razumnoj mjeri. No, mi smo protiv nepismenosti, neprincipije- 
Inosti i mahalske lafine, kakva je do srži iskazana u Silajdžićevom imenova- 
nju ovog mlitavog, u diplomatskim krugovima kompromitiranog i ničim pose- 
bnim dokazanog Svena Alkalaja. Ta budalaština od imenovanja, taj politički 
kič, treba da ubijedi mahalske glave kako Doktor Haris vidi dalje i dublje od 
ostalih, pa će žrtvovati bošnjački za jevrejski kadar. Hoćemo reći: nije Sven 
Alkalaj metnut za ministra vanjskih poslova zato što je kvalitetan, već zato 
što je Jevrej; njegovo jevrejstvo nije tema koju smo mi nametnuli, već tema 
koju je nametnuo Doktor Haris svojim političkim turbo-folkom. 

U vremenima kad se Evropa pokušava definirati kao tzv. kolijevka 
kršćanstva, u kojoj bi jevreji i muslimani trebali dobiti status podstanara, 
muslimanska je i jevrejska saradnja od velike važnosti. Više je prožetosti 
između jevrejske i bošnjačke žrtve, u odnosu na evropsko beščašće, nego li 
što ima prožetosti u nastojanjima, o kojima je pisao publicista N.Omer, da 
se jevrejstvo, kroz cionizam, poistovijeti sa 'odabranim/nebeskim" i okrva- 
vljenim velikosrpstvom. Mnogo je razloga za reafirmaciju i produbljavanje 
višestoljetnih bošnjačkih veza sa Jevrejima. Pogotovo danas kad i jednom i 
drugom narod prijeti život pod kiriju u evropskoj domovini. Ali, ne ovako, 
putem minoriziranja izvrsnih bošnjačkih kadrova za račun prosječnosti Sve- 
na Alkalaja! 

Zašto je bitan ovaj primjer? Zato da bismo ustanovili kako je bošnjačka 
politika mahnita i tamo gdje od gotovine pravi veresiju. ...A kamo li tamo 
gdje bi se trebalo boriti za pozicije. 

Eto, dobili smo Ministarstvo vanjskih poslova, koje je za nas najbitnije, 
iz dva razloga: prvo, jer smo narod progonjen klevetama za tzv. islamski 
terorizam; drugo, što od međunarodnog statusa BiH ovisi status Bošnjaka. 
Ni na jednom, ni na drugom planu, Silajdžićev izabranik neće učiniti ništa, 
jer nije učinio ni dosad, makar u ma kakvoj izjavi za javnost, gdje bi se 
deklarirao kao čovjek od našeg povjerenja. Dobili smo izuzetno važno Minis- 
tarstvo i istog časa ga ispustili iz ruku. ...U ime šupljeg vizionarstva. To 
bošnjačko marginaliziranje kvalitetnih Bošnjaka, zastrašujuće je, jer upućuje 
na intenciju da bi Bošnjaci mogli dobrovoljno svoje pozicije prepuštati dru- 
gima. A zašto? Zato što se plaše? Zato što misle da će tako dokazati toler- 
antnost? Zato da se sakriju od stvarnosti? Da nisu na oku? Zato da ih ima i 
nema? Ako je to tako, onda je veliko pitanje da li smo na ovom ili već na 
onom svijetu. 


Strava, java, pupa hava 

Izbori su prošli iu medijskom prostoru više ne bi smjele važiti pristra- 
snosti u koje su pobhrlili svi, bez izuzetka, pa i mi u ovim novinama. Svi mi, 
vajni profesionalci, za nekoga smo navijali, i nekoga gurali. Kada se to do- 
godi tzv. neovisnoj novini, to je privatna stvar vlasništva i uredništva, ali 
kad se tako godinama već ponašaju javni rtv servisi, onda se radi o nasi- 
Inom instaliranju političke hunte. 

Političari su, dominantno, oboljela sorta ljudi, pa se očas naviknu da 
ih se podržava zato što su pametničlijepi, a ne zato što bismo htjeli njima, 
kakvim god, istiskati neke koje smatramo štetočinama. Dok se mi 
obračunamo s jednom štetočinom, udeblja se i uzjaše nas druga štetočina, 
sa drukčijom dijagnozom, ali, ipak, dijagnozom. 

Zato ne možemo podržati stav da treba više ikome dozvoliti slobodu 
da eksperimentira u probnih stotinu dana vlasti; jer, ako griješi na početku, 
griješit će i poslije; a ako je zdrav, kritiku će prihvatiti kao dobru namjeru i 
greške ispravljati. Nova vlast je u povoju, pa bi se za nju tek moglo naslutiti 
da neće biti bolja od stare. No, ono što uprkos pampersicama možemo 
ustvrditi jeste odumiranje bošnjačke državotvorne svijesti, što se ogleda 
kroz opću bježaniju od važnijih ministarskih funkcija. 

Nije ta pojava od jučer. Ali, jučer smo mislili da to slučajno Hrvatima 
vazda pripadaju poslovi oko para, a nama nekakvi poslovi oko izmotavanja 
i prikazivanja. Pa smo mislili da to Hrvati, ili Srbi, imaju lukavosti da uzmu 
profitabilne resore, ili one na kojima se gradi/razgrađuje suverenitet. Da- 
nas, definitivno, mislimo da bošnjački političari važne funkcije gone od 
sebe, k'o zaobadane krave, jer ne znaju šta bi s njima. Ovi, drugi, pak, 
znaju, jer su ekipa, jer imaju cilj, jer se bore za pozicije na kojima se jagmi 
da se jami suverenitet nad njivom. 

Suverenitet je u ekonomskoj moći! Tamo gdje su srpske pare tamo će 
biti srpska zemlja, i ovamo gdje su hrvatske pare, ovdje će biti hrvatska 

zemlja. I duh, jakako!!! Da bi se taj cilj ostvario u punom kapacitetu, Bošnjaci 
moraju u ekonomskom smislu biti manji od makovog zrna. Jer kad se ogolje, 
po šlajbuku, ogoljit će se i po duhu, pa će i gaće i duh natakariti na štap, te 
hodati Bosnom, k'o kiša, k'o magla, k'o ništa. 

Ništa od ove priče ne bi bilo da su Bošnjaci birali bolje, a kako će 
birati bolje kad boljih gotovo i da nema, a i da ih ima, Bošnjaci nisu učeni 
demokratskoj kulturi, kojom bi razlikovali politički turbo-folk od akade- 
mske pameti. Imalo se prilike, i tu je golema odgovornost rahmetli 
Izetbegovića, da se izgradi institucija pametnija od političara, koja bi da- 
nas znala odrediti dugoročne ciljeve bošnjačke politike. 

Ovako, izbor je ostavljen političarima čija pamet nije odmakla dalje 
od ambicije koja se zove: dede da budem ministar sa što manje ovlasti i 
odgovornosti. ...Pametan se stidi, budala se ponosi. Pitanje koje grupišemo 
pod sintagmom "bošnjačka politika" tako je razlomljeno na mnoštvo 
sićušnih, ličnih ambicija, koje prirodno ne teže kolektivnoj igri. Za ugursu- 
znog igrača nisu poslovi finansija, ili izgradnje koridora Sc, jer je to čitava 
mašinerija za koju su potrebni nacionalno svjesni timovi, u kojima se prvo 
igra za raju, pa onda za sebe. U nas je vrlina da se igra za sebe, jer je 
drukčije nemoguće upasti u igru. A niko se nije ni potrudio da uspostavi 
samoodrživa pravila igre. Ovo što se trenutno dešava jeste drpanje babinog 
dućana dok se dućan ne isprazni. A kad se isprazni, neće nas biti ni u kakvoj 
vlasti. Svud oko nas bit će Sven Alkalaj. 

Nemojmo se čuditi što bošnjački lideri nisu zahvatili konkretna, opi- 
pljiva ministarstva. Ne trebaju im. Ne znaju šta bi s njima. Tražili su i dobili 
su ono što narod zove: pupa hava. Jer su oni sami: pupa hava. A i mi s 
njima, nažalost. 


Broj 187, 12.12007. 


244 IZ SAFFA 


Društvo koje nema kapaciteta da se prisjeti 40. obljetnice jednog 
od najznačajnijih tekstova u svojoj kulturnoj povijesti, i društvo 
koje baš za tu 40. obljetnicu odšuti napade na jednog od svojih 
najvažnijih autora — €e, takvo je društvo preselilo na drugu adresu. 
Na staroj adresi jedino još stanuje Muhamed Filipović. 


Bosanski duh, tobejarabi 


Taman kada sam se spremao da otpočnem natenane pisati tekst u 
povodu 40. godišnjice objavljivanja jednog od najznačajnijih eseja u bosa- 
nskoj književnosti, o eseju Muhameda Filipovića pod naslovom "Bosanski 
duh u književnosti — šta je to?", pročitah u magazinu "Dani" kako Marko 
Vešović našeg uglednog akademika naziva lažovom i luđakom, te javno 
poziva njegovu familiju da ga smjesti u ludnicu. 

Mislio sam afirmirati pozitivne efekte koje je Filipovićev esej imao na 
razvoj bosanske samosvijesti o vrijednostima svoga identiteta, što je pro- 
ces koji je rezultirao međunarodnim priznanjem RBiH, kao i pripomenuti 
neprijatnosti koje je istrpio Muhamed Filipović u hajci koju su protiv njega, 
kao "muslimanskog nacionaliste i fundamentaliste", vodili režimski mediji 
i intelektualci. Bile su mi zanimljive svekolike paralele sa našim vremeni- 
ma, pogotovo što se i danas oni koji slave bosanske atribute nastoje, od 
nekih novih režimskih medija i njihovih plaćenih telala, satanizirati kao 
ekstremisti. Namjeravao sam to podsjećanje na Filipovićev esej završiti 
nekom vrstom prijedloga akademskoj zajednici da se održi okrugli sto u 
povodu ovog jubileja, ne samo zato što je Muhamed Filipović to zaslužio, 
već zato što je to potrebno nama i našem vremenu, u kojemu je bosanski 
duh ponovo postao herezom. 


Ćorkanova prava 

Nakon čitanja Vešovićevih rugabeta, naumpao mi je događaj iz 2003. 
godine kada je Ivan Lovrenović 21 bh. književnika, koji su potpisali petic- 
iju protiv montiranog procesa "Pogorelica", proglasio stokom. Kad sam 
vidio da se niko ne trza, da je i medijima i piscima svejedno što Ivan 
Lovrenović sije mržnju, odlučio sam reagirati. U tekstu sam napisao i to 
da je Ivan Lovrenović plaćenik velikosrpskog i velikohrvatskog projekta. 
Digla se slož(e)na dreka, reagirali su mediji u BiH i susjedstvu, a učesnici 
manifestacije "Sarajevski dani poezije" su zajmili potpisivati peticiju u 
odbranu Ivana Lovrenovića. Čujem, poslije, peticiju je sročio jedan me- 
dreslija, što se u raznim agregatnim stanjima pojavljuje u svim ideološkim 
prilikama. 

Evo nas sad pred Vešovićevim vrijeđanjem Filipovića. Smatrao sam 
intelektualnom i patriotskom obavezom da javno osudim napad na 
Filipovića, čija odbrana ne bi smjela biti njegova privatna stvar, već obaveza 
svakoga ko poštuje djelo ovog znamenitog Bošnjaka. U cugu sam napisao 

tekst i razaslao na nekoliko medijskih adresa. Objavljen je jedino na web 
sajtu Bosnjaci.net. 

Šta iz toga čitamo? Isto što i iz napada Ivana Lovrenovića na 21 bh. 
pisca. Bošnjake može napadati i blatiti svako, neće ih braniti ni Bošnjaci, a 
kad Bošnjak kaže kritičku riječ o Hrvatu ili Srbinu, tada će ustati svi da 
dokazuju gdje je problem. 

Evo te moje reakcije koju, rekosmo, ne htjede objaviti niko... 

- "Pjesnik Marko Vešović je akademika Muhameda Filipovića nazvao 
'bolesnikom kojeg treba odvesti u duševnu bolnicu"! Ni jedan iskreni bosa- 
nski patriota ne može se miriti sa javnim vrijeđanjem našeg istaknutog 
akademika. Jednako bismo reagirali i da je neko Marka Vešovića nazvao 
bolesnikom i pozvao njegovu familiju da ga smjesti u ludnicu. Takve uvrede 
protiv naših istaknutih pojedinaca ne mogu se tolerirati, pogotovo kad 
dolaze od jednog univerzitetskog profesora i federalnog zastupnika, kakav 
je Marko Vešović. 

Na Vešovićevoj listi za odstrijel bili su mnogi Bošnjaci. Sjećamo se 
harange na Džemaludina Latića. U nekoliko navrata je i moja skromna po- 
javnost bila na meti Vešovićevih uvreda: za mene je tvrdio isto, i još pride 
da sam Radovan Karadžić u Bošnjaka, pa mi se nameće pretpostavka da 
Vešović osjeća patološku mržnju prema svakom slobodomislećem Bošnjaku. 

Niko ne spori pravo ma kome da se polemički razračunava sa bilo 
kime. Ali, kad Marko Vešović u posljednjem broju magazina 'Dani' pravi 
šprdnju sa Filipovićevim begovskim porijeklom, onda osjećamo da se ne 
radi o polemičkom diskursu, već o strasnom otporu protiv svakog Bošnjaka 
koji odudara od andrićevske matrice o muslimanskim 'ćorkanima'. Vešović 
kao da podvriskuje: Otkud muslimanu Filipoviću pravo da bude aristokra- 
ta, da bude akademik, da bude pametan! On ima da bude lažov i da bude 
lud! Zato je Vešović akademika Filipovića nazvao patološkim lažovom, te je 
njegovoj porodici preporučio da ga smjesti u ludnicu. 

Bošnjački narod voli i poštuje Muhameda Filipovića, kao jednog od 
svojih najuglednijih pojedinaca, te je realno očekivati da će mnogi Bošnjaci 
Vešovićeve uvrede doživjeti kao uvrede svoga ponosa i dostojanstva. 

Bilo bi korisno ako bi Marko Vešović povukao te ružne riječi i izvinuo 
se Muhamedu Filipoviću." 


Intelektualni ventilator 

Šta bi se boljeg moglo poželjeti jednom autoru nego da u rasponu 
od 40 godina bude sa istim intenzitetom napadan i proganjan? Još malo pa 
će Muhamed Filipović dosegnuti 80. godinu života, a ne prestaje već de- 
cenijama biti meta katilskih čerečenja od strane režima i režimskih poda- 
nika. U posljednjem broju magazina "Dani" protiv njega su napisana dva 
teksta na šest novinskih stranica, iliti 20-tak autorskih kartica. Toliko je 
bitan taj nebitni "lažov i luđak". 

Zasigurno, u duhovnoj povijesti Bosne nije postojao autor, poput 
Filipovića, koji je tako dugo, u kontinuitetu, bio centarfor bosanskih nasto- 
janja. Filipović i danas ide ispred vremena, ispred postojećih i nesuđenih 

institucija, ispred tzv. intelektualaca razasutih po prćijama ličnih interesa, 
on se uopće ne može smjestiti u biološke godine, jer pred njegovim godi- 
nama gradiranje vremena nema nikavog smisla. Dokaz za to je armija tromih, 
potkupljenih, snishodljivih, intelektualnih umova, sviklih da je zanat 
povlađivanja obrazac samoostvarenja u ovom društvu. Još jednom se 
potvrđuje da je mladost stvar duhovnih afiniteta, a ne biološke realnosti. U 
tom kontekstu, Senad Pećanin je rođen kao mumija. 

Na žalost, u mumificiranom dejtonskom društvu, koje odgaja pro- 
vincijalne zadahe, prirodno je da se progone intelektualni ventilatori, Čiji 
kilovati razgolićuju ustajalost pojava koje nam se predstavljaju kao vizio- 
narske, progresivne, velegradske. Problem je u strukturi moći u ovom društvu, 
koja nije naklonjena kritičkom diskursu, već traži podanike. Sve što nam se 
tako silovito nameće kao neovisno i intelektualno, zapravo je potplaćeno, 
ili iz Beograda i Zagreba, ili iz krstaških fondova nenaklonjenih muslima- 
nskoj jednakopravosti u bosanskoj multilateralnosti, ili iz dejtonske pri- 
rode političkih odnosa, koji idu za retardacijom i učmalošću, kao okvirom 
za održanje šićarskih pozicija u političkom mrrtvilu. 

Pod sličnim rasporedom ovozemaljskih letećih objekata Muhamed 
Filipović je 1967., u časopisu "Život" (br. 1-2, januar-februar), objavio esej 
"Bosanski duh u književnosti — šta je to?". S ove vremenske tačke, u tom eseju 
nema ničega što bi trebalo izazvati burnu reakciju te dobrohotne, Bosni i 
bosanstvu naklonjene, komunističke vlasti. Pisao je Filipović o "Kamenom 
spavaču" Maka Dizdara, o "Stojanki majki Knežopoljki" Skendera Kulenovića 
koju prihvataju svi narodi, o piscima koji ustoličuju identitet bosanskog duha 
u književnosti, pisao je protiv agresivnih nacionalizama, raznih vrsta, i du- 
gom odsustvu stvarne bosanske pozicije, koji doprinose propadanju i ra- 
zaranju kulturnog blaga bosanske provenijencije... Po ovovremenom razumi- 
jevanju bosanstva, kao centrišta jugoslovenskog duha, Filipovićevi stavovi 
su trebali biti na talasu režimskih nastojanja. Ali, vraga! Muhamed Filipović 
je izbačen iz Partije, a CK SKBiH je obznanio javnu osudu njegovog eseja. 
Mediji i režimski intelektualci su se utrkivali da izreknu što teže uvrede na 
njegov račun. Nazivali su ga nacionalistom, fundamentalistom i, jakako, ele- 
mentom. Činjenica da se Filipović ni 40 godina poslije nije pomjerio sa pi- 
jedestala elementa, ukazuje da su Bosna, bosanski duh i njegovi baštinici 
ostali tamo gdje su i bili, samo pod drugačijim formalnim rasporedom. 

Čuvari bosanskog duha danas su Marko Vešović, Ivan Lovrenović, te 
fol Beograđani i fol Zagrepčani okupljeni oko magazina "Dani", kompleksaši 
koji 500. broj ovog bejagi bosanskog magazina slave tako što u Sarajevo 
dovedu pozorišnu predstavu iz Beograda, jer, molim te lijepo, nisu oni 
odavle pa da slave sa našom baklavom...; oni, i čitava mreža intelektualnih 
prostitutki, koja je dejtonskih godina građena na parama iz Karađorđeva, 
danas čine tu silu koja je 1967. progonila Filipovića i njegov bosanski duh. 


Prikaza i prikazivanje 


U Sarajevu je 1994. održan okrugli sto na temu "Bosanski duh". Tri 
godine poslije je šaampan zbornik diskusija i radova, kome je u povodu 30. 

godišnjice objavljivanja pridodat i pomenuti Filipovićev esej. Vrijedilo bi 
danas, sa pozicije dejtonskog iskustva, progovoriti o statusu bosanskog 
duha u njegovoj kući. Bilo bi lijepo, i akademski pošteno, Filipovićevom 
eseju, i uticajima koje je imao, ukazati pažnju kakvu zaslužuje. 

Nedavno je Filipović bio uvodničar na sesiji Kruga 99, te je dao veo- 
ma obiman i temeljit intervju magazinu naše dijaspore u Skandinaviji Nur". 
Govorio je o krizi vlasti i morala u vlasti, o zapostavljenosti naših akade- 
mskih potencijala u kreiranju političke stvarnosti. Filipović, rekosmo, da- 
nas ostvaruje ulogu nepostojećih institucija u Bošnjaka, govori, kritikuje, 
ukazuje, savjetuje... 

Društvo koje nema kapaciteta da se prisjeti 40. obljetnice jednog od 
najznačjnijih tekstova u svojoj kulturnoj povijesti, i društvo koje baš za tu 
40. obljetnicu odšuti napade na jednog od svojih najvažnijih autora — €, 
takvo je društvo preselilo na drugu adresu. 

Ostao je bosanski duh. Da se prikazuje. 


Broj 188, 26. 12007. 

Presuda je uvreda za naše žrtve. Ali, presuda je pohvala našem 
moralnom i patriotskom ugursuzluku. Ona je mjera naše igno- 
rancije naših žrtava. Šta dalje? Pa ako mislimo živjeti, moramo 
pamtiti, a ako mislimo pamtiti, moramo izgraditi Muzej genocida 
nad Bošnjacima. 


Bolju presudu mi nismo zaslužili 


Bošnjačke žrtve velikosrpskog genocida blasfemijski su unižene pre- 
sudom Svjetskog suda pravde! Presuda koja abolira zločinca od kazne teži 
je zločin od počinjenog zločina. Jer, genocid su činili otpadnici od reda i 
poretka, a najviša svjetska pravosudna instanca je izravnala žrtve i krvnike, 
te se pridružila otpadnicima od reda i poretka. 

Svijet je podržavao genocid nad Bošnjacima, na različite načine, a 
evo, potvrdio je to i sada. Bošnjaci, ubijeni, imali su pravo na život, kao što 
su i mrtvi i preživjeli imali pravo na pravdu i na satisfakciju. Svjetski sud 
pravde je 26. februara posvjedočio da Bošnjaci, ubijeni, nisu imali pravo na 
život, i da njihova nasilna smrt, i naši traumatizirani životi, nemaju pravo 
na pravdu. 


Presuda o građanskom ratu 

Svjetski sud pravde se, otvoreno i bestidno, oglasio kao saučesnik u 
genocidu nad Bošnjacima. I što je još opasnije: kao podstrekač novog geno- 
cida nad Bošnjacima. Jer, Srbija se više ne mora plašiti kazne! Bošnjake 
može, kad god joj prahne, dokusuriti. Bitno je samo da ne ostavi pisani 
trag kojim naređuje masovne likvidacije Bošnjaka. Po novoj pravosudnoj 
logici, trebalo bi osloboditi krivice sve ubice na svijetu koji nisu, prije ubistva, 
ostavili pisani trag da će nekoga ubiti. Milošević nije nigdje napisao nare- 
dbu o masovnim pogubljenima Bošnjaka, što je Svjetski sud pravde uzeo 
kao ključnu činjenicu u oslobađanju Srbije od krivice za agresiju i genocid. 

Drugi novum je u uokviravanju genocida u općinske granice, po čemu 
ispada da se holokaust nad Jevrejima nije dogodio u Njemačkoj, već u konc- 
logorima. Krivci su u Dahau ili Mathauzenu, a ne u njemačkoj državi. I, žrtve 
su iz Dahaua ili Mathauzena, a ne iz njemačke države. Presuđeno je da se 
genocid nad Bošnjacima dogodio samo u Srebrenici, iako su u taj geto stjera- 
ni Bošnjaci iz cijelog Podrinja, i dublje. A što će ljudi iz Vlasenice, Rogatice, 
Višegrada u Srebrenici? Ratni turizam, šta li?! Logički je neodrživ taj okvir. Sila 
koja je počinila genocid u Srebrenici, ista je ona koja je počinila genocid, 
recimo, u Prijedoru. Našta bi ličio sud koji bi terorizam u Madridu podijelio 
na vagone: za jedan vagon budeš kriv, za drugi vagon ne budeš kriv?! 

Treće, vrijedi obratiti pažnju na uključivanje Republike Srpske u odgo- 
vornost. Taj entitet je postao legalan tek sa nametanjem Dejtonskog spora- 
zuma. Prije toga, bila je to vojna hunta Radovana Karadžića. Ako Svjetski sud 
pravde priznaje ratni legalitet genocidne tvorevine, koja u vrijeme agresije 

nije postojala u legalističkim okvirima, onda Svjetski sud pravde stavlja znak 
jednakosti između državnosti i paradržavnosti, između legaliteta i krimina- 
liteta. Cilj ovog zločinačkog zahvata je pretvaranje agresije u građanski rat u 
BiH!!! Ako je Karadžićev entitet bio legalan od 1992. do 1995. onda je ovdje 
uistinu bio građanski rat, pošto su se sukobile dvije legalne unutardržavne 
struje. Stoga se ne treba radovati prozivanju Republike Srpske za odgovo- 
rnost, jer odgovornost ima smisla tek ako je na adresi Srbije, pošto, ponavlja- 
mo, Republika Srpska do nametanja Dejtona nije imala legalistički karakter. 
Ako na to pristanemo, prihvatamo tezu o građanskom ratu. 

No, nas u daljem tekstu ne zanima analiza presude, iz nekoliko ra- 
zloga: prvo, zasićenost je raznim tumačenjima; drugo, još se ne zna hoće li 
se koja mrvica pravde moći izvući iz pustinje nepravde; treće, imamo preča 
posla... ... Da definiramo sebe, prije i poslije presude. 

Ovih nekoliko natuknica oko presude izrekli smo tek toliko da 
ukažemo na razuzdanu drskost Svjetskog suda pravde koji nije zazirao od 
abolicije kreatora zločina i legalizacije genocida nad Bošnjacima. A zašto? 
Nema drugog odgovora osim ovog: Zato što su žrtve muslimani! Zato što 
ubice muslimana ne podliježu odgovornosti! Zato što je pravosudni razvrat 
u Hagu, ipak, samo kotačić u antiislamskoj histeriji koja ne pokazuje znake 
smirivanja. 

Jedan bošnjački autor kaže: "Misliti tako znači sebe osuditi u perspe- 
ktivi na jedan palestinski status." Dakle, Palestinci su žrtve zato što misle 
da su žrtve?! Kad ih cionisti ubijaju, trebali bi se veseliti, pa ne bi bili žrtve?! 
I mi bismo se trebali sad radovati presudi koja slavi genocid nad nama, 
kako bismo izbjegli palestinski status?! Ma, iđi biži! Na sličnom je fonu i 
jedan naslov koji govori da "Bošnjacima prijeti samoizolacija". Pa mi smo 
izolirani od pravde i jednakopravnosti od 1992. godine, i jedini smo auto- 
htoni evropski narod koji je stjeran u geto! Ta izolacija nije naša, već je 
evropska volja! Paranojama o samoizolaciji nastoji nas se natjerati da prihva- 
tamo realitet ispod granice ljudskog dostojanstva. Na to liče i optimističke 
salve koje izriču bošnjački prvaci, tvrdeći da presuda nekoga na nešto obave- 
zuje. Ružna je ta manipulacija! Srbija jedva da je obavezna da izglasa nekakvu 
deklaraciju, a kamo li šta više. Pa i da postoji šansa za više, bošnjačka 
politika nema kapaciteta i volje da eventualni potencijal presude usmjeri 
ka tim ciljevima. Ovo dosad su estradna laprdanja koja blinkeraju ka ukusi- 
ma publike. 

Do daljnjeg, dok nam neko konkretnim argumentima ne ponudi 
negaciju pretpostavke da su naše žrtve ostale bez pravne satisfakcije zbog 
svoga muslimanskog porijekla — mi ne smijemo drukčije vjerovati. Jer, nama 
se genocidno iskustvo i previše puta ponovilo da bismo se ikad više mogli 
opustiti. A opustili smo se. O tome želimo govoriti u nastavku teksta. 


Krstašluk i genocidizam 
Naše žrtve su zaslužile pravdu. Njihova nevinost, proizišla iz posveće- 
nosti tradiciji i praksi tolerancije, određuje im auru svetila. Ali, mi kao 
narod, zbog kritične mase odrođenika, nismo zaslužili bolju presudu. Bolju 

presudu od ove nije zaslužila ni od naroda odrođena bošnjačka politika. 
Šta će nama bolja presuda! Šta bismo s nje radili? Za kritičnu masu naših 
ljudi ovaj proces u Hagu je imao energetsko značenje kakvo ima ma koja 
fudbalska utakmica bh. reprezentacije. Na pozitivan ishod Tužbe se nije 
čekalo zbog žrtava, zbog institucije pamćenja, i institucije opreza, već se na 
tu nesuđenu vijest čekalo kako bi se zajmile obadati terevenke, očepljavati 
pive i rakije, rasprostirati sofre, navijati srbijanske muzike, i kako bi se do 
dugo u noć vrištalo od radosti što smo im ga dohakali. Onda bi se ujutro 
ustalo mahmurno, pa bi se sve lijepo zaboravilo u ganjanju drugih povoda 
za opijanje i dernečenje. 

E, zato nismo dobili ono što nismo zaslužili. A bolju presudu nismo 
zaslužili ne samo zbog činjenice da ne znamo šta bi s nome, osim u dernek, 
već i zato što prethodnih godina nismo ništa učinili na stvaranju institucije 
pamćenja; proces u Hagu je za nas, Bošnjake, trebao biti isključivo u funk- 
ciji odbrane od cikličnog ponavljanja genocida. I po fizičkoj i po metafizičkoj 
liniji bolja presuda nama ne pripada. Tu metafizičku matricu neostvarenog 
srodstva sa željenim već smo objasnili... Pošto Tužbu nismo razumjeli u 
njenom memorijskom kapacitetu, logično je što nismo mogli na pravi način 
poželjeti njenu realizaciju. Mi smo željeli pobjedu, kao na Eurosongu, i 
zato se Tužba kotrljala jednim, a mi drugim frekvencijama. A zašto smo mi 
takvi kakvi jesmo, pa da ne razumijemo značaj pamćenja genocida za naš 
bosanski opstanak, e, to je jedno obaška pitanje, koje bi valjalo obaška 
razglabati. Pozabavimo se fizičkim manifestacijama ovog problema. 

Smatra se da naš advokatski tim nije podastro dovoljno kvalitetne 
dokaze preko kojih ne bi mogla olahko preći ni ta pravosudna zavjera svje- 
tskih sudija. Postoje i mišljenja da je za račun Beograda učinjena unutarnja 
diverzija kada je odstranjen autor Tužbe Frensis Bojl, doktor međunarodnog 
prava, i kada je za šefa našeg tima imenovan advokat Softić, koji nije imao 
nikakvog iskustva na ovim poslovima. Gledao sam g-dina Softića na HRT i 
uvjerio sam se da on ne zna govoriti za javnost (zamuckuje, okreće se u 
stolici), što znači da bi takvu nesređenost mogao ispoljavati i u struci. Nije 
Softić kriv što je na njega pao historijski teret, već je kriva bošnjačka politi- 
ka koja nije oformila najjači mogući pravni tim. 

Sad dolazimo do jedne stare priče, i do nje ćemo uvijek dolaziti kada 
nam se budu događali porazi, koji će, kao odroni, ubrzavati i odbrojavati 
vrijeme koje nam je preostalo. Dakle: pamćenje genocida je uvjet našeg 
opstanka. Ono je temeljni znak našeg identiteta. Iskustvo genocida nam 
valja živjeti. Ili ćemo pamtiti, i prevenirati da nam se genocid ne ponovi, ili 
nećemo pamtiti, pa će nam se genocid ponoviti. Iskustvo žrtve genocida je 
usidreno u naše povijesno biće. Stoga, nema podrške idejama da ne smi- 
jemo biti opterećeni prošlošću! Naprotiv, naša budućnost je određena odno- 
som prema prošlosti, jer nam se prošlost ponavlja, jer nas ponavljanje topi 
i isparava, jer nas je sve manje ovdje, a sve više diljem svijeta, jer je ovo 
posljednja šansa da zauzmemo zdrav i graditeljski odnos spram iskustva 
genocida. Ako ovaj put zaboravimo, idući put nećemo imati šansu da pamti- 
mo! Jer nam je život na dlaku obješen. Četnička čvoka bi bila dovoljna da 

nas otpuhne, u sadejstvu sa svjetskom islamofobijom. Zalud što su četnici 
genetski Turci, a mi Slaveni, oni miksani, a mi autohtoni, jer oni su pod 
krstom, a mi smo — vamgor. Svjetska vladavina krstaškog fundamentalizma 
ne pokazuje znake smirivanja, pokajanja, katarze, volje za dijalogom, čak 
šta više, onda se usložnjava i ubrzava, pa ne bi bilo nikakvo čudo da na 
genocidnoj trpezi ugleda bosanske muslimane. Presudu u Hagu, kao i sve, 
ne treba čitati kao svršen čin, već kao intenciju, jer stvarnost nije bara, već 
je rijeka. Nevinost ubicama - poniženje žrtvama, podrška Srbiji - poniženje 
Bosni, krila genocidizmu — šamar demokratiji, toleranciji, jednakosti u razli- 
kama... — sve su to poruke na kojima će se graditi budućnost, u Bosni i oko 
nje. I to je razlog da se vratimo na početak svoje dejtonske priče, kada smo 
pomislili da je moguće graditi bošnjačku budućnost bez potpunog 
uključivanja svih naših kapaciteta u izgradnju, i u življenje, institucije 
pamćenja genocida, kao kompasa našeg nacionalnog identiteta. 


Muzej genocida nad Bošnjacima 

Čitaoci su mi svjedoci koliko sam puta zadnjih godina ponavljao, 
navaljivao, dosađivao — da je izgradnja Muzeja genocida nad Bošnjacima 
naš najvažniji projekat. Zamislite da se u ovoj projekat ušlo odmah iza 
rata! Ne bi bilo državnika i diplomate koji bi došao u Sarajevo, a da ne ode 
pokloniti se žrtvama, i da sa sobom ne ponese priču o razmjerama geno- 
cidne agresije. A na pričama je umrežen svijet. Za deset dejtonskih godina 
mogli smo do u zrnce obraditi, razraditi, dokumentirati, svijetom razaslati 
sve što nam se dogodilo. I u ovom i u prethodnim genocidima. Ne bi se 
moglo dogoditi da naš pravni tim ima šupljine. I ne bi se moglo dogoditi 
da Svjetski sud pravde iskoristi našu sveopću nezainteresiranost za sopstve- 
nu žrtvu. Presuda je, velimo, uvreda za naše žrtve, ali, presuda je pohvala 
našem moralnom i patriotskom ugursuzluku. Bolje nismo zaslužili. 

Šta ćemo sad? Pa ako mislimo živjeti, moramo pamtiti, a ako misli- 
mo pamtiti, moramo izgraditi Muzej genocida nad Bošnjacima. 

Dok se to ne shvati, ne prihvati, i ne realizira - naši će se porazi 
nastaviti, u bržem i ubitačnijem ritmu. Presuda u Hagu je jedan od najtežih. 
A bit će ih još. Težih. 


Broj 191, 9. 111 2007. 

Svijet je u martu 1994. Bošnjake predao Hrvatima, da ih uz 
međunarodnu pomoć koloniziraju ekonormnski i institucionalno. 
Tada je zauvijek spriječena mogućnost stvaranja prve evropske 
države sa muslimanskom upravom. Stoga je priča o tzv. hrvatskom 
entitetu čista glupost. 


Trećeg entiteta neće biti 


Strategija očuvanja dostignutog ili osvojenog poseban je teatar. Lju- 
di nerijetko pale halugu na rubovima svoga imanja, kako bi komšiji utuvili 
u glavu dokle je čije. Žene često popravljaju muževima kragne čim na njemu 
spaze ženski pogled. Vojske izvode skupe vojne vježbe kako bi se prikazale 
moćnijim nego što jesu. 

U životinjskom je carstvu ovaj teatar još živopisniji. Zanimljivi su 
raznorazni oblici "označavanja" teritorija. Jednako je zanimljivo gledati 
poraženog bika kako odlazi sa bojišta, ali, još uvijek izigrava generala, u 
penziji. E, mi ličimo na ovog penzionera! 

Dok se oko nas odvija teatar "označavanja" osvojenih etnonaciona- 
Inih teritorija, mi plovimo po oblacima jednog anadaluzijskog svijeta, u 
kome smo izumirući, iako se taj svijet još žari u nama. Šupljinom ječe 
višegradske i banjalučke sevdalinke, kad se zapjevaju u Travniku ili Sre- 
breniku. U starom gradu Višegradu... prestaje biti stih i postaje ploveći 
usud koji poput nekroze pokorava ovdašnji život, uvlačeći u sebe i druge 
bosanske gradove u kojim se još uvijek začuje sevdalinka, u baščama, pod 
dudovima, gdje su familije skupne, bistre i žive. Nikada na svijetu nije posto- 
jala zemlja poput Bosne, i narod, poput Bošnjaka, koji su ličili na sam 
život, bivajući rođenjem uvijek na gubitku, i uvijek u nestajanju. Sve druge 
zemlje, i svi drugi narodi, žive u nadvremenoj priči, neomeđenoj trajanjem, 
pa tamo, kod njih, čovjek može biti siguran da će mu se tragovi nastaviti. 
Ovdje, kod nas, koraci se zametnu u rođenju, samim tim što smo pripre- 
mljeni na konačan ishod, kao i u životu. 

Ne postoji mehanizam kojim bismo proglasili kapitulaciju pred živo- 
tom. Svjetska politika nije smislila mrtvozornika koji bi jedan narod pro- 
glasio mrtvim. Postoje globalni mrtvozornici za slonove i leptirove, za vrste 
u nestajanju, ali, eto, ne postoje za narode. Jer, ova civilizacija ne može 
ozvaničiti takvu stvarnost — baš da narodi nestaju i baš da se narodi 
proglašavaju mrtvim. 

No, bošnjački narod više ne posjeduje nikakve realne pretpostavke 
koje bi svjedočile o njegovom životu. Kad kažemo — život — mislimo na 
vrste i količine energije koje garantiraju perspektive nekome biću. Kad 
kažemo — smrt — ne mislimo samo na mrtvo tijelo, već i na odživljeno tijelo 
kojemu se kraj nazire. Bošnjaci, tako, više ne mogu među žive, u budućnost. 
Znalo se to i prije, unatrag nekoliko godina, ali, ljudski je bilo pokušati 
makar iluzijom razdrmati volju za životom. 

Fasada bez vizije 

Od oktobarskih izbora naovamo traje separatistička terevenka srp- 
sko-hrvatskih partnera, koju uz podršku međunarodne zajednice diktira 
goveđi gulaš iz Laktaša Milorad Dodik. Kad poredimo razloge za kazne raznih 
političara koje su smjenjivali visoki predstavnici, i zuluma koje čini Dodik, 
a niko ga ne smije ni mrko pogledati, uočavamo da su se vremena promije- 
nila, pa su za Bosnu postala gora, a za Karadžićeve sljedbenike slobodnija 
i bolja. Odletio je svojevremeno s funkcije predsjednika RS Nikola Poplašen, 
a da nije počinio ni stohiljaditi dio ovoga što je počinio Dodik. Jer, kad je 
smijenjen Poplašen, islamofobija nije bila ozvaničena kao kurs budućnosti. 
Mislilo se tada da svaki ekstremizam šteti Balkanu i Evropi, pa ga treba 
sasjeći u korijenu. Danas, pak, budućnost Balkana izgleda drukčije nego 
prije desetak godina, pa makar utoliko što se Bošnjaci progone bez stida i 
zazora. To znači da su srpsko-hrvatski separatistički partneri do te mjere 
ovladali institucijama dejtonskog sistema da nemaju razloga stidjeti se otvo- 
renih namjera da od Bošnjaka stvore građane trećeg reda, nad kojima će 
iživljavati svoje katilske komplekse. 

Kao što su mediji objavili, dodolider SNSD-a Rajko Vasić predstavio 
je Dodikov koncept ustavnog uređenja, po kome bi BiH bi bila podijeljena 
na tri entiteta. Bošnjaci bi dobili manje od frtalja, iako su činili većinu na 
44 odsto bh. teritorije. Etnonacionalna podjela već postoji u realnosti, s 
tim što krajevima sa bošnjačkom većinom ne vladaju Bošnjaci, dok onim 
tamo krajevima vladaju Srbi i Hrvati. Svi znamo da nezvanična podjela Fede- 
racije na bosanski i hrvatski dio nikada nije prestala postojati, uprkos 
Vašingtonskom sporazumu, iz marta 1994. godine. No, bošnjački političari 
koji su zagraktali na Vasićev, tj. Dodikov prijedlog, nisu ni jednim slovom 
ukazali na tu poraznu činjenicu, od koje svi okrećemo glavu, a to je da tzv. 
hrvatski entitet postoji u realnosti. Hrvatske pošte, elektroprivrede, do- 
movi zdravlja, te svekolike institucije, "označene" šahovnicom, nisu nikada 
integrirane u federalne atribute. Svi znamo, a pravimo se da ne znamo. 
Jedan važan bošnjački političar veli: "Takva inicijativa usmjerena je ka 
razgradnji BiH". A na šta je — da nam ga je upitati — usmjerena činjenica da 
bošnjački političari godinama šute o postojanju tzv. Herceg-Bosne, čime su 
podstakli ambiciju da tzv. treći entitet dobije formalno-pravni legalitet?! 
Najednom su se sad našli u čudu. 

Ovaj primjer svjedoči, kao mnogo šta, o zagubljenosti, besciljnosti, 
obezglavljenosti, ili prosto rečeno: moralnoj tupavosti bošnjačke politike. 
Ta politika živi u aoristu. Ma, ako uopće živi. ...Ako to nije samo estradna 
ambicija nekakvih ljudi da budu važni, pa pošto nisu postali pjevači, ili 
fudbaleri, postali su političari, i to narodu u kojeg nikad nije izgrađen ma 
kakav funkcionalan nacionalni kriterij. 

Nikad ni u jednog bošnjačkog političara nisu polagane tolike nade 
kao u Harisa Silajdžića, ali se ispostavilo da se radi samo o obećavajućoj 
fasadi, ispod koje nema nikakvog sistema, ni vizije. Dovoljno je mjeseci 
prošlo od njegovog izbora u Predsjedništvu BiH da bi se više išta moglo 
očekivati. Haris Silajdžić, odveć je sigurno, ništa neće promijeniti. Defini- 

tivno, za njegovog liderstva neće biti izgrađene institucije koje imaju svi 
samoodrživi narodi, tako da će bošnjačka politika ostati svedena na osku- 
dne intelektualne potencijale naših lidera, koji su i odvojeno i skupno stoput 
slabiji od nesuđenih institucija koje bi objedinile bošnjačku pamet. Danas 
kada je Haris Silajdžić postao još jedan od brojnih isprepadanih i ucije- 
njenih Bošnjaka — jer ga sumnjiče za šverc oružjem - potreba za objedi- 
njavanjem naših akademskih potencijala, za izgradnjom tijela koje je jače 
od stranačke logike, potvrđuje se kao jedino smislena. No, i po cijenu Hari- 
sove glave, to se neće dogoditi, jer su lični interesi u bošnjačkoj politici kao 
korov osvojili i prekrili svaku logičku i moralnu nit. Politika je u Bošnaka 
sredstvo za pljačku, ekran za prikazivanje, a ne medij borbe za narod. Zato 
ne postoji mogućnost suprotstavljanja novoj navali separatističkih ciljeva, 
koje trenutno diktira Milorad Dodik, odnosno, svesrpska i svehrvatska 
akademska pamet. 


Ko je gazda 

Što se nas Bošnjaka tiče, istog časa se može otcjepiti Republika Srp- 
ska, i istog časa Hrvati mogu ozvaničiti tzv. Herceg-Bosnu. Zašto? Zato što 
niko ništa ne bi poduzeo da se takvo što dogodi. Pitanje je da li bi bilo 
snage da se makar organiziraju demonstracije. Ko bi došao? Jedini način da 
narodom napunimo demonstracije protiv otcjepljenja RS bio bi da 
angažiramo Ljubu Aličića ili Lepu Brenu da pjevaju o ljubavnim prevarama. 
Jer, naš je narod odrođen od sebe, po ugledu na politiku. S druge strane, 
oružani otpor protiv otcjepljenja dijelova bh. teritorije ravan je pomisli da 
glista skoči na Mars. Elem, put za realizaciju separatističkih zamisli je otvo- 
ren. 

Ali, od te priče nema ništa. Zašto? Zato što islamofobijska Evropa 
neće dozvoliti postojanje entiteta sa muslimanskom upravom. Zašto onda 
Karadžićevi sljedbenici zagovaraju treći entitet i zašto Hrvati nemaju ništa 
protiv te srpske advokature? Sporazum iz Karađorđeva o podjeli BiH je 
postao javna stvar, i niko se više ne stidi te urote protiv Bosne i Bošnjaka. 
Bestidna promocija srpsko-hrvatskog zalaganja za treći entitet nije ništa 
drugo do stavljanje do znanja Bošnjacima, kao i međunarodnim faktorima 
— ko je gazda u Bosni. To znači da su Bošnjaci ispali iz igre, jer u njihovo 
ime odlučuju Srbi i Hrvati. Kako se oni dogovore, tako će biti. No, oni 
znaju da Svijet neće dozvoliti stvaranje tzv. bošnjačke republike. Bilo je to 
jasno i bez erupcije islamofobije, još 1994., kada su Amerikanci Bošnjake 
uvalili Hrvatima, da ih Hrvati, uz međunarodnu pomoć, koloniziraju 
ekonomski i institucionalno. Znamo, krajevima sa bošnjačkom većinom 
vlada hrvatski ili slovenački kapital, a u dejtonskim "reformiranim" institu- 
cijama sjede zaslužni pojedinci iz paradržavnih aparata Radovana Karadžića 
i Mate Bobana, te pokoji Bošnjak koji je dokazao da nije musliman. Cilj je 
ostvaren. Zašto bi sada Hrvati htjeli drugi ili treći entitet, kad znaju da se 
Bošnjacima neće priznati jednako pravo? 

Odgovor je u označavanju teritorije. Višegodišnja priča o navodnoj 
hrvatskoj ugroženosti u Sarajevu ide za tim da se skrene pažnja sa činjenice 

da Hrvati koji su činili većinu na 16 odsto bh. teritorije sada apsolutno 
vladaju na više teritorije nego Bošnjaci. I pride još vladaju krajevima sa 
bošnjačkom većinom. Cilj je, dakle, zabetonirati osvojeno, te dotući 
bošnjačku volju za zajedništvom. Ista logika vrijedi i za dimne signale iz RS. 

Šupljoglavost cijelog koncepta vidi se iz samo jedne izjave Dodiko- 
vog Vasića koji je rekao: "Pojedini politički krugovi iz Sarajeva žele protu- 
ustavnim prenosom nadležnosti s entiteta na državu napraviti islamsku 
republiku od BiH." Neko ko uporište ideji o trećem entitetu traži u ovako 
providnoj budalaštini, očito je i nema nikakvu ozbiljau namjeru osim da 
podgrije medijski cirkus, s ciljem — učvršćivanja RS i tzv. Herceg-Bosne, te 
snažnijeg getoiziranja i umrtvljivanja bošnjačke ambicije za ravnopravnošću. 


Možda se vratimo 

Kada se posve umrtvi bošnjačka prisutnost, onako kako je danas 
umrtvljena u Bijeljini, sve će postati nepovratno. Poniženja kojima će biti 
izloženi Bošnjaci uslovit će posljednji talas iseljavanja. Od rastanka sa Bo- 
snom dijeli nas par desetljeća. A onda ćemo u Americi ili Kanadi pjevati 
sevdalinke o Sarajevu i Tuzli, kao što danas u Sarajevu i Tuzli pjevamo sevda- 
linke o Višegradu, Banjoj Luci, pa i Mostaru. Danas već "Pod Tuzlom se 
zeleni meraja", u samoj Tuzli, zvuči drukčije nego prije. Kao da je i sama 
pjesma postala svjesna svoje smrtnosti. Ovdje, pod mojim pendžerima, 
odrastat će neki strani klinci kojima će Bošnjaci biti daleki, kao što su 
mojoj djeci daleki dinosaurusi. Tako je danas u Gacku, recimo. 

Jedino što nam preostaje u preostalom vremenu jeste da pokušamo 
zamrznuti i kroz vrijeme prenijeti svoj kulturološki otisak prsta, koji će, ako 
bude prepušten dejtonskom sistemu, biti falsificiran i uništen. A što će 
nam to ako nas nema? — upitat će neko. Zato što su Jevreji, čuvajući kultu- 
ru, obnovili narod. Ko zna ko će vladati Evropom za stotinu godina. Možda 
se nekad, ipak, vratimo. 


Broj 196, 18. V2007. 

Poznato je da pušači bježe od svake priče o štetnosti duhana. U 
ovoj se priči uopće ne pominje štetnost duhana. Ovo je priča o 
borbi za oslobođenje i o pobjedi. 


Kako sam bacio duhan 


Ovo vrijeme bježi od rasprave. Konformizam je ideal. Crveni su se 
trudili da jednoumlju odjenu dijaloške gaće, a današnji vladari, od globa- 
Inih do seoskih, bestidno mašu jalovinom. Lobizam uništava svijet, pogo- 
tovo ovaj naš, krhki i minijaturni. Moć se struktuira negativnom selekci- 
jom, preko poltronstva, razvrata, gluposti. Kvalitetni ljudi ostaju izvan stva- 
rnosti, prognani, zbunjeni. Mehanizme političke i finansijske moći nam je 
osvojio škart - moralni i intelektualni — i taj škart određuje sudbinu osta- 
tka. A ostatak bira škart, jer nema šta drugo. I tako ukrug. A kako se koji 
krug zaokruži, sve je više tišine i fatalističke pomirenosti sa grahom koji 
nam je tako pao. 

Kad podvučem crtu pod godine brigoslovlja— ne vidim ništa. ... Općina 
Lukavac je sponzor Stojinog koncerta na Modracu! Eto, to vidim. Ovako ili 
slično, na svakom koraku. Proces odumiranja bošnjačkog naroda se zala- 
vantao do te mjere da ovo više ne hoda život, već to hoda smrt. I onda se 
usred te smrti pojave kreatori obilježavanja šest stoljeća islama u Bosni. S 
obzirom na količinu historijske, kulturološke, a nadasve političke nepi- 
smenosti koja izvire iz bošnjačke proslave ove velikosrpske teze, prije bi se 
reklo da stadionska manifestacija sa Koševa ima komemorativnu suštinu. 
Bilo bi korisno da su mudre glave raspravile tu temu prije nego što su se 
pojavili šverceri stoljećima. Ali, moćni mudre ne vide. Monolog nas je popla- 
vio. Bošnjačko je vrijeme omejtisano. Umjesto Fatihe, čuje se Stoja. Jer, u 
našem je umrlom narodu više Stoje, nego islama. Znaju to u Lukavcu, i 
drugdje. Zašto bih sad ja pisao o svemu tome?! Dokundisalo je. 

Pišimo nešto korisnije. Evo jedne priče o pobjedi. 


Išćerivanje lampira 

Vreline su. Neki je dan puhao tako debeo, holesterolski, tajkunski, 
ministarski, audijski, vreo vjetar, da se činilo kako se nebo pretvorilo u 
jedan satelitski fen, u jednu džinovsku haubu za sušenje frizure, učičkane 
bosanskim šumama. Ko štema, kopa, nosa, nadrlj'o je. Ko hoda, sjedi, leži, 
manje. A ko puši, e taj je nadrlj'o dibidus! 

Ovo mi naumpade kad sam još na jutru uhlipn'o vreo zrak. I, pomi- 
slih na oca. I, bi mi žao što će morati, na ovom kijametu, usisavati vrući i 
smrdljivi duhanski dim. Istovremeno, osjetih neopisivu sreću što više ne 
moram konzumirati taj auspuh i što sam svoju slobodu iz tog ropstva - ma 
stoposto! - otkupio. Ovdje želim ukratko ispričati to iskustvo bacanja du- 
hana, u nadi da bih neke robove duhana mogao potaknuti na pobunu i na 
borbu za slobodu. Kad bismo ovim tekstom spasili makar jednog insana 

od nikotinskog samoubistvovanja, veća je korist nego da drljamo analize 
koje mogu pomjeriti stvarnost koliko i žaba žabokrečinu. A priča ide ova- 
ko... 

Namjerio sam posljednju cigaretu ispušiti u ponedjeljak, 18. se- 
ptembra prošle godine. Namjerio sam cijeli taj dan pušiti k'o fabrika, ne bi 
li se otrovao, pa da mi lakše padnu prvi dani bez duhana. Strategiju sam 
smišljao mjesecima prije. Rekoh, prestat ću pušiti par dana pred ramazan, 
da mi post učvrsti namjeru, i da do Bajrama steknem finog staža. Ali, do- 
godilo se da u zoru, 17. septembra, ustanem, izađem na balkon i zapalim 
cigaretu. Nije mi se jednom desilo da posred noći tražim cigaretu. Hajva- 
nski. U jednom se trenu sabralo štošta: gađenja, poniženja, odlučnosti... 
Dopola popušena cigareta je odletjela u prošlost, a da nisam ni opazio čas 
u kojem mi je ruka ostala bez proteze. Biće da se tako odlome sve bitne 
stvari u životu. K'o kad pregori žarulja. 

Godinama prije ovog događaja pričao sam i obećavao da ću 40. 
rođendan dočekati bez cigarete. Ne znam što mi je to naumpalo. Možda 
sam u prvi mah htio da zaustavim materina žalovanja nad mojom du- 
hanskom nesrećom, pa sam eto rekao da ću nekad, u 40., prestati pušiti. 
Tako se izgradilo obećanje, a 40. se primakla. Nema mrdanja. Mati šuti, ni 
jednu više ne govori. K'o veli, ako mi nastavi zvocati, mogao bih se rashuja- 
ti i predomisliti. Njena je pametna šutnja uozbiljila i osokolila moje 
obećanje. Proći će i mjeseci nakon ovog događaja, a da mati ne pokaže 
radost, valjda, da štogod ne razbrka. Po tome sudim koliko je bdjela nad 
mojim uspinjanjem u oslobođenju od duhana. 

Najteže je prva tri-četiri dana. Nakon što sam onog jutra s balkona 
zafijario posljednju cigaretu, nije postojala mogućnost povratka. Ne bih 
mogao podnijeti poraz i razočarenje svih koji su me podržavali. A pobjeda 
je bila crnački posao. Upoznao sam lampira koji je stanovao, komodao se u 
meni, bezmalo frtalj stoljeća, od gimnazijskih dana. Nisam ni znao kakva je 
to nakaza dok se nisam počeo po stoput buditi noću. Dotad sam imao san 
u komadu. A sada sam nalikovao na one filmske likove koji se skidaju s 
droge. Probudim se, hodam po kući, gledam tv, u kuhinji tražim nešto, 
zvjerlam po frižideru, jedem, legnem, sjedim, te se cijela noć pretvori u 
košmarno hičme tih ustajanja, lijeganja i traženja izgubljenog lampira. A za 
dnevne bitke sam se naoružao lilihip lizalima, sjemenkama, žvakama, pa 
sam sve to žvrljavio dok me usta ne zabole. Ipak, ništa od ovoga nije moglo 
začepiti nikotinsku rupu. Koliko god da mrljaš te mrljavine po ustima, ostaje 
šupljina, bolna, k'o modrica. 

Dogodit će se, treći ili četvrti dan, nešto spasonosno. Sjedim u 
dvorištu. Popodne je. Deljam neko drvo. Žena donese kahvu. Srknem, a 
kahva šuplja. Znam ja šta je, i kahvi i meni. Utom naiđe jedna kona. Znam 
da godinama baca cigare, pa sve u neko doba zove babu i mene da pozajmi 
jednu, kad joj pukne film. Ustavim je, obavijestim o trenutnim mukama i 
upitam ima li lijeka. Veli da ima. Mislim, šali se. Ne prođe malo a eto ti nje 
nosi dvije žvake što se zovu "Nikorete". I veli mi: "Uzmi pola pa ćeš vidjeti 
kako će ti odmah popustiti taj grč u stomaku i kako ćeš zaboraviti na ciga- 

re". Vidio sam raznih čuda, ali ovakvo nisam. Uzmem tu "Nikoretu" i kre- 
nem mrljat po ustima. Mrlj-žvrlj-frlj, i za po minute ugledah kuću, ženu, 
djecu, oca, mater, cvijeće, drveće i sve što je lijepo u mojim vrtovima. Mojoj 
sreći nije bilo kraja. Znači, odsad ću, kad god zagusti, imati izlaz. A poslije, 
kad ojačam, kutarisat ću se i tog varljivog izlaza. 

Šest dana poslije "dana oslobođenja" ušao sam u smiraj ramaza- 
nskog posta. Bilo je to novo iskustvo. Prije sam čeznuo za iftarom, zbog 
cigarete, a sada se preda mnom razgrnulo polje raznovrsnih ljepota. Uživao 
sam u postu, i u iftaru bez robovanja. Poslije je sve bilo mnogo lakše. Ali, 
borba sa lampirskim ostacima, tim praškama navike, trajat će još dugo. 


Tri koraka 

Danas, poslije bezmalo godinu dana života bez cigarete, vjerujem da 
mogu prepoznati i klasificirati udarne tačke u procesu odvikavanja. Prvo, 
borba protiv nikotinske ovisnosti. Drugo, borba protiv potrebe da uposli- 
mo ruke. Treće, borba protiv vremena koje se ne navija po satu, već po 
cigareti. Sve ovo u startu djeluje kao jedinstven organizam ovisnosti, a zapra- 
vo je razdvojivo. Epizoda sa žvakama "Nikorete" ukazuje da stišavanje 
potrebe za nikotinom dovodi do eliminacije ovisničkih muka. U prvi mah 
se ne može prepoznati ovisnost od nikotina, već čovjek misli da mu fali 
mlataranje rukama, držanje cigarete, dim koji ulazi i izlazi, dakle, sav taj 
ritual. Ali, kad se zadovolji potreba organizma za nikotinom, jenjaju i sve 
čežnje iz duhanskog rituala. Stoga je konzumiranje nikotinskih žŽvaka, ili 
lijepljenje nikotinskih flastera (koje, doduše, nisam probao), dobar put da 
se ugađanjem potrebi za nikotinom odagnaju sve druge nervoze i potrebe. 

Uposlenost ruku i usana cigaretom čini se kao najjača ovisnost. Kad 
bi pušaču dao da kroz neku tarabu, na pipak, usisava dim, oduzeo bi mu 90 
odsto ćeifa. A u stvarnosti je obratno. Duhanski dim je ono bez čega se ne 
može, što smiruje, a ne cigareta u rukama ili u ustima. Kad nikotinski otrov 
umiri ovisničke živce, rukama je svejedno. Ovu obrnutu perspektivu treba 
imati na umu zbog varke koja se čini nepremostiva. Osobno, veoma brzo 
sam zaboravio taj refleks mlataranja cigaretom. Čitao sam kako se preporu- 
čuje nosanje teniske lotpice, ključeva, olovaka... Možda. No, ja sam smislio 
da se divim pokretima ljudi koji ne puše, da ih posmatram, kad sjede, kad 
kahvenišu, kad završe s jelom. Ubrzo sam postao zaljubljenik u njihovu 
slobodu, kao u estetsku kategoriju. Bilo mi je nečeg uzvišenog u tome, što 
sam želio dosegnuti, kao vid vlastite duhovne realizacije. 

I treća, najsloženija stvar, sa kojom se i danas bijem, jeste ta navika 
navijanja vremena po cigareti. Pušači vrijeme akcentiraju cigaretom. Sve 
bitno u jednom danu biva označeno pripaljivanjem cigarete. Drastičnijim 
slučajevima je sve bitno, pa stalno puše. Ja sam pušio kutiju dnevno i tru- 
dio sam se da cigaretu palim o povodima. Kad sam otkrio žvake "Nikore- 
te", tu sam potrebu zamijenio polovicama ili frtaljima žvake. Osjetio bih 
smiraj u utrobi, nalik onome koji proizvodi cigareta. Kad je mašilo pola 
godine, odlučio sam se kutarisati te ovisnosti. Na kraju mi je jedna žvaka, 
razgođena, bivala po dva-tri dana. A onda sam prešao na klinčiće ili 

karanfilčiće, ovisi kako ih ko zove. Naši stari ljudi klinčiće koriste za dezi- 
nfekciju usta. Klinčić proizvodi osjećaj sličan nikotinskim žvakama, jer pecka 
usne i desni. Danas, poslije kahve, slatka, ili ručka, pred utakmicu ili kakav 
bitan događaj, kao nekad cigaretu ili žvaku, uzmem klinčić - i navijem vri- 
jeme. Ljudi koji nisu nikad pušili, teško da mogu razumjeti ove aspekte 
organizacije vremena. Taj refleks se ispostavio kao najistrajnija ovisnost i 
teško ga je neutralizirati. Uz Božiju pomoć, uskoro ću se osloboditi i te 
navike da žvrljavim klinčiće i simuliram ritam cigarete. 


Uživanje u slobodi 

Elem, prestati pušiti nije teško. Može se. Želim ohrabriti svakoga ko 
na to pomišlja. Lijep je taj proces. Kao da pravite kuću. Kao da postajete 
šampion sami pred sobom. Jer ostvarujte ono za šta ste mislili da je 
nedostižno. Posebno je lijepo kad ugledate svoju slobodu. Oko vas - puše, 
tuše, kašlju, pljuju, smrde, a vi čisti, spokojni i zadovoljni. Uopće je nebi- 
tno da li će vam to produžiti život, bitno je da će vam život biti ljepši, 
mirisniji i mirniji. 

Možda je nekada sve ovo bilo teže, ali danas, kad postoje te nikoti- 
nske žvake, pola je puta asfaltirano. Kad zadovoljite potrebu za nikotinom, 
lako ćete se osloboditi i svega drugog. I korak po korak, dan za danom, 
nećete ni osjetiti kad ćete stići do cilja, do neopisive sreće, do uživanja u 
slobodi. Ja nikad ničim nisam bio u takvoj mjeri zadovoljan kao ovim uspje- 
hom, čiju blagodet osjećam u svakom trenu. Sve što sam uložio, napora i 
odricanja, vratilo mi se stostruko, u talasima zadovoljstva. Hem uživaš u 
slobodi, hem u zdravlju, hem u mirisima, hem sam u sebi - što si imao 
petlju da nadrasteš sebe, a i druge. 

Mogao bih o ovome pisati i pričati satima, jer nema kraja mome 
oduševljenju, a time i volji da, dokle imam vremena, širim iskustvo o 
mogućnosti oslobođenja od robovanja duhanu. Misija je to spašavanja čovje- 
ka od poniženja. 


Broj 200, 27. VII 2007. 


260 IZ SAFFA 


Bošnjačka politika u toku 2007. godine nije učinila nikakav pomak, 
već je svojim nečinjenjem, dakle, neozbiljnošću i jalovošću, 
doprinijela daljem odrođavanju i rasipanju bošnjačkog naroda. 


Godina u kojoj smo prespavali sebe 


Na kraju 2007. godine možemo izraditi završni račun na kojemu ništa 
ne piše, a i da piše to više nije bitno, budući da to napisano niko ne čita, i 
niko ne benda, što nas opet uvjerava da živimo u jednoj čudnovatoj 
stvarnosti. Tako i mi, u Bosni, Bošnjaci, a i poneko još ko je s nama zapao 
u vremenskom i prostornom liftu — živimo šutnju i šutimo Život. 


Kako je naš narod jahao svoj narod 

Logična je ambicija svakoga urednika da potkraj godine, što bi se 
reklo, rekapitulira događaje koji su obilježili tu godinu. Ustalilo se to kao 
običaj, pa su i čitaoci već sviknuti da od novina koje čitaju dobiju presjek 
godine. Nađe se tu štošta, sve do igara nacionalne fudbalske selekcije. Malo 
razgale, šta fali. 

Iako se bošnjačka sudbinska karta iscrtava ovosvjetskim i 
bjelosvjetskim pismom, ona se ne može tačno iščitati iz tog rukopisa. Jedno 
je to što su nam odjenuli svoje gaće, a drugo je to što nam te gaće nikako 
ne stoje, već spadaju, i upozoravaju nas kako stojimo sami sa sobom. 
Nastojanje da rekapituliramo prethodnu godinu, kroz izražajne standarde 
stabilnih i samoodrživih naroda, isto je kao kad bismo siromahu predložili 
da naruči najskuplju sofru, za kojom će, usput, iz zabave, kupovati vile i 
jahte. 

Hoću reći da običaj sagledavanja prethodne godine ne može po stilu, 
izrazu i ambiciji biti jednak između Bošnjaka i svih ostalih evropskih naroda. 
Bošnjaci bi taj izražajni okvir za prethodne godine prije mogli mjeriti naspram 
Palestinaca ili Iračana. Ali, ima tu i jedna razlika... U Iraku i Palestini na 
kraju godine sabiru mrtve, a mi ovdje ne sabiremo ništa, jer mislimo da u 
ovoj 2007. godini nismo postali manje narod nego što smo to bili u 2006. 
godini, pa i ne pretpostavljamo da ćemo u 2008. godini biti još manje 
narod nego što smo to danas. 

Mi smo jedini narod u Svijetu koji poimanje svoga kolektiviteta svodi 
na lični rakurs, odakle se vrijeme vidi samo od mog početka do mog kraja, 
a u tom se skučenom prostoru projiciraju i nacionalni interesi. Pojedinci u 
drugim, samoodrživim narodima, imaju plemenitu ambiciju da ulaganjem 
u svoje pleme svoju energiju zabaštine i nakon svog života. Tako im je lakše 
otići sa ovoga svijeta, jer znaju da žive u stvarnosti svoga naroda. Kod nas 
je to naopako, u toj naopakosti fantastično, nerazumljivo, i, dakako, jadno 
i tragično. 

Umjesto da se iz našeg života sadržaji i sokovi prelijevaju u budućnost, 
a i u prošlost, u smislu njenog izučavanja, i historičkog podučavanja, u nas 

se sadržaji iz prošlosti i nesuđene budućnosti usisavaju u sadašnjost, u 
našu omeđenost vremenom, kako bismo sve što je bilo, i sve što bi trebalo 
biti, zgrabili za sebe, jer se u nas djedovi nam i unuci nam razumijevaju kao 
tuđini koje treba izvarati, po čemu se vidi da naš narod vidi svoj narod kao 
činjenicu koja ne traje izvan naših individualnih života, pa sukladno tome 
naš narod jaše svoj narod kao da je to neki tuđi narod čije nas postojanje 
ne zanima i u nama ne pobuđuje nikakav emotivni titraj. 


Halapame i hapame 

Sadržaji koji se u Hrvata, Srba, Danaca ili Portugalaca ispisuju na 
kraju svake godine, posve po namjeni odgovaraju živosti ovih naroda, koji 
imaju razloga da čuju šta im je i kako im je bilo u protekloj godini. U 
Bošnjaka, pak, nikakav sadržaj takve vrste nema smisla, jer je lažan, jer se 
ne tiče bošnjačke stvarnosti čiji je realitet drukčiji od onog koji nam se 
simulira preko državnih i federalnih rtv kuća kojima gospodare velikosrpski 
i velikohrvatski kadrovi, te pokoji bošnjački švrljmrljko. Bošnjačka istina je, 
dakle, posve drukčija od slike koja se emitira u bošnjačku svijest, a koja 
kod mnogih Bošnjaka proizvodi kratak spoj, između osjećaja da ništa nije 
kako treba i uvjeravanja da je sve, više-manje, normalno. 

U analizi 2007. godine mi bismo se, u skladu sa medijskim 
standardima, koji hodaju, normalno, sredinom i 'nako, trebali prihvatiti 
zvaničnih informacija i tumačenja, pa kazati kako su, recimo, lideri šest 
vladajućih stranaka postigli dogovor po kome će pripasti ,Bošnjacima 
policija, Srbima SIPA, a Hrvatima RAK". Nije red da se jedna takva 
slavodobitna a i friška informacija, po kojoj je, eto, i Bošnjacima pripalo 
nešto, i to baš policija, skrnavi, sumnjiči i potkopava, a zapravo bi trebalo 
kazati: Ma objesite vi mačku o rep tu policiju kojom će gazdovati bošnjački 
kadar, kad će (tajna) policija nad (javnim) policijama u BiH biti SIPA, kojom 
će opet gospodariti Srbi, jakako, pod komandom velikosrpskog udbaškog 
centra u Beogradu! Onoliko koliko tajna, a ne javna policija, određuje tokove 
bezbjednosti, nerijetko ih podrivajući i simulirajući, a gdje su Srbi strahoviti 
majstori laži i montaže, e, utoliko gospodarenje medijskom infrastrukturom 
određuje ono što će se i kako će se misliti, pa će hrvatsko (a time i bratsko, 
srpsko) gazdovanje medijskim rtv sistemom, Bošnjake u bošnjačkim glavama 
uobličavati po svojom mjeri i vjeri, što znači da će Bošnjaci o sebi misliti 
ono što hoće Srbi i Hrvati, a ne ono kako bi nastojala predstaviti 
marginalizirana, apartheidizirana, ma, riječju, pohapšena bošnjačka 
inteligencija. ...Koju, budimo otvoreni, jednako progone i bošnjačka politika 
i sve druge politike, jer bošnjačka pamet nikome ne odgovara, a ponajmanje 
bošnjačkim političarima, pošto im svaka pamet ugrožava i otkriva njihovu 
kičerajsku, mahalsku nepamet. Zato je u bošnjačkoj politici — ono najgore 
što bošnjački narod ima, dakle, bošnjački moralni i intelektualni ološ, koji 
ne samo da se nije izdigao, već je halapamama i hapamama još dublje 
utonuo u uništavanje bošnjačkog naroda i guljenje narodne kože. 

Zato nam se na Federalnoj tv govori tzv. hrvatski jezik, kakav se nikada 
nije govorio nigdje u BiH, i koji je uvezen iz Hrvatske, kao što se uvozi 

razna druga roba. Nataloženi kolonijalni mentalitet bošnjačke 
malograđanske sorte raduje se mogućnosti da vidi voditelja Muju kako mu 
kroz usta iznilazi slinava tisuća, i da vidi sebe u (nacionalističkim) vicevima 
o Sulji i Fati, pa da se zajedno sa Hrvatima i Srbima i Bošnjaci klebere 
Bošnjacima, i da makar tu, u tom kleberenju, ostvaruju jedinstvo i 
zajedništvo. 

Dogodi se tu i tamo poneki izuzetak, koji je kreativni i konstruktivni 
incident pojedinca, a ne sistema, što ne mijenja pravilo o zagubljenosti. 
Takav je pozitivan incident bilo donošenje Rezolucije o bosanskom jeziku, 
od strane SDA, odnosno akademskih uglednika kao što su dr. Fahrudin 
Rizvanbegović, dr. Dževad Jahić i poneko još, koji su, za divno čudo, uspjeli 
prokrčiti mentalnu šikaru i ubijediti te nekakve političare da jezik jednog 
naroda ima nekakvo značenje. Bio bi to, po mom skromnom sudu, događaj 
godine 2007., jer se, zapravo, ništa smisleno nije ni dogodilo. 


Žderanje i lideranje 

Silna očekivanja da će Haris Silajdžić, u skladu sa svojom admiralskom 
pojavom, objediniti i aktivirati bošnjačke akademske potencijale, ižderala 
su se u prvoj godini njegova lideranja i pretvorila u havu, te u jednu neodrživu 
budalaštinu koju izgovaraju bošnjačke žene dok gledaju ,,Dnevnik" — da i 
njemu nije lahko. 

Ma, šta je mene, draga mati, briga što njemu nije lahko! Ako mu je 
teško, trebao je raditi lakši posao, a ovaj što mu je težak prepustiti onima 
koji imaju snage i vizije, ili je, pak, trebao razumjeti da njegova funkcija 
nije njegova privatna stvar, pa uključiti u svoj posao tim ljudi sa snagom i 
vizijom, koji bi od te četiri godine izgradili nešto, umjesto što već sada 
znamo da će vladavina Harisa Silajdžića, i općenito garniture sa izbora iz 
2006. godine, ostaviti šupljinu, i još dublje bošnjačko beznađe i depresiju! 

Kad se osvrnemo na 2007. godinu i aktivnosti bošnjačke politike, 
mi, jednostavno, nemamo šta vidjeti. Bošnjačka je politika nalikovala na 
govedo koje natovare u kamion, pa vode na pregovore, pa govedo istovare, 
pa ga uvedu u neki hotel, pa govedo sjedi i blehne, pa se govedo slika, pa 
govedo nešto pitaju, a govedo mukne, pa govedo onda opet natovare na 
kamion, i vrate u Sarajevo, i sve tako u krug. A zašto govedo? Pa zato što je 
bošnjačka politika, kao i svako govedo, bila pasivni posmatrač svoje sudbine! 
Inicijative ni za lijeka. Kam' Bošnjačka akademija nauka, kam' Muzej 
genocida nad Bošnjacima, kam' nacionalni sedmični list, itd, itd.? Bošnjačka 
politika nije učinila nikakav pomak, već je svojim nečinjenjem, dakle, 
švercerskom neozbiljnošću i sramnom jalovošću, doprinijela daljem 
odrođavanju i rasipanju bošnjačkog naroda. 

Bila je ovo još jedna godina u kojoj smo prespavali sebe. 


Broj 210, 19. XII 2007. 

Šta zna, i šta uopće može znati, bošnjački birač koji je, recimo, za 
Novu godinu lokao, rokao, groktao i apsolutno duhovno ispunjenje 
svoga bića nalazio u tam-tam zvukovima srbijanskog turbo-folka?! 
Zar je moguće vjerovati u demokratiju koju određuju i za koju 
glasaju takvi likovi, a takvi su u većini?! Uostalom, za koga će takav 
primjerak glasati? Za pjevače u politici! Za one koji će mu pružiti 
iluziju. 


Tirani demokratije 


Vjerujem da svukud, pa i u Bosni, u sviju, pa i kod Bošnjaka, ima 
ljudi koji su ovu, kao i prošlu Novu godinu, budni prespavali, ibreteći se u 
kakvom to vaktu žive, jer se na tom komadu svoga vremenskog suvereniteta 
osjećaju kao stranci i zalutnici. Jesu li se to promijenili običaji u vremenu, 
ili vrijeme u nama? Teško je znati zašto je dunjaluk, sa svojim značenjima, 
izgubio centar pa sad sve lebdi kao u svemirskom brodu. Da li se to 
decentriranje značenja i smisla dogodilo kada je mreža komunikacija 
uspostavila alternativne tačke gledišta, ili, pak, kada smo mi sami prešli 
granicu do koje se vjeruje da je život vječan, da se smrti događaju drugima, 
da nismo gospodari svoga života, odnosno, da smo susretom sa sobom 
izbačeni iz tračnica kojima smo putovali godinama? 


Bliže kraju, bliže zavičaju 

Pitanje — da li je do nas ili do njih?, ima odgovor i u našim, i u 
njihovim mijenama. Svijet se svakako mijenja, a što se dalje kotrlja, sve se 
brže mijenja. I sa nama je tako nekako... Što smo bliže kraju, iliti zavičaju, 
češće su i žešće spoznaje o sagorljivoj energiji koja pokreće, svađa, unesrećuje 
i usrećuje dunjaluk. Zbog tog ćumura koji loži parnu lokomotivu 
ovozemaljskih tantavica, ljudi se slomiše i izgadiše i sebi i drugima. Većina 
ima (ne)sreću da nikad ne osjeti pepeljavi ishod svega što ih okružuje, i oni 
se tek na kraju upoznaju sami sa sobom. Ovi rjeđi, pak, u neko se doba 
upoznaju sami za sobom, sa svojim granicama i dometima, pa tragaju da u 
tim realnim mogućnostima svoje proputovanje ispune smislom. 

Naspram te sužene usmjerenosti, gdje god pogledaš, rasipa se i 
raspada se, kao vatromet, silna energija savremenog Svijeta, koji je toliko 
opsjednut potrošačkom ideologijom, da ga ni ozonske rupe i klimatske 
kataklizme ne mogu Zaustaviti u opsesiji da se pljačka i otima, e, kako bi se 
prikazivalo bogatstvo. A čemu bi, dovraga, služila bogatstva osim da 
zadovolje bolesne ambicije svojih privremenih vlasnika?! Jer, bogataši se 
sele, a bogatstva im ostaju. Zar je ta potreba da se bude bitan, a preko 
nove vile, ili nove "škode", toliko jaka, pa da čovjek sav svoj život posveti 
grabežljivosti? Zar nije lakše i ljepše realizirati sebe kroz duhovno ispunjenje? 

Ljudi imaju potrebu da vladaju drugima, jer je to lakše nego vladati 
sobom. Lakše je steći bogatstvo, i preko tog bogatstva krotiti druge, po 

mjeri svoje nesređenosti, nego krotiti sebe po mjeri vječnih istina. Zato 
moć u današnjem Svijetu nemaju umni, jer umnima nije ištah da vladaju 
drugima, budući da je njihova misija usmjerena ka sopstvu; moć imaju 
felerični i slabi, jer oni nisu imali ni vizije ni snage da se bave sobom, da 
sebe prilagođavaju boljemu, pa su osjetili kako je moguće, preko para ili 
političke moći, dunjaluk prilagođavati sebi. 

Svijet je uređen na principu moći, bez skrupula, samilosti, 
solidarnosti... Sve što postoji struktuirano je parama. Čak i tamo gdje se 
nešto prikazuje kao dobrota, postoji šuplji interes. Humanitarne akcije, od 
onih što ih vode žene raznih bjelosvjetskih predsjednika, pa do ovih naših, 
lokalnih, gdje razni političari dijele novogodišnje paketiće hendikepiranoj 
djeci, uslovljene su tv kamerama, jer da nije njih, da uslikaju "dobrotvore", 
koji tugu koriste kao sredstvo promocije, ma, vraga bi djeca dobila paketiće, 
i vraga bi iko dobio išta. Humanitarnost je tužno sredstvo u struktuiranju 
moći, koja ima hroničnu potrebu da se prikazuje dobrohotom, kao što 
lopovi i kurve imaju potrebu da pričaju o poštenju. Zar ne, nema tog 
političkog moćnika koji se ne trudi izigravati humanitarca?! Ali, Svijet je u 
sve dubljoj humanitarnoj krizi, jer je većina sve gladnijih i manjina sve 
sitijih. To nam ukazuje na globalnu vladavinu laži i lecemjerja. Iskrena 
humanitarna volja očas bi stvorila Svijet bez gladnih. 

Valja primijetiti da naša bošnjačka politika prati te svjetske trendove, 
ali ih je bukvalno shvatila, pa ne ostavlja ništa ni za institucionalne oblike 
baštine i afirmacije nacionalnog bića, već sve grabi u privatne džepove. I na 
ovom pripomenu dolazimo do te tragične spoznaje da sudbinu, u ovom 
slučaju, nacionalnih duhovnih vrijednosti, određuju likovi koji su u politiku 
uplovili zbog motiva koji nemaju veze sa duhovnošću, a time ni sa uzvišenim 
ciljevima; njihovi motivi su zasnovani na niskim strastima, tipa, mahalske 
važnosti ili šibicarskog profiterstva, a to su već domaćinske kategorije u 
svijetu švercera, pijačara, šofera i vašerskih trgovaca goblenima. 


Teatar opsade i opsjene 

U drugim narodima ova je situacija bolja utoliko što se akademsko 
društvo, kroz dugi period, izborilo za snažniji utjecaj u demokratskim 
strujanjima, pa političari koliko-toliko zaziru od suda javnosti, koja je takođe 
usmjerena prema stavu akademske zajednice. Kod nas, pak, pamet ima 
zasebnu težinu, pošto se kao pamet računa samo ona pamet koja ima pare 
i moć, a sve drugo je nepamet, odnosno pupa-tuta, po apsolutnom uvjerenju 
da svaki mozak možeš zamotati u pergament, ili pohovati, ako ti taj mozak 
nije dovoljno pametan da budeš s parama i sa vezama. No, ova bitka između 
pameti jednog društva i intencija moći, koje bi da se otmu kontroli zajednice, 
nije završena, ona traje, i sve su šanse da će akademske zajednice imati sve 
manje utjecaja na društvena i politička dešavanja, koja će se sve ubjedljivije 
struktuirati na principu sirove, beskrupulozne, a time i primitivne moći. 
Primjeri su mnogostruki i raznorodni, a jedan od svežijih je raskalašno 
ponašanje novog francuskog predsjednika Sarkozija, koji je na vlast došao 
na talasu evropskog desničarenja, da bi se sad ispostavilo kako desničarenje 

podrazumijeva i štošta još, tipa bahatog ponašanja koje francuska politička 
tradicija nije očekivala od svoga Predsjednika. 

Je li problem u novom francuskom Predsjedniku ili u francuskim 
biračima, koji su, ipak, kao i američki, i evropski, a pride i bosanski, 
istrenirani da sve manje vide, a sve više vjeruju, pa da previde ono što 
svako, izvan njihove kože, vidi? Da je taj Sarkozi budaletina, kao što je Buš 
budaletina, i kao što je Markelova zjalača, i kao što je Silajdžić isprazni 
maneken, pa to se vidjelo na daljinu! To nisu vidjeli samo oni koji su iz 
izabrali, i to zato što su oblikovani da ne vide što treba i da vide što ne 
treba. 

Ova ilustracija nas dovodi do jedne teme koja je bitno udaljena od 
hroničnog svaljivanja krivice na degenerične političare, jer se tiče, zapravo, 
onih koji biraju. Šta zna, i šta uopće može znati, bošnjački birač koji je, 
recimo, za Novu godinu lokao, rokao, groktao i apsolutno duhovno 
ispunjenje svoga bića nalazio u tam-tam zvukovima srbijanskog turbo-folka?! 
Zar je moguće vjerovati u demokratiju koju određuju i za koju glasaju takvi 
likovi, a takvi su u većini?! Uostalom, za koga će taj i takav primjerak glasati? 
Evo, sad, ove godine, na lokalnim izborima? Djeluje da neće ni za koga, ali 
je vjerovatnije da hoće, budući da lik koji sebe realizira u carstvu sirove 
turbo-folk moći ima potrebu da ga se za nešto pita, pa će izlaskom na 
izbore ostvariti svoju masnu ambiciju da bude pitan. A kad bude upitan, 
kako li će odgovoriti? Onako kakvi su mu duhovni afiniteti! 

Njemu je, dakle, potreban neki političar koji nalikuje na pjevača, koji 
ima zanosan pogled i nakarminisane usne, k'o u pedera. Potražnja diktira 
ponudu, pa je na političkoj sceni sve više pjevača, a sve manje ljudi koji 
imaju šta reći. Jer, više se ne cijeni riječ, već njezina ambalaža. Bosna je 
samo najtanji zid ovog degenerativnog procesa, kroz koji se providi 
obesmišljavanje demokratije, odnosno, volje većine, budući da ta većina 
biva oblikovana po mjeri onih koji imaju pare i moć, jer nemaju dušu i 
viziju. Da bi lakše vladali, oni su demokratsku većinu oblikovali tako da joj 
otupe demokratske instinkte, da joj ošupljoglave građanska prava i slobode, 
i da je prilagode političkom kiču, po kome više uopće nije bitna realnost, 
već medijska slika te realnosti. Birač je danas, svud u Svijetu, a u Bosni 
pogotovo, zbog demokratske retardiranosti, oblikovan tako da u jednoj, 
totalitarnoj dimenziji, upija medijsku sliku realnosti, a što znači da će mu 
se na istoj ravni naći i Aca Lukas i Milorad Dodik, i Šerif Konjević i Haris 
Silajdžić, te će Silajdžićevu priču o boljoj budućnosti upijati kao što se divi 
Šerifovom bijesnom "Audiju", i njegovoj kući koja kao da je izišla ispod 
čekića meksikanskih reditelja. Druga ili treća, analitička dimenzija 
propagandne političke priče uopće ne postoji, pa ulijenjeni birački 
konzument bezrezervno upija ono što mu se servira. On ne razmišlja, on je 
medijskim diktatom naučen da vjeruje, da sve prihvata zdravo za gotovo, 
pa preko subkulturnih obrazaca kiča i trivijaliteta doživljava svoju 
demokratsku ulogu, čime sama demokratija postaje žrtva, tačnije, jedan 
teatar opsade i opsjene. 

Totalitarizam potrošačkog društva uzjahao je civilizaciju na okrutniji 

način nego što je to ikada činio komunizam. Kod ideologije je nešto moglo 
biti i ovako i onako, a kod para je sve jasno u bobu, kao kamata, kao kazna 
koja se nikada ne oprašta. Narkobosovi ne opraštaju dugove, nego ubijaju, 
narkodileri ne opraštaju izlječenje, već kao krpelji žive na uhapšenim 
mušterijama, čiju krv drakulski sisaju, do posljednje kapi. Globalna moć 
pije krv Zemlji i njenim stanovnicima koji ili nisu svjesni uloge u koju su 
uvučeni, ili ne mogu učiniti ništa, izuzev možda napisati tekst koji nema 
snagu da pomjeri ni gram stvarnosti. 


Virus Abu Graiba 

Stvarnost je oblikovana po mjeri onih koji vladaju. Susretao sam se 
sa ovim uvidom mnogo puta, ali, mislim nikad tako ubjedljivo kao u drugom 
satu Nove 2008. godine. Zbog ovog je događaja i nastao gornji tekst. 

..-Iza ponoći sam pridrijemao pored televizora. Probudim se oko pola 
dva. Rekoh, da još jednom prešaltam kanale, da vidim šta ima, pa ću na 
spavanje. Ne znam da li sam ikada u životu vidio nešto odvratnije! Na kanalu 
SCT je prikazivano silovanje neke žene, kakvo je teško zamisliti, pa i u 
ilegalnom porno-filmu. Četvorica kretena po njoj jašu, tuku je, sjede joj na 
glavi, vuku je za uzicu, kao psa, rade gadosti koje je neprijatno opisivati. 
Žena djeluje drogirano, ili retardirano, bez zuba, sa nekim nateklinama na 
licu, uhelaćena fekalijama koje se meljaju posvud. Ne znam koliko sekundi 
sam se zadržao na tom kanalu, ali, bio sam posve razbuđen, ogađen i ojađen, 
i dugo poslije nisam zaspao. Smatrao sam da sam se susreo sa vremenom 
u kome živim i vremenom kome ne pripadam. 

Svejedno da li potražnja diktira ponudu, ili ponuda diktira potražnju, 
činjenica je da su se u drugom satu Nove godine na jednom od kanala, koje 
prenose naši satelitski operateri, usaglasili da umjesto pjesme i veselja 
emitiraju ovaj desadovski razvrat, tu mješavinu najgoreg nasilja, 
degenerativnosti, fekalija... Kao da se dokumentarizam američkog Abu 
Graiba pretočio u pornografsku formu, po principu: Jer ste vi to tražili!, ili: 
Jer smo vašu tražnju takvom zatražili! 

Da nam Allah omekša ovo podstanarsko vrijeme! 


Broj211, 4. 12008. 

UMJESTO POGOVORA 


Odrođenost bošnjačke politike od bošnjačke pameti uvjetuje gubi- 
taki onih intelektualaca koji su govorili uprkos svekolikoj jalovosti. 


Tako sam usmrćen 


Haman je postalo jasno da stvarnost ide drumom, a riječi šumom: 
Bošnjaci nestaju, otkad su nastali, ali se o tome danas, pred smrt, ne smije 
govoriti. Najednom se ibretimo nad šutnjom bošnjačkih intelektualaca. Ako 
je tačno da se isparavamo, kao onomad muslimani u Španiji, ta je šutnja 
samrtnička. 

Bošnjaci su grdni gubitnici. Da ne nabrajamo. Štošta se moglo spasi- 
ti, posebno u ekonomskom pogledu, ali je bošnjačka politika poslovala 
šibicarskom logikom. Nije ni čudo, jer bošnjačku politiku ne čini akade- 
mska elita, već peta liga, iz koje se ne može ispasti. Ubogi se solidarišu u 
preziranju boljih, te je negativna selekcija postala konstanta. Zato pri 
političkom vrhu nema istaknutih intelektualaca. Njihovo bi prisustvo mo- 
glo razbrkati iluziju o mudrosti lidera, dolidera i dodolidera. 


Politika bez korektiva 

Tu je odgonetka fenomena o šutnji: ne postoji veza između bošnjačke 
politike i bošnjačkih intelektualaca. Politika ih prezire, jer ih se boji, a oni 
nisu ničim obavezani da govore. U svih samoodrživih naroda politika je 
sponzor akademske elite koja strateški promišlja stanje i perspektive naci- 
je. Budući da u Bošnjaka ta relacija nije nikad trajno uspostavljena, dogo- 
dilo se da dramatične i tragične dejtonske godine ostaju bez replike 
bošnjačkih intelektualaca. 

Govor o stanju Bošnjaka otud je danas tek moralno opredjeljenje 
intelektualne jedinke, a ne strategija sistema. U tom smislu mogu 
posvjedočiti nekoliko iskustava. Ako sam jedan od autora koji je poslje- 
dnjih godina mnogo pisao o bošnjačkim lutanjima, bilo bi logično da imam 
neke kontakte s čelnicima bošnjačke politike. No, ja ne poznajem ni 
Silajdžića, ni Tihića, ni njihove dvorjane. Bilo je stotine prilika i povoda da 
se sretnemo, ali njih ovakvi ne zanimaju. Slutim da bi slično mogli 
posvjedočiti i neki drugi autori. 

Otvoreno civilno društvo, pak, prednost daje intelektualcima, čija su 
mišljenja korektiv za političare. Samo boljševička svijest političara smatra 
estradnom zvijezdom i mjerom pameti. 

Odrođenost bošnjačke politike od bošnjačke pameti uvjetuje gubitak 
i onih intelektualaca koji su govorili uprkos svekolikoj jalovosti. Dejtonski 
sistem je usmjeren na gušenje posljednjih iskri slobodne misli u Bošnjaka. 
Prvi fasung koji vas sljeduje ako želite izigravati jednakopravnost, jeste da 
vas plaćenički s-h mediji navale satanizirati. To ćete ignorirati, ali kad vidite 


268 IZ SAFFA 


da okolina više cijeni njihovo blato, nego vaš obraz, zapitat ćete se nad 
smislenošću žrtve. Ako nastavite po svome, uslijedit će napadi iz drugih 
rupa, poput tzv. reformiranog pravosuđa. 


Porez na slobodu 

..-Tako sam ja usmrćen. Kad je Kantonalni sud u Sarajevu katilski 
presudio da u narednih 18 mjeseci, u ustanovi u kojoj radim, umjesto 750 
dobijam 450 KM plate, a da se tih 300 KM uplaćuje Muniru Alibabiću, koji 
me tužio zbog tekstova protiv Lagumdžijine i njegove policijske države — ja 
sam razumio da će sloboda misli biti oporezovana. Moje pisanje nije bilo 
moja privatna stvar, ali je novčana kazna ispala privatna stvar moje djece. 
Kao što pretpostavljate, niko, pa ni ovi lovatori iz "Pogorelice", koju sam 
medijski odbranio, nije se počešao da pokrije makar dio od tih 4.900 KM 
kazne." 

Razumio sam svoju povrijeđenost, demotiviranost, dakle — usmrće- 
nost. Bacio sam političko pero, kao opušak. Jedino, ne mogu da dokučim 
da li su ti bošnjački intelektualci koji šute, unaprijed znali za ishod moje 
priče, i svake ovakve priče? Ako jesu, €, onda smo mi jedan prepametan 
narod! Obješenog nosa prisežem pametnijima. Živjelo pssst! 


Objavljeno u "Dnevnom avazu", 5. V2007. 


x% (Ovom Žalbom, koju je odbio Vrhovni sud FBiH, nelijepo je završiti knjigu izabranih teksto- 
va. Ali, tako je pošteno i iskreno. Represivni pravosudni aparat uhapsio je moju slobodu 
govora. Pečat na hapšenje stavili su svi oni koji su trebali i mogli, a nisu ništa učinili da 
ublaže višemjesečne patnje moje porodice. Zato sam pristao na svoju usmrćenost. Red je 
da vrijedni čitači ove knjige saznaju kako se ona završava, i unutar, i izvan njezinih korica. 
Zato sam - na kraju krajeva - pridodao ovu žalobnu Žalbu koja izbliza objašnjava šta se i kako 


se dogodilo.) 


Kantonalni sud u Sarajevu 
Za Vrhovni sud Federacije Bosne i Hercegovine 


Fatmir Alispahić 
Tuzla, Ive Andrića 15 


Žalba 
Na Presudu Kantonalnog suda u Sarajevu 
(Broj: P-160/03) od 11. 05. 2005. 


Presudom Kantonalnog suda u Sarajevu, u postupku koji je vodila sudija Fadilpašić 
Melika, ja, Fatmir Alispahić, obavezan sam da tužitelju Alibabić Muniru na ime naknade štete 
nanesene ugledu isplatim iznos od 3.000,00 KM, sa zakonskim zateznim kamatama počev od 
15. 10. 2003. godine pa do isplate, te mu nadoknadim troškove postupka u iznosu od 1.390,00 
KM, sve u roku od 30 dana pod prijetnjom izvršenja. 

Vrhovnom sudu Federacije Bosne i Hercegovine upućujem Žalbu na ovu Presudu, jer 
je smatram potpuno nepravednom i neobjektivnom, što ću i dokazati, te predlažem da Vrhovni 
sud FBiH uvaži moju Žalbu u kojoj dokazujem svoju nevinost. 

Iz Obrazloženja Presude se vidi da je Kantonalni sud u Sarajevu u cijelosti ignorirao 
činjenice koje potvrđuju moju nevinost. Svoje žalbene primjedbe ću iznositi redoslijedom iz 
Obrazloženja Presude. 

1. 

U Obrazloženju Presude se navodi da je tužitelj — sada konsultant tužioca Haškog 
tribunala odnosno međunarodnog krivičnog suda za bivšu SFRJ, angažovan na zadacima 
privođenja pravdi zakonu ratnih zločinaca, dok se na str. 4 navodi da je stužitelj izgubio 
angažman u Haškom tribunalu?, a na str. 9 da mu ksnije produžen ugovor o konsultantskim 
poslovima sa Haškim tribunalom. Ova kolizija je neozbiljna, tim prije što se srazlozi za odluku 
suda, baziraju na sljedećim formulacijama (str. 8): Pisanje tuženog je vrlo negativno uticalo na 
njegov ugled što govori podatak da mu je Haški tribunal zbog ovih i drugih natpisa stornirao 
dogovoreno produženje ugovora?. Na ovoj neozbiljnosti bazira se i sljedeće obrazloženje 
Presude (str. 9): xStoga je ovaj sud, prilikom odlučivanja o visini naknade štete, smatrao da je 
tužbeni zahtjev djelomično osnovan samo u pogledu nematerijalne štete nanijete tužitelju, a 
zbog duševnih bolova nastalih usljed povrede njegovog ugleda. 

Dakle, ako je tužitelj sada angažovan kao konsultant tužioca Haškog tribunala, onda se 
kompletna argumentacija na kojoj je zasnovana snematerijalna šteta? može smatrati ništavnom. 
Predlažem da se odbaci obrazloženje o nematerijalnoj šteti. 


2; 

U Obrazloženju Presude piše: kTuženi je zlonamjerno u cilju nanošenja štete ugledu 
tužitelja u kontinuitetu iznosio i pronosio neistinite činjenice o tužitelju radi nanošenja štete 
njegovom ugledu, zdravlju i dostojanstvu. 

Formulacija su kontinuitetu se odnosi na dva moja teksta, na kojima se bazira tužba, 
(Jutarnje novine? br. 865 od 6. i 7. septembra 2003. i xWalter? br. 90 od 16. septembra 2003.) 
— te se dva teksta objavljenja u istom mjesecu, u razmaku od devet dana ne mogu smatrati — 
kontinuitetom. 

Formulacija sneistinite činjenice? se odnosi na moje pisanje o tzv. aferi državni udar, gdje 
je lako dokazati da ja nisam iznosio neistinite činjenice, već sam prenosio i komentirao stavove 
državnog organa — Federalne obavještajne službe, a što se vidi i iz mog iskaza pred sudom, koji 
nije uvažen (str. 5): xU vrijeme kada su tekstovi objavljivani još uvijek nije bila dostupna konačna 
istina o aferi državni udar koju je donio državni parlament. Do tad, kao zvanična istina, na snazi je 
bilo obavještenje Federalne obavještajne službe da su Zlatko Lagumdžija i Munir Alibabić pripremali 
tzv. državni udar. (...) Posao novinara je da prenosi i komentira između ostalog stavove i aktivnosti 
državnih organa, a novinar ne može biti kriv zato što određeni državni organ u određenom 
momentu krši zakone. 

Predlažem da se odbaci obrazloženje o sneistinitim činjenicama, jer ja u to vrijeme 
nisam iznosio neistinite činjenice, već sam prenosio i komentirao zvanični stav državnog 
organa i državnih funkcionera, koji su tvrdili da je pripreman tzv. državni udar. 


3. 

Obrazloženje o kneistinitim činjenicama je u koliziji sa stavovima iz tužbe, koji su 
preuzeti u Presudi. Primjerice, kaže se da je stuženi Alispahić napisao: da su obznanjeni 
dokazi da su Zlatko Lagumdžija i Munir Alibabić sa mrežom saradnika planirali državni udar; (...) 
da su se pojavili dokazi o organizovanom djelovanju Lagumdžije, Alibabića i mreže saradnika na 
stvaranju haosa, rušenju ustavnog poretka i izazivanju vanrednog stanja; (...) ali i dokazi koji 
ukazuju... (...); (...) jer ne samo da postoje osnovane sumnje, već i dokazi... (...)? Dakle, u više 
navrata se u samoj tužbi govori o osnovanim sumnjama i dokazima, a ne o neistinitim 
činjenicama, što suštinski mijenja argumentaciju na kojoj se zasniva Presuda. Dakle, ako 
postoje dokazi, koje su ponudili državni organi i funkcioneri, onda to nisu moje neistinite 
činjenice, te ja ne mogu biti odgovoran što državni organi i funkcioneri iznose dokaze koji će 
se tek poslije pokazati kao neistinite činjenice. 

Ponovo predlažem da se odbace obrazloženje o sneistinitim činjenicama. 


4. 

U tužbi, i u obrazloženju Presude, navode se činjenice koje potpuno ruše argumente 
o neistinitim činjenicama, kao u sljedećem slučaju (str. 3): x Alispahić ponavlja tvrdnje i 
spekulacije (...), pri čemu se ponovo poziva na izjavu Seade Palavrić, potrpedsjednice SDA 
o tome (...)?. 

Dakle, kako nešto može biti spekulacija, ako se ja kao novinar ponovo pozivam na 
tvrdnju stranačkog i državnog funkcionera?!! Ako se pozivam ponovo, znači da sam se pozivao 
i prije, a ako odgovorni zvaničnik nešto tvrdi, a ja kao novinar prenosim, to ne može biti moja 

spekulacija, niti se iz toga može proizvesti moja krivična odgovornost. Posao novinara je da 
prenosi i komentira stavove organa i zvaničnika, koji su odgovorni za ono što tvrde. 
Ponovo predlažem da se odbace obrazloženje o sneistinitim činjenicama. 


9. 

Ključni dokaz da je tužba neosnovana i da je time i Presuda neosnovana nalazi se u 
činjenici da su moja dva teksta objavljena prije konačne parlamentarne istine o tzv. aferi 
državni udar, što je sudija mogla zaključiti upoređivanjem datuma kada su tekstovi objavljeni i 
dokaza koji su prezentirani u tužbi, ali i u Presudi, iz kojih se vidi da je konačna parlamentarna 
istina utvrđena nekoliko mjeseci poslije, a dotad je za cjelokupnu javnost na snazi, kao zvanični 
stav, bilo mišljenje FOSS-a da je pripreman tzv. državni udar. 

Dakle, moja dva teksta su objavljeni 6. septembra 2003. u gJutarnjim novinama; i 16. 
septembra 2003. u xWalteru?, a, kao što se vidi iz ponuđenih dokaza od strane tužitelja (str. 4) 
- Izvještaj Istražne komisije Predstavničkog doma je bio završen 6. novembra 2003., dok je 
Izvještaj Komisije za ispitivanje slučaja tzv. sdržavni udar? bio završen 3. marta 2004. godine. 
Da su moji tekstovi objavljeni nakon što su parlamentarna tijela donijela konačnu i za sve 
obavezujuću istinu, ja bih se mogao smatrati i odgovornim. A pošto su moji tekstovi objavljeni 
nekoliko mjeseci prije, i pošto su oni bili refleksija na stavove FOSS-a i državnih funkcionera - 
moja navodna odgovornost jednostavno nema logičko pokriće, te zbog toga predlažem da se 
Presuda odbaci kao neosnovana. 


6. 

U ovom kontekstu Sud je uvažio neistinitu činjenicu iz tužbe, jer je prenio sljedeći 
stav (str. £$): (...) ...on je jedan od autora koji su iznosili izražavanje ovih neistinih činjenica i to 
u dva novinska izdanja dnevnim novinama 'Jutarnje novine' od 6. i 7. septembra 2003. godine 
kao i u sedmičnom magazinu 'Walter' od 16. 09 2003. godine kada je već objavljeno od strane 
nadležnih državnih organa da nema osnova niti ima bilo kakvih činjenica koje govore u prilog da 
je tužitelj, povezan ili ima bilo kakve veze sa iskonstruisanom novinskom aferom 'državni 
udar'?. 

Usporedba datuma kada su objavljeni tekstovi i datuma kada su nadležni državni organi 
objavili konačnu istinu ukazuje da moji tekstovi nisu objavljeni nakon što su državni organi 
donijeli svoj stav o tzv. aferi državni udar: tesktovi su objavljeni u septembru 2003, a državni 
organi su svoje izvještaje objavili u novembru 2003., odnosno u martu 2004. godine. 

Ovaj stav iz tužbe, koji je preuzet u Presudi, ukazuje da i tužitelj i sudija kao krucijalni 
dokaz uzimaju neistinitu postavku da su moji tekstovi objavljeni nakon konačne istine koju su 
dali nadležni državni organi. Za njih je, dakle, pravno validna činjenica da li se moja dva teksta 
sizražavala neistinite činjenice? prije ili poslije stava nadležnih državnih organa 

A pošto su moji tekstovi objavljeni prije, to znači da se kompeletna argumentacija 
tužitelja, a time i Presuda, mogu smatrati — logički, a time i pravno neutemeljenim, te stoga 
predlažem da se Presuda odbaci kao neosnovana. 


Ka 

U tužbi je rečen, a u Presudi prenesen, sljedeći stav (str.4): kIstine radi, tuženi nije bio 
jedini koji je iznosio ovakve i slične klevete ali je on jedan od autora...?, te: (str. 6): xU 
konkretnom slučaju tužilac nije tužio i ostala lica kako to zakon predviđa, već samo autora 
spornih tekstova. 

Ako Sud prihvata da su i mnogi drugi novinari pisali slične tekstove, te da szakon 
predviđa, tužbu protiv svih koji su navodno počinili isto krivično djelo, koliko je pravedno da 
samo jedan autor, zbog svoja dva teksta, odgovara za sve ono što je pisalo desetine autora u 
stotine tekstova?! U svome izlaganju sam rekao: xPrije svega, eventualnu krivicu bi trebali 
snositi odgovorni urednici novina u kojima su tekstovi objavljeni, jer je on (tj. F.A.) radio po 
njihovim instrukcijama. 

Pored zaobilaženja urednika, ali i mnogih novinara koji su, kao što je rekao tužitelj — 
siznosili ovakve i slične klevete, (mada se klevetom ne može smatrati prenošenje stavova 
državnih organa i funkcionera!) — treba napomenuti da su za ove tekstove za koje sam tužen 
već sankcionirane novine u kojima su ti tekstovi objavljeni, te da je tužitelj po tom osnovu 
naplatio materijalnu odštetu. Ako su novine već snosile troškove prema tužitelju, kakva je 
logika da te troškove plaća i novinar, spoljni saradnik, koji je te tekstove pisao po instrukcijama 
urednika, čime je eventualna odgovornost na novini, a ne na novinaru. 


Marketing tragedije 271 


Molim Vrhovni sud da ove činjenice uzme u obzir, jer se radi o logičkom i pravnom 
nonsensu, te predlažem da se Presuda odbaci kao neosnovana. 


8. 

U Presudi je navedeno (str. 3): U pismenom odgovoru na tužbu, tuženi je predložio da 
se tužilac sa tužbenim zahtjevom odbije kao neosnovanim, jer se tužilac poziva na navodni 
zahtjev za ispravku i opoziv iznesenih kleveta koji on nije nikada dobio?, dok se u obrazloženju 
Presude obrazlaže (str. 6): Međutim, sve i da zahtjev za opoziv neistinitog izražavanja nije 
nikako upućen, tuženi se ne može samo iz tog razloga esklupirati odgovornosti, jer je čl. 8 
Zakona o zaštiti od klevete FBiH propisano da je sOštećeni dužan da poduzme sve potrebne 
mjere da ublaži štetu uzrokovanu izražavanjem neistinite činjenice, a naročito da štetniku 
podnese zahtjev za ispravku tog izražavanja. 

Vrhovni sud upozoravam na potpunu nelogičnost ovog stava, jer ja nisam dobio nikakav 
zahtjev oštećenog za ispravku i opoziv, a ako ga je neko dobio to su onda urednici ovih novina, 
koji me o tome nisu obavijestili. Drugo, prije stava nadležnih državnih organa iz novembra 
2003. i marta 2004. moji se tekstovi nisu mogli smatrati neistinitim ili klevetničkim, a što su 
potvrdili i tužitelj i sudija u svome uvažavanju činjenice iz tačke 6. ove Žalbe. 

Dalje, sve novine su objavile konačan stav nadležnih državnih organa o tzv. aferi državni 
udar, što je bio zvanični opoziv ranijih natpisa. Prije novembra 2003. takav stav se nije mogao ni 
objaviti jer nismo imali konačnu istinu. 

Stoga predlažem da se Presuda odbaci kao neosnovana. 


9; 

U obrazloženju Presude se kaže (str. 6): xTuženi se ne može pozivati ni na to da je za 
štetu koja je nanijeta tužitelju (...) odgovoran FOOS, jer u toku postupka nije ponudio dokaz 
na okolnost da je citirao ili prenio zvanično saopštenje upućeno javnosti od strane FOOS-a?. 

Prvo, Sud bi mora znati da se Federalna obavještajna služba u skraćenici ne piše 
xFOOS;, već FOSS. 

Drugo, na početku svog izlaganja na glavnom ročištu sam kazao sudiji da sam prvi put 
na sudu, da nemam novaca za advokata, i da molim da me sudija uputi na tok postupka, na šta 
sam dobio neprimjerenu opasku i odsustvo svake pomoći. 

Treće, i najvažnije, ja nisam ni morao ponuditi te dokaze, jer su to već ponudili tužitelj 
i njegov advokat, budući da se kroz čitav njihov dokazni materijal spominje tzv. afera državni 
udar, kao što se recimo navodi izjava Seade Palavrić i sl. Primjerice, kada se spominju izvještaji 
nadležnih državnih organa, jasno je da se oni odnose na tvrdnju FOSS-a da je pripreman 
državni udar, a ne na pisanje Fatmira Alispahića. 

Stoga smatram da je ovaj stav Suda nelogičan a time i pravno neutemeljen, te predlažem 
da se Presuda odbaci kao neosnovana. 


10. 

Iako sam u svome izlaganju naveo (str. 5) da su smu (mi) primanja 650.00 KM, da imam 
dvoje djece i suprugu koja je na bolovanju, da mi sve novine duguju sredstva po četiri-pet 
mjeseci?, Sud je naveo sljedeće (str. 9): Sud je vodio i računa o mogućnostima tuženog (tačka 
3 stava 1 člana 10 Zakona o zaštiti od klevete), pa je našao da dosuđeni iznos neće dovesti 
tuženog do velikih materijalnih teškoća... 

Jednostavno rečeno, ako bih bio primoran da isplatim 4.390.00, to bi moju porodicu, 
bolesnu suprugu i dvoje djece (3 i 1 godina) ostavilo bez osnovnih sredstava za Život, jer je 
iznos koji mi je dosuđen gotovo moja godišnja plata, budući da već više od pola godine ne 
primam nikakve honorare iz novina. 

Ovih novaca ja nemam, a ako po prisilom budu skidani sa mog računa, to će za mene i 
moju porodicu značiti egzistencijalnu i socijalnu agoniju, za koju kao otac i suprug nemam 
rješenja. 


ZAKLJUČAK 
Predlažem Vrhovnom sudu FBiH da poništi Presudu Kantonalnog suda u Sarajevu (P- 
160/03): iz razloga što ja kao novinar ne mogu biti kriv za stavove i mišljenja državnih organa i 
funkcionera, i jer su moja dva teksta, zbog kojih sam tužen, objavljena nekoliko mjeseci prije 
nego što su nadležni državni organi saopćili konačni stav o tzv. aferi državni udar. 


Tuzla, 1. juni 2005. Fatmir Alispahić 


272 IZ SAFFA 


% (Ustavni sud BiH je (13.9.) obznanio da je odbio kao neosnovanu moju 
apelaciju protiv presuda Vrhovnog suda FBiH i Kantonalnog suda u Sarajevu, 
tako da knjigu završavamo sa ovom tačkom.) 


Odbijena apelacija 
Fatmira Alispahića 


Ustavni sud Bosne i Hercegovine je dana 13. 9. 2007. godine, održao 
79. sjednicu Malog vijeća, a nakon toga i 54. sjednicu Vijeća od pet sudija. 

U predmetu, broj AP-532/06, Ustavni sud je odbio kao neosnovanu 
apelaciju Fatmira Alispahića podnesenu protiv presude Vrhovnog suda Fed- 
eracije BiH od 24. 11. 2005. godine i presude Kantonalnog suda u Sarajevu od 
11. 5. 2005. godine. Presudom Kantonalnog suda koja je potvrđena presudom 
Vrhovnog suda apelant je obavezan isplatiti tužitelju na ime naknade štete 
zbog klevete određeni iznos, a radi tekstova obljavljenih u dnevnim novinama 
"Jutarnje novine" od 6. 9. 2003. godine i u sedmičnom magazinu "Walter" od 
16. 9. 2003. godine. Ustavni sud je, između ostalog, zaključio da nije došlo do 
povrede prava na slobodu izražavanja kada je sudskom presudom u građanskoj 
parnici apelantu izdat nalog da plati odštetu nanesenu ugledu tužitelja 
iznošenjem i prenošenjem neistinitih činjenica, jer je "miješanje" bilo u skladu 
sa zakonom, imalo za cilj "zaštitu prava drugih" i bilo "neophodna mjera u 
demokratskom društvu". 

Recenzija 


Uhapšeno bošnjačko pismo 


Od stotinu kolumni pod naslovom "Borba za opstanak", 
koliko je u periodu 2003.-2008. objavio u magazinu "Saff", Fatmir 
Alispahić je odabrao sedamdeset i objedinio ih u knjigu pod 
naslovom "Marketing tragedije". Ovo je trinaesta knjiga Fatmira 
Alispahića, a peta u kojoj objedinjuje svoje novinske tekstove. 

U knjizi "Krv boje benzina" (1996) objedinio je svoje pred- 
ratne i ratne tekstove, a najznakovitiji je ciklus pod naslovom 
Borba za bošnjaštvo", iz kojeg se vidi da se Alispahić za nacionalno 
ime Bosanskih Muslimana, serijom tekstova i polemika, zalagao 
mnogo prije Bošnjačkog sabora. Potom, u knjizi "Diwanhana" 
(2002) objedinio je svoje istoimene kolumne iz "Oslobođenja", 
koje su objavljivane svakog utorka od 1999. do 2001. godine. 
Knjiga "Dnevnik revolucije" (2005) obuhvata četverogodišnji pe- 
riod Alispahićeve saradnje u magazinu "Walter". Knjigom "Ljetopis 
2005" (2006) Alispahić je revitalizirao i svome rukopisu primjerio 
žanr ljetopisa, i to tako što je iz dana u dan pratio, bilježio i 
komentirao događaje koji su obilježili kalendar 2005. godine. 

Posljednja knjiga izabranih kolumni, koja obuhvata period 
od 2003. do 2008., zaokružuje 15-godišnje hroniku zbivanja u 
Bosni i Hercegovini, koju je kroz svojih pet novinarskih knjiga 
ispisivao Fatmir Alispahić. 

Vrijedi primijetiti da su ovih pet knjiga, ipak, sažetak 
novinarskog rada Fatmira Alispahića. Izvan ovih knjiga ostale su 
stotine Alispahićevih kolumni, analitičkih tekstova i feljtona, koje 
je objavljivao kao stalnu saradnik još desetak listova u bivšoj 
Jugoslaviji, u zemlji i u bh. dijaspori. Treba se prisjetiti da je 
Alispahić godinama bio istaknuti komentator nacionalnog sedmi- 
čnika "Ljiljan" (ugašen 2005), zatim, "Dnevnog avaza" i "Jutarnih 
novina", te niza listova u bh. dijaspori. 

Uknjižavanje njegovih tekstova određeno je formalnim 
kontinuitetom višegodišnje saradnje sa "Oslobođenjem", "Walte- 
rom" i "Saffom", a što se u konačnici pretočilo, ne samo u hroni- 
čarske, već i u izražajne cjeline i prepoznatljivosti. Koliko je maga- 
zin "Walter", nastao na talasu omladinskog buntovništva, Alispahića 
podsticao na stilski egzibicionizam, toliko ga je "Saff", kao islamski 
časopis, podsticao na rafinirani esejistički izraz. Iz ovih usporedbi 
vidimo kako kontekst može odrediti i razvijati različite jezičke i 
stilske osobenosti jednoga autora. Primijetimo i to da je šteta što 
na ovaj način nisu objavljeni izabrani Alispahićevi tekstovi iz "Ljilja- 
na", među kojima je bilo vanredno lijepih političkih eseja o Bosni 
i Bošnjacima. 

Možda ste osjetili da o novinarskom putu Fatmira Alispa- 
hića govorimo sa prizvukom konačnosti. Na kraju ove knjige autor 
donosi tekst pod naslovom "Kako sam usmrćen", kojim obznanjuje 
svoju novinarsku usmrćenost. Sa 40 godina života, u najplodnijem 
dobu, jedan od najistaknutijih bošnjačkih novinara, prognan je 
sa scene. Kao i mnogi drugi slobodni bošnjački intelektualci. Nje- 
gova posljednja knjiga implicira odgovore na ovaj odlazak. Po 
njemu, Bošnjaci su jedini evropski narod koji živi u informativnom 
mraku, a s druge strane, represivni dejtonski mehanizmi su takvi 
da kažnjavaju i naplaćuju luksuz slobode mišljenja. Bošnjačka 
politika je izgubljena pred historijskom obavezom, i zagnjurena 
u šićarske i estradne interese. Alispahić smatra da je bošnjačko 
političko pismo uhapšeno i obespravljeno, te je takvim — usmrće- 
nim - postao i njegov angažman. 


Kemal BAKOVIĆ, 
glavni i odgovorni urednik "Saffa" (2003-2008) 

Recenzija 


Eseji od neprocjenjive važnosti 


Premda sam većinu kolumnističkih zapisa Fatmira Alispa- 
hića čitala na stranicama magazina "SAFF", tek ovako sakupljene 
na jednom mjestu i u svoj sadržinskoj punini njihove cjelokupno- 
sti, one postaju koncepcijski determinirane, autorski zatvorene i 
spremne za valorizaciju. 

Fatmir Alispahić svakoj od tema pristupa prevalentno 
analitički s izraženom dozom potrebe da "raščlani na faktore" sve 
što je predmet njegove refleksivne analize koja ne preza od nomi- 
nacije problema, imenovanja njegovih krivaca i glavnih političkih 
protagonista kao ni od, što je glavno svojstvo kritičkog promi- 
šljanja, sagledavanja stvari iz više uglova i ponude rješenja. Jer 
nije zadaća kolumniste samo da ukaže na nešto "skriveno ispod 
žita" i tako gradi vlastiti originalan pristup nego da kaže "popu 
pop a bobu bob" uspostavljajući i instituciju rješenja problema. 

Iz njegovih tekstova sukcesivno slijedi osobni primjer i 
konkretna akcija. Kad kaže: "Osobno, spreman sam da godinu 
dana života provedem kao prosvjetni radnik u ma kojem povra- 
tničkom mjestu", Fatmir potiče, podstiče, hrabri, hoće jer zna da 
može(mo) više učiniti zajedno na denacifikaciji genocidom 
utvrđenih prostora i na osvješćivanju nacije i to vlastitom sakrificije- 
lnošću. Pa makar pokušajem. 

Takva sveobuhvatna i budna analiza rijetka je na društvenoj 
karti bosanskohercegovačkog društva koju uglavnom odlikuje 
intelektualna mrtvaja, politički snobizam i medijska sveznadarska 
zatupljenost. Fatmir Alispahić ni po čemu nije konvencionalan 
autor, šturi knjiški analitičar koji iz udobne fotelje svoga doma 
pokušava izlogicirati društveno-političku stvarnost kao apstraktan 
pojam koji ga se lično ne dotiče. Takvih tragičnih intelektualnih 
pojava Bosna nažalost ima i previše ovaploćenih u imenima svako- 
raznih univerzitetskih piskarala i kvazi geopolitičkih stratega koji 
surfaju na bujici riječi ali ne imenuju problem pa se samim tim 
ne mogu adekvatno suočiti s njim, a kamoli ponuditi rješenje. 

Naravno, Alispahić predstavlja usamljen primjer slobodo- 
mislećeg čovjeka koji na talasima vlastitog nonkomformizma i 
svojevrsnog autopresinga ulazi u sve goruće strukture jednog dru- 
štva. On ne kalkulira s odabirom tema, ne razvrstava ih na one od 
kojih bi ga mogla boljeti glava i one koje bi bile konjukturne i 
prihvatljive za njegov imidž u javnosti. On ne pravi kompromise 
sa svojom nacijom, niti sklapa paktove sa određenim političkim 
oligarhijama zarad "mira u kući". On, naprosto, ne reže problem 
po ivici nego po krvavoj sredini puštajući da ugrušala krv izađe 

na vidjelo, a pritom se očajnički bori za pacijenta vrlo spretno 
tražeći brzo i najbolje rješenje. 

Njega evidentno zanima zdravlje bošnjačke nacije i u ovim 
novinskim tekstovima upućuje na mogući "modus vivendi" u ovom 
raslojenom, podijeljenom i segregativnom stanju društvene svije- 
sti u BiH danas. Svakoj temi koju je obradio, bilo da je riječ o 
dnevnopolitičkoj ili dubokoj sociološkoj, historijskoj ili da se 
bavi perspektivama, Fatmir Alispahić obukao je vizionarsko odijelo 
promatrajući svojim periskopom misli i jedinstvenom vještinom 
izražavanja, njenu fenomenologiju i specifikume. 

Osnovna razlika između ove knjige kolumni i ranijih je u 
tome što je autor u magazinu "SAFF" dobio i fizički prostor za 
potpunu i detaljnu obradu svih rubnih mjesta naše svakodne- 
vnice a da pri tom njegova lucidna oštrica, ironijska boja jezika i 
osebujna snaga stila, pogotovo u vanrednim komparacijama, nisu 
izgubili na izražaju. Ova duža esejistička forma opservacije podigla 
je podiok serioznosti u autorovom analitičkom pristupu i fundirala 
misaoni teren za sklapanje sinteze. 

Čitajući ove tekstove posložene po hronologiji ispisivanja, 
sasvim sam sigurna da bolje i tačnije sonde u sagledavanju opće 
društvene slike u BiH od 2003. do 2008. nećemo imati, a da pri tom 
našoj nauci bude poklonjena i ogledna studija o mentalnom, 
mentalitetnom i duhovnom stanju bošnjačke nacije. 

Danas kada Bošnjaci ne razvijaju svoje obrazovne i naučne 
institucije koje bi trebale voditi računa o onome šta jedan ethnos 
određuje, i kad, dakle, ne razvijamo historiju, etnologiju, antro- 
pologiju, arheologiju, statistiku, etnomuzikologiju, sociologiju 
itd., ovi eseji imaju svoju neprocjenjivu važnost sa stanovišta uvida 
u karakterologiju Bošnjaka i ukupan duhovni prostor njihove 
domovine BiH. 

I u tome je njihova dvojaka vrijednost. 

Unatoč svim "scilama i haribdama", prozivkama, Zvonima, 
etiketama koje mu meću o vrat dežurni moralisti tzv. demokratske 
alternative, kroz sve ove godine njegovog javnog djelovanja, Fa- 
tmir Alispahić je ostao svoj. Zato je njegov misleći patriotizam i 
oreol pravednosti istinski antikvitet, a on posljednji pravedni 
gejzir" u bošnjačkom intelektualizmu, kako ga je svojevremeno 
atribuirao Nedžad Ibrišimović. 

Knjigu "Marketing tragedije" odlikuje stoga visokooktanska 
snaga intelektualizma, čist i nepatvoren stav o svakom pitanju iz 
pitanjima prebogate BiH ali i neupitna samokritika koja je proizišla 
iz jasno izražene autorove misaone zrelosti. 

Kada s ove vremenske distance čitamo njegove rečenice, 
izdvojene iz aktualne političke kontekstualnosti, možemo primije- 
titi da im je novo vrijeme udahnulo samo još veći značaj i dalo 
određenu anticipacijsku dubinu. To je uistinu dobar znak za 
njihovu historijsku validnost. 


Indira KUĆUK SORGUĆ 

